
PRELAŢĂ 


Volumul de faţă, ca şi cel. precedent, se împurte în două părți; 
cea dintâi cuprinde istoria politică între 1601—1821, cea de a doua 
va privi instituțiile şi cultura în același interval de timp. 

Transilvaniei i-am consacrat trei capitole întinse, în afară de 
locul ce-l ocupă în expunerea privind ţinuturile de dincoace de Car- 
patt, Românii din Peninsula Balcanică au un capitol propriu. 

Din ilustrațiile acestui volum, un număr însemnat mi-au fost 
puse la dispoziție, în mod grațios, de următoarele instituţii și per- 
soane : Ministerul Propagandei (Direcţia Propagandei : fig. 3, 6, 
10, 25, 27, 29, 32, 37, 44, 48, 49, 54, 57, 60, 67, 71, 78, 83, 92, 
98, 110, 115—117, 122, 124, 136; Oficiul Naţional de Turism : 
fig. 52, 53, 55, 56, 58, 61, 84—88) : Comisia Monumentelor Isto- 
rice (fig. 1, 2, 7—9, 11—18, 23—24, 26, 28, 31, 38—43, 45, 46, 
59, 62—66, 68, 70, 72, 76, 80, 81, 90, 91, 94, 101, 108, 118, 128— 
134) ; Muzeul Militar (fig. 5, 19, 20, 22, 33, 47, 69, 77, 82, 9, 
100, 102—105, 112—114) ; Muzeul Municipiului București (fig. 
4); Profesor Victor Papacostea (fig. 138, 142, 143); Profesor 
Constantin Moisil (fig. 21, 34—836, 74, 75, 93, 95—97, 106, 107, 
109, 111, 119—121, 123, 125—127, ultimele patru provenind din 
lucrarea A. Resch, Siebenbiirgische Münzen und Medaillen von 1538 
bis zur Gegenwart, Sibiu, 1901): Consilier de ambasadă Marcel 
Romanescu (fig. 137, 139, 140); Consilier de ambasadă Octa- 
vian Beu (fig. 135) și G. Nicolaiasa (fig. 50, 51, 73, 89). Rog 
pe conducătorii instituțiilor amintite, pe colaboratorii acestora — și 
îmi fac o plăcută datorie să amintesc numele d-lor Al. Bădăuţă, 
Adrian Corbu, Colonel I. Gr. Popescu, Profesor Victor Brătulescu, 

Dinu Rosetti şi Frasin Munteanu- Râmnic — precum şi toute per- 
soanele de mai sus să primească încă odată viile mele mulţumiri. 
Un număr de şapte hărţi în afară de text şi una în text îngădue 
localizarea evenimentelor povestite. 
Datele sunt după stilul nou, excepţiile fiind menţionate. Indicele 
de nume şi lucruri va încheia partea a doua a acestui volum. 


Bucureşti, 30 Martie 1942. 
CONSTANTIN C. GIURESCU 


RADU ŞERBAN 


«Şerban cra out minlos, viteaz, bun, 
blând şi plin de omenie; săraci şi străini, 
toți aflau loc în inima lui; jara o càr- 
muia bine». 

(Mitropolitul Matei al Mirelor). 


Luptele pentru tron. Simion Movilă. După moartea lui Mihai, 
boierii săi şi oastea, câtă mai rămăsese, trecură în Țara Româ- 
nească, pe la Câineni, şi aşezară tabăra la satul Cărstienești, din 
sus de mănăstirea Argeșului. (vezi şi harta nr. 1). Acolo veniră 
şi Buzeştii şi ceilalţi boieri și cu toţi aleseră domn pe Șerban, 
fost mare paharnic şi stăpân al unei averi considerabile Acesta îşi 
luă numele de Radu; într'un hrisov din 29 Iunie 1604, își spune 
«nepot al răposatului lo Basarab Voevod bătrânul» adică, — 
pare-se —al lui Neagoe; într'o inscripţie contemporană, dela mă- 
năstirea Dealului, din 27 Ianuarie 1608, se precizează chiar: «ne- 
pot de fiu al lui Băsărab voevod». Cert este că se trăgea, prin 
maică-sa Maria fiica Ancăi dela Coiani, din Şerban, marele ban, 
ginerele lui Pârvu Craiovescu. 

Domnia Țării Româneşti era urmărită însă, în același timp, 
şi de Simion Movilă; acesta, ajutat de Poloni, ocupase mai înainte 
tronul timp de vreo opt luni (20 Octomvrie 1600: lupta dela Te- 
leajen — 3 Iulie 1601), după care trebuise să fugă în Moldova, 
gonit și învins de fraţii Buzești (vezi şi vol. II, ed. 3, p. 295). Un 
alt pretendent, ajutat de Turcii dela Dunăre, era şi tânărul Radu 
Mihnea, fiul lui Mihnea Turcitul. Deocamdată biruie Simion 
Movilă; armata lui, de Moldoveni, Leşi și Tătari, bate pe Mun- 
teni, sub Râmnicul Sărat şi pe malul drept al Buzăului (15 Au- 
gust). Radu Şerban, ales tocmai atunci domn, nu izbutește să-l 
oprească și e silit să treacă peste munţi, în Ardeal (Octomvrie 

1601). În tabăra de lângă Dej, la 6 Noemvrie, domnul pribeag 
depune jurământul de credinţă către împăratul Rudolf şi-i cere, 
prin Stroe Buzescu, trimis la Praha, bani de oaste şi un castel 
ca loc de retragere, în cazul când n'ar putea reocupa tronul. În 
Martie 1602 — până atunci locui în oraşul Sătmar — Radu vru 
să treacă în Ţara Românească, având ajutor din partea Impe- 
rialilor ; această incercare de a-și recăpăta tronul nu reuşi însă, 
oastea fiind respinsă chiar la hotar. Nici celălalt pretendent, 
Radu Mihnea, nu avu mai mult noroc. Armata acestuia, alcă- 
tuită din Turci dunăreni, Ardeleni și Munteni, fu bătută de co- 
mandanţii lui Simion Movilă la Crefești, în Oltenia, în ziua de 
15 Martie; mulţi dintre ostaşi se înnecară în Jii. O nouă solie a 
lui Radu Şerban la împăratul Rudolf, în Aprilie 1602, avu drept 
urmare organizarea unei noi expediţii în Țara Românească. La 
sfârşitul lui Iulie, o armată a lui trecea Carpaţii prin pasul Bu- 
zăului, în timp ce Buzești coborau pe la Câineni. Simion Mo- 
vilă nu putu rezista acestor forțe şi se retrase spre Moldova. La 
13 August se ştia în Ardeal că ţara e în mâna lui Radu Şerban; 
urmărind pe adversar, acesta trece peste Milcov e dă foc târ- 
gului Tecuci şi câtorva sate din jur. 

Lupta pentru tron nu se încheie însă aici. Simion nu voia să 
renunţe; el cere de aceea ajutor dela Tătari şi obţine un corp 
de vreo 40.000 de călăreţi, conduşi chiar de han. Radu avea și 
el ceva ajutoare trimise de Basta, un corp de cavalerie valonă 
şi vreo 1000 de infanteriști. Lupta a avut loc în ziua de 13/23 
Septemvrie 1602, la Ogretin, în judeţul Săcuieni și a continuat 
a doua zi la Teiușani, în acelaşi judeţ. La Ogretin, armata lui 
Radu Șerban îşi făcuse șanțuri de adăpost; ieșind, la un moment 
dat, din ele, era să De bătută de Tătani. La Teiuşani, șanțurile 
nu mai fură părăsite şi izbânda rămase de partea lui Radu. A 
contribuit la aceasta şi vitejia boierilor Buzeşti, în special a lui 
Stroe Buzescu; acesta provocă la luptă pe cumnatul hanului 
şi în duelul care avu loc, Tătarul fu ucis; viteazul boier primi 
însă şi el o lovitură la cap, din care, peste trei săptămâni, muri. 
Pe lespedea care-i acoperă mormântul, la schitul Stănești din 
Vâlcea (vezi fig. 1), e înfățișată scena luptei cu Tătarul. Inscrip- 
ţia, în româneşte, alcătuită chiar de soţia răposatului, arată răz- 
boaiele la care a participat Stroe, sub Mihai Viteazul şi sub Radu 

Şerban şi insistă asupra celui din urmă, dela Teiuşani. Acolo, 
«jupânul Stroe atâta -nevoe pre creștini văzând, stătu împotriva 
Tătarilor de să lovi cu cumnatul hanului şi-l junghe pre Tătar. 
Si dintr'acel război să răni la obraz şi peste < trei > săptămâni să 
tâmplă morte, în luna lu Octovrie 2 zile vă leato 7110. Şi nu fu 


Fig. 1. — Schitul Stănești, din judeţul Vâlcea, rezidit in 1536 de Giura logofătul și intrat in stăpă- 
nirea Buzeștilor, prin căsătoria fiicei lui Giura cu Radul Buzea armașul, feciorul lui Vlad banul. 


pre voe câinilor de Tătari. Dumnezeu-l erte! Scrişi (în loc de: 
scrisei) eu jupâneasa Sima a stolnicului lu Stroe: Deaca voi 
muri, să mă 'ngrupaţi lângă dumniia lui aicea» (vezi fig. 2). 
În urma celor două bătălii, Tătarii se retraseră; hanul, furios 
de înfrângere şi de uciderea cumnatului său, porunci ca Simion 
să fie pus în fiare «pre supt pântecele calului ». De unul din con- 
curenții la domnie Radu Şerban scăpase. Rămânea celălalt, fiul 
lui Mihnea Turcitul. Din cauza acestuia, avură loc mai multe 
ciocniri cu Turcii dela Dunăre. La 10 Octomvrie 1602 se știa la 
Făgăraş că ei au fost bătuţi de către Radu. La începutul lui Fe- 

vruarie 1603, oastea munteană trecea Dunărea pe ghiaţă și ataca 


Fig. 2. — Lespodea de pe mormântul lui Stroe Buzescu. In par- 
tea inferioară e înfățișată lupta cu Tătarul și anume momentul 
când Stroe îl ucide, înfigând sabia în el. 


Silistra. Turcii sunt 
înfrânți; comandan- 
tul Ahmed Paşa, gi- 
nerele Hanului, fu- 
ge, dar cetatea nu 
putu fi luată. Do- 
brogea avu de sufe- 
rit, Hârşova fu arsă; 
la satul Dăeni, lo- 
cuit de Români, un 
detașament mun- 
tean fu atacat însă 
de săteni și distrus. 
În urma acestor lup- 
te, care se încheiară 
în primăvara anului 
1603, Radu Mihnea 
trebui să renunțe 
pentru câţiva ani 
la visurile sale de 
domnie. 

Relaţiile cu Ar- 
dealul. Războiul cu 
Moise Székely. Dar 
abia se liniștiseră 
lucrurile în această 
parte, când atenţia 
lui Radu Şerban fu 
atrasă de evenimen- 
tele din Ardeal. A- 
colo, Sigismund Bâ- 
thory, care, după 
moartea lui Mihai, 
izbutise a se întoar- 
ce din nou și a relua 
tronul, abdică, pen- 
tru a treia oară, în 

Iunie 1602. Ungurii din Ardeal nu mai voiau însă dominaţia impe- 
rială care se arătase aspră şi de o fiscalitate apăsătoare. Ei se strâng 
deci în jurul lui Moise Secuiul (Szekely), unul din trădătorii lui Mihai 
Viteazul, şi, cu ajutorul Turcilor, pornesc din Banat să ocupe cetă- 
tile unde erau garnizoanele împăratului Rudolf. Caransebeşul şi Lu- 
gojul se predau — ultimul la 11 Aprilie; Alba Iulia cade, după un 
asediu, la 9 Mai; la 8 Iunie se supunea și Clujul. Basta, cu trupe 
insuficiente, se retrage în cetatea Gherlei şi trimite o scrisoare 
lui Radu Şerban, cerând ajutor. Acesta expedie mai întâi un 
detaşament redus, apoi unul mai însemnat, de 3000 de oameni, 
în frunte cu Gheorghe Raț şi cu căpitanii de lefegii; în cele din 
urmă, trecu el însuși, cu grosul oşiii (8000 de oameni), pe la 
Rucăr. «Şi când fu la purcesul lui din Târgovişte — povesteşte 
cronica — strânse preoţii bisericii de făcură bdenii (adică ru- 
găciuni) şi slușbe dumnezeeşti și-l blagosloviră toţi, rugând pe 
Dumnezeu să-l poarte într'această cale cu sănătate şi cu biruinţă 
asupra vrăjmașilor. Şi când fu a treia zi, trecu munţii. Ear deacă 
înțelease Sekil Mosi, el începu a se lăuda, zicând: «Ea să ve- 
det acum acel Român gros ce va să paţă, numai să-mi întinz 
aripa ceastă dreaptă, numai de cât îl voi birui». Lucrurile ieşiră 
însă altfel decât crezuse fălosul Moise. După o primă biruinţă 
a lui Raț, la Cârstian, se ajunse la lupta decisivă, în marginea 
Braşovului, lângă «moara » — adică fabrica — de hârtie, în ziua 
de 17 Iulie 1603. Ostașii lui Radu atacară tabăra Ungurilor, 
sfărâmară carele legate unele de altele care o apărau şi pătrun- 
seră înăuntru. A fost un măcel grozav: peste 4000 de duşmani 
căzură, 32 de steaguri fură luate, Moise Secuiul, pe când fugea, 
fu lovit de un glonţ şi Gheorghe Raț îi tăie capul. Turcii şi Tă- 
tarii care ajutaseră pe cel învins, văzând dezastrul, se retraseră, 
oprindu-se tocmai la Timişoara. 

Radu nu îndrăzni să ocupe Ardealul așa cum făcuse Mihai, 
după Şălimbăr ` era mulțumit să i se dea numai scaunele săcuiești. 
Dar trimisul împăratului nu-i aduse decât confirmarea în domnia 
Ţării Româneşti şi un steag. Oştile muntene trecură deci îndărăt 
munţii; aci, ele avură mai multe ciocniri cu Tătarii cari năvăli- 
seră din nou prin șapte locuri, arzând ei Craiova. Pentru a curma 
odată aceste prădăciuni care amenințau să pustiască ţara — ele 
s'au repetat şi în 1604 — Radu trebui să facă o înţelegere cu Hanul, 

plătindu-i o sumă de 15.000 galbeni anual. Nu avea încotro: 
ţara era sleită, locuitorii fugiţi, iar Imperialii departe şi greoi în 
mişcări. Din aceleaşi motive, făcu Radu pace şi cu Turcii. La 23 
Noemvrie 1604, judele Sibiului anunţa această veste Bistriţenilor 
şi adăoga că domnul aşteaptă caftanul trimis de sultan. Iar în- 
trun act din 28 Ianuarie (7 Fevruarie stil nou!) 1606, Radul 
Şerban, dăruind lui Costea Chehaia satul Glupavii, cu tot hotarul 
și cu toţi vecinii, spune că face aceasta «pentru dreapta și cre- 
dincioasa slujbă, cu care au slujit Domniei Mele şi ţării Domniei 
mele pe lângă cinstitul Impărat la Țarigrad de a închinat ţara 
cinstitului Împărat şi au făcut pace ţării întregi şi tuturor săr- 
manilor domnii mele ». 

Relaţiile cu Ştefan Bocskay. Războiul cu Gabriel Báthory. În 
Ardeal, după moartea lui Moise Székely, urmară frământări până 
când izbuti să ia puterea nemeşul Ștefan Bocskay, născut la Cluj, 
în 1557, şi unchiu, după mamă, lui Sigismund Báthory. El fu pro- 
clamat în 1604 principe al Transilvaniei de către refugiații de 
pe teritoriul turcesc; marele vizir îl recunoscu la 19 Noemvrie 
al aceluiaşi an, Secuii, prin dieta din Miercurea Mureşului, la 21 
Fevruarie 1605, iar dieta ţării la 8 Mai, la Târgul Mureșului. 

Radu Şerban a avut, la început, relaţii încordate cu Bocskay, 
deoarece acesta, pe deoparte sprijinea pe Movileşti, pe de altă 
parte era împotriva Împerialilor. Mai pe urmă însă, raporturile 
se îndulcesc și se ajunge chiar la încheierea unui tratat de ami- 
ciție și alianţă, la 5 August 1605. Lui Radu i se asigură — prin 
acest tratat — şi un adăpost în Ardeal în caz de primejdie. Un și 
mai mare succes pentru Bocskay este recunoaşterea împăratului 
Rudolf care renunţă în favoarea sa la stăpânirea Ardealului, ba 
îi dă şi comitatele Tokay, Bereg şi Ugocea (Iulie 1606). Indată 
după aceasta, urmează tratatul de pace între Imperiali și Turci, 
încheiat la Zsitvatorok, la 11 Noemvrie 1606, tot prin intermediul 
dibaciului principe al Transilvaniei. Se părea deci că va urma o, 
eră de linişte pentru regiunile noastre, care avuseseră atâta de 
suferit în ultimii ani. Previziunea nu se îndeplini însă, deoarece 
Bocskay muri — se zice otrăvit — la 29 Decemvrie 1606, şi compe- 
tiţiunile pentru tron reîncepură. Dieta convocată la Cluj alese 
la 11 Fevruarie 1607 ca principe al Transilvaniei pe bătrânul. 
Sigismund Rdkoczy. Candidaţi mai erau și Valentin Homonnay, 

ginerele lui Răkoczy, şi Gabriel Báthory, nepotul lui Ştefan Bát- 
hory, fostul rege al Poloniei (vezi şi vol. II, p. 332). Dar domnia 
lui Râkoczy dură puţin, numai până la 5 Martie 1608, când el se 
retrase, din cauza unei revolte a haiducilor, un corp de oaste 
ungar cu o organizare specială. De această revoltă se folosește 
Gabriel Báthory care e proclamat principe, la 7 Martie 1608. In 
vârstă de numai 19 ani, Gabriel impresiona prin frumuseţea, 
puterea și dărnicia sa, era însă afemeiat și ambițios fără măsură. 
Primit cu simpatie și de ţară și de stăpânitorii vecini, el sfâr- 
şeşte totuși, din cauza firii sale, prin a-şi face pretutindeni dușmani 
și pierde, în scurt timp, şi domnia și viaţa. 

Radu Şerban are la început, relaţii bune cu noul principe: 
tratatul încheiat cu Bocskay este reînoit, la 31 Mai 1608; în Noem- 
vrie același an, Gabriel Bâthory încheie un tratat de alianţă și 
cu domnul Moldovei, Constantin Movilă. Curând după aceasta 
însă, raporturile cu vecinii se strică. Imperialii sunt nemulţumiţi 
şi se hotărăsc să-l înlocuiască. In realizarea acestui plan, Radu 
Șerban, care păstrase bune legături cu Rudolf, putea să aibă 
rolul principal, aşa cum se întâmplase şi mai înainte, în cazul 
lui Moise Secuiul. De fapt, Radu nu făcu nici un act de ostilitate 
împotriva vecinului său din Ardeal. Dându-şi seamă însă că 
lucrul era posibil, împins apoi și de trufia sa, care-l făcea să se 
viseze stăpân al tuturor ţărilor înconjurătoare, Gabriel Báthory 
hotări să atace el pe Radu, pe neaşteptate. Intr'adevăr, în mijlocul 
iernii, la 29 Decemvrie 1610, oastea sa porni din Țara Bârsei, 
prin Bran, asupra Munteniei. Trei mii de oameni desfundară, cu 
lopeţile, drumul, de zăpadă, ei armata trecu peste munţi. Radu, 
nepregătit, trebui să se retragă în grabă spre Moldova. Mama sa 
şi o parte din bogății căzură în mâinile năvălitorilor; el însuși, 
dacă n'ar îi fost vestit, în ascuns, în ultima clipă, de un trimis 
al judelui sas din Braşov, Mihail Weiss, ar fi avut aceeași soartă, 
Soldații lui Gabriel Bathory făcură mari jafuri şi neorândueli; 
bisericile fură profanate, casele arse, populaţia schingiuită şi ne- 
cinstită; a fost o groază şi un prăpăd, deoarece oamenii fuseseră. 
surprinşi în sate, de sărbători; nu putuseră fugi, după obiceiu,; 
în codrii, mai ales: că era iarnă grea. 

Mitropolitul Matei al Mirelor, aflător în acea vreme, în mă- 
năstirea Bistriţa, descrie astfel cele întâmplate: «....Câte tică- 

loşii şi vărsări de sânge şi profanări de biserici şi jafuri de mă- 
năstiri [sau făcut], nu se pot spune cu deamănuntul, multe fiind 
şi mai presus de orice măsură ; căci, fiind neamul acesta neomenos, 
cu neomenie şi mare cruzime se purta cu cei ce-i avea în mână; 
prădau, ardeau, chinuiau, puneau cărbuni pe pântecele oamenilor, 
scoteau ochii, tăiau mânile, jupuiau pieile de pe genunchi... 
Şi mai ales se aprindea mânia lor împotriva monahilor şi preoţilor 
pe care, cu multe chinuri şi încercări, îi ucideau. lar desfrânări 
şi lucruri ruşinoase se făceau multe. ..Și năvălind ca hoţii în mă- 
năstirea noastră, furând toate giuvaerurile câte le căpătase şi 
sfărămând mormintele domnilor şi stricând lespezile bisericii, 
crezând să afle bogăţie de aur, puindu-şi numele de furi de lu- 
ceruri sfinte şi scormonitori de morminte, sau întors... Au sfă- 
râmat şi mitropolia dela Argeş, cea foarte scumpă, şi toate 
sfintele mănăstiri şi mănăstirile de călugăriţe şi bisericile le-au 
distrus ». 

Gabriel Báthory intră în Târgovişte la 26 Ianuarie 1611 şi 
îşi luă titlul de «Principe, din mila lui Dumnezeu, al Transil- 
vaniei şi Valahiei Transalpine ». Trimise apoi la Stambul un sol 
cerând domnia Munteniei pentru sine şi explicând expediţia sa 
prin aceea că Radu ar fi voit să-l răstoarne, de comun acord cu 
unii pribegi din Polonia. De aceea, el i-a luat înainte. Turcii nu 
încuviinţară însă cererea şi numiră ca domn al Ţării Românești 
pe Radu Mihnea, pretendentul din 1601—2. Báthory trebui să 
se retragă ; la 16 Martie el era înapoi la Braşov, la 22, noul domn 
intra în Târgovişte. 

Intre timp, Radu Șerban încheiase, în Moldova, la Roman, 
împreună cu Constantin Movilă, un tratat cu Imperialii (20 Fe- 
vruarie 1611). O nouă oaste trebuia să restabilească în tron pe 
domnul fugar şi să pedepsească pe Bâthory. La începutul lui 
Mai, această oaste, cuprinzând și Moldoveni, Cazaci şi Poloni, 
intră în Țara Românească și sili pe Radu Mihnea să se retragă, 
fără luptă, la Giurgiu. Târgoviştea primi cu bucurie pe fostul 
domn; îndată după aceea, armata porni împotriva lui Báthory. 
Carpaţii fură trecuţi nu prin trecătorile obişnuite, ci pe poteci, 
între Bran şi Timiş; la 7 Iulie, oastea era lângă Braşov. Gabriel 
Bâthory, care nu se așteptase la o sosire atât de rapidă, avea 
forţe mai numeroase decât acelea ale lui Radu Şerban. Lupta s'a 

dat pe câmpia dintre oraș şi satul Sâmpietru, în același loc unde 
avusese loc şi lupta cu Szekely. La început, se părea că biruinţa 
va fi a lui Báthory: atacul călăreţilor lui silise trupele noastre 
să se retragă până în șanțurile cetăţii. Când însă se produse izbi- 
tura călăriinii grele polone, care așteptase, nevăzută, în dosul 
morii de hârtie, şi când Radu dădu un contra atac, trupele lui 
Báthory, în primul rând Săcuii, se debandară şi zvârliră armele. 
Mii de morţi rămaseră pe câmpul de luptă. A doua zi, domnul, 
însoţit de Saşii din Braşov, vizitând locul bătăliei şi văzând mul- 
țimea celor căzuţi, spuse: « Dumnezeu din cer a dat aceasta; 
eu sunt prea slab pentru a o săvârşi ». Porunci apoi să se strângă 
trupurile şi deasupra lor ridică o movilă, aşezând și o cruce fru- 
moasă de lemn, cu inscripţie în limba română, arătând faptele. 
Gabriel Bâthory scăpă cu fuga în Sibiu; din goană, își pierdu 
— aşa cum arată cronica Țării Româneşti — «cușma din cap» 
cea împodobită cu pene de vultur; platoşa şi-o împodobise cu o 
piele de tigru. 

Dacă Radu Şerban, după această biruință, ar fi procedat 
repede, ca odinioară Mihai Viteazul, Ardealul ar fi fost al lui. 
El nu îndrăzni însă să atace imediat Sibiul; mavea, de altfel, nici 
artileria de asediu necesară. Imperialii, greoi de ca obiceiu, lăsară 
să treacă timpul; armata lor, comandată de Fórgach, făcu gre- 
şeala să se ocupe de alte cetăţi, în loc să termine cu Sibiul. Era 
totdeodată şi teama, din partea lor, ca nu cumva Radu Şerban 
să ocupe ţara și s'o păstreze pentru el, cum se întâmplase cu Mihai. 
Intre timp, Bâthory, ajutat de un fost căpitan al lui, Nâgy, care 
trădă pe Imperiali, îşi refăcu o oaste; nobilimea nu voi să ajute 
pe Fârgach, iar Turcii, după ce aşezară din nou pe Radu Mihnea 
în scaun, pătrunseră, prin pasul Buzăului, la 15 Septemvrie, în 
Ardeal. In asemenea împrejurări, Radu Şerban şi Imperialii 
trebuiră să se retragă. Trecând îndărăt Carpaţii pela Rucăr, ei 
luară drumul Moldovei, hărțuiţi necontenit de Tătari, care izbu- 
tiră, într'o luptă la Bacău, să sfareme cavaleria polonă. Cu greu 
se atinse Suceava ; de aci, Radu își luă familia și ce-i mai rămăsese 
din vistierie și trecu în Polonia, iar după aceea în Austria, la Viena 
(Decemvrie 1611). Fârgach se retrase prin Câmpulung, Cârlibaba, 
Maramureș în Ungaria superioară; abia un sfert din oastea ini- 
ţială ajunse acasă. 

Pribegia şi moartea sa. Radu Șerban și-a sfârşit viaţa între 
străini, la Viena. El a intervenit, e drept, în mai multe rânduri, 
pe lângă împărat, în 1612, 1614, 1616, ca să fie ajutat să-și reia 
tronul, dar fără să izbutească a determina o expediţie. O în- 
cercare pe care o face, cu mijloace proprii, în vara anului 1616, 
se isprăvește printr'o înfrângere, oastea sa fiind bătută rău de 
Skender Paşa, la hotarul de miazănoapte a Moldovei (pe acolo 
voia să coboare spre Țara Românească, deoarece prin Ardeal 
era cu neputinţă, principele Gabriel Bâthlen interzicând trecerea). 

În 1614 şi 1617, găsim pe Radu locuind în orașul Tirnavia, 
în 1619 în oraşul Modor, amândouă sub stăpânirea împăratului. 
În 1620 e din nou la Viena. Avea greutăţi băneşti, pensia de 200 
de florini lunar pe care i-o servea cămara imperială, achitându-i-se 
neregulat şi, de obiceiu, cu întârziere. 

A murit la Viena, se pare în ziua de 13 Martie 1620. O scri- 
soare din acest oraş, cu data 14 Martie, anunţă decesul. A fost 
îngropat în ziua de 16, în biserica Sf. Ştefan, rezervată marilor 
personalităţi, ceea ce arată prestigiul de care se bucura la Curte 
domnul pribeag. Ni s'a păstrat testamentul său, scris în româ- 
neşte, la 28 Fevruarie 1020, în prezenţa Mitropolitului Dionisie 
Rally Paleologul și a mai multor martori. 

Ctitoriile și familia lui Radu Şerban. Pe când era boier, la leat 
7097 — deci 1588 sau 1589 — a refăcut Radu Şerban mânăstirea 
Comana, ctitoria lui Vlad Ţepeş (vezi şi vol. II, p. 48). Aci au 
fost reînhumate, la finele lui Noemvrie sau în Decemvrie 1640, 
rămășițele sale pământeşti, aduse dela Viena; mai târziu, în 1667, 
Noemvrie 13, ele au fost așezate în aceeaşi groapă cu ale lui Dră- 
ghici Cantacuzino, nepotul său de fiică, și cu ale lui Constantin, 
fiul lui Drăghici. O altă ctitorie a lui Radu Şerban a fost biserica 
din Coen: (Vlașca), refăcută în 1671 de fiică-sa Ilinca şi de fe- 
ciorii ei. La Muntele Athos, el dărui mănăstirii Xenofon, prin 
hrisovul din 3 August 1€07, nouă mu de aspri și moșiile Raţca şi. 
Siliştea (vezi şi harta nr. t).. 

Radu a fost căsătorit ou Elena,. fiica lui Udrişte vistierul: 
din Mărgineni, şi a avut cu ea trei copii, două fete și un băiat.. 
Fata cea mai mare, Anca, s'a măritat la 10 Iulie 1618 cu Nicolae; 
Pătraşcu, fiul lui Mihai Viteazul; împăratul îi dă ca dar de nuntă: 
un pahar de argint în valoare de 200 de florini. Fata cealaltă,. 

Ilinca, născută la Suceava, când maică-sa a trebuit să fugă în 
faţa oștilor lui Gabriel Báthory, s'a căsătorit cu Constantin Can- 
tucuzino postelnicul; unul din copiii ei, Șerban, va ajunge domn 
al Ţării Românești, în 1678. Băiatul lui Radu Şerban e numit, 
într'un hrisov din 1615, dela Radu Mihnea, Jo Basarab voevod; 
a fost căsătorit cu Arghira şi a avut un fiu Alexandru. A murit 
de tânăr şi a fost îngropat la mitropolia din Târgovişte; pentru 
odihna sufletului lui, bunică-sa, doamna Maria, dă mitropoliei 
satul Şerbăneşti. 

În afară de copiii legitimi, Radu a mai avut, cu o văduvă, 
«Elina, fata popei Costandin din oraș din București » stabilită 
în satul Tântava, și doi nelegitimi, pe Constantin, care va ajunge, 
în 1654, după Matei Basarab, domn, şi pe Alezandra. Poate tot 
fiu nelegitim al lui Radu să fie şi acel « Neagul voevod snă (adică 
fiul !) răposatul Basarab voevod » care se afla la Țarigrad în Aprilie 
1633, urmărind tronul Moldovei. 

Radu Şerban e una din figurile însemnate ale istoriei noastre. 
Fără să poată ajunge la înălțimea marelui său predecesor, el are 
totuşi unele însușiri care amintesc pe acesta. Contemporanii l-au 
prețuit. Mihail Weiss, judele Braşovului, îl arată ca fiind «foarte 
priceput în meşteşugul războiului », iar mitropolitul Mate al Mi- 
relor, care se bucurase de protecţia at dărnicia domnului, îi face 
portretul următor: «Şerban era om mintos, viteaz, bun, blând 
şi plin de omenie; săraci şi străini, toţi aflau loc în inima lui; 
Lara o guverna bine ». 

a Stătut-au la mare amestecătură şi 
zarvă scaunul țării după moartea lui 
Simeon Vodă; că erau feciorii kremici 
Vodă trei... eară a lui Simeon erau 
feciori cinci... Deci se împerechiară 
boierii gi, cu dânșii, și jara in două 
părți: o parte ținea cu casa Jeremiei 
Vodă, eară altă parte cu casa lui Simeon 
Vodă». 

(Letopiseţul lui Miron Costin). 


Simion Movilă. Lui Ieremia Movilă îi urmă pe tron fratele 
său Simion (10 Iulie 1606). Potrivit «uricelor » adică privilegiilor 
pe care Ieremia le obținuse dela Poartă, ar fi trebuit să-i urmeze 
feciorii săi; aceştia erau însă nevârstnici: cel mai mare, Constantin, 
avea, după mărturia unui contemporan, 8 sau 9 ani. Turcii dădură 
deci domnia lui Simion care pe lângă daruri bogate, le trimise, 
îndată după învestitură, şi tributul: 32.000 de scuzi, opt cai de 
trăsură şi diferite blănuri între care şi de zibelină. 

Sub raportul politicii externe, nu-i de mirare deci că Simion 
se arată deplin supus sultanului; cu Polonii în schimb, relaţiile 
erau reci, deoarece aceștia susțineau pe fiii lui Ieremia. De altfel, 
domnia sa fu scurtă: un an şi ceva peste două luni. La 24 Sep- 
temvrie 1607, domnul murea, după unii otrăvit şi anume chiar 
de cumnată-sa, doamna Elisaveta a lui Ieremia Vodă. Un ra- 
port venețian din Constantinopol afirmă că vinovaţi de această 
crimă ar fi boierii ţării cari nu iubeau pe domn «din pricina 
cruzimii sale » Se poate însă ca să fi fost și o moarte naturală, 
deoarece Simion, în momentul suirii pe tron, era, cum spune 
cronica, «om mare de zile, sosit la bătrâneţe ». Mormântul său se 
află la mănăstirea Suceviţa ; o foarte frumoasă lespede, de marmură 

sculptată, a fost așezată sin lu de fiul său Gavriil, în 1620, 


Fig. 3. — Acoperământul de mormânt al lui Simion Movilă, la 
mănăstirea Suceviţa. Inscripţia e în limba slavă. 


Martie 15/25 (ve- 
zi şi fig. 3). 

Simion s'a că- 
sătorit cu o ca- 
tolică, Margareta. 
sau Marghita ca- 
re, după măritiş, 
şi-a schimbat nu- 
mele în Melania; 
aşa 1 se spune in 
inscripţiile de pe 
mormântul unu- 
ia din fii și mor- 
mântul soțului 
ei. Au avut şapte 
copii, şase băeti: 
Pavel tmort la 24 
Mai (stil vechiu) 
1607, Mihail, Ga- 
oril, Petru, Moi- 
se, Ioan şi o lată: 
Teodosiu, moartă 
în 1596. Mihail a 
Moise au domnit, 
în Moldova, Ga- 
vriil în Țara Ro- 
mânească, iar Pe- 
tru a ajuns mi- 
tropolit al Chie- 
vului, una din fi- 
gurile cele mai de 
seamă ale orto- 
doxiei. 

Mihail Movilă 
şi Constantin Mo- 
vilă. Urmează, 
în istoria Moldo- 

vei, după moartea lui Simion, o epocă de lupte pentru domnie, 
de a mare amestecătură și zarvă » cum spune Miron Costin, epocă 
ce aminteşte întru câtva aceea a urmașilor lui Alexandru cel Bun. 
În urma lui leremia Movilă, rămăseseră trei feciori, toți minori; 
în urma lui Simion, cinci, de asemenea minori; cele două văduve, 
Elisaveta şi Marghita, femei aprige și ambiţioase amândouă, 
voiau să asigure tronul fiecare copiilor ei. Se formară deci două 
partide, o seamă dintre boieri ţinând cu feciorii lui leremia, altă 
seamă cu aceia ai lui Simion. Elisaveta avea sprijin și dela Poloni, 
deoarece măritase pe una din fetele ei cu nobilul Ştefan Potocki, 
iar pe alta cu nobilul Mihail Wiszniewiecku. 

După moartea lui Simion luă tronul Mihail sau Mihăilaş, 
fiul său cel mai mare. Foarte curând însă, la sfârșitul lui Sep- 
temvrie sau începutul lui Octomvrie, Constantin, fiul cel mai 
mare al lui Ieremia, se întoarse e goni pe Mihăilaş. Dar tot în 
Octomvwrie, acesta (de fapt, mama sa şi boierii care-i sprijineau) 
reveni şi sili pe văru-său să plece «cu fuga » din Iaşi; o sumă de 
care boiereşti fură ajunse şi « jăcuite » la satul Mălăești, în timpul 
retragerii precipitate (vezi şi harta nr. 2). La 16 Noemvrie 1607, 
Mihăilaş făcea o danie mânăstirii Galata. O lună după aceea, 
Constantin, ajutat de cumnaţii săi poloni şi de un detaşament 
de Cazaci, se reîntorcea şi bătea pe Mihăilaș la Ștefănești (16 
sau 19 Decemvrie), silindu-l să se refugieze în Țara Românească, 
la Radu Şerban. Aci, el muri după puţin timp, (27 Decemvrie 
stil vechiu 1607) şi fu îngropat la mănăstirea Dealului, unde 
se vede şi astăzi piatra lui de mormânt; avea numai 16 ani a 
jumătate. 

Constantin Movilă a domnit dela 16 (sau 19) Decemvrie 1607 
până la 20 Noemvrie 1611, sub tutela mamei sale, Elisaveta. 

Fapte deosebite nu sunt de relevat sub raportul intern. Miron 
Costin, în letopiseţul său, referindu-se la această domnie, spune 
că «după socoteala tinereţilor » Constantin Vodă «mau păzit 
datoria sa deplin către împărăție. Ce... dintâiaşi dată birul 
anului dintâi nu l-au plinit; și așa, scârbindu-se împărăţia, au 
mazilit pre Constantin Vodă şi au dat domnia lui Ştefan Vodă 
Tomșa » Explicaţia mazilirii e însă mai complexă decât o pre- 
zintă cronicarul. A contribuit la aceasta şi sprijinul pe care Con- 
stantin l-a dat lui Radu Şerban, după năvălirea lui Gabriel Bá- 

thory în Țara Românească. Cu acest prilej, el încheie chiar şi un 
tratat de alianţă cu Imperialii (vezi mai sus, p. 8), fapt care 
desigur a ajuns la cunoştinţa Porții. Pe de altă parte, legăturile 
strânse cu Polonii, tocmai într'o vreme când relaţiile dintre ace- 
ştia și Turci merg înăsprindu-se, n'au fost nici ele de natură să-i 
consolideze tronul. Așa se face că Sultanul hotărăște înlocuirea 
şi numeşte ca domn al Moldovei pe Ştefan Tomşa (20 Noem- 
vrie 1614). 

Ştefan Tomșa. Acesta se dădea drept fiu al voevodului Tomșa, 
cel care înlăturase pe Despot şi isprăvise tăiat de Leşi la Lwów, 
în Mai 1564 (vezi vol. IH, p. 196—7); filiația e însă nesigură. 
Dacă, într'adevăr, a fost fiul lui Tomșa, atunci n'a putut fi decât 
fiu nelegitim. Miron Costin îl arată «dirept Moldovean... din 
sat din Otești, de pe valea Răcătăului, din ţinutul Putnei»; un 
document, mult posterior însă, de pe vremea lui Constantin Ma- 
vrocordat, adaogă știrea, transmisă prin tradiţie locală, că «fiind 
Ştefan Vodă Tomșa copil mic și sărac... au învăţat carte aicea 
în sat în Rădășăni şi miluindu-l Dumnezeu cu domnie, au venit 
aicea la Rădăşăni şi... au făcut biserică şi jăluind oamenii că 
li-i locul strâmt şi n'au unde se hrăni, le-au dat so bucată de loc 
din hotarul târgului Băii ». 

Tomşa a avut o tinereţe aventuroasă. Bun ostaș, el a luptat 
ca mercenar prin multe părți, ajungând până în Pirinei, unde a 
luat parte la asediul cetăţii Jaca, şi în Asia, unde sa luptat în 
armata turcă împotriva Persanilor. Înainte de a i se da domnia, 
era la Stambul, în slujba ţării, pe lângă capuchehaielele sau re- 
prezentanţii diplomatici ai Moldovei. 

În vara anului următor, 1612, Constantin Movilă veni să-şi 
reia tronul; oastea lui, alcătuită din Poloni, Cazaci și oameni 
de țară, era comandată de cumnatul Potocki. Tomșa avea şi ceva 
ajutor dela Tătari. Lupta s'a dat pe şesul din fața Popricani- 
lor, aproape de Prut, la locul numit Cornul lui Sas (19 Iulie 
1612). «Intracel loc — spune Miron Costin — au făcut oștile 
lui Ştefan Vodă şi Tătarii năvală asupra Leşilor; şi wau ţinut 
războiul nimică Leşii, de nice tunurile n'au apucat odată să 
sloboadă » Atât Constantin cât şi cumnatu-său Potocki căzură 
prizonieri: cel dintâi fu luat de un Tătar şi, pe când era trecut 
peste Nipru, într'o luntre mică, se înecă; cel de doilea stătu 

închis mai multă vreme la Stambul. O sumă dintre boierii 
cari țineau de casa lui Jeremia şi veniseră cu oastea căzură și ei 
prinşi; fiind duşi în faţa lui Tomșa, acesta puse să-i taie. Au pierit 
atunci Vasile Stroici logofătul, din vechia și vestita familie a 
Stroicilor, Balica hatmanul, ctitorul mănăstirei Frumoasa, Chi- 
riță postelnicul Paleologul, a cărui soţie era rudă cu Constantin 
Movilă, Miron stolnicul şi alţii, treizeci și doi la număr cu toţii. 
«Eară pre Vasile Stroici —povesteşte Miron Costin —iîl ertase 
Ştefan Tomșa; numai învățase pre Nicoriţă armașul să-l ducă 
să vadă peirea celorlalţi, ca să-i hie grije mai pre urmă de moarte. 
Că era om tânăr Stroici, și din casă mai vechiu și cinsteș decât 
toate casele în ţară. Ce, zilele lui cele sfârşite, cum zice cuvântul, 
văzând că merge la peire, şi nu-i spusese armaşul povestea, s'au 
apucat de sabia unui daraban să moară cu răscumpărare, că era 
om de firea lui inimos. Ce îndată l-au împresurat darabanii și 
n'au apucat să scoată sabia, care lucru dacă au spus armaşul lui 
Ştefan Vodă, îndată au pus de l-au omorît și pre dânsul, răcnind 
Ştefan Vodă: «Ai, câinele; au vrut să moară cu soţi». Şi pre câţi 
îi aducea, pe toţi îi omora». 

Tomşa avea dreptul să-i omoare, deoarece se ridicaseră îm- 
potriva domniei. Dar şi de felul său, el nu putea mistui pe boieri, 
în genere; se purta aspru cu ei, fiindcă, așa cum arată mitropolitul 
contemporan Matei al Mirelor, «aceștia erau nedrepţi față de 
sărăcime ». Miron Costin povestește de călăul lui Tomșa «un 
tigan... gros și mare de trup » care de multe ori striga domnului, 
arătând la boieri: « Doamne, s'au îngrăşat berbecii, buni sunt de 
junghiat? Ştefan Vodă, la aceste cuvinte, râdea şi dăruia bani 
ţiganului ». 

Astfel stând lucrurile, nu sunt de mirare cele ce s'au întâmplat 
în toamna anului 1615 (sfârşitul lui Septemvrie, începutul lui 
Octomvrie), când boierii s'au ridicat asupra lui Tomşa şi i-au 
cerut să părăsească domnia. Răsculaţii atrăseseră de partea lor 
şi pe slujitori adică armata de ţară; Tomșa avea pe dărăbanii 
unguri, cărora le dădu solda înainte; strigă și târgul în leată adică 
angajă pe târgoveţii care voiau să lupte contra plată; îi mai 
veniră în ajutor și niște steaguri de călăraşi din Țara de Jos care 
tocmai sosiseră «la căutare » adică pentru a fi inspectaţi. Lupta 
sa dat în marginea Iaşilor, «deasupra fântânii lui Păcurar» şi 

boierii răsvrătiţi fură învinşi. Mulţi dintre ei căzură în mâna 
domnului, între alţii Bărboi vornicul şi feciorul său; primul fu 
tras în ţeapă chiar pe locul bătăliei, cel de al doilea fu spânzurat 
în faţa casei părintești; în total pieriră atunci, după o scrisoare 
a cancelarului ardelean Simon Péchy, din 2 Noemvrie 1615, 
şaptezeci și doi de boieri, ale căror capete fură umplute cu pate. 
Alți trei mari boieri, Beldiman logofătul, Sturdza hatmanul şi 
Boul vistiernicul, care izbutiseră, după luptă, să fugă în Ţara 
Românească, fură prinși din ordinul marelui vizir, prieten cu 
Tomşa, şi trimişi în obezi acestuia; numărul celor tăiaţi se ridică 
deci la șaptezeci şi cinci. 

Dar abia se isprăvi răscoala şi o altă primejdie ameninţă pe 
Tomşa. Doamna Elisaveta, vrând să așeze în scaunul Moldovei 
pe cel de al doilea fiu al ei, pe Alexandru, porni cu armată spre 
lași. Comandant era ginerele ei Wiszniewiecki; un viitor ginere, 
tot leah, Korecki, se afla și el printre căpetenii. Lupta se dădu 
la satul Tăiăreni, în ziua de 12/22 Noemvrie 1615, începând dis- 
de-dimineaţă. Artileria lui Tomşa bătu prea departe, comandantul 
ei trădând pe domn. Călărimea nu putu rezista şi se împrăștie; 
dărăbanii, rămași singuri, se retraseră la o râpă, deasupra Tău- 
teştilor, apărându-se. Erau un corp de elită, căruia Tomşa îi 
dăduse o deosebită atenţie. Polonii le cerură să se predea, făgă- 
duindu-le viaţa. Dar după ce dărăbanii — încrezându-se în cu- 
vântul dat — depuseră armele, fură tăiaţi până la unul. Tomșa 
trebui să se retragă spre miazăzi; înfrânt a doua oară, în apro- 
pierea Tecuciului, la 24 Ianuarie 1616, el trecu în Ţara Românească ; 
de aci, partizanii săi făcură incursiuni repetate, ajungând până 
la Bârlad şi chiar la Vashi. Domn în Moldova rămase Alexandru 
Movilă. 

Alexandru Movilă. Stăpânirea acestuia dură puţin, niciun an 
de ziie (22 Noemvrie 1615 — 2 August 1616). Din punct de vedere 
intern, treburile le purtau boierii de divan, în fruntea cărora sta 
vornicul Nistor Ureche. Sub raportul extern, era necontenita 
amenințare din partea lui Tomșa; Lean trebuiră să respingă in- 
cursiunile repetate ale oamenilor acestuia. Turcii socotiră însă că 
o asemenea stare de turburare și nesiguranță nu mai putea fi 
tolerată şi recurseră la o măsură radicală: numiră ca domn al Mol- 
dovei pe Radu Mihnea care domnea în Țara Românească şi însăr- 

cinară pe Skender, paşa Silistrei, să-l instaleze în scaun, iar pe 
Tomșa îl puseră în obezi şi-l trimiseră la Stambul unde sosi în 
ziua de 1 August 1616. 

Peste două zile avea loc lupta între armata turcească şi mica 
oaste a lui Alexandru Movilă. Wiszniewiecki murise între timp, 
se zice otrăvit, aşa încât comanda trecuse asupra lui Korecki. 
Acesta avea numai vreo 600 de ostaşi, restul plecase în Polonia. 
In schimb, Skender Paşa dispunea de forţe însemnate, la care se 
mai adăogară şi ajutoare ardelene. Norma! ar fi fost ca Alexandru, 
Korecki şi Doamna Elisaveta să se retragă din timp; mândria 
împiedecă însă pe fălosul comandant leah eo facă. Când se hotărî, 
în sfârşit, era prea târziu: Turcii îi ajunseră cu o seamă de coaste 
sprintenă » la Dracşani, în ţinutul Hârlăului și, după o scurtă 
luptă. îi luară prinşi mai pe toţi (3 August 1616). Pe boieri îi răs- 
cumpără Radu Mihnea. «Eară Doamna — povestește Miron 
Costin — la mare ocară au sosit; de care singură au mărturisit 
cătră boieri: trecând cu carul, au văzut pe boieri şi lăcrămând 
au zis: Boieri, boieri, ruşinatu-m'au păgânul ! » Inainte de a porni 
spre Stambul unde își sfârși zilele în haremul unui agă, Doamna 
Elisaveta îşi tăie părul și-l trimise mănăstirii Suceviţa, ctitoria 
soţului ei; şi astăzi, el poate fi văzut acolo, într'o cutie sferică de 
argint, atârnată sub policandru. Korecki a ieşit după câtva timp 
din robie «cu multă cheltuială »; Alexandru şi fratele său mai 
mic Bogdan au fost duşi la Stambul; ultimul a rămas pentru 
totdeauna între Turci, s'a făcut chiar mahomedan, căpătând, în 
schimb, demnitatea de capigibaşe. 

«La această ocară — încheie Miron Costin —- au sosit casa lui 
Ieremia Vodă; și poate hi pentru răutăţile <doamnei Elisaveta >, 
că era o femeie răpitoare, precum spun, și de vreme ce și pre 
cumnatu-său, pre Simeon Vodă ea l-au otrăvit (de va fi aşa), și 
de frica lui Dumnezeu depărtată ». 

CREŞTEREA INFLUENȚEI GRECEȘTI: RADU MIHNEA 
ȘI URMAȘII SĂI PÂNĂ LA MATEI BASARAB. 
MIȘCĂRILE IMPOTRIVA GRECILOR 


a... A/Hatu-s'au și s'au adevăra cum 
toale nevoile şi sărăcia ţării se incep 
dela Grecii streini, carii amestecă dom- 
niile și vând țara fără milă... şi duca 
vin aici în țară, ei nu socotesc să umble 
după obiceiul ţării, ci strică toate lucru- 
rile bune, şi adaugă legi rele și asuprile ». 


(Așezământul lui Leon Vodă, 1631). 


Radu Mihnea. Radu Mihnea era fiul lui Mihnea Turcitul (vezi 
vol. II, p. 230). Copil fiind, a stat câtăva vreme la mănăstirea 
Iviron dela Sfântul Munte, apoi timp mai îndelungat la Veneţia 
şi la Padova unde a învăţat carte. După încercările nereuşite 
din 1601—1602, el izbuti să ocupe scaunul Munteniei în 1611: 
numit în Ianuarie, intră la 22 Martie în Târgoviște. Silit apoi, 
în Maiu, să se retragă pentru scurt timp în faţa lui Radu Şerban 
care scobora cu oaste din Moldova, el reluă domnia la 29 Sep- 
temvrie 1611 şi o păstră până la 3 August 1616 (vezi şi fig. 4). 

Începuturile stăpânirii lui fură grele. Boierii nu vedeau cu ochi 
buni pe «acest domn ture» cum spun ei într'o mişcătoare scri- 
soare adresată pribeagului Radu Şerban. «In ţara noastră — 
adaogă dânşii — acum strigă hogea, că-şi ține acest domn fraţii 
și surorile în casă cu el ei sânt Turci... (Faptul era exact!) Și 
robii cari au scăpat de prin catarge (adică din galere !) și de prin- 
twalte robii, măcar dela Mihai Vodă, domnul cine este în ţară 
el <îi > dă Turcilor și alte multe nevoi care nu le-am scris». Să 
facă deci ştire Radu Şerban de toate acestea împăratului creștin 
șI să vie cu oastea să-i scape; ei aşteaptă cu credinţă «căci inima 
noastră nu se poate suferi cu păgânii ». 

Creșterea influenţei greceşti. Un alt motiv puternic de nemulțu- 
mire era faptul că domnul avea pe lângă sine mulți Greci pe care D 
numise în dregătorii, îndepărtând deci dela acestea pe boierii de ţară, 
băştinași. Şi mai înainte fuseseră dregători greci în Ţările noastre, 
îi constatăm încă de pe vremea lui Mircea cel Bătrân şi Alexandru 

Fig. 4. — Carte domnească dela Radu Mihnea, în româneşte, având data 2 Mai 7122 (1614) 
Inceputul și sfârșitul sunt în limba slavă. 


cel Bun. În pamiletul bizantin « Coborirea lui Mazaris în Iad», 
scris pe la 1415, se vorbeşte de un oarecare Il&os čpyvpós (adică 
Arghiropol) care, slujind la curtea voevodului Valahiei, sa îm- 
bogăţit în scurt timp, ceea ce a decis și pe alţii să se ducă acolo, 
în acelaşi scop. Logofătul Filos al lui Mircea cel Bătrân, jude- 
când după nume, era, foarte probabil, grec. Tot aşa Sarandino 
logofătul pomenit în documentele anilor 1430—1434, tot așa 
Kirakola, vistiernicul şi vameșul lui Ştefan cel Mare. Manoil 
Grecul (rpnuuna), un alt boier al lui Ştefan era sigur grec, după 
cum greci erau Dumitru Chiriță Paleologu, ruda Movileştilor (vezi 

mai sus, p. 17), Zane şi Andronic Cantacuzino, din timpul lui 
Mihai Viteazul. 

Prezenţa dregătorilor de origine greacă se explică şi prin nu- 
meroasele legături pe care le-au avut ţările noastre cu lumea 
elenică sub raportul religios, economic și social. Primii mitropo- 
bü ai Munteniei, Jachint Critopol, Antim (frate cu Iachint!) e 
Hariton au fost Greci; Nifon, reorganizatorul bisericii muntene, 
sub Radu cel Mare, era de același neam; în timpul lui Neagoe 
Basarab «ctitor mare a toată Sfetagora » adică a Muntelui Athos, 
numărul clericilor greci așezați în ţară sporeşte; mulţi din ei ajung 
egumeni în mănăstirile noastre. Cu vremea, şi desigur şi sub 
influenţa acestora, unele din mănăstiri sunt închinate marilor 
mănăstiri sau lavre din Orientul creştin, adică așezate sub oblă- 
duirea acestora. Prima mănăstire românească închinată e aceea 
din Peri (Maramureș), pe care ctitorii ei, Drag şi Baliţă, o aşează 
în 1391 sub ascultarea patriarhiei din Constantinopol. În Mun- 
tenia, schitul Stănești din Vâlcea e închinat în 1577 de ctitorul 
său, patriarhiei de Alexandria; în 1588 mănăstirea Bucovăţ 
de lângă Craiova, e închinată mănăstirii grecești Sf. Varlaam; 
în 1599, Mihai Viteazul închină ctitoria sa din Bucureşti, mănă- 
stirea Mihai Vodă, mănăstirii Simopetra dela Muntele Athos. 
Radu Mihnea face acelaşi lucru în 1645 cu ctitoria sa din 
Bucureşti pe care o pune sub ascultarea mănăstirii Iviron dela 
Sfântul Munte. Tot aşa în Moldova: Mănăstirea Secul e în- 
chinată de ctitorul ei, vornicul Nistor Ureche, mănăstirii Xero- 
potam dela Athos; tot de aceasta ascultă şi mănăstirea Sf. Pa- 
raschiva din lași, în timp ce Golia ascultă, începând dela 1606, de 
mănăstirea Vatoped (tot la Athos), iar Galata, dela 1618, de 
Sfântul Mormânt (vezi şi harta nr. 6). 

Sub raportul economic, legăturile sunt străvechi, din vremea 
cetăților greceşti şi se menţin în tot cursul evului mediu. În por- 
turile și orașele noastre erau o sumă de negustori greci cari adu- 
ceau mărfuri străine, în special din răsărit, «de peste mare», şi 
exportau produsele locale. După căderea Constantinopolului, ei 
devin marii furnizori ai imperiului turcesc, ei procură mierea, 
ceara, oile, seul, lemnele, sarea şi celelalte produse necesare. Foarte 
multe din aceste produse, le iau dela noi, din ţările noastre, care 
și capătă numele de «chelerul» adică locul de aprovizionare sau 

cămara împărăției. În secolul al XVI-lea, negustorii greci sunt 
foarte numeroşi, atât în Muntenia cât ei în Moldova. Cercetând 
o listă moldovenească privitoare la goștina, adică dijma din oi, 
datată 12/22 Mai 1591, constatăm că marea majoritate a gelepilor 
adică a negustorilor cari strângeau această dijmă, în vederea ex- 
portului la Constantinopol, sunt greci. Întâlnim nume ca Lampos 
Katzikis, Tamiris Stanos, Teodor Speriliotis, Gherocharitos, Rhizos 
Kloneis, Andrei Vranas, Timos 'Turbantianos, loan Matzarakis, 
Teodor Uranitis, Chanterinos, Lampos Morpheas, etc. ete. La 
fel era şi în celelalte ramuri ale negoţului care interesau exportul 
în împărăția turcească. 

Se adăoga faptul că domnii, cu prilejul numirii, aveau chel- 
tueli mari, cu darurile şi plocoanele pe care trebuiau să le îm- 
partă la toți meghistanii din Stambul. Banii necesari se împru- 
mutau de obicei dela bancherii de acolo, mulţi din ei greci; pentru 
a-i rambursa, domnii le concesionau strângerea unor impozite, 
ca de pildă goștina oilor sau dijma din miere şi ceară. Bancherii 
veneau, evident, cu oamenii lor de încredere, şi astfel numărul 
Grecilor sporea și pe calea aceasta. Adesea, acești oameni de afa- 
ceri căpătau şi câte o dregătorie. 

Sub raportul social, constatăm, mai ales în veacul al XVI-lea, 
legături de rudenie între domnii sau boierii noștri şi familiile 
de seamă greceşti. Una din fiicele lui Mircea Ciobanul sa căsă- 
torit cu fratele lui Mihail Cantacuzino Şeitanoglu, o alta a luat 
pe Stamatie, nepotul patriarhului  loasaf din Constantinopol. 
Alexandru al II-lea, fratele lui Petru Șchiopul, a avut de soţie 
o greco-italiană, pe Ecaterina Salvaressos din Pera; Iancu Sassu 
pe o greacă din insule, Maria, Petru Șchiopul pe Maria Amirali 
din Rhodos; fiica lui Petru Șchiopul a luat pe Zotu Tzigara. Prin 
asemenea înrudiri, numărul ( recilor veniţi în ţară sporea; sporea 
de asemenea numărul dregătorilor de această origine. 

Aşa dar, ca o urmare a multiplelor legături pe care le-am 
avut cu lumea elenică, legături religioase, economice, sociale, iar, 
înainte de căderea Constantinopolului, şi politice, au existat în- 
totdeauna la noi şi un număr de dregători greci; el nu era 
însă prea ridicat, forma o minoritate faţă de dregătorii băștinași. 
Acest raport începe să se schimbe după 1600, iar deodată cu 
suirea pe tron a lui Radu Mihnea, ia un caracter îngrijorător. 

RELAŢIILE CU VECINII 


De aceea se şi produce o reacţie, prima din cele care vor carac- 
teriza istoria ţărilor noastre în această epocă. Un grup de nouă 
boieri de seamă, având în frunte pe Bărcan, fost mare stolnic în 
timpul lui Radu Şerban, şi de căpitani şi iuzbași formează un 
complot spre a ucide pe domn. « Însă această rădicare — pove- 
Sieste cronica — n'au fost pentru alt... ci pentru mândriia şi 
răotatea Grecilor. Că adusease Radul Vodă pre mulţi, de-i cin- 
stise şi-i miluia; ci boiarii rumâni, acestea văzând, nu le-au 
fost pre voie: precum de multe ori, la mulţi domni, s'au făcut 
răzmiriță şi turburare pentru răotatia Grecilor ». Conjuraţii sunt 
însă descoperiţi și plătesc cu capul îndrăzneala lor: prima 
încercare de a se ridica împotriva elementului străin dă aşa 
dar greş. 

Relaţiile cu vecinii. Cu Gabriel Bâthory, dușmanul lui Radu 
Şerban, Radu Mihnea are relaţii bune; el e nevoit totuşi, în urma 
dispoziţiei primite dela Poartă, să ia parte cu oastea sa la o ex- 
pediţie ce avea de scop îndepărtarea neliniștitului şi îngâmfa- 
tului principe ardelean căruia Turcii isprăviseră prin a-i spune 
« Deli-Chiral », «Craiul nebun». Într'adevăr, Gabriel Báthory 
ajunsese să indispuie pe toţi prin firea și acţiunile sale; avea 
dușmani numeroşi şi înlăuntru. Unul din ei, Gabriel Bethlen, 
izbuti să câștige încrederea Turcilor care-i dădură o armată, 
comandată de ungurul renegat, Ali Paşa Maghiaroglu, spre a-l 
instala în scaun. Domnii Ţărilor Române, Mihnea şi Tomşa, tre- 
buiră să ajute şi ei cu câte un corp de oaste. Totuşi, şi într'o ase- 
menea împrejurare, Mihnea avu un gest prietenesc față de Bá- 
thory, trimiţându-i o scrisoare de prevenire şi sfătuindu-l în 
acelaşi timp să nu se opuie cu armele, ci să renunţe mai bine la 
tron, aşteptând o altă împrejurare, favorabilă, spre a-l relua. 
Bâthory nu vru să asculte însă şi, neputând împiedeca înaintarea 
armatelor dușmane care ocupară oraşele mai de seamă ale Ar- 
dealului — ni s'a păstrat scrisorile într'o românească foarte sa- 
vuroasă trimise de Ali Paşa Braşovenilor, Sighişorenilor și că- 
pitanului dela Bran — se închise în Oradea. Aci el fu ucis, în 
timpul unei plimbări cu trăsura prin suburbia Veneţia, de către 
niște soldaţi aparținând corpului de haiduci (27 Octomvrie 1643): 
se pare că a fost un complot pus la cale chiar de Imperiali. Cu 
patru zile mai înainte (23 Octomvrie) dieta alesese ca principe 

al Ardealului pe Gabriel Bethlen. Şi cu acesta, Mihnea a păstrat 
raporturi bune. 

In vara anului 1616 avu loc expediţia împotriva lui Alexandru 
Movilă, domnul Moldovei. Dar cum Turcii nu voiau nici pe Ştefan 
Tomșa, ei hotăriră ca succesor chiar pe Radu Mihnea. Acesta 
însoţi deci armata lui Schender Paşa, şi după bătălia dela Drac- 
şani (vezi mai sus, p. 19), ocupă tronul. 

Alexandru Iliaș. In locul lui, boierii munteni voiau ca domn 
pe Gavril Movilă, fiul lui Simeon Movilă, un tânăr înţelept, 
care stătuse până atunci în Polonia şi care era agreat şi de Schender. 
Mai multă trecere pe lângă sultan avu însă Alexandru Iliaş, fiul 
lui Iliaş, domnul de foarte scurtă durată din 1591 (nici n'a apucat 
să vie în București, vezi vol. II, p. 231). Sprijinit şi de Bethlen, 
Alexandru lliaş fu numit domn, în Septemvrie 1616. Şi el veni 
dela Stambul înconjurat de o sumă de Greci; în fruntea lor era 
chiar socrul său, banul lanake Catargiu; ultimii veniţi adăogân- 
du-se celor de mai înainte, provocară o nouă mișcare a boierilor 
de ţară (1617). Cap al mişcării era Cârstea vornicul; printre frun- 
taşi se găsea şi Lupu paharnicul Mehedinţeanu. Domnul era chiar 
în tabără, gata să meargă în ajutorul lui Skender Paşa, împotriva 
Leșilor, când află, prin lefegii sârbi şi bulgari, de complot. Lupu 
izbuti — în ultimul moment — să fugă în Ardeal, ceilalți boieri 
negară a D participat la mișcare. Iliaş amână sancţiunile, dar după 
întoarcerea din campanie, tăie pe vornicul Cârstea şi îi luă averea 
pe seama domniei. Curând după aceea, Lupu scobori cu oști 
din Ardeal împotriva domnului (Iunie 1618). Acesta, nepregătit, 
deşi i se atrăsese atenţia în mai multe rânduri că vin răsculații 
asupra lui, părăsit şi de lefegii cari nu-și primiseră de mult soldele, 
abia izbuti să scape, călare, — «mai gol, fără manta», spune 
Matei al Mirelor — la Brăila, în timp ce soţia lui se refugia la 
Giurgiu. In urma lui Iliaş, Lupu Mehedinţeanu intră în București; 
îndată începu şi vânătoarea după Greci, atât în capitală cât 
şi în restul țării. Boieri, negustori, prelați, chiar şi un arhiereu, 
fură ucişi, iar avuţiile lor prădate; un căpitan de ai lui Lupu, 
anume Buzdugan, arătă, în această privinţă, o deosebită feroci- 
tate. Văzând aceste neorânduieli, Turcii maziliră pe lliaş și dă- 
dură tronul lui Gavril Movilă, cel pe care îl voiseră boierii, în 
urma transferării lui Radu Mihnea. 

Gavril Movilă a domnit şi el tot doi ani, ca și predecesorul său, 
anume din Iulie (înainte de 18 ale lunii!) 1618 — intră în Târ- 
govişte la 24 August — până la sfârşitul lui Iulie (înainte de 28!) 
1620. Odată cu numirea lui, mişcarea împotriva Grecilor încetă. 
Lupu Mehedinţeanu plăti însă cu viaţa fapta sa, deoarece fiind 
trimis, în calitate de mare spătar, cu un corp de oaste, în ajutor 
lui Skender Pașa, acesta îl arestă și, în urma unui ordin primit 
dela Stambul, îl trase în ţeapă (Noemvrie 1618); aceeași soartă 
avu şi Buzdugan; un alt tovarăș al lor fu jupuit de viu. Exe- 
cuţiile avură loc la satul Ciocăneșt, în fața Dârstorului, de 
unde trupul lui Lupu fu adus şi înmormântat la mănăstirea 
Tismana. 

In ce priveşte relaţiile cu Ardealul, e de semnalat actul din 5 
Mai 1619, încheiat la Târgovişte şi confirmat de Bethlen la 20 Mai, 
la Alba Iulia, prin care cei doi stăpânitori — în condiţii de per- 
fectă egalitate — îşi făgăduiesc sprijin şi ajutor reciproc la Poartă, 
şi hotărăsc: lămurirea pricinilor dela hotare prin comisii mixte, 
apoi oprirea boierilor fugari, extrădarea ţăranilor şi a ţiganilor 
fugari după ce-și vor fi plătit mai întâi dările, în sfârșit, libertatea 
negoţului. 

Când Turcii, în urma unor daruri bogate, numiră domn în 
Țara Românească din nou pe Radu Mihnea, Gavril Movilă trecu 
în Ardeal, la prietenul Bethlen. Ni s'a păstrat scrisoarea, din 9 
lulie 1622, prin care el poltește pe Bistriţeni la celebrarea căsă- 
toriei sale cu Elisabeta Zolyomy de Albes, văduva lui Mihail Im- 
reffy. Ni s'au: păstrat de asemenea acte de confirmări către mănăs- 
tirile din ţară sau dela Sf. Munte; mai însemnate sunt cele din 
24 Noemvwrie și 8 Decemvrie 1618, acordate mănăstirii Cutlumuz 
şi care cuprind înşirarea tuturor proprietăţilor pe care acest bogat 
sfânt lăcaş le avea la noi: zece sate, şase selişti sau locuri unde 
au fost sate și o sumă de bălți la Dunăre, cu tot venitul lor. Gavril 
Movilă a murit în Ardeal la stârșitul lui 1635; cunoaştem testa- 
mentul său, datat Cluj, 19 Decemvrie acest an. 

Radu Mihnea a doua oară. La 28 Iulie 1620 se scria din Con- 
stantinopol dogelui Veneţiei că Radu Mihnea a fost numit domn 
în Ţara Românească în locul lui Gavril Movilă, după ce a dat 
mai întâi vizirului 10.000 de scuzi, chehaiei 25.000 şi după ce a 
făgăduit un haraciu anticipat, ceea ce înseamnă aproximativ 

40.000 de scuzi «care toate vor trebui să fie supte din sângele 
acelor sărmani supuşi creștini ». 

Din punct de vedere intern, această de a doua domnie fu 
liniştită ; boierii nu se mai ridicară: amintirea felului în care se 
isprăvise prima încercare era încă vie. 

In schimb, Radu Mihnea, trebui să participe la campania 
împotriva Leşilor, din 1621, campanie condusă de sultanul Osman 
însuşi. El aduse acestuia 1800 de călăreţi şi un număr mai mare 
de pedestrași; dădu apoi şi ţărani pentru paza podului de peste 
Dunăre. Având legături cu Legii, şi servindu-se de un bun nego- 
ciator, unul din oamenii săi, grecul Vevelli, Radu contribui esen- 
Hal la încheierea tratatului dela Hotin (9 Octomvrie 1621) prin 
care se isprăvi războiul. 

Cu Gabriel Bethlen, raporturile au fost corecte. La 16 Mai 
1622, se încheie chiar un tratat la Cluj, prin care Radu avea drept 
să stea în Ardeal, el, familia și boierii săi, sau să treacă prin Ardeal 
mai departe, în cazul când ar trebui să părăsească scaunul. In 
anul următor, el trimise lui Bethlen, conform dispoziţiilor pri- 
mite dela Poartă, o mie de călăreţi şi o mie de pedestrași, sub 
comanda spătarului Mihu, spre a-l ajuta în campania pornită 
împotriva Imperialilor; în August 1623, acest detaşament, după 
ce luptase în Ungaria, era îndărăt în ţară. l 

Sfârşitul domniei lui Radu Mihnea e în legătură cu schimbarea 
care se produse în Moldova: Ştefan Tomșa, în urma repetatelor 
plângeri ale Polonilor, fiind mazilit, în locul lui, trecu domnul 
Munteniei. In scaunul din Târgovişte urmă însă chiar fiul lui 
Radu, anume Alexandru, un copil de 412 ani, așa încât, se poate 
spune, cu bună dreptate, că, de fapt, ambele ţări sunt conduse 
de același domn. Schimbarea se produce la sfârșitul lui August 
1623; la 4 Septemvrie, demnitarii turci cari instalaseră pe Ale- 
xandrul «Coconul» se găseau încă la Târgoviște. 

Alexandru Coconul. Inceputul acestei domnii fu turburat de 
două răscoale interne şi de o pradă a Tătarilor. Prima răscoală 
fu aceea a călărașilor, cari se ridicară în diferite centre ale ţării, 
unde-şi aveau reşedinţa steagurile lor, la Mănești (în Prahova) la 
Gherghița, la Ploeşti, la Rușii de Vede, (vezi şi vol. II, p. 508) şi 
cerură lui Alexandru să părăsească tronul. Motivul acestei răscoale 
nu-l ştim, dar îl bănuim: trebue să fi fost situaţia grea economică 

şi fiscală pe care o aveau acești călăreţi cărora boierii din divan 
le arătau, se vede, puţină preţuire şi înţelegere. Că nu e vorba de 
o cauză accidentală, ci de una mai adâncă, organică, rezultă, 
credem, şi din faptul că, asemenea mișcărilor contra Grecilor şi 
poate şi în legătură cu ele, mișcările categoriilor diverse de ostaşi 
sau, cum se spunea atunci, de slujitori, se repetă la intervale perio- 
dice și destul de des. In faţa revoltei călărașilor, boierii lui Ale- 
xandru Coconul se strâng şi «împreună cu toată curtea » îi lovesc 
«la sat, la Mănești » şi-i înfrâng. 

Cam în aceeași vreme se ridică, peste Olt, un pretendent anume 
Paisie, cu o ceată de partizani — cronica le spune «lotri» adică 
hoţi. Boierii izbutiră să-i înfrângă şi pe aceştia şi să-i ucidă, cu 
pretendent cu tot. 

Mai gravă fu năvălirea şi prada Tătarilor, în toamna anului 
1623, se pare prin Septemvrie (alte izvoare dau anul 1624). « Au 
intrat Tătarii în ţeară fără veaste — povesteşte letopiseţul — de 
au robit ţeara pân'în Olt şi s'au întors de acolo cu mare plean, 
cât au rămas pân'astăzi tot pământul acela pustiiu » Un docu- 
ment din 28 lunie 1626 aminteşte într'adevăr pierderea unor 
zapise de moșie «când au venit Tătarii aici în ţară în timpul 
Domniei Mele... de atunci până acum 3 ani»; un alt document, 
din 10 Iulie 1626, arată de asemeni «când au venit păgânii de 
Tătari aici în ţara Domniei Mele şi în ţara Moldovei e au robit 
jumătate de ţară şi sânt de atunci trei ani». Pricina năvălirii 
era supărarea lui Cantemir Bey, căpetenia Tătarilor din Bugeac 
și stăpân al Silistrei, pentru înlocuirea lui Tomșa, domnul Mol- 
dovei, prietenul său. 

La începutul anului următor, la 23 Ianuarie 1626, murea în 
Moldova, la Hârlău, Radu Mihnea. Fiul său îi aduse trupul și-l 
înmormântă cu mare pompă în mănăstirea ce poartă azi chiar nu- 
mele de Radu Vodă, deoarece acesta zidise o nouă biserică, mai 
mare, în 1615, şi o impodobise, fiind al doilea ctitor al ei (primul 
fusese bunicul său Alexandru al II-lea, tatăl lui Mihnea Turcitul). 

Odată cu moartea tatălui, Alexandrul Coconul pierdu spri- 
jinul său cel mai puternic. Socrul său, bogatul grec Scarlat Saegiu 
din Stambul, pe a cărui fiică Smaranda o luase de soţie, putu să-i 
mai prelungească domnia încă un an şi ceva. In Noemvrie 1627 
însă, înainte de 13 ale lunii, Turcii înlocuiră pe a Coconul » devenit 

adolescent — nu împlinise încă 17 ani— cu Alexandru Iliaș, 
fostul domn. Banii necesari pentru numire, acesta îi împrumută 
chiar dela socrul predecesorului său, dela Scarlat Saegiu: faptul 
e caracteristic pentru moravurile vremii. 

Sub influența mediului grec, în special a clericilor, şi desigur, 
cu ştirea și cu voia tatălui său, închină Alexandru Coconul două 
din mănăstirile ţării, la Muntele Athos: mănăstirea Clococioc fu 
închinată Cutlumuzului (hrisovul din 14 Iulie 1625) iar mănă- 
stirea Glavacioc mănăstirii Iviron (hrisovul din 8 Martie 1626). 

Alexandru Iliaș a doua oară. Izvoarele nu arată vreun fapt 
mai de seamă în timpul acestei de a doua domnii a lui Alexandru 
Iliaş. Ea şi ţinu puţin dealtfel, din Noemvrie 1627 (vezi mai sus) 
până în Octomvrie 1629, înainte de 27 ale lunii. La această din 
urmă dată, un raport din Stambul către dogele Veneţiei anunţă 
că s'a numit un nou voevod în Ţara Românească, voevod care se 
dă drept fiu al lui Ştefan <'Tomșa > dar despre care alţii spun 
că ar fi fiul unui pescar; scaunul l-ar fi obţinut contra unei făgă- 
duieli de 140.000 de reali. E vorba de Leon Vodă, căruia ai noştri 
i-au zis şi Alion Vodă. 

Leon Vodă. Filiaţia acestui domn este incertă. Cert este numai 
că făcând cheltuieli mari spre a obţine numirea trebui să pună 
biruri apăsătoare. Din cauza birurilor — povestește cronica — 
neputând să mai dovedească, «spartu-s'au toate judeţele de 
preste Olt, fugind care încotro au putut». Boierii care luaseră 
sau, mai exact, trebuiseră să ia în arendă strângerea birurilor în 
aceste judeţe, ajunseră şi ei la mare nevoie, deoarece fură obligaţi 
să acopere lipsurile. Deci «ce avură, deteră tot, şi se îndatoriră 
pre la Turci și pre la balgii » (negustorii de miere şi ceară !). In 
cele din urmă, nemai putând suporta, se hotăriră să pribegească 
în Ardeal. La 27 Octomvrie 1630 se ridicară deci boierii olteni, 
între dânşii Matei aga din Brâncoveni (viitorul domn Matei 
Basarab !), Aslan vornicul, Gorgan spătarul, Barbu paharnicul 
Brădescul, Mihai spătarul Coţofeanul, Dumitru Sulgerul Fili- 
şanul, Mitrea vistierul şi alții mulţi din Romanați, din Dolj, din 
Mehedinţi; la 29 trecură prin pasul Vâlcanului în ţara Hațegului. 
Gheorghe Râkoczy, principele Transilvaniei, precum şi nemeşii 
ardeleni primiră bine pe fugari, ba le dădură şi mijloace să strângă 
oaste spre a veni împotriva lui Leon. Acesta încercase mai întâi 

să atragă pe pribegi, trimiţându-le în trei rânduri cărți cu jură- 
mânt să vie în ţară, să nu se teamă, că nu le va face nimic, ci 
dimpotrivă îi va boieri. A patra solie se întâlni la Târgu Jiului cu 
străjile boierilor care tocmai coborau cu oastea din Ardeal. Situaţia 
lui Leon Vodă era grea. Nici el nu fusese un duşman al Grecilor. 
Soţia sa, Victoria, era o Constantinopolitană sau o Levantină; el 
însuşi închinase mănăstirea Dealului, prin hrisovul din 14 Fevruarie 
1630, mănăstirii Iviron, dela Sfântul Munte, iar biserica lui Ghior- 
ma banul din București mănăstirii din «Pogoniana», în «ţara 
grecească ». Pentru a putea reţine lângă sine pe dregătorii cari îi 
mai rămăseseră şi pentru a fi sigur de sprijinul armatei de ţară, a 
Roșilor, cum li se spunea, el fu obligat să dea mai întâi, la 2 August 
(23 Iulie stil vechiu) 1631 un act solemn sau un așezământ îm- 
potriva Grecilor. Domnul arată că strângând «toată ţara, boiari 
mari și mici, şi roșii şi mazâlii și toţi slujitorii » şi «văzând toţi 
atâta sărăcie şi pustiire țării», au căutat se afle «de unde cad 
acele nevoi pre țară». « Aflatu-s'au şi s'au adevărat — continuă 
apoi aşezământul — cum toate nevoile şi sărăcia ţării se încep 
dela Grecii streini, carii amestecă domniile şi vând ţara fără 
milă şi o precupesc pre capete asuprite (adică luând dobânzi 
mari D și daca vin aici în ţară, ei nu socotesc să umble după obi- 
ceiul ţării, ci strică toate lucrurile bune şi adaugă legi rele şi asu- 
prite... şi încă alte multe streinări au arătat spre oamenii ţării, 
nesocotind pre niciun om de ţară, înstreinând oamenii despre 
Domnia Mea cu pisme şi cu năpăști și asuprind săracii fără milă ». 
De aceea, domnul împreună cu tot sfatul tace «legătură şi jură- 
mânt mare, de am jurat Domnia Mea Ţării pre sfânta Evanghelie 
şi mare afurisanie denaintea cinstitului şi prea luminatului pă- 
rintelui nostru... kir vlădica Grigorie și dinaintea părintelui 
Teofil episcopul dela Râmnic, în sfânta biserică a Domniei Mele 
din Bucureşti; și după jurământ, cu tot sfatul ţării, călcat-am 
acele obicee rele și le-am pus Domnia Mea toate jos, şi am scos 
acei Greci streini den ţară afară ca pre niște neprieteni ţării fiind 
şi am tocmit Domnia Mea şi alte lucruri bune care să fie de folos 
ţării ». In ce privește pe Roșii, se hotărăşte, prin acelaşi aşezământ, 
ca ei să fie «în pace de dijmă şi de gorștină şi de vinăriciu (vezi 
pentru aceste dări, vol. II, p. 559—60) şi să dea bir Domniei Mele 
într'un an de două ori, de un cal câte ughi (adică galbeni ungurești !) 

40, la Sf. Dimitrie şi la Sf. Gheorghe ». Se iau de asemenea măsuri 
în ce priveşte mănăstirile: ele nu vor putea avea decât călugări 
români; egumenii, ca şi episcopii, nu vor mai putea fi trimişi de 
patriarh ; se stabilesc şi impozitele preoţilor, fixându-li-se birul 
anual și scutindu-i de toate celelalte dări. 

Intocmindu-și astfel lucrurile, făcându-şi atmosferă printre 
boieri și ostaşi prin așezământul pe care-l dăduse, Leon se hotărî 
să primească lupta cu pribegii. Trimise mai înainte un trup de 
oaste, cu Mihail spătarul; acesta însă fu biruit «la sat, la Un- 
gureni ». Apoi aşteptă el însuşi cu grosul oştirii, după ce plătise, 
mai întâi, dărăbanilor lefile; lupta avu loc Marţi 2 Septemvrie 
(23 August stil vechiu), în marginea Bucureştilor «deasupra 
viilor, din jos de mănăstirea lui Mihai Vodă», şi se isprăvi prin 
înfrângerea pribegilor. a Perit-au mulţi oameni de tot felul — po- 
vesteşte cronica — prins-au și pre Preda Brâncoveanul, nepot 
lui Matei aga şi pre Hadul logofăt de Desa şi şi-au răscumpărat 
viaţa cu bani dela Leon Vodă; tăiat-au şi pre Adam banul acolo 
în tabără şi pre Preda Floricoiul din Greci (ginerele lui Mihai 
Viteazul!) şi au înţepat pre Nuşa armaşul și au trimis la împă- 
răţie 40 de Unguri ». Matei Aga și cu o sumă dintre boieri izbutiră 
să scape şi, după un scurt popas în mănăstirea Tismana, trecură 
din nou în Ardeal. O bună parte dintre pribegi răspunseră acum, 
după înfrângere, unui nou apel al lui Leon, veniră în ţară şi pri- 
miră într'adevăr boierii. Matei însă nu voi să se supună. El intrase 
de curând în legătură cu Abaza pașa dela Rusciuk şi acesta îi 
făgăduise sprijinul său spre a ajunge domn. Pe de altă parte, 
situaţia lui Leon, din cauza turburărilor ce avuseseră loc, era 
totuşi șubredă. Adăogându-se, probabil, şi pârile lui Abaza şi ale 
lui Râkoczy, la 31 Iulie 1632 îi sosi mazilia dela Poartă. In locul 
lui, fu numit, repetându-se cazul lui Radu Mihnea și Alexandru 
Coconul, fiul lui Alexandru lliaş, domnul Moldovei. Leon părăsi 
de îndată ţara, plecând la Stambul. 

Radu Alexandru Iliaș, deși numit, nu izbuti însă să ocupe 
tronul. Căci Matei Basarab, aflând de mazilia lui Leon, se grăbi 
să-l apuce el locul. Scobori, în August, prin Banat, pe la Caran- 
sebeş, în ţară, unde Oltenia întreagă i se alătură, se întâlni apoi 
cu Abaza, care îl recunoscu domn, dându-i și caftan, deși dreptul 
acesta îl avea numai Sultanul, şi, la 30 Septemvrie, intră în Bucu- 

rești (vezi fig. 5). Intre timp, Radu se duse la tatăl său, în Moldova, și 
de acolo, cu Moldoveni, cu Tătari şi cu boierii munteni pribegiţi, care 


déi 

Fig. 5. — Matei Basarab, după o gravură in aramă, contemporană, Inceputul celor două versuri 
latinești de jos este: e Hostes terret...» (Pe dușmani înspăimântă), 

nu voiseră să recunoască pe Matei, porni împotriva acestuia. Lupta 
avu loc tot lângă Bucureşti, «din jos de mănăstirea Plumbuitei ». 
In ziua de 4 Noemvrie 1632 se loviră străjile, acelea ale lui Radu 
fiind înfrânte; a doua zi avu loc ciocnirea principală, între grosul 
oștilor. Ea fu crâncenă şi dură toată ziua, Tătarii atacând în mai 
multe rânduri. Spre seară «au dat Dumnezeu de au fost izbânda 
lui Matei Vodă; ear Radu Vodă au dat dosul, fugind cu mare 
spaimă şi cu capul gol». Intre cei căzuţi sa aflat e Nicola vi- 
stierul și Papa logofătul din Greci. 

Matei strânse trupurile celor pieriţi, făcând o movilă şi apoi 
se întoarse în scaun «dând laudă mare lui Dumnezeu pentrucă 
l-au izbăvit de vrăjmaşii săi şi ai ţării ». La 25 Noemvrie se duse 
de se întâlni din nou cu Abaza, «tocmindu-și» treburile; la 25 
Decemvrie sosi capigiul dela Poartă cu hatișeriful de domnie şi 
cu steagul care fusese destinat lui Radu; a doua zi, noul domn, 
însoţit de un alai strălucit, în frunte cu vlădicii Grigorie şi Teofil, 
plecă la Stambul să se înfăţişeze vizirului şi sultanului. Acolo, 
el avu de susţinut o adevărată judecată în divan cu socrul lui 
Radu Iliaș, bogatul şi influentul grec Curt Celebi, precum şi cu 
alți adversari; dreptatea rămase însă de partea lui și sultanul, 
la 23 Fevruarie 1633, îl îmbrăcă cu caftan, dându-i şi steagul de 
domnie nouă. Pornit din Stambul la 28 Fevruarie, Matei intră 
în Bucureşti la 20 Martie, începând o stăpânire care avea să dureze 
mai bine de douăzeci şi unu de ani. 

a... Herbând în greutăți şi în neloc- 
mele... nu numai Curtea, ce şi țărăni- 
mea, atâta mulțime sau strâns den 
toate părțile, cât nu încăpeau în târg, 
ce impluse locul pe supt Miroslava 
pretutinderea. strigând pre Greci de pren 
toate ulițele ». 


(Lelopiseţul lui Miron Costin). 


Radu Mihnea. Prima domnie în Moldova a lui Radu Mihnea 
a durat doi ani şi jumătate, dela 3 August 1616 (lupta dela Drac- 
şani) până la 4 Fevruarie 1619. Sub raportul evenimentelor in- 
terne, nu e nimic deosebit de semnalat: boierii, bine trataţi de 
domn, care le arată în toate împrejurările considerație şi pre- 
tuire, stau liniștiți. Din punct de vedere extern, are loc campania 
contra Legilor, a lui Skender Paşa, în vara anului 1617; la ea 
participă şi Radu Mihnea. Alexandru Iliaş din Țara Românească 
şi Gabriel Bethlen din Ardeal vin și ei cu oştile lor. Războiul 
nu s'a purtat însă cu prea mare străşnicie; după cucerirea ce- 
Lët Raşcov, începură, în Septemvrie, prin intermediul lui Radu, 
tratative. Pacea se încheie la Jaruga sau Bussa, pe malul Nistru- 
lui (vezi şi harta nr. 5); ea prevedea: împiedecarea atacurilor 
căzăceşti pe coastele turceşti ale Mării Negre, ajutor acordat 
Polonilor de către Tătari, în schimbul unei sume de 15.000 
galbeni anual și oprirea, de către Poloni, a oricărei expediţii, 
generale sau particulare, împotriva Moldovei, Țării Românești 
şi Ardealului. 

Pe când erau încă în tabără, la Soroca, Radu Mihnea şi Ga- 
briel Bethlen încheiară, la 26 Septemvrie 1617, un tratat de 
alianță, făgăduindu-şi unul altuia credinţă în toate împreju- 

rările, şi ajutor în caz de nevoie «cu bani, cu oaste și din toate 
puterile ». 

Pacea dela laruga nu fu respectată; atacurile căzăceşti con- 
tinuară ca at incursiunile Tătarilor cărora nu li se plăti suma cu- 
venită. Se putea prevede un nou conflict între Turci şi Poloni. 
Pentru a nu fi obligat să mai participe la un atare conflict, din 
care putea ieşi ruina casei sale — așa cum se întâmplase și se va 
întâmpla şi pe viitor cu alţi domni — Mihnea singur ceru să De 
mazilit. Avea și un motiv aparent: boala de ochi de care începuse 
să sufere și care necesita un tratament mai îndelungat, posibil 
numai la Stambul. Sultanul îi îndeplini dorinţa și numi în locul 
său pe Gaspar Graţiani. 

Gaspar Graţiani, era de neam Morlac sau Maurovlah, apar- 
tinea așa dar populaţiei de origină românească din regiunile 
dalmate. Se numea Milostic; fiindcă însă a locuit în orașul Gra- 
dacac (se citeşte Gradaţaţ,!), şi-a zis « Gradezanin» adică din 
Gradacac sau, în formă latinizată, Gratiani. Intrase în slujba 
Porţei; adusese acesteia servicii cu prilejul tratativelor diplo- 
matice cu Imperialii, la Viena, în 1615; drept răsplată, primise 
la începutul anului 1617, ducatul insulelor Naxos şi Paros (vezi 
fig. 6). EI voia însă domnia Moldovei. În 1619, la 4 Fevruarie, 
în urma maziliei voluntare a lui Radu Mihnea, o obţinu. 

Graţiani prezintă unele analogii cu Despot: străin ca și acesta, 
lipsit de înţelegere faţă de religia ţării, făcând planuri mari — 
visa, ca şi celălalt, de un Stat care să cuprindă Moldova, Țara 
Românească şi Ardealul —a avut acelaşi sfârşit mizerabil, fiind 
ucis — în mod mult, mai ordinar însă — de boieri. Nu ştia limba 
țării; pentru a se înţelege cu dregătorii se folosea de tălmaciu. 

În scurta sa stăpânire, acest ciudat domn avu de reprimat 
o mișcare a unui pretendent la tron ce se ivi în părţile Orheiului. 
e Domnişorul » fu prins şi plăti cu capul, împreună cu câţiva 
tovarăşi, vina sa. 

Deși ridicat prin Turci și depinzând de ei, Gaspar Graţiani 
făcu totuși o politică favorabilă creștinilor. El trimise astfel re- 
gelui Poloniei nişte «cărți» adică scrisori ale lui Bethlen adre- 
sate hanului tătăresc prin care acesta era îndemnat să atace pe 
Leși. Faptul aflându-se, Bethlen pâri la Poartă pe domn pre- 
zentându-l ca hain, ceea ce făcu pe sultan să hotărască mazilirea 

Fig. 6. — Gaspar Graţiani, duce de Naxas și Paros, după o gravură în aramă, contemporiuñ. 

lui Gaspar. Acesta trecu atunci pe față de partea Polonilor. Când 
ceaușul împărătesc purtând firmanul de mazilire, sosi în lași, 
pe la începutul lui: Septemvrie 1620, domnul puse să-l taie îm- 
preună cu toţi Turcii care-l însoțeau şi cu cei din oraş; aceeaşi 
soartă avură și boierii pe care Alexandru lliaş, succesorul lui 
Gaspar, îi trimesese înainte, să cârmuiască ţara, până la sosirea 
lui. Apoi Gaspar îşi tocmi oastea, așteptând pe Poloni cari, în 
frunte cu hatmanul Zolkiewski, trecuseră Nistrul. Ambele forţe, 
reunite, numărând și câteva corpuri de cavalerie grea, înzăoată, 
precum şi infanterie germană o Nemţi pedeștri», erau totuși 
inferioare ca număr acelora ale lui Skender Pașa, care împreună 
cu Muntenii, Tătarii și Ungurii, se ridicau la aproape şaizeci de 
mii, plus o mie de Eniceri. Lupta s'a dat la Ţuţora, unde Leşii 
şi Gaspar se întăriseră în vechea tabără a lui Zamoyski. Dacă 
ar Îi rămas în această tabără —ca odinioară Radu Şerban la 
Teiuşani — creştinii ar fi putut respinge atacurile dușmane. Ei 
făcură însă marea greșeală de a ieşi din șanțuri. Tătarii, numeroşi 
şi iuți, izbutară să rupă rândurile polone, ceea ce aduse după 
sine şi înfrângerea Moldovenilor (19 Septemvrie 1620). În timpul 
nopţii, producându-se panică în bivuacul lLeșilor, spiritele fiind 
demoralizate, se hotări retragerea spre graniţă, «cu tabăra le- 
gată », adică apăraţi de jur împrejur de care (un fel de redută 
mișcătoare). Gaspar, în loc să însoțească pe Zolkiewski, crezu 
că e mai bine să plece separat şi pe neştiute. Trecu deci peste 
Prut, însoţit numai de puţini oșteni și de câţiva boieri; când 
ajunse însă în Branişte, marea fâneață domnească dela sud-est 
de laşi, fu ucis chiar de însoțitorii săi, de Şeptelici hatmanul 
şi Goia postelnicul. După un alt izvor, omorul ar fi avut loc în 
munţi, aproape de Târgul Trotuș, în a cărui biserică ar fi fost 
apoi inmormântat trupul de către noul domn. Se pune întrebarea 
însă ce l-ar fi făcut pe Gaspar să o ia în spre Trotuş, de unde 
nu putea scăpa nicăieri, Bethlen ca şi domnul Ţării Româneşti 
fiindu-i duşmani. Tot în Branişte fu prins şi marele vornic Bu- 
cioc; fiind dus la Skender Pașa, acesta porunci să fie tras în ţeapă. 
Cât priveşte pe Leși, ei putură, hărţuiţi necontenit de Tătari, 
să se retragă spre Nistru. În ultima noapte însă, când ajunse- 
seră pe malul apei, se produse învălmășeală, vrând fiecare să 
treacă mai repede dincolo; cu acest prilej suferiră pierderi mari 

(7 Octomvrie 1620). Hatmanul Zolkiewski, răzleţit de ai săi, fu 
ucis de un Tătar; ajutorul său Koniecpolski căzu prizonier. 

Alexandru Iliaș pedepsi «pre lege direaptă» pe cei doi uci- 
gași ai lui Gaspar: ei fură tăiaţi, ceară trupurile le-au aruncat 
în eşitoare» «şi cu cale au făcut —adaogă Miron Costin —că 
după spurcata faptă, scârnavă moarte vine». 

Altfel, domnia lui Alexandru Iliaș, de numai un an de zile 
(20 Septemvrie 1620 — Septemvwrie 1621) a fost, după expresia 
cronicei, «foarte slabă şi cu purtatul trebilor peste obiceiurile 
tării». Domnul era înconjurat de Turci şi de Greci, dările erau 
grele; se adăogă şi foametea. 

În vara următoare (1621), sultanul Osman hotări să facă o 
mare expediţie împotriva Leşilor, ca pedeapsă pentru ajutorul 
dat lui Graziani şi cu gândul ca să-i supuie. Alexandru Iliaș 
trebuia să pregătească cele necesare în ce priveşte drumul și 
proviziile; ajungând însă armata turcească în Moldova, «n'au 
aflat nimic grijit, nici poduri, nice conace și teara allând-o fu- 
gită şi stricată de Les, s'au scârbit <sultanul > pre Alexandru 
Vodă foarte rău, aşa cât era numai să-l omoare. Ce l-au scos vi- 
zirul den moarte; eară de urgie mare nau hălăduit, că pân’ la 
Hotin mergând împărăţia, l-au dus în obezi şi legat la puşti (adică 
la tunuri !); şi în toată vremea aceea cât au zăbovit împărăția 
la Hotin, tot la inchisoare au fost, până s'au întors împărăţia 
spre Țarigrad ». 

Campania dură până la 9 Octomvrie când se încheie pacea. 
Se prevedea, ca şi la laruza, încetarea prădăciunilor, atât din 
partea Cazacilor cât și a Tătarilor. Hotinul ocupat de Leşi şi pe 
care Turcii nu-l putuseră cuceri, fu totuşi restituit Moldovei. 
În schimb, sultanul anexă Renii împreună cu câteva sate și-l 
alipi de teritoriul cetății Ismail; veniturile respective fură în- 
chinate mormântului lui Mohamed, la Meca. 

Ştefan Tomşa a doua oară. În locul lui Alexandru Iliaș fu 
numit Ştefan Tomșa (Octomvrie 1621, înainte de 27 ale lunii). 
De data aceasta, domnia se scurse liniştită, fără ucideri de boieri. 
«Era ţara în pace şi în tot bișugul — spune Miron Costin — cât 
părea hie cui că nu este domnia celui dintâi, tot în zarve». Mă- 
năstirea Solca, începută în prima domnie, fu isprăvită şi sfințită 
acum (1622). De asemenea fu zidită biserica Sf. Voevozi din 

Roman, precum şi Biserica Domnească «de pe poartă», adică 
dela intrarea în Curtea Domnească. La 5 Decemvrie 1621, Tomşa 
comanda 3 clopote la Bistrița; de acolo adusese şi pe meşterul 
tiglar. 

Era în raporturi rele cu Leen cari nu agreau pe fostul dușman 
al Movileştilor; ei făcură mai multe plângeri la Poartă din pri- 
cina cărora fu mazilit în primele zile ale lui Septemvrie 1623. 
Cu Ardealul, raporturile au fost normale; în Octomvrie 1622, un 
înşelător, dându-se drept Gaspar Vodă, intră, de prin părțile 
Reghinului şi ale Giurgiului, cu mai mulţi tovarăși, în Moldova, 
mulţumindu-se însă numai să prade prin munţi şi să fure oi şi 
cai. Domnul cere Bistriţenilor să-i prindă și să-i pedepsească. 

Tomșa a fost căsătorit cu fosta soţie a unui «negustor 
grec de frunte şi bogat»; informaţia o avem din izvor un- 
guresc care adaogă şi detaliul că această soţie i-a fost dată 
de sultan. 

Radu Mihnea a doua oară. Cea de a doua domnie a lui Radu 
Mihnea în Moldova (a patra în ambele ţări!) este o frumoasă 
încununare a carierii acestui voevod. Fără ca să subseriem întru 
totul aprecierile hiperbolice ale lui Miron Costin —a cărui jude- 
cată a fost desigur influenţată de atenţia deosebită arătată de 
domn boierimii — trebue să recunoaştem însă că Radu Mihnea 
a dat dovadă, într'adevăr, în decursul stăpânirilor lui, de însu- 
şiri remarcabile. Dacă sub raportul vitejiei, nu e nimic deosebit, 
de relevat, în schimb însă sub acela al tactului, al diplomaţiei, 
al raporturilor personale, el a fost cu totul remarcabil. « Credinţă 
ca aceea avea Radul Vodă la Impărăţie — observă cronicarul 
— care n'au mai avut nice mai nainte de dânsul, nice pre urmă 
alt Domn, câţi au fost în teară. Şi crăiile creștineşti, ales Lean, 
Ungurii şi alte ţări creştinești, mult folos aveau de el; că de multe 
primejdii îi ferea, ca un creștin; păzind slujba direaptă către 
impărăţie, și datoria creştinească păzea... că toate erau cu 
înţelepciune legate ». Un caz fusese în 1617, când prin intervenţia 
şi mijlocirea lui, se încheiase pacea între Poloni și Turci, un alt 
caz, tipic, la Hotin în 1621 (vezi mai sus, p. 35 şi 29). 

Se adăoga apoi un spirit ales de dreptate. Judecăţile lui erau 
cinstite, fără tățărie; sentințele se dădeau fără să fie influențate 
de starea socială a pârâşilor sau de hatâr. 

Sub raportul culturii, era mult deasupra contemporanilor. Ştia 
turceşte, grecește, latineşte şi italienește; învățase la Veneţia şi 
la Padova. 

In sfârşit, avea un simţ deosebit al ierarhiei, al etichetei, al 
fastului. « Nime din boieri — spune Miron Costin —până în cei 
al treia, cu haine cevași proaste să nu hie, că era de scârbă. Postel- 
niceii, copii din case, cu mari podoabe şi cu fotaze (valtrapuri!) 
la cai... Şi aprozii de divan, cât mai de cinste, nice la o domnie 
nau fost. Cu urșşinice (catifele!) mulţi şi cu cabaniţă (mantie 
scumpă !) cu jder şi cu hulpi îmbrăcaţi; şi ori la cine, şi la ce bo- 
ierin mergea cu carte domnească, în picioare sta boierinul până 
ce cetea cartea ». 

Faţă de aceste însușiri, trebuesc însemnate însă şi două scă- 
deri: mai întâi fiscalitatea excesivă, determinată, pe deoparte, de 
fastul curţii, pe de alta, de darurile prin care a ştiut să-şi facă şi 
să-şi păstreze o bună atmosferă printre meghistanii din Stambul, 
apoi atenția deosebită arătată, mai ales la început, străinilor 
greci. Din această pricină s'a şi format complotul lui Bărcan 
stolnicul (vezi mai sus, p. 25). Nu e mai puţin adevărat că, 
făcând suma, punând în cumpănă însușirile și scăderile, cele dintâi 
prevalează: Radu Mihnea rămâne o figură de seamă a istoriei noastre. 

In timpul acestei ultime domnii, e de relevat, sub raportul 
relaţiilor cu vecinii, o ciocnire cu Tătarii. Aceștia, sub Cantemir 
bey, se învăţaseră să prade aproape periodic în ţinuturile încon- 
jurătoare, în special în Polonia. În toamna anului 1623 ei fac 
o năvălire în Sudul Moldovei și în Țara Românească, până la 
Olt; pricina era înlocuirea lui Tomșa, prietenul lui Cantemir. 
Radu Mihnea reacţionă. «Şi au sărit Fălcienii și Cuurluenii și 
Tecucenii, cu porunca Radului Vodă de au lovit pre Tătari la 
intors și le-au luat toată dobânda și robii; și au făcut Radul Vodă 
mare jalobă la Impărăţie, din care se apropiase lui Cantemir Paşa 
scârbă mare dela Impărăţie şi nu s'au scăpat mai pre urmă de 
dânsa pentru aceste fapte». Un alt fapt e închinarea —la 24 
Octomvrie 1624 —a mănăstirii lui Aron Vodă de lângă Iaşi, 
zisă şi «din țarină » către mănăstirea Prodromul, dela Sozopole, 
pe țărmul Mării Negre (golful Burgas; vezi harta Nr. 6). 

Sub raportul intern, e de notat arderea Curţii Domnești din 
laşi. De aceea, Radu Mihnea se mută la Hârlău unde repară atât, 

vechea aşezare cât şi bisericile. Aci îl ajunse şi sfârșitul, la 23 
lanuarie 1626; nu era bătrân, însă bolile, mai ales guta genera- 
lzată — pe atunci se numea podagră şi heragră, după cum se 
localiza la picioare sau la mâini — îi scurtară zilele. Trupul fu 
adus cu mare alai la Bucureşti, unde domnea fiul său, Alexandru 
Coconul, şi înmormântat, în ziua de 15 Fevruarie, în ctitoria sa, 
în mânăstirea care de aceea se şi chiamă Radu Vodă. Deasupra, 
se așeză o lespede cu inscripție în românește. 

Radu Mihnea a fost căsătorit cu doamna Arghira; au avut 
doi copii, pe Alexandru care a domnit în ambele ţări şi pe Eca- 
terina care s'a măritat cu Moise Movilă, domnul Moldovei. 

Miron Barnowski era, —ne spune Miron Costin — «om de 
teară ai fără ficiori, cunoscut şi la Poarta Impărăţiei pentru sluj- 
bele ce făcuse la Hotin în vremea lui sultan Osman şi ştiut şi 


căpiteniilor tătăreşti, ales... lui Cantemir, cu carele legase prie- 
Lesug încă din mârzăcia lui... la o trecătoare a lui spre teara 


leșească ». Având asemenea relaţii, și dând şi cuvenitele daruri. 
— un raport olandez din Stambul, din 7 Martie 1626, vorbeşte 
de 100.000 de coroane ce urmează a se da sultanului şi 50.000 
caimacamului și celorlalți dregători — Barnowski care luase dom- 
nia, după moartea lui Radu Mihnea, Tu confirmat de Poartă (28 
I“evruarie 1626). Numele său, de factură polonă, vine — credem 
— dela o moşie a sa, Bârnova, în ţinutul Iaşilor, unde a și ridi- 
cat o mănăstire (vezi fig. 7). Moșia părintească era însă Topo- 
răuţii, lângă granița leşească; acolo a fost înmormântat tatăl 
său; mai avea şi moșia Șipotile, la Hârlău. 

Indată ce se sui în scaun, scăzu dările grele pe care le pusese 
predecesorul; satelor care se pustiiseră le dădu «slobozie » adică 
scutire de impozite. Şi astfel, până întrun an, ţara se umplu 
«de oameni şi de tot bișugul». lar fiindcă repetatele expediţii 
turcești împotriva Leșşilor, care se făcuseră prin Moldova, pro- 
vocaseră o mare perturbare printre vecinii sau rumânii din satele 
boiereşti şi mănăstirești, unii fugind şi așezându-se aiurea, alții 
fiind luaţi robi, Barnowski, pentru a pune capăt cercetărilor şi 
proceselor, şi pentru a ușura şi încasarea dărilor, făcu, la 16/26 
lanuarie 1628, un aşezământ, asemănător celui făcut de Mihai 
Viteazul, după campania lui Sinan Paşa. El hotărî anume că 
vecinii fugiți înainte de expediţia sultanului Osman, din 1624, 

vor fi liberi să se așeze unde vor; cei fugiți după, se vor readuce 
la locul lor, cu cislă cu tot. Totdeodată, luă și o serie de măsuri 
administrative, hotărând ca dușegubinarii adică acei ce percepeau 
amenzile pentru omor, răpire de fată sau adulter, să umble adică 
să le incaseze numai în luna Septemvrie, iar «slugile » sau subal- 


ps 


Fig. 7. — Biserica mănăstirii Bàrnova. Aspectul e masiv: să se observe în special prima turlă 
şi contratorturile puternice. 


ternii hatmanului și juzii ţigăneşti să nu aibă treabă cu ţiganii 
mănăstirești şi boierești. In felul acesta, făcu rânduială în gos- 
podăria ţării. 

In același timp, desvoltă o remarcabilă activitate ctitori- 
cească. Barnowski era, de felul lui, un mare credincios. De multe 
ori, postelnicul al doilea care veghea asupra patului domnesc, îl 
vedea «pren miezul nopţii, îngenunchiat înaintea icoanei, la 
rugă, cu mare osârdie ». El ridică deci sau începu numai o sumă 
de mănăstiri și biserici. In târgul Iaşilor făcu în 1627 mănăstirea 
cu hramul Adormirea Precistei (vezi fig. 8) şi biserica Sfântului 
Joan Botezătorul, aceasta din urmă fiind terminată la 9/19 Noem- 
vrie 1635 de Vasile Lupu. Ridică apoi «din pajiște» biserica 
mănăstirii Hangul şi mănăstirea Bârnova pe care o isprăvi, peste 

trei decenii, Eustratie Dabija. Desăvârşi mănăstirea Dragomirna, 
ctitoria mitropolitului Anastasie Crimca (vezi fig. 9 şi 10), şi bise- 


Fig. S. — Biserica fostei mănăstiri Adormirea Precistei; după numele londatorului, i se spune 
azi biserica 'Barnowski. Pridvorul, disgraţios, e un adaos Târziu. 

rica cea mare din Lwów, în Galiţia; făcu, în sfârşit, o biserică 
în Toporăuți, pe care nu apucă să o isprăvească. Pe drept cu- 
vânt, putea deci spune Miron Costin: «Mănăstiri şi biserici câte 
au făcut în aşa scurtă vreme, niciun domn n'au făcut. Făcut-au 
alţi domni şi mai multe, eară cu mai delungate vremi, unii 
în 40 de ani, alţii în 20 de ani, eară el în trei ani». Tot lui i se 
datorește un așezământ pentru mănăstirile ţării, așezământ pre- 
cizând normele de gospodărire (20/30 Septemvrie 1626) precum 
şi «târguşorul » din marginea Iaşilor, devenit azi cartierul Ni- 
colina. 

Fiind în bune relaţii cu Cantemir bey, Barnowski putu evita 
țării o năvălire şi o pradă a Tătarilor, pe când se întorceau din 
Polonia. Fiindcă, nerespectându-se obligația pe care o contrac- 
Laser Lesen la Hotin de a da Tătarilor 30.000 de cojoace anual, 
aceştia din urmă își luaseră o compensație, prădând pe cei ce-şi 
căleaseră cuvântul. 

In al doilea an al domniei (1627), în lulie, Barnowski, însoţit 
de 6000 de ostași, merse în urma unei dispoziţii primite dela 
Stambul, la Dașov (Oceacov) să repare cetăţile de acolo; lucrul 
dură vreo trei luni de zile, cu participarea şi a Turcilor şi a Mun- 
tenilor. 

Raporturile cu Leen au fost foarte bune, tot timpul. Bar- 
nowski ştia bine limba polonă, avea legături cu nobilii dela hotar, 
obținuse indigenatul polon (20 Fesruarie 1629), luase chiar în 
căsătorie, în primul an de domnie, pe fiica guvernatorului Ca- 
meniţei. (Prima sa soţie s'a numit Antemia şi era sora unui boier 
de ţară, Vasile sin Gavrilaș). Aceste fapte îl făcură dela o vreme 
suspect în ochii Turcilor, cari n'aveau interes ca domnul Moldovei 
să fie prieten cu duşmanii lor permanenţi din ultimul timp. 
Ei hotăriră deci mazilia lui Barnowski. Miron Costin dă ca motiv 
faptul că acesta n'a vrut să plătească un adaos de 40 de pungi 
de bani peste haraciul obișnuit, spre a nu face «obiceiu». Rea- 
litatea e că acest refuz a putut fi pretextul; pricina reală rămân 
legăturile prea strânse cu Les. La 8 Iulie 1629, un raport francez 
din Stambul arată că Barnowski a fost mazilit și că el şi-a tran- 
sportat deja cea mai mare parte a averii sale la Camenița. De 
fapt, domnul mazil, luându-și bogăţiile, zăbovi câtăva vreme la 
Hotin, apoi trecu în Polonia, unde își cumpărase cu 320.000 de 

zloți o întinsă moșie, Ustia, cuprinzând douăzeci şi unu de sate, o 
cetate și două orășele, și se stabili pe această moşie, lângă Nistru. 


Fig. 9. — Biserica mănăstirii Dragomirna. E cel mai svelt lăcaş bisericesc din ţară. 

Alexandru Coconul. În locul lui, fu numit fiul lui Radu 
Mihnea, Alexandru Coconul. Acesta moştenise dela tatăl său 


a. Să se observe profuziunca sculpturilor in 


Fig. 10. — Turla bisericii mănăstirii Dragomir 
piatră, prevestind pe aceea dela Trei Ierarhi. 

numai slăbiciunea fizică; în ce priveşte calităţile, era de- 
parte; după Miron Costin, atât de departe chiar, «cât cerul 
de pământ ». În timpul scurtei sale domnii —a fost mazilit, toc- 
mai din cauza insuficienţii, a 28 Aprillie 1630, după nici zece 
luni de zile (înscăunarea în laşi avusese loc în ziua de 2 Oct. 
1629) — Barnowski încercă să reia tronul, trimițând pe Nico- 
riţă hatmanul la Toporăuți, la margine, cu ceva oaste. Încer- 
carea nu izbuti însă, deoarece trimisul său fu respins de forţele 
domnești, conduse de Lupul vornicul (viitorul domn) şi de Grama 
stolnicul. 

Alexandru Coconul închină, la 20 Martie 1630, mănăstirea lui 
Aron Vodă mănăstirii Maicei Domnului din insula Halke, în 
Marea de Marmara. Mai înainte, lăcaşul fusese închinat, chiar de 
către părintele său, mănăstirii Sf. loan din Sozopole; aceasta 
însă, în ultimul timp, se pustiise, fiind călcată de Turci. 

Alexandru Coconul moare fără de veste, probabil otrăvit, la 
6 Iulie 1632, la Stambul, în vârstă de 21 de ani. A fost căsătorit 
cu doamna Catrina. 

Moise Movilă, urmaşul Ja tron al lui Alexandru Coconul, era 
fiul lui Simeon Movilă. Cronica ni-l înfăţişează drept «om blând 
la hire, ca un miel, nice lacom, nice cu rău nimănui. Multe case 
de gios, lipsite, a lăcuitorilor ţării au rădicat, ales pe Ciogolești » 
— şi, întradevăr, ni s'a păstrat hrisovul, din a doua domnie însă, 
prin care dăruește logofătului Pătraşcu Ciogolea părţi din satele 
Puţureni, Sipoteni şi Pomârla. « Pace de toate părţile; numai de 
datornicii turci mare strânsoare şi silă era; și de oameni răi așa 
se împluse ţeara, cât aieve bulucuri îmblau de prădau, și jăcuiau 
oamenii şi pre lângă oraşe». 

Moise Movilă a fost mazilit (Noemvrie 1631), după un an 
şi jumătate de domnie, pentru aceeaşi pricină ca și Barnowski: 
duşmanii săi îl prezentară la Stambul ca prieten al Polonilor 
şi pe punctul de a trece la ei. Pâra fu crezută, deoarece familia 
Movileştilor avea într'adevăr puternice legături în Polonia; Moise 
însuși învățase acolo (ni sau păstrat acte cu iscălitura lui în la- 
tinește !). De fapt însă, Moise era leal; când primi, prin Cantemir, 
care sosi la Ţuţora «sprinten cu o seamă de oșteni ai săi », firmanul 
de mazilie, plecă îndată spre Stambul. De aceea, el și reveni, 
peste puţin timp, în scaunul Moldovei. 

Alexandru Iliaș a doua oară. Când se auzi în țară că a fost 
numit domn din nou Alexandru Tas, care, înconjurat de Turci 
şi de Greci şi punând dări mari, lăsase o rea amintire din prima 
domnie, boierii se hotăriră să meargă la Stambul să se plângă. 
Se formă deci o numeroasă delegaţie, — «până la 80 de capete 
numai den boieri, fără alte căpitenii de ţeară » — în frunte cu 
Lupu vornicul, Cehan vornicul și Ureche spătarul. Iliaș, aflând 
de pornirea lor, încercă printr'un trimis al său, un grec iscusit, 
Batiște Vevelli, însoţit de ceauși turci, să-i oprească. Încercarea 
nu izbuteşte; boierii ajung la Stambul, unde însă o parte din ei 
sunt închişi. În cele din urmă, se stabileşte o înţelegere cu noul 
domn. «Şi au mers la patriarşie şi au făcut giurământuri boierii 
Jui Alexandru Vodă şi Alexandru Vodă boierilor și așa au purces 
din Țarigrad spre ţeară ». 

În vara anului 1632, Iliaș, având trecere deosebită la Poartă, 
izbuti să scoată numirea fiului său Radu ca domn în Ţara Româ- 
nească. Acesta nu izbuti să ocupe scaunul însă, fiind bătut de 
Matei Basarab (4—5 Noemvrie; vezi mai sus p. 34). 

Şi în această a doua domnie, Alexandru Iliaș puse biruri grele; 
o scrisoare din Rodna, cu data 3 Iulie 1632, arată că în Moldova se 
ia «mare dare dela sărăcime, pentru care se tulbură săracii ». Pe 
de altă parte, nu renunţă nici la sfetnicii greci; ei îi erau mai 
aproape, cu ei se sfătuia şi în special cu Batiște Vevelli. Boierilor 
de ţară nu le putea ierta faptul că veniseră să se plângă împo- 
triva sa şi că fusese silit să ajungă la un compromis cu ei. La 
rândul lor, şi acești boieri erau porniţi contra Grecilor cari în- 
conjurau pe domn și se bucurau de increderea lui. Un conflict 
trebuia să izbucnească. Cele petrecute în ţara Românească ser- 
veau drept pildă, iar izbânda rebelilor în frunte cu Matei Ba- 
sarab era un imbold în plus. De aceea, când boierii aflară că 
lliaş, după sfatul lui Vevelli, a hotărît să-i taie « în ziua de Paşti», 
ei trecură la fapte. Țara «și nu numai Curtea, ce și țărănimea », 
«herbând în greutăţi şi în netoemele » se mişcă; «şi atâta mul- 
time s'au strâns den toate părţile, cât nu încăpeau în târg, ce 
împluse locul pe supt Miroslava pretutinderea, strigând pre Greci 
de pren toate ulițele». În fruntea mișcării era Lupu vornicul. 

Alexandru Iliaș, văzând proporţiile revoltei, se hotărî să pă- 
răsească domnia (Aprilie 1633); chemă deci pe boieri și le comu- 

nică hotărîrea sa. Luându-şi apoi familia şi lucrurile ce avea, 
porni din laşi, înconjurat de boieri cari îl apărară de furia mul- 
țimii. În şesul Bahluiului, lângă mănăstirea Balicăi, ţăranii stri- 
strigau: « Dă-ne, Doamne, pre Greci». Ca să scape el, Has trebui 
să Jertfească pe câțiva din sfetnicii străini care-l înconjurau. 
Vevelli, dat mulţimei, fu făcut fărâme cu topoarele ; aceeași soartă 
avu cumnatul său Alexandru Mamona, dintr'o vestită familie 
peloponesiacă, şi un dragoman Jeronim Hores. În învălmăşeală, 
comnului însuși 1 se smulse mantaua din spinare de unul Bosie 
Lăpuşneanu. Vornicul Lupu fu rănit, destul de greu, la cap, de 
„un os svârlit din mulţime. 

Pe un drum neobişnuit, prin Branişte, Iliaş putu ajunge la 
Huşi, iar de acolo, prin Bârlad şi Tecuci, la Galaţi. O corabie 
mică îl duse apoi la Stambul. Aci el a trăit încă multă vreme, 
murind în Mai 1666. 

Miron Barnowski. După plecarea lui Alexandru Iliaș, boierii 
ar fi vrut ca domn pe Lupu vornicul; cereau însă ca acesta să 
precizeze «ce va lua den ţară » adică ce biruri va pune. Lupu, 
care nu voia condiţii, refuză; atunci, boierii trimiseră după Miron 
Barnowski, în Polonia, la Ustia. Fostul domn primi bucuros; 
amintirea primei stăpâniri rămăsese vie în sufletul său; nostalgia 
pământului natal îl îndemna şi ea să se întoarcă. Spune Miron 
Costin că l-ar fi sfătuit un prieten polon să nu se ducă. «Dulce 
este domnia din Moldova » ar fi răspuns Barnowski. «Eară a 
obezile turceşti încă sunt grele» ar fi replicat Leahul. 

Din nefericire, se adeveri spusa acestuia. Noul domn, primit 
cu bucurie de ţară, trebui să plece la Stambul spre a căpăta con- 
firmarea sultanului. Aci însă el găsi o atmosferă ostilă. Duş- 
manii săi, şi în primul rând vornicul Lupu care dorea domnia 
pentru sine, trimiseseră «cărți» în care se spunea că dacă va fi 
numit Barnowski, atunci «teara Moldovei va hi cu Leșii una, 
că el este o iscoadă a Legilor ». Pe de altă parte, i se imputa în- 
cercarea pe care o făcuse, în timpul lui Alexandru Coconul, de 
a-şi relua scaunul. În sfârşit, — nenorocită coincidență — Ca- 
zacii, trecând, după obiceiul lor, cu luntrile, Marea Neagră, pră- 
dară iarăși coastele turcești. Divanul adoptă deci părerea marelui: 
muftiu şi hotărî «să peară Barnowski Vodă». Sentința se exe- 
cută în ziua de 2 Iulie 1632, prin decapitare, în prezenţa sultanului. 


MOISE. MOVILĂ al 


Cu câteva zile înainte de execuţie, Barnowski îşi făcu, în în- 
chisoare, testamentul: e o pagină mişcătoare, arătând înălțimea 
de suflet și adânca credință a celui care-şi presimţea sfârșitul. 
El hotărăște ca ocinele sale din Polonia să se vândă fostului pro- 
prietar; din banii rezultați, se vor da 5000 de zloți bisericii din 
Lwów «care am sfârşit-o noi cu cheltuiala noastră »; se vor isprăvi 
apoi lăcașurile dumnezeeşti începute şi se vor plăti toate datoriile. 
Averea mobilă «să se dea pe la mănăstiri şi biserici, pentru 
sufletul nostru şi al părinţilor noştri». În ce-l priveşte, roagă ca 
oasele sale să «nu zacă în păgâni », ci să fie aduse la Dragomirna. 

Moise Movilă. Boierii cari însoţiseră pe Barnowski fuseseră 
închişi; ei aşteptau, îngroziţi, să le vie şi lor rândul, când vi- 
zirul le porunci să-şi aleagă domn pe cine vor. Moise Movilă era 
la Stambul şi se bucura de protecţia sultanului; firea lui blândă 
pe care ţara o putuse aprecia în prima domnie și faptul că se 
înrudea, prin soţia sa, cu Radu Mihnea, făcură ca alegerea boie- 
rilor să se oprească asupra sa (5 Iulie 1633). Plecând spre ţară, 
el trimise înainte pe Cehan vornicul şi alţi doi dregători ca să 
prindă pe Lupul vornicul, ale cărui pâri se știa că ajutaseră la 
pierderea lui Barnowski. Prinzând de veste, Lupu fugi însă din 
laşi: «și în câteva zile au fost tupilat pen păduri...; apoi, pen 
Țara Muntenească, au trecut la Țarigrad în chip de neguţătoriu ». 

A doua domnie a lui Moise Movilă a fost tot scurtă, ca şi cea 
dintâi: vreo nouă luni de zile. El trebui, abia sosit în ţară, să 
însoţească pe Abaza, pașa de Silistra, în campania pe care acesta, 
din ordinul sultanului, o făcu împotriva Legilor. Armata își așeză 
tabăra pe Nistru la vărsarea apei Camenița; atacurile împotriva 
taberei polone nu reușiră insă. Atât Moldovenii cât şi Muntenii, 
cari şi ei trebuiseră să dea contingentul lor, n'aveau inimă să 
lupte. Ei făcură chiar printr'un vicleșug — răspândiseră vestea 
că nişte călărași ar fi văzut pe Cazaci venind, cu tabăra legată, 
spre a da ajutor Leşilor — pe Abaza Paşa să se retragă. La îna- 
poiere, acesta, aflând de vicleşug, voi să prindă lângă laşi pe 
boieri, să-i puie în obezi şi să-i ducă la Stambul, spre a scuza 
retragerea ` boierii vestiți fiind, se ascunseră. Ţara avu însă 
de suferit: «începând dela apa Prutului şi până la Nistru — 
scrie învățatul logofăt Toderașcu  lanovici —n'a mai rămas o 
casă ` toate le-au ars şi pe mulţi dintre ai noștri i-au dus în robie ». 


DÉI 
A3 

Desigur și felul cum ajutase pe Abaza contribui la mazilirea 
lui Moise Movilă. În Aprilie 1634, înainte de 9 ale lunii, faptul 
era îndeplinit; totdeodată, sforțările lui Lupu Vornicul erau în- 
cununate de succes: el fu numit domn. Moise, luându-și familia 
și averea — 60 de poveri de bani — trecu în Polonia, însoţit de 
1400 de oşteni. Acolo și rămase între rudele şi prietenii săi, până 
la sfârşitul vieţii, pe vremea lui Dabija Vodă. 

MATEI BASARAB 


«Sau nevoit Matei Vodă de au dres 
para foarte bine, careşi după orânduialu 
tor : boiarii, slujitorii, țăranii, cât tuturor 
le era bine în zilele lui, precum am auzit 
pre bătrânii noştri mărturisind de aciastu, 
că Țara iubia pre Domn st Domnul 
pre țară». 

(Cronica lui Radu Popescu). 


Matei Basarab este tipul reprezentativ al domnului de ţară: 
ieşit din rândurile boierimii, legat de pământ prin moșiile pe care 
le stăpânește, lăsate de un lung şir de strămoși, el are cele trei 
însuşiri care au caracterizat pe toți marii noştri voevozi: e viteaz, 
credincios şi gospodar. Ţinându-şi cuvântul și îndeplinindu-și 
datoria, el nu uită niciun moment că dreptul şi autoritatea trebue 
să aibă în slujba lor o puternică armată. El ştie de asemenea că 
nimic temeinic nu se poate face fără credinţă ; în sfârșit, e pătruns 
de adevărul că stat înfloritor înseamnă bună gospodărie, vistierie 
plină, negoţ şi industrie prospere. Prietenii îl iubesc: dușmanii 
îl respectă. Şi într'o vreme când domniile ţin câteva luni, un an 
sau doi, el izbutește să păstreze scaunul peste două decenii. « Matei 
Vodă, domn muntenesc — spune Miron Costin — om fericit peste 
toate domniile acei ţări, nemândru, blând, dirept om de ţeară, 
harnic la răsboaie, aşa neîntrânt și nespăimat, cât poţi să-l ase- 
meni cu mari şi vestiți oșteni ai lumii». Când Mihail Eminescu 
vrea să evoce figura domnului de ţară, el se opreşte asupra lui 
Matei Basarab: nu se putea o alegere mai bună (vezi fig. 11). 

Relaţiile cu Turcii şi cu Ardealul. Relaţiile lui cu Turcii pot fi 
rezumate şi caracterizate în felul următor: împlineşte obligaţiile 

MATEI BASARAB 


Yig. 11. — Matei Basarab, Domnul "Țării Româneşti; minjalură din 1643, de Antim 
ieromonahul pe un evangheliar grecesc (Biblioteca Patriarhiei din Ierusalim). Domnul 
c întăţişat în costumul de ceremonie, oferind evangheliarul. 

pe care le are ţara faţă de Poartă, dar cu demritate, trimite banii; 
și darurile necesare, dar «cu sabia în mână ». E gata chiar să-ducă: 
război împotriva lor, pe pământ turcesc. 

In primul an de domnie, Matei dă ajutor. lui Abaza Paşa în; 
campania împotriva Poloniei. Plecat la 7 Septemvrie din capi- 
tală, el e la Galaţi la 20 Septemvrie: aci se face joncţiunea cu 
armata turcească. Se adaogă oastea moldovenească a lui Moise 
Movilă precum şi Tătarii din Bugeac; cu toţii împreună trec apoi 
Nistrul. Atacul asupra taberei dela Camenița nu reuşeşte însă. și 
Abaza trebuie să se mulțumească a lua numai cetăţuia sau cas-, 
telul — costeiu în vechea limbă românească — dela Studenuta. - 
(vezi şi mai sus, p. 51). La 16 Noemvrie, Matei era întors în: 
scaun, la Bucureşti. 

In Decemvrie 1635, el izbuteşte, împreună cu Vasile Lupu, 
domnul Moldovei, şi plătind, bine înţeles, sumele necesare, să 
obţină condamnarea la moarte a dușmanului său Curt Celebi, 
influentul şi bogatul grec, cu care trebuise să se judece în divan, 
la Stambul, la luarea domniei (vezi şi mai sus, p. 34). Tot prin 
bani și daruri, îndepărtează Matei diferitele primejdii care-l ame- 
ninţau la Poartă sau obţine unele avantaje. Aflăm astfel dintr'o 
scrisoare cu data 26 Ianuarie 1643, că el a dat sultanului 40.000 
de reali (10 reali făceau un leu |), vizirului 20.000, iar altor dregători 
mai puţin. Cam în aceiaşi vreme, dă încă 40.000 de reali pentru 
îndepărtarea unui pretendent cu numele de Bogdan; àlte sume 
dă în 1644 trimisului ture care venise să cerceteze de ce ţine Matei 
atâta oaste în jurul său. O scrisoare din 19 Ianuarie 1645 ne arată. 
că a dat sultanului 50.000 de reali, iar lui câzlar aga (șeful eunu- 
cilor !) 20.000, spre a obţine confirmarea domniei pe viaţă. In 
1650, fiind chemat la Poartă, el scăpă de această primejdioasă 
vizită care dese ori se termina cu mazilirea, iar uneori chiar cu 
moartea, dând 50.000 de reali; aceeaşi sumă, în același.scop, dă 
și Vasile Lupu. 

Pe de altă parte, Matei ţine armata gata pentru orice even- 
tuahtate. In 1636, Turcii ar fi vrut să-l mazilească; Chenaan 
Pașa venise cu ost și tăbărise lângă București, în două locuri 
«la movila Cotrocenilor » și în spre Văcăreşti. Matei, înțelegând 
ce-l așteaptă, «au strâns toate oștile ţării, stând toţi înarmaţi, 
în zi şi în noapte lângă domnul lor. Ear Turcii, dacă au văzut 

că nu vor strica nimica, ei s'au întors ear înapoi, cinstindu-i şi 
dăruindu-i Matei Vodă cu multe daruri scumpe». 

In anul următor, voiră să-l prindă, cu prilejul unei concentrări 
de oști la Cetatea Albă. Matei veni cu ai săi până la Ialpug în 
Bugeac; acolo, descoperind şiretlicul, se intoarse repede, încon- 
jurat de trupe, la Târgovişte, nu însă fără a trimite, și de data 
aceasta, comandantului ture «multe daruri scumpe». 

In 1635, el era gata chiar a face războiu cu sultanul. In trata- 
tivele pe care le duce în acest an cu împăratul creștin, Matei 
propune, între altele, şi o răscoală a sa, cerând în schimb un ajutor 
de 3000 de muschetari și un număr de soldați unguri. Să i se dea 
de asemenea un adăpost în cazul când ar trebui să părăsească 
ţara. In 1636, e din nou gata a se război cu Turcii. Sultanul voia 
să înlocuiască pe Gheorghe Râkoczy, principele Transilvaniei, 
la care Matei aflase sprijin în vreme de nevoie, și de care era 
legat şi prin tratate. Atunci, el propune prietenului și vecinului 
din Ardeal, în caz când nu se poate evita mazilirea, «să iasă 
înaintea oștilor puternicului împărat pe pământ turcesc şi să se 
lupte acolo cu ele». Ii va da întregul său sprijin, participând cu 
oastea sa care numără 6000 de călăreţi buni ei 2000 de pedestrași. 
Trecerea peste Dunăre să se facă prin ţara sa, prin Muntenia. 
Idealul ar fi să se constituie chiar o coaliţie creștină, condusă de 
împăratul dela Viena, la care să participe şi regele Poloniei şi 
Cazacii. Toate acestea rămaseră simple proecte, deoarece sul- 
tanul renunță la mazilirea lui Râkoezy. Importantă e însă starea 
de spirit a lui Matei, amintind pe aceea a gloriosului său predecesor, 
Mihai Viteazul. 

Temeiul politicii externe a lui Matei Basarab a fost alianța cu 
Ardealul. El a păstrat relaţii strânse cu Gheorghe Râkoczy I, apoi 
cu fiul acestuia, Gheorghe Râkoczy al II-lea, încheind repetate 
acte şi tratate cu ei și, ceea ce e şi mai important, respectându-le. 
La 17 Iulie 1633, cu prilejul trecerii unui ambasador ardelean spre 
Stambul, se face o primă convenţie, potrivit căreia cele două 
părţi, păstrând întotdeauna prietenie, urmau să-și dea ajutor 
reciproc. Matei se obliga și să-i verse vecinului său, desigur ca o 
contravaloare a ajutorului primit pe când era pribeag, suma de 
6000 galbeni anual. In primăvara anului 1635, la 16 Martie, un 
nou act de alianță din partea principelui Transilvaniei, după care 

urmă apoi o legătură în forme solemne; actul muntean se dete 
în ziua de Sf. Petre (9 Iulie stil nou). Se făgăduia ajutor armat 
lui Râkoczy, informaţii, apoi un dar de doi cai de călărie, dintre 
care unul turcesc, şi — ca o compensație pentru dijma din oi pe 
care o dădeau ciobanii ardeleni ce veneau să-şi pască turmele 
în munţii noştri — suma de 5000 de florini anual. Comandanții 
militari şi armata întreagă — «căpitanii, iuzbaşii, ceaușii, vătaşii 
şi toţi cetaşii, călărime şi pedestrime » — întăresc şi ei la 3 August 
înţelegerea făcută. La rândul său, Râkoczy făgădueşte, la 16 
Septemvrie, ajutor armat împotriva duşmanilor, excepţie făcând, 
bine înţeles, persoana sultanului. Acest tratat a fost reînnoit în 
1636 şi 1640; după suirea pe tron a lui Gheorghe Râkoczy al 
II-lea, avură loc două alte reînnoiri, la 18 Fevruarie 1650 şi la 
10 Mai 1651. 

Evident, în cei douăzeci şi doi de ani de domnie ai lui Matei, 
au fost și momente de neîncredere, de bănuială, de nesiguranţă 
faţă de principele din Ardeal; acesta din urmă a neglijat — sau 
wa voit — uneori, să dea ajutorul făgăduit; alteori s'a ajuns 
chiar la plângeri şi imputări reciproce; niciodată însă legăturile 
n'au fost rupte, necum să se recurgă la război. Se poate spune, 
deci, pe drept cuvânt, că alianţa cu Ardealul a fost o constantă a 
politicii lui Matei Basarab. 

Relaţiile cu Moldova. Fiind asigurat din această parte, el a 
putut face faţă, cu toate mijloacele, primejdiei repetate care i-a 
venit din altă parte şi anume dela mândrul și ambițiosul domn al 
Moldovei, Vasile Lupu. Acesta, de şi încheiase în 1634 o înţelegere 
de prietenie cu Matei, schimbând solii, începu totuşi, după scurt 
timp, să sape pe vecinul său, vrând a-l îndepărta din scaun. Scopul 
era să aşeze în loc pe fiu-său, pe Ioan, deşi acest fecior al lui Vasile 
Lupu, de o sănătate foarte șubredă, nu era apt pentru domnie. 

Prima încercare se făcu în toamna anului 1637. Vasile Lupu, 
după ce ajută Turcilor la Cetatea Albă să facă ordine în treburile 
Tătarilor din Bugeac, care, cât timp trăise Cantemir-Bey, ajun- 
seseră o adevărată pacoste pentru toţi vecinii, se îndreptă cu 
oastea spre Țara Românească şi ajunse până la Gherghița. Matei 
își așezase tabăra la gura Telejeanului și trimisese după ajutor la 
Râkoczy. Când un general al acestuia, Joan Kemeny, scobori cu 
zece mii de oameni pela Bratocea, ajungând la 11 Noemvrie la 

Vălenii de Munte şi la 13 la Şoplea, Vasile Lupu socoti că 
e mai prudent să se retragă. Urmărindu-l deaproape, Matei 
merse cu ai săi «până la Putna»; Ardelenii trecură chiar, 
prădând, prin partea de miazăzi a Moldovei, întorcându-se pe 
la Trotuş. 

A doua încercare avu loc în 1639. De data aceasta, Vasile 
Lupu voia să ia pentru el domnia Țării Româneşti, lăsând în 
Moldova pe fiul său Ioan. Având prieteni la Poartă, în special 
pe vizirul Mohamed Tabani Buiuc, şi oferind sume mari: 300.000 
de taleri, plus sporirea tributului ambelor ţări cu 100.000 de 
taleri, el obţinu, la 2 Noemvrie 1639, un firman de mazilie a lui 
Matei. Strângându-și oastea ai cu ceva ajutor dela Tătari, porni 
deci împotriva vecinului său. La 22 Noemvrie era la Focşani; 
întrun document dat de aci, Lupu îşi zice domn al Moldovei și: 
al Țării Românești. Sultanul trimisese cuvânt boierilor munteni 
să nu se opună. Altfel, spunea el «n'o să rămâneţi nepedepsiţi... 
Vă şterg de pe faţa pământului vostru şi pun Turci să locuiască 
în el, iar în biserică să strige hogea ». 

Matei nu se spăimântă insă. Cu oastea sa bine tocmită, ieși 
el înaintea năvălitorului, care înaintase până la apa Ialomiței, 
în dreptul satului Vănășiori (azi Armășești !). Între acest sat şi 
cel vecin numit Ojogeni, pe Prahova, avu loc lupta. O parte din 
armata lui Lupu se «răşchirase » adică se împrăştiase după ja- 
furi «la podgorie, pre supt munte încătro era bejenită toată 
țara muntenească, de pren... acele olate» (adică ţinuturi!). 
Matei profită de această împrejurare, trecu repede armata sa 
peste Prahova, fiecare călăreț luând cu sine un pedestraș, şi 
atacă puternic. Oastea lui Vasile Lupu, surprinsă, nu putu re- 
zista; de altfel, o parte a ei nici nu se întorsese dela podgorie, 
din pradă. Retragerea se transformă — după însăşi mărturia lui 
Miron Costin — în fugă precipitată, «lăsând și corturile și pu- 
ştile cu toată pedestrimea pe mâna lui Matei Vodă; și, de grija 
gonașilor, Vasile Vodă au lăsat calea pre care venise și dirept 
la Brăila au năzuit ». Aci, el fu pe punctul de a fi prins de agii 
turci locali care aflaseră de înfrângere. Prevenit în „ultimul mo- 
ment, pe când şedea seara la masă, a sărit peste gard Intro gră- 
dină şi de acolo, călare, a fugit la Galaţi «lăsând toate în Brăila, 
câte nu rămăsese în Ojogeni ». 

O consecinţă a războiului Tu uciderea vizirului Mohamed Ta-: 
bani Buiuc, protectorul lui Vasile Lupu. Căci Matei, plângându-se: 
la Poartă de cele întâmplate, duşmanii vizirului făcură ca acesta: 
să fie executat, prin strangulare, la Edicule (15 Decemvrie 1639). 
Se găsiră, în urma lui, 1.200.000 de scuzi, o sumă enormă pentri 
acea vreme, rezultat a câteva luni de slujbă. La 22 Decemvrie, 
un agă aducea lui Matei la București caftan nou şi o scrisoare din: 
partea Porţei în care i se spunea că Lupul l-a atacat « fără ştirea 
şi voia puternicului împărat ». 

După această a doua încercare neizbutită, urmă o lungă pe: 
rioadă de liniște — până în 1653 —în relaţiile dintre ce: doi 
domni. loan, fiul lui Vasile Lupu, pe care acesta voise să-l vadă: 
stăpânind întruna din ţări, muri la începutul lui Noemvrie 1640, 
la Stambul, de rachitism. Matei se simţi mai puţin ameninţat. 
Peste câţiva ani, în 1645, ca un semn de pace și de înțelegere, 
cei doi domni făcură chiar câte un lăcaş bisericesc, fiecare în ţara. 
celuilalt. Vasile Lupu refăcu biserica Stelea din Târgovişte, unde. 
era îngropat tatăl său, Aga Nicolae, iar Matei Basarab zidi mă- 
năstirea Soveja, în Putna, unde găsi săteni veniţi din Rucăr şi 
Dragoslavele. (Cele două cătune ale satului Soveja: se numesc: 
şi azi Rucăreni și Dragoslăveni!). Pisania spune că lăcașul sa 
ridicat «cu bunăvoința... prea iubitului fratelui nostru dom- 
nului moldovenesc Io Vasilie voevod». 

Spre sfârşitul anului 1652 relaţiile începură iar să se înăs- 
prească. După unele izvoare, Lupu ar fi pornit să uneltească din 
nou împotriva vecinului său. După altele, Gheorghe Râkoczy: 
al Il-lea hotărînd, pentru mai multe pricini, să înlocuiască pe: 
ambițiosul şi mândru domn al Moldovei, ar fi câştigat la acest; 
plan și pe Matei. Nu e de loc exclus ca Vasile Lupu, având ginere 
pe Timuș Hmielniţehi, dispunând deci de ajutorul Cazacilor, să 
fi reluat vechile gânduri de mărire. Cert este că în primăvara 
anului. 1653, se ajunge la un nou conflict: Râkoczy şi cu Matei 
sprijină cu armele pe Gheorghe Ştefan, marele logofăt al. lui 
Lupu, pentru ca să îl răstoarne pe acesta din urmă din scaun: 
Detaşamentul ardelean, sub comanda lui loan K&meny, intră în 
Moldova trecând munţii, pe poteci, prin părţile Trotuşului; cel 
muntean, având în frunte pe spătarul Diicul Buicescu, pe la 
Milcov. Vasile Lupu Tu surprins nepregătit. De aceea, când oștile 

aducând pe Gheorghe Ştefan, ajunseră la Roman, el se retrase 
spre Hotin şi apoi peste Nistru, trimițând după ajutor la ginerele 
său Timuş Hmielnițchi. Ardelenii şi Muntenii intrară în laşi, 
în Dumineca Floriilor. Îndată însă după aceasta, sosi și Timuş. 
Trecând Prutul la 30 Aprilie, el bătu oastea lui Gheorghe Ştefan 
la Popricani şi ocupă scaunul. Vasile Lupu se reintoarse şi-şi 
reluă domnia. Dacă sar fi mulțumit cu atâta, desigur lucrurile 
ar fi luat o altă desvoltare. Dar el vru să-și răzbune asupra lui 
Matei; porni deci cu toată oastea impotriva acestuia. Focşanii 
munteni fură arşi; Diicul Buicescu şi cu Gheorghe Ştefan care 
stăteau la hotar, la Milcov, trebuiră, după câteva ciocniri, să se 
retragă. Matei, aflând de apropierea dușmanului, ieşi din Târgo- 
vişte şi își aşeză tabăra întrun loc bun, între Ialomița şi un pârâu 
«foarte tinos», greu de trecut, aproape de satul Finta. La Te- 
leajen, avu loc o ciocnire între Cazaci şi Seimenii trimişi înainte 
în ajutor lui Diicul; aceştia din urmă se apărară bine şi se putură 
retrage în ordine. Lupta principală se dete pe locul ales de Matei, 
în ziua de 17/27 Mai 1653. În prima fază, Timuș se ţinu în re- 
zervă, din gelozie, spunând că să se bată şi să învingă «vitezii 
Moldovenii » şi fără ei. Atacul cavaleriei moldovene sili pe o parte 
din Roșii munteni să se retragă; dacă ar fi fost atunci de faţă 
şi Cazacii, izbânda ar fi rămas de partea lui Lupu. Aceștia însă 
nevoind să intre deodată în luptă, Matei putu restabili situaţia. 
Bătrânul domn dădu el singur pildă de vitejie, stând în fruntea 
trupelor şi îndemnându-le. Un glonţ îl lovi «aproape de încheie- 
tura genunchiului »; fără să-i pese de rană şi izgonind «cu su- 
dalmă » — cum spune Miron Costin —pe ostașul care voise să-l 
sprijine, Matei continuă lupta «ca un deplin oștean». Boierii, 
după pilda domnului, se luptară şi ei cu vrednicie, intrând «cu 
săbiile goale » în duşmani, tăindu-i şi răspândindu-i. Lupta dura 
încă înverșunată când se porni o furtună și o ploaie repede «dirept 
în faţa oştii lui Vasilie Vodă, cât se părea că este anume urgia 
lui Dumnezeu sosită asupra acei oști». În cele din urmă Moldo- 
venii cedară; Lupu, împreună cu Timuș, se retraseră în fugă; 
Cazacii, rămaşi fără hatman, putură totuşi să-și lege tabăra 
şi să se retragă, fără prea mari pierderi. Pe câmpul de luptă ză- 
ceau 4000 — după un alt izvor 3000 — dintre ostașii lui Lupu; 
16 tunuri căzură în mâna lui Matei. O parte dintre prinşi fură 

tăiaţi, de-a-lungul drumului, «dela Fântâna Ţiganului până la 
Târgovişte ». 

Îndată după aceasta, Gheorghe Ştefan, cu ajutor muntean 
şi ardelean, reintră în Moldova şi izbuti, în urma luptei dela Sîrca, 
să ocupe, definitiv, tronul (vezi mai jos, p. 90). 

Turburările Dorobanţilor şi Seimenilor. Ultimul an de domnie 
al lui Matei Basarab a fost turburat de neorânduelile Doroban- 
ților, Seimenilor şi a celorlalţi a slujitori » (ostaşi). Bătrânul voevod 
avusese întotdeauna faţă de ei o deosebită atenţie; le plătise 
«lefi» adică solde din destul, îi îmbrăcase bine — ni s'a păstrat 
o întreagă corespondenţă privind postavul comandat la Brașov — 
le dăduse putinţa să-și întemeieze gospodării ei să strângă stare. 
Drept mulţumită, şi sătui — se vede — de bine, ei se ridicară, 
după biruinţa dela Finta, împotriva domnului. «Că striga — po- 
vesteşte cronica — pen Curtea Domnească » «să le dea câte trei 
lefi », «că ei au bătut războiul... cu Vasilie Vodă, şi zicia lui 
Matei Vodă să să ducă, să să călugărească, că nu le mai trebue 
să le fie el domn, bătrân fiind şi bolnav; şi atâta să îndârjise în 
nebunie, cât i-au luat tunurile şi erbăriile şi le-au scos afară 
den târg». Doi dintre marii boieri, Ghinea vistierul şi Radu Ver- 
zarul armaşul, pe care Dorobanţi şi Seimenii îi bănuiau că sfă- 
tuiesc pe domn să nu le dea «lefi», fură luaţi chiar dela Curte, 
sub ochii lui Mate, și ucişi afară la câmp, în faţa tuturor oștilor: 
Un alt boier, Socol clucerul Cornăţeanul, bolnav fiind, a fost şi el 
ucis, iar casele, împreună cu ale celorlalţi doi, prădate. Îndrăz- 
niră chiar, într'o zi când Matei ieşise în plimbare spre Argeş, 
(20 Martie 1654) să oprească pe domn de a mai intra îndărăt în 
Târgovişte şi îl ţinură în afara zidurilor trei zile, nedând voie 
să-i aducă nici pâine şi spunându-i «să iasă din ţară sau să se 
călugărească ». Matei trebui să le făgăduiască «bani din destul» 
şi numai așa putu reintra în cetatea de scaun. Avea de gând în 
primăvară să lovească aceste corpuri de Dorobanţi şi de Sei- 
meni și să le pedepsească aspru pentru faptele lor ticăloase, tăind 
toate căpeteniile. 

Moartea lui Matei. Familia sa. Bătrânul domn nu mai ajunse 
însă să-și puie planul în aplicare. Sănătatea sa scăzuse mult în 
ultimul timp. Il îndurerase mai întâi moartea soţiei sale, Elina 
— întâmplată în August 1653 — «după o convieţuire de A0 de 

Fig. 12, — Doamna Elina, 


soția lui Matei Basarab, Miniatur 


D pe un manuscris slav contem- 
"Doran, -Doamna è înfățișată în costumni 


de ceremonie, de brocard. 

ani » (vezi fig. 12); avusese 
apoi de suferit luni de zile 
de pe urma rănii căpătate 
la Finta și care — infectată 
— s'a vindecat foarte greu. 
Răscoala Dorobanţilor și 
Seimenilor pusese vârf su- 
părărilor; pentru sufletul 
viteazului oștean era o lo- 
vitură din cele mai dure- 
roase. In primăvara anului 
1654, Matei se îmbolnăvi; 
după câteva zile, la 9 Apri- 
lie dimineaţa, într'o Dumi- 
nică, pe când se odihnea 
întrun jilt în loggia pala- 
tului din Târgovişte, în- 
chise ochii. Imbrăcat în 
vesmânt domnesc, «de bro- 
card de aur, împodobit cu 
blană de samur de mare 
preț, cu brandemburguri » 
şi «nasturi de argint aurit » 
şi acoperit de «un giulgiu 
de mătase albă, cu o cruce 
în foi de aur », trupul său 
fu înmormântat în biserica 
domnească din Târgovişte, 
lângă fiul şi soția sa. Sub 
Constantin Şerban, lăcaşul 
a fost jefuit de Seimeni și 
osemintele bătrânului voe- 
vod aruncate afară. Mai 
târziu, ele au fost duse la 
Arnota, ctitoria sa din ju- 
dețul Vâlcea, unde şi astăzi 
odihnesc, sub o lespede de 
marmoră (vezi fig. 13). 


e 

Fig. 13, — Piatra de mormânt a lui Matei Basarab, la 
mănăstirea Arnota. In partea superioară, stema ţării 
mărginită sus de două armuri iar jos de două tunuri, Ju 
partea inferioară și pe margini, inscripţia în limba slavă. 

Inscripţia, în limba slavă, are următorul cuprins: « Aici zace 
Matei Basarab, cu mila lui Dumnezeu odinioară stăpân și domn 
al Ţării Româneşti, bărbat înţelept, îndurător şi milostiv, înte- 
meietor ai înnoitor a multe biserici şi mănăstiri, niciodată biruit, 
ci biruitor, şi a multe războaie învingător, prea slăvit, duşmanilor 
înfricogat, prietenilor de folos, îmbogăţitor al ţării sale, cel ce cu 
multă bogăţie şi întru toate îndestulat, în lină pace a domnit 
23 de ani (sic!); a adormit întru Domnul la cinstea bătrâneţii, 
în anul 1654». 

Matei Basarab a fost căsătorit cu Elena — obișnuit i se spunea 
Elina — fiica lui Radu postelnicul Năsturel din Fierăşti. Era o 
femeie cultă; ni s'au păstrat scrisori dela ea, între altele, una, în 
româneşte şi latineşte, adresată din Rucăr Sibienilor, prin care 
cere, a doua zi după lupta dela Finta, un bun hirurg pentru boierii 
răniţi. Preţuia cartea; fratele ei, Udriște Năsturel, este personali- 
tatea culturală cea mai de seamă din Muntenia, în prima jumă- 
tate a veacului al XVII-lea. Era adânc credincioasă; a zidit 
mai multe biserici şi a făcut milostenii pretutindeni. Doamna 
Elina a fost una din femeile cele mai de seamă ale neamului 
nostru. 

Matei n'a avut copiii; de aceea a adoptat un nepot de soră al 
soţiei sale, numit tot Matei; acesta a murit de tânăr însă, puţin 
înainte de 10 August 1652, şi a fost înmormântat în biserica 
domnească din Târgovişte; alături e mormântul doamnei Elina 
(vezi fig. 14). 

Ctitoriile. Niciunul dintre domnii Ţării Româneşti nu a ridicat 
atâtea lăcașuri bisericești ca Matei Basarab. Numărul lor nu a fost, 
stabilit până acum cu preciziune, deoarece nu s'a făcut încă o 
cercetare specială asupra ctitoriilor acestui voevod. Un contem- 
poran, clericul sirian Paul de Alep, care a fost prin Muntenia în 
două rânduri în timpul domniei lui, dă cifra de «o sută cincizeci 
de mănăstiri şi biserici, zidite magnific din piatră ». Este, evident, 
o exagerare. Cronica ţării, scrisă mai târziu, dă numai douăzeci 
de biserici şi mănăstiri, ceea ce e sub realitate. 

Lăcașurile ridicate de Matei Basarab se pot împărţi în două 
categorii: unele care se datoresc exclusiv lui; altele, mai vechi, pe 
care el le-a refăcut numai sau cărora le-a adus diverse îmbună- 
tăţiri. La cele mai multe ni s'au păstrat pisaniile. 


In 1632, așa 
dar chiar în anul 
luptei cu Radu 
Iliaș pentru ocu- 
parea scaunului 
domnesc, Matei 
puse să se zu- 
grăvească biseri- 
ca din Brânco- 
veni, ridicată de 
înaintaşii săi. In 
anul următor, 
1633, face el mă- 
năstirea dela Sa- 
dova (Dolj), în 
locul vechiului 
lăcaș, de lemn, în 
care se adăpo- 
stise, în urma u- 
nor ciocniri cu 
Turcii. Pisania a- 
mintește și de o 
biruinţă pe care 
Matei a repurta- 
Lo asupra aces- 
tora «la Schela 
Ciobanului »— 
Bechetul de azi; 
faptul n'a putut 
avea loc, credem 
noi, decât cu pri- 
lejul venirii lui 
din Ardeal, prin 
Banat, în 1632 
(vezi mai sus, 
p. 32-33). La 26 
August 1633 (stil 
vechiu), noua cti- 
torie era gata. 

Fig. 14, — Piatra de mormânt a Doamnei Elina, în stil baroc. Doi lei 
ţin stema ţării, deasupra doi îngeri sprijinind o cruce. In partea infe- 
rioară în latinește, un pasaj din Cartea lui Iov (« Homo natus de 
muliere...») ; pe margini, inscripţia în limba slavă, dând şi anul morții 
1653. Prea încărcată și cu clemente atât de diverse, această piatră 
de mormânt este mult inferioară sub raportul artistic acelora din 
epoca lui Ștefan cel Mare sau epoca Movileștilor, elegante şi sobre. 

In primul an de domnie, se zidește mănăstirea dela Slobozia 
lui Enache postelnicul (actuala Slobozie din Ialomița). In actul 
din 14 Septemvire 1634, prin care domnul închină mănăstirii 
Dochiariu dela Sfântul Munte noua sa ctitorie, se spune despre 
aceasta: «pe care am făcut-o acum Domnia Mea din temelie ». 
Urmează apoi refacerea bisericii dela mănăstirea lui Negru Vodă 


Fig. 15. — Mănăstirea Căldărușani, vedere din avion. Lăcaşul și chiliile au fost refăcute in 
timpul dowiniei Negelui Carol I. 


din Câmpulung; lucrările incep la 1 lulie (22 lunie stil vechiu) 
1635 și se isprăvesc la 30 August (20 stil vechiu) 1636. 
Mănăstirea Căldărușani este întemeiată de Matei; pisania ne 
arată că «s'a început a zidi în luna lui Iulie în 14 şi s'a săvârșit în 
luna Octomvrie 20, leatul 1638 » (vezi fig. 15). Tot nouă, înteme- 
iată acum, iar nu refăcută, este Biserica Domnească din Gherghita, 
înălțată în 1641 (7149 după cronologia bizantină) în amintirea 
biruinţei dela Nănăşiori. Cu privire la dată, observăm că în pisanie 
sau păstrat numai luna: Mai 26 şi primele trei cifre ale anului: 
714, cea de a patra 9 fiind adaosă potrivit tradiţiei comunicate de 
preotul paroh. Nu ştim anul fundării Arnote, locul de veşnică 

odihnă al voevodului; ea exista însă în 1636 deoarece e amin- 
tită într'un act purtând această dată. In 1639 ea e cuprinsă printre 
mănăstirile care, potrivit hrisovului solemn din acest an, nu pot fi 
inchinate sub nicio formă la Muntele Athos sau la celelalte locuri 
sfinte. In 1641, Noemvrie 15, Matei Basarab şi soţia sa Elena 
dăruiesc Arnotei nişte sfinte moaşte cumpărate de ei, ferecate 
în aur și argint și împodobite cu pietre scumpe. Potrivit unui 
raționament similar, deducem că mănăstirile Dintr'un lemn sau 
De un lemn (Vâlcea) a Măzineni (Râmnicul-Sărat) au fost ridicate 
înainte de 27 Noemvrie 1640, deoarece ele figurează în hrisovul eu 
această dată, hrisov care e o repetire a celui din 1639 dar cuprin- 
zând un număr mai mare de mănăstiri. Pentru mănăstirea Dintrun 
lemn, tradiţia, consemnată la începutul veacului al XVIII-lea, dă 
data 7143 deci 1634—1635. Cât despre Măxineni, iată, potrivit 
pisaniei, împrejurările în care a fost ridicat lăcașul: « Această sfântă 
şi dumnezeiască biserică ci iaste hramul nașterii lu Svetă Toanu 
Crăstitel (Sfântul loan Botezătorul !), făcut-o-am eu robul lui 
Dumnezeu lo Mateiu Basaraba Voievod i Gospojda (şi Doamna) 
Ilina; mergând Dumniia Mea la oaste, am tăbăritu prea malul 
Siretului, ci am văzut Dumniia Mea cest loc bun și tare și era o 
beserecă mică de nuiale, și lipită cu lut. Dici cu vrere lui Dumnezeu 
şi cu ajutorul sfântului hram am făcut acestă beserecă de piatră să 
fie Dumnii Mele pomenă. Şi au fost ispravnic şi mult ostenitor și 
îndemnător jupan Radul Vel Cap(itan). ..» Azi mănăstirea Măxineni 
nu mai există; biserica ei a fost distrusă în timpul războiului 
pentru întregirea neamului, cu prilejul luptelor din această regiune. 

In 1645, se zidesc două noui mănăstiri: aceia dela Strehaia, cu 
aspect impunător, de cetate, şi cea dela Soveja, din ţinutul Putnei, 
în Moldova (vezi şi mai sus, p. £9). Peste un an, în 1646, alte două 
lăcașuri noi: o biserică la mănăstirea Plătărești, având hramul 
marelui mucenic « Mercurie » şi mănăstirea (azi schitul) Lăculeţe, 
în Dâmboviţa. Urmează, în ordine cronologică, biserica din Dră- 
gănești (Teleorman). Mică dar elegantă, bine proporționată, ea 
este înălțată în 1647, într'o lună numai: dela 30 Iunie la 1 Au- 
gust stil vechiu, ispravnic fiind căpitanul Badea (vezi fig. 16 și 
17). Din același an e şi refacerea bisericii dela mănăstirea Plum- 
buuta. Pisania, ulterioară (din 1806), în grecește, arată ca funda- 
tor pe Radu Paisie; prima restaurare a avut loc sub Alexandru, 

Tot refăcută e şi biserica episcopală din oraşul Buzău. Pisania, 
de asemenea ulterioară (30 Decemvrie 1834), spune că lăcaşul 
«s'a zidit din temelie de răposatul întru fericire Maftheiu Basarab 
Voevod, la leat 1649, după ce mai întâi au dărimat din temelie 
pre cea veche, făcută de strămoşii săi, arsă şi stricată de năvălirile 
varvaricești >. In 1650, voevodul înalță o biserică nouă la mă- 

Fig. 17. — Pisania bisericii din Drăgănești (Teleorman). In rândurile 3—6 se poate ceti: +... Io 
Mateiu Băsărabă... ştiind cletoriia noastră despre miună-me și văzându-o veche şe stricată, 


rădecatu-o-am den temelie, însă denpreună cu rudele noastre ce ni se trag despre murmă-me, 
anume jupan Diicul marele spălare şi jupan Drăguşen marele paharnic... ». Scriere frumoasă. 
caracteristică pentru epoca lui Matei Basarab (Muzeul de Artă Heligioasă). 


năstirea Brebu, în judeţul Prahova; lucrările s'au început la 7 
lulie (27 lunie stil vechiu); hramul Sfinţii Arhangheli Mihail, 
Gavriil, Ozriil și Rafail. Tot nouă e şi frumoasa Biserică Domnească 
din Craiova, cu hramul Sfântul Dumitru. Pisania arată că lăcașul 
Sa ridicat «din temelie, de iznoavă », isprăvindu-se în « Octom- 
vrie » 1651 (7160); ctitori sunt Matei și soţia sa Elena. 
Târgoviștea, scaunul de domnie preferat, e şi ea împodobită, 
acum spre sfârșit, cu două biserici noui de piatră: ambele au hramul 

Sf. Nicolae. Una din ele a fost isprăvită la 15/25 Septemvrie 7159 
(deci 1650); ceilaltă, ridicată în locul uneia mai vechi, din vremea 
lui Radu dela Afumaţi, la 12/22 Septemvrie 1653; și la aceasta 
de a doua, numele coamnei apare alături de al soţului ei. 

La București, Matei a înălțat. de asemeni două biserici: a 
Sărindarului, azi dispărută (a fost dărimată în 1896) şi a Sfinților 
Apostoli Petru şi Pavel. Pisania celei de a doua nu dă decât data 
refacerii de sub Ştefan Cantacuzino: 1715. 

Adăogăm, în sfârşit, că potrivit cronicei, evlaviosul voevod a 
mai zidit câte o biserică e la Caracal, Pitești, Călugăreni și Ploesti. 
Pisaniile lor nu ni s'au păstrat însă. Biserica din Ploeşti, cu hramul 
Sfinţii Apostol, a fost prefăcută în veacul al XVIII-lea. 

In afara hotarelor, Matei a ridicat trei biserici: una în Ardeal 
şi două în Bulgaria. Biserica din Ardeal se află în satul Porceşti 
(judeţul Sibiu) şi a fost zidită în 1653, din Aprilie până în Sep- 
temvwvrie; cele două din Bulgaria se găsesc pe malul Dunării. Una 
e la Vidin, cu hramul Sf. Vineri (ek. nerka); pisania n'a fost 
citită în întregime de învățatul bulgar care o menţionează; nu 
e admisibilă în niciun caz însă data spy pe care o reproduce; ea 
poate să fi fost spu deci 7150 (1641—42) sau ceva asemănător; 
o cercetare la faţa locului ne-ar lămuri. Cea de a doua biserică, 
având hramul Sfinţilor Apostoli Petru şi Pavel, se află la 
Sviştov; chipul lui Matei şi acel al doamnei Elina se văd încă, 
la locul de cinste, pe peretele ctitorilor. 

Doamna Elina e ctitora bisericii din Pierăști (Ilfov) pe care 
a ridicat-o din temelie «cu osteneala și în parte... a... fratelui» 
ei Udrişte sau «lorest Năsturel... în anul dela facerea lumii 
7152 » (1644). Tot ei i se datoreşte biserica din Negoești (Ilfov), zidită 
în 1648. La mănăstirea Slătioarele, doamna e înfățișată pe tabloul 
ctitoricesc împreună cu Ecaterina, soţia lui Alexandru al II-lea 
(1568-1577), prima ctitoră; a dat mănăstirii o moșie în 1644 
şi a făcut probabil reparaţii st pictura bisericii. Numele doamnei 
Elina apare de altfel împreună cu acela al lui Matei pe multe 
din pisaniile mănăstirilor şi bisericilor ridicate de acesta. Il în- 
tâlnim astfel la Strehaia, la Măxineni, Ja Lăculeţe, la Plătăreşti, etc. 
(vezi și fig. 18). 

După pilda domnului, înalță și boierii o sumă de lăcașuri 
dumnezeești. Cumnatul său Udrişte Năsturel e ctitorul Bisericii 

Fig. 18. — Matei Basarab şi doamna Elina, oferind un evangheliar, Miniatură pe un manuscris 
grecesc contemporan, 

Târgului din Târgovişte, pe care o ridică «din temelie», isprăvind-o 
în 1654. Tot la Târgovişte face Buzinca vel sluger o biserică 
în 1639, punându-i hramul Sfântului Dumitru. Nepotul lui Matei, 
Diicul Buicescu, rezideşte în 1645 mănăstirea Clocociov, ctitoria 
lui Mibai Viteazul. Constantin vel sărdar, fiul lui Radu Şerban, 
şi soția sa Bălaşa înalță o biserică la Dobreni (Vlaşca), în 1646; 
Constantin Cantacuzino Postelnicul e soția sa Elena una la Fi- 
lipeştii de Târg la «leat 7150 » (1641—2); Dragomir, marele vornic, 
alta la Plăviceni (Olt), în 1648. În Bucureşti, Nicolae vel agă, 
soţia sa Ioana şi fiul lor Călin spătarul ridică biserica Sfânta 
Vinere a Hereştilor în 1645. La Răzvadul de Sus, în Dâmboviţa, 
găsim biserica lui Socol vel clucerul Cornăţeanul, a soţiei sale 
Marula şi a copiilor lor; începută la 4/44 Mai 1643, ea e gata 
la 25 August (4 Septemvrie) 1644. La Buzău, biserica Wegustori 
se datorește lui «Badea Obredi», după toate probabilitățile, un 
simplu negustor; pisania, nouă, din 1850, ne arată că lăcaşul 
s'a ridicat «în zilele prinţului Mateiu Basarab ». Menţionăm în 
sfârşit, trei mănăstiri: cea dela Mărgineni, ctitoria din 1646 a 
marelui vornic Drăghici Mărgineanul «din vestitul neam al 
Filipeştilor » după cum spune pisania greacă ulterioară; mănă- 
stirea Topolnița zidită de «jupan Lupul Buliga Vel Căpitan » şi 
japâneasa lui Stanca şi fiii lui... «vă leat 7154» (1645—6) şi 
mănăstirea Măstănești, ridicată de Apostolache comisul şi în- 
chinată mănăstirii Dohiariu dela Muntele Athos. 

Nu putem cita toate lăcașurile bisericeşti care se fac în această 
vreme ; e de ajuns să spunem numai că domnia lui Matei Basarab 
e o epocă de intensă activitate constructivă, cea mai intensă, 
credem, împreună cu aceea a lui Constantin Brâncoveanu, din 
întreaga istorie munteană. Pretutindeni se ridică biserici şi mă- 
năstiri, pretutindeni se refac sau se măresc cele vechi. 

Bineînțeles, domnul inzestrează cu odoare, veşminte, moşii 
şi robi ctitoriile sale. Cu toate prădăciunile, incendiile şi mai ales 
înstrăinările care au avut loc până în zilele noastre, timp de 
aproape trei sute de ani, avem încă o serie întreagă de odoare 
bisericeşti dela Matei Basarab. Unele se găsesc la ctitoriile sale, 
altele au fost aduse la Muzeul de Artă Bisericească din București. 
În prima categorie intră, de exemplu, un chivot de argint, dă- 
ruit mănăstirii din Câmpulung, în Decemvrie 1641; o căţuie dă- 

ruită Arnotei și prefăcută mai târziu, în 1669—1670; o cruce 
dăruită mănăstirii Dealului (1648—9) (vezi fig. 19). Tot la Arnota se 
află și diferite moaște, ferecate în aur şi argint şi împodobite cu 
pietre scumpe, dăruite de domn și de soţia lui, în 1641 (vezi şi 
mai sus p. 67) şi în 1646. Din cea de a doua categorie, menţionăm 
două candele de argint date mănăstirii Bistriţa, în 1643 şi 1650; 
un disc pentru anafură şi un potir, ambele de argint aurit, dă- 
ruite mănăstirii Brâncoveni. Inscripţia, în grecește, din 1636, 
de pe potir, pomeneşte, pe lângă donatori: Matei Basarab şi 
Doamna Elena, și pe meşterul făurar: «Alexandru Crivu din 
Trica, a doua Tesalie >. Menţionăm de asemenea o placă de argint 
aurit, provenind dela o sfită și înfățișând Adormirea Maicei Dom- 
nului; se află la mănăstirea Tismana. Un deosebit interes pre- 
zintă cupa de argint aurit dăruită de domn şi de soţia sa în 1642 
mănăstirii din Câmpulung. Ea are sculptată o scenă de vână- 
toare; tradiţia atribuia — greşit — această cupă lui Negru Vodă. 

Nici Sfântul Munte n'a fost uitat; Matei a făcut danii mănă- 
stirilor de acolo şi le-a întărit averile. Xenofonul, Ivirul, Dohiariu, 
Sf. Dionisie şi Cutlumuzul primesc hrisoave din care putem vedea 
imensa avere imobiliară pe care unele din aceste lăcașuri o stă- 
pâneau în ţară (vezi şi harta nr. 6), Astfel, de pildă, la 8 Iunie 
1641, Matei întăreşte mănăstirii Cutlumuz satele Cireşovul, Călugă- 
reni, Mărăcine, Dănești, Laiovul, Comanca, Giurgiu, Prislopul, Hră- 
teşti, apoi seliştile Sura, Saca, Cioara, Suhaia, și toate seliștile 
«câte sunt împrejurul bălților Călmățuiului până la drumul Svi- 
ştovului », de asemenea «toate bălțile şi gârlele », «incepând dela 
vadul Sviștovului în sus la Sichira ». Şi mai mare era averea mănă- 
stirii Iviron, căreia îi fusese închinată mănăstirea Sfânta Treime sau 
Radu Vodă «care este în jos de orașul Bucureşti ». Prin hrisovul 
din 1649, i se întăresc acestei mari lavre dela Muntele Athos sa- 
tele Mănești, Lupești, Grecii, Marutinul, Chiseleţul, Critineşti, 
Găunoşi, jumătate din Hodopeni (azi Otopeni!) şi jumătate din 
Glina, cu vecini și vaduri de moară, toate în judeţul Ilfov; 
apoi satele Parapani, Răcenii, Fundul Sacului şi Băniești, iarăși 
cu vecini și cu tot venitul, în Vlașca; satele Dichiseni şi jumătate 
din Pisculești în Ialomița; satele Bora şi Unteni în Buzău. I se 
întăreşte de asemenea ocine în Obilești, Văcăreşti, labloiani și 
Cioplea din Ilfov, în Izvorani, Ştefăneşti și Gorgane din Muscel, 

Fig. 19. — Cruce în lemn de chiparos, ferecată în argint. Dăruită de Matei Basarab i 
mănăstirii Dealul. 

în Ciumernicu și în orașul București. Apoi vama pentru care 
dela ocnele Vitioara şi Telega, bălțile dela Cornățel și Nenciu- 
leşti, vinăriciul domnesc din dealul Vălenilor, două vaduri de 
moară, la Ciutăria, lângă Bucureşti şi o ocină în Greci, șapte 
prăvălii şi mai multe locuri de prăvălii în București, vecini și 
țigani în Nenciuleşti, Ilfov şi foarte multe sălaşe de ţigani. O avere 
imensă, răspândită în atâtea judeţe şi rezultând, în primul rând, 
din daniile a patru domni aparţinând aceleiaşi familii, Alexandru 
al II-lea, Mihnea Turcitul, Radu Mihnea şi Alexandru Coconul. 
Venitul acestei imense averi era administrat de călugării dela 
Athos; o mare parte, dacă nu cea mai mare parte a lui, ieşea 
afară din ţară. Şi ca mănăstirea Radu Vodă erau atâtea altele, 
inchinate la diferitele locuri sfinte din Răsărit ; curentul pentru ase- 
menea închinări sporea mereu. Matei însuși, la începutul domniei, 
închinase ctitoria sa dela Slobozia lui Enache mănăstirii Dohiariu 
(vezi şi mai sus, p. 66). Dacă nu sar fi pus o stavilă, risca să se 
ajungă, în scurtă vreme, ca toate sau aproape toate mănăstirile 
noastre, chiar cele mai vechi, cu imensele lor bogății, să depindă 
de străini. După cum reacţionase în latura politică împotriva dom- 
nilor care se înconjurau de sfetnici sau dregători greci, tot așa reac- 
ționă Matei şi în latura bisericească. El hotărî anume, impreună 
cu mitropolitul țării, cu episcopii şi cu boierii, prin hrisovul din 
1639, că nu vor putea fi închinate sub nicio formă la Muntele 
Athos sau la celelalte locuri sfinte următoarele mănăstiri: Tis- 
mana, Cozia, Argeşul, Bistriţa, Govora, Dealul, Glavaciocul, Sna- 
govul, Cotmeana, Valea, Râncăciovul, Mislea, Bolintinul, Câm- 
pulungul, Căldărușanii, Brâncovenii, Sadova, Arnota, Gura-Mo- 
trului, Potocul, Nucetul, Tânganul, așa dar 22 de mănăstiri în 
totul, cuprinzând pe cele mai vechi, mai mari, precum și ctito- 
rule lui Matei. La 27 Noemvrie (st. v.) 1040, se dă un nou hrisov, 
similar, care adaogă, la cele inșirate mai sus, ai mănăstirile Bră- 
detul, Menedecul, Ezerul, Dintr'un lemn, Măxinenii, Drăgoteştii 
de la Rose, Brebul şi Plătăreștii. Patriarhul din Constantinopol 
întăreşte, printr'un act, dat la 9/19 Aprilie, hotărîrea domnului. 

In afară de biserici și mănăstiri, Matei Basarab a ridicat şi 
altfel de construcţii. A refăcut mai întâi cetatea Târgoviștei, în 
1645, reparându-i zidurile (vezi şi fig. 20); a zidit apoi case dom- 
nești în diferite părți ale ţării. Cronica pomenește de acelea dela 

Caracal; știm din alte izvoare, de curţile dela Brâncoveni, moşia 
părintească; de sigur, trebue să fi făcut diverse reparaţii şi 


Fig. 20. — Ruinele palatului domnesc din Târgovişte, reşedinţa preferată a lui Matei Basarab. 
In fund, turnul de veghe, zis Chindia, refăcut. înainte de războiul pentru întregirea neamului. 

îmbunătăţiri şi la așezările domneşti din București, Câmpulung 
şi Curtea de Argeş. 

Industria şi comerțul. Matei Basarab a dat o deosebită atenţie 
şi desvoltării economice a ţării. Din iniţiativa lui se înființează 
o fabrică —sau, cum se spunea atunci —o «moară» de hârtie 
şi o fabrică de sticlă; se reia de asemenea exploatarea minelor 
de aramă şi de fier. 

În ce priveşte fabrica de hârtie, ea a fost terminată, se pare, 
în 1644; exista sigur în 1646; un document din acest an, Aprilie 
4 (st. v.) ne îngădue să deducem că era situată pe valea Oltului, 
în regiunea Călimăneştilor, poate chiar în Călimăneşti; ca ma- 
terie primă se întrebuinţau cârpe; locuitorii satelor erau obli- 
gaţi, printre alte dări, și la aceasta a «cârpei ». Hârtia fabricată 
era de bună calitate — ni s'au păstrat documente scrise pe atare 
hârtie; avea ca marcă stema Țării Româneşti, «acvila cruciată ». 

Despre fabrica de sticlă, aflăm ştiri într'o scrisoare din 11/21 
Aprilie c. 1644, a marelui vornic Dragomir, adresată judeţului Brago- 
vului. «Având Măria Sa Domnu nostru — scrie Dragomir — aciastă 
sticlărie carea iaste de treaba Măriei Sale, seris-au Măria Sa pentru 
pământul ce se află în olatul cetăţii supt ascultarea dumnitale. .. ». 
Așa dar materia primă «pământul » silicios se aducea din ţinutul 
Braşovului. Nu se precizează unde era aşezată sticlăria lui Vodă. 

In Oltenia, la satul .Bratilov, lângă Baia de Aramă, începuse, 
încă din vremea lui Mircea cel Bătrân, exploatarea aramei. Mai 
târziu, într'o epocă pe care no putem preciza, și din motive pe 
care nu le cunoaștem, această exploatare a încetat. Matei o reia 
şi-i dă o desvoltare remarcabilă. Sirianul Paul de Alep, de care a 
mai fost vorba mai sus, vizitează, cu prilejul călătoriei sale prin 
Ţara Românească, exploatarea dela Baia de Aramă şi face o des- 
criere amănunţită a felului cum se prelucrează minereul. El con- 
stată că arama produsă e «foarte frumoasă ». 

Fierul se scotea, pare-se, la Baia de Fier, tot în Oltenia. N'avem 
detalii asupra exploatării ; existenţa ei o deducem dintr'un pasagiu 
al Antologhionului din 1643 în care Udrişte Năsturel, enumerând 
« marile binefaceri » ale lui Matei, citează, pe lângă înălțarea de 
lăcașuri, tipografie, « moară » de hârtie, și producerea de « felurite 
metale, aramă şi fier ». In ce priveşte locul de unde se scotea mi- 
nereul, credem că el a fost în Gorj, la Baia de Fier: numele însuși 

arată prezenţa aci a unei «băi» sau mine (acesta e înţelesul cu- 
vântului în vechea limbă românească; vezi şi Baia de Aramă!). 
Aurul se strângea din nisipul râurilor de către Țiganii zlătari; 
Doamna Elina primea dela aceștia anual suma de 1000 de ducați: 
ştirea ne-o dă tot Paul de Alep. 

E de mirare că Matei nu s'a gândit şi la înfiinţarea unei fabrici 
de postav; nevoile erau mari, atât pentru curte cât şi pentru 
oaste; întreprinderea ar fi adus folos. Se vede însă că n'a putut 
să-şi procure meşterii necesari. Postavul se aducea dela Braşov; 
avem o întreagă corespondenţă în privinţa aceasta. Intr'o seri- 
soare din 9 Mai 1651, domnul aminteşte lui Mihail, judeţul oraşului 
ca «pân prea la Văznesenie Gospodine (Inălțarea Domnului !) să fie 
postavul tot gata, că iaste şi vreamea să-l dăm dărăbanţilor ». 

Schimbul de mărfuri cu Ardealul era viu, în special cu Bra- 
şovul și Sibiul. De asemenea, cu Turcii, cari luau dela noi o sumă 
din produsele necesare aprovizionării Stambulului. Răstimpul 
de liniște între 1639 şi 1653 a ajutat mult desvoltarea comerţului 
şi în genere înflorirea ţării sub toate raporturile. 

Inflorirea culturală. Unul din meritele cele mai mari ale lui 
Matei Basarab este impulsul şi sprijinul necontenit pe care l-a 
dat el vieții culturale. Meritul e cu atât mai însemnat cu cât 
domnul nu aducea o pregătire deosebită: cine ştie ce carte nu 
învățase, limbi străine nu cunoştea. A avut însă un bun simţ 
deosebit și a fost însuflețit tot timpul de dorinţa de a crea. 

Incă dela începutul domniei constatăm existenţa unei tipo- 
grafii domnești la Câmpulung. Aci apare, la 30 Iulie 1635, cu 
caractere rusești, tipograf fiind Timoteu Alexandrovici, un molit- 
venic slavonesc. Alte tipărituri ies de sub teascuri în acest loc, 
în 1642, 1643 şi 1650. 

Incepând din 1637, există şi o a doua tipografie, la mănă- 
stirea Govora; ea lucrează aci câţiva ani, mutându-se apoi, între 
28 Septemvrie 1042 și sfârşitul lui 1643 la Dealul, unde prima 
tipăritură poartă data 2 Septemvrie 1644 (anul începea cu luna 
Septemvrie !). Dela Dealul, ea se mută, din nou, la Târgovişte; 
în acest ultim loc, începe, la 27 Martie 1648 și se termină la 7 
lunie 1649, tipărirea, «din porunca şi cu cheltuiala doamnei 
Elena », a unui Penticostar slavonesc: e prima carte care iese, 
sub domnia lui Matei, «în cetatea de scaun Târgoviște ». 

De sub teascurile celor două tipografii au apărut, între 1635 şi 
1652, o serie de 18 cărţi; ele sunt toate de caracter bisericesc ; chiar 
şi Pravilele dela Govora (1640), şi Târgoviste (1652), de caracter 
juridic, se referă mai mult la treburile bisericești decât la cele laice. 
Detalii asupra acestor cărţi se vor da în partea a coua a volumului, 
la capitolul despre «Tiparul muntean în secolul al XVII-lea ». 

Un mare ajutor a avut Matei Basarab, în ce privește activitatea 
culturală, în soţia sa, Doamna Elena, şi mai ales în cumnatul său, învă- 
țatul boier Udrişte Năsturel. Acesta a avut un rol din cele mai însem- 
nate: a pregătit manuscrise, a revăzut sau a făcut el însuși traduceri, 
a alcătuit prefețe, a fost, într'un cuvânt, sfătuitorul şi diriguitorul în 
acest domeniu, al domnului său (vezi partea a coua a acestui volum). 

Personalitatea lui Matei Basarab. Remarcabilele însușiri ale lui 
Matei Basarab au făcut ca el să fie unanim prețuit. Moldovenii, deși 
adversari, îl înfățișează prin pana lui Miron Costin, în culorile cele mai 
favorabile (vezi mai sus, p. 53). Râkoczy îl stimează şi păstrează 
până la moarte legături de prietenie. Bulgarii văd în el pe eliberatorul 
de sub jugul Turcilor. O delegaţie a lor vine în ţară în Fevruarie 1648, 
îl roagă să ia comanda luptei împotriva necredincioşilor şi-i făgă- 
duieşte că, după biruinţă, va fi proclamat ţar, la Târnovo. Regele 
polon, Vladislav al IV-lea, trimițându-i o scrisoare în aceeaşi che- 
stiune a luptei de eliberare, îl numește «generalissimul Orientului ». 
Rezidentul imperial german dela Stambul, Rudolf Schmidt, în ra- 
portul său din 20 August 1643 asupra celor doi voevozi români, spune 
despre Matei că stima pe care o au pentru el Turcii, îl ţine în domnie 
mai mult decât darurile (textual: «unsoarea », Sechmiraglien !) «In 
concluzie —rezumă Schmidt impresia sa —îl socotesc pe actualul 
voevod al Ţării Românești ca pe un principe așa de viteaz încât prin 
el— dacă un mare potentat l-ar ajuta cum trebue — se vor face 
multe lucruri bune împotriva Turcilor »... Căci aceștia «se tem de 
Matei şi-l consideră — nu se putea un elogiu mai frumos — aproape 
ca pe un al doilea Mihai Vodă». Faima bătrânului domn de ţară 
ajunge până în Apus: un istoric francez, scriind în 1689, îl înfă- 
țişează ca un «prinţ zelos pentru religia creștină şi foarte iubit 
de supușii săi». Viteaz ostaș, ctitor desăvârşit, gospodar vrednic 
și diplomat încercat, iată cum se conturează figura lui Matei 
Basarab care a dat numele său unei întregi epoci a istoriei noastre, 
devenind totdeodată tip reprezentativ al domnului de ţară. 

VASILE LUPU 


a Om cu hirea înaltă şi împărătească 
mai mult decât domnească ». 


(Letopiseţul lui Miron Costin). 


Vasile Lupu s'a născut în 1593 în comuna Arbănaşii de lângă 
Razgrad, în Bulgaria. Tatăl său se numea Neculai Coci şi era 
albanez de neam; numele mamei era Jrina. In timpul primei 
domnii a lui Radu Mihnea, Neculai trece peste Dunăre, în Țara 
Românească, și ajunge cu vremea la dregătoria de vel agă. 
Fiul său, Lupu, nu rămâne însă aici; el se duce în Moldova 
unde îl întâlnim, în timpul lui Gaspar Gratiani, vistiernic. Acest 
voevod îl și cunună, cu Tudosca, fiica marelui vornic Bucioc; 
repetatele semne de favoare n'au împiedecat însă pe Lupu să 
fie împotriva politicei antiturcești a domnului său, din care pri- 
cină e pus la închisoare — sub pretext că-i lipseşte «o samă de 
bani a vistieriei »— ba chiar şi « muncit sau chinuit, fiind «ars 
pe piept cu fierul roșu». In 1626, sub Barnowski, Lupu e vel 
vornic al ţării de sus; în 1630 e hatman și pârcălab al Sucevii; 
apoi, sub Iliaș, îl găsim iar ca vel vornic. Am arătat mai înainte 
(vezi p. 49-52) partea pe care o ia el la răscoala împotriva Grecilor 
sub acest din urmă domn şi peripeţiile prin care trece până ajunge 
să ocupe tronul Moldovei. O însemnare în grecește pe o evanghelie 
dăruită de Lupu la Sfântul Mormânt arată ca dată a instalării 
sale, la Iaşi, 27 Aprilie stil vechiu, deci 7 Mai stil nou 1634; nu- 
mirea avusese loc înainte de 9 Aprilie (vezi şi fig. 21). 

Noul domn își ia numele, amintind tradiţia imperială bizan- 
tină, de Vasile. E un om mândru, «cu hirea înaltă » cum îl carac- 
terizează Miron Costin. lubeşte fastul, strălucirea; îi plac ves- 
mintele și podoabele bogate. Numai nasturii, de diamante, dela 

haina lui de ceremonie, fac 100.000 de galbeni; bijuteriile doamnei 
trec de 400.000. Dregătorii toți sunt îmbrăcaţi «splendid »; are 


Fig. 21. — Pecetea cea mare a lui Vasile Lupu, cu legenda in limba slavă și cu data 7142 (1634). 

Capul de bour este flancat de o spadă ai de o suliță, semn că domnul era șeful puterii judecă- 

toreşti (jus gladii) şi militare. Pecctea se aplica pe o bucată rotundă de ceară, atârnată de hri- 
sov cu șnur de mătase 


o gardă numeroasă şi frumos echipată ; grajdurile sale, sub raportul 
numărului și a calității cailor, intrec «cu mult »— cum spune 

un călător englez contemporan — pe acelea ale ducelui de Flo- 
renta sau ale regelui Angliei. 

Pe de altă parte, domnul e iubitor de cultură și evlavios. In- 
troduce tiparul, întemeiază o şcoală superioară, ridică lăcașuri 
dumnezeeşti care stârnesc admiraţia. Are însă şi cusururi, am 
putea spune cusururile calităţilor sale. E de o ambiţie și de o 
mândrie care îl fac să comită multe greşeli şi îl duc, în cele din 
urmă, chiar la pierderea tronului. In totul, o figură pregnantă, 
de mare interes; o viaţă care poate inspira un adevărat roman 
senzaţional; o domnie bine caracterizată și ocupând un loc în- 
semnat în istoria Moldovei (vezi fig. 22). 

Relaţiile cu Tureii, Tătarii, Cazacii şi Polonii. Faţă de Turci, 
Vasile Lupu și-a îndeplinit întotdeauna obligaţiile, trimițând regulat 
haraciul şi informând la timp Poarta de cele ce se întâmplă în 
vecini. El nu uită asemenea, să adaoge daruri însemnate pentru 
meghistanii dela Stambul; în primii ani de domnie, el se bizuie 
în special pe câţiva dintre dregătorii importanţi, cum e câzlar 
aga — șeful haremului — sau chiar vizirul. 

Semnificativă pentru raporturile cu Turcii e o scrisoare me- 
moriu din 14/24 Ianuarie 1643, trimisă Porții. În această scrisoare, 
Vasile Lupu arată atitudinea sa permanentă de credință şi since- 
ritate faţă de sultan, încă din timpul lui Gaspar Gratiani, pe când 
era boier; expune apoi serviciile aduse în diferite împrejurări și 
se arată gata de a fi călăuza armatelor turceşti atât în Polonia 
cât şi în Transilvania, dacă sultanul vrea să-şi întindă hotarele 
împărăției. In ce privește Transilvania — adaogă Vasile Lupu — 
«treaba e uşoară; cunosc foarte bine drumurile prin care se poate 
pătrunde într'însa din Moldova şi din Țara Românească de către 
paşa de Timişoara, Turci, Tătari, Moldoveni, Munteni. Se adaogă 
faptul că în Transilvania mai mult de a treia parte sunt Români 
cărora, făgăduindu-le libertate, îi voi ridica fără întârziere asupra 
Ungurilor și astfel, având războiu şi înăuntru şi în afară, nu vor 
şti încotro să se îndrepte». 

În ce priveşte pe Tătari, Vasile participă la expediţia din 
1637 care avea de scop să supună pe Cantemir-Pașa, conducătorul 
celor din Bugeac și un permanent turburător al tuturor vecinilor. 
Văzând că va îi atacat şi de hanul din Crimeea şi de cei doi domni 
români, Cantemir fugi la Stambul unde, după puţin timp, pieri 

Yig. 22. — Vasile Lupu. Gravură în aramă, contemporană (1651). Nasturii hainei de brocard, 


ehentoarea manlici. tot de brocard, ca și surguciul cuşanei sunt impodobile cu pielre prețioase. 

sugrumat. Hoardele sale fură mutate din Bugeac; una din ele, 
numărând douăzeci de mii de oameni, se refugie în Polonia și se 
stabili acolo. Pentru Moldova, această mutare a Tătarilor era o 
mare binefacere; din nefericire, ea nu dură mult, deoarece, mai 
târziu, ei se stabiliră iarăşi în vechile locuinţe. 

Până în 1649, relaţiile cu prădalnicii vecini din Răsărit răma- 
seră bune. In acest an, întorcându-se Tătarii din Polonia, unde 
făcuseră o năvălire şi luaseră «robi și plean », trecură prin Mol- 
dova, fără să prade, făcând însă stricăciunile inerente unei oști 
în mers. Vasile Lupu, la care veniseră să se plângă cei vătămaţi, 
şi care se afla tocmai «la masă, vesel», dădu îndată ordin căpi- 
tanilor săi — fără să se mai gândească la urmări — ca împreună 
cu slujitorii şi cu cine va voi să meargă din târg «în dobândă», 
să atace pe Tătari. Aceștia, loviți fără veste, la satul Brătulen:, 
lângă Rezina, pierdură toţi robii și pleanul, ba chiar, mulţi 
dintre dânşii, pierdură şi viaţa. Cei scăpaţi se plânseră hanului; 
urmarea fu o cumplită năvală a Tătarilor din Crimeea, în anul 
următor. 

Odată cu Tătarii și în înţelegere cu ei, năvăliră însă şi Cazacii. 
Aceştia erau un amestec de diferite naţii: Ucraineni, Moldoveni, 
Munteni, Ruși, etc., oameni îndrăzneţi şi viteji, trăind mai mult din 
război şi pradă, decât din îndeletniciri paşnice ; ei locuiau în părţile 
Niprului, în special în regiunea « pragurilor » sau cataractelor ace- 
stuia, din care pricină li se mai spunea și Zaporojeni (dela za poroji: 
la praguri !); ascultau de Poloni. Când aceștia însă începură să-i 
asuprească, schimbându-le râ:iuelile și obiceiurile și interzi- 
cându-le — spre a nu strica apen cu sultanul — să mai prade, 
peste Marea Neagră, țărmurile turcești, atunci Cazacii se revol- 
tară (1648). Având în frunte pe hatmanul Bogdan Hmielnițki, 
ei făcură mai multe incursiuni cu succes în Polonia. Bogdan voia 
să-și creeze şi legături între vecini; se gândise deci să căsătorească 
pe fiul său Timuș cu Ruzandra, frumoasa fiică a lui Vasile Lupu. 
Acesta, solicitat printr'o solie, nu voise să dea un răspuns lămurit 
şi pe drept cuvânt: feciorul hatmanului era doar un barbar faţă 
de rafinata domniță moldoveană. Ca mijloc de convingere, năvă- 
liră Cazacii împreună cu Tătarii, în 1650. Țara fu arsă şi prădată; 
oamenii, luaţi pe nevestite, nu avuseseră timpul să-și ascundă 
vitele și averea, nici să fugă ei, să se adăpostească. O parte a năvă- 

litorilor — «o drâmbă de oști» cum se spunea pe atunci — lovi 
tinuturile dinspre miazănoapte: Soroca, Iașii, Hârlăul, Doroboiul, 
Hotinul, Cernăuţi și Suceava, până înspre munte ; cealaltă drâmbă 
lovi Orheiul, Lăpușna şi Fălciul până în Prut. Satele şi oraşele 
fură aprinse: Iaşul însuşi, de unde Vasile Lupu plecase, după ce-şi 
trimisese mai înainte familia la Cetatea Neamţului, arse aproape 
în întregime; «unde şi unde — povestește Miron Costin — au 
rămas câte o dugheniță; curtea domnească, casele boierești, tot 
orașul într'o mică de ceas cenuşe s'au făcut; eară mănăstirile au 
hălăduit » adică au scăpat, afară de Trei Ierarhi, care s'a ajuns 
«den para focului » dela casele înconjurătoare. Foarte mulţi robi, 
şi din casele boierești, ajunseră în mâinile Tătarilor; a fost un 
adevărat prăpăd, aproape ca acela care a urmat uciderii lui Ioan 
Vodă Viteazul, în 1574. 

Vasile Lupu, care, cu puţină oaste, se retrăsese în nişte poeni ale 
codrului Căpoteștilor, în Vaslui, trebui să plătească o sumă de 
bani importantă hanului — un izvor polon dă cifra de 130.000 
de taleri — și să-i facă daruri. Trebui de asemenea să se lege a 
da pe viitor o sumă fixă în fiecare an şi o «cabaniță » adică o 
mantie scumpă domnească. Bogdan Hmielniţki primi numai 
10.000 de taleri dar şi făgăduiala încuscririi pe care o dorea. După 
retragerea năvălitorilor, pentru ca dezastrul să fie complet, izbucni 
ai o molimă cumplită — probabil ciuma —care seceră multă 
lume. Biruinţa strălucită pe care o repurtară Polonii, la Beres- 
teczho, în 1651, împotriva Cazacilor și a Tătarilor, făcu să creadă 
pe Vasile Lupu că va putea să treacă peste tăgăduiala dată lui 
Hmielniţki. Dar un nou război, în 1652, în care oștile leșeşti sufe- 
riră un adevărat dezastru, la Batow, arătară că lucrul nu va fi 
cu putință. Mândrul domn al Moldovei trebui deci să primească 
înrudirea cu sălbatecul Timuş care, după aprecierea lui Miron 
Costin avea « numai singur chip de om, eară toată firea de heară ». 
Nunta se făcu la Iaşi, ca şi a Mariei, cu mult fast, dar cu puţină 
bucurie. La 6 Septemvrie, Timuș și soţia sa plecară spre casă, 
Juând cu ei și zestrea: 200.000 de galbeni, dintre cari 50.000 în 
giuvaeruri. Această înrudire creă lui Vasile Lupu duşmănii pre- 
tulindeni. Turcii vedeau în Cazaci pe cei ce le jefuiau periodic 
țara; nu puteau privi deci cu ochi buni apropierea de aceştia a 
domnului Moldovei. Matei de asemenea se temea, ca nu cumva, 

cu ajutorul lui Timuş, Vasile să încerce o repetire a campaniilor 
din 1637 şi 1639. Gheorghe Râkoczy, la rându-i, se considera 
jignit, deoarece, la un moment dat, fusese vorba ca fratele său, 
Sigismund, să devie soţul Ruxandrei. Astfel, la sfârşitul anului 
1652 şi începutul lui 1653, Vasile Lupu se găsi Intro situaţie grea, 
având atâtea dușmănii în jurul său. 

Cu Polonii, la început, relaţiile fură reci, ba chiar încordate. 
Vasile se temea de pretenţiile la tron ale Movileştilor, şi temerea 
lui nu era lipsită de temeiu. De aceea, el puse să se ardă pose- 
siunile dela hotar ale lui Potocki, ginerele Movileştilor. După ce 
însă încercările lui loan Movilă de a ajunge domn al Moldovei 
dădură greş (vezi mai jos, p. 87), relaţiile se îmbunătăţiră. 
In 1645, se ajunse chiar la căsătoria fiicei lui Vasile Lupu, 
Maria, cu cneazul lanusz Radziwill care era calvin. Nunta avu 
loc la laşi (5 Fevruarie), cu mare fast, în prezenţa a numeroşi 
invitaţi şi oaspeţi din Polonia, din Ardeal și din Ţara Româ- 
nească. 

Relaţiile cu Ardealul și cu Matei Basarab. Relațiile lui Vasile 
Lupu cu principii Ardealului — Gheorghe Râkoczy I şi Gheorghe 
Râkoczy al II-lea, au fost profund influențate de faptul că aceştia 
erau prieteni şi aliaţi cu adversarul său, cu Matei Basarab. De 
aceea relaţiile n'au fost niciodată prietenești, iar uneori au ajuns 
chiar la ostilităţi, direct sau indirect. In 1635, la 17 Septemvrie, 
Gheorghe Râkoczy I scria că Lupu «este într'o stare de mare 
ingâmlare »; o înlăturare din scaun a acestuia i-ar fi convenit. 
De aceea, de comun acord cu domnul muntean, el şi îngăduie 
pretendentului Joan Movilă, fratele lui Gavril, fostul domn, ca, 
pornind din Ardeal, să încerce, în două rânduri, de a ocupa tronul 
pe care stătuseră atâţia din familia sa. Prima încercare avu loc 
în 1637, iar cea de a doua în 1639, cu prilejul campaniilor lui 
Vasile Lupu împotriva lui Matei Basarab; niciuna nu izbuti însă, 
deoarece prima dată, mijloacele pretendentului erau insuficiente: 
nici Râkoezy nici Matei nu dădură trupe în număr îndestulător, 
iar a doua oară, aceste trupe fură retrase — pentru ce motive 
nu știm sigur — după ce Ungurii ajunseseră la Trotuș, iar Mun- 
tenii sosiseră la Milcov. Dar ceea ce nu izbutise cu Ioan Movilă, 
se va face, spre sfârșitul domniei, cu logofătul Gheorghe Ştefan 
care va înlătura pe Vasile Lupul, luându-i locul. 

Am arătat mai înainte (vezi p. 57—61) care au fost relaţiile cu 
Matei Basarab. Deşi la începutul domniei, în 1634, are loc un 
schimb de solii și o înțelegere amicală cu acesta, totuși Vasile 
Lupu, după puţin timp, încearcă să-l îndepărteze din scaun. 
Prin prietenii săi dela Poartă, el izbuteşte în 1037 să scoată un 
firman de numire a fiului său Joan ca domn în Țara Românească. 
Planul nu izbutește însă, deoarece Matei, având și ajutor dela 

Fig. 23. — Pisania bisericii Stelea din Tàrgovişte, ctitoria lui Vasile Lupu. 


Gh. Rákoczy, sileşte pe ambițiosul voevod moldovean să se 
retragă (vezi mai sus, p. 57). 

Nici a doua încercare, din 1639, nu are mai mult succes. Ba, 
de data aceasta, după înfrângerea dela WVănăşiori, Vasile Lupu e 
în primejdie să fie şi prins de nişte Turci la Brăila, unde scăpase 
cu fuga (vezi mai sus p. 58). Murind în anul următor, 1640, fiul 
său loan, relaţiile cu Matei Basarab se înbunătăţesc; în 1645, ca 
un semn de prietenie, are loc construcţia celor două lăcașuri bise- 
riceşti, Soveja, în Putna, înălţată de domnul muntean, și Stelea, 
la Târgovişte, de domnul moldovean (vezi fig. 23). Spre sfârşit, ra- 
porturile se înăspresc iarăși: Matei ajută logofătului Gheorghe Ştefan 

să gonească din scaun pe Vasile Lupu. Logofătul mersese în mai 
multe rânduri cu solii atât în Ardeal, la Gheorghe Râkoczy al 
II-lea, cât şi la Matei Basarab; el profitase însă de aceste dru- 
muri spre a-și tocmi mai mult treburile sale decât ale stăpânului 
care-l trimisese. La începutul anului 1653, conjunctura era priel- 
nică unei încercări de răsturnare a lui Vasile Lupu. Prin înrudirea 
cu Timuș Hmielniţki, acesta își făcuse o sumă de dușmani în 
vecini, iar Turcii îl priveau cu neîncredere. Pe de altă parte, în 
interior, starea de spirit era defavorabilă domnului. Năvălirea 
din 1650 fusese o catastrofă și foarte mulţi știau că ea se datora 
hotăririi nechibzuite care dusese la atacul dela Brătuleni. Boierii 
vedeau cu neplăcere cum sfetnicii greci erau din nou la preţ, 
parcă nu Vasile Lupu — care de astfel știa grecește şi se iscălea 
astfel — ar fi fost conducătorul mişcării împotriva lui Alexandru 
Iliaș, în 1633. Dările tot mai apăsătoare nemulțumeau lumea; 
moravurile libere ale nepoților domnului și chiar ale acestuia însuşi 
care nu se sfiise a atinge cinstea multor case boiereşti, erau şi ele 
o pricină însemnată de tulburare. In sfârşit, oștirea lăsa de dorit: 
în 1650, cu prilejul năvălirii Tătarilor şi Cazacilor, dărăbanii 
încercaseră să jefuiască ei casele domnești pe care trebuiau să le 
păzească ` pentru această faptă fuseseră pedepsiţi, unii fiind tri- 
miși chiar la ocnă. 

Toate acestea la un loc ne explică de ce încercarea logofătului 
Gheorghe Ștefan reuși. In primăvara anului 1653, oşti ungureşti, 
comandate de loan Kémeny coborau munţii, pe poteci, pela 
Oituz-Trotuș, în timp ce oști muntene, cu Diicul Buicescu, tre- 
ceau Milcovul. Logofătul, pretextând că îi e soţia bolnavă, la 
moşie, ceru voie să plece din laşi; Vasile Lupu, neştiind nimic, 
îi îngădui, dorindu-i «să afle lucrul pre voia sa». Indată după 
plecare, complicii logofătului, Costin Ciogolea spătarul, Pătraşco 
Ciogolea stolnicul și Ştefan sărdarul sunt descoperiţi, prin spaima 
celui dintâi care credea că au fost părăsiţi de către Gheorghe 
Ştefan. După o confruntare în divan, li se taie capetele la câteși 
trei. Intre timp, oștile ungurești și muntene înaintează; Vasile 
Lupu, nefiind pregătit, iar ţara nefiindu-i favorabilă, se retrage 
spre Hotin, iar de acolo peste Nistru, la Camenița, trimițând în 
același timp după ajutor la Cazaci. Gheroghe Ştefan intră în Iaşi 
la 13 Aprilie; i se citeşte « molitva de domnie» la Sf. Niculae, de 

către Ghedeon, episcopul de Huşi; îndată după aceea, repede oști 
la Hotin cu gândul să prindă pe Vasile; acesta însă apucă să 
treacă dincolo. 

Stăpânirea lui Gheorghe Ştefan n'a ţinut nicio lună încheiată, 
până la 8 Mai. Timuș se grăbeşte să treacă Nistrul, pe la Soroca, 
aducând 8000 de Cazaci și, fără să mai aştepte pe socrul său, por- 
nește întins spre laşi. Oastea lui Gheorghe Ştefan, alcătuită din 
Moldoveni și din călărimea lui Kemeny — pedestrimea acestuia 
precum ei Munteni se întorseseră acasă —-a încercat o oarecare 
rezistență la vadul dela Popricani al Jijiei, dar a fost respinsă; 
apoi s'a retras și, în cele din urmă, s'a împrăștiat, fără să dea 
o luptă propriu zisă. Timuș şi-a așezat tabăra la curtea dom- 
nească, în timp ce Gheorghe Ştefan a trecut Milcovul pe la Foc- 
şani și s'a dus la Matei Basarab. Vasile Lupu, aflând de biruinţa 
ginerelui său, se grăbi să vie îr laşi; dacă ar fi rămas aci, putea 
să domnească mai departe, deoarece la Poartă situaţia sa nu se 
clătinase. Voi însă să se răzbune asupra vecinului din Muntenia 
şi asupra lui Râkoczy. Timuş îl îndemna spunând «că den Ţeara 
Muntenească pren Ardeal se va întoarce ». Lucrurile ieşiră însă 
cu totul altfel. Lupta dela Finta se isprăvi printr'o strălucită 
biruinţă a lui Matei (vezi mai sus p. 60); Vasile Lupu trebui să 
să se întoarcă tot de-a fuga, urmat fiind, în scurtă vreme, de 
Gheorghe Ştefan care intră din nou în Moldova, pe la Focşani, 
cu ajutor muntean şi se aşeză la Răcăciuni, așteptând să-i vie 
şi dela Râkoczy. Când acesta îi sosi, porni spre Iaşi. Oastea lui 
Lupu, deşi superioară ca număr, nu fu în stare să reziste. În lupta 
care se dete la Sirca (15—16 Iulie 1653), dela primul atac, ea se 
risipi. Neputând să-și mai ia familia și visteria care se aflau în 
cetatea Sucevei, Lupu trebui, pentru a doua oară, să treacă Ni- 
strul, trimițând din nou după ajutor la cuscrul său, Bogdan 
Hmielnițki. Timuş sosi şi de data aceasta, aducând 9000 de 
Cazaci şi izbuti să intre în Suceava, după ce mai întâi ostașii 
lu prădară mănăstirea Dragomirna și altele din împrejurimi. 
Lui Gheorghe Ştefan îi vin de asemenea ajutoare, atât dela Râ- 
koczy — vreo 10.000 de oameni —cât şi dela Leet, Un prim 
atac nu reușește; asediul continuând, —a durat douăsprezece 
săptămâni — Cazacii ajung să nu mai aibă provizii. Foametea era 
aşa de mare încât — povesteşte Miron Costin — « peile de pre 

cai morți frigeau şi mâncau şi opincile și rădăcinile mâncau ». 
În ziua de 12 Septemvrie, Timuș e rănit la pulpa piciorului şi 
din această rană, peste șase zile, moare. Vasile Lupu, care între 
timp, obținuse şi dela hanul Tătarilor un corp de oaste, venea 
tocmai spre Suceava, când îi sosi veste că cetatea s'a închinat. 
Familia a averile sale căzură în mâna lui Gheorghe Ştefan; el 
trebui să treacă îndărăt Nistrul, adăpostindu-se la Cazaci. De aci, 
după puţin timp, se duse la hanul din Crimeea ; acesta îl tinu câteva 
luni, până când, primind ordin dela sultan, îl trimise la Stambul. 

Sosit aci în Iunie 1654, Vasile Lupu fu închis la Edicule. Re- 
gimul nu era însă aspru: putea primi vizite, de pildă, pe capu- 
chehaiele domnilor noştri, putea da mese Veneţienilor tovarăşi 
de închisoare, putea trimite scrisori în afară. În 1658, după că- 
derea lui Gheorghe Ştefan, încercă să ia din nou domnia, mai 
ales că marele vizir îl sprijinea ; nu izbuti însă. E numit Gheorghe 
Ghica; acesta trimite la Stambul pe soția şi pe copilul celui în- 
chis care stătuseră până atunci şi ei sub pază la Buciulești, o 
moșie a lui Gheorghe Ştefan. Captivitatea la Edicule luă sfârşit, 
abia la finele lui Noemvrie 1660; de fapt se schimbă numai locul 
deţinerii, deoarece Vasile Lupu nu putea părăsi palatul său de 
pe ţărmul mării. Creditul îi crescu însă mult; era vizitat mereu 
şi împărțea daruri bogate. Între altele, dădu 20.000 de reali pentru 
a i se îngădui. să reclădească bisericile din Constantinopol, di- 
struse de ultimul incendiu. Avea de gând să ceară iarăși domnia 
Moldovei unde stăpânea în acel moment fiul său, când se îm- 
bolnăvi. La 28 Martie 1661 era rău de tot; la începutul lui Aprilie 
închise ochii. Trupul său fu dus la Iași şi îngropat la Trei Ierarhi; 
piatra de mormânt nu ni s'a păstrat însă. 

Familia sa. Vasile Lupu a fost căsătorit de două ori; prima 
oară, cu Tudosca Bucioc, fiica marelui vornic, având cu ea trei 
copii: pe Jon, pe Maria şi pe Ruxandra. Cel dintâi a murit de 
tânăr, fiind bolnav de rachitism; Maria a luat de sot pe lanusz 
Radziwill şi şi-a isprăvit zilele în Polonia; Ruxandra, după moartea 
lui Timuș, a rămas ani de zile între Cazaci, la Rașcov, venind 
în ţară abia sub Gheorghe Duca (1665—1666) şi așezându-se pe 
moșia sa Delen, moștenire dela doamna Tudosca. A murit în 
1686, de moarte crâncenă, la Cetatea Neamţului, fiind tăiată 
de către Leşii şi Cazacii cari veniseră cu Sobieschi în ţară. 

După moartea Tudoscăi, întâmplată în 1639 (la 6 Mai ea e 
amintită în pisania dela Trei lerarhi, era deci încă în viaţă !), Vasile 
Lupu trimite pe Enache Catargiu să-i caute soţie în Caucaz; 
frumuseţea femeilor de acolo — de altfel şi a bărbaţilor — era 
vestită. Trimisul găsește întradevăr o Circasiană de rară fru- 
museţe, cu numele Ecaterina. Aducând-o în ţară, după o călă- 
torie cu peripeții şi care era la un moment dat să se isprăvească 
în haremul pașei de Silistra, Vasile Lupu o luă de soţie, spre 
finele anului. Un misionar italian, Niccolo Barsi, tovarăș de că- 
lătorie, spune despre ea că «avea ochi negri, mâini lungi şi fine, 
mijlocul subţire, gura mică, buze nu prea groase, tenul alb, astfel 
încât părea... întruchiparea graţiilor ». Cu Ecaterina, Vasile 
Lupu a avut tot trei copii: pe Ștefăniță — născut în 1641 — care 
a ajuns domn al Moldovei (1659—1661), pe Ioan şi pe Alexandru, 
morți de timpuriu. 

Vasile Lupu, sprijinitor al Bisericii Răsăritului. Otitoriile sale. 
Intocmai ca și Matei Basarab, Vasile Lupu a fost un mare ctitor: 
a înălțat o sumă de lăcaşuri sfinte, mai puţine la număr — e ade- 
vărat — decât vecinul său, dar mai împodobite, mai bogate. 
În plus față de acesta, s'a interesat de aproape de conducerea 
centrală a bisericii răsăritului, așa dar de Patriarhia din Con- 
stantinopol, stabilind norme noi de gospodărie, plătindu-i da- 
toriile, provocând chiar întrunirea unui sobor sau sinod la lași, 
în care s'au discutat probleme dogmatice. El poate fi considerat 
deci — sub raportul bisericesc, cum era de altfel şi sub acela al 
fastului — ca un adevărat urmaș al împăraţilor bizantini. 

În ce priveşte construcţiile, Vasile Lupu începe prin a isprăvi 
biserica Sfântului Ioan Botezătorul din Iaşi, ctitoria lui Miron 
Barnowski, pe care acesta nu apucase go facă decât până la înăl- 
țimea ferestrelor. Pisania ne arată că lucrarea era gata la 9/19 
Noemvrie 1635. În anul următor, între 28 Martie (stil vechiu) 
şi 15/25 Noemvrie, domnul face biserica din Șerbești (judeţul 
Neamţ) cu hramul «marelui mucenic Gheorghe » Urmează, în 
1638, biserica Sfântul Atanasie dela Copou; pisania, în limba slavă, 
pomeneşte pe domn, pe «iubita doamna noastră Teodosia și 
iubiții copiii mei lon voevod şi Maria şi Ruxandra»; adaogă 
de asemenea ştirea că lăcașul s'a sfințit «cu mâna prea sfinţitului 
patriarh Chiril ». 


CTITORIILE 93 


Cea mai frumoasă dintre ctitoriile lui Vasile Lupu este, fără 
îndoială, mănăstirea Trei Ierarhi din lași (vezi fig. 24). Bogatul a 
ambițiosul voevod n'a cruțat mijloacele pentru a realiza o operă 

Fig. 24. — Biserica fostei mănăstiri Trei Ierarhi din Iași, refăcută sub Carol I. 

care să impresioneze — și a impresionat într'adevăr atât pe contem- 
porani cât și pe urmaşi — prin trăinicia și valoarea materialului — 
piatră şi marmură — prin mulţimea şi varietatea podoabelor. 
Bine proporţionată, elegantă chiar, inspirându-se atât în linia 
generală cât și în diferitele detalii arhitectonice, din stilul carac- 
teristic moldavo-bizantin al lăcașurilor anterioare, biserica e 
acoperită însă de sus până jos de sculpturi în piatră, dispuse în 
şiruri orizontale, niciunul la fel cu celălalt (vezi fig. 25). Este un 
exces de împodobire, deoarece nu se ţine seama de valoarea funcţio- 
nală a diferitelor părţi ale clădirii. Nici profuziunea de aur nu este 
în avantajul ei. Totuşi, nu se poate nega că Trei Ierarhii rămân 
una din operele reprezentative ale arhitecturii noastre bisericești. 
Păcat însă că nu mai avem întregul complex al ctitoriei lui Vasile 
Lupu, unele părţi ale ei fiind distruse cu vremea (de pildă clo- 
potniţa), altele cu prilejul refacerii — greșite ca metodă şi con- 
cepție — a lui Lecomte de Nouy. Biserica a fost sfinţită la 6/16 
Mai 1639; clopotniţa era gata mai dinainte, la 16/26 Aprilie 1638. 
S'au păstrat până astăzi o serie de odoare şi vesminte bisericeşti 
dăruite de domn; astfel un tetraevanghel manuscris cu data 
7149 (1640—1641), o candelă din 1646, linguri de împărtăşanie 
cu numele lui «Vasilie voevod» și al doamnei «Tudosca», un 
aier şi un epitrahir din 1638, o perdea din 1639 şi — meritând o 
deosebită atenţie — portretul contemporan, cusut cu fir pe mătasă, 
al Tudoscăi (vezi fig. 26), acela al liravului fiu loan, precum și, 
într'o copie ulterioară, pe muşama, portretul domnului însuși. 

Între Prut şi Nistru, Vasile Lupu a ridicat, două biserici: una 
în Orhesu, alta «supt cetatea Chiliei ». Pisania celei dintâi nu ne 
dă data zidirii; deoarece însă ea aminteşte numele Doamnei Teo- 
dosia, rezultă că lăcaşul e cel mai târziu din 1639: în acest, 
an, după 6 Mai, moare prima soţie a voevodului (vezi și mai sus, 
p. $2). Pisania celei de a doua arată că lucrările s'au început 
la 1/11 Martie 1647 şi s'au isprăvit la 30 Mai (9 Iunie) 1648. Bi- 
serica din Chilia poartă hramul stântului Nicolae. 

Vasile Lupu e ctitor și la Pobrata unde a refăcut zidul îm- 
prejmuitor, în 1645 sau 1646: inscripţia poartă data 7154, după 
era bizantină. 

Ultimul lăcaş pe care a apucat să-l isprăvească de zidit, fără 
însă a-l zugrăvi, este Hlincea; aci, în locul ctitoriei mai vechi, 

Fig. 25. — Sculpturi în piatră împodobind zidul bisericii Trei Ierarhi. 

Fig. 26. — Portretul Doamnei Tudosca. Țesătură contemporană, cu fir pe 

mätase, Doamna poartă un triplu sirag de mărgăritare mari. Pălăria şi paf- 

taua sunt de asemenea împodobite cu mărgăritare mari. Rochia si mantia, 
de brocard, frumos brodat. 

a lui Zotu Tzigara, ginerele lui Petru Şchiopul, a înălțat el o bi- 
serică, având hramul marelui mucenic Gheorghe. Zugrăveala se 
datoreşte lui Ştefăniţă Lupu, isprăvindu-se la 20/30 Noemvrie 1660. 

Tot Ștefăniță Lupu a isprăvit şi puternica şi întățişătoarea 
biserică a mănăstirii Goliei : e cea mai mare dintre ctitoriile părin- 
telui său (vezi fig. 27). Pisania, în limba slavă, spune: «...Eu ro- 
bul Domnului Dumnezeului nostru lisus Hristos lo Vasilie Voevod, 


Fig. 27. — Biserica și clopotniţa fostei mănăstiri Golia, din lași. 


am zidit această sfântă mănăstire şi nefiind săvârşită de mine, 
cu ajutorul lui Dumnezeu Io Ştefan Voevod, fiul lui Vasilie Voe- 
vod, am săvârşit-o, la anul 7168 (1660) Mai 24 » (3 Iunie stil nou). 
Întăţişarea acestui lăcaş se deosebeşte simţitor de aceea obiş- 
nuită a bisericilor moldovene contemporane; se simte o dublă 
influenţă străină: a barocului pe de o parte, rusească pe de alta; 
aceasta din urmă se observă şi în pictură care a fost făcută de 
meşteri ruși, dela Moscova. 

În afara hotarelor, Vasile Lupu a rezidit, din piatră, Biserica 
Sfânta Paraschiva din Liov (1644, August 15/25) şi a înzestrat-o 
cu o moșie din apropierea orașului, cumpărată dela un polon. 

El e de asemenea ctitor la mănăstirea Sfânta Lavră din Moreea, 
în ţinutul Kalavryta; o însemnare posterioară, grecească, arată 
că «a fost clădită acea mănăstire cu bani moldovenești, ai 
lui Vasile şi ai lui Ştefan Voevod şi ai lui loan Voevod și ai Eca- 
terinei Doamna și ai altor câţiva boieri din Vlahia». Pomeni- 
rea celei de a doua soţii ar indica o dată posterioară anului 
1639. Iar faptul că în regiunea Kalavrytei locuiau şi Albanezi ar 
întări spusele lui Dosoftei, patriarhul Ierusalimului, care afirmă 
că neamul lui Vasile Lupu nu era de fel din Arvanitochori 
(Arbănaşi), ci venise acolo din altă parte, dar în cazul acesta, nu 
din Macedonia, cum credea înaltul prelat, ci din Moreea sau 
Peloponez. 

În afară de lăcașurile bisericești, trebuese menţionate şi unele 
construcţii laice care se datoresc lui Vasile Lupu. El a refăcut 
complet curţile domneşti din laşi şi anume, potrivit afirmației lui 
Miron Costin: «casele cele cu cinii —aşa dar cu băi — grădini, 
grajduri de piatră, toate de dânsul sunt făcute și multe lucruri 
au așezat care au stătut multe vremi stătătoare ». Tot în Iaşi a 
mai construit domnul un edificiu pentru şcoala sa, edificiu pe 
care Paul de Alep îl califică drept «magnific», precum şi niște 
băi, cu cupole şi împodobite «cu marmură în abundență » după 
modelul turcesc. Aceste băi sau feredee existau încă întregi și 
funcționau în 1761. Şi la Suceava, se refac curţile domneşti, clă- 
dindu-se «de iznoavă niște case de piatră den temelie», după 
cum spune însuşi Vodă într'o scrisoare către Bistriţeni. La Orhei, 
se măreşte printr'o iezătură, heleşteul de lângă oraș şi se fac mori: 
o ştim din « Descriptio Moldaviae» a lui Dimitrie Cantemir. 
Paul de Alep afirmă că această iezătură e una din multele făcute 
de Vasile Lupu «pe cele zece lacuri ale Moldovei». Tot acestui 
voevod i se datoreşte și o frumoasă fântână în Varna (Bulgaria), 
isprăvită la 5/15 Noemvrie 1646 şi reparată în 1849 de Grigore 
Ghica, domnul Moldovei. 

După pilda domnului, rudele sale şi boierii ridică de asemeni 
lăcaşuri bisericeşti. Astfel fratele său, Gavriil Hatmanul, şi soţia 
acestuia, Liliana, zidesc mănăstirea Agapia, pe locul unde încă 
din vremea lui loan Vodă Viteazul exista Agapia Veche; lucră- 
rile au început la 16/26 Iunie 164, s'au sfârșit la 3/13 Septem- 
vrie 1643, iar sfinţirea a avut loc tocmai peste trei ani, la 12/22 


MITROPOLIA PROILAVIEI 99 


Septemvrie 1646. Tot lui Gavriil Hatmanul şi soției sale i se 
datoreşte şi construcţia podului — de piatră — dela Cănţălărești, 
în Vaslui, singurul pod vechiu care ni sa păstrat; inscripţia în 
limba slavă, are data 7144 deci 1635 sau 1636. 

Un alt frate al lui Vasile Lupu, anume Gheorghe Paharnicul 
«a înnoit și a înfrumusețat din temelie » — după expresia hri- 
sovului patriarhicesc din 1643 — biserica Maicei Domnului din 
Ismail; ea e făcută «stravropighie» a patriarhiei constantino- 
politane — ascultă aşa dar numai de aceasta —și îi dă anual 
«ca semn de supunere », «zece ocale de icre (negre !) și alta nimic ». 

In Ismail mai era încă o biserică în aceeași situaţie: Sfântul 
Nicolae, care urma să De reparată de călugării dela mănăstirea 
Karakallu din Athos şi să dea «câte 40 de litre de icre sau 10 
ocale» anual. 

În Galaţi, pe locul unei bisericuțe de lemn datând de pe la 
începutul veacului al XVII-lea a lui Teodor Negustorul, ridică alţi 
doi negustori români, din Brăila însă, Dia, fiul lui Coman și fratele 
său Şerbul, împreună cu Constantin, fiul ctitorului bisericuţei, o 
mănăstire, punându-i hramul Sfintei Preciste (vezi fig. 28). Anul 
zidirii nu se cunoaşte; ştim însă că e în timpul domniei lui Vasile 
Lupu; în 1647, Septemvrie, mănăstirea e închinată la Vatoped, 
la Muntele Athos; cu acest prilej se arată şi zestrea ei, dată de 
ctitori. Cei doi fraţi i-au dăruit: «oi una sută cincizeci; boi de 
plug zece; vaci zece, cu viţeii lor; epe zece, cu mânjii lor; stupi 
douăzeci; cai doi; să cumpărăm și o moară; două tocuri de tipsii 
cu talere şi una de aramă; să cumpărăm şi un caic şaică să lucreze 
la schele. Şi eu Constantin dau la mănăstirea noastră epe cinci 
cu mânjii lor; un cal; jumătate vie la ţară cu moșiia ei; vaci 
două, boi doi; tingiri tipsii trei mari; şi în târg un loc care este 
pentru carvasara şi dughene ». 

Mitropolia Proilaviei. S'a crezut multă vreme, pe temeiul 
afirmației lui Neculai Iorga, că Vasile Lupu ar fi întemeiat « in- 
nainte de 1644 încă », o eparhie a Proilaviei sau a Proilavului — 
numele grecizat al Brăilei — « pentru orașele şi ţinuturile ce se 
ţineau de raiaua turcească». De fapt, această eparhie exista 
mai dinainte; de când anume precis, nu se ştie; primul mitro- 
polit al Proilaviei constatat în mod sigur în documente este Nec- 
tarie; acesta iscăleşte în 1590 în calitate de fost mitropolit al 

Proilaviei, actul sinodal prin care se înfiinţează Patriarhia Ru- 
siei. Se pare că eparhia datează şi mai de mult, și anume, după 


Fig. 28. — Biserica fostei mănăstiri Precista din Galaţi. Pridvorul e un adaos târziu stricând 
tajada puternicei clădiri, 

părerea lui D. Russo, încă de «pe la sfârşitul secolului al XV-lea... 
în orice caz inainte de 1500». Faptul că se numeşte a Proilaviei 
sau a Brăilei ar pleda însă pentru înființarea ei după ce orașul 
a căzut în mâinile Turcilor, deci după 1540, pe la jumătatea vea- 
cului al XVI-lea. 

În timpul lui Vasile Lupu, în Mai 1639, este ales ca mitropolit 
al Proilaviei Meletie; în actul respectiv se spune că scaunul ace- 
stei eparhii era vacant de foarte multă vreme. Meletie a păstorit 
până în Octomvrie 1655 când e caterisit, deoarece își tăgăduise 
semnătura în fața unui tribunal turcesc. 

De mitropolitul Proilaviei ascultau raiaua Brăilei, Ismailu, 
Renii, raialele Chiliei, Cetăţii Albe şi Benderului, malul stâng al 
Nistrului şi întreaga regiune dela răsărit de acest fluviu, for- 
mând Ucraina hanului tătăresc, deci și dincolo de Bug, apoi 
dela 1766 înainte, şi raiaua Hotinului. Întrun act din Fevruarie 
1769, acest ierarh poartă titlul de mitropolit al Proilaviei (sau 
Proilavului !) al 'Tomarovei (adică al Renilor: e cea de a doua 
numire a localităţii !), al Hotinului, al întregului țărm al Dunării 
şi al Nistrului şi al întregei Ucraine a hanului. Iar la 4 Iulie 1772 
el îşi spune mitropolit al Proilavului, al Tomarovei, al între- 
gului țărm al Dunării, al întregei Basarabii (în sensul vechiu 
al termenului, corespunzând aproximativ cu Bugeacul!) şi al 
Ucrainei. 

Mitropolia Proilaviei a durat până la 1828, când se desfiin- 
țează ; în 1813 se reuneşte această eparhie cu aceea a Silistrei, 
titularul numindu-se mitropolit al Proilaviei şi al Dristrei. 

Vasile Lupu şi patriarhia din Constantinopol. In primii ani 
de domnie ai lui Vasile Lupu, patriarhia din Constantinopol se 
găsea într'o situaţie din cele mai grele. Era mai întâi strivită de 
datorii. Întocmai ca şi domnii, şi patriarhii trebuiau să plătească, 
pentru a fi recunoscuţi şi menţinuţi, diferite dän Turcilor și 
mai ales să le facă daruri. Cei doritori să ajungă la această supremă 
demnitate bisericească sporeau mereu, supralicitând, sumele ce 
se dădeau Înaltei Porţi şi meghistanilor ei, astfel încât, pe la 
1640, patriarhia era datoare milioane de aspri. Datoriile sporind 
mereu, impozitele puse asupra credincioşilor sporeau şi ele. Pe 
de altă parte, exista o stare de permanentă intrigă și agitaţie 
între arhierei şi mitropoliți, fiecare voind să ajungă patriarh, 

căutând deci să-și facă partizani și denigrând pe ceilalţi concu- 
rent: sinodul ajunsese cu adevărat viespar. În sfârşit, pentru 
a pune vârf, se adăogau şi disputele provocate de influenţa cal- 
vină care izbutise să câştige pe însuşi capul bisericii, pe patriarhul 
Kyril Lucaris. Acesta alcătuise o «mărturisire» de credinţă în 
care se vădea amintita influenţă; de aceea şi fusese îndepărtat 
de pe scaun şi, în 1638, ucis chiar. 

Vasile Lupu, văzând criza gravă prin care trecea biserica 
răsăriteană, trimite, la 5/15 Decemvrie 1640, o scrisoare arhie- 
reilor, clericilor şi nobililor din Constantinopol prin care le cere 
să-i încredinţeze lui și patriarhului cârmuirea acestei biserici, 
fără amestecul altora, timp de şase luni. Arhiereii să plece fie- 
care în eparhia sa; el se va sili să îndrepte lucrurile, chiar de 
va trebui să rămâie numai «cu cămaşa ». Propunerea e acceptată 
şi drept recunoștință pentru interesul purtat biserici, pentru 
binefacenle de până atunci şi pentru făgăduelile făcute, patriarhul 
şi sinodul trimit lui Vasile Lupu moaştele Sfintei Paraschiva. 
Ele sunt aduse cu mare solemnitate; domnul le iese înainte la 
Ismail, cu «toţi vlădicii și egumenii », şi le așează apoi la ctitoria 
sa din Iaşi, la Trei Ierarhi (13/23 Iunie 1641). La rândul său, 
Vasile Lupu ia asupră-şi 20 de poveri de ban: adică 2 milioane 
de aspri din vechea datorie a patriarhiei şi 48.000 de aspri din 
cea nouă; dă tot odată, pentru aducerea moaștelor, 468.000 de 
aspri. Pe viitor, patriarhia nu va mai percepe niciun impozit 
sau dare, afară de «cererea» ((mria) locală care nu va întrece 
12 aspri de casă; va avea un comitet de 3—4 mitropoliți, cu cari 
se vor lua toate măsurile; simonia, certurile, discordia, trebue 
să dispară; la numirile noi de arhierei să se dea numai peşcheşul. 
Dacă primese şi urmează aceste norme şi dacă ţin seamă și de 
unele recomandări de ordin personal în favoarea mitropolitului 
de Monembasia care a însoţit în ţară rămăşiţele pământești ale 
lui loan Voevod, fiul său, precum şi în favoarea lui Meletie Si- 
rigul care e «părintele meu duhovnicesc » şi nu va avea de plătat 
pentru biserica sa nicio dajdie patriarhiei; dacă, în sfârșit, se 
va pomeni numele său și al tuturor neamurilor sale la slujbă, 
de trei ori pe zi, atunci el, Vasile Lupu, và acorda tot sprijinul 
său și pe viitor; dacă nu, va cere îndărăt sumele pe care le-a dat 
patriarhiei. În Septemvrie, sosea dela Constantinopol scrisoarea 

prin care se acceptau cererile sale. În Ianuarie 1643, patriarhul 
Partenie întăreşte din nou măsurile luate în folosul gospodăriei 
financiare a patriarhiei şi dă drept de control asupra administra- 
tiei, domnului şi agenţilor acestuia. Pestre trei ani, în Decem- 
vrie 1646, sinodul din Constantinopol recunoaște iarăşi binefa- 
cerile lui Vasile Lupu faţă de «Biserica cea mare». De altfel, 
generosul voevod al Moldovei n'a plătit numai datoriile pa- 
triarhiei ; el a făcut același lucru şi cu acelea ale Sfântului Mor- 
mânt; a plătit de asemenea birul către sultan al mănăstirilor 
dela Muntele Athos. Nu-i de mirare deci că fostul patriarh al 
Constantinopolului, Athanasie Patelarie, califică pe Vasile Lupu 
în chip hiperbolic, considerându-l drept «unic apărător şi unică 
glorie, bucurie a neamului grecesc»; «mila lui —spune Pate- 
larie — se varsă din belşug peste toţi săracii, precum râul Nilului 
adapă toată țara Eghipetului ». 

Mai rămânea să se pună la punct și disputele dogmatice, pro- 
vocate de influenţa calvină. In acest scop, Vasile Lupu convoacă 
la Iaşi, la 11/21 Martie 1642 un sinod restrâns la care iau parte 
mitropolitul Varlaam şi episcopii Moldovei, apoi Porfirie, mitro- 
politul Niceii şi Meletie Sirigul, ca reprezentanţi ai patriarhului 
şi trei reprezentanţi ai mitropolitului Kievului, Petru Movilă. 
Acesta nu voise să participe personal; trimisese însă, prin repre- 
zentanţii săi, un text, o «mărturisire ortodoxă » opusă aceleia a 
lui Lucaris. Desbaterile asupra celor două texte durară mai multe 
luni; «mărturisirea » lui Lucaris fu osândită, cealaltă, a lui Petru 
Movilă, aprobată. Ultima şedinţă a sinodului avu loc la 9/19 
Decemvrie ; hotăririle luate se tipăriră, sub formă de decret sinodal 
şi sub iscălitura lui Partenie patriarhul Constantinopulului, la 
laşi, în greceşte, la 20/30 Decemvrie 1642: e prima tipăritură 
moldoveană. Ea s'a retipărit în anul următor la Paris, adăogân- 
du-i-se şi o traducere latină. 

Din pricina legăturilor multiple pe care le are Vasile Lupu cu 
întreaga ortodoxie, în special cu ierarhii greci, dintre cari pe unii 
îi și adăposteşte la curtea sa, el nu se gândeşte să ia, ca Matei 
Basarab, o măsură împiedecând închinarea mănăstirilor noastre 
la locurile sfinte din Răsărit. Dimpotrivă, el însuși închină Do- 
brovăţul, ctitoria lui Ştefan cel Mare, cu toate posesiunile ei, 
mănăstirii Zogratos dela Muntele Athos (1651, 26 Martie și 29 

Iunie stil vechiu), după ce, mai înainte, dăruise acesteia din urmă 
şi niște moșii, peste Prut. 

In toată activitatea sa bisericească, Vasile Lupu a avut un 
sfetnic priceput şi devotat, pe mitropolitul Varlaam. Acesta era 
de fel din ţinutul Putnei, din satul Căpoteştii, azi dispărut. Se 
numea Moţoc; nu se poate preciza dacă neamul e unul şi același 
cu al lui Moţoc vornicul lui Lăpuşneanu. A fost călugăr la Secul; 
a ajuns apoi egumen al acestei mănăstiri. Cunoșştea pe Petru Movilă, 
la care fusese trimis de Miron Barnowski, spre a-i relata o minune 
săvârşită la mănăstirea Suceviţa. In 1632, murind mitropolitul 
Athanasie, alegerea se oprește asupra lui Varlaam, deşi nu era 
nici episcop; el e hirotonisit astfel la 23 Septemvrie stil vechiu, 
ca mitropolit al Moldovei. Meritele lui sunt deosebite și pe tărâ- 
mul cultural. 

Activitatea culturală. Tiparul şi şcoala. Până la Vasile Lupu 
n'a existat tipar în Moldova. Se pare că Miron Vodă Barnowski, 
care ajutase cu bani refacerea imprimeriei Frăției Ortodoxe din 
Lwiw, distruse de un incendiu, voise să-l introducă; mazilirea lui 
l-a împiedecat probabil să-și realizeze gândul. Lacuna e împlinită 
în 1641 de Vasile Lupu. Acesta aduce, cu ajutorul lui Petru Mo- 
vilă, o tipografie dela Kiew şi o instalează la Trei Ierarhi. Lite- 
rele — slave şi grecești — sunt turnate la Lwów (moldovenește 
Liov), la Frăția Ortodoxă de acolo; în Decemvrie 1642, iese de 
sub teascuri prima tipăritură, decretul sinodal al lui Partenie, 
căreia-i urmează în 1643 prima carte moldovenească, vestita Cazanie 
a lui Varlaam. Conducător al tipografiei era Sofronie Pociaţehi; 
el avea în același timp şi calitatea de egumen al Trei Lerarbilor 
şi aceea de director al şcolii înfiinţate de Vasile Lupu. Venea dela 
Kiew unde avusese tot aşa, o triplă însărcinare: egumen al mănă- 
stirii Frăției (Braţea), rector al colegiului de acolo e director al 
tipografiei dela lavra Pecerska. La lași, s'au tipărit în vremea 
lui Vasile Lupu, numai cinci lucrări, mai puţine aşa dar ca în 
Ţara Românească. Amănunte asupra lor vezi în partea a doua a 
acestui volum, la capitolul privind tiparul în ţările noastre în 
veacul al XVII-lea. 

La o mică distanță de mănăstirea Trei Ierarhi, pe «uliţa 
ciobotărească », lângă heleşteul pe care îl. forma atunci Babhluiul, 
se afla școala înfiinţată de domn. Clădirea era de piatră, trainic 

construită ` ea a durat până în 1724, sub Mihai Racoviţă, când 
a fost distrusă de un incendiu. Organizarea școlii imita pe aceea 
a colegiului dela Kiew ; cursurile se făceau în grecește, în slavoneşte 
şi, la început, şi în latinește. In legătură cu această ultimă limbă 
de predare, călugărul misionar Bandini care ne-a lăsat o amplă 
descriere a Moldovei lui Vasile Lupu, ne spune că domnul «s'a 
silit mult şi cu foarte mare cheltuială să introducă a studiile latine » 
(latinas litteras) în ţară, ... dar toate încercările au fost zadar- 
nice». Materiile care se predau la şcoala domnească erau: teologia, 
retorica, dialectica, gramatica, aritmetica, geometria, astronomia 
şi muzica. Ca profesori, pe lângă Sofronie Pociaţchi, care avea 
legături cu Teofil Koridaleu, reorganizatorul Academiei greceşti 
din Constantinopol și învăţat de seamă, nu mai cunoaştem decât; 
pe Ignaţiu Ievlevici; acesta se pare că a ţinut cursuri în 1644— 
1645. In afară de școala domnească, mai erau în laşi și altele; 
Bandini le socotește pe toate la un loc douăzeci, cuprinzând în 
acest număr, desigur, şi şcolile elementare ; adaogă însă că numărul 
tuturor elevilor abia este de două sute (vix ducenti). lezuiţii căpă- 
taseră şi ei în 1647 un teren întins şi bine așezat pentru şcoală, 
Şi sub raportul cultural așa dar, ca şi sub acel religios, Vasile 
Lupu are merite deosebite; se poate spune chiar că e una din 
figurile cele mai însemnate ale întregului nostru trecut. 

URMAȘII LUI MATEI BASARAB PÂNĂ LA 
ŞERBAN CANTACUZINO 


Istoria Munteniei în epoca urmaşilor 
lui Matei Basarab e caracterizată prin 
două fapte esentiale: mai întâi slăbirea 
puterii militare şi apoi lupta înire par- 
tidul boieresc al Bălenilor și acela al 
Cantacuzinilor. 


Constantin Șerban Basarab era fiul nelegitim al lui Radu Şerban 
(vezi mai sus p. 11). I se mai spunea at Cârnul, deoarece Matei Basa- 
rab, bănuindu-l că umblă după domnie, îl «însemnase» la nas. 
Ocupase dregătoria de serdar şi se bucura de multe simpatii; 
cronica îl califică drept «om bun şi înţelept şi blând ». La moartea 
lui Matei, boierii îl aleseră urmaș la tron și-i jurară, împreună cu 
ostașii, credinţă. Turcii recunoscură alegerea făcută și-i trimiseră 
steagul de domnie, primind în schimb haraciul şi o sumă de 400.000 
de taleri. 

Găsind visteria plină, Constantin Șerban putu aduce unele 
ușurări și chiar scutiri fiscale. Astfel el iertă năpăștile, scuti de 
bir pe « slujitori » adică pe ostași, un an întreg, iar pe ceilalţi con- 
tribuabili trei luni și iertă dorobanţilor şi călărașilor dijma și 
oieritul. Armata primi postav bun pentru uniforme; căpitanilor 
li se dădură stofe scumpe, de mătase, şi podoabe de fir. Soldele sau 
«lefile » erau plătite regulat; pe lângă acestea, primeau şi daruri. 

Normal ar fi fost ca faţă de un asemenea tratament, oastea 
de ţară să fie cu totul devotată domnului. Când însă acesta, ți- 
vând seamă de excesele întâmplate în ultimul an al lui Matei, voi 
să dizolve corpul seimenilor sârbi, dorobanţii se răsculară şi fă- 
cură cauză comună cu ei (27 Fevruarie 1655). Incepu o adevărată 
vânătoare după boieri, acuzaţi că au îndemnat la desfiinţarea 
seimenilor. Pieriră atunci Gheorma vel banul, Drăghici fiul Papei 

vistierul dela Greci, descendent prin mamă din Mihai Viteazul, 
Gheorghe Carida vistierul, Papa Brâncoveanu, tatăl viitorului 
domn, Cristea fiul lui Socol clucerul Cornăţeanul, Udrea slugerul 
Doicescul, Preda Beca dela Maia, Sava şufarul Cusciureanul, 
Dumitrașcu Frejureanul, Dumitru comisul, Mihai ciohodarul şi 
patru căpitani: Gâdea, Băncilă, Ivan şi Iancu dela Călinești. 
Răsculaţii prădară peste tot; nici bisericile nu fură orutate, ves- 
mintele servind pentru a face din ele contăşe și alte, iar cărțile 
şi odoarele fiind vândute prin târg. «Şi au jăhuit — povesteşte 
cronica— toată ţeara din cap până în cap, și cruciș şi curmeziş; mai 
pe scurt să zicem, vecin pre vecin, fin pre naş, slugă pre stăpân». 

Constantin Şerban interveni şi la Turci şi la Râkoczy ca să-l 
scape de răsculați; o delegaţie de boieri, în frunte cu mitropolitul, 
merse chiar la acesta din urmă și-i dădu un «zapis», la 20 Mai, 
adeverind că, în urma rugăminţii lor, are loc acţiunea, deci ei 
răspund de toate urmările. Sultanul hotări să dea ajutor domnului 
muntean; Siavuş paşa dela Silistra primi deci ordin să treacă 
Dunărea ` Râkoczy din Ardeal şi Gheorghe Ştefan din Moldova 
porniră şi ei cu oştile. Ciocnirea avu loc la Șoplea în Prahova, pe 
Teleajen, la 26 Iunie 1655. Constantin Şerban care, la inceput, se 
prefăcuse a îi alături de răsculați, fugi într'o noapte din tabără, 
pe când erau la Gherghița, şi se duse la paga de Silistra. Gemen 
şi dorobanţii ridicară atunci ca domn pe spătarul Hrizea, de fel 
din Bogdănei (Ialomița); sub conducerea acestuia se dete lupta, 
la care participă numai armata ardeleană; Gheorghe Ştefan ei 
Siavuş Pașa nu apucaseră să sosească încă. Răsculaţii fură înfrânți 
cu totul, pierzând şi întreaga artilerie; Hrizea scăpă cu fuga la 
Brăila ; aci însă fu prins şi dat pe mâna lui Râkoczy care îl duse cu 
el la Alba-Iulia. Mai târziu, în primăvara anului 1657, pe când 
Râkoczy se lupta în Polonia, Hrizea porni, împreună cu 500 de 
seimeni din cei ce fuseseră luaţi prizonieri, spre Ţara Românească. 
Intâmpinat la Târgul Bengăi (azi Cărbuneşti), în Gorj, de oştile 
domnești, el fu învins însă şi isprăvi spânzurat de o roată (8 Aprilie); 
trei sute dintre însoțitorii săi avură capetele tăiate. 

După lupta dela Şoplea, Constantin Şerban își reluă tronul; 
nici două luni însă mai târziu, în August, izbucni o nouă răscoală, 
a călărașilor. Şi aceștia, în număr de vreo 2000, fură bătuţi, cioc- 
nirea având loc la Călugăreni. 

Rezultatul acestor turburări și a sancţiunilor necruțătoare ce 
urmară, fu o slăbire considerabilă a puterii militare muntene. 
Temeiul oştii pe care se bizuise Matei Basarab dispăru; dispăru 
deci şi posibilitatea pentru domn de a se opune eventual cu ar- 
mele la o hotărire ce nu i-ar fi convenit. Dacă Brâncoveanu ar fi 
avut armata dela Finta, el n'ar fi isprăvit sub sabia călăului, la 
Constantinopol. 

Ca urmare a ajutorului dat de Râkoczy, Constantin Şerban 
încheie cu acesta, la Târgovişte, un tratat de alianţă. Va avea 
aceiaşi prieteni şi duşmani ca principele din Ardeal, îi va da ajutor 
militar la nevoie, îi va comunica știrile care-l interesează şi-i va 
face un dar anual de 3000 de bani vechi; totul întărit printr'un 
jurământ înfricoşat. 

Constantin Şerban şi-a respectat cuvântul. Când Gheorghe 
Râkoczy, care voia să devie rege al Poloniei, începe războiul cu 
aceasta, în iarna anului 1656—7, el primeşte dela domnul mun- 
tean un contingent de 2000 de oameni sub comanda căpitanului 
Odivoianul. Războiul însă, după o serie de succese, se isprăveşte 
printr'o adevărată catastrofă, mai toată armata ardeleană fiind 
înconjurată şi prinsă de Tătar: (31 Iulie 1657). 

Turcii fuseseră dela început împotriva amestecului lui Rá- 
koezy în treburile polone; după înfrângere, ei hotărăsc înlocuirea 
principelui ardelean şi chemarea la Poartă a domnilor din Țara 
Românească şi Moldova care-l ajutaseră. Constantin Şerban, care 
ştia ce înseamnă o asemenea chemare (cazul lui Barnowski era încă 
viu în amintirea contemporanilor) refuză să se ducă. Atunci sul- 
tanul îl mazili şi numi în locu-i, la 29 Ianuarie 1658, pe Mihnea. 
Acesta intră în ţară cu o oaste numeroasă de Tătari; Constantin, 
neîndrăznind să dea lupta, se retrase spre Rucăr şi în cele din urmă 
trecu în Ardeal; la 14 Martie era la Codlea. Restul vieții sale și-l 
petrecu între străini ` încercă odată să reia tronul Ţării Româneşti; 
în două rânduri izbuti chiar să ocupe pentru foarte scurt timp pe 
acela al Moldovei (vezi mai jos p. 134). Silit apoi să se retragă în 
Polonia, el își sfârși acolo zilele, bătrân, la Waniowice, între 10 
Martie şi 7 lulie 1685. 

Lui i se datorește biserica Patriarhiei din Bucureşti; pisania 
nu ni s'a păstrat (vezi fig. 29). Pe când era încă boier, ridică 
biserica din Dobreni (vezi mai sus p. 72), unde-și avea şi o frumoasă 

aşezare gospodărească. A zidit o biserică în Ardeal, în satul Pinăud 
de pe domeniul său Piatra Șoimului, domeniu cumpărat la 7 Mai 
1658 dela Râkoczy cu 35.000 taleri, apoi biserica mănăstirii Cerna- 


Fig. 29. — Biserica Patriarhiei din București, restaurată în zilele noastre. 


Gora, la Munkács (1661) și, în aceeași regiune, o biserică de zid 


la Msticicov, în locul celei vechi, de lemn, a cneazului Teodor 
Koriatovici. 


MIHAIL RADU (MIHNEA AL III-LEA) (It 


Prima sa soţie, Bălașa, este ctitoră la mănăstirea Jitianu 
de lângă Craiova, şi la biserica Sfânta Vineri din Târgovişte unde 
a şi fost îngropată (12/22 Martie 1657); a murit în vârstă de 45 
de ani. Tot ea a pus să se lucreze şi o raclă de argint poleit moa- 
ştelor Sfântului Grigore Decapolitul, la mănăstirea Bistriţa. 
Cronica ţării păstrează acestei doamne o amintire frumoasă, po- 
menind de « multele bunătăţi şi odoare scumpe » ce au făcut «şi 
le-au împărţit pre la svântul munte şi printr'alte părţi » A doua 
soţie a lui Constantin Şerban, de origină circasiană, sa numit 
Nedelea; ea însoțea pe domn la trecerea în Ardeal, în Martie 1658 
şi a rămas lângă el până la moarte. In 1695, Nedelea nu mai trăia. 

Mihail Radu (Mihnea al III-lea). Urmașul lui Constantin Şerban 
Basarab e una din figurile cele mai curioase şi mai interesante ale 
istoriei noastre; face parte din aceeași categorie cu Despot şi 
Gaspar Gratiani. Ca şi cel dintâi, el e străin — cronica țării îl 
numește « Grec cămătariu », feciorul lui Iane Surdul — dar caută 
să se prezinte înrudit cu domnii de ţâră, dându-se drept fiul lui 
Radu Mihnea. Ca și cel de al doilea, a trăit la Turci, dar odată 
suit pe scaun, se ridică împotriva lor și le face războiu, cu acelaș 
rezultat de altfel. Are însuşiri: e poet, erudit, caligraf, cunoaște 
turca, araba, persana, greaca, latina şi româna. Işi ia ca model 
pe Mihai Viteazul și îşi schimbă, spre a-i semăna, numele ; începând 
cu documentul din 13 Iunie 1658, își spune «lo Mihail Radu 
Voevod » (vezi fig. 30). Stema lui e vulturul bicefal purtând pe 
piept un scut cruciat. 

După ce intră în Târgovişte, la 5 Martie 1658, el reorganizează 
armata, făcând « steaguri multe și tunuri și erbării multe şi palancă 
imprejurul mănăstirii Radului Vodă ». In acelaș timp, caută să-și 
procure mijloace financiare, pe de o parte eliberând contra bani, 
satele de rumânie —nu numai cele domnești, dar chiar și cele 
boierești și mănăstirești —, pe de altă parte, atrăgând negustori 
turci mulți în ţară în vederea activării negoțului. Apoi intră în 
legături cu Gheorghe Rdkoczy, duşmanul Turcilor, încheind cu el 
o alianţă secretă împotriva acestora. In Iulie 1658, se concentrară 
în Ţara Românească forțele tătărești şi turcești care urmau să 
scoată din tron pe Râkoczy. Mihail Radu ar fi vrut să se răscoale 
acum și în acest scop vorbi boierilor. Aceștia însă dădură înapoi, 
temându-se de urmări. Ceea ce văzând domnul, fu silit să-și amâne 

planul şi să meargă împreună cu paşa de Silistra în Ardeal, împo- 
triva lui Râkoczy. Ca să se răzbune totuşi, pâri pe câţiva dintre 
boieri că ar fi haini şi, obţinând încuviințarea, le tăie capul. Au pierit, 
astfel Pârvu Vlădescu vistierul, Istratie postelnicul, Preda Bâr- 

Fig. 30.— Document dela Mihnea al III-lea. In primi răud se poate citi, în limba slavă. titlul 
domnului: « Io Mihail Radu voevod și domn a toată "Tara Românească ». Dedesubtul textului 

iscălitura autografă a domnului: «lo Mihail voevoda ». 


sescu vel agă, Vintilă căpitanul de roșii și Badea a vătaful de puş- 
cărie >. Preda Brâncoveanul, vel ban, fu executat, «în casele 
domneşti, în Târgoviște »; aceeași soartă era să o aibă şi Constantin 
Cantacuzino Postelnicul, dacă, prinzând de veste, nu fugea peste 

munţi. Campania în Ardeal se termină prin înlocuirea lui Râkoczy, 
principe fiind numit Acațiu Barcesai, român de origine, și prin 
cucerirea cetății Ineului care, împreună cu regiunea înconjură- 
toare numită «Valahia citerioară », trecu sub stăpânirea Turcilor. 

Ceea ce nu izbutise a face de data aceasta, va face Mihail Radu 
în toamna anului următor. In prealabil, pentru a se asigura că 
boierii nu-l vor împiedeca în planurile sale, el îi pofteşte la un ospăț 
— ca odinioară Lăpuşneanu — şi îi ucide (între 25 Iunie şi 25 
iulie 1659). Au pierit atunci — spune cronica — «trei zeci de 
boieri tot de frunte », între care Radul vel vornic Cândescul, cu 
cei doi fraţi ai lui, Negoiţă şi Moise, Udrişte vel spătar, Diicul Bui- 
cescul vel clucer, Radu Fărcăşanu vel stolnic, Danciul Pârâianul 
vel postelnic şi alţii. Apoi, la 12 Septemvrie, începe răscoala, tăind 
mai întâi pe creditorii turci pe cari — luându-se după modelul 
său, Mihai Viteazul, îi chemase să le plătească. Aceeaşi soartă au 
şi Turcii răspândiţi prin ţară, în oraşe şi în schelele dela Dunăre. 
O mică oaste a paşei de Silistra e sfărâmată; Giurgiul şi Brăila, 
atacate, cad. Orşova, Nicopolul, Rusciukul, pe ţărmul drept, 
sunt prădate şi arse; Hârşova rezistă însă. Păreau că se întorc vre- 
murile glorioase de altă dată. Tratatul, încheiat la 4 Octomvrie, 
la Târgul Mureş, cu Gheorghe Hâkoczy, prevede deplină egalitate 
între cele două părţi; se hotărăște, de asemeni, să fie ajutat Con- 
stantin Şerban Basarab să ocupe tronul Moldovei. Incercarea 
acestuia din urmă nu izbutește însă: el e bătut rău de Tătari la 
21 Noemwrie. In aceeaşi zi e bătută și oastea lui Râkoczy de către 
Turci la Porţile de Fier. Faţă de înfrângerea aliaţilor săi, Mihail 
Radu, care avusese între timp câteva ciocniri, cu rezultat schim- 
băcios, pe linia Dunării, ba repurtase chiar, la 23 Noemvrie, o 
biruinţă la Frătești, fu silit să se retragă spre munte și să treacă, în 
cele din urmă, pe la Bran, în Ardeal. La 3 Decemvrie 1659, era 
la Râjnov. 

După o serie de deplasări prin Secuime, la Făgăraș, la Sibiu, 
la Vurpăr, îl aflăm, la începutul lui Aprilie, la Sătmar. Aci are loc, 
în ziua de 5, un banchet, dat în cinstea sa de Constantin Şerban 
Basarab. A doua zi, Mihail Radu fu găsit mort: otrăvit, susţin unii, 
de cel ce-l ospătase, în urma unui atac de apoplexie, cred alţii. 

Mihail Radu a desăvârşit Mitropolia din Bucureşti şi a târ- 
nosit-o, în Duminica tuturor sfinţilor, în 1658. Tot lui i se dato- 

reşte şi reîngroparea rămășițelor pământești ale lui Matei Basarab 
la Arnota. 

Gheorghe Ghica. In locul lui Mihail Radu, sultanul transferă 
pe Gheorghe Ghica, domnul Moldovei. Instalarea lui fu însoţită 
însă de o pradă cumplită a ţării, timp de trei zile şi trei nopți, 
Turcii şi Tătarii având să răzbune pe cei căzuţi cu prilejul răscoalei 
predecesorului. Intăriturile Târgoviştei fură, din ordin, dărâmate ; 
domnul își stabili reşedinţa la Bucureşti. 

In primăvară, pribeagul Constantin Şerban Basarab încercă 
să-şi reia cu armele tronul. Cobori deci pe la Câineni, cu ajutor 
dela Râkoczy, şi intră în Bucureşti la 11 Mai 1660. Ghica, luat 
fără veste, se retrase la Giurgiu ; fu atacat însă şi aci şi deabia 
putu scăpa în cetate, mulţi dintre oamenii săi înnecându-se sau 
fiind luaţi prizonieri. Când sosi însă oastea turcească și tătărască, 
situaţia se schimbă. Constantin Şerban se retrase, după ce se 
abătu mai întâi pe la așezarea sa dela Dobreni (Vlașca), de 
unde-și ridică avuţia ascunsă în butoaie ce fuseseră « înnecate » în 
heleşteul de acolo; la 25 Mai, el trecea îndărăt munţii în Ardeal, 
apoi se duse la Cazaci. 

Ghica încercă să gospodărească ţara, cruțând pe săraci şi 
făcând judecăţi drepte. Pagubele produse însă de jaful armatelor 
care-l instalaseră precum şi acelea provocate de încercarea din 
primăvară a lui Constantin Şerban erau prea mari; haraciul nu 
putu fi strâns și trimis la vreme. Din pricina aceasta, sultanul 
mazili pe Ghica. Un cronicar grec, Chesarie Daponte, spune că ar 
fi contribuit la mazilire chiar fiul însuși al lui Gheorghe Ghica, 
anume Grigore sau Grigoraşcu, care ar fi ascuns scrisoarea prin 
care tatăl său se ruga să fie păsuit de plata a 30 de pungi de bani 
suplimentare, înlocuind-o printr'alta de refuz de a le plăti. Oricum 
se vor fi petrecut faptele, cert este că la 14 Septemvrie, pașa de 
Silistra sosea la Bucureşti și ridica pe domn. Ca urmaş fu numit, 
prin stăruința postelnicului Constantin Cantacuzino, chiar fiul 
său, Grigore. 

Grigore Ghica. Cele două partide boiereşti: Cantacuzinii și 
Bălenii. Acesta sosi în ţară la 16 Decemvrie 1660, oprindu-se la 
Caracal. Găsi o stare de lucruri nenorocită: foamete, molimă şi 
mizerie. Ea se prelungi mult, ciuma bântuind, după spusele cro- 
nicei, trei ani, mai ales în Târgoviște şi în București, iar foametea 

doi. Apoi veni şi un an de belșug: «şi s'au făcut pâine şi miere şi 
vin mult și s'au deschis toată hrana săracilor ». 

In 1661, Grigore Ghica trimise un corp de oaste sub căpitanul 
Odivoianul, acela care însoţise pe Râkoczy în Polonia, ca, împreună 
cu Turcii, să ajute pe Mihail Apaify, principele Transilvaniei, îm- 
potriva lui K&meny Janos. Acesta se răsculase şi, cu ajutorul Im- 
perialilor, voia să cuprindă Ardealul și să li-l supuie. Pe câmpia 
dela Seleușul Mare, lângă Sighișoara, Kémeny fu lovit însă fără 
veste de către Turci şi ucis (22 lanuarie 1662). 

Mai însemnate sunt cele două campanii, din 1663 şi 1664, la 
care domnul trebui să participe în persoană. Imperiul turcesc, 
reorganizat sub conducerea destoinică a vizirului Ahmed Kiipriilii, 
începe acum un război ofensiv cu Austriacii, căutând să ocupe 
Ungaria Superioară, pe care o deţineau aceştia, şi să împingă cât 
mai departe, spre apus, hotarul. Prima campanie se isprăveşte în 
chip fericit prin cucerirea cetăţii Ujvar sau Neuhăusel (24 Septem- 
vrie 1663) și a ținuturilor de prinprejur. Grigore Ghica dăduse 
ajutor cu oastea sa, lăsând în ţară locţiitori în scaun pe Stroie 
Leurdeanul vornicul şi pe Dumitrașco 'Ţărigrădeanul vistierul. 
Aceștia erau adversarii familiei Cantacuzino, aparţineau deci 
partidului Bălenilor. Căci în această vreme se formează în Mun- 
tenia două partide boiereşti: unul al Cantacuzinilor, celălalt al 
Bălenilor. Primul grupa familia postelnicului Constantin Canta- 
cuzino şi familiile înrudite cu aceasta. Postelnicul, căsătorit cu 
Elena, fiica lui Radu Şerban, avea unsprezece copii, șase feciori 
şi cinci fete. Primul dintre feciori, Drăghici vel spătar, era soţul 
Păunei, fiica lui Diicu Buicescu ; cel de al doilea, Mihai vel spătar, 
luase întâi pe Maria Băleanu, apoi pe Maria Mogoşescu, a treia oară 
pe o Teodora. Mate: vel agă era căsătorit cu Bălașa Drugănescu; 
Iordache vel spătar ţinea pe Maria Fărcășanu; Constantin, marele 
stolnic, va fi soţul Saftei Buhuş; ultimul fecior, Șerban, e viitorul 
domn. Fetele erau căsătorite de asemenea cu reprezentanţi ai celor 
mai de seamă familii boierești muntene. Astfel, de pildă, Stanca era 
soţia lui Papa Brâncoveanu, Maria avusese ca prim sot pe Radu 
Creţulescu vel logofăt, apoi pe Pană Filipescu vel spătar; Zlinca 
ţinea pe Vintilă Corbeanul vel ban. Așa dar, Cantacuzinii aveau 
legături puternice ; dispuneau şi de o avere uriaşe încât reprezentau 
o forță de temut. 

Partidul Bălenilor își luase numele dela marele ban Gheorghe 
Băleanu. Acestui partid aparținea Stroe Leurdeanul Vornicul, una 
din figurile cele mai caracteristice ale vremii, de un temperament 
remarcabil, apoi Dumitrașco vel vpistierul Țărigrădeanu (Cantacu- 
zino), grec de origine, viitor domn al Moldovei, precum şi o sumă 
de alţi boieri greci. Din cauza aceasta şi prin opoziţie, deşi la ori- 
gine erau şi ei tot greci, Cantacuzinii reprezintă partida națională, 
aceia a boierilor băștinași, de ţară. 

In timpul campaniei la Ujvar, Grigorașcu Ghica era însoţit 
de trei dintre feciorii postelnicului, anume de Drăghici, de Con- 
stantin şi de Şerban. Ultimul se pare că ar fi încercat să facă in- 
trigi printre căpitani şi «slujitori», îndemnându-i să meargă la 
vizir să-l pârască pe domn, pentru ca, prin mazilirea acestuia, 
să ia el tronul. Faptul nu e absolut sigur însă, deoarece cronica 
de unde îl luăm, aceea a lui Radu Popescu, e părtinitoare faţă de 
Băleni. In acelaşi timp, îi sosesc lui Grigorașcu Ghica scrisori 
din ţară, dela locţiitorii săi, Stroe Leurdeanul şi Dumitraşco 
Țărigrădeanul, acuzând pe Constantin Cantacuzino postelnicul de 
atitudine ostilă domniei și de purtare lipsită de respect faţă de 
doamna Maria. Postelnicul s'ar fi lăudat că el a pus în scaun pe 
Ghica, el îl va scoate; oamenii lui clevetesc pe domn, făcându-l 
«rău şi hain»; pe de altă parte, împiedecă pe birnici să-și plă- 
tească « dăjdile împărăteşti » pentru ca, haraciul neputându-se 
strânge la timp, să fie și Grigoraşcu mazilit, cum fusese tată-său. 
Rezultatul scrisorilor este că cei trei feciori ai Postelnicului sunt 
puşi sub pază ; la întoarcerea în ţară a domnului, bătrânul postelnic 
îi iese înainte lângă Craiova şi-i arată că e vorba de o intrigă; 
totuşi nu izbutește să-l convingă. Ajuns în scaun, Ghica porun- 
cește ca Șerban Cantacuzino să fie «însemnat » la nas, ca unul 
ce umblase după domnie, iar postelnicul să fie executat. Ridicat, 
în cursul nopţii, de acasă, acesta e dus la mănăstirea Snagov; 
acolo ascultă slujba, se împărtășește, apoi, spre seară, în vremea 
cinei, e sugrumat, «de stâlpul cel mare al trapezăriei » (30 Decem- 
vrie 1663). Trupul i-a fost luat de ai săi şi îngropat în ctitoria 
dela Mărgineni. Familia trebui să plătească şi o sumă importantă, 
24.000 de taleri. 

Omorârea, fără judecată, deci fără vină dovedită, a postel- 
nicului Constantin Cantacuzino este un fapt însemnat care va 

influenţa istoria Țării Românești mai bine de un deceniu și jumă- 
tate, până sub domnia lui Şerban Cantacuzino. Familia celui ucis 
caută din toate puterile ei să dovedească nevinovăția acestuia; 
ea cere, în acelaşi timp, pedepsirea vinovaţilor. Cei patru domni 
cari stăpânesc între Grigoraşeu Ghica şi Șerban Cantacuzino, 
iau atitudine pro sau contra; rezultatul e o serie întreagă de 
persecuţiuni, de contiscări de moșii, de schingiuiri şi chiar de exe- 
cutii. 

lu anul următor, 1664, are loc a doua campanie împotriva 
Imperialilor, cunoscută sub numele de campania dela Lewenz sau 
cum spun cronicile noastre — dela Leva. De data aceasta, 
soarta armelor nu e favorabilă 'Turcilor, aceștia fiind bătuți de 
vestitul general Montecuccoli. Ghica, voind să puie în valoare 
ajutorul militar adus de el, atacă la satul Sf. Benedikt şi izbuti 
chiar să sfărâme un detaşament german; biruința însă, în cele 
din urmă, rămase tot de partea cealaltă, domnul suferind pierderi 
mari (19 Iulie). Au căzut acolo sau în timpul retragerii, înămoliţi 
într'o mlaștină, 22 de boieri; alţii au fost luaţi prinşi; corturile, ` 
tunurile, carele cu proviant, «ca trei-patru mii, toate câte cu 8 
boi », atât ale Muntenilor cât şi ale Moldovenilor — căci la această 
campanie a luat parte și Eustratie Dabija — ajunseră toate în 
mâinile Nemţilor. Lui Grigorașcu îi fu teamă să dea ochii cu vizirul; 
poate că şi cugetul nu îi era tocmai curat, deoarece se pare că 
avusese mai dinainte unele legături cu Imperialii; destul că se 
hotări să părăsească țara ` își trimise deci mai întâi soţia în Ardeal; 
apoi, la 20 Noemvrie, trecu el însuşi în Moldova, iar de acolo, prin 
Polonia, la Viena (Martie 1665). E primit în audienţă de împărat 
şi rămâne în ţara acestuia, zăbovind în capitală şi prin diferite 
orașe: Budweis, Neustadt, Locse, Cașovia. La 10 Aprilie 1667 
trece la catolicism, confesiune în care-și botezase şi o fiică născută 
în timpul pribegiei; apoi, peste patru ani, «sătul de binele Nem- 
tilor »— ca să întrebuințez expresia unei cronici a noastre — 
pleacă în Italia, la Padua şi la Veneţia, iar de aci, prin Durazzo, 
la Constantinopol, unde îl găsim la finele lui Noemvrie 1671. 
In anul următor, el va fi din nou domn în Ţara Românească. 

Radu Leon. In urma pribegiei lui Grigoraşcu Ghica, marii 
dregători se gândeau să aleagă domn pe un boier de ţară, pe 
Dumitraşco Buzoianul dela Căpăţâneşii;, când ajunseră la Poartă 


118 URMAŞII LUI MATEI BASARAB PÂNĂ LA ȘERBAN CANTACUZINO 


însă, găsiră treburile hotărite pentru Radu, fiul lui Leon: Vodă, 
cel din 1629. Noul numit, căruia i se spunea ei Stridie din cauză 
că se îndeletnicise cu negoţul de stridii şi peşte, sosi în Bucureşti 
la 22 Fevruarie 1665; el avu, în primii trei ani, o domnie lini- 
ştită. Dările erau — ce e drept — grele, pe de-o-parte trebuind 
să fie plătite datoriile făcute cu prilejul numirii, pe de altă parte 
din cauza dorinţei de a strânge avere a Grecilor care-l încon- 
jurau; nu se ajunse însă la turburări. 

Cantacuzinii izbutiră să obţină deocamdată două acte prin 
care se recunoștea nevinovăția postelnicului; cel dintâi, datat 
14/24 Aprilie 1666, este din partea mitropolitului ţării, Ştefan, 
a celor doi episcopi şi a boierilor din divan, între cari însuși Stroe 
vornicul Leurdeanul. Se spune în act, că la puţine zile după ce 


poruncise execuţia, «căzu Gligorie Vodă la mare căinţă... şi 
veni înaintea smereniei vlădiciei noastre, ingenunchiând înaintea 
sfintei icoane și mărturisind cu lacrămi... cum că nu i-au fost 


nimic vinovat, ci fără de nicio vină l-au omorît, nedându-i ră- 
“suflu acei răi îindemnători ». Cel de al doilea act, din 8/18 Septemvrie 
1667, provine dela însuşi Radu Leon; domnul arată că postel- 
nicul a fost ucis pe nedrept; tot pe nedrept a fost însemnat ei 
Şerban la nas şi s'au luat familiei 24.000 de taleri; vinovat e Stroe 
Leurdeanu. Ar fi urmat deci logic ca acesta să-şi primească pe- 
deapsa; evenimentele însă precipitându-se, lucrul rămase neis- 
prăvit. 

Intr'adevăr, în urma experienței făcute cu Mihail Radu şi cu 
Grigoraşcu Ghica, Turcii luaseră hotărîrea ca, după trei ani, 
domnii Țărilor noastre să vie la Poartă spre a fi reconfirmaţi. 
Termenul împlinindu-se, Radu Leon porni la Stambul, trimițând 
înainte însă pe Drăghici Cantacuzino ca să-i pregătescă terenul. 
După actele pe care el și familia sa le căpătaseră, — și oare dom- 
nul wa avut în vedere atunci când le-a dat, și sprijinul, la reconfir- 
mare, al puternicei încă familii? — se înţelege că Drăghici își dădu 
toată silinţa; « gătise » deci banii necesari pentru numeroasele şi 
importantele plocoane; în câteva zile Radu, sărutând «poala 
Împăratului », obţinu din nou domnia. 

La întoarcere, presiunea fiscală crescu. Trebuiau scoși banii 
cheltuiţi cu prilejul reconfirmării; Grecii «leșinaţi », adică flă- 
mânzi, cari înconjurau pe domn erau acum şi mai numeroşi; doi 

în special se deosebeau însă prin lăcomie: Nicola Sofialâul clu- 
cernul şi Balasache paharnicul. Aceştia împinseră pe domn să 
puie dări grele; boierii trebuiră să plătească şi ei; mănăstirilor 
li se luară «bucatele», mai mult chiar, unele odoare de argint 
care fură topite. Pe de altă parte, Stroe Leurdeanu era prieten cu 
Grecii, aşa încât pedeapsa întârzia să-i vie. Toate acestea creară 
o stare de nemulţumire pe care, se pare, şi Cantacuzinii o alimentau. 

La un moment dat, se răspândi între boieri zvonul că domnul, 
după îndemnul lui Nicola și a lui Balasache, a hotărât să-i taie, 
şi că ziua fixată e aceea de 13 Decemvrie (1668). Zvonul nu era 
de necrezut: dela Mihail Radu nu trecuse nici un deceniu. Atunci 
boierii se strânseră la mitropolie, împreună cu slujitorii şi făcură 
sfat. Radu Leon, văzând că turburarea ia proporţii, veni şi el la 
faţa locului; după o oarecare discuţie, se ajunse, în ziua de 19 
Decemvrie, la alcătuirea unui nou așezământ contra Grecilor 
care, în bună parte, e repetirea aproape cuvânt cu cuvânt, a acelui 
din 1631. Expunerea de motive e redactată identic; se afirmă din 
nou că «toate nevoile și sărăcia ţării este dela Greci: streini cari 
amestecă domniile şi vând ţara fără de milă...». Ca exemple 
pentru asuprirea «săracilor» sunt arătaţi «un Necula Sofialâul 
ce a fost clucer şi Balasake ce a fost paharnic ». Drept aceea domnul, 
împreună cu tot sfatul țării, face «legătură şi mare jurământ», 
«în sfânta mitropolie cea mare din scaunul Domniei Mele din 
Bucureşti » hotărind ca toate obiceiurile noi şi rele introduse să 
De «călcate » şi «puse jos», iar acei «Greci streini» să fie scoşi 
«din ţară afară ca... nişte oameni răi şi neprieteni ai țării». 
Mănăstirile neînchinate să aibă a-și pune numai cegumeni rumâni, 
după obiceiul şi tocmeala lor» și să nu poată D închinate nicăiri. 
in sfârşit, se întărește şi vechiul aşezământ al lui Leon Vodă, când 
de asemenea Grecii împresuraseră ţara « cu vânzările şi cu cametele 
ca şi acum ». 

Se părea că lucrurile s'ar fi liniştit. Boierii însă nu erau multu- 
miți şi hotăriră să se plângă direct la Impărăţie. O numeroasă 
delegaţie — cuprinzând și pe Şerban spătarul Cantacuzino — trecu 
Dunărea și se duse la Jenișer, în Tesalia, unde se afla sultanul. 
Radu Leon trimise și el o delegaţie ca să neutralizeze plângerea 
nemulțumiţilor. Turcii, neputându-se lămuri, însărcinară atunci 
pe un agă să facă cercetare în ţară; acesta, câştigat de boieri, 

şi primind, în drumul dela Dunăre până la Bucureşti, şi o sumă 
de jălbi dela ţărani — ele fuseseră puse însă la cale tot de boieri 
— făcu un raport defavorabil domnului. Radu Leon e deci mazilit 
(Martie 16069); în anul următor, el moare la Constantinopol, 
lăsând în urmă-i un fiu, Ștefan. 

Lui Radu Leon i se datoreşte zugrăvirea mitropoliei din Bucu- 
reşti; o știm din hrisovul datat 1668, Iunie 8/18. 

Antonie din Popeşti. Boierilor ce se aflau la Ienişer li se îngădui 
« să-şi aleagă domn pre carele vor pohti ei». Alegerea se opri asu- 
pra bătrânului vornic Antonie din Popești (în Prahova, lângă 
Ploeşti), « pentru căci îl știea toţi că este om bun și blând » (vezi 
fig. 31). El era însă mai ales omul Cantacuzinilor care, în timpul 
domniei lui, stăpâniră de fapt ţara. Indată după sosirea în Bucu- 
rest (19 Aprilie 1669), începu procesul care trebuia să ducă la 
pedepsirea lui Stroe Leurdeanul. In fața divanului fură aduse cele 
două acte obţinute dela Radu Leon și — elemente esenţiale — 
«trei răvaşe » scrise chiar de mâna celui acuzat şi adresate unui 
partizan, Constantin paharnicul Verzarul, prin care cerea ca «să 
facă lui Constantin postelnicul moarte, ear într'alt chip nu». 
Răvașele fuseseră obţinute de unul din fiii postelnicului, anume 
de Constantin, dela Grigore Ghica, pe când acesta se afla în străi- 
nătate. Faţă de dovezile aduse, Stroe, care nu putu să-şi tăgă- 
duiască scrisul, fu condamnat la moarte (30 Aprilie). Rugându-se 
insă de văduva celui executat, Elina, şi plătindu-i o parte — 13 
pungi — din banii pe care aceasta trebuise să-i dea după moartea 
soțului ei, pedeapsa se schimbă: vinovatul, îmbrăcat « numai cu 
antiriul şi cu nădragii », fu purtat mai întâi prin târg, întrun car 
cu doi boi, apoi dus la Snagov şi călugărit. Stroe însă care, în 
momentul călugăririi, strigase: « Doamne Doamne, fără voe îmi 
este », iar apoi, când i se schimbase numele, adăugase: «Nu Sili- 
vestru, ci Mahmet», nu era omul care să se resemneze ; într'adevăr, 
după câtva timp, încă pe când domnea Antonie, fugi din mănăs- 
tire şi trecu în Ardeal. 

După proces, Cantacuzinii deveniră atotputernici. Pe domn îl 
ţineau cu tain zilnic, « scurtându-i » veniturile. Şi chiar dacă nu e 
adevărat ceea ce spune cronicarul Radu Popescu, partizanul Bă- 
lenilor, că ajunsese bietul Antonie Vodă de trimetea în târg cu 
urcioarele să cumpere vin să bea și că «nici de mâncare nu era 

Fig, 31. — Antonie Vodă din Popești şi fiul său Neagu postelnicul. Frescă în biserica bolniţei 
dela Hurezi. 

sătul », rămâne totuși afirmarea lui Neculce, cum că boierii dă- 
deau domnului «pe zi de cheltuială cât zece potronici », ceea ce 
era foarte puţin. 

Din cauza atitudinii Cantacuzinilor, în special a banului Mareş 
care aparţinea partidului acestora, — era cuscrul postelnicului — 
Bălenii începură să se mişte. Nu ştim dacă s'a ajuns chiar la or- 
ganizarea unui complot — cum susţine cronicarul Stoica Ludescu 
— fapt cert este însă că, în urma unui divan ţinut la Bucureşti, 
o parte dintre ei fură scoşi din dregătorii şi trimişi să stea la ţară, 
la moşiile respective. Mai apoi domnul reveni asupra măsurii şi-i 
primi iar la curte. 

Intre timp, se apropia împlinirea termenului de 3 ani, pe cât 
fusese dată domnia. Antonie Vodă trebui deci să plece la Poartă. 
Aci însă, în urma pârilor şi intervențiilor făcute de Băleni, el nu 
putut obţine prelungirea, deși adusese haraciul de 150.000 de reali 
şi făgăduise chiar sporirea lui. La 22 Fevruarie 1672, bailul vene- 
Lan scria din Adrianopol dogelui că domnia a fost dată lui Gri- 
goraşcu Ghica, că învestitura a avut loc la Demotica şi că noul 
numit va porni peste puţine zile spre ţară. 

Nu cunoaştem numele primei soţii a lui Antonie Vodă. Ştim 
însă că au avut doi fii Pătru şi Neagu, şi că o fiică a acestuia din 
urmă, anume Marica, s'a căsătorit cu Constantin Brâncoveanu. 

Pe cea de a doua soţie a lui Antonie a chemat-o /linca; era 
nepoata postelnicului Staico din Bucov, at mai fusese măritată 
odată, rămânând văduvă. 

Neagu și Marica Brâncoveanu figurează printre noii ctitori ai 
bisericii lui "Țepeș din Târgșor. 

Grigore Ghica, a doua oară. Ales și cu ajutorul Bălenilor și 
consecvent şi cu cele petrecute în prima domnie, Grigore Ghica 
favoriză pe aceştia şi prigoni pe Cantacuzini. Chiar în şedinţa di- 
vanului turcesc în care se hotări numirea, fură arestaţi Mareş 
banul, Gheorghe vornicul şi alți boieri; Şerban Cantacuzino, mai 
şiret, care se prefăcuse bolnav şi nu venise la divan, aflând de cele 
întâmplate, fugi în Moldova, şi stătu acolo ascuns câtăva vreme, 
cu voia lui Gheorghe Duca, la mănăstirea Hangul. După ce sosi 
în Bucureşti, la 30 Martie 1672, Ghica trimise la ocnă pe Gheorghe 
vornicul, pe Ghencea clucerul, socrul lui Şerban și pe Stoica Lu- 
descu, logofătul şi omul de casă al Cantacuzinilor. Doi căpitani fură 

tăiați; aceeaşi soartă avu, peste vreun an, însuși Gheorghe vornicul. 
Radu logofătul, ginerele lui Mareș, şi « coconii » săi, fură puși «la 
opreală mare, în turnul clopotniţii »; alţi boieri fură «prădaţi» 
adică trebuiră să dea sume mari de bani. In 1673, Şerban Canta- 
cuzino, ducându-se din Moldova la Stambul, izbuti să facă, prin- 
trun firman, ca ai săi să fie trimiși la Poartă; nu reuși însă să-i 
scape cu totul de prigonirea domnului, deoarece acesta, dăruind 
vizirului 200 de pungi, obţinu, nu moartea lor — cum ceruse — dar 
mazilirea în Creta. Insăşi Şerban suferi surghiunul în această in- 
sulă, la Stambul rămânând numai maică-sa, Elina şi fraţii mai 
mici. 

Sub raportul politicei externe, foarte interesant şi semnificativ 
e demersul pe care îl face Ghica la Poartă, chiar în primul an de 
domnie, spre a căpăta şi stăpânirea Transilvaniei. Trimisul transil- 
vănean la Constantinopol scrie în Iulie 1672 că voevodul «reclamă » 
această țară şi că «un agă turc vine în Transilvania ca să se infor- 
meze în oraşele săsești și să vadă dacă populaţia e gata de revoltă 
şi dispusă să primească pe Grigorașcu ca principe ». Lucru nu avu 
urmare, dar în Ianuarie 1673 se vorbea de un nou demers la Poartă; 
de data aceasta se revendica numai Făgărașul, veche posesiune 
munteană. 

Grigore Ghica luă parte la cele două expediţii pe care Turcii le 
intreprinseră împotriva Polonilor în 1672 și 1673. Pricina conflic- 
tului a fost faptul că în Mai 1669, Cazacii, sub hatmanul lor Do- 
voşcenko, recunoscuseră suzeranitatea sultanului care le garan- 
tase că nu vor mai fi atacați de Tătari; Leşii însă nu voiau să ad- 
mită această situaţie. 

In prima campanie, condusă chiar de sultan, Ghica se înfăţișă 
cu o armată bine organizată şi chipeșă, care produse mirare. Sosi 
şi domnul Moldovei; se adăogară şi Tătarii cu hanul lor şi Cazacii 
cu Doroşcenko. Concentrarea se făcu la Ţuţora la 20 Iulie. La 18 
August începea asediul Cameniţei, la 30, cetatea se preda. Lwow-ul 
fu înconjurat şi se angajă să plătească o sumă însemnată drept 
răscumpărare. Deşi hatmanul loan Sobieski — viitorul rege — 
izbuti să înfrângă pe Tătari, totuşi pacea, încheiată la Buczacz, la 
17 Octomvrie, fu defavorabilă Legilor: ei cedară întreaga Podolie, 
«cu 40 de orașe și cu satele» și se obligară la un dar anual de 
220.000 de ducați; Doroşcenko rămânea stăpânul Ucrainei tri- 

butare. E momentul de expansiune teritorială maximă a impe- 
riului turcesc. 

Cea de a doua campanie, în vara anului următor — Leşii nu 
respectaseră pacea dela Buczacz, socotind-o ca un simplu armi- 
stițiu — avu însă alt sfârşit. Domnul Moldovei, Petriceicu, trecu 
pe față de partea Leșilor; Grigore Ghica însuși se înțelesese în 
ascuns ca atacul polon să nu fie înspre locul pe care-l ocupa oastea 
lui; unii boieri munteni părăsiră chiar tabăra, trecând la duşman. 
Concluzia fu o gravă înfrângere a Turcilor cari pierdură aproape 
întreaga armată. 

Ghica, un moment prizonier — de voie —al Leșilor, trebui 
totuși să se întoarcă — soţia şi copiii săi erau doar ostatici la 
Poartă. El izbuti să se justifice față de vizir, la Obluciţa, şi porni 
apoi spre Stambul; aci dejucând pârile aiversarilor, era să capete 
din nou domnia, când muri; «însă moarte groasnică » spune cro- 
nica lui Stoica Ludescu, fără să dea alte lămuriri, în timp ce Ne- 
culce are amănuntul: «zic unii să se fi agiuns Cantacuzineștii cu 
un doftor, ei să-l fi otrăvit». 

Grigore Ghica a fost căsătorit cu doamna Maria, vara spăta- 
rului Teodor Sturdza. Au avut mai mulţi copii. Unul a murit mic 
de tot, de boală, se pare epilepsie, în anul ce a urmat executării 
postelnicului, şi a fost îngropat în biserica Mihai Vodă din Bucu- 
reşti (piatra de mormânt poartă data 18 lanuarie stil vechiu 
1664); un al doilea copil s'a născut în pribegie, pe când doamna 
era în Ardeal; el a fost botezat la Viena cu numele Leopold; un 
al treilea s'a născut în 1672. 

Grigore Ghica este ctitorul schitului Fedeleșeioi pe Olt (judeţul 
Argeș); început în domnia a doua, lăcașul a fost terminat mai 
târziu, în 1700, de mitropolitul Varlaam. 

Gheorghe Duca. In locul lui Grigore Ghica fu numit la finele 
lui Noemvrie 1673, Gheorghe Duca, fostul domn, în două rânduri, 
al Moldovei. Cantacuzinii îl sprijiniră ; el veni în ţară — a intrat 
în Bucureşti la 16 Decemvrie — însoţit de unii dintre ei; interveni 
de asemenea ca să fie eliberaţi și ceilalți cari fuseseră surghinuiţi 
în Creta. In schimb, Bălenii trecură peste munţi în Ardeal. Duca 
trimise pe Pârvul logofăt ca să-i cheme îndărăt ; ei refuzară şi nici 
Principele Mihai Apaffy nu voi să-i facă să plece cu sila. Mai târ- 
ziu, în urma unei noi invitaţii a domnului, în 1674, la care se 

adăogă şi o scrisoare de asigurare din partea Cantacuzinilor, Bă- 
lenii se întorseră: mai întâi Hrizea vistierul, ginerele banului Gheor- 
ghe Băleanu, apoi acesta însuși. Stroe vornicul venise mai înainte 
încă de Hrizea ; avusese însă de suferit, împreună cu un alt ginere 
al lui Gheorghe Băleanu, anume Radu Dudescu, — acesta din 
urmă a fost «muncit» adică chinuit «cu hiară arsă pre piept, 
până lângă moarte »— din cauza unei Dän mincinoase pusă la 
cale de vechii săi adversari. 

Treptat-treptat însă, trecerea pe lângă domn a Bălenilor 
crescu și aceea a Cantacuzinilor scăzu. Va fi contribuit la aceasta 
şi firea mândră, poruncitoare, a urmașilor postelnicului; cauza 
principală a fost, de sigur, însă dorinţa de domnie a lui Şerban 
care nu se sfia, spre sfârşitul stăpânirii lui Duca, să facă aluzii 
transparente. Astfel o cronică moldovenească povesteşte că fiind 
el însărcinat în 1678 să termine casele domnești din Bucureşti şi 
ducând lucrarea la bun sfârşit « zic să fie zis atunci Şerban logo- 
fătul: bune case de un domn tânăr». De aceea, nu e de mirare că 
Duca, la un moment dat, în Decemvrie 1675, închise pe unii dintre 
Cantacuzini — între ei şi pe Şerban; intervenţia doamnei Anasta- 
sia care ţinea la acesta din urmă — gura lumii spunea chiar că 
ar fi fost buni prieteni — şi a doamnei Dafina, soacra lui Duca, 
îi scăpă însă, și ei fură eliberaţi. Mai rău păţiră doi boieri, vistierii 
Papa şi Negoiţă, cari fură pârâţi de Voicu postelnicul cum că vor 
să fugă la Turci și să defaime pe domn. Judecaţi în divan, ei fură 
condamnaţi la moarte şi executaţi prin sugrumare. Aceeaşi soartă 
avu însă şi pârâșul Voico (1674). 

Sub raport extrem, Duca s'a mărginit să aducă la îndeplinire 
dispoziţiile primite dela Poartă ; el n'a avut iniţiative proprii. De 
altfel, în această vreme, aşa stau lucrurile mai cu toţi domnii; 
cele câteva cazuri în care unii dintrei ei îşi iau libertatea de 
acţiune, sfârşesc atât de rău, încât nu sunt de natură să provoace 
imitatori. 

Duca a participat așa dar cu oastea la cele cinci campanii care 
au loc în timpul domniei sale: câte una în fiecare an. E vremea ex- 
pediţiilor războinice ale imperiului turcesc, expediţii puse la 
cale de energia vizirului reformator Küprülü; e și momentul 
culminant, militar și teritorial, al acestui imperiu, după care va 
începe — dela asediul Vienei (1683) înainte — declinul. 

Prima campanie are loc în 1674, în Ucraina, sub conducerea 
sultanului; sunt cucerite cetăţile Ladyszyn, pe Bug, şi Uman, 
la răsărit de acest fluviu. La 8 Septemvrie, Duca era încă la 
Ladyszyn; pe la jumătatea June, oștile porniră îndărăt, spre 
țară. 

In 1675 soarta războiului e mai puţin favorabilă Turcilor. 
Campania se face în Podolia și în Galiţia. E luată cetatea Sbaraz, 
nu însă Trembowla, nici Lwow-ul. In acest din urmă loc, regele 
Sobieski repurtă o strălucită biruinţă. Duca participa şi el; în 
Moldova, din cauza drumului greu, a noroiului ai a încărcăturii, 
mai multe care cu «zaherea» adică provizii, se rupseră, la un 
moment dat, la trecerea printr'un codru. Căpitanul de margine, 
care era «ispravnic » pe care, venind și raportând domnului, 
acesta «atâta sau mâniat de tare, cât îndată au pus de i-au 
tăiat capul: acest fel de mânie — povesteşte cronica —avea Duca 
Vodă». După război izbucni, în amândouă ţările, ciuma ; de 
frica ei, Duca nici nu cuteză să vie în București, ci rămase la 
un sat Cocorăşti «până la Bobotează». 

A treia campanie, în 1676, tot împotriva Leşilor, se isprăvi 
victorios prin pacea dela /uravna (27 Octomvrie). Sobieski, în- 
conjurat de forţe superioare, pe un deal lângă această localitate, 
şi constrâns de foamete, trebui să iscălească cedarea Ucrainei şi a 
Podoliei. Duca, printr'un căpitan ager al său, vesti cel dintâi sul- 
tanului, izbânda. 

Ultimele două campanii avură loc iar în Ucraina. Cazacii, ru- 
pând legăturile mai vechi cu Turcii (vezi maisus p.85), se închinaseră 
în 1676, Ruşilor și dăduseră acestora insemnata cetate a Cehri- 
nului. Pentru a o relua şi a readuce pe răzvătiţi la ascultare, fă- 
cură Turcii două expediţii, în 1677 şi 1678. Prima mavu succes, 
Cazacii apărându-se bine; cea de a doua se isprăvi însă prin cu- 
cerirea cetăţii (25 August), contribuind la aceasta atât o beţie 
cruntă a apărătorilor, bucuroşi că repurtaseră o biruinţă locală, 
cât și trădarea unui general rus, Ramadanowski, care, cumpărat, 
s'a înţeles cu Turcii. Neculce adaogă că ţarul, aflând de «vicle- 
şugul » generalului, i-a turnat aurul primit dela dușman, topit, 
pe gât. 

La intoarcerea din cea de a doua campanie dela Cehrin, Duca 
nu mai găsi în Bucureşti pe Şerban Cantacuzino, pe care-l lăsase, 

împreună cu alți trei, «caimacam » sau locțiitor în scaun; acesta 
trecuse peste Dunăre şi se dusese la Adrianopol; aci, prin mijlo- 
cirea prietenului său, vizirul Cara Mustafa, care sosi victorios din 
Ucraina, obținu domnia Ţării Româneşti. Un izvor contemporan 
precizează data numirii: 30 Noemvrie 1678. Gheorghe Duca fu 
strămutat în Moldova, în locul mazilitului Antonie Ruset. 

Tepeş la Târşor, în Bul. Com. Mon. Ist., XVII (1924), p. 74—75; 1°. ï. IO- 
NAŞCU, Mânăstirea Târşor, un fost metoh al spitalului Pantelimon, București, 
1938, 73 p. în 8 (în special cap. II: Neamul lui Antonie Vodă din Popești). 

VI. Gheorghe Duca: 20. IOAN MOGA, Rivalitatea polono-austriacă și orien- 
tarea politică a ţărilor române la sfârşitul secolului al XVII-lea, Cluj, 1933, 
IV 4 240 p. în 8. 


URMAŞII LUI VASILE LUPU 
PÂNĂ LA GHEORGHE DUCA 


Gheorghe Ştefan «om deplin, cap in- 
treg, fire adâncă, cât pol zice că nasc şi 
în Moldova oameni ». 

(Letopiseţul lui Miron Costin) 


Gheorghe Ştefan. Inlocuitorul lui Vasile Lupu a fost și el o 
personalitate bine caracterizată. Miron Costin îl descrie prin 
cuvintele: «om deplin, cap întreg, fire adâncă, cât pot zice că 
nasc şi în Moldova oameni ». «La învăţăturile soliilor, a cărţilor, 
la răspunsuri — adaogă cronicarul — am auzit pre mulţi mărtu- 
visind să hie covârșind pre Vasilie Vodă » (vezi fig. 32). Avea insă 
şi cusururi: răzbunător și sensual, exagerând petrecerile de tot 
felul. De aceea, tot Miron Costin, deşi adânc indatorat lui Gheorghe 
Ştefan «dela carele multă milă am avut» mărturisește totuşi: 
« mesele și petrecăniile acestei domnii abie la vreo domnie să se 
hie prilejit, nu fără mari desfrânăciuni la lucruri preste măsură 
a curviel 8, 

Indată după instalarea în scaun, în urma luării Sucevei (vezi ` 
mai sus, p. 91), Gheorghe Ştefan taie pe Ștefăniță paharnicul, pe 
Alexandru paharnicul şi pe Ianachi comisul, nepoţii lui Vasile 
Lupu, pentru multele lor «sile şi scârnăvii »; era în același timp 
insă şi un act de răzbunare. Din aceeași pricină, ţine el închisă 
tot timpul domniei, familia predecesorului său, pe doamna Eca- 
terina şi pe Ștefăniță Lupu. 

Din punct de vedere intern, are norocul unor ani îmbelşugaţi; 
se fac de toate, și grâne şi vin şi miere, așa încât lumea poate plăti 
dările cam mari pe care domnul le pune a pentru întreţinerea 
numeroşilor săi «lefecii » sau ostași cu plată. O tulburare vine 
chiar dela aceştia; ea este însă repede potolită prin decapitarea 

căpitanului de seimeni și a trei bulucbași sau comandanţi de 
grupuri de o sută. O altă tulburare e făcută de un tâlhar, Detinca, 


Fig. 32. — Gheorghe Ştefan, domnul Moldovei, după o gravură în aramă, contemporană. 


ridicat în părţile Hotinului și Cernăuţilor; oamenii lui sunt însă 
risipiţi de un detașament domnesc comandant de Bucioc stol- 
nicul. O seamă dinspre Lăpușneni, mai ales Hânceștii — numiţi 

astfel după căpetenia lor Mihalcea Hâncul — care la început, 
devotați fiind lui Vasile Lupu, erau cam neliniștiţi, cam neașe- 
ați cum spune cronica, recunosc şi ei în urmă noua domnie. 

Sub raportul extern, în afară de împlinirea obligaţiilor faţă de 
Poartă, Gheorghe Ştefan are drept normă, ca ei contemporanul 
său din Ţara Românească, alianţa cu Gheorghe Râkoczy al II-lea, 
cu ajutorul căruia ocupase de altfel tronul. Din această pricină, 
participă el şi la nenorocita campanie din Polonia, în 1657, tri- 
miţând un corp de oaste de 2000 de oameni, sub comanda lui 
Grigore Hăbășescu serdarul şi a lui Frătița, căpitan de Fălciu. 

Cu Polonii, la început, raporturile au fost foarte bune, ca ai 
cu Ardealul, deoarece aceştia îl ajutaseră şi ei Ja luarea Sucevei. 
La rândul său, Gheorghe Ștefan le dă ajutor în campania pe care 
o fac ei împotriva Cazacilor, care, rupând vechile legături, tre- 
cuseră de partea Moscoviţilor; cu acest prilej, trimite el «700 de 
slujitori într'ales, cu Voicehovschi căpitanul » (iarna anului 1655). 

Faţă de Constantin Şerban, e un bun vecin. Când se produce 
revolta seimenilor și a dărăbanilor, intervine și el cu o oaste 
aleasă de 5000 de oameni; nu ajunge la timp ca să ia parte la 
lupta dela Şoplea; îi lasă însă, după aceea, pe lefegiii săi leşi şi 
moldoveni ca să-i ajute dacă s'ar mai ivi pe undeva, — ceea ce 
sa şi întâmplat apoi cu călărașii — vreun focar de revoltă. 

Un capitol nou şi interesant în istoria politică a lui Gheorghe 
Ştefan îl formează relaţiile cu Rușii. Noi avusesem şi mai înainte, 
pe vremea lui Ştefan cel Mare, şi apoi, de curând, pe vremea lui 
Miron Barnowski şi Vasile Lupu, legături cu îndepărtatul stăpânitor 
dela Moscova. Erau legături de rudenie (vezi vol. II, p. 104—5), 
legături bisericeşti, artistice; acum are loc primul tratat. Țarul 
Alexie Mihailovici (1645—1676) inaugurează politica de apărare a 
creştinilor din imperiul turcesc ; el încearcă deci să atragă de partea 
lui pe domnii ţărilor române. Matei Basarab, prudent și dându-și 
seamă de situaţia reală, declină oferta făcută printr'un amba- 
sador ocazional. Gheorghe Ştefan însă, dimpotrivă, se arată dis- 
pus să trateze. La începutul anului 1654 are loc un schimb de seri- 
sori; apoi, în 1656 se ajunge chiar la încheierea unui tratat. Actul 
se subscrie la Moscova, în ziua de 17 Mai, în numele domnului 
iscălind Ghedeon mitropolitul şi Grigorie Neaniul vtori logofăt. Se 
prevedea respectarea așezămintelor ţării, la domnie neputând 

ajunge străini, apoi reluarea cetăților dela Dunăre şi Mare, stă- 
pânite de Turci, să nu se plătească tribut, ci numai «daruri mari, 
odată pe an» şi ajutor de oaste, când armatele Ţarului «vor 
porni împotriva păgânilor » Dar dacă Moldovenii vor fi siliţi de 
Tătari să meargă împreună cu ei la război, atunci să aibă creză- 
mânt, căci «inima noastră este curată ». 

Acest tratat nu s'a aplicat însă; mai mult chiar, Gheorghe 
Ștefan n'a găsit, pribeag fiind, nici măcar atâta înţelegere şi ajutor 
ca să-și recapete banii pe care i-i datorau niște negustori moscoviți. 

In urma sfârșitului dezastruos al campaniei lui Râkoczy în 
Polonia, — campanie neaprobată de Turci — situaţia lui Gheorghe 
Ştefan se clatină. Vizirul îi trimite vorbă să vie la Poartă; el 
refuză însă, de teamă să nu aibă acelaşi sfârşit ca Barnowski. 
E mazilit atunci (13 Martie 1658), domnia dându-se reprezentan- 
tului său la Stambul, Gheorghe Ghica. Fiul acestuia, Grigorașcu, e 
trimis înainte, în Moldova, să ocupe scaunul; el întâlneşte la Podul 
lloaei pe fostul domn, în drum spre Ardeal, îi face chiar un ser- 
viciu, potolindu-i lefegii cari voiau să-i jefuiască averea. 

Din Ardeal, Gheorghe Ştelan face o încercare, în vara ace- 
luiaşi an, să reia cu armele domnia; au loc mici ciocniri, la Criveşti 
şi la Scheia, în urma cărora el se retrage «şi de atunci — spune 
Miron Costin — nau mai văzut Ştefan Vodă în toată viaţa sa 
Moldova ». Moartea lui Gheorghe Râkoczy, în 1660, îi taie orice 
posibilitate de ajutor din Ardeal; de aceea, el pleacă în pribegie 
mai departe. In Aprilie 1660 e la Viena, în Septemvrie 1662 îl 
găsim în ţara Electorului de Brandemburg, Friedrich Wilhelm ; 
prin Dorpat şi Riga, trece apoi în Rusia. Aci, cu toate că are un 
tratat şi că dă Ţarului în dar o cruce de mare preţ — valora, 
spune Neculce, patru sute de pungi de bani —nu obţine ajutor. 
Desamăgit, se întoarce la Stettin, în Pomerania, de unde în vara 
lui 1665 pleacă în Suedia. A încercat, prin trimisul său, învățatul 
boier Nicolae Milescu, să câștige până și sprijinul Regelui Franţei; 
toate sunt însă în zadar. El închide ochii departe de ţară, la Stettin, 
în 1668; ultima scrisoare e din 21 Januarie; prin ea mulțumește 
Marelui Elector de ajutorul şi înţelegerea ce i-a arătat. La înce- 
putul pribegiei, a fost întovărăşit de soţia sa Safta cu care se 
'ăsătorise, văduv fiind, în împrejurări romantice; ea s'a întors 
apoi în ţară şi a trăit încă multă vreme; în 1687, Martie 4, o găsim 

închinând Sfântului Mormânt mănăstirea Bistriţa. Printre pu- 
unn credincioşi cari l-au urmat în pribegie au fost «colonelul » 
Constantin Nacu, căruia domnul îi dăruieşte, din Dorpat, în 1662, 
satul Roznovul, și duhovnicul său, călugărul Antonie dela mănă- 
stirea Moldoviţa. După înapoierea în țară a Saltei, Gheorghe 
Ştefan a cunoscut pe o străină, pe Ştefania Mihailovna, care l-a 
îngrijit şi, mai târziu, i-a adus şi rămăşiţele în ţară, înmormân- 
tându-le la mănăstirea Cașinului. 

In afară de această ctitorie a sa, începută cu un an înainte 
de mazilire, şi pe care a înzestrat-o cu două sate, Măneștii şi Gro- 
zăştii din ţinutul Trotușului, Gheorghe Ştefan a zidit şi o biserică 
de piatră, în locul celei vechi, la mănăstirea ortodoxă din apro- 
piere de Munkács, pe când era pribeag (1664). In altă ordine 
de idei, o menţiune merită şi tunurile, bune şi mari, făcute la 
Lwow, cu care a înzestrat armata sa, precum şi grija deosebită ce 
a avut faţă de ostaşi, în special față de lefegii, cari însă nu i-au 
răspuns cu aceeași măsură. 

Gheorghe Ghica, urmaşul In scaun al lui Gheorghe Ştefan, 
era de neam albanez, ca şi Vasile Lupu. Tradiţia, transmisă nouă 
de Neculce, arată că plecând, mic copil, de acasă, spre Țarigrad, 
el s'a împrietenit cu un copil de Turc de seama lui, viitorul vizir 
Küprülü, şi că mulţumită acestei vechi legături a ajuns apoi 
domn în Moldova. La început, sa îndeletnicit cu negustoria ; sub 
compatriotul său Vasile Lupu, a intrat în dregătorii, ajungând 
treptat până la aceea de vornic de Ţara de Jos şi apoi capichihaia 
la Constantinopol. Miron Costin ni-l înfățișează ca fiind măsurat 
şi discret «om contenit la toate și scump... cum se cade fiecând 
capichihatei să hie ».: A păstrat această demnitate și sub Gheorghe 
Ştefan, care a căsătorit pe o nepoată a sa, Maria, «lata Sturzii 
vornicul » cu fiul lui Ghica, cu Grigorașcu. 

In vara primului an de domnie (1658), Ghica respinge mai 
întâi o încercare a predecesorului său de a ocupa, cu un slab ajutor 
unguresc, scaunul. După mici ciocniri, la Criveşti şi la Scheia, 
acesta trebue să se retragă. Apoi, el participă personal la expe- 
diția făcută de Turci în Ardeal împotriva lu: Gheorghe Râkoczy 
(vezi mai sus, p. 112). Plecat din Iaşi în Iulie, Ghica se întoarce 
abia în a Dechemvrie, pre la Sveti Nicolae»; şi fiindcă în capitală 
bântuia molima, rămâne în Suceava. Ceva mai târziu, el trimite, 

potrivit dispozițiilor primite dela Poartă, şi un detaşament de o 
mie de oameni, sub comanda lui Nicolae Milescu, să fie de ajutor 
lui Acațiu Barcsai, noul principe, numit de Turci, al Transilvaniei. 

In toamna anului următor, are loc încercarea lui Constantin 
Şerban de a ocupa cu armele scaunul Moldovei. Având ajutor 
dela Gheorghe Râkoczy şi în înțelegere ei cu Mihail Radu din Țara 
Românească, care tocmai atunci începuse răscoala împotriva 
Turcilor, pătrunde el pe la Oituz și înaintează spre laşi. Ghica 
nu poate apăra capitala și se retrage; la Capul Stâncei, aproape de 
Jijia, se produce ciocnirea şi el e învins (Noemvrie 1659). Indată 
însă după aceasta sosesc Tătarii cari fuseseră chemaţi în ajutor. 
Faţă de aceștia, seimenii şi dărăbanii lui Constantin Şerban nu 
pot rezista. Lupta care se dă în marginea Iaşului (21 Noemvrie), 
se isprăveşte deci printr'o gravă înfrângere a celui care izbutise să 
ocupe un moment scaunul, Ghica însă nu se mai întoarce în dom- 
nie, deoarece cu câteva zile mai înainte încă, primise dispoziţia 
că e mutat în Țara Românească, în locul rebelului Mihail Radu. 
In Moldova e numit Ștefăniță, tânărul fiu al lui Vasile Lupu. 

Ștefăniță Lupu era firav de trup; un document contemporan, 
din 5 Aprilie 1661, îi spune, în limba slavă ypo adică «slăbă- 
nogul ». I se mai zicea şi «Papură Vodă» deoarece, în timpul 
domniei lui, fiind foamete mare din pricina secetei și a prădă- 
ciunilor, oamenii ajunseseră să mănânce pâine de papură și de 
«rânsă » sau coaje de copac. 

A fost numit la 12 Noemvrie 1659, fără solemnitatea publică 
obişnuită, şi a plecat în aceiași noapte la Iași; la 9 Decemvrie 
(29 Noemvwrie stil vechi) dădea, din capitală, scutire pentru un 
sat din Neamţ. 

Ștefăniță Lupu trimite, în 1660, un detaşament de 1000 de 
ostaşi, sub Mihalcea Hâncul serdarul şi căpitanul de lefegii Voice- 
howski, spre a participa la ultima campanie a Turcilor împotriva 
lui Gheorghe Râkoczy al II-lea. Acesta e bătut, în lupta dela 
Feneş, aproape de Someş, în ziua de 22 Mai şi moare, în urma 
rănilor primite, la Oradia, la 8 Iunie. Intorcându-se în ţară, deta- 
şamentul are unele ciocniri şi conflicte cu Bistriţenii, în rândul 
cărora răposatul principe număra prieteni devotați. 

In acelaşi an, între 15 Iunie şi începutul lui Noemvrie, se face 
şi expediţia împotriva Raşcovului. Cauza acestei expediţii ar fi 

fost, după Miron Costin, dorința lui Ștefăniță de a vedea reîn- 
toarsă în ţară pe sora sa Ruxandra, văduva lui Timuș Hmielniţebhi, 
care-şi avea reşedinţa în acel loc. Alte izvoare arată însă că domnul 
Moldovei urmărea să prindă pe Constantin Şerban, refugiat la 
Cazaci și doritor cu orice preţ să reia scaunul pe care-l ocupase 
un moment în Noemvrie 1659. Poate să D fost şi ambele dorinţe 
la o laltă; fapt este însă că expediţia nu reușește să împlinească 
pe niciuna. In schimb, peste puţină vreme, în prima jumătate a 
lui Ianuarie 1661, Constantin Şerban năvălește el, cu ajutor căză- 
cesc, în Moldova e ocupă Iașii. Ștefăniță, a cărui oaste, puţină 
la număr, nu putuse rezista, se retrage spre miazăzi, așteptând 
pe Tătari. Aceştia sosesc, sub Șah Bolat, aga din Bugeac, şi res- 
ping pe năvălitori, într'o luptă dată tot în marginea capitalei. 
Constantin Şerban e silit să se retragă în Ardeal, de unde, nefiind 
primit, trece în Polonia, la Camenița. La 17/27 Fevruarie, Ştetă- 
niţă, reîntors în scaun, dădea un hrisov; a doua zi el dăruia lui 
Stamatie, fost postelnic, toată averea lui Vasile Gealalău, cămă- 
rașul de ocnă care fusese decapitat pentru o viclenie »: se alăturase, 
impreună cu alţi câţiva boieri, lui Constantin Şerban. 

In toamna aceluiaș an, Ştefăniţă pleacă spre Nipru să dea aju- 
tor paşei de Silistra care ridica acolo o cetate impotriva Cazacilor. 
Pe drum, până a nu ajunge la hotarul ţării, el se îmbolnăvește 
însă de «lungoare » adică tifos și, la trei zile după trecerea Nistrului, 
moare (29 Septemvrie 1661). Trupul e luat de boieri, dus la Iași 
şi înmormântat la Trei Ierarhi, ctitoria părintelui său. 

Ștefăniță a terminat mănăstirea Golia (vezi mai sus, p. 97), i-a 
dăruit două sate, Clişcăuţii și Mălineştii, și a închinat-o la Vato- 
ped, mănăstirea vestită dela Athos. A zugrăvit apoi Hlincea, cti- 
toria de lângă laşi a lui Zotu Tzigara şi a soţiei sale Maria, fiica 
lui Petru Șchiopul, şi a închinat-o mănăstirii Arghirocastron din 
Peninsula Balcanică. A închinat de asemenea Suceviţa, mândra 
ctitorie a Movileştilor, mănăstirii Skit «din ţara Rusiei». 

Lui Ștefăniță Lupu îi este dedicată lucrarea a Călăuza locurilor 
sfinte dela Ierusalim », tipărită în grecește la. Veneţia, în 1661, de 
ieromonahul Arsenie. 

Eustratie Dabija, urmaşul lui Ștefăniță, e una din figurile sim- 
patice ale istoriei Moldovei. Boier de ţară, de fel din ţinutul Putnei, 
unde neamul său avea moșie în Soveja, el a lăsat o bună amintire. 

« Venit-au Dabija Vodă — povesteşte Neculce — în scaunul dom- 
nesc în lași, tuturor cu bucurie... şi nu era niciun boier în prepus 
sau în minciuni la acest domn, nici ţeara nu era împresurată cu 
dările pre acea vreme ». Făcea divanuri dese de judecată, ca să nu 
zăbovească împricinaţii; dar, adaogă cronicarul, divanurile de 
după masă «nu cădeau toate prea de laudă » Căci domnului îi 
plăcea tare vinul bun şi avea obiceiu să-l bea, ca în podgorie, 
«mai mult din oală roșie decât din pahar de cristal », zicând că-i 
mai dulce așa. 

Eustratie Dabija a luat parte în persoană la cele două campanii 
ale Turcilor în Ungaria, din 4663 și 1604 (vezi și karta nr. 4). 
In cea dintâi, când sau cucerit Ujvarul sau Neuhiiusel (24 Septen- 
vrie), oastea sa s'a împărtăşit; din prada sau « dobânda » luată dela 
Nemţi, aducând în ţară care întregi incărcate cu haine, cu Der și 
alte diferite lucruri. In cea de a doua, a suferit, împreună cu Mun- 
tenii și cu Turcii, înfrângerea dela Sf. Benedikt (19 lulie; vezi a 
fig. 33). Spre deosebire însă de Grigore Ghica, Dabija, deşi nu 
luptase din toată inima, fiind, în sinea sa, ca şi domnul muntean, 
favorabil creștinilor, se hotărî totuşi să răspundă la convocarea 
făcută de vizir şi astfel îşi păstră scaunul. Unul din dregătorii săi, 
marele postelnic Stamati, il sfătuise: «să nu fugi, Măria Ta, ce să 
te întorci înapoi la vezirul, că apoi poate să vie din urmă poroncă 
la Learn să te prinză ; ce să iaşi pe Grigorie Vodă să facă el ce ştie». 

In anul următor, la 21 Septemvwrie, la două ceasuri din zi, Bu- 
stratie Dabija murea, de bătrâneţe; de mult nu se mai întâmplase 
in Moldova ca un domn să sfârșească astfel, in scaun. A fost in- 
mormântat la mănăstirea Bârnova, începută de Miron Barnowski 
şi pe care el o terminase, lespedea care-i acoperă rămășițele pă- 
mânteşti fiind aşezată de soţia sa, doamna Dafina-Featerinu. 
Aceasta, înainte de a-l lua pe Dabija, mai fusese căsătorită incă 
de două ori: prima dată cu Dumitru Buhuș, cu care a avut un fiu, 
Lupaşcu; a doua oare cu Ștefan Sărdarul, cel tăiat pentru viclenie 
sub Vasile Lupu, cu care a avut o fiică, Anastasia, viitoarea soţie 
a lui Gheorghe Duca. Cu cel de al treilea soţ, cu Dabija, a avut pe 
domnița Maria, căsătorită foarte de tânără cu Iordachi Ruset și 
moartă în vârstă de numai 15 ani; mormântul ei se află tot la 
Bârnova. Dafina a mai trăit mult după ultimul ei soț; în Iunie 
1681 era încă în viaţă. 

Ca o particularitate a domniei lui Eustratie Dabija trebue in- 
semnată reînființarea bănăriei sau monetăriei dela Suceava. Ea 
are loc în 1661 şi durează până în 1668, sub Iliaș Alexandru. Se bat 


Fig. 33. — Steag moldovean, din vremea lui Dabija Vodă. In stânga, sus, e o inscripție în limba 
română, cu următorul cuprins: e Vitejiia direaptă să Diruiască ». (Muzeul Militar, Bucureștii, 


monete de aramă, de tipul solizilor sau șilingilor, numiţi de popor 
« şalăi ». S'au descoperit până acum șapte tipuri de asemenea șalăi 
moldoveneşti. Diametrul lor e de 14,5 milimetri; au pe. avers un 
călăreț galopând spre stânga, dedesupt capul de bour și, de jur- 

imprejur, inscripţia IOHANN. ISTRAT. D. B. V. V. iar pe revers 
cuca domnească, împodobită cu trei pene, dedesupt două buzdu- 
gane încrucișate e inscripţia: SOLIDUS SAC. B. M. D 18. La alte 
tipuri, pe revers e o coroană și cu diverse litere, ca monogramă. In 
afară de şilingii moldoveneşti, s'au mai bătut însă, în monetăria 
dela Suceava — imitând, în privinţa aceasta, un procedeu aproape 
general întrebuințat în Europa — şi şilingi polonezi — cei mai 
mulți — apoi șilingi suedezi şi prusieni. 

Dabija a introdus şi o dare nouă, anume pogonăritul pe vii. Ea 
s'a incasat în două rânduri, apoi s'a desființat, «cu mare blestem », 
ceea ce însă n'a împiedecat pe domnii următori so puie şi ei. 

VREMEA DUCĂI-VODĂ (1665-1685) 


Gheorghe Duca Vodă «Domn al Țării 
Moldovei şi al Țării Ucrainei ». 


(Titulatura din hrisoave) 


Gheorghe Duca era de origine grec, din Rumelia. A venit în 
țară de copil, intrând mai întâi «la dugheană, la abăgerie »; apoi, 
ajutându-l împrejurarea, s'a alipit pe lângă casa lui Vasile Vodă 
Lupu. Cu vremea a ajuns şi la dregătorii, înaintând treptat până 
la aceea de vel vistiernic. La moartea lui Eustratie Dabija, fiind 
ginere al doamnei Dafina-Ecaterina — luase în căsătorie pe fiica 
acesteia, Anastasia —a fost susţinut de soacră-sa, femeie ener- 
gică şi iscusită, care a mers cu el la Stambul, de rudele ei Ruse- 
teştii sau Cupăreştii precum ei de Cantacuzini și astfel a luat dom- 
nia. Numirea s'a făcut în Octomvrie 1665, înainte de 15 ale lunii. 
Candidat era și Iliaș Alexandru, fiul fostului voevod Alexandru 
Hiaş; deşi protejat de ambasadorii Anglie: şi Germaniei — sau 
poate tocmai de aceea —n'a izbutit însă. 

Venind în laşi, noul domn «le era tuturor cu bine... cât nu 
se plângea nime nici de o strâmbătate ». Stăpânirea lui ţine însă 
loarte puţin, vreo şapte luni, isprăvind din cauza unei neînţele- 
geri, fără ca Duca să fie vinovat. Vizirul îi dăduse însărcinarea 
anume ca să cerceteze ce gânduri are hanul Tătarilor despre care 
se spunea că ar vrea să se închine Moscoviţilor. Duca scrie atunci 
acestuia o scrisoare, dându-i a înţelege că ar fi şi el dispus să facă 
o mişcare. Scrisoarea însă e înterceptată de paşa dela Vozia (Ocea- 
cov), la gura Niprului, care era duşman lui Duca și trimisă direct 
sultanului. Acesta — în lipsa vizirului plecat la oaste — neștiind 
cele convenite şi crezând că e vorba de o intenţie reală de răs- 
coală, îl mazileşte pe Duca și numește în locul lui pe Iiag Alexandru 

(12 Mai 1666). Pe urmă s'au lămurit lucrurile, dar înlocuirea se 
consumase. 

Iliaș Alexandru. Neculce povesteşte că Iliaș îngropa tocmai pe 
tată-său, când a sosit, fără veste, omul împărătesc să-l ia spre a fi 
îmbrăcat cu caftan domnesc. Din această pricină — adaugă croni- 
carul — « foarte rău se speriese, că nu ştia la ce-l duce». Fiind 
sărac, a trebuit să se împrumute —cu 50%, dobândă, ne spune 
un raport contemporan — dela Greci, Evrei şi Turci, spre a plăti 
cei 200.000 de reali care i s'au cerut, în afară de darurile cuvenite 
meghistanilor. 

Crescut la Stambul, Iliaș nu ştia limba ţării; de aceea, la divan, 
avea nevoie de tâlmaciu, ca și Gaspar Gratiani. În asemenea con- 
d'un, judecăţile mergeau însă mai anevoios, iar unele hrisoave s'au 
dat chiar greșit. Pentru a putea plăti datoriile făcute la numire, a 
obligat pe unii boieri, mai ales din cei apropiaţi lui Gheorghe Duca, 
să dea bani, sub formă de «împrumută »; de fapt, aceste sume nu 
se mai restituiau. 

Altfel, faţă de cei nevoiaşi, era milostiv ; cronica povesteşte că 
atunci când unul din aceștia, pârit în divan pentru vreo datorie, 
o recunoaștea dar cerea să fie îngăduit cu plata, fiind sărman, 
domnul scotea dela el din pungă şi achita pe creditor. «Care domn 
aşa de milostiv şi de indurător ca acesta — încheie cronica — wan 
ma: venit altul la Moldova și 'n zilele lui au fost mare bilşug si 
linişte ». Soţia sa avea aceeaşi fire. 

Neimplinind încă termenul de trei ani, i-a sosit mazilia, provo- 
cată, foarte probabil, de stăruinţele lui Gheorghe Duca, doritor de 
a-şi relua scaunul. Ultimul act, dat de Iliaș, e din 8/18 Noemwrie 
1668; în cursul aceleiași luni, el pleacă la Stambul, unde, după 
puţin timp, moare. «Eară alţii — citim în aceeași cronică — spun 
cum moartea lui n'au fost curată, ci să-l fie otrăvit doctorii, cu 
învăţătura Ducăi Vodă». Cât adevăr e în această versiune, nu 
putem ști. 

Gheorghe Duca a doua oară. În locul lui Iliaș, e numit din nou 
Gheorghe Duca. El vine în laşi, înconjurat de o sumă de Greci, 
rude ei cunoscuţi, și, spre deosebire de prima domnie, începe să se 
poarte mai aspru. In dregătorii numeşte pe cei din jurul său; dă- 
rile le sporeşte. Totuși, în primii trei ani, ţara, « plină de oameni, 
şi cu hrană și cu agonisită bună », nu reacţionează. In Decemvwrie 

16571 însă, în ziua de 9, izbucnește o mişcare a Orheienilor, Lăpuş- 
nenilor şi Sorocenilor, în frunte cu Mihalcea Hâncul, fost mare 
serdar, Apostol Durac, mare fost medelnicer, şi Constantin, fost 
clucer. La aceştia s'au adaos, mai târziu, ca simpatizanți, și « Şte- 
fan Hăjdău, pârcălabul de Hotin, cu fraţii săi, apoi Grigore Hă- 
băşescu, Prodan Drăgușescu şi alţii ». In genere însă, marii boieri 
rămân lângă Duca. 

Răsculaţii, în număr de câteva mii, vin asupra laşilor. Domnul 
trimite împotriva lor ceva oaste care, întâmpinându-i pe câmpia Ciri- 
cului, în preajma capitalei, nu-i poate opri şi se retrage. «Bar Hâncul 
şi Durac... au întrat în târg și au Jăcuit casele negustorilor şi a 
unora «din boieri». Grecii cari pot fi prinşi, sunt uciși; apoi răs- 
culaţii, printr'o delegaţie de «12 oameni de ţară», trimit vorbă lui 
Duca, închis în curtea domnească, să părăsească scaunul, deoarece 
«nu mai pot suferi dările cele grele şi nevoile ce aveau de cătră 
dânsul, că au sărăcit și n'au rămas nemică în casele lor, şi au stricat 
obiceiurile cele vechi a pământului și nu mai este cu putinţă să 
trăiască cu dânsul ». Duca răspunde cu semeţie, la care delegaţia 
adaogă «că de nu va eşi de bună voia sa, va eşi şi fără de voia sa». 
Văzând că niare încotro, Duca pleacă spre Țara Românească ; soția, 
copiii şi unii dintre dregători îl precedaseră. Incă de pe drum, dela 
Vaslui, el vesteşte însă la Stambul cele întâmplate şi cere sprijin 
militar. Sultanul i-l acordă, însărcinând pe Halil-Paşa, seraschierul 
sau comandantul armatei dela Babadag şi pe aga Tătarilor din 
Bugeac să-l ducă la lași. Răsculaţii, care-și așezaseră tabăra «la 
sat, la Pașcani, pe valea Ichiului, două ceasuri dela Chişenău mai 
sus >, trimit o delegaţie numeroasă ca să spună pașei că nu-l mai 
vor pe Duca. Ea nu e însă ascultată; șase membri ai ei sunt spânzu- 
raţi, alții cad luptându-se, restul se retrage spre tabără. Aci, con- 
ducătorii nu se înţeleg între ei: Durac e pentru atacul imediat al 
armatei turcești, în timp ce Hâncul vrea să evite ciocnirea spre 
a nu fi hain față de Impărăţie, și în consecinţă, se retrage cu 3000 
de oameni, trecând peste Nistru la Rașcov. In urma acestui fapt, 
armata răsculaților se dizolvă şi Duca poate reintra în lași, fără 
să dea vreo luptă (începutul lui Fevruarie 1672). Urmează o 
sângeroasă represiune, printre locuitorii cari participaseră la miş- 
care; «şi pre mulți din căpitenii, căpitani, hotnogi, prinzân- 
du-i, i-au spânzurat şi pre unii i-au înțepat Duca Vodă». Au 

pierit însă, cum se întâmplă în asemenea împrejurări, şi mulţi 
nevinovaţi. Durac și Hâncu au scăpat cu viaţă, trecând peste 
hotar; şi din această răscoală a lor a rămas vorba până azi «Vodă 
da şi Hâncul ba». 

In vară, are loc expediţia sultanului împotriva  Cameniţei 
(vezi mai sus, p. 123). Gheorghe Duca trimisese la Poartă macheta 
cetăţii, făcută în ceară de un boier din ţinutul Hotinului, anume 
Grigore Cornescu « foarte meșter de scrisori şi de săpături la petre 
şi la alte lucruri ». Apoi el are grijă să pregătească toate cele nece- 
sare pentru mersul oştirii, provizii, conace şi poduri, între care 
unul pestre Nistru, la satul Vârnoviţa, din jos de Hotin. Concen- 
trarea oștilor — turcă, moldoveană, munteană, căzăcească, tătă- 
rească, — au loc la Țuţora. Sultanul vizitează și Iașii, primit fa- 
stuos de domn; se face, cu acest prilej, — lucrul ne mai întâmplat 
până atunci —o slujbă turcească la Sfântul Neculai Domnesc, 
pricină pentru care biserica a rămas închisă «pecetluită » câţiva 
ani de zile. După toată silința dată, Duca era în drept să se aştepte 
la un semn sau un cuvânt de mulţumire din partea sultanului; 
când colo, îndată după trecerea podului peste Nistru, acesta dădu 
ordin să-l ridice şi să-l închiză, mazilindu-l. 

Un izvor contemporan dă ca motiv al maziliei reaua construcţie 
a podului; aceasta însă pare a fi fost pretextul; motivul real a 
fost pâra unora dintre boieri, în special a unuia Ursaki, pe care 
domnul îl « prădase », adică îl făcuse să dea, sub formă de amenzi, 
sume mari de bani. Se vor îi adăogat şi plângerile rudelor celor 
căzuți în represiunea din iarnă, destul că Duca îşi pierde domnia. 
Era să-și piarză și capul, deoarece sultanul avea «măraz » adică 
pică pe el; l-a scăpat însă intervenţia vizirului şi un dar — o 
blană frumoasă de vulpe albastră — pe care sultanul — vânător 
pasionat — a admirat-o mult. Trimis îndărăt la Iași, de unde-și 
luă ce avea, Duca fu expediat sub pază la Stambul. 

Ştefan Petriceicu. In locul lui, boieri: voiau să aleagă pe 
Ilie Sturza; acesta însă refuză şi atunci alegerea se opri asu- 
pra clucerului Ștefan Petriceicu, boier de ţară; cronica adaogă: 
«om blând și slab la domnie, că cine cum grăia, îndată pe 
toţi credea; şi toţi erau fără frică de către dânsul». Domnia 
lui începe la 20 August 1672; ne-o spune chiar el întrun act 
contemporan. 

După căderea Cameniței, se încheie pacea, la 17 Octomvrie, 
iar peste trei zile, Turcii pornesc spre Dunăre. Inainte de a pleca, 
vizirul cere să i se trimită un boier moldovean priceput care să-i 
poată da unele informații. E trimis Miron Costin. Vizirul îl întreabă 
mai întâi: «Pare-le lor bine că au luat Impărăţia Camenița au 
ba? Eară Miron au răspuns că se teme a spune drept. Vezirul 
sau zâmbit a râde şi i-au zis să grăească, să nu se teamă. Atunce 
Miron au zis: «Suntem noi Moldovenii bucuroşi să se lăţească 
Împărăţia în toate părţile cât de mult; eară peste ţeara noastră 
nu ne pare bine să se lăţească ». Atunce Vezirul iar au râs şi i-au 
zis: « Drept ai grăit ». Apoi l-a întrebat dacă e bine să lase armată 
turcească la Hotin «să fie de paza ţării şi a Cameniţei până în 
primăvară şi nu va avea vreo primejdie de Leşi? » Miron, temân- 
du-se să nu se facă obiceiu, și Turcii să se aşeze pentru mult timp, 
a spus că e mai bine să se retragă oastea. Ceea ce s'a şi făcut, 
rămânând grija Cameniţei şi a podului de peste Nistru în seama 
lui Petriceicu. 

In anul următor, 1673, reincepe campania (vezi şi mai sus, 
p. 124). De data aceasta însă, soarta armelor e defavorabilă Tur- 
cilor. Una din pricini e și înţelegerea în ascuns a domnilor noştri, 
atât a lui Grigore Ghica din Muntenia, cât şi a lui Ştefan Petri- 
ceicu din Moldova, cu Polonii. Aceştia, conduși de hatmanul loan 
Sobieski, viitorul rege, repurtează o strălucită biruinţă (10—11 
Noemvrie 1673). Unsprezece mii — după Neculce optsprezece mii 
—de Turci sunt ucişi; douăzeci şi patru de tunuri, toate baga- 
jele și o sumă enormă de bani cad în mâinile învingătorilor. 
Petriceicu se aştepta ca Polonii să exploateze victoria și să treacă 
peste Dunăre; aceştia însă, preocupaţi de alegerea unui nou 
rege, părăsesc Moldova, lăsând numai un corp redus de oaste. 
Boierii văzând aceasta și ținând seamă de faptul că Grigore Ghica, 
vinovat fiind, se dusese totuși îndărăt la Turci, părăsesc şi ei 
pe domn. Intre timp, sosindu-i veste despre hainia lui Petri- 
ceicu, vizirul numeşte, în locul lui, chiar pe capichihaia trădăto- 
rului, pe 

Dumitraşcu Cantacuzino. Acesta era nepot de frate lui Constantin 
Cantacuzino postelnicul; ocupase mai înainte dregătoria de mare 
vistier în Țara Românească ; apoi, fiind în dușmănie cu unchi-său, 
trecuse în Moldova. La numire (Noemvrie 1673, după 11 ale lunii), 

date fiind împrejurările, n'a plătit niciun ban; dimpotrivă, Turcii 
i-au dat lui pentru primele cheltueli. 

Petriceicu, deși părăsit de boieri, n'a voit totuşi să cedeze 
domnia. Cu oastea ce-i mai rămăsese și cu detașamentul de Poloni 
rămas în ţară, el întră în laşi (3 Decemvrie) și apoi se coboară 
spre Huşi; nu departe de acest oraș, la Movila Răbâiei, se întâl- 
nește cu oastea turcească ei cu cei 20.000 de Tătari care veneau 
să instaleze pe Dumitraşcu. Văzând că forțele sale sunt cu mult 
inferioare, Petriceicu n'are curaj să dea lupta şi, în timpul nopţii, 
folosindu-se de o stratagemă, se retrage. El trece apoi peste 
Nistru; din armata care-l însoțea lasă însă în Cetatea Neamţului 
şi în Suceava garnizoane «de Nemţi ». Aceștia rezistă mai multă 
vreme, trebuind însă, în cele din urmă, să le părăsească, din 
lipsă de alimente. Ca urmare, Turcii dau ordin să fie stricate 
cetăţile și într'adevăr au fost stricate atunci Suceava, Neamţul 
şi Hotinul. 

Tătarii care îl aduseseră pe Dumitrașcu au iernat în Moldova, 
mâncând tot, « şi pâne şi dobitoc» şi făcând nenumărate excese. 

In vara anului 1674, a avut loc o nouă expediţie turcească, în 
Ucraina, combinată cu prădăciuni în Polonia (vezi mai sus p. 125). 
La acestea, domnul n'a participat direct, având de lucru în ţară, 
eu Nemţii din cetăţi; a făcut numai podul peste Nistru la Soroca, 
iar de acolo s'a întors în scaun. N'a participat nici la campania 
din 1675, în Polonia; la sfârşitul ei, Dumitrașcu e mazilit (Noem- 
vrie, înainte de 20 ale lunii) trimis imediat la Stambul, închis 
şi torturat: i se cereau 800 de pungi spre a fi absolvit de acu- 
zările ce i se aduceau. Amintirea lăsată în ţară de acest domn n'a 
fost bună. Ernatul Tătarilor fusese o nenorocire; a izbucnit apoi 
o ciumă în vara ultimului an (1675), care a secerat multă lume; 
în sfârşit, povestea veche, dările au fost grele; Dumitraşcu a scos 
şi «hârtii » pe fiecare locuitor, sărac sau bogat, a făcut adică un 
recensământ fiscal riguros, care suprima evaziunea. «Și câţi bani 
venea din ţeară, nu-i trămitea la visterie... ci-i număra el singur 
şi-i strângea în casă la dânsul ». 

Antonie Ruset urmașul lui Dumitrașcu în scaun și rudă cu 
acesta, era grec de neam, din Stambul; i se mai zicea și Chi- 
ré Draco. A venit de tânăr în Moldova, şi a ajuns, sub Eustratie 
Dabija, capichihaia. Avea o fire blândă, bună; cronicile, fără 

deosebire, îl prezintă într'o lumină favorabilă. Astfel, Amiras ne 
spune că «era om drept, bun, creștin şi milostiv, cu milă asupra 
pământului şi cu noroc: că în trei ani ce a domnit, era ţara îndes- 
tulată de toată roada» (vezi şi fig. 34). 


Fig. 34. — Pecetea cea mare a lui Antonie Vodă Ruset, aplicată pe ceară; 
legenda e in limba slavă. 


Intră în laşi în Decemvrie 1675; în primăvara anului următor, 
începe a repara biserica Sf. Nicolae Domnesc, care stătuse închisă 
de când «strigase hogea » într'insa, sub Gheorghe Duca; apoi o 
zugrăveşte. Face de asemenea, mai târziu, o parte din zidul împrej- 
muitor al mănăstirii Sfântul Sava. 

La campania din vară împotriva Polonilor, încheiată prin 
biruinţa şi pacea dela Juravna (vezi mai sus, p. 126), nu participă; 

ba, indus în eroare de un căpitan al lui Duca, trimite din laşi 
veste la Stambul că Turcii ar fi fost învinși. In schimb, ia parte 
la amândouă expedițiile împotriva Cehrinului, din 1677 şi 1678 
(vezi de asemenea mai sus, p. 126). La întoarcerea din cea de a 
doua, pe când se afla la un sat lângă Chişinău, primeşte firmanul 
de mazilie. E drept că îl pârâseră unii boieri — mai ales Buhuș 
hatmanul, cumnatul lui Gheorghe Duca, şi Miron Costin — dar 
aceasta n'ar fi fost deajuns — Antonie dăduse vizirului «o sută 
de pungi de bani şi mai bine » — ; cauza principală a fost schim- 
barea de domnie din Ţara Românească: Şerban Cantacuzino fiind 
numit acolo, Duca a fost trecut în Moldova (intră în laşi, la 16 
Decemvwrie), iar Ruset mazilit. La Stambul, după un nenorocit 
obiceiu care se introduce acum, e închis şi « muncit » sau chinuit, 
în mod barbar, spre a-şi spune averile; n'avea cine ştie ce, căci 
nu fusese lacom de bani, a trebuit însă să dea tot, aşa încât restul 
zilelor, până în 1684—5, l-a trăit în sărăcie; casa îi arsese chiar în 
ziua când Turcii îi dăduseră drumul din închisoare. 

Soţia lui Antonie Ruset s'a numit Zoe (numele de familie 
nu-l ştim). Au avut cinci copii: trei băieţi: Alexandru, Jon şi 
Iordache, şi două fete: Elena şi Zamfira. Băieţii, firi aprinse, 
temperamente puternice, au făcut multe «nebunii» şi «giocuri » 
şi «beţii» şi chiar alte isprăvi mai grave, pe când era tatăl 
lor domn; în special Alexandru, pe care cronica ni-l arată «li- 
bovnic... la băuturi și la alergături de cai». Pârile celor atinşi 
de «nebuniile » feciorilor vor fi contribuit şi ele la mazilirea 
părintelui. 

Gheorghe Duca a treia oară. A treia domnie a lui Gheorghe 
Duca în Moldova reprezintă un «summum » sub raportul puterii 
acestui voevod dar şi sub acela al apăsării fiscale şi a nemulţu- 
mirii supuşilor. La început, timp de câteva luni, nu percepe im- 
pozitele, ca să se poată întrema ţara, ci le plătește dela el; apoi 
le recuperează însă, făcând răspunzători pe boieri de încasarea lor. 
Pune o dare nouă, mortasipia, pe vitele tăiate, și obligă pe boieri 
şi mănăstirile să dea, la fel cu ceilalţi, goștina de oi. Scoate după 
aceea «hârtii» ca și Dumitraşcu Cantacuzino; dar sumele pre- 
văzute iniţial, sunt sporite ulterior până la de șasesprezece ori atâta. 
Oamenii dau tot ce au, vând vitele, își zălogesc odoarele şi de 
multe ori nici așa nu pot scăpa: pentru restul dărilor neplătite 

sunt puşi la închisoare, bătuți şi chinuiți. Boierii suferă acelaşi 
tratament, ba uneori, li se aplică pedepse deadreptul sadice: 
astfel, povestește letopiseţul, «pre Joan Isar vistiernicul şi pe 
Andrei Şipoteanul vornicul de poartă, desbrăcându-i cu pielea 
goală şi ungându-i cu miere, vara, i-au legat la stâlp, de-i mâncau 
muştele și albinele » In schimb, bogatul boier Ursache, a fost 
legat de stâlp, gol, în mijlocul iernii, în ger; băgat apoi «în tem- 
niţă », pe un an de zile și bătut la tălpi, a trebuit să dea 250 de 
pungi de bani ca să scape. Nici femeile nu aflau graţie; câteva 
văduve de boieri — şi între ele chiar o vară de a doua a doamnei 
— neputând plăti rămăşiţa dărilor datorite de răposaţii lor soţi, 
au fost legate «la pușci», adică de tunuri, noaptea fiind închise 
în odăile seimenilor. Cu alte cuvinte, spre a întrebuința chiar 
expresia letopiseţului «nu cruța nici boier, nici sărac, nici ţăran, 
nici femei ». 

Această grozavă apăsare fiscală — una din cele mai grele din 
câte au cunoscut ţările noastre — se explică numai în parte prin 
cererile turcești de tot felul — haraci, daruri, plocoane, aprovi- 
zionarea Cameniţei şi altele — pe care domnul trebue să le împli- 
nească. A doua pricină e firea apucătoare, lacomă a lui Gheorghe 
Duca; ea îl face să nu se dea înlături dela nicio operaţie aducă- 
toare de venit; într'atâta chiar, încât cronica spune că «şi domn 
era, și visternic mare, şi neguţător şi vameş, că toată hrana tutulor 
luase el şi doamna, de precupea (adică precupeţea !) toate câte 
erau și da dela sine din casă unde ce trebuia ţării ». In sfârşit, trebue 
să se ție seama şi de dorinţa sa de fast, de strălucire şi de pompă, 
depășind posibilităţile normale ale domniei. «Curtea lui, masa 
lui, cheltuiala lui ca un craiu ţinea » ne spune letopiseţul și într'a- 
devăr așa a fost, mai ales după ce ajunge să stăpânească şi Ucraina. 

Din cauza regimului fiscal intolerabil şi a vexaţiunilor la care 
erau supuşi, câţiva boieri încearcă, în al doilea an de domnie, să 
ridice pe Orheieni, pe Lăpuşneni şi pe Soroceni, asupra lui Duca. 
Încercarea e descoperită la timp și Gheuca vel vpistierul, Gheorghe 
Bogdan vel jicnicerul şi Lupul sulgerul plătesc cu capul vina lor 
(12 Octomvrie 1679). O seamă de boieri pribegesc în Polonia; 
alții, mai târziu, în Ţara Românească. 

Pe lângă acest aspect negativ, domnia lui Duca a avut însă 
şi un altul, pozitiv. Prin talentul său diplomatic, făcând să se încheie 

pacea dela Radzin între Ruși și Turci (11 Fevruarie 1681), prin 
încrederea pe care o inspira şi unora și altora, el capătă, după 
pacea amintită, hătmănia Ucrainei. În vara anului 1681, sultanul 
îi încredinţează conducerea acestui întins și mănos ţinut, unde 
Moldovenii aveau numeroase şi vechi aşezări dându-i ca semn al 
stăpânirii, un sceptru de aur împodobit cu pietre scumpe şi adăo- 
gându-i încă un tuż: la cele două pe care le avea ca domn al Mol- 
dovei (vezi fig. 35 e 36). Gheorghe Duca își face aşezări la 
Țigănauca, în faţa Sorocăi, peste Nistru, şi la Peștera, aproape 
de Wiemirov, lângă Bug (vezi şi karta nr. 5); stă luni de zile în 
noua sa ţară, o colonizează şi organizează ; se ocupă atât de mult 
chiar, încât Moldovenii au impresia că. vrea să se stabilească 
definitiv în Ucraina. In hrisoave, titlul său este acum: « Domn 
al ţării Moldovei şi al ţării Ucrainei » (vezi fig. 35 şi 36). Cronicile 
— atât aceea a lui Neculce, cât și cea atribuită lui Nicolae 
Costin — ne spun că voia să ajungă şi «Craiu în Țara Ungu- 
rească » adică Principe al Transilvaniei; lucrul este verosimil, 
dată fiind ambiția și mândria lui. 

Ca şi ceilalți voevozi din această vreme, Gheorghe Duca trebue 
să participe la expedițiile pe care Turcii le întreprind. La cea 
dintâi, înspre Nipru, la Dohan Ghecet (1679), având ca scop să 
ridice câteva cetăţi de strajă împotriva Cazacilor, el trimite pe 
Jora sărdarul. La cea de a doua însă, marea expediţie din 1683, 
împotriva Vienei, merge el însuşi, în fruntea unei oști de câteva 
mii de oameni. În timpul asediului, găsește mijlocul să fie util 
și Nemţilor, trimițându-le veşti și conducându-le curierii, fără 
însă a se compromite în ochii Turcilor. După înfrângere, se 
retrage împreună cu vizirul Kara Mustafa până la Belgrad, 
iar de aci, prin Ardeal, trece în Moldova, pe la Oituz, oprin- 
du-se în satul Domnești (Putna) moşia soacrei sale (Decem- 
vrie 1683). 

Intre timp însă se produce năvălirea, dinspre miazănoapte, a lui 
Petriceicu Vodă care urmărea nu numai să-și reia tronul, dar şi să 
recucerească, în cadrul unei acţiuni mai mari, a creştinilor, grupaţi 
în frunte cu Polonii, în « Liga sfântă », (vezi și mai jos, p. 155 și 161) 
cetăţile dela Dunăre, Mare şi Nistru, împreună cu raielele lor. 
Scrisorile trimise cu acest prilej boierilor de ţară, spre a-i atrage 
de partea sa, precizează țelul urmărit: «să fărămăm păgânul, să 

Fig. 55. — Doenment din 1683, Martie 10, dela Duca voevod, e domnul Ţării Moldovei și al 
Țării Ucrainei». Titlul, în limba slav? ă, se allă chiar la început, în primul rând al documentului. 
Peste pecete, iscălitura autogrată a lui «Miron vel log(ofăt)»: Miron Costin! (Arh. Statului, Buc). 

ne răscumpărăm pământul nostru care dentr'ânecul> ne înstrăina- 
seră păgânii ». Suceava mai întâi, apoi laşii (19 Decemvrie 1683) 
sunt ocupate. Odată cu Petriceicu şi spre a-i da ajutor, năvălesc, pe 
la Soroca (vezi fig. 37) şi Cazacii sub hatmanul Cuniţchi. Bugeacul 
e prădat, familiile Tătarilor plecaţi în expediţia din Austria sunt 
ucise, Tighina e arsă, iar o armată turco-tătară e zdrobită. Când 


Fig. 36. — Pecetea lui Gheorghe Duca, domnul “Țării Moldovei și al Țării Ucrainei. 
ln mijloc, capul de bour, dedesubt, vulturul cu crucea în cioc, în dreapta, buzdu- 
ganul, insemnul hatntanilor Ucrainei. 


însă sosi hanul dela asediul Vienei, lucrurile se schimbară. Cazaci: şi 
Moldovenii încep să se retragă, cu tabăra legată, și, la gura Lărgii, 
ei se împrăștie. Expediția lui Petriceicu se încheie fără să îi atins 
scopurile ce-şi propusese; el însuşi părăsește ţara, prin Cernăuţi, 
în Martie 1684. Nici Duca însă nu poate să-și reia scaunul, deoarece 
un detaşament sau — cum se spunea atunci —un «podghiaz» 
de 500 de Leşi, sub comanda căpitanului Bainski, o rudă prin 

Fig. 37. — Ruinele cetății Soroca. In față, apa Nistrului. 

alianţă a lui Petriceicu, îl face prizonier la Domnești (4 Ianuarie 
1684) şi-l duce în Polonia. Pe drum, pe care l-a străbătut sub 
«ocări și sudălmi », într'o sanie cu doi cai şi cu hamuri de tei, ajun- 
gând spre Suceava la un sat — povesteşte Neculce — «au poftit 
puţintel lapte să mănânce ; eară femeia, gazda, i-au răspuns: « N'a- 
vem lapte să-ţi dăm că au mâncat Duca Vodă vacile din ţeară, 
mânca-l-ar viermii iadului cei neadormiţi ». Că nu știa femeia aceea 
că este el singur Duca Vodă; eară Duca Vodă, dacă au auzit aşa, 
au început a suspinare și a plângere cu amar». In Polonia a mai 
trăit un an şi ceva; spera să scape, deoarece soţia sa trimisese 
preţul răscumpărării — 180 de pungi. Banii însă fură opriţi, pe 
drum, în Ardeal; când auzi de aceasta, Duca avu un atac de 
apoplexie şi, peste o săptămână, muri (10 Aprilie 1685), la Lwów. 

Gheorghe Duca a fost căsătorit cu doamna Anastasia (vezi și 
mai sus, p. 136). Au avut trei băieţi: Constantin, care a ajuns domn, 
în două rânduri, al Moldovei, Matei şi Ștefan, şi șase fete: Catrina, 
Ileana — soţia lui Neculai Costin — Sanda, Maria, Safta şi Ana- 
siasia. După moartea soţului ei, doamna Anastasia s'a remăritat, 
la Stambul, cu un grec Lybirake, un aventurier, care i-a luat ce 
bruma avere mai scăpase, și apoi a părăsit-o. La 1700, era încă în 
viaţă. 

Duca e ctitorul mănăstirii Cetăţuia, lângă Iaşi; începută în 
1669, în a doua domnie, ea era gata în toama lui 1671 (vezi fig. 38, 
39 şi 40). E de asemenea ctitorul mănăstirii Sfântului Ioan Zla- 
taust (gură de aur) din laşi, ridicată în locul unei biserici mici 
a lui Ştefan Tomșa. Pisania are data Decemvrie 1682 — deci a 
treia domnie — st menţionează, în afară de perechea domnească, 
și pe fiul Constantin cu soţia lui Maria, fiica lui Brâncoveanu. 
Tot Duca a refăcut «biserica cea albă de lângă leredee » din Iaşi 
şi a isprăvit zugrăveala bisericii Sf. Niculae Domnesc. Doamna 
Anastasia e ctiţoră la Agapia: ci i se datoresc casele şi beciul 
mănăstirii. 

Dumitraşeu Cantacuzino a doua oară. După prinderea lui 
Duca, o parte dintre boieri cer ca domn pe Constantin Cantemir, 
un bătrân şi viteaz ostaş; e numit însă de Turci Dumitrașcu 
Cantacuzino; el primește caftanul la Babadag, la 8 Fevruarie 
1684, iar în Martie intră in lași, Petriceicu retrăgându-se în 
Polonia. 

Noul domn găsește în ţară o foamete cumplită; oamenii ajun- 
seseră să-și dea, pentru câţiva saci de mălai, copiii robi la Tătari; 
s'au înregistrat chiar și cazuri de canibalism. 


Fig. 33. — Biserica mănăstirii Cetăţuia, inainte de restaurare. 


Vig. 39, — Biserica, zidul înconjurător și clopotnița mănăstirii Cetăţuia, după restaurare. "Durlele 
au acum acoperișurile ascuţite. 


Fig. 40. — Bolţile sălii « gotice» (sala soborului) dela casele egumenești ale mănăstirii Cetăţuia. 
Nervurile sunt de piatră sculptată. 

Presiunea fiscală continuă, excesele împotriva unora dintre 
boieri, de asemenea. De aceea, Cantemir fuge în Muntenia, la 
Șerban Cantacuzino, împreună cu câţiva boieri din ţara de jos 
şi lucrează pentru a lua tronul. 

In toamna anului 1684, regele Poloniei Sobieski a făcut, în 
cadrul acţiunei prevăzute de «Liga Sfântă», o nouă expediţie 
contra Turcilor. Ea nu atinse însă decât Hotinul, armata fiind 
oprită mult timp de revărsările Nistrului. Nu se ajunse la o luptă 
hotăritoare şi, venind iarna, cele două oști se retraseră. In vara 
următoare, silinţele pribegilor din Muntenia fură încununate de 
succes: Cantemir fu numit domn (25 Iunie 1685). De altfel, lupta 
impotriva lui Dumitrașcu era ușor de dus: el era lipsit de însușiri, 
viţios — scandalizase lumea în Iaşi prin legătura lui cu lata unei 
vachieriţe de pe Podul Vechiu — « nestătător la voroavă » adică 
fără cuvânt, «telpiz » deci viclean şi «amăgitor». Pe deasupra, 
inconjurat de Greci apucători şi aroganţi. Neculce este indignat 
şi amărit peste măsură de un asemenea domn. «Oh! Oh! Oh! 
Săracă ţară a Moldovei — exclamă el—ce norocire de stăpân 
ca acesta ai avut! Ce sorţi de viaţă ţi-au căzut! Cum de au mai 
rămas om trăitor în tine, de mirare este, cu atâtea spurcăciuni de 
obiceiuri... ». 

Trimis la Stambul, Dumitrașcu Cantacuzino a fost mai întâi 
închis; i se dă apoi drumul şi moare, scurt timp după aceea, în 
sărăcie. 

ŞERBAN CANTACUZINO 


Şerban Cantacuzino este, atât sub ra- 
portul politic cât și sub cel cultural, per- 
sonalitatea cea mai pulernică a istoriei 
muntene dinte Matei Basarab şi Con- 
stantin Brâncoveanu. 


Șerban Cantacuzino era înalt de statură, puternic, de o înfă- 
țişare impunătoare şi majestoasă. Avea o voce impresionantă, 
«de tigru », de care s'au speriat mulţi. Era tenace în ură, răzbu- 
nător, mergând până la cruzime, şi violent. Pe de altă parte, 
accesibil ideilor înalte, iubind literele şi artele, încurajându-le; 
ambițios și mândru, ţinând la numele familiei sale, s'a visat îm- 
părat al Bizanțului. Abil, bun diplomat, a știut să-și prelungească 
domnia timp de zece ani — mult, când ne gândim la predecesorii 
săi; în același timp, a avut legături și cu creştinii, hotărît să treacă 
de partea lor, la momentul oportun. O personalitate complexă, 
care a atras atenţia contemporanilor şi care ocupă un loc bine 
precizat atât în istoria politică a noastră cât şi în cea culturală. 

Răzbunarea contra partidului Bălenilor. Imbrăcând caftanul 
de domn la 30 Noemvrie 1678, în Adrianopol, Şerban Cantacuzino 
sosește în Bucureşti, la 16 Ianuarie 1679. Numirea lui e primită 
cu bucurie de popor; mai mulţi fruntași ai partidei adverse, între 
care clucerul Ivașco Băleanul, trec însă peste Milcov în Mol- 
dova. Deocamdată n'au loc răzbunări; dimpotrivă chiar, Hrizea 
Popescu, ginerele lui Gheorghe Băleanu, îşi păstrează dregătoria 
de mare vistier; în vară, cât lipseşte domnul, plecând împreună 
cu Turcii, în Ucraina, la Dohan Ghecet, e şi ispravnic de scaun; 
apoi, la începutul anului 1680, e făcut vel vornic de ţara de jos. 
Probabil, Şerban a lăsat acest interval de timp pe de-o-parte ca 
să-şi consolideze domnia, pe de altă parte ca să atragă în ţară 
pe pribegii din Moldova. Aceştia nevenind, începe prigoana îm- 

potriva tuturor celor care-i făcuseră rău, lui și familiei lui. Incă 
pe drum fiind, la întoarcerea dela Dohan Ghecet, dă ordin Tăta- 
rilor să-l ucidă pe Drosul Sărdarul, care îl arestase, din ordinul lui 
Gheorghe Duca în 1675 (vezi mai sus, p. 125). Copiii lui Drosul 
fură şi ei ucişi «ca să-i stingă neamul»: băiatul fu coborit legat 
într'o ocnă părăsită, iar fata omorită de nişte seimeni. Urmează 
apoi Vâlcul vornicul: închis și judecat în mai multe rânduri, el e 
dus la Snagov şi acolo, după tortură, ucis. Aceeaşi soartă şi în 
acelaşi loc are căpitanul Pătraşco Urziceanul. Radu vistier Ocnarul 
e spânzurat la Ocnele Mari, «de poarta casii lui»: răzbunare, 
desigur pentru suferințele suferite de partizanii Cantacuzinilor 
închiși la ocnă, în timpul lui Grigore Ghica (vezi mai sus, p. 122). 

Cea mai însemnată dintre victime e însă Hrizea Popescu. 
Putin timp după ce fusese făcut mare vornic şi anume «pre la 
Sfeti Teodor », în postul Paștelui, e închis, sub pretextul că ar îi 
mâncat banii ţării, pe când era vistier. Cercetarea dovedeşte însă, 
dimpotrivă, că a dat dela el și încă o sumă considerabilă. I se pune 
atunci în seamă zahereaua trimisă la Camenița şi care ar fi fost găsită 
rea; el trebue să achite contra valoarea, 41.000 de taleri, vânzân- 
du-şi, în acest scop, satele, moşiile şi ţiganii. Eliberat un moment, 
după plata sumei, e închis apoi din nou, torturat şi, fiindcă otrava 
mavea efect asupra lui, tras în ţeapă (Martie 1680). 

In afară de aceștia, au mai fost ucişi şi chinuiţi și alţii. E sigur 
că Şerban Cantacuzino nu ezita când era vorba să-şi răzbune 
vreo umilință sau suferinţă din timpul boieriei. Și, lăsând la o parte 
afirmaţia cronicarului Radu Popescu — fiul lui Hrizea — cum că 
domnul «cu răotatea lui au spart şi au dezrădăcinat nenumărate 
case de boieri ei de slujitori şi de săraci », rămâne totuși mărturia 
călugărului catolic Del Monte — neamestecat deci în luptele şi 
patimile interne — care scrie textual: «cât sânge nevinovat a 
vărsat şi câte jafuri, în chipul cel mai crud, a făcut, nu e cu putinţă 
a se povesti în puţine cuvinte». 

Cu omorirea lui Hrizea se poate socoti încheiată lupta între 
Cantacuzini şi Băleni. Pentru a arăta că n'a mai rămas niciun 
resentiment, că deacum înainte vor fi cu totul alte raporturi, 
face Şerban, în ultimul an al domniei, în 1688, un gest într'adevăr 
simbolic: căsătorește pe una din fiicile sale, Smaranda, cu Grigore 
Băleanu, fiul lui Ivaşco și nepotul lui Gheorghe, marele ban. Dar, 

ca şi cum ar fi fost un blestem, tânăra soţie moare, de boală, 
după numai patru luni de zile (23 Mai 1688). 

Fiscalitatea. Una din acuzările care i se aduc lui Şerban Can- 
tacuzino este că a exercitat o presiune fiscală din cele mai grele. 
Cronica — e adevărat protivnică lui —a lui Radu Popescu, arată 
că în anul dintâi a luat din ţară 2000 de pungi de bani, în al doilea 
3000, în al treilea și mai mult «cât răsuflu boierii, slujitorii, bir- 
nicii nu mai avea: bătuţi, căsniţi în toată vremea, îşi vindia 
moşiile, ţiganii, viile şi tot ce avia, de le cumpăra Şerban Vodă 
şi ai lui; iar săracii plângia și plinia tot ce le ceria, că era legaţi 
de stâlpii ce era înfipţi la puşcărie, înlăuntru şi afară, de-i bătea 
cumplit: pre boiari, pre căpitani, pre slujitori, pân i-au sărăcit 
pre toţi; şi care cum scăpa, umplia ţărâle, cari nu muria de bătăi 
sau de necazuri ». Călugărul Del Monte, amintit mai sus, care a 
trăit la curtea lui Şerban, confirmă întru totul aceste excese fiscale și 
adaogă că, din cauza lor, «Ţara Românească e deşartă de oameni». 
Chiar cronica oficială, scrisă de Stoica Ludescu, omul de casă al 
Cantacuzinilor, recunoaşte indirect presiunea fiscală când arată că 
pe domn «îl împresura Turcii cu dări de bani şi cu zahareale». 

Aceste necontenite cereri turcești — mereu sporite — înghiţeau 
întradevăr cea mai mare parte din sumele adunate. S'a făcut 
socoteala că ele reprezentau la finele veacului al XVII-lea, «trei 
pătrimi din veniturile țării». Se adăogau apoi nevoile curţii, pe 
care Şerban o voia strălucitoare, cu lux și fast, cum se cuvenea 
pentru un descendent al împăraţilor bizantini, şi în sfârşit, nevoile 
sale personale și ale familiei sale. Cantacuzinii pierduseră o parte 
din averea lor în timpul persecuțiilor lui Grigore Ghica și Gheorghe 
Duca și pe când fuseseră pribegi sau în surghiun. Căutau acum 
deci să și-o refacă și s'o sporească. Toate acestea la un loc explică 
de ce dările au fost mari şi dece, nu numai sărăcimea, dar chiar 
şi boierii au trebuit, sub diferite forme, să plătească sume însemnate. 

Politica externă. Sub Şerban Cantacuzino are loc faptul care 
înseamnă începutul decăderii turceşti: e asediul Vienii, în 1683, 
terminat prin catastrofala înfrângere a vizirului Kara Mustafa. 
Trei ani după aceea, cade cetatea Budei şi pașalâcul din Un- 
garia se prăbușește, armatele împăratului dela Viena ajungând 
la hotarele Ţării Româneşti. Aceste evenimente influenţează 
puternic atitudinea lui Şerban, făcându-l să înceapă tratative cu 

Imperialii, în vederea unei colaborări cu ei. Tratativele durează, 
punctul de vedere austriac deosebindu-se de cel al domnului 
muntean, care se gândea în primul rând la interesele ţării şi ale 
dinastiei sale; el moare înainte de a le vedea terminate. 

In tot acest timp, Şerban a executat însă, ca și predecesorii săi, 
dispoziţi unile venite dela Poartă. Astfel, în primul an de domnie, el 
merge cu oastea la Dohan Ghecet (sau Dohan Cale), în Ucraina, pe 
Nipru, unde dă ajutor la construirea a două cetăţi împotriva Cazaci- 
lor. În Octomvrie era iîndărăt, în scaun. In 1681, trimite un detașa- 
ment de vreo 4000 de oameni, sub comanda sărdarului Coţofeanul, 
să ajute rebelilor maghiari, care în frunte cu Emeric Tököli, luptau 
împotriva Imperialilor. După asediul Vienei, în 4685, el porneşte, e 
drept numai cu 1000 de ostași, spre Camenița să ajute pe Soliman 
Paşa împotriva Leşilor. Mergând foarte încet, la laşi îi soseşte vestea 
că aceştia au fost înfrânți, aşa încât se întoarce îndărăt. In sfârșit, 
în 1686, un alt detaşament muntean, comandat de fratele său 
spătarul Iordache Cantacuzino, dă ajutor Turcilor în luptele cu 
Imperialii cari asediau cetatea Szegedinului, după căderea Budei. 

Un deosebit interes prezintă participarea lui Şerban Canta- 
cuzino la expediţia din 1683, împotriva Vienei. Această expediţie, 
făcută din îndemnul vizirului Kara Mustafa, trebuia să însemne 
apogeul puterii musulmane ; ea a fost, în realitate, începutul decă- 
derii ei. Turcii adunaseră totuşi o armată uriaşe la care se adaoseră 
Tătarii cu lanul lor, apoi Emeric Tököli, recunoscut, cu câteva 
luni înainte (16 Septemvrie 1682) de către sultan ca rege al Unga- 
riei, în sfârşit comnii ărilor noastre, Gheorghe Duca şi Şerban 
Cantacuzino. Acesta din urmă veni cu o oaste de 4000 de oameni; 
pe la mijlocul lui Iunie era la Alba Regală, în Ungaria, unde se 
afla tabăra turcească. Asediul Vienei incepu la 14 Iulie şi ţinu până 
la 13 Septemvrie. Apărătorii erau în număr mult mai mic, nici a 
treia parte măcar din acela al asediatorilor; aveau însă avantajul 
comandamentului, superior, şi a coeziunii, în timp ce Turcii erau 
divi aţi. Intr'adevăr, pașa de Buda, care se temea ca după cuce- 
rirea Vienei, să nu scadă însemnătatea pașalâcului său, sabota pe 
Kara Mustafa, iar + omnii noștri doreau, în ascuns, izbânda creşti- 
nilor. Şi Duca, dar mai ales Șerban Cantacuzino, aduseră servicii 
acestora, transmiţându-le știri asupra situaţiei din tabăra turcească, 
îndemnându-i la rezistenţă şi îndrumându-le curierii. Șerban dădu 

chiar asigurarea că, în caz de atac, trupele sale, uşor de recunoscut 
după steaguri care aveau pe o parte crucea, pe partea cealaltă chi- 
pul Maicii Domnului, vor face așa încât biruinţa să rămâie Impe- 
vialilor. Însărcinate să repare un pod important şi fiind bombar- 
date din cetate, trupele muntene şi moldovene, părăsiră întradevăr 
lucrul şi se retraseră. Vizirul, bănuitor, puse atunci pe paşa de 
Bosnia şi cel de Magnezia să supravegheze mişcările alor noştri. 

Asediul nu fu dus cu energie — Kara Mustata vroia să cruţe 
oraşul, viitoarea cucerire — așa încât regele Poloniei loan Sobieski, 
chemat în ajutor ei pe care-l lega de Leopold, împăratul Austriei, un 
tratat, de alianţă împotriva Turcilor, încheiat la 31 Martie 1683, avu 
timp să sosească. Un atac puternic, dat în ziua de 12 Septemvrie, 
de către Poloni, slărâmă pe Turci; aceştia, cuprinși de panică, se 
retraseră în grabă, părăsind întreaga tabără, cu tunuri şi bagaje, 
în mâinile învingătorilor. Şerban, care ridicase spre sfârșitul ase- 
diului, într'o pădurice de lângă Viena, o cruce înaltă de lemn, cu 
o inscripţie, lăsând să se înțeleagă adevăratele sale sentimente, se 
retrase şi el împreună cu vizirul până la Belgrad, iar de aci veni 
în ţară. Kara Mustafa fu sugrumat din ordinul sultanului, drept 
pedeapsă pentru neizbânda expediției pe care el o provocase. 

Tratativele lui Şerban Cantacuzino cu Imperialii. Victoria dela 
Viena avu un răsunet extraordinar în întreaga lume creştină. Se 
dovedise că Turcii pot fi înfrânți; îşi făcea drum credinţa că o 
alianţă între statele creştine în vederea luptei în comun împotriva 
semilunei ar putea duce chiar la cucerirea peninsulei balcanice şi 
la gonirea musulmanilor din Europa. Proiectul «Ligei Sfinte» 
pe care Sobieski îl susţinea de mai multă vreme se realiză acum. 
Polonia, Austria şi Veneţia se legară să lupte împreună împotriva 
Tureilor şi să atragă în această luptă și pe Moscoviţi. Operaţiile 
vor fi duse independent, fiecare îşi va păstra teritoriile ce va cuceri 
afară de acelea asupra cărora vreun aliat va dovedi un drept 
istoric. La 34 Martie 1684, Papa dădea binecuvântarea sa a Ligei 
Sfinte » și punea la dispoziție mijloace materiale însemnate. 

In virtutea acordului încheiat, Sobieski urma să ducă lupta 
la Dunăre, atrăgând de partea sa Ardealul, Moldova şi Muntenia; 
așa se explică expedițiile succesive polone care au loc în această 
vreme în Moldova. Pe de altă parte, Imperialii trebuiau să atace 
dinspre apus, ocupând Buda, desființând pașalâcul din Ungaria 

şi ajungând la Belgrad şi la hotarul Ţării Românești; așa se ex- 
plică tratativele diplomatice ale lui Şerban Cantacuzino, din 
ultimii ani ai domniei sale. Ambele acţiuni creștine se întâlneau 
însă pe pământul ţărilor noastre, asupra cărora ridicau pretenţii, 
invocând drepturi istorice, atât unii cât şi ceilalţi. De aci o surdă 
rivalitate între Poloni și Austriaci pentru stăpânirea basinului 
Dunării de jos. Căci, pe lângă țelul oficial, public, şi de efect, care 
era lupta împotriva necredincioșilor, mai exista și țelul celălalt, 
expansiunea teritorială, beneficiile, dacă se poate, maxime. 

Şerban înclina spre creştini așa cum, înaintea lui, făcuseră 
şi alți domni. El înţelegea însă să nu se angajeze decât în con- 
diţii optime, atunci când va avea certitudinea reușitei. De aceea, 
ţinând legătura atât cu Polonii cât şi cu Austriacii, arătându-le 
că vrea să scuture «jugul otoman », el cerea, pentru a se angaja 
pe faţă, ca mai întâi să fie cucerită Timişoara iar armatele imperiale 
să ajungă la Orşova. Pe de altă parte, voia să evite o ocupare a 
ţării de către Austriaci sau Poloni și o infeodare faţă de aceştia, 
căci atunci n'ar fi făcut decât să schimbe suzeranul. 

Ceea ce urmărea Şerban ca realizare imediată era, sub raportul 
teritorial, recâștigarea raielelor, deci linia Dunării, iar sub raportul 
politic, independența — dacă se poate — a statului, sub dinastia 
sa, dacă nu, un uşor protectorat creştin, care, în schimbul unei 
sume anuale, nu prea ridicate, să-i asigure sprijin militar şi loc 
de refugiu, în caz de nevoie. Ca realizări ulterioare, el voia ridi- 
carea creștinilor ortodocşi din Peninsula Balcanică, sub conducerea 
sa, şi la urmă, refacerea împărăției de răsărit peste care să stă- 
pânească, așa cum stăpâniseră odată înaintaşii săi. 

Anii 1684—1686 se duc în corespondențe şi tratative diplo- 
matice, Șerban folosindu-se şi de rivalitatea dintre Poloni și Aus- 
triaci, determinată de dorinţa stăpânirii ţărilor noastre. La 2 
Septemvrie 1686 este cucerită Buda, iar peste aproape un an, 
la 11 August 1687, armatele împăratului Leopold repurtează o nouă 
biruinţă, strălucită, la Mohács. Solicitat iarăşi, Șerban trimite un sol 
la. Viena ; i se răspunde în Fevruarie 1688, prin recunoașterea dina- 
stiei sale ca ereditară în Țara Românească, prin acordarea titlului 
de baron al imperiului pentru toată familia lui şi prin făgăduiala 
unui ajutor de 6000 de soldaţi în luptele cu Turcii. In schimb, se 
cere închinarea ţării și un tribut anual de 75.000 de taleri. Şerban 

nu vrea încă să se lege definitiv; el caută, în acelaşi timp, sprijin 
la Bue, trimițând la Moscova pe arhimandritul Isaia dela Muntele 
Athos. Pentru a-l forţa să se pronunţe, Austriacii dau ordin atunci 
generalului Veterani, care se afla în Ardeal, să intre în Muntenia. 
Acesta coboară prin Banat, cucereşte Orşova ai pătrunde în ţară. 
La 24 August 1688 e la Cerneţi, apoi prin Craiova se îndreaptă 
spre Câmpulung. Şerban se angajează atunci să trimită o solie in- 
semnată la Viena pentru a încheia actul de închinare și în același 
timp se obligă a da lui Veterani provizii pentru întreţinerea pe 
timpul iernii a 12 regimente, în valoare de 4200 de taleri lunar. Ob- 
ținând ceea ce doriseră, armatele imperiale trec munţii îndărăt, în 
Ardeal, la 23 Septemvrie. Solia, alcătuită din 130 de persoane, în 
frunte cu spătarul lordache Cantacuzino, fratele domnului, pornește 
la rândul ei spre Viena ` Şerban însă nu mai apucă încheierea actu- 
lui, de oarece, între timp, moare (9 Noemvwrie 1688). S'a spus de unii 
dintre contemporani că moartea domnului — bolnav încă din Au- 
gust — n'ar fi fost naturală, ci provocată de otravă ei că autorii 
acestei crime ar fi chiar fraţii săi, Constantin și Mihai, împreună cu 
nepotul său Constantin Brâncoveanu. Ce temeiu are învinuirea, e 
greu de spus; ni se pare însă foute puţin probabil ca binecre- 
dinciosul Brâncoveanu să fi luat parte la un asemenea act. 
Şerban Cantacuzino sprijinitor al culturii. Şerban Cantacuzino a 
prețuit cultura și a sprijinit-o. El întemeiază la Bucureşti, în 1679, 
— deci încă dela începutul domniei — o şcoală de învăţătură supe- 
rioară, sau, cum se spunea atunci, o Academie, unde cursurile se fă- 
ceau însă în limba greacă veche. Sediul era la mănăstirea Sfântul 
Sava, în faţa Universităţii de azi, unde e statuia lui Mihai Viteazul. 
Avea mai mulți profesori, plătiți cu salariu anual, dela vistierie; 
cunoaștem, pentru anii aceştia dela început, numele lui Joan Comnen, 
în călugărie /erotei, profesor de ştiinţele fizico-matematice. Se mai 
preda filosofia, teologia, gramatica, istoria şi limbile greacă și latină. 
Elevii erau interni ; o ştire din vremea lui Brâncoveanu ne arată că 
numărul lor atingea o sută cincizeci, uneori trecând şi de două sute. 
Şerban Cantacuzino s'a interesat şi de tipar. Exista în Bu- 
curești, chiar în primul său an de domnie, o tipografie înființată 
«de iznoavă » de Mitropolitul Varlaam care adusese şi a dascăli 
de tipografie »; ea era aşezată în cuprinsul mitropoliei. In această 
tipografie, apare în 1678, lucrarea a Cheia Inţelesului », tradusă 

din ruseşte şi cuprinzând «învățături » bisericeşti, cu «mărturii 
dentru Sfânta Scriptură ». Urmează în 1680, 1682 şi 1683, alte 
trei lucrări bisericeşti: Liturghia sfinţilor Vasile, Grigore şi Ioan, 
Evanghelia şi Apostolul, ultimile două fiind tipărite a den porunca 
şi cu toată cheltuiala prea luminatului şi prea înălțatului domn 
lo Şerban Cantacuzino ». Tot aci se tipăreşte, în ultimul an al 
domniei, primele exemplare ieşind însă abia sub Brâncoveanu, 
vestita Biblie din 1688, cunoscută îndeobște sub numele de Biblia lui 
Serban (pentru detalii, a se vedea partea a doua a acestui volum). 

Relaţiile cu biserica din Ardeal. Ctitoriile. Șerban Cantacuzino 
n’a neglijat treburile bisericeşti nici în alte privinţe. El se intere- 
sează astfel de aproape de situaţia mitropolitului din Ardeal, 
Sava Brancovici, persecutat de calvini — i se făcuse proces pentru 
o gestiune bănească — și obţine un decret de întărire din partea 
principelui Mihail Apaffy (4 Octomvrie 1679). Prigonirile contra 
lui Sava nu încetează însă; trimis din nou în judecată, sub acu- 
zarea de imoralitate, el e condamnat, la 2 Iulie 1680, desbrăcat 
în biserică de odăjdiile arhiereşti, bătut cu vergi şi închis. Această 
«nemai pomenită barbarie» provoacă o violentă reacţie din 
partea lui Şerban care trimite vorbă lui Apafly că, de ar trebui 
să cheltuiască şi 500.000 de taleri, tot nu se lăsa până nu-l va 
mazili. De teamă, Sava e eliberat; slăbit de suferinţele îndurate, el 
moare însă curând după aceea. Fratele său, Gheorghe, care fusese și 
el arestat, izbuti să treacă peste munţi, în Țara Românească și 
rămase multă vreme la curtea domnească. Șerban îl întrebuință 
în legătură cu planurile de răscoală ale creștinilor din Balcani, 
în special pentru Sârbi, din al căror neam Brancovicii se trăgeau. 

Urmașii lui Sava pe scaunul vlădicese din Ardeal, un /osif, 
apoi, acesta dispărând curând, un Ioasaf, fură întăriți şi hiro- 
toniţi la Bucureşti; mitropolitul muntean, Teodosie, era el însuşi 
din Ardeal, anume din satul Veştem, de lângă Sibiu. 

Șerban s'a amestecat și în treburile patriarhiei din Constan- 
tinopol, contribuind esenţial la înlocuirea patriarhului Iacov prin 
Dionisie (Seroglanul), o rudă a Cantacuzinilor. 

Sub raportul ridicării de lăcașuri bisericeşti, avem de men- 
tionat o singură ctitorie: Cotrocenii, începută la 26 Mai stil vechi 
1679; «la care mănăstire — spune Şerban într'un hrisov — noi 
singuri am înfipt sapa la pământ şi cu mâna noastră jos în temelie 

cărămizi am pus pre chipul sventei şi dumnezeeştei cruci» ‘vezi 
şi fig. 44 şi 42. In Aprilie, anul următor, Dosofteiu, patriarhul 


Fig. 41. — Pesătură bisericească înfățișând pe Şerban Cantacuzino, soția sa Maria și fiul lor 

Gheorghe. Domnul și doamna ţin pe mâini, după obiceiul stabilit în tablourile elitoriceşti, 

o reproducere în miniatură a fundaţiei lor, mănăstirea Cotroceni. Inscripţiile sunt în limba 
greacă, (Muzeul de Artă Neligioasă, București). 


dăruite de domn. lar la 25 Octomvrie 1682, Şerban însuși dă un 
aşezământ pentru conducerea şi gospodărirea mănăstiriii, pe care 
o închină către întreaga obşte a Muntelui Athos (vezi şi fig. 43). 

Ni s'a păstrat o însemnare a reparațiilor făcute în timpul 
domniei la palatul său din Curu-Ceșme, pe Bosfor, lângă Constan- 
tinopol. Examinarea detaliilor ne arată că era într'adevăr o așezare 
« strălucită », aşa cum o califică autorul însemnării. Tot lui i se 
datorește şi construirea unui « frumos şi minunat pod» la Călu- 
gären ; ştirea și aprecierea o luăm din inscripţia crucei de piatră 

care şi astăzi se vede, în dreapta şoselei Eucureşti-Giurgiu, aproape 
de locul unde se afla podul. 


paea. 


Tig. 42. — Uşi de lemn sculptat dela biserica mănăstirii Cotroceni, Tu 
panourile superioare stema Cantacuzinilor, vulturul bicefal. 

Familia. Şerban Cantacuzino a fost căsătorit de două ori: 
prima dată cu Maria, fiica vornicului Stroe Leurdeanu; după 

Fig. 43. — Pomelnicul mănăstirii Văleni, închinată mănăstirii Cotroceni. Primii pomeniţi sunt 
domnii « cei ce au miluit» având în frunte pe « [o Şărban Cantacuzino Voevod» 

moartea ei, a luat pe Maria, fiica lui Ghencea Rustea vornicul. 
Cu aceasta a avut mai mulţi copiii: un băiat Gheorghe, încă nevâr- 
stnic la moartea tatălui său, şi cinci fete: Elena, Maria, Smaranda, 
soţia lui Grigore Băleanu, (vezi mai sus, p. 158), Casandra, care s'a 
măritat în 1699 cu Dimitrie Cantemir, și Bălasa. Doamna Maria 
e ctitora Bisericii Doamnei din Bucureşti ; în locul vechiului lăcaș 
de lemn, ea ridică unul de piatră în 1683. 

Mama lui Şerban, postelniceasa Elena, a mai trăit aproape un 
sfert de veac după năpraznica moarte a soiului ei. In Sep- 
temvrie 1681, după ce-şi face testamentul, pleacă în călătorie 
lungă, la Sfântul Mormânt, însoţită de fiul ei Mihai şi de o im- 
punătoare suită, numărând, între alţii, o sută de seimeni. Reîn- 
toarsă cu bine în ţară, ea iși sfârşeşte viaţa la 12 Martie 1687 și 
e îngropată la mănăstirea Mărgineni, alături de soţul ei. 

Mormântul lui Şerban Cantacuzino se află la mănăstirea 
Cotroceni; lespedea de marmură care-l acoperă dă data morţii: 
29 Octomvrie stil vechiu şi vârsta celui răposat: 54 de ani. 

CONSTANTIN BRÂNCOVEANU 


Gospodar, credincios, iubitor de artă și 
de cultură, Constantin Brâncoveanu esle 
una din figurile cele mai de seamă ale 
trecuiului nostru. EL simbolizează epoca 
de strălucire a spiritului românesc, 

Constantin Brâncoveanu a avut una din domniile cele mai 
lungi din istoria Munteniei; numai Basarab Întemeietorul și 
Mircea cel Bătrân au stăpânit mat mult timp ţara. Nepot lui 
Şerban Cantacuzino, — mamă-sa, Stanca, era sora fostului domn — 
fruntaş între dregători — ajunsese vel logofăt — dispunând de 
o avere însemnată şi deplin mulţumit cu situaţia sa, el nu voia 
tronul; a fost însă împins să-l primească de către ceilalți boieri 
care-i preţuiau firea chibzuită, paşnică și aleasă. Cronica ţării ne 
arată cum sau petrecut lucrurile: « Logofete — i-au spus boierii 
— noi cu toţii pohtim să De fii domn». Brâncoveanu zise: « Dar 
ce aşi vrea eu cu domnia? De vreme ce ca un domn sânt la casa 
mea, nu-mi trebueşte să fiu»; ear ei ziseră: « Ne rugăm nu lăsa 
teara să intre alți oameni, sau răi sau nebuni, să o strice, ci fii! 
Şi-l luară de mâni şi-l împingea de spate şi acolea fiind şi un ca- 
pegiu împărătesc pentru trebi împărăteşti, îl dusease şi pre el 
la mitropolie; şi duseră caftan la capegi-bașa al împăratului de 
au cetit molitvele de domnie şi au mers de i-au sărutat mâna, 
zicându-i: mulţi ani» (vezi fig. 44). 

Relaţiile cu Imperialii, cu Turcii şi cu Moldova. Delegaţia tri- 
misă de Șerban Cantacuzino la Viena (vezi mai sus, p. 163), so- 
seşte acolo la 10 Decemvrie 1688. Brâncoveanu îi reînoise man- 
datul așa încât, după discuţiuni care durează o lună și ceva, 
se ajunge, la 30 lanuarie 1689, la întocmirea diplomei imperiale 
prin care ţara se închina Imperialilor. Această închinare n'a de- 


170 CONSTANTIN BRÂNCOVEANU 


Fig. 44. — Constantin Brâncoveanu și cei patru feciori ai săi, Constantin, Ștefan, Radu şi Matei 


după o gravură iu aramă, posterioară morţi ler, 

venit însă fapt îndeplinit, deoarece nu s'a ajuns la realizarea 
condiției specificate în «Apendix »-ul cerut de Şerban Cantacu- 
zino, condiție care prevedea că aplicarea celor convenite se va 
face numai atunci « când obștescul vrăjmaş de ajuns va fi înfrânt 
şi ne vom încredința că este într'atât ruşinat, încât să nu mai 
poată mai departe prăpădi şi pustii cu totul aceste mult asuprite 
tări». Nu era însă deloc acesta cazul. Turcii, dispunând de mari 
forţe militare, puteau oricând trece Dunărea, iar Tătarii nu aşteptau 
decât un semn ca să năvălească şi să prade. Aşa încât Brânco- 
veanu a trebuit să facă abstracţie de cele convenite la Viena; 
altfel punea în primejdie nu numai scaunul său, dar însăşi exi- 
stența Statului. Aceasta însă nu l-a împiedecat să aibă faţă de 
Imperiali o atitudine înţelegătoare, să le facă servicii, să le 
procure informaţii. A căutat, cu alte cuvinte, să ducă o politică 
de echilibru, care, ţinând seamă în primul rând de realitățile şi 
interesele româneşti, să nu prejudicieze asupra posibilităţilor 
viitorului. 

Imperialii voiau însă să forțeze pe Brâncoveanu să li se în- 
chine, între altele şi fiindcă aveau nevoie neapărată de provizii, 
în lungul lor războiu cu Turcii, provizii pe care Muntenia li le putea 
furniza. De aceea, la începutul lui Noemvrie 1689, trupele lor 
intră în ţară, pe la Cerneţi; în Decemvrie, un alt detașament, 
condus de generalul Heissler, coboară peste munţi, pe la Bran. 
Se cerea domnului întreţinerea, pe şapte luni, a 15.000 de soldaţi 
și o contribuţie de 800.000 de florini, din care urma să se scadă 
preţul a 1500 de cai, ce trebuiau livraţi. Brâncoveanu fu silit să 
admită o mare parte a acestor cereri și începu să le satisfacă; 
în acelaş timp, chemă însă în ajutor pe Tătari. Când aceştia so- 
siră, în lanuarie 1690, Heissler trebui să treacă munţii îndărăt, 
la Braşov. Prezenţa trupelor austriace în imediata apropiere a 
hotarului era însă o permanentă ameninţare. De aceea, în var, 
avu loc o expediţie impotriva lor. Turcii, împreună cu oastea 
munteană comandată de domn și cu un corp de «curuţi», ostași 
unguri, comandaţi de pretendentul Emeric Tököli (vezi mai sus, 
p. 160), scoboriră pe poteci, ocolind Branul, și dădură peste 
Heissler, între Zărnești şi Tohani. Ciocnirea, scurtă, se isprăvi 
printr'o izbândă deplină: Austriacii, sprijiniți şi de Secui, fură 
slărâmaţi, Heissler căzu prizonier (414 August 1690); printre cei 

rămaşi pe câmpul de luptă era și un ginere al lui Şerban Canta- 
cuzino, Aga Constantin Bălăceanu, care fusese în delegație la 
Viena şi care, duşman al lui Brâncoveanu, ar fi voit pe tronul 
țării pe cumnatul său, pe tânărul Gheorghe Cantacuzino. Tököli 
fu încoronat principe al Transilvaniei, în satul Cristian, lângă 
Sibiu. Se părea deci că toate scopurile expediției au fost atinse; 
bucuria nu ţinu mult însă, deoarece apropierea unei alte oştiri 
imperiale, condusă de marchizul de Baden, determină pe birui- 
torii dela Zărnești să se retragă. Muntenia avu mult de suferit 
de pe urma «curuților» lui Tököli, care jefuiră fără milă şi fă- 
cură tot felul de excese; ei trebuiră, în cele din urmă, să fie vå- 
nat de prin sate; comandantul lor, «craiul » de scurtă durată al 
Ardealului, trecu, de nevoie, la Vidin. 

După 1690, Brâncoveanu n'a mai avut nicio luptă, cu nimeni. 
Relaţiile lui cu Imperialii merg îmbunătăţinadu-se; le procură 
ştiri asupra situaţiei dela Turci, le trimite, când poate, şi provizii. 
La rândul lor, Imperialii, recunoscând aceste servicii, îi dau la 
30 Ianuarie 1695 titlul de «principe al imperiului»; încă mai 
dinainte, pe când era boier, Brâncoveanu obținuse atât cetățenia 
transilvană, cât şi, la 19 Mai 1688, titlul de conte (vezi şi fig. 
45 şi 46). Toate acestea urmau să-i servească mai ales în even- 
tualitatea unui refugiu în Ardeal sau în Austria, refugiu pe care 
domnul trăind în continuă grijă şi teamă de Turci, a căutat să 
şi-l pregătească din vreme. Aşa se explică şi moșiile pe care Brân- 
coveanu şi le cumpără peste munţi, precum și depozitele de bani 
pe care şi le face la Veneţia. Luase toate măsurile ca să-şi asigure 
viaţa în cazul când va trebui să părăsească tronul şi ţara; n'a 
putut însă scăpa de tragica soartă care-l pândea. 

Faţă de Turci, Brâncoveanu şi-a împlinit obligaţiile la care 
era ţinut. A furnizat «zahereaua » sau proviziile de tot felul ce 
i se cereau, a dat nenumărate care cu boi pentru transportul lor, 
a ajutat la repararea sau ridicarea cetăților —aşa de pildă, a 
Cladovei, pe malul drept al Dunării, în Serbia, a Benderului (1707), 
a Giurgiului, Brăilei, Cetăţii Albe (1710) —a informat repede ai 
precis pe sultan asupra împrejurărilor din ţările creştine. Ca 
să-și poată împlini această ultimă obligaţie, dispunea de o reţea 
întreagă de informatori, secretari, agenţi, negustori, la Sibiu, la 
Viena, la Veneţia, chiar şi la Moscova; mulţi dintre ei erau străini. 

Fig. 45. — Scrisoare a împăratului Iosif către Constantin Brâncoveanu, din 27 Iulie 1709. 
Iscălitura e autografă. (Colecţia Bibescu, Mogoşoaia). 

Bine înțeles, haraciul a fost plătit regulat. De asemenea daru- 
rile, numeroase şi însemnate, la toți meghistanii dela Poartă 
precum și la toţi dregătorii cari veneau cu vreo însărcinare în 
ţară. Se poate spune că niciun alt domn nu a dat Turcilor sume 
atât de mari ca Brâncoveanu ; bogăţia şi « culanţa » lui ajunseseră 
aşa de vestite, încât se întreceau, la Stambul, care mai de care 


Fig. 46. — Adresa scrisorii din 27 Iulie 1709, adresată de împăratul Iosif, « Ilu- 
strisimului Principe, Constantin Brâncoveanu, Voivodul Valahiei Transalpine ». 
(Colecţia Bibescu, Mogoșoaia). 


să aibă de aface cu stăpânitorul Valahiei, cu «altân beg», prin- 
cipele aurului », cum i se mai spunea. 
Graţie banilor — dar nu mai puţin şi serviciilor aduse, — izbu- 
teşte să-şi reînoiască mereu domnia ; în 1699 o capătă chiar pe viaţă. 
În acest an se încheie și îndelungatul războiu dintre Turci și 
Imperiali, început prin asediul Vienei de către vizirul Kara Mu- 

stafa, în 1683. Strălucita biruință dela Zenta, în 1697, câştigată 
de principele Eugeniu de Savoia face pe sultan să înceapă tra- 
tratativele care se încheie prin pacea dela Karlovitz (1699). Un- 
garia şi Ardealul revin, prin această pace, Imperialilor, Turcii 
rămânând, la Nord de Dunăre, numai cu Banatul Timişoarei. 
Brâncoveanu calculase bine păstrând raporturi bune cu cei dintâi: 
armatele lor sunt acuma din nou la hotarele țării. 

Cu domnul Moldovei, Constantin Cantemir (1685—1693), și 
cu sfătuitorii acestuia, Cupăreştii sau Ruseteştii, Brâncoveanu a 
avut relaţii încordate. Bogatul şi mândrul voevod muntean con- 
sidera pe Cantemir ca fiind om de rând ; acesta, pe drept cuvânt, 
era iritat de pretenţiile vecinului. Rezultatul e că fiecare caută 
să sape la Poartă pe celălalt. Cantemir primește la sine pe câţiva 
boieri munteni nemulţumiţi, în frunte cu Staicu paharnicul din 
Merişani și cu Preda Prooroceanul, și-i trimite la Stambul ca să 
pârască pe Brâncoveanu. Dar relaţiile şi mai ales argumentele — 
sunătoare — ale acestuia din urmă sunt mai puternice şi pribegii, 
puşi «în fiară şi în cătuşi», sunt predaţi domnului lor spre judecată. 
Ea se face, cu toate formele, la Bucureşti şi, în urma sentinței, 
Staicu e spânzurat în marginea orașului, la «târgul de afară », în 
zi de bâlci, să-l vază toată lumea, Preda primeşte aceeași pedeapsă, 
la Rușii de Vede, iar ceilalţi sunt băgaţi la ocnă (1693). 

Ostilitatea față de Constantin Cantemir se resfrânge și asupra 
feciorilor acestuia, asupra lui Dimitrie, a cărui primă domnie nu 
e recunoscută de sultan tocmai în urma intervențiilor lui Brân- 
coveanu, și asupra lui Antioh. Abia când acesta din urmă va lua 
pentru a doua oară domnia, în 1705, va interveni o împăcare, 
precedată, de altfel de o împăcare și chiar o încuscrire cu Ior- 
dache Ruset (vezi mai jos, p. 214). Ea nu va fi însă completă, 
nici definitivă; în 1711, când domneşte iarăși Dimitrie, relaţiile 
sunt din nou încordate. 

Brâncoveanu a căutat, după moartea lui Constantin Cantemir, 
să aibă în Moldova un domn al său, care să-i împărtășească gân- 
durile şi să-i urmeze indicaţiile. De aceea el sprijină pe Constantin 
Duca, pe care şi-l face şi ginere, de aceea este apoi pentru Mihai 
Racoviţă care-i venea şi rudă de altfel, fiindu-i văr al doilea. 

După confirmarea pe viaţă a domniei, obţinută în 1699, ar fi 
trebuit ca să nu mai existe nicio grije din partea Turcilor. Totuşi 

nu fu aşa. Brâncoveanu avea şi dușmani la Stambul, între alții pe 
marele dragoman Alexandru Mavrocordat Exaporitul, care dorea 
să facă pe fiul său Nicolae domn în ţara Românească. Tocmai 
din cauza puterii pe care o avea ai a influenţii de care se bucura, 
căutase Brâncoveanu să-şi apropie pe acest meghistan al Porții; 
de aceea se încuscrise cu el, una din fiicele sale, /linca, devenind 
soţia unui alt fiu al Exaporitului, anume Scarlat. Nunta avusese 
loc în Fevruarie:1698; zestrea era considerabilă: 100 de pungi bani, 
200 de pungi giuvaeruri și moșii. Din nefericire, după un an şi 
jumătate, Scarlat, îmbolnăvindu-se, muri (7 August 1699); legă- 
turile între cele două familii se rupseră şi Alexandru Mavrocordat 
începu să lucreze contra comnului. În primăvara anului 1703, 
vizir fiind Rami-Mehmed, numit de curând, Brâncoveanu fu 
chemat deci la Poartă «să sărute poala împărătească ». O ase- 
menea chemare era întotdeauna cu primejdia tronului, ba chiar 
şi a vieţii. Mulțumită însă stăruinţelor prietenilor săi dela Stambul, 
mulţumită mai ales numeroaselor pungi de bani și darurilor pe 
care le împarte, Brâncoveanu nu pate nimic de data aceasta; 
precedat de o delegaţie de mari boieri care arată Turcilor că ţara 
e mulţumită, şi însoţit de un strălucit alaiu, ajunge el la Adria- 
nopol. Aci, după o aşteptare de o săptămână, vede pe vizir care-i 
cere să sporească haraciul cu 240 de pungi; neavând încotro, 
Brâncoveanu acceptă, obţinând numai suprimarea, în schimbul 
acestui adaos, a tuturor «angariilor, mâncăturilor, mucarerurilor, 
huzmeturilor, bumbașirilor cu porunci», adică a tuturor pre- 
staţiilor extraordinare. Primit apoi în audienţă de sultan care-i 
spune «să chivernisească.... ţara... bine, precum şi până acuma », 
el poate, în sfârșit, să se întoarcă în ţară, fericit că a scăpat 
nevătămat din această încercare. 

Urmează o epocă liniștită, de belşug, cea mai frumoasă epocă 
din domnia lui Brâncoveanu. Voevodul, înconjurat de o familie 
numeroasă, clădeşte palate, biserici şi mănăstiri, încurajează arta, 
sprijină pe cărturari, duce o viaţă plăcută, în strălucire şi lux. 

Epoca aceasta fericită ţine până în 1711 când izbucnește răz- 
boiul dintre Ruși și Turci. Armatele celor dintâi, conduse de ţarul 
Petru cel Mare, trec în Moldova unde Dimitrie Cantemir li se ală- 
tură numaidecât. Brâncoveanu, solicitat şi el, stă în rezervă: era 
prima expediţie a Ruşilor în părţile noastre, rezultatul nu se 

putea prevede cu certitudine, deşi succesele de până atunci ale 
țarului, în special biruinţa dela Pultava asupra unui mare con- 
ducător de oști cum era Carol al XII-lea, regele Suediei, îndrep- 
tăţeau toate speranţele. Pe de altă parte, domnul avea şi o înde- 
lungată experienţă în ce priveşte cealaltă putere creștină. De 
aceea, prudent, îşi aşează tabăra într'un punct bine ales, în «gura 
Urlaţilor » la Albeşti, de unde putea, eventual, să apuce și spre 
Ardeal, apoi se întoarce la Târgovişte, hotărit, cum arată cronica, 
«să păzească ţara fără primejdie, de către amândouă părţile, 
adică şi de către Turci şi de către Muscali ». 

Se întâmplă însă că un boier al său, care-i era și rudă, spă- 
tarul Toma Cantacuzino, trecu fără ordin, cu o parte din călărime 
la Ruşi şi le ajută să cucerească Brăila. Cu tot acest succes iniţial, 
războiul sfârşi rău pentru ţar: înconjurat de forțe superioare, 
lipsit de provizii, după o luptă de câteva zile, la Stănilești, Petru 
cel Mare trebui să ceară pacea şi fu bucuros so obţie. Turcii înce- 
pură, din acest moment, să bănuiască pe domn de necredinţă; 
nu-şi puteau închipui ca spătarul Toma Cantacuzino să fi plecat 
dacă nu fără voia, măcar fără ştirea lui Brâncoveanu. Se adăo- 
gară apoi intrigile duşmanilor și printre aceştia erau chiar boieri 
din apropierea tronului, mai mult chiar — din nefericire -— rude 
de ale sale, ca stolnicul Constantin Cantacuzino. Acesta, frate cu 
lostul domn Şerban Cantacuzino, având el însuși un fiu Ştefan 
pe care l-ar fi vrut pe tron, dispunând apoi de numeroase şi în- 
semnate legături atât la Poartă cât şi în Ardeal, vedea cu părere 
de rău cum, prin întărirea casei nepotului său Brâncoveanu, se 
îndepărtează tot mai mult posibilitatea realizării dorinţei sale. 
Se imputa domnului că întreţine relaţii secrete cu puterile cre- 
ştine, comunicându-le acestora ştiri care dăunează Porții, că stă 
mai mult la Târgoviște, spre a putea fugi la nevoie peste munţi, 
unde și-a cumpărat moșii, că a depus, tot în vederea unei asemenea 
fugi, bani la Viena şi la Veneţia, ţara fiind strivită de dări, în 
sfârşit, că a bătut în Ardeal medalii de aur cu chipul său, ceea ce e 
un semn de independenţă (de fapt le bătuse spre a sărbători împli- 
nirea a 60 de ani care se apropia, căzând la 15/26 August 1714). 
Turcii erau bucuroşi să pună mâna pe marile averi ale lui Brân- 
coveanu; se folosiră deci de gestul necugetat al lui Toma Can- 
tacuzino, reţinură și o parte din pârile trimise de dușmani şi ho- 

tăriră să-l mazilească. La 14 Aprilie 1714, în preajma Paştilor, 
sosi la Bucureşti un trimis al sultanului, capugi başa Mustafa- 
aga; Domnul, nebănuind nimic, îl primi a doua zi în divan, când 
deodată văzu că i se pune pe umăr năframa de mătase neagră a 
maziliei. O împotrivire nici nu se încercă măcar; boierii şi oră- 
şenii, ameninţaţi că vor năvăli Tătarii, nu se mişcară. Peste alte 
două zile era numit domn Ştefan Cantacuzino, feciorul stolnicului ; 
scopul urmărit de acesta din urmă se implini deci. Mazilul, 
însoţit de întreaga sa familie, porni spre Stambul; aci, el fu închis 
la Edicule, unde stătuse și Vasile Lupu. Urmă apoi, după obiceiul 
nenorocit de care am mai amintit, tortura, spre a-l face să-şi 
declare întreaga avere. Banii, giuvaerurile, hainele şi lucrurile 
de preţ se confiscară şi fură vândute la mezat (vezi fig. 47). 
Întro casetă a doamnei se găsiră podoabe de o jumătate milion 
de taleri —o sumă uriașă pentru acea vreme — precum și un 
inel «cum nu se mai văzuse altul la Poartă ». Zdrobit de chinuri, 
dădu nenorocitul și înscrisul celor 400.000 de lei pe care-i avea 
depuşi la Veneţia. Se părea că lucrurile se vor opri aci; Brân- 
coveanu ar fi scris chiar în Ardeal să i se păstreze neatinse 
bunurile de acolo şi avea nădejde că va fi eliberat. Pârile duș- 
manilor însă și setea de sânge a cruntului vizir Gin Ali pașa 
fură mai puternice. Se hotărî deci pieirea «hainului », -- cât de 
nedrept sună acest cuvânt — a celor patru feciori şi a sfetnicului 
său de încredere «sluga (sa) cea bună et dreaptă », bătrânul clucer 
lenache Văcărescu. În ziua de 15/26 August, de Sfânta Maria, 
când împlinise 60 de ani, voevodul și ai săi fură porniţi, în 
picioarele goale şi în cămăși ja locul de osândă. În prezenţa sul- 
tanului, a vizirului, a corpului diplomatic străin, avu loc exe- 
cuţia: întâi căzu capul lui Văcărescu, apoi, pe rând, capetele 
celor patru feciori, la urmă, după ce văzuse toată grozăvia, capul 
lui Brâncoveanu însuşi. Trupurile fură expuse până seara, la 
poarta cea mare a seraiului, apoi aruncate în Bosfor. De aci 
le luară câţiva creştini şi le îngropară în mănăstirea din insula 
Chalke, în Marea de Marmara. Mai târziu, rămăşiţele pămân- 
teşti ale voevodului fură aduse în țară şi îngropate în biserica 
Sfântul Gheorghe Nou din Bucureşti, ctitoria sa. Deasupra mor- 
mântului, nefericita soţie ai mamă, doamna Marica, aşeză o can- 
delă cu următoarea inscripţie: a Această candelă ce s'au dat 

la sfeti Gheorghe cel Nou luminează unde odihnesc oasele feri- 
citului domn lo Costandin Brâncoveanu Basarab voevod şi 
iaste făcută de doamna măriei sale Măria, carea 
şi măria sa nădăjduiaște în Domnul iarăși aicea 
să i se odihnească oasele; Iulie în 12 zile, leat 
7228 » (1720) (vezi fig. 48). 

Activitatea culturală. Tiparul. Dintre voevozii 
Țării Româneşti, niciunul n'a prețuit şi sprijinit 
cultura ca Brâncoveanu. El însuşi om cu carte, 
nepot al învățatului stolnic Constantin Canta- 
cuzino care i-a fost tutore, a continuat mişca- 
rea culturală începută de Șerban Cantacuzino 
şi a amplificat-o. În vremea lui, se tipăresc 
zeci de cărţi, nu numai bisericeşti, dar şi de 
altă natură, nu numai pentru nevoile noastre, 
dar și pentru lumea greacă și orientală. La un 
moment dat, în 1701, funcționează simultan 
trei tipografii: la Bucureşti, la Snagov și la 
Buzău (vezi fig. 49). Domnul e înconjurat de 
cărturari, clerici şi mireni; i se dedică nume- 
roase lucrări; numărul şcoalelor sporeşte; o vie 
activitate culturală domnește în timpul stăpâ- 
nirii lui (vezi şi fig. 50). 

Dintre personalităţile care militează în acea- 
stă direcţie trebuesc pomeniţi în primul rând 
stolnicul Constantin Cantacuzino (vezi lig. 51), 
mitropolitul Antim Ivireanu, episcopul Mitrofan 
al Buzăului, cronicarii Radu Popescu şi Radu 
Greceanu. Expunerea vieţii şi activităţii lor o 

Fig. 48. — Candela de deasupra mormântului lui Constantin Brâncoveanu, pusă 
g 


de doamna Marica. Inscripţia e in româneşte, Stil caracteristice brâncovenesc. 

Fig. 49. — O pagină dela începutul uneia din tipăriturile lui Constantin Brâncoveanu, înfățișând 
stema ţării și opt « verșuri politice >, scrise de «mică şi plecată sluga măriei tale Radul logofăt», 

gia («despre suflet ai, metafizica, gramatica, ortografia; se vor 
face lecturi din Xenofon, Plutarh și Tucidide; din cuvântările lui 

Fig. 50. — Insemnarea autogrală a lui Constantin Brâncoveanu, inainte de a ajunge domn, 

pe un manuscris (dela rândul 3 în jos): «A lu Costandin Brâncoveanul vel logofăt, leat 7195 

(1687), Fevruarie 5. Dar dela dumnealui Costandin Cantacuzino 'biv vel stolnic». (Acadernia 
Romånă, Manuscrise), 

Isocrat, Demostene și ale Sfântului Grigore din Nazianz; din 
cântecele lui Pindar, fabulele lui Esop, tragediile lui Sofocle și 
Euripid; din cugetările lui Caton și Pitagora; bineînţeles, se va 
citi din Evanghelie şi din Faptele Apostolilor, «până la sfârșit ». Nu 
vor lipsi exerciţiile practice, în scris, la gramatică, dându-se atenţie 
şi ortografiei; temele vor fi corectate; se vor face și dialoguri, în 
contradictor. Cursurile vor avea loc numai cinci zile pe săptămână, 
Joia şi Dumineca fiind pentru «vacanţa şi odihna învăţăceilor ». 

Alături de această școală superioară, mai erau și altele, mai 
modeste. La Sfântul Gheorghe vechiu era o şcoală de slovenie unde 

Fig. 51. — Autograf al lui Constantin Cantacuzino: «Ex lib(ris) Constantini Cantacuzeni ». 
(Academia Română, Manuscrise). 


se pregăteau logofeţii care scriau hrisoavele în limba slavă — din 
ce în ce mai puţine de altfel — și traduceau pe cele vechi, înfă- 
țișate în divan, la judecăţi. Mihai Cantacuzino înfiinţează şi el 
o asemenea şcoală — prevăzând însă pe deasupra, şi un curs de 
muzică bisericească — la mănăstirea Colțea, ctitoria sa. Un do- 
cument din 17 Aprilie 1708, dat de Mihai Racoviţă, domnul Mol- 
dovei, vorbește de această nouă creaţie, «unde cei ce poftescu 
a nu-şi pierde în zadar vreamea tinereţilor, în dar vistierul în- 
vățăturii să poată să câştige»; el aminteşte și de existenţa spi- 
talului de acolo, «lăcaş dumnezeiesc, vrednic de laudă ». 

Ctitoriile. Constantin Brâncoveanu a fost un mare credincios. 
Cronica îl arată ca pe un domn «creștin și pravoslavnic, cu dra- 
goste şi cu râvnă creștinească și fierbinte »: nu e deloc o exagerare. 
Acest puternic sentiment l-a călăuzit întreaga sa viață și i-a fost 
sprijinul cel mai tare în ceasul crâncen al morții. 

Numeroasele lăcașuri dumnezeești pe care le ridică, le reface, 
le înzestrează pe întreg cuprinsul ţării și în afara hotarelor ei sunt 

Fig. 52. — Biserica mănăstirii Hurezi; este reprezentativă sub toate 'raporturile pentru lăca- 
șurile brâncovenești. 


CTITORIILE 185 


manifestări concrete ale credinţei sale. Incă pe când era boier, 
înalță el două biserici pe proprietăţile lui: una la Potlogi, în Dâm- 
boviţa, isprăvită în Septemvrie 1683, alta la Mogoșoaia, lângă 
București, isprăvită în ziua de 20/30 Septemvrie 1688, aşa dar 
cu puţin înainte de a fi ales domn. Scurt timp după ce se suie pe 
scaun, în vara celui de al doilea an de stăpânire (1690), încep 
lucrările mănăstirii Hurezi (Vâlcea) punându-se temeliile. Acest 
lăcaş e cea mai de seamă ctitorie a lui Brâncoveanu (vezi fig. 
52 şi 53); construcţia lui, cu modificările aduse ulterior, cu zugră- 
velile, cu adaosele, cu diferitele paraclise, ţine până în 1705 
(vezi fig. 54—59); esenţialul era gata însă la 18/28 Septemvrie 
1697 când domnul, vizitând mănăstirea, o găsi cgrijită de tot»; 
ispravnic a fost mai întâi Pârvul Cantacuzino stolnicul, apoi, 
după moartea acestuia (1692), Cernica Ştirbei, biv vel armaș. 
Pe peretele ctitorilor, e întreaga familie a lui Brâncoveanu şi 
îinaintaşii săi, atât dinspre tată cât și dinspre mamă; chipurile 
sunt zugrăvite cu o deosebită pricepere; se poate spune că e una 
din frescele cele mai reuşite din întreaga noastră pictură bise- 
ricească (vezi fig. 60 şi 61). Tot în Vâlcea, ridică credinciosul 
domn o nouă biserică, de piatră, în locul celei vechi, de lemn, 
la mănăstirea Mamul; începută în 1695, ea e gata la 1/14 
August 16096. 

La Brâncoveni, satul său de baştină, vechiul lăcaș este de 
asemenea înlocuit printr'unul nou; aceasta se face în 1699, între 
9/19 Iunie și 5/15 August. Bucureştii se bucură, sub raportul cti- 
toriilor, de o deosebită grijă: trei mănăstiri, Sfântul Gheorghe Nou, 
Sfântul Ioan Grecesc—pe locul unde e azi Casa de Depuneri — 
şi Sfântul Sava avură bisericile, neîncăpătoare sau întunecoase, 
înlocuite prin altele, de proporţii mai mari și frumos lucrate (vezi 
fig. 62). La Sfântul Gheorghe Nou, unde aveau să i se odihnească 
oasele, sfinţirea se făcu în 1707 de către patriarhul Ierusalimului 
şi de o serie întreagă de ierarhi răsăriteni; biserica dela Sfântul 
Ioan, vestită prin vindecările minunate «de grele boale », fu înlo- 
cuită în 1703, lucrările i:prăvindu-se la 10/21 Iunie; nu ştim 
precis când se ridică noua zidire dela Sfântul Sava; în orice caz, 
ea era gata însă înainte de 1 Septemrive 1707. 

Impreună cu unchiul său Mihai Cantacuzino, făcu Brânco- 
veanu între 1691 şi 1697 o puternică mănăstire, la Râmnicul 

Fig. 53. — Pisania bisericii Hurezi, Un cadru splendid sculptat o înconjură. Deasupra ușii, 
stema Țării Românești şi stema Cantacuzinilor, din cari se trăgea, după mamă, Brâncoveanu. 

Sărat. Inconjurată de ziduri înalte de 8 metri, prevăzute la colțuri 
şi pe două din laturi cu turnuri pătrate sau octogonale, ea era şi 
un loc de «apărare» și «multă scăpare» pentru populația de 
primprejur (vezi fig. 63 şi 64). 

In afara hotarelor, credința și dărnicia domnului ridicară 
biserici noi la Făgăraş (1698, între 17/27 Iunie şi Septemvrie), 
la Ocna Sibiului (1701), la Ismail (1698), şi la Galata (1698). 


Dar în afară de lăcașurile zidite în întregime, mai sunt o sumă 
altele la care se făcură îmbunătățiri, adaose sau prefaceri. Pe 
când era. mare spătar, în 1683, repară Bistrița, ctitoria Craiove- 
ştilor, rudele sale dinspre tată; pisania spune: «multe au înfru- 
museţat şi den nou au făcut la această dumnezăiască şi sfântă 
casă». In 1695, «au mers la mănăstirea De un Lemn — pove- 
steşte cronica — și de acolo la mănăstirea Argeșului, pre care 
sfinte mănăstiri le-au mai adaos măria sa şi le-au întărit cu mile 
şi cu podoabe scumpe de biserică ». Târgoviștei, ca și Bucureștilor, 
i se acordă o atenţie deosebită. Trei biserici fură reparate: în 1698, 
Biserica Domnească, înoindu-i-se zugrăveala şi punându-i-se par- 

doseală nouă, precum şi Biserica Sf. Dumitru, iar în 1708, însăşi 
Mitropolia. Pisania, păstrată fragmentar, dă ca dată a sfârșitului 


Fig. 55. — Foişorul arhondaricului mănăstirii Hurezi. Fiecare stâlp de piatră e sculptat altfel. 


Totul dă o impresie de eleganţă şi grație. 

lucrărilor, pentru acest din urmă lăcaș, 27 August stil vechiu. 
Biserica mănăstirii Dealul fu învelită cu «table de aramă» şi 
înfrumuseţată «pre din lăuntru cu zugrăvele şi cu alte odoară» 


Fig. 56. — Detalii la scara de piatră ce duce la foişorul arhondaricului mănăstirii Hurezi. 

(1713). Menţionăm, în sfârșit, că pomelnicul schitului din Sám- 
băta de Sus (Făgăraş) cuprinde, printre ctitori, şi pe domn cu 
familia lui; cum însă înaintea acestuia, mai sunt trecute alte 
trei nume: «Nicolae, Mariia, Manolachie », rezultă sau că voevodul 
a ajutat numai la întemeierea schitului, cea mai mare parte a 
cheltuelii fiind suportată de cei ce îl preced în pomelnic, sau că el 
a înlocuit vechiul lăcaș, al acestora, cu unul nou (înainte de 1701). 


Fig. 57. — Vedere din foişorul arhondaricului spre chiliile mănăstirii Hurezi, 


Soţia lui Brâncoveanu, Doamna Marica, adaose partea ei de 
ctitorii. Ea făcu în 1696—1699, Bolniţa dela Hurezi; în acelaşi 
timp, restaură vechea biserică a schitului de călugărițe Viforâta, 
de lângă Târgovişte, lărgindu-i ferestrele, zugrăvind-o și adăo- 
gându-i chilii şi o clopotniță. Urmă, în 1702, la Bucureşti, zidirea 
Bisericii dintr'o zi, în locul celei vechi, de lemn, iar în 1706, refa- 
cerea, din temelie, a bisericii mănăstirii de călugărițe dela Sur- 
patele; pisania, caracterizând noua construcţie drept a frumoasă 
şi iscusită », arată că lucrările s'au isprăvit la 1/12 August. 

Rudele familiei domnești se întrec şi ele în a ridica numeroase 
şi frumoase lăcaşuri dumnezeeşti. In frunte sunt Cantacuzinii. 
Mihail spătarul — om umblat şi cult, cu deosebită râvnă pentru 

geografie și arhitectură — în afară de partea pe care o ia la zidirea 
mănăstirii din Râmnicul-Sărat, înalță și mănăstirea Statt, nu- 


Fig. 58. — Paraclisul mănăstirii Hurezi, având hramul nașterii Maicii Domnului. înălţat de 
Brâncoveanu în 1697 (7205). 

Fig. 59. — Schitul Sfinţii Apostoli, înălţat cu ajutor dela Constantin Brâncoveanu de arhiman- 
dritul Ioan în 1698 și isprăvit de zugrăvit la 6/17 Iulie 1700. Ține de mănăstirea Hurezi și se 
află în pădurea vecină, 

mită astfel după muntele Sina: şi în amintirea călătoriei făcute 
acolo, apoi mănăstirea Colțea din Bucureşti (1701—1702) cu o 
biserică at trei paraclise, adăogându-i ulterior (1703—1707) şi 
un spital cu 24 de paturi, spițerie, şcoală, odăi pentru dascăli 
precum și alte ecarete. Tot lui i se datorește schitul Titireciu din 
Ocnele Mari, biserica Fundeni Gherasi, terminată la 1/11 Mai 
1699 şi împodobită cu delicate stucaturi exterioare, precum şi o 
serie de biserici de piatră în satele de pe moşiile lui. 


Tig. 60. — Constantin Brâncoveanu, doamna Marica şi copiii lor. Frescă în biserica mănăstirii 


Hurezi. 


Toma Cantacuzino spătarul, cel care a trecut de partea Ruşilor 
in 1711, începe o mănăstire la Poiana, în Prahova, în fața Câm- 
pinii; nu apucă să ridice însă decât biserica şi trebue să ia calea 
pribegiei, în urma înfrângerii dela Stănilești. Pană Negoescu, 
cumnatul domnului, și soţia sa Safta sunt ctitorii Bisericii lenei 
din București; lăcaşul s'a isprăvit însă târziu, după moartea lui 
Pană, la 1/12 August 1724. 

Dintre celelalte biserici și mănăstiri, ridicate în vremea lui 
Brâncoveanu de către boieri, clerici sau simpli orășeni și săteni, 
merită să fie pomenite Biserica Antim din București, ctitoria 

mitropolitului cu acest nume, terminată în 1715, sub Ştefan Can- 
tacuzino, Biserica Brezoianu, clădită de doi mari boieri, clucerul 
Mărăcineanu şi vistierul Bujoreanu, pe locul marelui vornic Pă- 


EE ! Pie, 61. — Frescă dela Hurezi, 

traşco Brezoianu, st terminată în Octomvrie 1710; în sfârşit 
Biserica lui Ștefan cel Mare, din Râmnicul Sărat, refăcută «den 
ferestri în sus » de către « vecinătate » adică de poporeni, ajutând 
«cine cu ce s'au îndurat» (1704). 

Ar fi prea lung să înşirăm toate donațiile și întăririle pe care 
le-a făcut Brâncoveanu mănăstirilor din ţară şi de peste hotare. E 


Fig. 62. — Biserica mănăstirii Sf. Ioan Grecesc, din București. A fost dărâmată prin 1895, pe 
locul ei ridicându-se Casa de Depuneri. 


de ajuns să spunem numai că mila domnului s'a revărsat din belşug 
asupra lor și că wau fost uitate nici vechile ctitorii ale înaintaşilor, 
nici lăcașurile din Ardeal, — între care și biserica reformată din 
Făgăraș care primeşte 400 de florini, pentru a fi reconstruită — 
nici acelea dela Athos, Constantinopol, Chalke, Ierusalim, Muntele 
Sinai, Alexandria și, în genere, din întreg orientul creștin. Cărţi 
bisericeşti, odăjdii şi odoare, pomenind numele sau uneori având 
chiar reprezentat chipul generosului voevod se întâlnesc până 
astăzi în număr apreciabil în aceste locuri (vezi fig. 64 şi 65). 

Brâncoveanu și biserica din Ardeal. In timpul lui Brâncoveanu 
se produce «unirea» unei părți a bisericii românești din Ardeal 


IEN 

Fig. 63. — Intrarea în biserica mănăstirii din Râmnicul Sărat. Deasupra ușii, pisania și stema 
Cantacuzinilor, vulturul bicetal, 

cu Roma, unire acceptată de clerul ortodox numai pentru a ieși 
din situația de inferioritate socială și economică în care se afla 
(vezi mai jos, p. 373). Ca domn pravoslavnic, apărător al orto- 
doxiei şi legat de ținuturile de peste munţi atât prin proprietățile 
pe care le avea acolo cât şi prin ctitoriile şi daniile făcute, Brân- 
coveanu a căutat, cât i-a stat în putință, să împiedece această 
desbinare. Astfel, la hirotonisirea lui Atanasie (| Fevruarie 1038) 
sa cerut acestui nou ierarh să iscălească normele şi instrucţiunile 
date de patriarhul Ierusalimului, prezent şi el la solemnitate, și 
să-şi ia angajamentul că va păzi «neschimbat» în eparhia sa 


Fig. 64. — Postament de jilp arhieresc dela Hâmuicul Sărat; se pare că provine diu mănăstirea 
vidicată de Brâncoveanu şi Mihai Cantacuzino, Inscripţia dă numele ispravnicului: Mihail igu- 
menul Cozianul, și data: 1712. (Muzeul de Artă religioasă din București). 


«tocmelile » adică rânduielile scaunului Ungrovlahiei. Atanasie 
sa supus, dar, întors acasă, n'a împiedecat acţiunea pentru 
unire. Chiar după ce apăruse, în acest sens, manifestul protopo- 
pilor și, drept urmare, prima diplomă leopoldină (16 Fevruarie 
1699), Brâncoveanu tot spera să mai poată reţine pe Atanasie; 
aşa se explică donația moșiei Merişani din Argeș pe care o face 
el « mitropoliei » din Alba Iulia, la 15 26 Iunie 1700; mai înainte 
îi dăruise şi «un rând de odăjdi vlădicești ». Totul e însă în zadar; 
unirea se perfectează și Atanasie e hirotonisit din nou episcop, 
la Viena (25 Martie 1704). 

Dacă Brâncoveanu n'a reacționat mai puternic în urma acestui 
fapt, explicaţia stă în împrejurările politice ale vremii, în aceea 
că Austria, după un șir întreg de biruinţe asupra Turcilor şi după 
tratatul dela Karlovitz, era în plină ascendență; o stricare a rela- 
ţiilor putea fi deci deadreptul primejdioasă. De aceea, domnul s'a 

mărginit numai în a lăuda pe Brașovenii cari nu primiseră unirea 


Fig. 65. — Perdea de biserică din 1692, dăruită de Con- 
stantin Brâncoveanu şi de doamna Marica. Numele lor 
precum şi data (7200) se află în partea inferioară. 


și în a lăsa pe mitropo- 
litul Ţării Româneşti să-l 
afurisească pe Atanasie. 

Construcţiile laice. Pe 
lângă religiozitate, o altă 
trăsătură caracteristică a 
lui Brâncoveanu a fost 
simţul gospodăresc. El i-a 
dat putinţă să chiverni- 
sească ţara cu pricepere, 
timp de un sfert de veac, 
împlinind întotdeauna ce- 
rerile nesfârşite ale Tur- 
cilor, în bani, zaherea, 
salahori şi mijloace de 
transport, dar găsind, în 
același timp, chipul să 
facă şi diferite îmbună- 
tăţiri reşedinţelor dom- 
neşti şi altor oraşe. Nu 
s'a uitat nici pre sine, ri- 
dicând aşezări frumoase 
pe moşiile sale şi sporim- 
du-şi necontenit averea, 
atât cea mişcătoare cât 
şi cea nemişcătoare. De 
altfel, pentru întreaga 
ţară, domnia îndelungată 
a lui Brâncoveanu în- 
seamnă o perioadă de spor 
material, după cum în- 
seamnă și una de înflorire 
artistică, de lux şi rafina- 
ment (vezi şi fig. 67—68). 

Incă din 1689 se încep 
reparaţiile şi adaosurile 
la Curtea Domnească din 

Bucureşti. Bisericei de a doua — zisă a Doamnei sau de jos, azi 
dispărută, — i se adaogă 
o turlă, cu tindă, și înfru- 
museţări interioare; se 
construește apoi, spre a 
se mări palatul, o casă 
cu stâlpi de piatră; se 
reface clopotniţa, punân- 
du-i-se şi ceas şi, în 1707, 
se aranjează grădinile 
care se întindeau pe o 
distanţă de 800 de metri, 
până la malul Dâmbovi- 
tei. Urmează restaurarea 
şi amenajarea Curţii 
Domneşti din Târgovişte 
care fusese părăsită după 
răscoala lui Mihnea, zi- 
durile caselor fiind atunci 
dărâmate din ordinul 
Turcilor. Brâncoveanu le 
reface între 1692 și 1694; 
mai târziu, în 1097—8,. 
repară și turnul de obser- 
vaţie, Chindia. Biserica 
Domnească e refăcută 
(vezi mai sus, p. 180); 
de asemenea «casele co- 
conilor », corpul de gardă 
al seimenilor și zidul în- 
conjurător (1712). Nici 
curțile lui Mihai Vodă, 
dela Caracal, nu sunt ui- 
tate; şi aci se fac re- 
parații, domnul oprin- 
du-se uneori in acest loc, 
în drumurile lui prin 


d 


% 

y Fig. 66. — Perdea de biserică, dăruită de Constantin 
țară. Brâncoveanu, In mijloc, stema ţării. 

Caracteristice însă pentru felul de construcţie al vremii, prin 
proporţiile, frumuseţea și eleganța lor, sunt palatele pe care Brân- 
coveanu și le face pe moşiile sale, la Potlogi şi la Mogoşoaia, pre- 
cum și palatul din Bucureşti, vecin cu reşedinţa domnească dela 
Curtea Veche ; aşezări însemnate se aflau şi la Doiceşti, la Brân- 
coveni, la Sâmbăta de Sus; conace, mai modeste, în multe alte 
părţi. La Potlogi, el ridică un palat în 1698, destinându-l, aşa 


Fig. 67. — Detaliu dela biserica mănăstirii Hurezi: chenarul de piatră frumos sculptată al ușii 
de intrare. Stema ţării: vulturul cu crucea în cioc; deasupra, sfârșitul pisaniei. 


cum ne arată pisania, păstrată până azi, fiului său cel mai în 
vârstă Constantin (vezi fig. 69). Clădirea, de proporţii potrivite 
(32 x 25 m), avea două rânduri, dintre care cel de jos, mai 
scund, era destinat serviciului, iar cel de deasupra, mai înalt, 
stăpânilor. Pereţii unora dintre odăi erau împodobiţi cu stuca- 
turi (vezi fig. 70); odaia domnului avea şi un tablou înfăți- 
şând pe proprietar — tânărul Constantin — alături de părinții 
săi. O frumoasă «loggia», cu stâlpi bogat sculptați, se afla pe 
fațada care dădea spre lac sau heleşteu. Un alt palat, asemănător, 
ridică Brâncoveanu la Mogoșoaia, pentru cel de al doilea fiu al 

său, Ştefan; construcția era gata la 1 Octomvrie 1700. Pe pe- 


reții şi bolțile uneia din o 


scena drumului său la 
Adrianopol, în 1703, 
drum care-i produsese 
atâta grijă. Palatul 
dela Mogoşoaia, {bine 
restaurat în zilele noa- 
stre, este cel mai în- 
semnat monument de 
arhitectură laică din 
câte ni s'au păstrat 
în Tara Românească 
(vezi fig. 71 și 72). In 
ce prive;te palatul din 
Bucureşti, el a fost 
zidit, la o dată ce nu 
se poate preciza, în 
orice caz înainte de 
Aprilie 1702, pe locul 
caselor strămoşeşti, 
intre dealul mitropoliei 
si Dâmboviţa (actuala 
Piaţă a Națiunii). En- 
glezul Chisthull, găz- 
duit aci, îl dcserie ca 
un palat a frumos, în- 
căpător, zidit din pia- 
tră... pitoresc acoperit, 
după obiceiul ţării, cu 
şindilă », şi «mobilat 
după felul caselor 
din ţările creştine, 
ceeace ii dă o infă- 
țișare strălucită dacă îl 
punem alături de ca- 
sele... Turcilor din pro- 
vinciile vecine». Din 


ER Zug? 
EE 


TET 


Fig. 68. — Piatra de mormânt a domniţelor Smaranda si 


Ameuta din biserica mănăstirii Hurez, 
brâncovenesc, 


SU caracteristic 

acest palat sau păstrat numai câteva coloane cu bazele lor gi 
un fronton cu armele Cantacuzinilor, toate frumos sculptate; ele 
au fost utilizate la restaurarea din vremea noastră a palatului 
dela Mogoşoaia. La Doi- 
cești şi la Brâncoveni, 
domnul 'repară numai 
şi îmbunătăţi vechile 
așezări, în 1706—1708. 
La Sâmbăta de Jos 
făcu în 1714 o casă nouă 
care însă nu ni sa 
păstrat, fiind dărâmată 
la sfârșitul veacului al 
XVIII-lea ; coloanele cu 
capitele rămase sunt ca 
la Mogoşoaia. 
Dar Brâncoveanu mai 
avea şi numeroase alte 
ME d 4 aşezări, atât în ţară cât 
"EENEG HEEN și peste hotare. În pri- 
(> mul rând, cea din Bu- 
cureşti, pe malul Dâm- 
boviţei, unde sunt azi 


Fig. 69. — Pisania, pe o placă de marmură, a palatului 
dela Potlogi, având următorul cuprins: « Aceste case den Asezămintele Brâncove- 
i 


temeliia lor sâni, înalțate de luminatul domn Io Con- ti pi ` | d l 
staniin Basarab voevod fiului său Constantin Brânco- neş di apol cele e la 


veanul; începându-le ai sfârşindu-le la leat 7206 (1695) Obileşti în Ilfov, Scăeni, 
ina zecea n al demne sale ionic A pe dealurile dela miază- 
noapte de Ploeşti, Va- 
lea Schiailor, lângă Mizil, Sărata, în Buzău, Tătărani, în Prahova, 
Mătăsaru, în Dâmboviţa, Piteşti, Muşeteşti în Gorj, Drincea în 
Mehedinţi, și multe altele. Testamentul prin care domnul îşi îm- 
parte în 1708 averea între copii, ne arată că el stăpânea la acea 
dată 55 de saie întregi — unele având curţi de piatră, mori şi 
vii —apoi 56 de moșii sau părți de sate, şi o sumă de vii, afară 
de casele din Bucureşti — 5 rânduri — şi din Târgovişte. Peste 
hotare, el avea așezări la Braşov, la Poiana-Mășului şi la Recea 
în Ardeal, la Arbănași, în Bulgaria de azi şi la San Stefano, pe 
țărmul Mării de Marmara. 

Fig. 70. — Resturi din stucaturile ce împodobeau pereții unora dintre odăile palatului dela Potlogi 

Dintre realizările gospodăreşti ale lui Brâncoveanu, cronica 
aminteşte refacerea heleșteului celui mare din Ilfov, dela Fântâna 
Țiganului, care se stricase de pe vremea lui Radu Leon, apoi adu- 
cerea apei la Târgovişte şi la Focșani, în acest din urmă loc, dela 
o distanţă de două ceasuri, în sfârşit, punerea din nou în exploa- 
tare a ocnei dela Teişani (Prahova). 


2 


Fig. 71, — Palatul dela Mogoşoaia, clădit de Brâncoveanu şi restaurat în zilele noastre. E oa 
clădire tipică pentru stilul brâncovenesc. 


Gospodar, credincios, iubitor de artă e de cultură, Constantin 
Brâncoveanu este una din figurile cele mai de seamă ale trecu- 
tului nostru. El simbolizează epoca de strălucire a spiritului ro- 
mânesc. lar sfârşitul său tragic, suportat cu tărie de suflet ade- 
vărat creştinească, adaogă chipului său aureola de martir. 

Ştefan Cantacuzino. Pentru a-şi consolida tronul şi a face im- 
posibilă o revenire a lui Constantin Brâncoveanu, Ştefan Ganta- 
cuzino îşi dădu toate silințele ca să se ajungă la o condamnare a 
acestuia. Trimise deci, îndată după numire, pe cumnatul său 
Radu Dudescu şi pe banul Stirbei la Poartă ca să pârască pe 
domnul mazil, scoase înaintea dregătorului împărătesc țărani 
pe care-i învăță să se plângă de grelele biruri la care fuseseră 
supuși, stărui cu bani pe la meghistanii Porții, puse și pe alţii să 

intervină, până ce în sfârșit, obținu cumplita condamnare. Este 
aceasta o sdrobitoare vină şi o pată ruşinoasă pe memoria urma- 
șului în scaun a lui Brâncoveanu. De altfel nu-i folosi multă vreme 
sângeroasa biruinţă. Stăpânirea sa nu Hnu nici doi ani de zile şi 
isprăvi într'un chip asemănător predecesorului său. După ce pro- 


Fig. 72, — Loggia palatului dela Mogoşoaia. cu vederea spre lac. 


tectorul dela Stambul, marele imbrohor, fu ucis din ordinul vi- 
zirului care-și temea locul, Ştefan Cantacuzino, rămas fără sprijin, 
primi firmanul de mazilie. Înlocuirea se hotări chiar în ziua de 
Crăciun a anului 1715 (5 Ianuarie 1746, stil nou); la Bucureşti, 
ordinul sosi în ziua de 21 Ianuarie. Ridicat și dus la Stambul, 
mazilul se bucură la început de libertate; când însă același crud 
vizir care tăiase pe Brâncoveanu, primi din ţară o scrisoare com- 
promițătoare a Imperialilor către fostul domn și informaţii asupra 
legăturilor pe care acesta le avusese cu puterile creștine, Ştefan 
Cantacuzino fu închis, împreună cu tatăl său; în noaptea de 6 
spre 7 Iunie 1716, urmă sugrumarea amândurora ; aceeași soartă 
avură în ziua de 9 Iunie, la Adrianopol, unchiul domnului, Mihai 

spătarul Cantacuzino, ctitorul mănăstirilor Colțea şi Sinaia, precum 
şi cumnatul său, Radu Dudescu. Soţia lui Ştefan, doamna Păuna, 
şi copiii săi, Răducan şi Constantin, scăpară, ascunzându-se la 
nişte creștini, în Stavrodrom, un cartier al Constantinopolului, 
apoi, pe mare, ajunseră în Apus. După peregrinări la Roma, Viena, 
Petersburg, Păuna îşi sfârși zilele la Brașov, în 1740. După Ștefan 
Cantacuzino încep, în Muntenia, domniile fanariote. 

CANTEMIREȘTII 


« Cam rar 'domn au fost şi a mai ji ca 
Antioh Vodă (Cantemir) în Moldova : 
nelacom nici la sânge, nici la bani, nici 
la minciuni, ce, iubitor la dreptate. Şi 
belşug în jeară la toate era în zilele lui». 


(Letopiseţul lui Ion Neculce) 


Răstimpul dintre 1685 ei 1711 poate fi numit, în istoria Mol- 
dovei, răstimpul Cantemireștilor. La început, e domnia relativ 
lungă — dacă ţinem seama de predecesori şi succesori —a lui 
Constantin Cantemir; la sfârşit, e aceea a fiului său, învățatul 
Dimitrie Cantemir, o podoabă a culturii româneşti ; între ele sunt 
cele două domnii ale celuilalt fiu, Antioh Cantemir şi prima domnie, 
nerecunoscută de Poartă, şi foarte scurtă de altfel, a lui Dimitrie. 
Din cei douăzeci şi șase de ani ai acestui răstimp, Cantemireştii 
stăpânesc aproape şasesprezece. 

Constantin Cantemir era dintr'un neam modest de răzăși, din 
satul Silișteni, în judeţul Fălciului. S'a născut la 8/18 Noemvrie 
1612 şi a îmbrățișat de tânăr cariera armelor; a servit timp de 
șaptesprezece ani în armata polonă, ajungând «rohmistru » sau 
căpitan de cavalerie; a stat şi în Muntenia, având dregătoria 
militară de ceauș spătăresc; întors în Moldova, îl găsim «că- 
pitan mare», apoi serdar, deci comandantul cavaleriei și păzi- 
torul marginei din spre Tătari; a avut şi dregătorii civile, fiind 
numit vel clucer, şi chiar capichihaia sau reprezentant al ţării 
la Poartă. 

Tronul l-a luat cu ajutorul lui Şerban Cantacuzino, făgăduind 
acestuia să-i urmeze directivele. Numirea se face în ziua de 25 
lunie 1685 la Babadag; noul domn era om bătrân: avea șaptezeci 
şi trei de ani. Cronicarul loan Neculce ni-l înfăţişează, foarte 


28 CÂNTEAMILREŞTII 


sugestiv, în chipul următor: Cantemir Vodă «carte nu știa, ce 
numai iscălitura învățase de o făcea; practică bună avea; la 
voroavă era sănătos; mânca bine și bea bine. Semne multe avea 
pe trup dela răsboaie, în cap și la mâni, de pe când fusese 
slujitor în ţeara leşească. La stat, nu era mare; era gros, burduhos, 
rumen la față, buzat, barba îi era albă ca zăpada ». 

Toată domnia lui se desfăşoară sub semnul luptelor dintre 
Turci şi Poloni. Aceştia din urmă, membrii ai Lage Sfinte (vezi 
mai sus, p. 161) fac o serie de încercări de a ajunge, prin Moldova, 
la Dunăre; ele nu izbutesc; ţara însă are foarte mult de suferit 
de pe urma prădăciunilor şi a focului. Chiar în toamna anului 1685, 
trupele polone trecură Nistrul, trimițând înainte detașamente 
izolate sau « podgheazuri » care ajunseră la Baia şi chiar până la 
laşi, bătând pe hatmanul moldovenesc Velicico Costin, fratele 
lui Miron. Lupta principală avu loc lângă Boian, pe Prut; Turcii, 
Tătarii şi Cantemir, a cărui oaste dovedi vitejie, atacară pe Leşi 
și-i siliră să se întoarcă, în condiţii grele, îndărăt, peste Nistru 
(1—18 Oetomvrie). 

Campania din anul următor, condusă de regele Sobieski în 
persoană, deşi începută sub auspicii promițătoare, nu dădu nici 
ea rezultatele așteptate. Armata ajunse, ce e dreptul, până la 
lași (16 August 1686), de unde domnul, solicitat necontenit să 
treacă de partea creștinilor, dar temându-și fiul zălog la Turci, 
se retrăsese. Ea cobori chiar mai in jos, pe Prut, până la gura văii 
Sărata; aci însă, silită, pe de o parte de Turci şi Tătari, pe de 
altă parte de secetă și lipsuri, trebui să ia calea întoarsă. În cursul 
retragerii, Jaen fură prădaţi şi arşi de Poloni și Cazaci; unii isto- 
rici poloni cred că focul ar fi fost pus de iscoade ale Turcilor sau 
chiar ale lui Cantemir, spre a nimici depozitele armatei, ceea ce 
nu pare însă probabil. Mitropolitul Dosofteiu care primise pe So- 
bieski ca pe un liberator şi făcuse slujbă în cinstea lui, trebui să-l 
urmeze; el luă cu sine şi moaștele Sfântului loan cel Nou, aduse 
dela Cetatea Albă, cu aproape trei sute de ani înainte, de către 
Alexandru cel Bun. La 15 Octomvrie, Polonii erau îndărăt peste 
Nistru. 

În 1687, avură loc numai incursiuni de pradă ale podgheazu- 
rilor; în 1690, fu ocupată Suceava, lăsându-se acolo o garnizoană 
de 900 de soldaţi. În 1691, Sobieski voi să extindă stăpânirea sa 

în Moldova ; făcu deci o nouă expediţie, asemenea celei din 1686. 
Nici de data aceasta însă, el nu putu ajunge până la Dunăre, 
Tătarii oprindu-l mai sus de lași. El se întoarse atunci spre apus, 
atacă Cetatea Neamţului apărată numai de o mână de « vânători » 
(nu «plăeşi» cum s'a spus multă vreme) şi după patru zile de 
asediu, izbuti so ia. Mănăstirile din apropiere, Agapia, Secul şi 
Hangu, primiră și ele garnizoane leşeşti, apoi urmă, pe o vreme 
cumplită, retragerea. Din lipsă de cai, tunurile fură părăsite la 
Ropcea, în Bucovina, fiind reluate abia după vreo trei luni. 
Bagajul se perdu tot; mulţi dintre soldaţi pieriră de frig şi 
de boală. Partea de Nord-Vest a: Moldovei, plus Soroca, ră- 
mase însă sub ocupaţia leșească, in timp ce Tătarii stăpâneau 
Orheiul şi Lăpuşna. Lui Cantemir îi rămăsese numai Iaşul și 
țara de jos. 

Necontenitele războaie avură drept urmare și o înmulţire a 
tâlharilor. Bande întregi, folosindu-se de împrejurări, prădau şi 
făceau tot felul de blestemăţii. Trebuiră măsuri drastice pentru ca 
răul să fie stăvilit. Miron Costin, de pildă, fiind staroste de 
Putna şi prinzând patruzeci de asemenea tâlhari, puse să-i taie 
pe toţi în câte patru bucăţi și-i atârnă «pin prepelece, pe la 
drumuri » Domnul, de asemenea, îi «înţepa » şi-i spânzura pe cei 
care-i cădeau în mână. 

Relaţiile lui Constantin Cantemir cu Şerban Cantacuzino au 
fost bune, la început. Deşi se legase, la suirea pe tron, să-i urmeze 
directivele — și acestea urmăreau alianţa cu creştinii — el nu 
scăpă din vedere totuşi, niciodată, interesele proprii ţării sale. 
De aceea, el nu trecu de partea Polonilor; iar în tratatul secret 
pe care trimişii săi îl încheiară cu Imperialii, la Sibiu, în 15 Fe- 
vruarie 1690, se specifică lămurit că renunţarea la protecţia Porții se 
va face numai după ce armatele creştine vor fi la Brăila sau la Siret. 
Tratatul, de altfel, rămase «literă moartă » în urma victoriilor 
turceşti din 1690. Spre sfârșit. relaţiile cu Şerban se stricară din 
cauza protecţiei acordate de domn familiei Ruseteştilor sau Cu- 
păreştilor, duşmanii Cantacuzinilor. Incordate rămaseră ele apoi 
şi sub Constantin Brâncoveanu. Acesta căută să se folosească de 
nemulțumirile unora dintre boierii moldoveni cari erau supăraţi 
că domnul chiamă în slujbe, la curte, «tot feciori de mojici, Co- 
dreni şi Gălăţeni ». O consfătuire a nemulţumiţilor, cu prilejul 

unei nunţi, la Băcani, din sus de Bârlad, duse la hotărîrea de a 
fugi cu toţii la Brâncoveanu şi de a stărui să fie numit domn în 
Moldova, Velicico Costin, marele vornic. Unul dintre partici- 
panţii la consfătuire, Ilie Țifescu, poreclit mai pe urmă « Frige- 
Vacă » desvălui însă lui Cantemir cele hotărite. Urmarea fu 
executarea lui Velicico; i se taie capul, noaptea, în faţa porţii 
domneşti, după ce mai întâi fusese bătut cu buzduganul. Fra- 
tele său Miron, vestatul cronicar, nu era amestecat în complot; 
se găsea la moşie, la Barboşi, îndurerat de moartea soţiei sale 
pe care se pregătea tocmai so înmormânteze. Pe neașteptate 
sosiră slujitori domneşti să-l ridice; dus la Roman, fu și el deca- 
pitat, cu toate rugăminţile de a i se îngădui să vază pe domn a 
să-şi dovedească nevinovăția (Decemvrie 1691). Omorirea lui 
Miron Costin rămâne o pată pe memoria lui Cantemir; bătrâ- 
nul voevod fu cuprins de altfel, indată după aceea, de remuș- 
cări: «şi de multe ori plângea între toată boierimea — spune 
Neculce — şi blăstema pe cine l-au îndemnat de au grăbit 
de i-au tăiat». Cu această povară pe suflet, închide el ochii, în 
vârstă de 81 de ani, la 27 Martie 1694. Inmormântat la Sf. Necu- 
lae Domnesc din lași, trupul său fu strămutat mai târziu, în 
timpul domniei lui Antioh, la mănăstirea Mera, ctitoria sa de 
pe valea Milcovului (Putna). 

Constantin Cantemir a fost căsătorit de trei ori: prima dată, 
în 1646 pe când era în Muntenia, cu Anastasia, o nepoată de văr 
a lui Grigore Ghica; ea moare de ciumă la patruzeci de zile după 
nuntă; a doua soţie a fost Ruxandra Gane, cu care a avut o fiică, 
tot Ruzandra; nici cea de a doua soţie nu trăeşte mult; după 
moartea ei, întâmplată la 3 ani dela căsătorie, Cantemir ia pe o 
nepoată a Anastasiei, soţia lui Duca Vodă, pe Ana Bantăș; cu 
aceasta a avut trei copii: pe Antioh și pe Dimurie, cari au ajuns 
amândoi la domnie în Moldova și pe Safta, căsătorită cu spătarul 
Mihai Racoviţă. Cealaltă fiică Ruxandra, sa măritat cu Lupu 
Bogdan hatmanul. 

Dimitrie Cantemir. După moartea lui Constantin Cantemir, e 
ales domn de către boieri și slujitori, Dimitrie, fiul cel mai mic al 
răposatului. I se citeşte molitva de domnie, e îmbrăcat cu caftan 
de către un agă al vizirului care se nemerise cu trebi împărătești 
în lași, și domnește trei săptămâni (29 Martie —- 18 Aprilie 1093) 

(vezi şi fig. 73). După aceea, e ridicat de un trimis al Porții şi 
dus la Stambul; sultanul numise, în urma stăruinţelor lui Brân- 
coveanu, care voia să sl facă ginere, pe Constantin Duca, fiul 
lui Gheorghe Duca, fostul domn. 

Constantin Duca, zis ei Duculej — avea vreo şaplesprezece ani — 
primise o educație şi o instrucție aleasă; ştia foarte bine greaca 
veche şi latina, poseda cunoștințe întinse de filosofie; personali- 
Gu culturale renumite ale vremii, ca, de pildă, Spandoni, mare 
retor al patriarhie: din Constantinopol, şi Joan Comnen, îi fuseseră 

Fig. 73. — Insemnare autografă din 1696 a lui Dimitrie Cantemir pe o carte franceză din biblio- 

teca sa. Pecetea a fosl făcută în timpul foarte scurtei domnii din 1693; ea poartă, în limba slavă, 

următoarea legendă: «[Io Dimij]trie voevod cu mila lui Dumnezeu domnul “Țării Moldovei ». 
(Academia Română, Manuscrise). 

profesori. A fost numit domn la începutul lui Aprilie 169%, 
înainte de 11 ale lunii; a sosit la Iaşi însă abia la 4 Iulie, după ce 
contractase datorii însemnate la Stambul, garantate de Brârco- 
veanu. 

In toamnă, se căsătoreşte cu domniţa Maria, fiica domnului 
muntean ` influenţa socrului său era foarte simțită, atât de simțită 
chiar, încât Neculce afirmă că, de fapt, stăpânea acesta: «şi pe 
cine ziceau Muntenii să-i boierească, pe aceia îi boierea ; şi ce ziceau 
Muntenii, aceea făcea». Din cauza datoriilor, şi după pilda lui 
Brâncoveanu, pune şi el păcăritul «de vacă un zlot și de cal un 
leu » dare nepopulară în special printre boieri cari aveau cirezi 

și tamazlâcuri numeroase. A mai pus şi un impozit de un zlot pe 
pogonul de pâring și de « popuşoiu » —e prima menţiune a culti- 
vării porumbului în Moldova — precum şi de patru lei pe pogonul 
de tutun. 

Domnia lui Constantin Duca a durat mai puţin decât termenul 
obişnuit de trei ani după care trebuia o reconfirmare; la 18 De- 
cemvrie 1695, el este mazilit. Sa ajuns aci din cauza unor greșeli 
ale tânărului domn pe care nici puternicele mijloace ale lui Brân- 
coveanu nu le-au mai putut; acoperi. Mai întâi, zahereaua pornită 
la Camenița în 1695, nefiind suficient apărată, a fost atacată de 
Les lângă Nistru şi jefuită, rămănând cetatea fără provizii; 
apoi a fost ucis, chiar în laşi, un Ture însemnat, capegi-başă, 
ce fusese trimis de vizir să ia banii birului şi în acelaşi timp să 
facă o anchetă discretă asupra domnului. Acesta, aflând de 
însărcinarea ultimă a Turcului, pune să fie atacat de o ceată 
de joimiri, chipurile străini, care pradă totdeodată şi «căr- 
văsăriea turcească», adică locul unde trăgeau cei veniţi cu 
porunci dela Stambul și negustorii turci. Dându-și seamă apoi 
de greșeala făcută, Duculeţ încearcă să-şi câștige bunăvoința 
sultanului, lovind garnizoanele leşeşti din mănăstiri și dela Neamţ; 
are chiar unele succese. Ele nu mai pot împiedeca însă mazilia 
care se produce în 18 Decemvrie. La plecarea din lași, târăra 
doamnă, bocindu-se. ar fi spus «munteneşte»: «Aolio! Aolio! 
că va pune taica pungă dă pungă din Bucureşti până în Țari- 
grad și, zău, nu ne va lăsa aşa și iar ne vom întoarce cu domnia 
îndărăpt ». Dar n'avu noroc să vadă implinindu-i-se zisa: scurtă 
vreme după ce ajunse la Stambul, îmbolnăvindu-se de ciumă, 
muri (August 1697). 

Antioh Cantemir, fiul cel mai mare al lui Constantin, uvea, la 
suirea pe tron, douăzeci şi patru de ani (vezi și „iv. 74). Era — ne 
spune Neculce — «om mare la trup, cinstiș, chipis, la minte 
aşezat, judecător drept; nu era prea cărturar, numar nici era om 
prost. Minciunile și telpijicurile (adică vicleniile) nu le iubia; 
la avere nu era lacom; obicee nouă nu primea să le facă 
prea peste seamă; era vânător şi slujitor (ostas!) bun, după firea 
tătâne-său ». 

A vrut să curme vrăjmăşia cu Constantin Brâncoveanu; a 
trimis deci la acesta să facă pace şi să-i dea pe una din fiice drept 

soţie. Bogatul și mândrul domn muntean care ţinea pe Cante- 
mireşti drept oameni de jos, a pus însă asemenea condiţii pentru 
căsătorie — cerea, între altele, să fie ucis Iordache Ruset vistier- 
nicul — încât Antioh renunţă la planul său şi-şi luă doamnă din 
țară, pe Ecaterina, fiica logofătului Dumitrașco Ceaurul dela 
Valea Seacă. Dușmănia între cele două familii continuă, spre 
paguba ambelor ţări și spre multumirea meghista- 
nilor dela Poartă care avură prilej să ia multe pungi 
de bani. Spre a putea să strângă sumele insemnate 
trebuitoare pentru a contrabalansa demersurile lui 
Brâncoveanu, Antioh fu nevoit să perceapă și el Ab 
văcăritul «în două ierni », ba chiar să-l mărească. Fig. 14. 

Pe urmă însă, îl desfiinţă, cu blestem înfricoșat.  Pecete dela Antioh 

f 3 dvd d S $ Cantemir, din pri- 

In timpul domniei lui se încheie pacea dela ma domnie, cu data 
Karlovitz (1699, Ianuarie 26); printre stipulațiu- 1696. (Academia Ro- 
nile ei sunt unele care privesc direct şi indirect RE SS 
Moldova. Astfel se hotărăşte ca Turcii să eva- 
cueze Podolia, Ucraina şi cetatea Cameniţei, pe care o stăpâneau de 
27 de ani, spre marea pagubă nu numai a Poloniei, dar şi a Mol- 
dovei, obligată să care mereu zaherea într'acolo şi să apere drumul 
de podgheazuri. In schimb, Polonii vor evacua cetăţile și mănă- 
stirile ocupate din Moldova, Nistrul rămânând hotar. Cele hotă- 
rite sunt aduse la îndeplinire; Camenița e predată la 12/22 Sep- 
temvrie 1699; Neamţul și mănăstirile învecinate, Câmpulungul, 
Suceava şi Soroca sunt părăsite şi ele de Lea și de Cazaci; pe 
de altă parte, Tătarii se retrag din judeţul Orheiului şi din acela 
al Lăpuşnei, unde se așezaseră până aproape de Chișinău. Antioh 
e stăpân pe întreaga ţară, afară, bine înţeles, de Bugeac şi de 
vaielele din miazăzi. 

Pentru a aduce o ușurare bieţilor locuitori care ani de zile 
fuseseră îngreunaţi cu dările şi sărăciţi de războaie şi podghea- 
zuri, făcu domnul acum o reformă fiscală anticipând pe aceea 
a lui Constantin Mavrocordai;:. stabili anume o sumă globală pe 
care trebuia so plătească fiecare, — boier, mazil, ruptaş, ţăran — 
potrivit averii, anual, în patru sferturi, destiinţând toate celelalte 
dări. Era evident o ușurare; dar când să se simtă în ţară urmările 
ei, sosi mazilia lui Antioh. Brâncoveanu, continuând vrăjmăşia, 
izbutise a-l înlocui prin Constantin Duca, fostul domn. Firmanul 

de înlocuire sosi la Iaşi la 14/25 Septemvrie 1700; mazilul plecă 
spre Stambul, lăsând în urmă numai regrete. 

Constantin Duca a doua oară. Şi de data aceasta, Constantin 
Duca făcu cheltuieli mari pentru a lua domnia; adăogându-se şi 
sumele vechi, neplătite, datoria sa crescu enorm. De aceea, el 
amanetă, încă la Stambul fiind, dările pe oi, pe miere, pe ceară 
şi reînfiinţă, bine înţeles, văcăritul. Spori apoi darea pe vin, în 
târguri, şi desetina. Rezultatul fu o nemulţumire generală. Boierii, 
instigaţi de Iordache Ruset, pe care domnul îl primise totuşi la 
curte, — mai târziu îl va face chiar mare vornic al ţării de jos — 
începură a pribegi în vecini: unii în Ţara Românească, alţii în 
Ardeal, alţii în sfârșit în Polonia. Văzând că nici de data aceasta 
Duca nu poate să-și apropie ţara şi că nu-i ascultă sfaturile, Brân- 
coveanu se hotărî să-l înlocuiască. El trimise deci în Moldova la 
Iordachi Ruset, duşmanul său de până atunci, făcu pace cu. el, 
făgăduindu-i chiar încuscrire şi stabili să susţină amândoi pe 
Mihai Racoviţă spătarul. 

Acesta aparținea unei vechi familii și era văr de al doilea, 
după mamă, cu domnul muntean. Cu prilejul mergerii la Adria- 
nopol, în 1703, se puse problema înlocuirii lui Duca. Vizirul ar fi 
vrut ca să De tot Brâncoveanu şi în Molodva; stolnicul Con- 
stantin Cantacuzino, consultat, se opuse însă. Candidat era şi 
Antioh Cantemir, susținut puternic de lenicer aga; birui însă 
Mihai Racoviţă, după cum se stabilise. Constantin Duca, chemat 
la Poartă cu aproape 3 luni mai înainte, — firmanul a sosit la 
laşi la 26 Iunie — fusese trimis surghiun la Cavalla, pe ţărmul 
mării Egee. După numirea lui Racoviţă, avu apoi judecată, în 
divan, în faţa vizirului, și în alte părți «zicând boierii că au 
stricat ţeara »; în aceste judecăţi pierdu tot şi rămase sărac. A 
murit în «mare lipsă», la Țarigrad. 

Deşi a domnit puţin — nici trei ani —și cu greutăți finan- 
ciare, Constantin Duca găsi timp și mijloace să ridice câteva lăca- 
şuri. Astfel el făcu o mănăstire în Galaţi, — cu hramul Adormirea 
Maicei Domnului — şi o închină la Mavromol, deasupra Fanarului. 
Transformă apoi biserica Danco din laşi în mănăstire st o închină 
«la Rumeli, la o mănăstire unde este hramul patruzeci de mu- 
cenici » Refăcu mănăstirea dela Copou, ctitoria lui Vasile Lupu; 
refăcu a feredeul » sau băile din laşi, clădite de același; în sfârșit, 

zidi case domnești la Mitropolie, la Biserica Albă, ctitoria mamei 
sale, doamna Anastasia. 

Constantin Duca a fost căsătorit de două ori: prima dată cu 
Maria, fiica lui Brâncoveanu (vezi mai sus, p. 213); fiul născut 
din această căsătorie a murit tânăr. A doua oară a luat pe Fufro- 
sina; cu ea a avut —ne spune Neculce — doi feciori: unul s'a 
dus «la Moscali»; altul a rămas în Țarigrad. 

Mihai Racoviţă. După plecarea lui Duca la 
Poartă, tara fu cârmuită de logofătul Joan Buhuș, 
vărul său, lăsat caimacam. Mihai Racoviţă pri- 
mi caftanul în Septemvrie 1703, înainte de 12 
ale lunii; nu sosi la Iași însă decât la 30 Noem- 
vrie, zăbovind la Stambul din cauza judecăților Fig. 75. 
cu predecesorul (vezi fig. 75). sa sepale e 

Domnia aceasta — cea dintâi —a lui Mihai domn al Moldovei 
Racoviţă, domnie altfel liniştită şi blândă, mare BCEE ai 
mare însemnătate; a și durat puțin, nici un an şi 
jumătate, încheiându-se la 23 Fevruarie 1705 (firmanul] de ma- 
zilie s'a dat de fapt la Stambul cu zece zile înainte, la 13 Fe- 
vruarie. In acest răstimp, domnul reface biserica dela poarta 
curții domnești, mărind-o ca să încapă nu numai dregătorii, 
dar şi mazilii şi slujitorii; face de asemenea o biserică de lemn, 
în ograda vămei, lângă casele tatălui său, vornicul Ion Ra- 
coviță; dă, în sfârșit un hrisov solemn patriarhiei de Ierusalim, 
specificând mănăstirile închinate acesteia (Galata, Barnowski, 
Sf. Sava, Cetăţuia, Bârnova din orașul e ținutul Iași, Sf. Gheorghe 
din Galaţi) şi obligaţiile lor fiscale. Doamna, la rândul ei, «toc- 
meşte » adică repară mitropolia cea veche, în care nu se mai slujea 
de mult. 

Mihai Racoviţă e scos din domnie de către Antioh Cantemir. 
Acesta, care fusese cât pe aci să fie numit în Septemvrie 1703 
— cronica arată că a fost atunci o chestie de un «cifert (sfert) 
de ceas» ca să izbândească — nu încetă cu stăruinţele și obţinu 
întradevăr tronul. Mazilit, Racoviţă veni la Poartă; aci fu pârit 
— după un nenorocit obiceiu — că n'a trimis Impărăţiei «două 
biruri » şi a două bairamlâcuri » pe care le-ar fi luat din țară. Pus 
la închisoare, el trebui să răspundă suma, pe care poate nici no 
luase. 

Antioh Cantemir a doua oară. Şi Antioh Cantemir zăbovi 
la Stambul până să-şi tocmească treburile; numit la (3 Fe- 
vruarie (1705), abia la 1 Iunie iși făcu el intrarea în laşi. 
Cu Brâncoveanu era acum în relaţii bune; se înţeleseseră, încă 
înainte de a pleca spre ţară, să nu se mai pârască; bogatul 
domn muntean se angajase chiar să-i dea lui Dimitrie, fratele 
lui Antioh «câte zece pungi de bani» pe an, spre a avea pace, 
economisind astfel sume mult mai mari care ar fi trebuit văr- 
sate Turcilor. 

Cu toate acestea, impozitele trebuiră sporite, din cauza dato- 
riilor. « Scoase Antioh Vodă — arată Neculce — nevoi grele pe 
teară... orânduele multe şi satarale şi hârtii e fumărit, câte un 
zlot de toată casa»; înființţă vădrăritul, câte doi bani de vadra 
de vin, plătit. numai de ţărani; înfiinţă şi cornăritul, câte un leu 
de fiecare bou ce se vindea. Maziiii în special fură apăsaţi. N’ar 
fi fost nevoie de un efort atât de mare, dar vistiernicul pe care-l 
avea domnul, Ilie Cantacuzino, era un om lacom şi apucător: 
lua din bani «şi fățiș e furiș, cum îi era voia». La ieșirea din 
dregătorie, acesta rămase cu șaptezeci de pungi, în timp ce Antioh 
care «nu era prea sameș, nici lacom » plecă, la sfârșitul domniei, 
numai cu «vro cincizeci—șasezeci ». Mănăstirilor li se făcu însă 
un așezământ fiscal favorabil, «cu ruptă » stabilind adică sume 
pe bază de înţelegere, plătibile în sferturi. 

In primăvara anului 1707, la 1 Mai, porni el, în urma unei 
dispoziții primite dela Poartă, la Tighina, spre a da ajutor la 
repararea și mărirea cetăţii. Dar pe când lucra aci, împreună cu 
toată curtea şi slujitorii, îi sosi mazilia (31 Iulie); ea fusese provo- 
cată de Mihai Racoviţă, doritor de a-și relua tronul și de a-și 
răzbuna pentru cele suferite. Fără să se mai întoarcă pe la lași, 
Antioh porni, împreună cu familia sa, direct la Constantinopol; 
aci a și murit, mai târziu, în 1723. Doi din băieţii săi, Constantin 
şi Dimutraşco, s'au aşezat în Rusia; un al treilea Joniţă, a rămas 
în Moldova. O fiică a sa, Maria, a fost logodită cu Radu, fiul lui 
Brâncoveanu. Lui Antioh Cantemir i se datoreşte înlocuirea lăca- 
şului de lemn dela Mera, ctitoria tatălui său, printr'unul de zid, 
în anul 1706. 

Amintirea lăsată de acest voevod, în urma celor două 
stăpâniri ale sale, a fost din cele mai bune. Cronicarul Jon 

Neculce e interpretul sentimentului general al ţării atunci 
când spune: «Cam rar domn au fost şi a mai fi ca Antioh 
Vodă în Moldova: nelacom nici la sânge, nici la bani, nici la 
minciuni; ce, iubitor la dreptate. Şi belșug în teară la toate era 
în zilele lui ». 

Mihai Racovită a doua oară. Cattanul de domnie il im- 
bracă Mihai Racoviţă a doua oară la 23 Iulie 1707; soseşte 
în laşi însă abia la 24 Noemvrie. Familia Ruseteştilor, în frunte 
cu lordache Ruset, e acum atotputernică; din pricina ei, se 
pare, începe noua stăpânire cu o execuţie şi anume cu sugru- 
marea lui Panaiotache Morona, un grec foarte abil, fost mare 
postelnic și pe cale de a deveni un concurent primejdios pentru 
lordache. Motivul oficial era însă că acest Morona «pre toţi 
domnii pârăște ». 

Din cauza exigenţelor turceşti şi din cauza cheltuielilor curţii 
— un capitol îl formează şi toaletele și bijuteriile doamnei Ana — 
se sporesc din nou dările. La pogonăritul pe vii se adaogă un zlot 
de pogon, vădrăritul e dublat, dela 2 la 4 parale, se înfiinţează 
fumăritul, câte doi ughi (sau galbeni ungurești) de fiecare horn 
al casei; desetina, pe stupi și mascuri, e extinsă şi asupra boierilor, 
imazihlor şi mănăstirilor. 

In timpul acestei domnii are loc vestita luptă dela Pultavu 
(8 Iulie 1709), în urma căreia Carol al XIl-lea, regele Suediei, 
bătut de ţarul Petru cel Mare, se refugiază la Tighina. Vic- 
toria rusească impresionează adânc; Mihai Racoviţă începe a 
se orienta spre Ruși şi se gândeşte chiar să se refugieze la ei, 
la nevoie. Adversarii săi dela Poartă simt insă aceasta şi con- 
ving pe vizir să-l mazilească. Ridicat din lași, la 28 Octomvrie 
1709, de un detașament de spabii, domnul e dus la Stambul, 
și închis la Edicule. In locul lui — spune Neculce — ar D putut 
veni din nou Antioh Cantemir, dacă dădea cele trei sute de 
pungi ce i se ceruseră; acesta nu făgăduieşte insă decât o sută 
cincizeci şi atunci e numit Neculae Mavrocordat, fiul marelui 
dragoman Alexandru Mavrocordat «Exaporitul » adică «tainicul 
din lăuntru ». 

Neculai Mavrocordat. Mai mult decât de chestia materială, 
numirea lui Neculai Mavrocordat a fost determinată de nevoia 
Tureilor de a avea în Moldova — în acest moment de expansiune 

rusească, — un om sigur, al lor, care să nu treacă de partea cea- 
laltă, în caz de conflict. Această nevoie explică de astfel, după 
gestul iui Dimitrie Cantemir şi după sfârșitul lui Brâncoveanu 
— acuzat tot de înţelegere cu Ruşii — și a lui Ştefan Cantacuzino, 
de ce s'au introdus în ţările noastre domnii zişi « fanarioți ». Turcii 
au vrut să se asigure de o surpriză din partea noastră — în timpul 
războaielor cu Austriacii şi cu Ruşii — e, de fapt, au izbutit: 
în tot timpul acestor domni — dela 1711, respectiv 1716 până 
în 4821 — n'a avut loc nicio încercare de revoltă sau de colaborare 
armată cu creștinii; linia Dunării a fost asigurată. 

Prin mama sa Sultana vezi fig. 76), Neculai Mavrocordat 
era strănepot lui Alexandru lliaș; se înrudea deci cu vechea 
dinastie a Moldovei. Primise o educaţie a o instrucţie în- 
grijită ; ştia latineşte, putând ţine şi cuvântări în această limbă, 
nu știa însă, când a venit în scaun, româneşte, așa că, la 
început, a avut nevoie de tâlmaciu. Ocupase timp de 12 ani, 
după tatăl său, însemnata funcţie de mare dragoman sau ter- 
ziman al Porții. Preţuia fastul şi avea o înaltă idee de dem- 
nitatea domniei; numit la 17 Noemvrie 1709, el intră în Iaşi la 
5 Fevruarie 1710 «cu mare pohfală, cu alaiu împărătesc şi cu 
iscusite podoabe ». 

Scurta sa stăpânire — durează abia un an de zile —se dis- 
tinge prin câteva măsuri luate în folosul păturii de jos, a celor 
nevoiaşi. Desfiinţează darea pe popușşoi, sileşte pe «zlotaşi » — 
strângătorii de dări numiţi astfel dela moneta zlot — să restituie 
oamenilor banii birului ce începuse a se strânge cu puţin înainte 
de mazilirea lui Racoviţă, bir la care el renunţă; pune şi pe 
Turcii negustori de vite la darea cornăritului. Are grijă ca jude- 
cățile să se facă pe dreptate; întemeiază o sumă de slobozii la 
marginile ţării. 

Pe boieri, în schimb, îi ţine la oarecare distanță; sfetnicii săi 
de taină sunt trei Greci; pe Iordache Ruset îl închide chiar, până 
la sfârșitul domniei, luându-i și zece pungi de bani. O parte dintre 
boieri fug la Iași, alţii în Ardeal. Maziha lui Nicolae Mavrocordat 
nu e provocată însă de aceștia, ci de stăruințele lui Dimitrie Can- 
temir, ajutat şi de hanul tătărese din Crimeea. Firmanul de înlo- 
cuire soseşte în lași la 4 Decemvrie 1710; după trei zile — ter- 
menul prevăzut pentru pregătirile de plecare — fostul domn 

Fig. 76. — Alexandru Mavrocordat Exaporitul şi soția sa Sultana, părinţii lui Neculai Mavro- 
cordat. Frescă în biserica mănăstirii Văcăreşti, 

porneşte spre Stambul; la Galați, el se întâlneşte cu succesorul 
său şi — spre deosebire ce ceea ce se făcea în alte cazuri similare 
— îl vizitează, despărțindu-se apoi în termeni buni şi cu anga- 
jamentul de a nu se săpa sau pâri unul pe altul. 

Dimitrie Cantemir. După foarte scurta sa domnie din 1693, 
nerecunoscută de sultan (vezi mai sus, p. 210), Dimitrie Cantemir 
a locuit la Stambul, unde stătuse, de altfel, şi mai înainte. El își 
completează acum cultura şi leagă prietenii preţioase cu înalții 
demnitari turci care-i preţuiau cunoștințele bogate și variate, 
talentul său muzical şi felul ales și afabil de a primi. Mulțumită 
acestor prietenii, la care se adaogă şi stăruința hanului tătăresc, 
Dimitrie Cantemir e numit domn al Moldovei; un raport al amba- 
sadorului francez ne arată că hotărirea s'a luat cu puţin înainte 
de 21 Noemvrie 1710. Misiunea precisă pe care o avea noul domn 
era de a supraveghea și a prinde, la momentul indicat, pe Con- 
stantin Brâncoveanu, bănuit — şi nu fără temeiu —că vrea să 
treacă de partea Hușilor. In războiul care, în urma stăruin- 
telor lui Carol al XII-lea, refugiat la Tighina, și a lui Ludovic 
al XIV-lea, se pregătea împotriva Ruşilor, ţările noastre tre- 
buiau să aibă în frunte domni siguri, de o credinţă neclintită 
faţă de Poartă. De aceea, misiunea încredințată lui Cantemir, 
socotit, după întreaga sa viață de până atunci, ca fiind com- 
plet devotat. 

De fapt însă, tocmai fiindcă pătrunsese așa de adânc în mij- 
locul vieţii turcești, şi cunoștea atât de bine pe fruntașii ei, noul 
voevod avea motive serioase să se îndoiască de viitorul imperiului 
otoman şi să-și îndrepte speranţele spre puterile creștine. Deza- 
strul dela Zenta (1697) la care participase, ca tânăr ostaş, în an- 
turajul vizirului, îl impresionase în gradul cel mai înalt, făcându-l 
să piardă încrederea în valoarea militară a oștirii turcești. Se 
explică aşa dar de ce — impotriva tuturor așteptărilor — Dimi- 
trie Cantemir a trecut de partea Ruşilor. 

La început, tratativele se duc acoperit, ba chiar, sub pre- 
text, că iscodeşte, cu ştirea Porții; Luca vistiernicul întâlneşte 
pe ţarul Petru cel Mare la Luck și încheie la 24 Aprilie o con- 
vente, cu următoarele puncte mai însemnate: Moldova trece 
sub protecţia imperiului rusesc; ea va avea vechile hotare, 
deci inclusiv Bugeacul şi raielele; comnia va fi ereditară, în 

familia lui Cantemir; domnul au dregătorii îşi păstrează vechile 
drepturi; în caz de înfrângere, se va da ospitalitate în imperiu 
și întreţinere. 

Operațiunile militare încep la 10 Iunie 1741, prin trecerea tru- 
pelor feldmareșalului Şeremetov peste Nistru, pe la Soroca. Țarul 
sosit mai în urmă, face însă greșeala de a nu concentra toate for- 
tele sale în Moldova, ci trimite o parte însemnată a lor împotriva 
Crimeii; încă şi pe cele din Moldova le mai împarte, expediind 
înainte un detaşament important, sub generalul Rönne, să ia 
Brăila. O altă greşeală a fost plecarea din laşi în spre Bugeac, 
înainte de a se fi strâns proviziile necesare, mai ales că fusese 
secetă şi împotriva părerii lui Cantemir care insistase în sensul 
asigurării aprovizionării. Trupele pornesc totuşi pe Prut în jos, 
în timp ce Turcii şi Tătarii, cu forţe mult superioare, circa 200.000 
de oameni și 250 de tunuri, grăbesc în întâmpinarea lor. Con- 
tactul are loc la 18 Iulie, iar lupta principală se dă în zilele 
de 19—21 Iulie, la Stănilești, în judeţul Fălciu. Rușii sunt în- 
conjuraţi de mulțimea adversarilor; încercările lor de a rupe 
rândurile acestora dau greş; slăbiţi de nemâncare, cu muniţiile 
pe sfârşite, ei sunt nevoiţi să ceară începerea tratativelor de pace. 
Vizirul — se zice cumpărat — şi influențat şi de faptul că o 
parte din oștirea sa, greu încercată în luptă, voia încetarea 
ostilităților, consimte. Se ajunge astfel la tratatul dela 23 iulie, 
de «lângă vadul Hușilor », prin care {arul restituia Azovul, dă- 
vima o serie de cetăţi dela hotarul Ucrainei, plătea o despăgubire 
de război şi îngăduia lui Carol al XI-lea reîntoarcerea neturbu- 
rată în Suedia prin Polonia. Dimitrie Cantemir, pe care Turcii 
îl cerură în zadar, își luă familia dela Iași şi, împreună cu o sumă 
de dregători şi ostași, între care și hatmanul lon Neculce, viitorul 
cronicar, porni pe calea pribegiei, însoţind pe Petru cel Mare 
in Rusia. Aci a trăit el, încă doisprezece ani, mai întâi la Charkov, 
apoi la Moscova și la Petersburg. În 1713 îi muri soţia, Casandra, 
luca lui Şerban Cantacuzino; după şase ani, în 1719, se căsători 
cu frumoasa Nastasia Trubetzkoi. Țarul îi dă la început cincizeci 
de sate, şase mii de ruble anual și două rânduri de case la Mos- 
cova; îl face apoi, mai târziu, consilier intim şi-i arată întot- 
deauna o deosebită preţuire (vezi fig. 77). În 1722, Cantemir 
pleacă în campania împotriva Persiei; pe drum, se îmbolnăvește 

Fig. 77. — Dimitrie Cantemir, în timpul şederii în Rusia. Gravură în aramă, făcută după 
moartea sa. Legenda, în limba franceză, îl numește: « Principe al Moldovei, numit Principe 
al Sfântului Imperiu rus, Senator și Consilier privat al Majestății Sale Împăratul 
Petru-cel-Mare ». 

însă — suferea de diabet — și trebuie să se întoarcă. Ajuns la 
moşia sa, în satul Dimitrovea, unde-și avea aşezarea, el mai 
trăieşte câteva luni de zile, închizând ochii la 1 Septemvrie 1723, 
in vârstă de 50 ce ani. A fost înmormântat în «biserica de jos» 
a mănăstirii greceşti din Moscova, acolo unde odihnea şi prima 
sa soţie; el este chiar ctitorul acestei biserici. A mai ridicat, 
făcând însuși planurile, încă două biserici în satele de pe moșia 
sa, precum şi o mănăstire la Dimitrovca. 

Din cea dintâi căsătorie Dimitrie Cantemir a avut patru 
băieţi, pe Matei, Constantin, Șerban şi Antioh şi două fete, pe 
Maria şi Smaragda. Antioh a ajuns vestit în lumea literelor; Maria 
a inspirat o puternică pasiune lui Petru cel Mare. Din cea de a 
doua căsătorie s'au născut doi fii, Petre și Jon, morţi de mici, 
și o fiică Smaragda-Ecaterina. A mai avut și un fiu nelegitim, 
Augustin Mirov, născut în 1715. 

Pentru activitatea literară şi ştiinţifică a lui Dimitrie Can- 
temir, vezi partea a doua a acestui volum. 

EPOCA FANARIOȚILOR. DOMNII MOLDOVEI INTRE 
1711 ȘI 1741 


Privită in general, epoca Fanarioţilor 
este o epocă de decădere politică și morală. 


La Constantinopol, pe malul de miazăzi al Cornului de Aur, 
minunatul golf al Bosforului, a existat şi există şi astăzi car- 
tierul Fanarului, numit astfel dela un far sau fanar, pus acolo 
pentru orientarea corăbiilor. În acest cartier, în mijlocul căruia 
se află Patriarhia ortodoxă, locuiau mai cu seamă Grecii; se 
întâlneau printre ei şi urmași de ai vechilor familii bizantine, 
de dinainte de cucerirea Constantinopolului, precum şi alţii de 
origine mai nouă, dar îmbogăţiţi prin negoţ. Erau oămeni pri- 
cepuţi în afaceri, cu multe relaţii, cunoscând bine pe fruntașii 
împărăției cărora le furnizau tot felul de mărfuri, ambiţioşi, dar, 
în același timp, intriganţi şi lacomi. Din mijlocul lor, şi-au re- 
crutat Turcii dragomanii sau tâlmacii de cari aveau nevoie în 
relaţiile cu celelalte state (Coranul interzice mahometanilor să 
înveţe limbi străine !); şeful acestor tâlmaci, marele dragoman, 
ar corespunde azi ministrului de externe. Grecii ocupau, aşa dar, 
la Înalta Poartă, locuri de mare încredere, erau deținători ai se- 
cretelor de Stat. 

După trecerea lui Dimitrie Cantemir, în care Turcii puseseră 
atâtea speranţe, la Ruși, sultanul hotărăşte să nu se mai încre- 
dinţeze tronul Moldovei unui domn de ţară, ci să-l dea unui Grec 
dintre cei legaţi, prin slujbă, familie şi interese, de impărăţie, 
spre a-l avea astfel întotdeauna în mână. Persoana aleasă este 
Nicolae Mavrocordat, care mai domnise odată, chiar imediat, 
înainte de Dimitrie Cantemir. Același lucru se întâmplă şi în 
Muntenia după înlăturarea lui Ștefan Cantacuzino, ei numesc 

iarăşi un Grec care este tot Nicolae Mavrocordat, mutat din 
Moldova. Epoca Fanarioţilor începe deci, atât Intro ţară cât și 
în cealaltă, cu acest domn; ea ţine până în 1821, așa dar mai 
bine de un secol. 

Caracterizarea epocei Fanarioţilor. Privită în general, epoca 
Fanarioţilor este o epocă de decădere. Teritoriul ţărilor românești 
este ciuntit ; se iau de către vecini provincii întregi. Domnii ajung 
niște simpli funcţionari ai sultanului care-i schimbă foarte des; 
fiscalitatea se accentuează; atmosfera morală e grea; intriga, 
bacşișul, mita au tot mai mare preţ; în schimb, caracterele devin 
din ce în ce mai rare. Sunt și unele aspecte pozitive: astfel, în 
ordinea socială, se desființează rumânia, cu alte cuvinte, se dă 
libertate ţăranilor; se înființează școli şi spitale; se fac legiuiri 
noi; toate acestea nu compensează însă marile scăderi ale epocei 
fanariote care rămâne o epocă tristă a istoriei noastre. 

În răstimpul de peste o sută de ani cât ţine ea, au fost nu mai 
puţin de 40 de domnii în Muntenia şi 36 în Moldova, în afară 
de diversele ocupaţii ruse şi austriace. Media unei domnii era deci 
foarte scurtă. Turcii, de altfel, a fixaseră în practică, încă de 
mult, la Get ani durata unei domnii: pentru înnoirea ei trebuia 
plătită o sumă importantă numită mucarer. Era şi un mucarer 
mic care se plătea în fiecare an. Domnii se schimbau dintr'o ţară 
în cealaltă: astfel Constantin Mavrocordat a domnit de șase ori 
în Muntenia şi de patru ori în Moldova. Aceste schimbări aveau 
însă un bire: ele uşurau apropierea între cele două ţări, pregă- 
teau unirea lor; se vedea din ce în ce mai limpede că e același 
popor, aceeaşi limbă, aceeaşi organizare, aceleaşi moravuri. 

Domnii fanarioți aparţin câtorva familii. Majoritatea acestor 
familii sunt de origină greacă; astfel, Mavrocordaţii, înrudiţi 
totuși prin femei cu Alexandru Iliaș, deci cu vechea dinastie, 
Moruzi, Sutzu, Caragea, Ipsilanti; câteva sunt de altă origine 
etnică, dar grecizate, ca Ghica (albanezi, înrudiţi însă cu Sturd- 
zeştii !) şi Callimachi (români, numindu-se la început, Calmășul !) ; 
în sfârşit, familia Racoviţă e curat românească. 

Nicolae Mavrocordat a doua oară. După înfrângerea dela Stă- 
nileşti şi plecarea, pe ascuns, a lui Dimitrie Cantemir în Rusia, 
nu s'a numit numaidecât un nou domn în Moldova. Vizirul a trimis 
la lași mai întâi pe Curt Mehmet Paşa, ca să scoată pe negustorii 


NICOLAE MAVROCORDAT A DOUA OARĂ 227 


st ceilalți Turci robiți; acesta încercă să-și creeze o situație sta- 
bilă, dar găsi, cum era şi firesc, împotrivirea băştinaşilor (1—44 
August 1711). Fu numit apoi caimacam Lupu Costaki vornicul, 
pe lângă care se adăogă Mazut postelnicul, de origine grec, şi, 
ceva mai târziu, Antiohie Jora hatmanul. Aceştia girară treburile 
timp de patruzeci de zile (11 August — 20 Septemvrie), urmân- 
du-le în căimăcămie biv vel vistierul Gheorghe Apostol (21 Septem- 
vrie — 7 Octomvrie). In sfârşit, sosi dela Stambul ultimul cai- 
macam, Jon Mavrocordat terzimanul; el cârmui până la 19 Noem- 
vrie când își făcu intrarea în lași fratele său Nicolae Mavrocordat, 
numit domn al Moldovei în ziua de 6 Octomvrie. 

Stăpânirea acestuia a ţinut patru ani şi ceva; în timpul ei, 
se produce prima pierdere teritorială pe care o suferă ţările noastre 
în epoca fanariotă: e vorba de cetatea și raiaua Hotinului. Faptul 
sa petrecut astfel: Turcii voiau să ajute cu oaste pe regele Po- 
loniei, Stanislas Leszezynski, care trebuise să-și părăsească ţara 
şi venise în Moldova prin Ardeal; în schimb, urmau să primească 
cetatea Cameniţei. Trupele porniră spre miazănoapte ; nu se ajunse 
la o campanie dincolo de Nistru, din cauza forţelor însemnate ale 
adversarului; Hotinul însă fu ocupat (1713); în primăvară, se 
anexă cetăţii ţinutul înconjurător, iar în anul următor şi porţiunea 
din judeţul Cernăuţi dela Nord la Prut. In felul acesta, o nouă 
raia se înființă pe pământul Moldovei (1715); pe lângă pierderea 
teritorială se adăogară şi pagubele produse de Turcii cari treceau 
mereu prin ţară spre şi dela Hotin (vezi fig. 78). 

Alte pagube fură provocate de soldaţii lui Carol al XII-lea, 
așezați prin sate şi târguri; cu greu putură fi scoşi; în ce priveşte 
învinsul dela Pultava, trebui să se dea o adevărată luptă, la satul 
Varnița, lângă Tighina, unde-și avea aşezarea, pentru ca el să 
poată fi luat şi dus peste Dunăre (Fevruarie 1713). 

Sub raportul fiscal, Neculai Mavrocordat luă măsura ca ma- 
zilii și mănăstirile să nu mai dea desetina «ţărăneşte », pentru 
stupi și mascuri; scoase însă într'un an, la «o nevoie ce au avut 
atuncea », țigănăritul, pe care apoi îl desfiinţă cu blestem. 

Sfârșitul domniei e în legătură cu mazilia lui Ştefan Canta- 
cuzino din Țara Românească; în locul acestuia fu strămutat 
Nicolae Mavrocordat din Moldova. Firmanul ieşi în ziua de Crăciun 
a anului 1745, deci, după stilul nou, la 5 Ianuarie 1716. 

Mihai Racoviţă a treia oară. Ca urmaş al lui Mavrocordat, 
sultanul numi pe Mihai Racoviţă, fostul domn. Plecat din Fari- 
grad la 27 Ianuarie 1716, acesta sosi la Iaşi la 23 Fevruarie; 
domnia sa avea să dureze aproape unsprezece ani, cea mai lungă 
domnie în răstimpul dela Vasile Lupu până la Mihai Sturza, în 
veacul al XIX-lea. 

Chiar din primul an, Racoviță avu de suferit de pe urma 
Austriacilor. Aceştia începuseră tocmai un nou război cu Turcii 


Fig. 78. — Ruinele cetății Hotinului: vedere luată din curtea interioară. 


şi voiau să-și asigure o bază şi în ţările noastre. Nicolae Mavro- 
cordat, domnul muntean, opunându-se acestui plan, fusese luat 
prizonier de către un detașament ce scoborise repede pe la Turnul 
Roşu; aceeaşi operaţie urma să se repete şi în Moldova; ea se 
bizuia şi pe sprijinul localnicilor: un mare boier, biv vel stolnicul 
Vasile Ciaurul, în legături strânse cu generalul comandant din 
Braşov, ridicase steagul răzvrătirii şi adunase pe lângă sine «o 
samă de boieri şi mazâli de ţară», întărindu-se în mănăstirea 
Cașinului şi la Cetatea Neamţului. Racoviţă află însă de cele ce 
se plănuiau; și când detașamentul sau podgheazul de «catane», 
pornit dela Neamţ, sosi în Iași și lovi curtea, la 10/21 Ianuarie 

4747, el găsi, pe lângă domn, care se retrase apoi sus, în mănăs- 
tirea Cetăţuii, şi pe Tătarii chemaţi de acesta în ajutor. Ciocnirea 
principală avu loc în marginea orașului «pe dealurile mănăstirii 
Cetăţuia și Hlincea »; ea se isprăvi prin înfrângerea completă a 
podgheazului ; comandantul lui, căpitanul Ferentz, luat prizonier, 
fu decapitat. O movilă de pământ peste trupurile celor căzuţi, 
un cerdac, şi o cruce de piatră însemnară locul acestei lupte. 
Urmă apoi un atac al domnului asupra cetăţii Neamţului care 
căzu și asupra mănăstirii Cașinului, care nu putu fi luată; Tătarii, 
în schimb, prădară cumplit ţinutul dintre Siret şi munţi « și s'au 
implut de robi și de dobitoace; cum erau săniile cu bejăniile, 
așa le aduceau încărcate de muieri și de copii, și pe drum copiii 
degeraţi și fete mari, cum era mai amar». Un nou atac, mai pe 
vară, în Iunie, izbuti să scoată catanele din mănăstirile Cașin şi 
Mera, ale căror ziduri fură dărâmate. In August, oastea moldo- 
venească în număr de 3700, împreună cu 700 de Turci din Hotin 
şi cu 9000 de Tătari ai sultanului din Bugeac, trecu peste munţi, 
dela Câmpulung spre Rodna. Ținutul Bistriţei fu ars şi prădat; 
Tătarii ajunseră până spre Sătmar și Baia Mare precum și în Ma- 
ramureş ; la întoarcere, fură însă loviți de localnici şi avură pier- 
deri serioase. Domnul dăduse ordin să fie cruţaţi ţăranii români 
din Ardeal; suferiră totuşi şi ei pagube. In amintirea acestei 
expediţii, se ridică la Vama, în Bucovina, după întoarcerea din 
Ardeal, un monument în formă de stâlp cu o inscripție în 
românește. 

In timpul campaniei lui Petru cel Mare, din 1711, satele din 
apropierea Bugeacului se pustiiseră; după biruinţa dela Stăni- 
lest, 'Tătarii începură să le ocupe depăşind astfel hotarul cel 
vechiu fixat, se pare, pe la 1672, «al lui Halil-Pașa». Neculai 
Mavrocordat nu izbutise să-i scoată de acolo; Mihai Racoviţă, 
stăruind la Poartă, obţinu un firman de evacuare; el nu fu aplicat 
însă, deoarece Tătarii — ştiind partea slabă a domnului — se 
obligară să plătească dijmă şi dări pentru locul de care se foloseau. 
Se produse deci o nouă încălcare teritorială. Locul rășluit era «in 
lungiș cale de 32 de ceasuri şi deacurmeziș, în lat, cale de două 
ceasuri »; el începea dela raiaua Tighinei sau Benderului şi mergea 
dealungul Troianului, apoi dealungul Ialpugului, până aproape 
de satul Tobac (vezi fig. 79). 

Mihai Racoviţă iubea banul; de aceea putuseră Tătarii să-l 
convingă să le lase pământul; tot de aceia, spori el unele dări 
sau scoase altele noi. In 1724, puse desetina de stupi îndoită, 
obligând pe toţi so plătească, inclusiv boierii şi mănăstirile. In 

Fig. 79. — « Cele două ceasuri e, 


1725 scoase văcăritul «câte un zlot de bou şi de vacă şi de cal 
câte un leu», punând iarăși la plată pe toată lumea; în iarnă, 
adăogă, peste aceasta, o nouă dare asemănătoare, câte doi or 
de vită. Un detaliu caracteristic pentru firea strânsă a domnului e 
că la ridicarea bisericei dela Olășeni, ctitoria sa, sau luat « laviţele 
şi scândurile » de pe la « dughenile jidovilor din Iaşi » şi s'au între- 
buințat ca material de construcţie. La ridicarea curților domneşti 
noi, în locul celor vechi, arse de focul care a mistuit, la 20 Aprilie 

1723, o mare parte a orașului, nu se făcu însă economie: ele ieşiră 
«foarte frumoase și deschise >. Tot din cauza arghirofiliei dom- 
nului, nu se dădu pedeapsa pe care o meritau mai mulţi Evrei 
din Oniţcani, cari comiseseră în ziua de Paşti a anului 1726 un 
omor ritual asupra unui copilaş de cinci ani. In loc să fie spân- 
zuraţi, cum se cuvenea, ei fură băgaţi la închisoare, urmând să 
plătească un număr de pungi de bani. Intre timp însă, Evreii 
din Stambul, preveniţi, obţinură dela vizir un firman de elibe- 
rare şi vinovați scăpară. 

In același an, se încheie şi stăpânirea lui Mihai Racoviţă. Ea 
e pricinuită în primul rând de Neculae Mavrocordat, domnul 
din Țara Românească, care se plânge Porții că vecinul său din 
Moldova, care primise la sine pe mai mulţi boieri munteni pri- 
begi, n'a vrut să-i predea trimisului împărătesc venit să-i ridice. 
Se adaogă apoi și plângerile Evreilor, cari pretindeau că au fost 
calomniaţi și spoliaţi. Rezultatul e mazilirea lui Racoviţă ; acesta 
pleacă din Iaşi spre Țarigrad la 6 (după un alt izvor la 11) Octom- 
vrie 1726. 

Grigore al II-lea Ghica. Urmașul în scaun al lui Mihai Raco- 
viţă, Grigore al II-lea Ghica, era nepot de fiu lui Grigore Ghica, 
fostul domn al Ţării Româneşti și al Moldovei; prin “mamă-sa, 
Ruxandra, fiica lui Alexandru Mavrocordat Exaporitul, era nepot 
şi lui Neculai Mavrocordat. A ocupat demnitatea de mare dra- 
goman timp de 11 ani, după Ioan Mavrocordat; apoi a îmbrăcat 
caftanul de domnie al Moldovei (5 Octomvrie 1726). Se bucura 
de o trecere deosebită la Poartă; om cult, avea inţelegere pentru 
trecutul ţării; era iubitor de frumos, sub toate formele, afemeiat 
chiar; îi plăceau plimbările la câmp şi vânatul. Vine în ţară pe 
la Măcin, Brăila, Galaţi, drumul între aceste două din urmă oraşe 
făcându-l pe apă, «în două șăici », «cu multă pohvală »; intrarea 
în laşi are loc la 29 Decemvrie. La început, nu pune dări grele, 
reduce chiar din cele găsite; mai pe urmă însă, strânge și el 
șurupul fiscalităţii şi încă tare. Un impozit nou este acela pe 
preoţi, numit «mucarea », variind între trei și opt galbeni de 
față; a fost scos numai «odată». 

În Octomvrie 1727 izbucnește o revoltă a Tătarilor din Bu- 
geac împotriva hanului din Crimeea. Pentru potolirea lor, sunt 
trimise trupe numeroase, din toate părţile; participă şi Grigore 

Ghica cu oastea sa — peste şapte mii de oameni — reorganizată 
și bine echipată. Tătarii se potolesc, fără să se ajungă la luptă; 
ei recunosc pe han, iar Moldovenilor — lucru nemai întâlnit până 
acum — le întorc pagubele făcute, dându-le după Neculce, şapte 
sute, după un alt izvor, numai două sute douăzeci de pungi de 
bani. Mai târziu, ei se plâng însă la Poartă împotriva lui Gri- 
gore Ghica că i-ar fi nedreptăţit. Judecata care urmează, în 1729, 
şi care se termină prin hrisoavele din 17 Septemvrie, îl costă pe 
domn aproape îndoit decât primise; mai grav este că se dă voie 
Bucegenilor să depăşească «cele două ceasuri», obţinute sub 
Mihai Racoviţă, întinzându-se, pentru pășunatul vitelor lor, şi 
mai spre miazănoapte. Ei se obligă a plăti dările respective şi a 
nu se folosi decât de terenurile indicate de către serdar și căpi- 
tanul de Codru; nu-i mai puţin adevărat că pământul Moldovei 
e din nou îngustat. 

În toamna anului 1730, răscoala izbucenită în Constantinopol 
şi care are drept urmare înlocuirea sultanului Ahmed al III-lea 
şi a unui mare număr de dregători turci, era să-l coste scaunul 
şi pe Grigore Ghica. Şeful răscoalei sau — cum se spunea atunci — 
a «zorbalei », Patrona Halil, cere să fie făcut domn o creatură a 
sa, un om de rând, casapul Janaki Buţukahi; acesta e numit 
chiar. Faţă de protestele unanime însă ale Moldovenilor și fiindcă, 
între timp, noul numit nu plătise banii la care se obligase, e în- 
închis şi, înainte de 3 Decemvrie, decapitat. 

Grigore Ghica a refăcut din temelie mănăstirea lui Balica, de 
lângă lași, şi a construit, în vecinătatea ei, case domneşti, după 
felul celor din Stambul, şi o grădină de toată frumusețea, cu 
jocuri de apă sau « havuzuri » şi flori de tot felul. Așa i-a şi rămas 
numele «Frumoasa», iar dela grădină s'a numit astfel apoi şi 
mănăstirea (vezi fig. 80). A mai făcut diferite reparaţii şi 
adaose la mănăstirea Bârnova, la biserica Bărboi, la curtea 
domnească; aci a construit, între altele, un turn foarte înalt, 
deasupra porții, prevăzut cu ceasornic. A reparat « feredeul » sau 
băile; a făcut două fântâni, cu apă adusă de departe, pe olane 
(vezi fig. 81); a făcut case domnești la Galata. Un merit deosebit 
îl constitue reorganizarea, cu ajutorul lui Hrisant, patriarhul 
Ierusalimului, a şcolii domneşti din Iaşi, care ajunge să fie frec- 
ventată și de copiii de peste hotare. 

După șase ani și jumătate de domnie, Grigore al II-lea Ghica 
e strămutat în Țara Românească, iar vărul său, Constantin Ma- 
vrocordat, fiul lui Niculae, trece în Moldova. Firmanul iese în 
ziua de 16 Aprilie 1733; la 24 sosește la Iaşi. iar la 4 Mai, domnul 


Fig. $0. — Biserica mănăstirii Frumoasa. Forma de astăzi nu e aceea dată de Grigore Ghica; 
lăcașul a fost complet refăcut în 1836. 


porneşte, prin Focşani, unde se întâlneşte cu succesorul său, spre 
Bucureşti. 

Constantin Mavrocordat, născut în Constantinopol, la 27 Fe- 
vruarie 1711, primise o educaţie şi o instrucţie îngrijită. Tatăl 
său îl iniţiase de timpuriu în treburile publice, pregătindu-l pentru 
domnie. Ni s'au păstrat « Instrucţiile » pe care el i le dă, în acest 
scop, încă din 1727 şi care cuprind principii sănătoase politice, 
etice, administrative şi economice. 

Întrarea în laşi are loc la 18 Mai 1733; Mavrocordat vine 
înconjurat, de Greci, mai mulţi decât avusese Grigore Ghica; ei 

ocupă în special dregătoriile economice. La început, dările nu 
sunt prea mari; după câteva luni însă, pe toamnă, «au scos vă- 
cărit şi vădrărit totdeodată și de iarnă civerturi şi hârtii; eară 
de primăvară pogonărit și cuniţe, câte opt potronici de vită, 
ca și văcăritul. Aceste toate nevoi — spune Neculce — într'un 
an le-au luat ». 

Fig. 81. — Inscripţie în românește şi în limba arabă, dela una din fântânile făcute de Grigore 
hica în Iaşi. Dedesubtul stemei data 7239 adică 1731 dela Hristos. (Muzeul Golia, Iaşi). 


Această primă domnie moldoveană a lui Constantin Mavro- 
cordat nu are mare importanţă ; de altfel, ea nici n'a ţinut mult: 
doi ani și jumătate. Domnul voia să se reîntoarcă în Țara Româ- 
nească, de unde fusese mutat; el lucrează în acest sens la Poartă 
şi, în cele din urmă, izbutește. Un raport al bailului venețian 
din Constantinopol, datat «Pera... 28 Noemvrie 1735» arată 
că în ziua precedentă, deci la 27, s'au făcut schimbările de domnie, 
Mavrocordat fiind strămutat în «Valacchia», iar Grigore al 
II-lea Ghica în Moldova. 

Grigore al II-lea Ghica, a doua oară, domneşte aproape șase 
ani de zile. Impins de aceleași nevoi financiare și de aceleași obli- 
gan) care revin ca un leit-motiv în toată epoca Fanarioţilor, 

pune şi el, chiar dela începutul domniei, dări apăsătoare. Astfel, 
în lanuarie, «au scos banii steagului — adică banii ce se plăteau 
la investitură — grei bani pe toată teara, şi au scos dăjdi pe 
boieri mazili și pe popi și pe mănăstiri, și... au scos și cârcimărit, 
câte cinci lei de cârciumă în toată ţeara; și... au stricat blă- 
stemul ce era făcut de mai înainte să nu dee». În Fevruarie se 
scoate văcăritul «câte un leu de cal și câte un zlot de vită... 
cu mare grabă ». În Aprilie, în săptămâna mare, când «n'apucase 
a istovii nici banii steagului, nici văcăritul bine, ...au şi scos 
şi hârtii grele, de nu puteau oamenii nici la biserică să meargă, 
să-şi caute de suflet, să se pricistuiască, sau la Pasci să păscuiască ; 
ce păscuiau prin păduri, cu ferele sălbatice, ascunzându-se, săracii, 
de hârtii ». Se cer apoi salahori şi care pentru cetatea Vozia, «cai 
împărăteşti », în două rânduri, câte patru sute de cai şi tot atunce 
«oameni să taie lemn şi să-l scoată, să-l ducă la Cartal pe Du- 
năre (în faţa Isaccei!), să facă pod». lar pe vară, venind vizirul 
la Cartal, «eşit-au grele ialoviţe pe teară (vaci grase, pentru 
tăiere !), de 2 ug. (adică galbeni ungurești!) ce era în visterie la 
banii steagului, o ialoviţă, și chile de pâne (grâu!) şi de orz, în 
doă-trei rânduri... şi au scos cinci civerturi întru acel an». Adu- 
nându-se atâtea, nu e de mirare, că, aşa cum spune Neculce, «le 
era prea cu greu oamenilor ». 

Războiul dintre Turci, Ruși şi Austriaci. În timpul acestei 
domnii a lui Grigore Ghica, izbucnește războiul dintre Turci de 
o parte, Ruşi și Austriaci de cealaltă. Ruşii voiau să ajungă la 
Marea Neagră și să anuleze tratatul, defavorabil, din 1711; 
Austriacii, la rândul lor, bizuindu-se pe succesele de până atunci, 
voiau să împingă mai departe, spre miazăzi și răsărit, hotarul 
fată de Turci. La ştirea că armatele ţarului se îndreaptă spre 
Crimeea şi spre Azov, Poarta declară război Rusiei, la 28 Mai 
1736; ea nu poate împiedeca însă, cucerirea şi arderea Bakce- 
Saraiului, a Sultan-Saraiului, reşedinţa hanului, a Perekopulu:, 
a Kimburunului; la 1 lulie se predă însăşi Azovul. Austriacii cari 
aveau o mai veche legătură cu Rușii, reînnoită în 1726, în sensul 
de a sprijini cererile acestora față de Turci, şi cari încheiaseră 
cu ei, la 9 Ianuarie 1737, chiar o alianță ofensivă, declară, 
la rândul lor, război Porții la 6 Iunie 1737. O conferinţă con- 
vocată la Wiemirov, în Ucraina, în vederea unui aranjament 

paşnic, conferinţă ale cărei ședințe au loc între 16 August și 14 
Octomvrie, nu reuşeşte şi războiul începe pe ambele fronturi 
(vezi şi fig. 82). Austriacii, cari nu mai aveau acum un coman- 
dant de talia lui Eugeniu de Savoia, învingătorul dela Zenta, 
suferă însă mai multe înfrângeri, cea mai gravă fiind la 
Belgrad. Dimpotrivă, Ruşii obţin succese. Oceakovul cade la 17 
Iulie 1737; un mare măcel face 20.000 de victime în populaţia 
acestui însemnat centru, populaţie alcătuită în bună parte cin 
Moldoveni. În 1738, campania urmează cu mai puţină vigoare; 
în 1739, trupele ruseşti, reluând ofensiva, pornesc asupra Mol- 
dovei. Nistrul e trecut la sfârșitul lui Iulie; la 28 August are 
loc lupta dela Stăuceni, pe Şulaneţ, în care Turcii sunt înfrânți 
(vezi şi fig. 82). Urmarea este căderea, peste trei zile, a Hotinului. 

Grigore Ghica înaintase, la început, cu o mică oaste până la 
Leurda, în Dorohoi; văzând însă superioritatea armatei ruseşti, 
se retrage la Dracşani, în Botoşani, apoi la Ţuţora, în cele din 
urmă prin Huşi, la Galaţi. Armata rusă, comandată de generalul 
Münnich şi numărând printre ofițerii ei superiori şi doi fii ai lui 
Dimitrie Cantemir, anume pe Dumitrașco şi pe Constantin, ocupă 
Iaşii (13 Septemvrie 1739) și împinge detașamente, având în frunte 
pe cei doi fii de domn, de o parte şi de alta a Siretului, spre Sud, 
până la Bacău şi Vaslui. Un al treilea detaşament coboară la 
Focşani care e prădat cumplit, înaintează în Muntenia, pe sub 
dealuri, până la Câmpina, jefuind, şi se întoarce prin Ardeal. 

După ocuparea Iașilor, Münnich pune pe boieri să iscălească 
un act care prevedea credință deplină față de Ruși, iernarea în 
țară şi hrănirea unei oştiri de 20.000 de oameni; procurarea a 
3000 de salahori anual; excluderea Grecilor și a Ruşilor dela 
dregători, ei putând fi numai negustori; primirea cu leafă, în 
oastea rusească, a boierilor fără dregătorii și a urmașilor acestora; 
un dar imediat pentru generalul rus de 90 de pungi şi o sumă 
fixă anuală de 100 de pungi. Acest act rămase însă — cu ex- 
cepţia darului — literă moartă, deoarece, în curând, Ruşii se 
retraseră din Moldova. Austriacii, în urma întrângerilor suferite, 
încheiaseră, la 18 Septemvrie 1739, pacea dela Belgrad, resti- 
tuind, între altele, Oltenia. În aceeaşi zi se semnase tot la Belgrad 
şi pacea dintre Ruşi şi Turci. Ratificarea acesteia din urmă are 
loc la 16 Octomvrie. Peste opt zile, la 24, oastea rusă părăsea Iașii, 

după ce prădase mai întâi mănăstirea Galata; odată cu ea pleca 
şi mitropolitul ţării, Antonie, care primise pe Münnich cu prea 
multă căldură. Grigorie Ghica își reluă scaunul; Hotinul fu reo- 


Fig. 82. — Săbii orientale, turceşti şi tătărești, şi hanger din veacul al XVIII-lea. 
(Muzeul Militar, Bucureşti). 


cupat în Noemvrie; raiaua din jurul lui, desființată pentru mo- 
ment, se refăcu şi ea, peste un an. 

Sfârşitul acestei de a doua domnii a lui Grigorie al II-lea Ghica 
cade în Septemvrie 1741; la 24 ale lunei îi sosește firmanul de 
mazilie în Iași; îndată după aceea, fostul domn e pornit «cu 
cinste » la Poartă. 

Nicolae Mavrocordat i homme de beau- 
coup d'esprit et fort appliqué auz sciences». 
(Raport francez din 22 Martie 1719) 


Nicolae Mavrocordat. În urma mazilirii lui Ștefan Cantacu- 
zino, tronul Țării Românești fu ocupat de Nicolae Mavrocordat, 
strămutat din Moldova (vezi fig. 83). Numit la 5 Ianuarie 1746, noul 
domn îşi făcu intrarea în Bucureşti la 10 Fevruarie; stăpânirea sa 
nu ţinu însă niciun an măcar. La începutul verii, în Iunie, izbucni 
războiul dintre Austriaci şi Turci; aceştia din urmă, încurajați 
de succesele avute în Moreea și Creta, visau redobândirea Un- 
gariei. Dar comandantul armatelor austriace, vestitul general 
Eugeniu de Savoia, izbuti să bată şi de data aceasta oastea sul- 
tanului; în lupta dela Petrovaradin (5 August 1716) pieri însuși 
marele vizir, sângerosul Gin Ali; 170 de steaguri şi 156 de tu- 
nuri rămaseră în mâinile învingătorului. Nicolae Mavrocordat 
trimisese o mică oaste de 3000 de oameni sub serdarul Petre 
Obedeanu, la Orşova, să împiedece «cătanele » de a intra în Oltenia. 
Acestea, înţelese cu serdarul, pătrunseră totuşi; un alt detașament 
intră — cu concursul boierilor Barbu Brăiloiul şi Staico Ben- 
gescu — pe la Vâlcan. Domnul, retras un moment la Rusciuk, 
revine cu ajutor turcesc; el pedepseşte pe câţiva din cei cari trecu- 
seră de partea Nemţilor; boierii Bălăceanu, Ion Brezoianu şi Lupu 
Costachi sunt decapitaţi; mitropolitul Antim Ivireanul, caterisit 
ȘI trimis în surghiun la muntele Sinai, piere pe drum, înnecat de 
garda turcească ce-l însoțea, în râul Tundja, un afluent al Mari- 
tzei. Apoi Mavrocordat trimite împotriva Austriacilor, în Oltenia, 
mai toate forțele de care dispunea. De această împrejurare pro- 
fită comandantul trupelor austriace din Ardeal; în înţelegere 

cu boierii cari voiau să scape de dominaţia turcă —un Şerban 
Bujoreanu vornicul, un Ilie Ştirbei vistierul, un Grigore Bă- 
leanu și alții — repezi el un detașament de cătane, sub căpitanul 


Fig. 83. — Nicolae Mavrocordat, după o gravură în aramă, contemporană. 

Ştefan Dettine zis Pivoda care intră pe neaşteptate în București 
şi luă prizonier pe domn şi familia acestuia (25 Noemvrie 1716). 
Nicolae Mavrocordat fu dus la Sibiu, și acolo, tratat cu deferenţă, 
trebui să rămâie doi ani, în care răstimp alcătui o lucrare filo- 
sofică, « Despre datorii» (Ilegi zéi xatyxóvræv BLBAos) mult apre- 
ciată în întreaga Europă. 

loan Mavrocordat. Pe tronul rămas astfel liber, Turcii trimi- 
seră, la 2 Decemvrie 1716, în calitate de caimacam, pe fratele lui 
Nicolae, pe loan Mavrocordat, care ocupase până atunci demni- 
tatea de mare dragoman; la scurt interval, îi dădură apoi însuși 
caftanul de domnie. O mare parte dintre boierii pribegiţi de frica 
unei năvăliri turcești sau tătăreşti, se reîntorsese; alţii însă — în 
frunte cu Radu Golescu, Grigore Băleanu, Șerban Bujoreanu — 
rămaseră în Ardeal, urmărind să închine ţara Austriacilor; o de- 
legaţie merse chiar în acest scop la Viena şi ceru ca domn pe Ior- 
dache Cantacuzino, feciorul lui Şerban, fostul voevod. 

În timpul domniei lui loan Mavrocordat, războiul dintre 
Turci şi Austriaci continuă. Eugeniu de Savoia repurtează o 
nouă şi strălucită izbândă la Belgrad, în urma căreia, această 
puternică cetate, poartă de intrare atât în Ungaria cât şi în im- 
periul sultanilor, capitulează (18 August 1717). În Muntenia, 
loan Mavrocordat obţine, e adevărat, prin bani, evacuarea de 
de către Austriaci a mănăstirilor Mărgineni și Câmpulung ce fu- 
seseră ocupate; el face însă marea greşeală de a recunoaşte tot- 
deodată prin convenţia încheiată la 24 Fevruarie 1717, că Ol- 
tenia «rămâne fără discuţie la dispoziţia și sub conducerea im- 
perială » Văzând că soarta armelor le e continuu defavorabilă, 
Turcii se hotărăsc să încheie pace. Plenipotenţiarii, între cari era 
şi loan Mavrocordat, se întâlnesc la Passarovitz sau Pojarevac; 
după opt ședințe, se ajunge la iscălirea tratatului (21 Iulie 1718). 
Austriacii câştigau Banatul, Oltenia, Belgradul şi o porţiune 
din Serbia, până aproape de Niș. În felul acesta, ţinutul dela 
apus de Olt ajunge sub stăpânirea Imperialilor; el va rămâne 
așa timp de douăzeci şi doi de ani, până la tratatul din Bel- 
grad (1739). 

După înfrângerea din vara anului 1717, o parte dintre Tătari, 
întorcându-se dela Belgrad spre casă, jefuiră şi robiră în Oltenia 
şi chiar în Muntenia; Mavrocordat, însoţit de un pașă ture, trebui 

să le iasă înainte, la Cornățel, «la podul de piatră», şi să-i 
silească să elibereze pe robi. 

Spre deosebire de predecesorii săi, loan Mavrocordat îşi sfârşi 
zilele în scaun; e adevărat că el muri tânăr, la treizeci și cinci 
de ani, de ciumă sau — dacă e să credem pe cronicarul Radu 
Popescu — de «lungoare » adică tifos. Decesul se produse în ziua 
de 23 Fevruarie 1719; trupul fu înmormântat în biserica Sf. 
Gheorghe Nou din Bucureşti. 

Soţia sa a fost coamna Zamfira; la 29 Iulie, câteva luni după 
pierderea soţului, ea scria Patriarhului Hrisant Notara, arătându-i 
că e fără mijloace, că doreşte să fie plătiţi creditorii şi adăugând 
că de educaţia ei instrucţia copiilor se va ocupa ea personal. 

Nicolae Mavrocordat, a doua oară. Îndată ce sosi la Constan- 
tinopol ştirea morţii lui loan Mavrocordat, fu numit domn, la 
2 Martie 1719, fratele său Nicolae care se întorsese, de câteva 
luni numai, din captivitatea austriacă, dela Sibiu. Intrarea în 
Bucureşti avu loc la 7 Mai, în împrejurări grele, fiind foamete 
şi ciumă. | 

Această de a doua domnie a lui Neculai Mavrocordat în Mun- 
tenia ţine unsprezece ani şi jumătate: cea mai lungă stăpânire 
din epoca Fanarioţilor. E şi una din cele mai bune, domnul luând 
o serie de măsuri folositoare ţării. El obţine mai întâi, dela Turci, 
reducerea haraciului cu 240 de pungi, adaosul la care trebuise 
să consimtă Brâncoveanu, în 1703, când cu mersul la Adrianopol. 
Această reducere se menţine integral timp de cinci ani; apoi, ea 
rămâne de numai 140 de pungi. Mai însemnată e însă restabilirea 
hotarului ţării față de Turcii din raiaua Brăilei care se întin- 
seseră treptat-treptat până la gura Ialomiței şi la apa Buzăului, 
şi faţă de aceia din Dârstor care încălcaseră bălțile de pe ţăr- 
mul stâng, până la Greaca, întemeindu-şi sate și luând dijmă. 
Mavrocordat obţine un firman dela Poartă şi-i sileşte să revie la 
vechile hotare. 

Sub raportul intern el se arată un bun gospodar. La venirea 
în ţară fiind foamete, aduce făină dela Turci şi o împarte celor 
lipsiţi. Pentru încasarea birului, face, în 1723, o reformă fiscală, 
hotărind — ceea ce nu constituia o inovaţie de altfel (vezi mai sus, 
p. 213) —ca plata să aibă loc în patru sferturi şi stabilind o 
nouă impunere sau «ruptoare » pe sate, potrivit cu averea locui- 

torilor. În 4728, trebui să se revină însă la sistemul «pece- 
tluiturilor », pe cap de om, spre a se împiedeca fluctuația tăra- 
nilor care se strămutau mereu din satele impuse mai mult în 
cele impuse mai puțin; aceste pecetluituri nu fură însă nici ele 
apăsătoare. 

În latura religioasă, Nicolae Mavrocordat are un deosebit merit 
prin înălţarea frumosului lăcaş dela Văcărești vezi fig. 84—88). 


Fig. gä. — Biserica mănăstirii Văcăreşti. Vederea naosului. 


Temeliile acestei mănăstiri s'au pus încă din prima domnie, în 1716; 
construcţia se întrerupse apoi, cât timp domnul stătu prizonier în 
Ardeal. Reluată în 1719, ea fu gata în Septemvrie 1722: așa ne 
spune pisania, în limba română, de deasupra uşii de intrare. Târ- 
nosirea se făcu la 24 Septemvrie 1724, în prezenţa mitropolitului 
țării, Daniil, a episcopului de Buzău, a unor arhierei străini și 
unui mare număr de egumeni și preoţi; în'anul următor se isprăvi 
şi zidul înconjurător. Domnul înzestră bogat această ctitorie a 
sa şi hotări printr'un aşezământ solemn, ca, din veniturile ei, 

«streinii să-i primească, pre goli să-i îmbrace, flămânzii să-i sa- 
ture, bolnavii să-i caute, pre cei din temnițe să-i cerceteze cu 
milă » Se adăogă şi o bibliotecă pe care domnul o îmbogăţi ne- 
contenit cu manuscrise ei cărţi rare, achiziţionate, la preţuri mari, 
din tot Orientul și dela Muntele Athos (vezi şi fig. 89); ea va spori 
sub Constantin Mavrocordat, fiul lui Nicolae. 


Fig. 85. — Pisania bisericii Văcărești, înconjurată de un cadru splendid sculptat, 


Mitropolia din Bucureşti pierzând moșiile de peste Olt, unde 
stăpâneau acum Austriacii, domnul îi dărui alte moșii şi venituri, 
dincoace; el înălţă, de asemenea, în 1723, paraclisul metropolitan 
(veri fig. 90). Episcopia din Buzău primi un dar anual de 200 de 
taleri, cu obligaţia însă «să facă şcoală grecească şi slovenească » 
ceea ce se şi aduse îndată la îndeplinire. Mănăstirea Banului, tot 
din Buzău, obţinu scutire de dăjdii, iar biserica Creţulescu din 
Bucureşti (vezi fig. 91) locul înconjurător necesar, luat din 
«locul domnesc ». În sfârşit biserica Domnească din Câmpulung 
fu înnoită, zugrăvită şi înzestrată cu odăjdii (vezi şi fig. 92). 

În tot răstimpul domniei, Nicolae Mavrocordat făcu o singură 
expediţie militară: aceea impotriva Tătarilor din Bugeac care se 
revoltaseră împotriva hanului. Nu se ajunse însă la luptă; domnul, 


Fig. gp — Stâlp de piatră frumos sculptat din naosul bisericii Văcăreşti 

plecat din Bucureşti la 7 Ianuarie 1728 și mergând încet, cu po- 
pasuri lungi, primi la Măzineni, în judeţul Râmnicul Sărat, 
aproape de hotar, dispoziţia să se întoarcă îndărăt, deoarece 
« zurbaoa » se potolise. 

Cujvecinul său din Moldova, Mihai Racoviţă, relaţiile au fost 
bune până aproape de sfârşitul domniei acestuia; cei doi domni 


Fig. S7. — Detaliu dela biserica Văcărești. Sculptură în piatră, 


urmau să se şi înrudească, deoarece un fiu al lui Nicolae Mavro- 
cordat era logodit cu o fiică alui Racoviţă. În Martie 1726, câţiva 
boieri munteni pribegiră peste Milcov ; când sosi un trimis al Porții 
ca să-i ridice, Racoviţă însă nu-i predă, ci îi vesti să fugă în Ar- 
deal. De aci, relaţiile se stricară; în toamnă, urmă mazilia dom- 
nului moldovean. 

Neculai Mavrocordat a fost căsătorit în trei rânduri; prima 
dată cu Casandra Cantacuzino; a doua oară cu Pulkeria Tzoukis, 
dintr'o familie de seamă din Constantinopol; după moartea ace- 
steia, întâmplată în 1716, el luă pe Smaragda Panaiotakis Sta- 

propoleos. A avut din aceste căsătorii mai mulți copii: pe Scarlat, 
mort în 1722, în vârstă de 21 de ani, o fire studioasă, pe Constantin, 
viitorul domn, pe Joan sau Tancul, de asemenea viitor domn, pe 
Marioara, căsătorită în 1722 cu lanache cămăraşul;, cu Sma- 
ragda, a avut pe Alexandru, născut la 23 Decemvrie 1720, pe 
Sultana, în 1724, pe Ștefan, în 1722, mort de mic, și un alt Ștefan. 


Fig. 88. — Detaliu dela biserica Văcăreşti. Sculptură în piatră. 


Neculai Mavrocordat a murit în scaun, ca şi fratele său, şi 
tot de boală: a fost răpus de ciumă la 14 Septemvrie 1730. Trupul 
odihneşte la mănăstirea Văcărești, într'un frumos mormânt de 
marmură. 

Constantin Mavrocordat, tânărul fiu al lui Nicolae — împli- 
nise 19 ani —fu ales domn de către boieri la moartea tatălui 
său. Poarta își dădu încuviințarea, în schimbul unei sume enorme 
— un raport olandez precizează: două mii de pungi, adică un 
milion de lei — împărţită la cei ce hotărau. Imediat însă după 
aceea, la 28 Septemvrie 1730, izbucnea la Stambul răscoala lui 

Patrona Halil (vezi şi mai sus, p. 230); de acest fapt se folosi Mihai 
Racoviţă și, în schimbul a 170 de pungi, date unei căpetenii a 
răsculaților, izbuti să înlăture pe Constantin și să-i ia el locul. 
Schimbarea se produse la 17 Octomvrie 1730. 

Mihai Racoviţă se menţine numai un an de zile; el purta po- 
nosul de a fi fost numit de către răsculați. De aceia, după uciderea 
lui Patrona Halil, situaţia sa se clatină şi Constantin Mavrocordat, 
bucurându-se de sprijinul marelui vizir, izbuteşte să-şi reia tronul. 
Mazilirea lui Racoviţă se produce la 24 Octomvrie 1731; adus 
la Constantinopol, el este închis şi în primejdie de a-și pierde şi 

Fig. 89. — Autogral al lui Neculae Mavrocordat: « Ex libris Io Nicolai Maurocordati de Scar- 
latti, Principis Valachiae el Moldauiae ». (Academia Română, Manuscrise). 


viața; scapă însă, dând cinci sute de pungi și punând chezași 
pe prietenii ce avea la Poartă. 

Constantin Mavrocordat a doua cară. A doua domnie alui 
Constantin Mavrocordat ţine un an ei jumătate, până la 16 Aprilie 
1733, când e strămutat în Moldova. Ca fapt mai insemnat e de 
notat doar căsătoria sa cu Ecaterina, fiica marelui vornic mol- 
dovean Constantin Ruset. Nunta are loc la Bucureşti, la 23 Noem- 
vrie 1732; cronicarul loan Neculce spune despre mireasă că era 
«foarte frumoasă şi înţeleaptă ». Detten se făcuse prin domnul 
Moldovei, Grigore al Il-lea Ghica, văr cu Constantin; acesta ii 
mulțumește pentru «slujba ce i-au făcut», iar când se produce, 
în Aprilie 1733, strămutarea celor doi domni, unul în locul altuia, 
ei se întâlnesc la Focşani, își fac vizită reciproc și se despart in 
chip prietenesc. 

Grigore al II-lea Ghica domneşte doi ani şi jumătate, până la 
27 Noemvrie 1735, când are loc o nouă strămutare, el trecând iarăși 
in Moldova şi Constantin Mavrocordat revenind în Muntenia. 
Acesta din urmă stăruise la Poartă să se facă schimbarea; de 
aceea, raporturile între cei doi domni, atât de bune la inceput, 
devin treptat încordate. De altfel e o tendinţă aproape generală 

în vremea aceasta la domnii Moldovei de a fi strămutați în Mun- 
tenia, care era mai avută, cu venituri mai mari, îngăduind deci 
o îmbogăţire mai rapidă. 


Fig. 90. — Paraclisul metropolitan din Bucureşti. Alăturea locuinţa Patriarhului. 

Lui Grigore al II-lea Ghica i se datoreşte «carvasaraua » sau va- 
ma din Bucureşti (1733); el a reorganizat de altfel intregul sistem va- 
mal al țării (1734), sporind taxele şi revizuind cotele pe care le aveau 
mănăstirile, în urma diferitelor donaţii domneşti, din aceste taxe. 


Fig. 91. — Biserica Creţulescu din Bucureşti, restaurată în ultimii ani. 

Fig. 92. — Biserica Stavropoleos din Bucureşti (peste drum de Poșta Centrală), ridicată în 

timpul lui Neculai Mavrocordat. Pisania arată că lucrările s'au sfârșit la 30 Octomvrie stil 

vechiu 1724. Stâlpii pridvorului şi chenarele uşilor şi ferestrelor din piatră frumos sculptată. 
Restaurată înainte de războiul pentru întregirea neamului. 

Constantin Mavrocordat a treia oară. Cea de a treia domnie a 
lui Constantin Mavrocordat e cea mai însemnată dintre toate 
domniile lui. Ea durează aproape şase ani (27 Noemvrie 1735 — 
Septemvrie 1741); în acest răstimp au loc evenimente importante 
atât sub raportul extern cât şi intern. 

Are loc, în primul rând, războiul ruso-austriaco-ture, încheiat 
prin pacea dela Belgrad (vezi mai sus, p. 233). Austriacii încep 
ostilitățile în Muntenia în vara anului 1737. La 12 Iulie, un corp 
de oaste, sub comanda generalului Wallis, pătrunde în ţară, ocupă 
Curtea de Argeș și Câmpulungul și înaintează spre Bucureşti. 
Constantin Mavrocordat, ca să evite soarta tatălui său, prins de 
catane, se retrage la Olteniţa, de unde trece apoi la Turtucaia. 
Austriacii ajung la Cotroceni la 22 Iulie; ei nu rămân însă mult 
timp în capitală, ci sunt nevoiţi io evacueze în fața detașamen- 
tului turcesc care însoțea pe domnul reintors (5 August). Tàr- 
goviştea și Câmpulungul sunt şi ele părăsite şi au de suferit mult, 
fiind prădate şi arse. Apoi armata turcească, la care se adăoga- 
seră și 0000 de Tătari, se îndreaptă spre Oltenia. Mavrocordat dă, 
cu acest prilej, un manifest către locuitorii ei, anunţându-i că 
forțele sultanului vin ca să gonească pe Austriaci și că viaţa și 
averea localnicilor vor fi cruţate, neluându-se «dela nimini măcar 
un grăunţu fără bani». Deci, «voi toţi, numai decât, cu inimă 
neindoită şi cu toată voia, să alergat și să năzuiţi... către Măria 
Sa Seraschiari Paşa, spre închinăciunea și supunerea supt ascul- 
tarea și stăpânirea otomăneștii măriri ei supt oblăduirea noastră ». 
Cine va rămâne însă cu Austriacii sau va ţine cu aceștia, să ştie 
că va fi prădat, jefuit, robit şi trecut «prin ascuţitul sabiei». 
Catanele se retrag din Craiova: bătute pe drum de oastea pașei 
de Vidin care intrase și ea în Oltenia, trecând Dunărea, ele pă- 
răsesc aproape întreaga provincie; în fruntea acesteia e pus de 
către domn, în calitate de ban, Matei Cantacuzino. 

In urma înfrângerilor suferite — cea mai gravă a fost la Bel- 
grad, la 23 Iulie 1739 — Austriacii încep tratative de pace; pre- 
liminările se iscălesc la 1 Septemvrie, iar tratatul se încheie la 
18 Septemvrie 1729, chiar la Belgrad; tot aci și în aceeași zi se 
semnează și tratatul cu Ruşii. Turcii reiau Serbia, Oltenia și o fășie 
de teritoriu în Banat, în dreptul Orşovei. Apoi, în schimbul spo- 
ririi haraciului cu două sute de pungi anual (100.000 lei), ei re- 

alipesc Oltenia de restul ţării, refăcând unitatea teritorială a Mun- 
teniei. Reîntoarcerea la vechea stăpânire a produs pretutindeni 
peste Olt o mare bucurie; toată lumea era doritoare să scape de 
administraţia imperială care, deet animată de bune intenţii, nu 
izbutise totuși, prin rigiditatea și caracterul ei fiscal, să-şi apropie 
pe băștinași, dimpotrivă, și-i înstrăinase. 

Oltenia sub Austriaei. Temeiul organizării acestei provincii, cât 
timp a stat sub Austriaci (1718—1739), a fost decretul din 22 Fe- 
vruarie 1719, dat de împăratul Carol al VI-lea. El constituia răspun- 
sul la cererile pe care le formulaseră boierii prin delegaţia trimisă la 
Viena şi care se afla acolo în August 1718. Decretul prevedea consti- 
tuirea unui administrații civile având în frunte, cu titlul de ban, pe 
Gheorghe Cantacuzino, fiul lui Șerban, fostul voevod. El urma să fie 
ajutat de patru consilieri, numiţi, ca și banul, pe trei ani, şi de un 
secretar ` toţi vor primi lefuri anuale. Libertatea religioasă era garan: 
tată ; episcopul de Râmnic urma să depindă însă, pe viitor, nu de 
mitropolitul din Bucureşti, ci de mitropolitul Serbiei ; se întrerup 
totdeodată legăturile cu patriarhul de Constantinopol şi, în genere, 
cu ierarhii din Răsărit. Se organizează împărțirea dreptăţii, numin- 
du-se vornici pentru cercetarea pricinilor mai mici; pedepsele cu 
moartea privind pe boieri nu se vor putea pronunţa însă fără apro- 
barea împăratului. Dările se vor stabili cu nepărtinire, produsele 
boierești şi mănăstirești fiind scutite de orice taxă, iar casele boieri- 
lor, de încuartiruire. In sfârșit, se numeşte un « director superior » 
al Olteniei, în persoana generalului Steinville, comandantul forțelor 
austriace din Transilvania; «lui trebue să i se adreseze atât admi- 
nistraţia civilă cât şi particularii pentru rezolvarea chestiilor cu- 
rente; dela el trebue să aştepte şi să ceară, mai ales acum la 
început, instrucţiuni şi directive ». De fapt, acesta era adevăratul 
conducător al provinciei; și cum şedea mai mult în Ardeal, la 
Sibiu, el îşi va numi în Oltenia ca locţiitor, un general subaltern. 

Decretul nu satistăcea decât în parte cererile boierilor. Gheorghe 
Cantacuzino se aştepta să fie numit «voevod»; el nu fu nici 
măcar ban cu adevărat, deoarece avea, peste el, pe «directorul 
superior »; de aceea, cronicarul Radu Popescu spune în cronica 
sa: «din cal, l-au făcut măgar». Apoi nu se încuviinţă formarea 
unei miliții sau oștiri româneşti, iar în fruntea «ministerului » 
economic nu fu numit un român, ci un străin, lgnaţiu Haan. 

Judeţele, având în frunte câte un vornic, fură împărţite fiecare 
în câte patru plăși: de sus, de jos, de mijloc şi de margine, con- 
duse de ispravnici. Satul e cârmuit de un pârcălab sau provizor, 
ajutat de 4, 2 sau 1 jurat, după cum are 100, 50 sau 25 de case. 
Orașele depind de administraţia financiară imperială, nu de admi- 
nistraţia civilă; ele au în frunte un județ şi numai A jurati, în loc. 
de 12 pârgari ca mai înainte. Boierii sunt împărţiţi în trei clase; 
se face un catalog al lor, la 14 Noemvrie 1719. Cu privire la rumâni, 
se precizează că ei vor lucra proprietarului pe moşia căruia stau, 
trei zile pe săptămână, două cu braţele și una cu plugul. Bulgarilor 
veniți cu două decenii mai înainte dela Kiprovaţ şi așezați în 
trei locuri, în Oltenia, la Craiova, Râmnic şi Brădiceni, li se dă 
un statut special. Se organizează un serviciu al poştelor, cu un 
conducător, 20 de postaşi şi 80 de vătafi, având leafă anuală. Se 
întreprind, în sfârșit, lucrări de drumuri și, în primul rând, șoseaua 
dealungul Oltului, prin Carpaţi, numită « Şoseaua Carolina », după 
numele împăratului. Incepută încă înainte de încheierea păcii dela 
Passarovitz, în 1717, ea e gata în partea principală, din munți, 
în 1719, fiind continuată apoi până la Râmnic (1721). Două 
inscripţii latinești, săpate în stâncă, preamăresc această operă. 
Un deosebit pret puneau Austriacii pe organizarea fiscală. 
Se păstrară, în genere, vechile categorii fiscale, se făcură însă 
recensăminte stricte — fără să se ţie adeseaori seamă de bătrâni, 
de neputincioşi, de invalizi, — şi se fixă cifra impozitului, plătibil 
în patru sferturi, pentru fiecare categorie. Impozitul era ridicat; 
într'o plângere din 1731, cei patru consilieri propuseseră ca me- 
giaşii, de pildă, să plătească 5 florini anual, birnicii 3, iar măr- 
ginașii 2 florini. Faţă de aceste propuneri, constatăm că, în 1735, 
megiaşii plăteau 12 florini, birnicii 8, iar mărginaşii 6, deci între 
dublu şi triplu. De aci, nemulțumiri împotriva noii stăpâniri. 
O altă pricină, foarte însemnată, de nemulțumire, era noul 
curs al zlotului. Administraţia imperială îl fixase la 51 de crei- 
țari, pe când în Turcia și în Muntenia el era cotat 1 florin și 6 
creițari ; deci o pagubă pentru locuitorii Olteniei de 15 creiţari 
sau 25 la sută, ceea ce era considerabil. 'Țărănimea era nemulţu- 
mită şi de numeroasele cărături sau transporturi pe care trebuia 
să le execute; negustorii se plângeau că nu mai pot face negoţ 
peste Dunăre și Olt; clerul era nemulţumit de atârnarea de mi- 

tropolitul sârbesc şi de infiltrarea şi propaganda catolică: Stein- 
ville ceruse chiar să se introducă și inchiziţia, ceea ce, din fericire, 
Curtea dela Viena nu admise; boierimea protesta împotriva atin-. 
gerilor ce se aduceau vechilor ei drepturi. Ni sau păstrat mai 
multe asemenea plângeri de ale boierilor; una din ele, dela 23 
Iunie 1731, adresată generalului conte de Wallis, directorul su- 
perior al Olteniei, cuprinde o enumerare a tuturor neajunsurilor 
de care sufere populaţia, în genere. Aceste neajunsuri sunt recu- 
noscute de însuși şeful administraţiei; întrun raport adresat la 
Viena, el arată pe larg motivele principale de nemulțumire și relevă 
faptul că, din cauza impozitelor prea mari şi a repartiţiei nedrepte, 
au fugit din judeţul Romanați 2300 de familii, iar din judeţul 
Vâlcea 1500 de familii. Cere și el reducerea acestor impozite, 
fără însă a o putea obţine. Semnificativă, sub raportul stării de 
spirit, este încheierea plângerii pe care o adresează, tot în 1734 
şi tot generalului conte de Wallis, cei patru consilieri. După ce 
enumără greşelile şi abuzurile care se comit în administraţia finan- 
ciară şi fiscală, ei conchid: «ne temem că dacă vom fi supuşi şi în 
viitor atâtor mizerii, oprobrii, calamităţi, dureri şi injurii, ca în aceşti. 
doi ani care au trecut, să nu pierim cu totul și să ne stin gem ». 
Nu e de mirare deci că atunci când, prin pacea dela Belgrad, 
Austriacii trebuiră să se retragă, fu o mulţumire generală în 
întreaga Oltenie. După douăzeci şi doi de ani de dominație străină 
îşi dădeau seama cu toţii — și boieri și țărani şi negustori şi cle- 
rici — că era mult mai bună stăpânirea veche, cu toate lipsurile 
ei, decât administraţia împărătească, minuțioasă și exactă, dar 
foarte rigidă ei mai ales apăsătoare sub raportul fiscal. 
Reformele lui Constantin Mavrocordat. În domniile sale pre- 
cedente, atât în Muntenia cât şi în Moldova, Constantin Mavro- 
cordat, cu pregătirea aleasă pe care o avea, observase o sumă de 
scăderi, lipsuri ai nepotriviri în diferitele domenii ale organizării 
de stat şi sociale. Administraţia, cu numeroasele ei ramuri, în 
special cea financiară şi fiscală, boierimea, cu structura și privi- 
legiile ei, țărănimea, cu necazurile și îndatoririle ei, viaţa cultu-; 
rală și bisericească, toate puneau probleme cari-și așteptau re- 
zolvarea. Se făcuse între timp şi o vastă experiență în Oltenia, 
în timpul ocupaţiei austriace; se aplicaseră măsuri noi, se dă- 
duse o nouă organizare administrativă. Retrocedarea din 1739 

era prilejul binevenit pentru ca, plecându-se și dela nevoia de a se 
reincadra ţinuturile de peste Olt în sistemul general al ţării, să se 
păşească la o serie de reforme în diferitele părţi ale acestui sistem. 
Spre sfârşitul anului în care se încheiase pacea dela Belgrad, dom- 
nul, care-şi avea fixate în minte mai de mult, pe temeiul experienţei 
şi studiului, o sumă de principii directoare, le aduse deci la cuno- 
ştința boierilor din divan. Aceștia le discutară, îşi dădură aprobarea, 
mai ales că o sumă dintre noile măsuri veneau în favoarea lor, 
şi redactară un «hrisov» solemn cuprinzând noul «așezământ ». 
Domnul îl iscăli la 7/18 Fevruarie 1740; o traducere franceză a 
lui apăru în «Mercure de France», numărul pe Iulie 1742. 

Hrisovul începe printr'o întărire a lui Constantin Mavrocordat 
și un apel către urmași ca să respecte «acest așezământ»; ur- 
mează mulțumirea boierilor fată de domn pentru cele hotărite. 
Vin apoi cele 13 articole sau puncte cuprinzând măsurile luate; 
la sfârşit, lista martorilor din divan şi data. 

Primul articol prevede scutirea «de dajdie» a mănăstirilor, 
aşa cum e şi în «alte părţi creștineşti». Al doilea institue un 
organ de control al mănăstirilor, alcătuit din «zece epitropi» 
aleşi dintre egumenii mai însemnați, în faţa cărora toţi stareţii 
dela toate mănăstirile şi schiturile din ţară vor da socoteală de 
veniturile și cheltuelile lăcaşurilor respective. Articolul trei su- 
primă «dajdia » preoţilor; al patrulea interzice protopopilor de 
a mai băga pe cineva la gros, adică la închisoare. Prin articolul 
cinci se hotărăște să fie aleşi boieri veliți mazili — adică din cei 
cari n'au dregătorii — cari să cerceteze pricini și să împartă 
dreptate, primind în schimb, leafă anuală dela visterie. Articolul 
șase cuprinde suprimarea dajdiei pentru neamurile de boieri 
veliţi ; al şaptelea prevede delegarea de către comn a unor «boieri 
ispravnici la toate judeţele », care să împartă dreptatea în aceste 
judeţe, să apere pe săraci de abuzurile agenţilor fiscali și să suprave- 
gheze pe pârcălabii din sate «la cislă », precum și pe alţii dintre 
slujbași. Prin articolul opt se hotărăşte ca boierii slujbași şi alţi 
dregători când merg în ţară, cu slujbe, să cheltuiască din leafa 
ce primesc, fiindu-le interzis să mai încarce satele cu cheltueli de 
întreţinere şi deplasare, izvor de «mâncături» din partea pâr- 
călabilor. Articolul nouă desființează văcăritul, iar zece pogo- 
năritul pe vii. Cu privire la cel dintâi se face un istoric al acestei 

dări, se arată consecinţele rele ale ei; domnul adaogă că tatăl 
şău l-a povăţuit so suprime. Articolul unsprezece se referă la 
ţărani; ei trebue să «clăcuiască » și să-și dea dijma «după obi- 
ceiu» proprietarului moșiei pe care sunt stabiliţi. Penultimul 
articol stabilește că fiecare îşi va plăti darea în satul în care lo- 
cueşte, iar ultimul articol precizează modalitatea plăţii în «patru 
sferturi pe an, cu cisle drepte la tot omul, pe capete ei pe bu- 
cate », adică pe cap de contribuabil şi potrivit cu averea. 

Acest aşezământ cuprinde o serie de măsuri concrete precum 
şi principii generale dela care a pornit altă serie de măsuri; nu 
se poate însă spune că el sintetizează întreaga activitate reforma- 
toare a lui Constantin Mavrocordat. Într'adevăr, în acest hrisov 
nu se vorbeşte nimic despre desființarea rumâniei, o măsură ca- 
pitală pe care domnul o va aplica în ambele ţări; nu se preci- 
zează de asemeni împărțirea dregătorilor și a urmaşilor lor pe ca- 
tegorii, fiecare categorie bucurându-se de un anumit regim fiscal. 
Era de altfel şi greu să se cuprindă într'un singur hrisov toate mă- 
surile de înnoire și reglementare pe care le-a luat domnul. Căci 
nu e vorba de o reformă a lui Constantin Mavrocordat, aşa cum 
se spune şi se crede în deobşte, ci de o serie întreagă de reforme, 
întinzându-se pe un interval de vreo douăzeci şi cinci de ani. Aceste 
reforme ating mai toate domeniile organizării de Stat şi sociale; 
expunerea lor amănunţită o vom face în partea a doua a acestui 
volum, la capitolele respective, unde vom trata desvoltarea 
instituţiilor și culturii noastre în secolele XVII e XVIII. 

Sfârşitul domniei. Sfârşitul acestei însemnate domnii a lui Con- 
stantin Mavrocordat e în legătură pe de o parte cu schimbarea care 
are loc în Moldova, pe de alta cu manevrele lui Mihai Racoviţă. 
Marele dragoman al Porții, Alexandru Ghica, e executat în 1741 sub 
acuzarea de a face jocul Rusiei; fratele său, Grigore Ghica, domnul 
Moldovei, trebue să părăsească scaunul ; făcându-și însă prin daruri 
bogate atmosferă, el e bine primit la Poartă, nu ca ruda unui tră- 
dător. În locul său e numit Constantin Mavrocordat, care trece ast- 
fel dela Bucureşti la Iași; schimbarea îl costă pe noul domn cinci 
sute de pungi; ea are loc în Septemvrie 1741, cu puţin înainte de 
16 ale lunii, când ştirea e comunicată din Pera de bailul venețian. 
Bătrânul Mihai Racoviţă își vede încununate de succes demersu- 
rile sale: el capătă acum tronul muntean, după care dorise atâta. 

DOMNII MOLDOVEI DELA 1741 PÂNĂ LA 1774 
(TRATATUL DELA KUCIUK-KAINARGI) 


Constantin Mavrocordat, domnul re- 
formator. 

Constantin Mavrocordat a doua oară. Numit cu puţin înainte 
de 16 Septemvrie 1741, Constantin Mavrocordat îşi face intrarea 
în lași peste o lună, la 12 Octomvrie. Printre cele dintâi măsuri 
pe care le ia, este introducerea reformei din Țara Românească. 
Se desfiinţează deci ai aci văcăritul, cuniţa (tot o dare pe vite 
mari), pogonăritul, şi se hotărăște ca impozitul personal să 
fie plătit în patru sferturi, adăogându-se la fiecare sută de 
parale, încă cinci drept «răsură » sau taxă pentru cei ce strâng 
darea. 

Cu acest prilej, al reformei fiscale, cere domnul lui loan Ne- 
culce, cronicarul, un tratat despre vechile dări moldoveneşti şi 
evoluţia lor; Neculce se execută şi trimițând, la scurt interval, 
lucrarea comandată, scrie lui Mavrocordat: « După poronca Măriei 
Tale ca să fac trătaz de câte oi ţinia minte că s'au făcut în ţară, 
şi obiceile şi bune și proaste, la ce Domn ar fi ieșit, iată că ţ-am 
scris cât am ţinut minte și le ştiu că sânt adevărate. Așijdere și 
câte am auzit den oamnei bătrâni, iarăşi li-am scris; ce de aceli 
ce-am audzit, chizeș nu sînt ». Se introduc apoi şi celelalte reforme 
din Țara Românească. Se numesc astfel trei judecători dintre 
boierii veliţi mazili, dându-li-se câte 50 lei leafă lunară, se numesc 
ispravnici în fruntea judeţelor, se scutesc de dări mazilii veliţi și 
urmaşii lor, neamurile ; celorlalţi mazili li se acordă uşurări fiscale ; 
mănăstirile şi preoţii sunt scutiţi complet de dajdie. Faţă de ţără- 
nime, domnul are o atitudine înţelegătoare, de ocrotire; un cro- 
nicar contemporan relevă chiar, cu ciudă, că «atâta le dedese 

obraz, cât nu putea nime din boieri ca să zică măcar cât de puţin 
lucru vreunui ţăran, că îndată striga la Vodă şi pentru un lucru 
de nimica a unui țăran cât de prost, făcea pe un boier mare mas- 
cara și-l închidea ». «Și mai dăduse o poruncă în ţeară — adaogă 
cronicarul — ca să nu fie volnic nime a lua cuiva măcar un ou 
fără de bani, nici slujbaşi, nici altul nime ». In administraţie și 
la judecătorii, atât în Iaşi cât și la isprăvnicii, în judeţe, se introduc 
condici în care se trece corespondenţa și procesele. Ni s'a păstrat 
o astfel de condică de corespondenţă oficială; ea îmbrățișează 
intervalul Septemvrie 1741 — Decemvrie 1742 şi cuprinde un 
număr de 1702 acte, scrisori şi ordine, unele şi dela domni ante- 
riori: e o adevărată oglindă a societății moldoveneşti, cu toate 
aspectele ei, din acea epocă. Ni s'a păstrat de asemenea un « cata- 
stih » cuprinzând «sămile tuturor mănăstirilor de ţară. . .din leat 
7250 până la leat 7251 Ghenarie 20», deci 1742 — 20 Ianuarie 
1743. Şi hrisoavele şi zapisele de moşii trebuiau trecute într'o 
condică specială: domnul luase această măsură «ca să se mai 
curme gâlcevele ». 

Corespondenţa se purta în mod obișnuit în româneşte; numai 
când era vorba de ordine observatorii sau dispoziţii speciale, 
secrete, se întrebuința limba greacă. Unii dregători voiau însă 
să-şi pună în evidenţă cultura, și trimiteau și rapoartele obiș- 
nuite tot în grecește, închipuindu-și, se vede, că vor impresiona 
plăcut pe domn. Acesta însă, de şi grec de origine, le face dimpo- 
trivă, observaţie. Astfel, pârcălabului de Galaţi care raportase 
despre ciuma ce bântuia atunci în oraş, îi spune: «pentru o pri- 
cină ca aceasta, de ce să ne scrii greceşte?» Vel căpitanului de 
Soroca, la fel: «Carte ce ni-ai trimis, am luoat şi cele scrisă am 
vădzut ; dar pentru ce să ne scrii greceşti? Au aștepți să-ţi dăm 
noi logofăt, să scrie româneaşte? Să-ţi cauţi logofeţăl, să ne scrii 
rumâneaşti ! Să nu ne mai scrii grecește! In sfârşit, pârcălabului 
de Galaţi, din nou: «Şi de acmu, când ni-i mai scri, să nu mai 
scrii greceşte, ce românește să ni scrii! ». 

O atenţie deosebită arătă învățatul Constantin Mavrocordat 
culturei. El «întări» şcoalele existente, unde se învăţa grecește 
şi slavoneşte ; făcu apoi, ne spune Neculce, altele noi «lătinești și 
arăpeşti » Afirmația trebue înţeleasă, credem noi, în sensul că 
s'au adăogat cursuri de limbă latină și limbă turcă și scriere arabă, 

acestea din urmă desigur pentru pregătirea diacilor cari urmau 
să citească firmanele venite dela Poartă şi să scrie răspunsurile. 
Preoţii fură supuşi unui control sever, în ce priveşte învăţătura: 
se numiră inspectori cari să-i cerceteze; cei găsiți nepregătiţi, 
trebuiră să plătească bir, la rând cu ţăranii, «care nu putem scrie 
ce frică trăgeau bieţii preoţi — exclamă un cronicar contemporan 
— că se apucau la bătrâneţe să înveţe carte». 

Fiindcă nu erau indestul cărţi de slujbă bisericească în româ- 
nește, Constantin Mavrocordat aduse mai întâi din Muntenia; 
apoi dădu poruncă să se înfiinţeze tipografii atât la mitropolie 
cât şi la episcopii. Ordinul fu ascultat; în 1742 ieșea de sub tea- 
scurile tipografiei din laşi prima tipăritură: hrisovul domnesc 
pentru locuitorii de pe moșiile mănăstirești, urmat în 1743, de o 
Psaltire şi apoi de un şir întreg de cărţi de slujbă. O a doua tipo- 
grafie se înfiinţă la Rădăuţi; aci se tipări în 1744 un Catavasier 
adică o carte de cântări bisericeşti, după care urmă, în 1745, 
un Ceaslov şi o Liturghie a Si. loan Gură de Aur. 

Un alt titlu de merit al lui Constantin Mavrocordat, in această 
domnie, sunt măsurile împotriva negustorilor turci care înce- 
puseră să se aşeze statornic și să-și cumpere chiar moșii. Cunoaştem 
din Condică ordinele categorice care se dau în această privinţă; 
astfel pentru un Turc Chiurd Osman, căruia îi vânduseră nişte 
călugări o moșie, dispoziţia e să fie ridicat, iar « câşla » sa, adică 
adăposturile de vite, să fie arse. La fel se va proceda cu Turcii 
cari au făcut câșle pe moșiile dela Soroca ale mănăstirii Sf. Sava. 

Mavrocordat putea să-şi îngădue gesturi de acestea, deoarece 
avea credit la Poartă, fiind cunoscut ca bun administrator și exe- 
cutant conştiincios al ordinelor primite. El trimisese astfel, atunci 
când i se ceruse, opt sute de salahori şi o sută cincizeci de care la 
cetatea Vozia, spre a o zidi din nou; dăduse, de asemenea, între- 
tinere completă, timp de trei luni, solului rusesc care, în drum dela 
Stambul la Sf. Petersburg, se oprise, împreună cu întreaga sa 
suită — de peste o mie cinei sute de oameni —la Tighina. Nu-i 
vorbă, din cauza acestor cheltueli excepţionale — a havalele » 
cum le spune cronica —trebuise să se scoată şase «sferturi» 
întrun an, în Joe de patru, 

A doua domnie moldoveană a lui Constantin Mavrocordat, 
se sfârşeşte la 29 Iunie 1743; la mazilire a contribuit probabil și 

o reclamaţie a trimisului suedez la Poartă care era supărat pe 
domn deoarece acesta oprise hârtiile şi lucrurile unui emisar al 
său, decedat la lași, emisar care însă era totdeodată și secretarul 
fostului domn Grigore Ghica. Ştirea maziliei ajunge la curte la 
17 Iulie; la 31 sosește şi capigibașa cu firmanul; la 12 August, 
mazâlul porneşte spre Stambul. 

Joan Mavrocordat. In locul lui Constantin, e numit fratele său 
Joan, care mai fusese odată domn, în Ţara Românească. Acesta 
nu respectă noua reformă fiscală, ci reintroduse păcăritul, luându-l 
chiar de câte două ori pe an, și uneori şi de trei ori. Goștina fu 
întreită, ajungând la 11 parale de oaie «care greutate şi nevoie 
—spune cronicarul — nu pociu arăta cât au făcut pe biet săraci; 
căci de când au fost acest pământ, câte 11 parale n'au dat; şi 
mulţi din prostime își ucidea vitele cele mai proaste ca să nu le 
plătească... » Boierii, în schimb, sunt favorizați; domnul le 
acordă scutiri; mulți dintre ei se ridică și se îmbogăţesc, în special 
boierii de ţară, cari şedeau la moșiile lor. De altfel, conducerea 
treburilor este toată pe mâna boierilor, domnul ţinându-se mai 
mult de petreceri, de «mese mari și zeefeturi şi primblări şi... 
alte destătări a lumii ». 

Lui loan Mavrocordat i se datorește zugrăvirea — prin o me- 
şteri streini » — a bisericii celei mari dela curte, precum şi înzes- 
trarea acestui lăcaş cu o serie de vesminte și odoare. Tot el a făcut 
și un foişor «foarte frumos», împreună cu o cișmea, «de cea 
parte de heleșteul Frumoasei, sub Cetăţuie », unul din locurile 
unde mergea «în primblare ». 

După aproape patru ani de stăpânire, epicureul loan Mavro- 
cordat este mazilit (Mai 1747). Puțin mai înainte avusese loc o 
judecată cu un Ovreiu, fugar din ţară, care reclamase sultanului 
că ar fi fost atins în onoarea lui și deposedat de către domn. 
Cercetarea, făcută la lași, în prezenţa unui cadiu și a negustorilor 
turci cari se aflau în oraş, arată însă că totul e o calomnie și 
Ovreiul, vinovat, e spânzurat. Rudele sale din Polonia nu se lasă 
însă, se duc la Stambul, pun în mișcare comunitatea de acolo şi 
pe dregătorii cari o sprijineau ei creează lui Mavrocordat o atmos- 
feră grea. Rezultatul e mazilirea: al doilea caz — primul fusese cu 
Mihai Racoviţă (vezi mai sus, p. 231), în care Ovreii intervin 
pentru a îndepărta din scaun pe un domn al nostru. In locul său, 

e numit Grigore al II-lea Ghica, care avusese până atunci «do- 
miciliu obligator » în insula Tenedos. loan Mavrocordat părăseşte 
laşii, spre mulțumirea săracilor striviți de dări—o bătrână 
svârle chiar la plecare, cu o piatră în el, nemerindu-i calul — şi 
se stabileşte în locuinţa sa de pe malul Bosforului; aci îşi petrece 
restul zilelor, ajungând, după mărturia cronicarului loan Canta, 
«la grea sărăcie ». 
i Grigore al II-lea Ghica a treia oară, domneşte scurtă vreme, 
nici un an de zile: din Mai 1747 (în Iași intră la 21 lulie! până în 
Aprilie 1748. Vreun fapt deosebit nu e de relevat; dările sunt tot 
grele, pentru a acoperi cheltuielile făcute la numire; nu ating însă 
nivelul de sub predecesorul său. Prin stăruinţi și bani, Grigore Ghica 
izbute şte să fie mutat în Ţara Românească; în locul său e numit 

Constantin Mavrocordat a treia oară. In această domnie, care 
nu ţine nici un an și jumătate, Constantin Mavrocordat realizează 
totuşi două fapte insemnate: mai întâi izgonirea Lajilor — ne- 
gustori turci de pe ţărmul anatolian al Mării Negre, în regiunea 
Trapez undului — din marea majoritate a târgurilor și oraşelor 
moldovene, unde se așezaseră în chip statornic, făcându-şi case 
şi strângând avere, apoi desființarea rumâniei, una din cele mai 
vechi şi mai însemnate instituţii ale noastre. 

Incă din a doua domnie, Mavrocordat incepuse a lua măsuri 
împotriva Turcilor cari voiau să se stabilească în ţară, cumpă- 
rându-și moşii (vezi mai sus, p. 261). Acum, el se hotăreşte a înde- 
părta pe negustorii turci mult mai numeroși — câteva mii — din 
oraşe care ajunseseră, prin excesele lor — o adevărată calamitate. 
Ei nu se mărgineau numai să facă negustorie de vite şi diferite 
produse; erau si adevăraţi cămătari ai satelor luând dobânzi 
grele — «patru parale de leu pe lună» spune cronica — și, fapt 
foarte grav, îşi băteau joc de casele oamenilor, necinstind femei 
și fete. Mavrocordat, încurajat de pașa de Hotin, se plânge la 
Poartă şi obţine un ordin de expulzare a acestor «negustori». 
Operația se face cu ajutorul pașei de Babadag care trimite un 
detaşament de patruzeci de Bosniaci; aceştia scot pe Laji din 
târguri și oraşe, le ard casele şi le vând « bucatele ». Cei din nordul 
țării se retrag în raiaoa Hotinului; o mare parte se adună în ți- 
nutul Fălciului, aproape de Tătari. Deocamdată, domnul se mul- 
țumeșşte cu atât, rămănând ca, mai târziu, să fie lichidaţi și aceștia. 

In ce priveşte desființarea rumâniei, ea face parte din complexul 
de reforme ale lui Constantin Mavrocordat, care urmărea să dea 
statului şi societăţii o mai bună aşezare ei organizare. Determinată 
de numeroasele procese dintre rumâni sau vecini ei stăpânii lor, 
de nesfârşitele reclamaţii dintr'o parte şi din alta, această măsură 
sa luat în felul următor: La 6/17 Aprilie 1749, e convocată o 
mare adunare de boieri, clerici şi «altă obşte » la mănăstirea Trei 
Ierarhi ; după slujbă, «la scosul sfintelor moaște » (Sf. Paraschiva !), 
cei de faţă sunt întrebaţi asupra vechimei, caracteristicei şi înda- 
toririlor vecinilor; la care întrebări, «toți cu un glas » au răspuns, 
« mărturisind adevărul că vecinii robi nu sunt, nici să stăpânese 
cu nume de robie; fiindcă numai ţiganii au acea robie carii cu 
femeile și cu copiii lor slujesc pe toate zilele stăpânilor săi. Iară 
vecinii numai partea bărbătească slujesc, scoțând la lucru numai 
un om dintr'o casă, măcar câţi feciori va avea omul; ... iară 
partea femeească nu slujește... că vecin va să zică sătean me- 
gieaş fără de moşie, atâta numai că din sat nu este volnic ca să 
iasă... .». Se hotărăşte ca pe viitor, vecinii să nu poată fi vânduți 
odată cu moșia, nici mutaţi, nici despărțiți de familiile lor, ci să 
rămâie «ca niște săteni a satelor... făcând slujba obişnuită ». 
Această slujbă e fixată la 24 de zile pe an «ori la ce lucru se va 
pune »; vor da de asemenea dijmă. 

Intrunirea, răspunsurile şi hotăririle luate sunt consemnate 
într'un hrisov cu data 1/12 Iunie 1749 căruia domnul îi dă « întă- 
ritura » sa. Nu se afirmă nicăieri, în acest hrisov, în mod explicit, 
că s'a desființat rumânia sau vecinia; aceasta rezultă însă din 
chiar măsurile luate și așa s'a înțeles de toţi, atât boieri cât și 
rumâni. Cronica atribuită lui Enache Kogălniceanu, relatând adu- 
narea dela Trei Ierarhi, spune lămurit: a Atuncea au poruncit 
Vodă cu mare hotărire să nu mai fie vecini de aci înainte, numai 
pentrucă sed pin satele boierești și se hrănesc pe moşiile lor, să 
lucreze câte douăzeci şi patru de zile într'un an... au să dee câte 
doi lei de fieştecare casă — ceea ce nu s'a mai specificat în hrisov! 
— și să lucreze câte 12 zile pe an... și hotărînd într'acest chip, 
sau mulțămit şi boierii, învățând domnul ca să se dee vecinilor 
şi câte o ţidulă domnească cu pecete gospod, arătând că de aice 
încoace să nu se mai numească vecini... dând pe acele ţidule 
un leu lui treti logofăt şi câteva parale scriitorului ». 


KEN 

In aceeaşi vară, la 31 August, Constantin Mavrocordat e ma- 
zilit. El nu voise să dea trei sute de pungi cerute de: marele vizir 
pentru prelungirea domniei, deși capichehaelele sale dela Stambul 
îl sfătuiseră so facă. Exilat la Lemnos şi închis, tot trebui însă, 
până la urmă, să plătească această sumă, spre a fi eliberat. In 
locul său, fu numit Constantin Racoviţă, fiul cel mai mare al fos- 
tului domn Mihai Racoviţă și având strânse legături cu ambasa- 
dorul Franţei la Constantinopol; un al doilea fiu, Zonë, își serba 
tocmai la lași nunta cu fiica lui Constantin Mavrocordat, domnița 
Smaranda, când sosi vestea maziliei. « Și erau toţi la masă — po- 
vesteşte cronica — unde şi-au cam stricat chieful şi nunta, auzind 
de mazilie, eară pe urmă, înțelegând cine au luat comniea, s'au 
bucurat ». 

Constantin Racoviţă, deși numit la 31 August 1749, intră în 
lași abia la 18 Decemvwrie. El trimite înainte ca baș-caimacam 
pe Jordache Stavarache spătarul, un grec semeţ și lacom, prototip 
de fanariot. Acesta scoate goștina întreită «câte unsprezece 
parale de oaie », provocând o adâncă nemulţumire. După ce sosește 
Racoviţă, se scoate şi văcăritul, câte «92 de parale de vită», 
apoi cuniţa, tot un fel de văcărit, în timpul verii, câte «şaptezeci 
de parale de vită », precum şi sferturi « de agiunsu, încă şi îndoite ». 
Dările pe de o parte, dar mai cu seamă situaţia preponderentă 
şi insolenţa consilierilor greci, a lui Iordache Stavarache în spe- 
cial, pe de alta, provoacă reacţia boierilor de ţară. Aceștia, sub 
pretextul că merg în ţinuturi spre a reorganiza aşezarea dărilor, 
fug la Tătari, la Căuşani. Erau ca «la patruzeci de boieri mari şi 
bătrâni» şi mai bine de atâţia tineri, cu toţii laolaltă trecând 
«peste sută >. Domnul, speriat, trimite după ei, îi convinge să se 
întoarcă și le dă dregătoriile însemnate. Pe de altă parte, cei doi 
Greci care-și atrăseseră ura băștinașilor, Iordache Stavarache spă- 
tarul și Iordache Genet postelnicul, sunt siliți să plece cu mare 
imţeală la Țarigrad, «crăpând două părechi de telegari până în 
Galaţi ». 

Constantin Racoviţă continuă scoaterea Lajilor din ţară. 
Aceștia, văzând domnie nouă, începuseră iar a se întinde din 
raiaua Hotinului în judeţele vecine, în Dorohoi, Botoşani şi Hârlău. 
Un nou firman dela Poartă, dat spre executare lui Casim Aga, 
Inicer Agasi de Hotin, puse însă capăt înaintării lor. Lajii fură 

scoși de pretutindeni, mulţi pieriră de sa 


Fig. 93. — Bula de argint aurit în care se află pecetea 

unui hrisov din 1753, dela Constantin Racoviţă Voevod. 

Iniţialele de pe bulă înseamnă: e Io(an) |C(onstantin) 
M(ihai) R(acoviţă) V(oevod) e. 


bie, casele lor se arseră 
iar averile fură vândute. 
Cei din Lăpuşna, Soroca 
şi Huși plecară de frică. 
Tot cu acest prilej se 
risipiră ei «odăile» pe 
care Turcii benderlii — 
din Bender, Tighina — 
le făcuseră pentru tur- 
mele şi cirezile lor de 
vite în judeţele Lăpu- 
ena, Soroca și Orhei. 

Sub raportul biseri- 
cesc, e de însemnat în- 
zestrarea cu mai multe 
moşii a bisericii din Pă- 
păuţi, ctitoria lui Ştefan 
cel Mare, transformarea 
ei in mănăstire și închi- 
narea la patriarhia din 
Antiohia (vezi şi fig. 93); 
ajutoare primi și mănă- 
stirea Precista din Ro- 
man. La Focșani, dom- 
nul ridică o biserică de 
lemn, cu hramul Pro- 
fetul Samuil. 

După aproape patru 
ani de stăpânire, Con- 
stantin Racoviţă primi 
vestea că a fost mutat 
în Țara Românească. 
Schimbarea se făcuse în 
urma unui aranjament 
intervenit între capichi- 
haelele muntene și mol- 
dovene dela Stambul, 
capichihaele care capătă 

în această vreme tot mai mare importanţă. Spre a evita mazilirea 
domnului muntean, Matei Ghica, ajuns în conflict cu boierii, 
roazilire care ar fi avut drept consecinţă și ruina reprezentanţilor 
săi la Poartă, el e trecut, în urma aranjamentului amintit, în 
Moldova, iar Racoviţă mutat la Bucureşti. La 3 Iulie 1753 hotă- 
rîrea era luată: aşa aflăm dintr'un raport al bailului venețian 
dela Constantinopol. 


Fig. 94. — Schitul lui Tărâţă, refăcut din piatră de Matei Ghica. 


Matei Ghica era un epicureu: îi plăceau petrecerile, cu mese, 
jocuri și «zicături », cu plimbări, «iubind — adaogă cronica — și 
partea muierească ». Foarte adesea mergea la Copou, unde refăcuse 
« foișorul » tatălui său ; de asemenea, pe dealul din fundul Socolei, 
«lângă Poiana lui Păun » unde zidi din piatră vechiul schit de lemn, 
al lui Tărâţă (vezi fig. $4). Boierii erau poftiţi la aceste petreceri 
domneşti; pentru a-i apropia şi mai mult, el le hotărî «lefi în- 
destule », potrivit rangului; le făcu şi daruri şi «ridicături » adică 
scutiri. Anturajul grec al lui Matei Ghica arătă de asemenea multă 
atenţie boierilor băştinași: nu voia să se repete conflictul din 

Țara Românească, în urma căruia, domnul trebuise să plece. Cu 
toate acestea, Ghica nu putu obţine o înnoire a domniei; nu 
ajunse nici chiar la capătul termenului de trei ani. Intr'adevăr, 
murind sultanul Mahmud şi venind în locul lui sultanul Osman, 
se schimbă şi vizirul; cel nou, prieten al lui Constantin Mavro- 
cordat, numi pe acesta domn în Ţara Românească, iar pe Constantin 
Racoviţă îl mută îndărăt în Moldova, mazilind pe Matei Ghica. 
Contribui la mazilie şi reputaţia pe care şi-o făcuse acesta prin’ 
nesfârşitele petreceri şi a cele multe lucruri necuvioase ce le urma ». 
Firmanul se dădu în ziua de 19 Fevruarie 1756: așa ne informează 
un raport al reprezentantului Austriei la Poartă. Ajuns la Constan- 
tinopol, Matei Ghica avu o serie de procese cu Grecii din anturaj 
care mânuiseră de fapt veniturile în timpul domniei, şi chiar cu 
socrul său, hatmanul Başa Mihalopol. Rezultatul fu sărăcia, chiar 
mizeria ; letopiseţul spune: «au rămas la rea stare, care n'am mai 
văzut domnie, trăind cu milostenia creştinilor ». 

Constantin Racoviţă a doua oară, domni scurtă vreme: un an 
de zile. Trebui să scoată și el, la început, văcărit e cuniţă, pentru 
a acoperi cheltuelile; apoi însă — răspunzând dorinţei generale 
— hotărî să le desființeze, cu blestem înfricoșat. Obţinu deci 
un hrisov solemn dela patriarhia din Constantinopol, făcu slujbă 
mare la mitropolie, «fiind de faţă câte șapte mazili şi ruptași 
dela toate ţinuturile » şi în timpul slujbei, «la ieşitul cu sfintele 
daruri », puse să se citească hrisovul precum şi un altul alcătuit 
de mitropolitul, episcopii şi egumenii ţării. Actele fură apoi ti- 
părite ; exemplarul aflător la Academia Română poartă data 
1757, Fevruarie 20, îndreptată apoi în 1 Martie. Se desființă și 
vădrăritul, tipărindu-se de asemenea hrisovul respectiv. 

În timpul acestei scurte domnii, începu să se zidească mănă- 
stirea Sf. Spiridon din laşi; se făcu din piatră biserica Profetul 
Samuil din Focşani, se zidiră şi « casele despre doamna, la curte», 
arse în prima domnie. 

Mazilia lui Constantin Racoviţă se datorește chiar reprezen- 
tantului său la Poartă, Iordache Stavarache; acesta, nemulţumit 
de faptul că domnul mai avea încă un reprezentant mai agreat 
şi deci mai răsplătit, pe Manole spătarul, socru de altfel lui Ior- 
dache, profită de o schimbare a marelui vizir şi lucrând ca un 
adevărat fanariot, răstoarnă pe stăpânul său, făcând să fie numit 

domn Scarlat Ghica, fiul lui Grigore al II-lea Ghica (13 Martie 
1757; la 20 Martie, firmanul de mazilie al lui Racoviţă sosește 
la Iaşi). 

Scarlat Ghica domnește şi el puţin, niciun an şi jumătate. 
lubitor de petreceri, ca și frate-său Matei, dar fără excesele ace- 
stuia, el pune dări grele: «sferturi şi dăjdii mai pe toate lunile 
şi mai de multe ori îndoite » spune cronica; ar D vrut să scoată 
şi văcăritul şi cunița, mitropolitul rezistă însă, fiind gata chiar 
să plece, decât să deslege jurământul e blestemul ce se făcuse 
sub Constantin Racoviţă. Domnul hotărît să puie totuși darea 
pe vite, obţinu în acest sens, un firman împărătesc; nu avu însă 
vremea să-l aplice, deoarece, puţin după aceea, îi sosi vestea 
că e mutat în Țara Românească, în locul lui Constantin Mavro- 
cordat. Schimbarea se decise în August 1758, înainte de 14 
ale lunii. 

Sub raportul bisericesc, e de însemnat întărirea pe care o dă 
Scarlat Ghica mănăstirii «care este în părţile Trapezuntului, pe 
muntele Sumela » de a lua în fiecare an câte o sută de lei de ar- 
gint «din cămara ocnelor de sare », douăzeci de lei dându-se pe 
deasupra acelui «ce se va trimite să iea mila». 

Joan Teodor Callimachi. Noul domn era de origine curat mol- 
dovenească. Tatăl său, Teodor Calmășul era de fel din părţile 
Orheiului «din mazilii cei de gios »; stabilit apoi ca dregător la 
Câmpulung, unde ridică o biserică de lemn, în 1688, proprietar 
şi în Baia, el ajunsese cu timpul, pârcălab de Hotin. Pe îiul său 
Ioan îl trimite la învăţătură, la Lwów, de unde se întoarce cunos- 
cător al limbii latinești și leşeşti. Mulțumită acestor cunoştinţe, 
tânărul intră în slujbă pe lângă marele dragoman al Porții Ioan 
Mavrocordat; aci învaţă turceşte, grecește, italienește şi franţu- 
zeşte. Când Grigore Ghica e numit domn în Moldova, loan îl 
însoțește ; tăcut logofăt al treilea, apoi medelnicer, el ajunge în 
cele din urmă, graţie însușirilor ce avea, capichihaia la Poartă. 
Urmează o perioadă de şase ani, în care loan Calmășul e locţii- 
torul marelui dragoman, apoi o alta de șasesprezece în care el e 
chiar titularul acestui însemnat post. Când, ca o încununare a 
carierei şi o recunoaştere a serviciilor aduse împărăției, e numit 
comn al Moldovei, el era om bătrân. Îşi schimbase şi numele 
intre timp, greceşte, devenind din Calmăşul, Callimachi, 

Până a nu sosi în țară, Tătarii din Bugeac, cari se răsculaseră 
sub conducerea unei căpetenii, Crâm-Gherei, venite din Do- 
brogea, cer să li se dea o sumă de bani şi diferite daruri; caima- 
camul, un grec, Vidale, refuză: rezultatul e că răsculații pradă 
o bună parte a Moldovei, făcând mari pagube. Ioan Callimachi 
îşi face deci intrarea în laşi, în împrejurări triste, după ce stră- 
bătuse o ţară jefuită și arsă. Din această pricină, nici dările nu 
pot fi, la început, strânse. Reprezentantul domnului la Poartă, 
influentul şi lacomul Iordache Stavarache, avea nevoie însă de 
bani. El vine deci în persoană la Iaşi şi începe să strângă șurupul 
fiscalităţii, impunând şi pe boieri şi mănăstirile. Urmarea e că 
unii din cei atinşi încep a «murmurisi». Pentru a curma opo- 
ziţia, Stavarache obţine un firman de mazilirea celor nemulţu- 
mut şi izbutește, într'adevăr, printr'un « tertip », să trimită legaţi 
la sultanul tătăresc, 12 mari boieri. 

Dar această măsură stârnește revolta mulţimii. Într'o zi de 
iarmaroc, se strâng la laşi mii de oameni de pretutindeni şi por- 
nesc la curte, cerând pe Iordache Stavarache. Intrarea e forţată; 
grecul, îmbrăcat turcește, abia scapă «pe poarta grajdului», 
urmărit fiind, pe drumul Galaţilor, timp de 12 ceasuri, de unii 
dintre răsculați. 

Nevoia de bani, pentru diferitele cheitueli er daruri la Stambul, 
rămânea totuşi. Domnul ar fi voit să reintroducă văcăritul; mi- 
tropolitul Iacov continuând să reziste, se ajunse la demisia ace- 
stui înalt ierarh, fiind numit în locul său, chiar fratele domnului, 
Gavril, fost mitropolit al Salonicului. Nici Gavril însă nu vru 
să-și ia asupră-şi călcarea celor hotărite cu blestem înfricoșat, 
sub Constantin Racoviţă. De aceea, se recurse la altă soluţie și 
anume se înfiinţă o dare nouă, numită ajutorință, care se plătea 
«pe ogiaguri » — deci tot una cu fumăritul; ea era de trei cate- 
gorii: unsprezece lei, cinci lei și jumătate şi trei lei, nefiind nimeni 
scutit. 

Lui loan Teodor Callimachi i se datorește întinderea oraşului 
lași înspre Copou; el împărți locul domnesc de aci boierilor, obli- 
gându-i să-şi facă «vii şi grădini»; chiar fiii să; dădură exemplu. 
Tot în timpul lui, se ridică mănăstirea Sf. Spiridon din lași, cti- 
toria hatmanului Vasile Ruset, a jitnicerului Ștefan Bosie şi a 
lpseanului chir Anastase. 

În ultimul an al domniei sale, Ioan Teodor Callimachi a fost 
ajutat de frații Sutzu din Fanar, «feciorii Dracului », un grec cu 
trecere și iscusit. 

Unul dintre ei, Enachi, îi aduse caftanul de reînnoire a dom- 
niei, în toamna anului 1760, un altul, Veculachi, puse la cale că- 
sătoria fiului celui mare al domnului, Grigore, cu Ileana Mavro- 
cordat, și obţinu dela Poartă chiar și domnia 
pentru acesta, în locul bătrânului său părinte. 
Schimbarea se făcu în Iunie 1764, înainte de 
8 ale lunii (vezi fig. 95—96). 

Grigore Callimachi tânăr fiind —avea 24 
de ani la suirea pe tron—stătu sub influența 
permanentă a Sutzeștilor; tată-său se retrăsese 
în locuinţa sa de pe Bosfor. În această domnie, 
care ţinu aproape trei ani, nu e niciun fapt 
politic mai însemnat de relevat. Sub raportul 


Fig. 95. — Pecetea mică 
a lui Grigore Callimachi, 


fiscal, se constată o sporire a «ajutorinței »; făcută în primul an de 


domnie (1761). (Acade- 
mia Română). 


sub cel bisericesc, mărirea şi înfrumusețarea 
mănăstirii Sf. Spiridon, căruia i se adaogă și 
un spital sau o bolniță. Patriarhul de Constantinopol, prin gra- 
mata sa din 1763, ridică această mănăstire la rangul de sta- 
vropighie patriarhicească, face pe egumenul ei arhiereu de Iri- 
nupolis și hotărăşte ca epitropii să dea socoteală anual de veni- 
turile și cheltuelile mănăstirii pentru bolnavi și pentru medici. 

Mazilia lui Grigore Callimachi se produce la 29 Martie 1764; 
ea e determinată, în mare parte, de manevrele lui Stavarache, 
dușman «de moarte » al lui Neculachi Sutzu, care voia înlocuirea 
acestuia din capichehaialâc. Domn al Moldovei e numit Grigore 
Alexandru Ghica, nepot al lui Grigore al II-lea Ghica (vezi fig. 97). 

Grigore Alexandru Ghica poate fi socotit drept unul din cei 
mai buni stăpânitori pe care i-au avut ţările noastre în epoca 
Fanarioţilor. Fire dreaptă, fără lăcomie, apărând mulţimea împo- 
triva abuzurilor celor mari, bun gospodar, el a făcut o excelentă 
impresie asupra contemporanilor. Cronicarul Ioan Canta il arată 
ca «om foarte înţelept și învăţat », adăogând că în timpul dom- 
niei lui «au știut și boierii și ţeara că este stăpân». Iar cealaltă 
cronică, atribuită lui Enache Kogălniceanu, îl înfățișează astfel : 
«Întreg era acest domn la toate, plin la minte, învăţat, ştia 

toate trebile cum le va purta...; şi cuvântul ce grăia era 
grăit şi era lăudat de către toţi şi plăcut prostimei». 

Grigore Ghica, de cum intră în ţară, văzând starea de spirit 
a boierilor, renunţă la serviciile lui Stavarache care rămâne ca- 


Fig. 96. — Bula de argint aurit în care se allă pecetea unui hrisov din 1762, 
Mai 30 (st. v.) dela Grigore Callimachi. (Academia Română). 


pichihaia numai a Munteniei. Scade apoi dăjdiile și ţine o soco- 
teală riguroasă a încasărilor şi a plăţilor care se făceau la Con- 
stantinopol. Hatârul şi mita sunt sancţionate aspru; mulţimea 
e ocrotită, căci — spunea Ghica — « Dumnezeu l-au trimis în- 
acest pământ ca să păzească pre săraci și să-i fie milă de dânșii ». 

Acestui domn i se datorește şi reorganizarea şi extinderea 
învățământului în Moldova. El clădeşte mai întâi, pe cheltuiala 

sa, lângă mitropolie, o «Academie <a> învățăturilor și a episti- 
miilor »: titlul îl luăm chiar din hrisovul de reorganizare, datat 
1766. In această Academie, condusă de «dascălul cel mare» 
grec, se vor preda cursuri în «elineşte », în «greaca bisericească » 
în latineşte și în moldovenește; corpul profesoral va primi un 
salariu anual care variază între 1500 lei — conducătorul insti- 
tuţiei — şi 120 lei — dascălul de moldove- 
neşte şi bibliotecarul. Vor fi și 20 de bur- 
sieri. Se înființează apoi şcoli pe lângă 
fiecare episcopie; de asemeni, câte una în 
fiecare ţinut sau județ, deci douăzeci şi 
şase de toate, afară de Academia din lași. 
Un ajutor de 500 anual va primi și şcoala 
grecească din Constantinopol. 

Spiritul de gospodar al lui Grigore Ghica Lis: 


97. — Pecete mică, ine- 
GER S 4 lară, dela Grigore AL, Ghica, 
se dovedeşte nu numai în măsurile sale ad- aplicată pe un document din 


1766, Martie 29 (st. v.l. (Aca- 
demia Romànă). 


ministrative şi edilitare — el face «poduri 
pe toate ulițele » în capitală şi două cișmele 
bogate în apă și frumos împodobite (vezi lig. un — dar și în 
combaterea luxului, pricină de ruină pentru mulţi boieri «ales 
din cei... însurați» şi în începutul de industrie mare pe care-l 
inițiază, înființând, cu meşteri aduşi din străinătate, o fabrică 
de postav «la Chipărești, unde intră Bahluiul în Jijiea». Pro- 
dusele erau reușite; se fabrica «fel de fel de postav»; un bal 
«prea frumos» e trimis ai la Constantinopol, sultanului «ca să 
vadă ce odor s'au făcut acestui pământ». 

Toate aceste titluri de merit nu opresc însă pe Turci, care 
— după vorba cronicarului —știau «numai bani să ceară», să-l 
mazilească pe Grigore Ghica, puţin chiar înainte de implinirea 
termenului de trei ani. Schimbarea are loc în Fevruarie 1767, 
înainte de 14 ale lunii: așa aflăm dintr'un raport al trimisului 
francez la Poartă. Succesorul său e Grigore Callimachi care ajunge 
astfel pentru a doua oară pe tronul Moldovei. 

Grigore Callimachi a doua oară. Spre deosebire de predece- 
sorul său, Grigore Callimachi este, de altfel ca şi în prima domnie, 
dominat de boieri şi în special de capichehaia sa, lacomul Neculai 
Sutzu: acesta ia sume mari, ba nu se sfiește să oprească chiar şi 
200 de pungi trimise de visteria împărătească domnului spre a 

strânge zaherea adică provizii, în vederea războiului ce se pre- 
vedea cu Ruşii. Când — din cauza complicatiilor polone — acest 
război isbucneşte — el e declarat de Poartă la 30 Octomvrie 
1768 — Callimachi care nu ştiuse să informeze exact pe sul- 
tan, nu e în stare nici să asigure o aprovizionare normală 
oștilor turcești dela Hotin, Bender și Dunăre. De aceea, când 
vizirul, comandând grosul forțelor, ajunge la Movila Răbâiei 
(Han 'Tepessi, pe turcește), el arată domnului că e mazil și îl 
inchide (14 Iunie 1769). Dus la Constantinopol, Grigore Calli- 
machi după un scurt popas în fioroasa închisoare a lui Bostangi- 
başa — anticamera supliciului — e strangulat, apoi decapitat 
(8 Septemvrie 1769). Nicolae Sutzu are aceeași soartă. Pe tro- 
nul Moldovei sultanul trimite acum pe bătrânul Constantin 
Mavrocordat. 

Constantin Mavrocordat a patra oară. Două rapoarte din 
Constantinopol, datate 3 Iulie 1769, ne arată că numirea lui 
Constantin Mavrocordat avusese loc; el pleacă la A lulie spre 
Moldova, primind suma de 50.000 lei pentru zaherea ; la 24 Iulie 
e în tabăra dela Bender, a doua zi porneşte spre laşi. Măsu- 
rile pe care le ia el pentru aprovizionarea oastei turcești dau 
roade; ele nu pot împiedeca însă înfrângerea acesteia. Dela 
Hotin, ea se retrage (25 Septemvrie) spre Țuţora, apoi spre 
Movila Răbâiei și, de acolo, peste Dunăre, la Babadag. Mavro- 
cordat, părăsind laşii, coboară și el la Galaţi; aci este ajuns 
de Ruși cari iau cu asalt întăriturile orașului, apărate de 
Turci, şi prind pe domn care zăcea bolnav în mănăstirea Sfânta 
Precista (1 Decemvrie 1769). In cursul unei discuţii cu un 
ofițer rus, uitând situaţia în care se găsea, Mavrocordat face 
în mod repetat aprecieri jignitoare pentru învingători; ofiţe- 
rul, înfuriat, îl răneşte atunci cu sabia la cap. Rana, din pri- 
cina frigului şi a lipsei de doctor, se cangrenează în timpul reîn- 
toarcerii spre lași; sosit aci, domnul, după puţine zile, moare 
(15 Decemvrie) şi e înmormântat cu toată pompa cuvenită unui 
stăpânitor de ţară. Nu cunoaştem locul unde e îngropat Constantin 
Mavrocordat; nu ni s'a păstrat nici piatra lui de mormânt, admi- 
țând că, în acele vremuri tulburi de război, boierii sau Ruşii îi 
vor fi pus una. 

(TRATATUL DELA KUCIUK-KAINARGI) 


In 1746, Constantin  Mavrocordul, 
domnul reformator, desfiinţează ruma- 
nia, instituție socială străveche în țările 
noastre. 


Mihai Racoviţă a doua oară. Intrucât numirea ca domn, in- 
tâmplată cu puţin înainte de 16 Septemvrie 1741, îl costase o 
sumă importantă şi cum avea de plătit şi datorii mai vechi, Mihai 
Racoviţă nu poate respecta așezământul fiscal întocmit de pre- 
decesorul său, Constantin Mavrocordat (vezi mai sus, p. 257); 
el scoate deci — așa cum ne spune Dionisie Fotino în a sa /storie 
a Daciei vechi — a mai multe sferturi decât patru și un văcărit». 
Rezultatul e o emigrare în masă a ţăranilor: numai din Oltenia 
fug peste Dunăre 15.000 de locuitori. Boierii se plâng la Poartă 
şi Mihai Racoviţă e în primejdie să lie mazilit; mai erau trei 
luni până să i se împlinească termenul de domnie. O intervenţie 
a partizanilor săi dela Stambul, a a Mihaliţilor » cum li se spunea, 
amână măsura; schimbarea se produce totuși, înainte de 13 
August 1744; un raport din această zi a bailului venețian anunţă 
că Racoviţă a fost înlocuit, că era în primejdie să-şi piardă capul, 
dar că, dând o mie de pungi de bani, adică cinci sute de mii de lei, 
pedeapsa i s'a schimbat cu exilul în insula Tenedos. Vreo cti- 
torie nouă nu se menţionează în timpul acestei domnii; sunt de 
relevat însă două danii: una de 50 de lei anual pe care Racoviţă 
o face, la 28 Ianuarie 1743, bisericei «aflătoare în enoria aşa- 
zisului Balinos, în Constantinopol », cealaltă, de 100 lei anual, mitro- 
politului de Valievo, supus arhiepiscopiei de Peć (Ipec), în Serbia. 

Constantin Mavrocordat a patra oară. Nici Constantin Mavro- 
cordat însuşi nu poate respecta aşezământul fiscal pe care-l întoc- 

mise în domnia sa anterioară: nevoile erau prea mari. De aceea, 
e silit şi el să meargă pe drumul tras de Mihai Racoviță și să depă- 
şească cele patru sferturi fixate. Continuând însă reformele sale 
care trebuiau să dea o nouă înfățișare administraţiei şi societăţii 
românești, Constantin Mavrocordat ia, într'această domnie, o 
măsură de însemnătate capitală şi anume desființează rumânia. 
Acest eveniment în istoria noastră socială, prin care se pune capăt 
unei instituții ce exista dinainte de întemeierea Principatelor, 
are loc în anul 1746 şi comportă două etape. Plecându-se dela 
necesitatea de a se readuce în ţară locuitorii fugiţi din cauza 
birurilor mari — în care scop se obținuse şi un «hatișşerif» al 
sultanului — domnul, înalții ierarhi şi boierii hotărăsc, mai întâi, 
la 1/12 Martie, că înstreinaţii cari se vor reîntoarce vor fi scutiţi 
complet de dări timp de șase luni, plătind, după aceea, numai 
câte cinci taleri de om pe an, în patru sferturi, dând dijmă din 
semănături şi lucrând stăpânului moşiei pe care se vor aşeza câte 
şase zile anual. Şi pentru ca ei să nu fie supuși din nou crumâ- 
niei», «să nu cază iarăşi de iznoavă — după expresia hrisovului 
— «supt jugul robiei», se hotărăşte de asemeni ca toţi aceşti 
înstrăinaţi reîntorşi «să fie slobozi de rumânie şi să nu se mai 
numească rumâni». Dar această măsură creia, de fapt, un regim 
de favoare fugarilor faţă de cei cari rămăseseră locului, lucrân- 
du-și mai departe pământul. Intr'adevăr, aceştia din urmă con- 
statau că făcuseră mai bine cei cari fugiseră, de vreme ce acum 
scăpau de rumânie, deveneau sub raportul personal oameni liberi. 
Iar concluzia firească era să facă şi ei la fel, să fugă, spre a scăpa, 
la rândul lor, de rumânie. Măsura luată risca deci să dea rezul- 
tate exact contrarii celor aşteptate, să provoace deplasări și 
mai mari de populaţie. De aceia, eliberarea de rumânie trebui, 
după câteva luni, să fie generalizată, la toți sătenii cari se aflau în 
această situație, nu numai la cei care emigraseră. In ziua de 5/16 
August se dădu deci un nou hrisov în care boierii şi înalții ierarhi 
constatând că «acest vechiu obiceiu al rumâniei » rămas «dela 
moşii şi strămoşii noştri » nu este «de niciun folos », ba chiar «de 
mare pagubă sufletului creştinesc », de vreme ce «fraţii noștri cei 
întru Hristos » nu trebue să fie «supt jugul robiei noastre», ho- 
tărăsc desființarea cu totul a rumâniei. Potrivit acestei hotăriri 
«ori la cine den neamul boeresc sau la mănăstiri vor fi rumâni cu 

moşiile lor, moșiile să rämäe la stăpânirea noastră, să le stăpânim 
cum şi până acum. Dar cât pentru capetele rumânilor fără de 
moşie, care dintre noi va vrea din bună voinţa lui ca să-i iarte 
pentru a sa pomenire, bine va face; iar de nu va vrea să facă 
această facere de bine sufletului său, să aibă a face acei rumâni 
cum vor putea și să dea bani de fieştece cap câte taleri zeace și 
să se răscumpere, și cu voe de va fi stăpânului său și fără de voe ». 
lar dacă stăpânul nu va vrea să primească banii, rumânii să facă 
jalbă la divan. Domnul întărește, «cu pecetea și cu iscălitura » sa. . . 
« această hotărire ce s'au făcut pentru slobozirea și răscumpărarea 
rumânilor, atât de către toată obştea bisericească, cât şi de către 
toţi boiarii ţării ». In felul acesta se puse capăt instituției rumâniei 
care însemna legătură personală faţă de stăpânul moșiei: e primul 
act în opera de eliberare treptată, juridică și materială, a ţărănimei. 

Sub raportul ctitoriilor, merită să fie menţionată biserica mă- 
năstirii sfântului Spiridon din Bucureşti (lângă podul Senatului). 
Pisania, în limba greacă şi arată, dă anul 1747 e amănuntul 
că lăcaşul s'a ridicat «fiind de faţă» patriarhul Antiohiei, chir 
Silivestru. O icoană a acestei biserici, cu o inscripţie tot în limba 
arabă, precizează că domnul a destinat ctitoria sa «pentru jie- 
rarhii şi călugării arabi ». 

Stârşitul celei de a patra domnii muntene a lui Constantin Ma- 
vrocordat se datorește colegului său din Moldova, Grigore Ghica. 
Acesta voia să fie adus la București ; stărui deci și «cu foarte îmbel- 
şugată dare de bani» izbuti să-și realizeze dorinţa. Schimbarea 
se produse în Aprilie 1748; Mavrocordat fu mutat în Moldova. 

Grigore al II-lea Ghica, a doua oară. Spre deosebire de prede- 
cesorii săi, Grigore al II-lea Ghica reușește să se ţină de așeză- 
mântul fiscal al lui Mavrocordat; sporește numai oieritul, dela 
cinci la șase parale și jumătate de oaie. E o domnie liniștită, fără 
turburări externe sau interne, câte un boier doar mai viu, ca 
Niculae Dudescu e trimis să reflecteze în liniștea Snagovului, 
Cotrocenilor şi Văcăreștilor. Ghica are răgazul să ridice două mă- 
năstirii, Pantelimon şi Visarion şi să întemeieze câte un spital 
pe lângă fiecare din ele. Mănăstirea « Sfântului marelui mucenic 
și tămăduitoriu fără de argint Pandeleimon», de lângă Bucu- 
rest), se înalţă în anul 1750, ispravnic fiind a Sandu Bucşănescul 
vel clucer za arie» (de arie!). Pisania adaogă: «unde şi spital 

pentru bolnavi au așăzat a fi, cu toate împrejurerile — adică 
ecaretele — câte se cade». Pe lângă mănăstirea Visarion se în- 
temeiază un spital pentru ciumaţi; el s'a desființat cu vremea, 
în timp ce celălalt, dela Pantelimon, există și astăzi. 

După o domnie de aproape patru ani și jumătate —a șasea 
domnie, patru dintre ele fiind în Moldova — Grigore al II-lea 
Ghica, moare în scaun, eveniment rar în epoca fanariotă. Decesul 
se produce în ziua de 3 Septemvrie 1752, în urma unei doctorii 
foarte scumpe «aşa zisa teriacă cerească », rău administrate de 
«doctorul cel mare, Mihail Manu ». Trupul fu îngropat în ctitoria 
dela Pantelimon, în naosul bisericii, în dreapta; mormântul are 
o inscripţie în versuri româneşti, corecte. 

Grigore Ghica a fost căsătorit cu doamna Zoița; ea a încetat 
din viaţă la 25 Martie 1759 şi a fost înmormântată lângă soțul 
ei. Au avut mai mulţi copii, între care Scarlat, fiul cel mai mare, 
şi Matei, au domnit amândoi. 

Matei Ghica. Dorinţa lui Grigore al II-lea Ghica, exprimată 
lămurit în testamentul său, întărită cu blestem și agreiată și de 
boieri, era ca să-i urmeze la tron Scarlat, o delegaţie plecă chiar 
în acest scop la Poartă; aci, ea găsi însă numit pe Matei, al cărui 
socru, influentul Grec Gheorghe hatmanul, izbutise, prin sume 
mari de bani, luate împrumut cu dobândă ridicată, să convingă 
pe meghistanii Porţei. Firmanul de numire se dă în ziua de 10 
Septemvrie; în Bucureşti Matei Ghica intră la 12 Octomvrie. 

Tânărul domn — avea 25 de ani — nu putu ţine în frâu însă 
pe Grecii din anturajul său care făcură o sumă de operaţii neper- 
mise şi purtară — după expresia unei cronici contemporane — 
«cu totul pe dos » treburile. Astfel postelnicul Alexandru Sutzu 
nu se sfii să facă, în trei luni numai, «treizeci de stolnici, douăzeci 
de paharnici şi cincizeci de serdari », luând, bineînţeles, dela fie- 
care, bani sau daruri. Boerii de țară, nemulţumiţi și loviți în in- 
teresele lor, trimiseră atunci, prin medelnicerul Stefanachi, tot 
grec şi el, dar romanizat, o plângere sultanului, arătând ilegali- 
tăţile şi excesele —de tot felul —ale comnului şi anturajului 
său. Rezultatul fu mazilirea lui Gheorghe hatmanul; contra lui 
Matei — considerat ca acţionând după sfatul şi îndemnul so- 
crului său — se luă însă numai măsura transferării în cealaltă 
ţară, în Moldova (3 Iulie 1753). 

Constantin Racoviţă, mutat dela laşi la București, avea ca 
oameni de încredere doi Greci, pe spătarul Manolache Gelepul, 
numit başcapichehaia şi pe ginerele acestuia, postelnicul Iordache 
Geanei, însărcinat cu strângerea dărilor. Lacomi și aroganţi, 
aceştia ridicară împotrivă-le restul boierimei care în 1755 orga- 
niză un complot: se hotări anume ca boierii dela Craiova îm- 
preună cu însuşi episcopul de Râmnic să fugă peste Dunăre și 
să reclame la Poartă pe domn şi oamenii lui. Când Racoviţă află 
că boierii au pornit într'adevăr spre Constantinopol, el se temu 
să nu-şi piardă tronul; intrând deci în tratative cu fruntașii ne- 
mulţumiţilor, anume cu Constantin Dudescu și cu banul Barbu 
Văcărescu, ajunse la următoarea înţelegere care însemna, de fapt, 
înfrângerea sa: postelnicul Geanet ei alți boieri greci, daţi pe 
listă, vor D isgoniţi; capichehaia va fi numit Iordache Stavrache 
spătarul, ginere al lui Manolache Gelepul, dar în relaţii reci cu 
acesta; la Constantinopol, pe lângă capichehaiele vor fi şi doi 
boieri români aleși de boierii din ţară; în sfârșit, clauză foarte 
importantă, domnului i se va da o sumă fixă anuală, anume 3000 
de pungi, plus vămile, ocnele şi venitul cămării; iar «mai mult 
să nu se supere ţara ». 

Boierimea îşi impusese punctul ei de vedere; ea nu fu în stare 
însă să-şi păstreze solidaritatea care o dusese la izbândă. Din 
cauza dregătoriei de vel spătar pe care o revendicau în acelaşi 
timp doi fruntași anume Constantin Brâncoveanu şi Ştefan Vă- 
cărescu — tatăl poetului lenăchiţă, — izbucni o ceartă; urmă ine- 
vitabila pâră la Constantinopol de care se folosi Manolache Ge- 
lepul care căuta prilej de răzbunare; rezultatul fu exilarea lui 
Ștefan Văcărescu şi a fratelui său Barbu în Cipru, exilarea lui 
Stavrache şi trimiterea în ţară, în lanţuri, a celor doi boieri ce 
fuseseră alăturaţi capichehaielelor. Toate acestea impresionară 
pe Constantin Racoviţă; spre a scăpa de necontenitele intrigi, 
plângeri și pretenţii ale boierimii muntene, ceru și izbuti el să 
obțină, la 19 Fevruarie 1756, strămutarea îndărăt în Moldova. 

Constantin Mavrocordat a cincea oară. În locul său fu numit, 
pentru a cincea oară, Constantin Mavrocordat; intrarea în Bucu- 
rest) avu loc la 26 Aprilie 1756. Cei doi Văcăreşti fură rechemaţi 
din surghiun; în ţară nu ajunse însă decât Ştefan, Barbu murind 
pe drum, la Konieh, în Asia Mică. În această domnie, de doi ani 

şi jumătate, Mavrocordat nu făcu nicio reformă; e de altfel o 
stăpânire fără vreun fapt mai deosebit. Sfârşitul ei se datoreşte 
împrejurării că sultanul, plimbându-se deghizat la o margine a 
Constantinopolului, întâlni niște călărași care duceau domnului 
câteva scrisori din partea capichehaielelor și a unor meghistani 
turci; luând, printr'un şiretlic, aceste scrisori și citindu-le, con- 
stată că ele cuprindeau secrete de Stat, planuri de intrigi și do- 
vezi de corupţie. Înfuriat, ordonă imediata mazilire a lui Ma- 
vrocordat, închiderea capichehaielelor şi surghiunirea meghista- 
nilor vizaţi (August 1758, înainte de 14 ale lunei). Ajuns la Con- 
stantinopol, Mavrocordat fu pus la închisoarea celor Șapte Tur- 
nuri de unde el trimise un raport sultanului arătând suma enormă 
— o mie de pungi — pe care o primeau, sub diferite forme, «re- 
gealele » adică miniştrii Porții, din Ţara Românească. 

Scarlat Ghica, strămutat din Moldova, domni aproape trei ani 
de zile, din August 1758 până la 16 lunie 1761. Titlul său de merit 
este că a izbutit, întocmai ca odinioară Nicolae Mavrocordat, să 
obţină îndepărtarea Turcilor cari începuseră sar a se întinde şi a se 
așeza în stânga Dunării, făcându-și « câșle » pentru turmele şi cire- 
zile lor de vite. Operaţiunea costă suma de patru sute de mii de lei. 

Mazilia lui Scarlat Ghica se datorește propriului său repre- 
zentant la Poartă, /acovachi Rizu, care spera să obțină domnia 
pentru ginerele său, Grigore Ghica, marele dragoman. Planul nu 
reușește însă ; tronul e luat din nou de Constantin Mavrocordat, 
acesta dând sultanului mia de pungi pe care altfel ar îi trebuit 
so împartă «regealelor ». Scarlat Ghica e surghiunit pentru puţin 
timp, în insula Lemnos ; reîntors la Constantinopol, el are un proces 
cu lacovachi Rizu, care voia să-l scoată pe fostul domn dator; 
până la urmă, se dovedeşte însă contrariul. 

Constantin Mavrocordat a șasea oară. Numit la 16 Iunie 1701, 
Constantin Mavrocordat are de luptat, în această domnie, în- 
tocmai ca și predecesorii săi Constantin Racoviţă și Matei Ghica, 
cu boierimea munteană, veșnic nemulțumită și gata să facă opo- 
ziţie. Bătrânul e ambițiosul Constantin Dudescu, nemulțumit, 
anume că nu avea primul rol — domnul se sprijinea în special 
pe Cantacuzini — se înțelese cu fiul său Nicolae care era la Con- 
stantinopol şi cu Dumitrache Ghica, marele spătar şi trimiseră 
o delegaţie de patru boieri mai mici la Poartă să pârască pe domn. 

Acesta fu acuzat că ar fi luat din ţară în 16 luni «10.000 de pungi 
de bani». Deși neîntemeiată, pâra impresionează pe sultan care 
hotărăşte să-l scoată pe Mavrocordat. La sorocul înnoirii anuale 
a domniei, el trimite deci un capigibaşă, chipurile să-i ducă fir- 
manul de înnoire, în realitate însă spre a-l mazili și aduce cu toată 
averea la Constantinopol. Aşa se e întâmplă; cercetarea scrip- 
telor dovedi însă că nu se încasaseră în realitate decât 7200 de 
pungi şi chiar din acestea, domnul nu mai avea nimic, nici măcar 
bani de drum: mâncaseră tot meghistanii, capuchehaielele şi 
boierii. Mazilit pe nedrept, Mavrocordat fu, pe deasupra, închis 
din nou în cele Şapte Turnuri, aceeaşi soartă avură capuchehaie- 
lele sale şi câțiva dintre boieri: li se cerea să spună totuşi unde 
sunt cele zece mii de pungi și cui s'au dat. 

Constantin Racoviţă a doua oară fu numit în ziua de 20 Martie 
1763. El avu la început drept capichehaia pe Başa Mihalopol; 
curând însă i se impuse de către Sultan Jordache Stavrache (sau 
Stavracoglu) cu titlul de baş capichebaia, deci superior lui Mi- 
halopol; acesta din urmă, fu de altfel îndată exilat în Cipru, la 
Famagusta, sub pretextul că a prezentat socoteli inexacte şi 
încărcate. Rămas singur stăpân, Stavracoglu, tip reprezentativ de 
fanariot: lacom, intrigant, fără scrupule, vanitos și despotic, 
începe să exercite o adevărată teroare. El se foloseşte de un con- 
flict care izbucnise din nou între boierii munteni, mai precis între 
tabăra având în frunte pe ambițiosul Constantin Dudescu și 
între Cantacuzini — Mihai și Pârvu — pentru ca, înţeles cu domnul 
şi autorizat de sultan, să scoată un firman de punere la inchi- 
soare a lui Dudescu şi a mulţi alți boieri. Justificarea era că aceștia 
vor fi siliți să spuie astfel ce s'a făcut cu cele 2800 de pungi care 
lipseau din cele 10.000 atribuite lui Constatin Mavrocordat. Fir- 
manul e adus la îndeplinire; cei închişi sunt ţinuţi la urmă chiar 
în lanţuri. Această purtare samavolnică produce însă o reacţie 
din partea populaţiei bucureştene; îndemnat de boierii rămași 
liberi, norodul se răscoală, dă drumul celor închiși şi apoi porneşte 
o parte să se plângă unui capigibaşă turc ce se afla în capitală, 
altă parte spre curtea domnească. De câteva zile, Constantin 
Racoviţă căzuse bolnav; era şi alcoolic — bea cantităţi mari de 
spirt de melisă ; speriat de cele întâmplate şi temându-se de urmări, 
el se sinucise, luând o cantitate mare — « trei-patru sticle » spune 

un izvor contemporan — din băutura lui preferită. Peste şase 
ceasuri, înceta din viaţă (7 Fevruarie 1764). 

Constantin Racoviţă a fost căsătorit de două ori, a doua oară cu 
Sultana, fiica slugerului Iorgu din Viza (lângă Constantinopol). Fire 
bolnăvicioasă, Sultana moare din cauza unor medicamente prescrise 
şi e înmormântată în mănăstirea Golia, din laşi, la 13 Ianuarie 1753. 

Ştefan Racoviţă. Pe tronul devenit vacant, fu numit, prin 
stăruința lui Stavrache, pe care cele întâmplate nu-l putuseră 
clinti, fratele lui Constantin, Ştefan Racoviță. Pentru a băga 
groaza în boieri şi a-i face să nu mai reclame, noul domn, urmând 
indicaţiile başcapichehaielei sale care era — de fapt — adevăratul 
domn, îşi începe stăpânirea tăind pe stolnicul Ştefanachi Cremidi, 
fire de intrigant, şi pe medelnicerul Iordachi Băjescul, acesta 
din urmă chiar fără nicio vină (7 Mai 1764). Apoi urmează stoar- 
cerea ţării și expedierea pungilor de bani la Constantinopol. Se 
trimite şi averea lui Constantin Racoviţă, preţuită la 600 de 
pungi, după aceea, din așa zisa rămăşiţă a lui Constantin Mavro- 
cordat, 200 de pungi. Pentru restul de 2600 de pungi, care nu se 
puteau împlini cu nici un chip, sunt puşi din nou la închisoare, 
potrivit indicaţiilor lui Stavrache, optsprezece mari boieri, legaţi 
«de gât și de picioare » (13 Ianuarie 1765). Se produce, e drept, o 
nouă răscoală a Bucureştenilor, în special a breslelor sau, cum se mai 
spunea pe atunci, a «rufeturilor »; de data aceasta însă, mulţimea e 
șarjată de garda domnească — arnăuţi şi beșlii turci, iar trei dintre 
răsculați au capetele tăiate; boierii închiși sunt mutaţi «dela 
cămară la beciurile din dărăt »; paza e întărită (24 Maiu 1765). 

Dar, prin această din urmă ispravă, Stavrache depăşise orice 
limită. De pretutindeni se ridică pâri împotriva lui. Una, a Mun- 
tenilor, trimisă prin paşa de Vidin, Moldovangi, și o a doua, a 
Moldovenilor, trimisă prin hanul tătăresc, deslănţuie reacţia. 
Incercările, de ultimă oră, de a se salva, eliberând pe boieri și 
micşorând dările, nu izbutesc. Chemat la seraiu, el e strangulat 
în închisoare și apoi spânzurat, de poarta unuia din palatele sale 
de pe Bosfor (28 August 1765); averea confiscată se ridică la 
3000 de pungi, adică un milion și jumătate lei, o sumă enormă 
pentru vremurile acelea. 

Odată cu Stavrache, cade şi creatura sa Ştefan Racoviţă. 
Firmanul de mazilie sosește în Bucureşti la 29 August 1765; la 

12 Septemvrie, fostul domn, căruia aga turc ce-l însoțea îi va lua 
şi ultimii bani — cincisprezece pungi — porneşte, huiduit şi ble- 
stemat de mulțime, în surghiun spre Mitilene; de aci, se va elibera 
în 1766, plătind, bine înţeles. Un singur aspect luminos în această 
sumbră domnie: dania de o mie lei anual făcută «înaltei școli de 
învățături grecești din Constantinopol» și ajutoarele de o sută 
cincizeci și două sute lei anual acordate mănăstirii Pantelimon şi 
bisericii Sfinţii Voevozi de pe marele canal din Constantinopol. 

A fost căsătorit cu fiica hatmanului Constantin Ipsilanti ; au avut 
mai mulţi copiii, din care însă niciunul n'a mai ajuns la domnie. 

Scarlat Ghica a doua oară. Succesorul lui Ștefan Racoviţă căpătă 
tronul mulţumită însuşirilor sale personale ; de aceea, fapt subliniat 
de un izvor contemporan, el trebui să dea «mai puţini bani». 

In scurta sa stăpânire —un an şi vreo trei luni —sunt de 
relevat două fapte: aranjamentul cu privire la «Odaia Vizirului » 
şi zidirea mănăstirii Sf. Spiridon Nou din Bucureşti. Odaia Vizi- 
rului era un domeniu foarte întins, la marginea raelii Brăilei, pro- 
prietatea unei sultane și administrat de aceasta prin bostangii 
— un fel de soldaţi — turci. Cu vremea, graţie protecţiei de care 
se bucura domeniul, se strânseseră aci o sumedenie de ţărani 
fugiţi din judeţele învecinate, sustrăgându-se deci dela plata 
birului ; bostangiii, pe de altă parte, provocau multe neorândueli 
în aceleași judeţe învecinate. Pentru a curma această stare de 
lucruri, Scarlat Ghica oferi sultanei suma de 25.000 lei anual şi 
luă sub administrarea sa domeniul, întocmai ca și celelalte ţinu- 
turi ale Ţării Românești. 

Mănăstirea Sfântul Spiridon Nou fu începută în 1766; pe când 
se lucra însă, comnul se îmbolnăvi «de boală năpraznică » şi muri 
(12 Decemvrie). Trupul i se odihnește în ctitoria sa, întrun mor- 
mânt acoperit cu marmoră și având o inscripţie grecească, în versuri. 

Alexandru Scarlat Ghica. După cererea mitropolitului şi a 
boierilor, puşi la cale de doamna, Poarta numi ca urmaș al lui 
Scarlat Ghica pe fiul său, tânărul Alezandru. Acesta continuă 
zidirea mănăstirii începute, o isprăvi şi o înzestră cu toate cele 
necesare, inclusiv câteva prăvălii aducătoare de venit. Prin hri- 
sovul pe care-l dădu în 1768, Alexandru Ghica hotărî apoi așeză- 
mântul acestei ctitorii, specificând că ea se va cârmui indepen- 
dent «ca o mănăstire domnească de ţară slobodă»; fixă după 

aceea slujba de pomenire a părintelui său, în ziua morții acestuia 
— «la luna lui Decembre 1»— statornici, în sfârşit, că din 
venitul mănăstirii să se înzestreze în fiecare an nouă fete sărace şi 
anume «trei fete de neam de boieri scăpătaţi », primind fiecare câte 
250 taleri, «trei fete de a doua stare, de boierinaşi sau de neguţitori » 
câte 200 taleri și «trei fete de a treia mână», câte 50 de taleri. 

In toamna anului 1768 izbucni războiul dintre Turci şi Ruşi. 
Hanul tătăresc, care trebuia să aibă un rol însemnat în acest 
războiu, convinse pe sultan că tânărul Alexandru nu va putea 
face faţă nouii situaţii şi recomandă în locul lui pe Grigore Ghica, 
dela care primise, ce-i dreptul, pentru aceasta intervenţie, trei 
sute de pungi. Schimbarea avu loc la 28 Octomvrie 1768. 

Grigore al III-lea Ghica era fiul fostului mare dragoman Ale- 
xandru Ghica, decapitat în 1741 sub învinuirea de înţelegere cu 
Ruşii; venea deci nepot de frate lui Grigore Ghica al II-lea. Sosit 
in ţară, el constată că Ruşii îşi făceau atmosferă favorabilă atât 
printre boieri — câştigând prin emisari ca maiorul Nazarie Carazin 
pe Cantacuzini — cât şi printre cei de jos cari aşteptau o uşu- 
rare a greutăților. Preveni deci pe Turci să trimită oaste spre a 
putea ţine în frâu detașamentele ruseşti care, pornind dela Foc- 
sant, făceau incursiuni până la Gherghița şi la Odaia Doamnei, la 
şase, respectiv opt ceasuri, de Bucureşti. Vizirul Moldovangi îi 
expedie însă abia opt sute de oameni, mult prea puţin ca să poată 
rezista în chip serios. De acest fapt profită Carazin; înțeles cu 
spătarul Pârvu Cantacuzino, el trimise un corp de «volintiri» 
adică voluntari români şi arnăuţi, împreună cu câţiva Cazaci; 
aceştia atacă, la 16 Noemvrie 1769, în revărsatul zorilor, prin 
surprindere, Bucureștii, gonesc, ajutaţi de orăşeni, pe Turcii 
buimăciţi de somn şi prind pe însuşi domnul care se refugiase 
în hanul lui Şerban Vodă, «într'o prăvălie lipscănească ». Este 
evident că Grigore Ghica, dacă ar fi vrut, putea scăpa, retrăgân- 
du-se spre Dunăre; realitatea este că i-a convenit să fie luat pri- 
zonier, deoarece se temea ca, ducându-se la Turci, să n'aibă soarta 
lui Grigore Callimachi, decapitat numai cu două luni mai înainte. 
Indată sosi în București și colonelul Carazin — fusese înaintat — 
cu trupe ruseşti; el împărți puşti şi praf la mulţi localnici, (vezi 
şi fig. 99 și 100), iar pe domn îl expedie, prin laşi, la Peters- 
burg, unde fu bine primit de împărăteasa Ecaterina. 

Desfăşurarea războiului ruso-turc. Emanuel Giant Ruset, domn 
al Munteniei. După ocuparea Bucureștilor, Carazin cu un corp 
de Cazaci şi o mie de «volintiri» porneşte împotriva Giurgiului. 
Întâmpinat pe drum de forțe mult superioare, el se închide in 
mănăstirea Comana şi trimite la București după ajutor. Acest 
ajutor, având în frunte pe Pârvu Cantacuzino, e surprins insă 
de Turci noaptea într'o pădure lângă Comana şi distrus; Pârvu 
împreună cu toţi ofițerii cad pe câmpul de luptă. Turcii, bucuroşi 
de izbândă, se reîntore la Giurgiu; în felul acesta, Carazin scapă. 


be, D9, — Pusti cu cremene. 1ăsă rotiță. din secolele XVII și XVII], întrebuințate și la noi, 
Unele din ele au patul impodobit cu sidef. (Muzeul Alilitar, Bucuresti), 


Între timp, în Oltenia se producea o reacțiune. Banul Craiovei 
Emanuel (Manolache) Giani, ajutat cu ceva oaste de către paşa 
de Vidin, curăţă cele cinci judeţe din dreapta Oltului de «xvo- 
Întiri » sau — cum li se mai spunea fiindcă împrumutaseră acest 
cuvânt de comandă dela Muscali — de «stupai». Apoi, el se în- 
dreaptă împotriva Bucureştilor, făcând, la 26 Ianuarie şi la 5 
Fevruarie 1770, două încercări —e drept neizbutite — de a-l 
ocupa. Prin aceste fapte, Giani atrage atenţia Turcilor asupra 
sa; contribuind şi recomandaţiile paşei de Vidin, câștigat cu 
daruri, vizirul îl numeşte domn al Munteniei (Mai 1770). Cu- 
rând după numire, în Iunie, noul domn își poate face intrarea 
în capitală: Rușii se retrăseseră de aci, concentrându-și toate 
forțele în Moldova, în vederea ciocnirii cu grosul armatei turcești. 

Ciocnirea se produce lângă Cahul, în ziua de 1 August 1770, şi 
se termină printr'o mare înfrângere a vizirului care e silit să 
treacă Dunărea îndărăt, pierzând 140 de tunuri și întreaga tabără. 
Ismailul e luat la 6 August, Chilia la 30; Benderul sau Tighina 
se predă la 27 Septemvrie, Cetatea Albă în Octomvrie. Mârzacii 
tătari din Bugeac fac act de supunere formală, dând și ostateci, 
Urmarea acestor continui biruinţe este ocuparea din nou a Mun- 
teniei de către Huși; la 21 Noemvrie, e ocupată Brăila, pe care 


Fig. 100. — Pistoale din secolul XVIII, întrebuințate şi Ja noi. (Muzeul Militar, București). 


garnizoana turcească o părăsise, la 25 ale aceleiași luni, Bucu- 
rest, Giani se retrage peste Olt. 

În anul următor, 1771, ostilitățile continuă. Chiar în Ianuarie, 
la 28, Rușii pătrund în Craiova, domnul trebuind să se retragă 
în Ardeal, de unde se duce apoi la Vidin; la 5 Martie cade Giur- 
oul: el va fi insă reluat de Tătari în Iunie. Și pe celelalte fron- 
turi, în Crimeea și în Georgia, armatele {arinei repurtează succese ; 
o flotă a sa, intrând în Mediterană prin Gibraltar, sfărâmă pe 
cea turcă în golful Ceşme, din Marea Egee (Iulie 1774). 

Îngrijată de aceste succese, Austria se oferă ca mijlocitoare 
a unei păci fără pierderi teritoriale pentru Turci. Pentru acest 
serviciu, Poarta se obliga, prin convenţia din 6 Iulie 1774, să-i 
plătească 20.000 de pungi, adică 10 milioane şi să-i cedeze Oltenia. 

Prusia intervine şi ea ca mediatoare. Se ajunge astfel, la 10 Iunie 
1772, la un armistițiu care apoi va fi prelungit până în Martie 
1773. Totdeodată se hotărăşte ţinerea unui congres pentru pace 
la Focşani; deschiderea şedinţelor lui are loc, într'adevăr, la 7 
August: nu se poate ajunge însă la nicio încheiere; nici şedinţele 
ulterioare, ţinute la București, nu au un rezultat mai bun; ele 
sunt deci întrerupte la 22 Martie 1773. Între timp însă, se pro- 
cedase, fără scrupule, la prima împărţire a Poloniei: era — în ce 
priveşte Rusia — o compensație ca să renunțe la pretenţii teri- 
toriale împotriva Turciei, potrivit planului austriac. 

Cererile boierimei românești. Încă din Ianuarie 1769, Ecaterina 
a Il-a lansase un manifest tipărit în grecește, românește şi sârbește și 
adresat, «tuturor noroadelor slavoneşti de legea pravoslavnică ce se 
află sub stăpânirea turcească» — noroade între care se cuprindeau, în 
concepţia țarinei, şi Moldovenii și Muntenii —; manifestul anunţa 
desrobirea de sub jugul otoman și cerea să fie ajutate oștile pravos- 
lavnice liberatoare. Propaganda rusă, făcută prin emisari dibaci, 
prinse; în sânul boierimei şi a clerului înalt se desemnă o mișcare 
favorabilă Rușşilor. După ocuparea Iașilor, se pretinse un jurământ 
de credinţă, care fu depus la Mitropolie ; jurăminte identice avură loc 
şi în ţinuturi, în fiecare sat şi oraș. Apoi, potrivit iarăși sugestiei 
făcute de autoritatea militară, se alcătui atât în Moldova cât şi în 
Muntenia, câte o delegaţie de clerici şi înalţi boieri cari merse la 
Petersburg să exprime omagiul de credinţă împărătesei şi să for- 
muleze cererile fiecărei ţări. Delegaţia moldoveană era alcătuită 
din Inochentie, episcopul de Huși, arhimandritul Vartolomeu 
Măzăreanul, egumenul Solcăi, Benedict, egumenul Moldoviței, loan 
Paladi biv vel logofăt şi lenachi Milu biv vel spătar; delegaţia 
munteană cuprindea pe mitropolitul Grigorie, pe arhimandritul 
Chesarie, cărturar de seamă, pe arhimandritul Filaret, (viitorul 
mitropolit !) pe biv vel vistiernicul Mihai Cantacuzino şi pe vel 
logofătul Nicolae Brâncoveanu. Delegaţiile fură primite la curte, 
de Ecaterina a II-a, la 8 Aprilie 1770; răspunzând la mulţumirile 
şi urările lor, țarina declară, prin glasul vice cancelarului, că 
«amândouă cneziile, moldovenească și muntenească, întru toate 
să De după a lor judecăţi şi rânduele ». Ni s'au păstrat dorinţele 
exprimate de ambele delegaţii. Muntenii cereau o contopire 
aproape completă cu Rusia: «Țara noastră — spuneau ei —să se 

facă tot una cu eparhiile ce stăpâneşte prea puternica împărăţia 
Rosiei », să avem «legile şi rânduelile Rosiei prea deplin »; partea 
« mirenească și bisericească să fie subt indreptarea Sf. Sinod, după 
obiceiurile Sf. biserici din Rosia »; «judecătorii ce se vor rândui pe la 
țânuturi şi oraşe să fie jumătate Munteni », cealaltă jumătate putând 
fi deci Ruși. Aceeaşi asimilare şi în ce priveşte veniturile Statului, 
afară de zeciuiala din stupi, vin, oi şi râmători care rămâne «tot 
după cum au fost e Ea mai cerea apoi înfiinţarea unei oştiri de ţară: 
15.000 pedestrime şi 5000 călărime, înființarea unor « Academii de 
epistimii (ştiinţe !), meşteşuguri și limbi », întărirea proprietăților şi a 
privilegiilor, regularea vechilor datorii, ştergându-se cele nedrepte, 
în sfârşit, voie pentru boieri şi negustori de a trece în Rusia. Moldo- 
venii sunt mult mai rezervaţi și în acelaşi timp mai particularişti: 
ei cer ca «la ocârmuirea ţării să fie aristocrație adecă să se aleagă 
12 boieri mari din starea întâi care să fie cu aceeași cinste şi nume 
de boierie, precum şi mai înainte, începând dela vel logofăt ». Din 
aceștia 12, 6 vor hotărî judecăţile, iar 6 vor strânge dările. De 
domn nu se aminteşte nimic; boierii vor fi îmbrăcaţi cu caftan 
de către generalul rus, comandantul oastei ce va păzi hotarele; 
el va trimite la curtea împărătească şi « dăjdiile țării»; tot prin 
el se vor înainta și «anaforelele » adică cererile sau plângerile ob- 
şteşti. La ţinuturi să fie câte 2 sau, dacă-s întinse, 4 dispravniti »; 
dregătoriile să fie date feciorilor de boieri «după rânduiala de 
mai înainte »; durata lor, de un an sau trei, ca să poată intra toţi, 
pe rând, în slujbe. Vor fi patru categorii de boieri, numirea în 
dregătorii începându-se dela prima. Întrun cuvânt, o cârmuire 
pur boierească, cu menţinerea tuturor privilegiilor şi fără vreun 
cuvânt despre celalalte categorii sociale. Prin acte deosebite, 
Moldovenii adaogă că se va putea face o oaste de 12.000 de oa- 
ment, cu cheltuiala ţării, dându-se, pe deasupra şi întreţinerea 
pentru 8000 de ostași împărătești. Ei cer de asemenea vechile 
hotare ale țării, până la Dunăre, inclusiv Benderul care «stă ca 
nevindecată rană în spinarea țării» şi Hotinul. 

Acestea erau cererile boierimei noastre, în ipoteza că stăpâ- 
nirea rusească va cuprinde şi Ţările Românești. Dacă însă tra- 
tatul de pace va lăsa aceste ţări tot sub suzeranitatea turcească — 
ipoteză care, în urma mediaţiunei Austriei, apărea ca foarte pro- 
babilă — atunci boierii cereau să se revină la vechile condiţii ale 

închinării, suprimându-se toate adaosele e prestaţiunile ulterioare. 
Întrebaţi de Ruşi cu prilejul conferinţelor dela Focşani, în 1772, 
care erau aceste condiţii originare, boierii, în lipsa unor texte au- 
tentice vechi, redactară o serie de acte, cuprinzând presupusele 
condiţii din timpul lui Mircea cel Bătrân şi Laiotă Basarab, pentru 
Muntenia, din timpul lui Bogdan «cel Orb», fiul lui Ştefan cel 
Mare, pentru Moldova. Actul moldovean, care se întemeia de fapt 
pe cele spuse de Dimitrie Cantemir, fu atribuit chiar, pentru mai 
multă temeinicie, cronicarului Nicolae Costin. În felul acesta au 
luat prin urmare naștere aşa zisele tratate de închinare față de 
Turci; ele sunt, după cum se vede, plăsmuiri târzii, interesate 
(vezi şi vol. I, ediţia a treia, p. 470 şi vol. II, ediţia a treia, p. 136). 

Continuarea războiului în 1773 şi 1774. Tratatul dela Kuciuk- 
Kainargi. Tratativele dela Bucureşti neducând la niciun rezultat 
şi fiind întrerupte (vezi mai sus, p. 291) ostilitățile fură reluate 
în primăvara anului 1773. Se dădură lupte de-a-lungul Dunării 
şi în Dobrogea, cu rezultat schimbător. Turtucaia căzu și fu arsă 
de Ruși; aceștia suferiră însă, spre sfârşitul anului, o înfrângere 
serioasă la Cernavodă. În Ianuarie 1774, Turcii împrăştiară o 
armată rusă care se afla în fața Varnei; în Mai însă situaţia se 
schimbă complet. La 20 ale lunei, Turcii sunt grav bătuţi; Rus- 
ciucul și Silistra sunt asediate, iar marele vizir e înconjurat în 
Șumla. Descurajat, deşi războiul ar mai fi putut continua, acesta 
cere un armistițiu care nu i se acordă; se încep atunci tratative 
de pace şi, sub presiunea împrejurărilor, ele se încheie foarte 
repede: după două ședințe ţinute în tabăra rusească, la satul 
Kuciuk-Kainargi din sudul Dobrogei, se ajunge la iscălirea tra- 
tatului de pace (21 Iulie 1774). Prin acest tratat, de o deosebită 
însemnătate și care ștergea amintirea celui încheiat la Prut, sub 
Petru cel Mare, cu șaizeci și trei de ani mai înainte, se prevedeau 
următoarele: 1. Recunoașterea independenţii Tătarilor de pre- 
tutindeni, deci și a celor din Bugeac; ei vor avea pe viitor numai 
relaţii de ordin religios cu sultanul. 2. Libertatea completă a 
navigaţiei, pentru vasele de comerţ, pe Marea Neagră, în strâm- 
tori şi pe toate fluviile; 3) Cedarea către Rusia a cetăților Azof, 
lenikale, Kertch şi Kimburun cu teritoriile lor și cu fâșia de pă- 
mânt cuprinsă între Nipru şi Bug. 4. Rusia, în schimb, restitue 
Porții toate cuceririle făcute, deci şi ţările noastre; acestea din 

urmă vor beneficia însă de o serie de dispoziţiuni dintre care 
cităm: amnistie generală şi libertate pentru cei ce vor voi — 
cazul lui Mihai Cantacuzino, fratele lui Pârvu —a pleca din 
țară cu averea lor; restituirea moşiilor uzurpate din jurul rae- 
lelor ; scutirea, pe timp de doi ani, de haraciu; în afară de acesta, 
trimis apoi la doi ani odată, nu se va mai cere nicio altă dare sau 
prestație; Rusia să poată interveni la Poartă în favoarea Princi- 
patelor, iar Poarta să ţie seamă de aceste intervenţii. Ultima dispo- 
zitie e de mare însemnătate; ea deschide calea pentru amestecul 
rusesc în treburile ţărilor noastre, amestec ce va merge mereu 
crescând. Se poate spune dar că tratatul dela Kuciuk-Kainargi 
înseamnă un moment important în istoria modernă românească. 


BIBLIOGRAFIE 


I. Constantin Mavrocordat: 1. PR. VASILE RADU, Mânăstirea Sf. Spiridon 
și patriarhul Silvestru al Antiohiei, în Rev. Ist, Rom., FII (1933), p. 11-31. 

V. şi p. 258, nr. 10. 

Grigore al Il-loa Ghica: 2. N. IORGA, O prigonire politică sub Fanarioţi, 
în Mem. Sect. Isti. Acad. Rom., s. 3, t. LV, (1925), p. 377—380. 

LI. Matei Ghica: 3. IOAN C. PILILTTI, Un grec romånizat, stolnicul Stefanachi 
Cremidi (f 1764) în Cercetări şi documente privitoare la Istoria Principatelor 
homâne, Bucureşti, 1935, p. 46—51. 

lIi. Constantin Racoviţă: 4. V. MIHORDEA, Giuseppe Antonio, medicul lui 
Constantin Racoviţă, Vălenii de Munte, 1936, 18 p. in 8 (Extras din Rev. 
Zar, XXII, 1936, nr. '7—9). 

IV. Stefan Racoviţă: 5. CONSTANTIN C. GIURESCU, Istoria lui Iordache 
Stavracoglu, Bucureşti, 1927, 16 p. in 8 (Extras din Omagiu lui I. Bianu). 

V. Scarlat Ghica și Alexandru Scarlat Ghica: 6. — Șapte biserici cu aperea 
lor proprie, Bucureşti, 1904, 255 p. in 4°; 7. GRIGORE IONESCU, București, 
ghid istoric și artistic, București, 1938, 421 p. in 8°. 

VI. Grigore al III-lea Ghica: 8. AL.T. DUMITRESCU, «Trâmbuă Românească», 
manifest public, patriotic St revoluţionar, compus în versuri şi tipărit la 1769 
de Ienăchiţă Văcărescu pentru strângerea volintirilor români sub steagurile 
pol-poleovnicului (sic!) Nazarie Carazin, cu studiu introductiv de—, în An. 
Acad. Rom. Mem. Sect. Lit., s. 2, t. XXXVI (1914), p. 21—47. 

VII. Războiul ruso-turc din 1768—1774; 9. CONST. GIURESCU, Capitulațiile 
Moldovei cu Poarta Otomană, București, 1908, 65 p. in %. 

V. şi p. 138, nr. 7. 

VIII. Emanuel Giani (Ruset): 10. N. IORGA, O scrisoare a lui Manoli- Vodă, 
Rev. Ist., XI (1925), p. 1—k; 11. GENERALUL R. ROSETTI, Familia Rosetti, 
II. Celelalte ramuri, București, 1940, 135 p. în 8. 8 

Vezi și p. 156, nr. 14. 


DELA KUCIUK-KAINARGI PÂNĂ LA PACEA DELA 
ŞIȘTOV (1774-—1791) 


Incepând cu pacea dela Kuciul-Kai- 
nargi, influența rusă devine tot mai pu- 
ternică în ţările noastre. 

Emanuel Giani, domnul numit de Turci în timpul războiului 
cu Ruşii, nu putu să se menţină. Silit să plece din Craiova, în 
Ianuarie 1771 şi să se adăpostească în Ardeal şi apoi la Vidin, 
el reveni în Mai—lunie în Oltenia, pentru ca, în Octomvrie, să 
părăsească definitiv ţara, prin pasul Vâlcanului. 

Incheiendu-se pacea dela Kuciuk-Kainargi, boierii conveniră, 
după multe discuţii, să ceară ca domn pe vel vornicul Ștefan 
Pârşcoveanu. Delegaţia trimisă la Constantinopol în acest scop, 
găsi numit însă pe Alexandru Ipsilanti (26 Septemvrie 1774). 

Alexandru Ipsilanti, grec de origine, din Fanar, ocupase mai 
înainte demnitatea de mare dragoman al Porții; era un om foarte 
învăţat și, în același timp, înţelept şi bun gospodar. A cârmuit 
cu blândeţe și pricepere ţara timp de şapte ani; poate fi consi- 
derat ca unul dintre cei mai de seamă domni ai noștri din epoca 
modernă ; în ce priveşte epoca fanariotă, el este, credem, cel mai 
însemnat și, în orice caz, cel sub care ţara s'a simţit mai bine. 
Izvoarele contemporane sunt unanime în a lăuda liniştea, bel- 
șugul, eftinătatea din timpul lui, precum şi gospodăria şi reformele 
pe care le-a introdus. 

Chiar în primul an de domnie, el ia o serie întreagă de măsuri: 
caută și liberează pe locuitorii robiţi de Turci —unii fuseseră 
duşi tocmai în Mesopotamia, alţii în împrejurimile Smirnei; face 
un aranjament pentru Câşla sau Odaia Vizirului, de lângă Brăila, 
asemenea celui de sub Scarlat Ghica (vezi mai sus, p. 285); stabi- 
lește modalitatea cumpărării de produse româneşti de către ne- 

gustorii turci însărcinaţi cu aprovizionarea Constantinopolului, 
fixând în acelaşi timp şi maximum de dobândă; dă o atenţie 
deosebită meseriilor. Sub raportul fiscal, scade oieritul dela 16,5 
la 12 bani de oaie și înlocuiește «sferturile » care, de fapt, ajun- 
seseră, sub unii domni, să fie scoase în fiecare lună, prin patru 
«sămi »: una destinată plăţii haraciului, iar celelalte trei, de câte 
un galben fiecare, acoperirii cheltuielilor generale. Reorganizează 
aparatul administrativ, fixând precis lefurile și veniturile tuturor 
dregătorilor, mari şi mici; reorganizează serviciul e menzilurilor » 
sau poșştelor, stabilind în amănunţimi modul de funcţionare și 
tariful. Sporeşte numărul instanţelor de judecată, înființând patru 
a departamenturi p și anume unul pentru «judecăţile de crimi- 
nalion » iar celelalte pentru pricinile de «lucruri şi datorii >. Jude- 
cătorii erau recrutaţi dintre boierii mazili, începând cu cei mari, 
« din treapta întâia », pentru unul din departamente, şi continuând 
cu ceilalți pentru rest. Printr'un hrisov special, domnul hotă- 
răşte modul de judecată și impune reguli stricte, morale, celor 
chemaţi să împartă dreptatea. lar fiindcă lipsea un cod seris, el 
dă ordin să fie alcătuit; în Septemvrie 1780, ieşea, într'adevăr, 
de sub teascurile tipografiei mitropoliei din Bucureşti acest cod, 
având textul şi prefața în două limbi: greceşte şi româneşte. 

Un merit deosebit îşi câștigă Alexandru Ipsilanti şi prin reor- 
ganizarea învăţământului. Găsind școala superioară din Bucureşti 
părăsită şi numai cu doi dascăli, el o reorganizează, construind 
un local încăpător la Sf. Sava (terminat în 1779) și stabilind, 
printr'un act solemn dat în Ianuarie 1776 și întărit și de patriarhia 
din Constantinopol, modul ei de funcţionare. Şcoala va avea pe 
viitor nouă dascăli «doi de gramatică, doi de matematici, adică 
de artimetică, geometrie și astronomie și, pe lângă acestea, și de 
istorie, unul de fizică, unul de teologie și trei de limbile latină, 
franceză şi italiană. Cursurile vor dura în totul doisprezece ani, 
şcolarii începând la vârsta de şapte ani; se va studia la început 
numai gramatica, apoi treptat, latina şi greaca, poetica, retorica 
şi etica, limba italiană și franceză; la urmă, matematicile, istoria 
şi geografia istorică, filosofia lui Aristotel și astronomia. După 
care, absovlenţii vor putea să-și aleagă o carieră în «partea bise- 
ricească sau politicească », după cum va voi fiecare. Șaptezeci și 
cinci de bursieri vor primi întreţinerea zilnică şi vesminte de două 

ori pe an. Fondurile se vor strânge din contribuţia mănăstirilor 
— 10.000 de lei anual, acestea fiind scutite de orice altă dare — 
şi a preoţilor cari vor plăti, iarăşi ca singură dare, numai trei lei 
de cap, jumătate din suma strânsă dela aceştia din urmă mergând 
la şcoli, iar jumătate la cutia milelor, pentru orfani şi văduve. 
Se mai face o școală de preoţi la mitropolie, două şcoli inferioare, 
la Craiova și Buzău, şi se asigură plata dascălilor de românește 
şi slavoneşte în fiecare târg. Peste hotare, Al. Ipsilanti, reface 
şcoala elinească din Arpanitochori, lângă Târnovo, în Bulgaria, 
care funcţionase și sub Constantin Mavrocordat, tot cu ajutorul 
nostru, şi asigură un venit anual de 1800 lei şcolii celei mari din 
Constantinopol. Sub raportul construcţiilor, e de relevat; ridicarea 
in 1775—6, a unei noi curţi domneşti în Bucureşti, din sus de 
mănăstirea Mihai Vodă, pe locul viilor acesteia, între strada Mi- 
litarilor şi strada Cazărmii; tot. în capitală, face Ipsilanti o «or- 
fanotrofie » adică un azil pentru orfani, la mănăstirea Tuturor 
Sfinţilor precum şi mai multe cișmele. Se repară e se înfrumuse- 
tează mănăstirea Mărcuţa, se ridică încă un rând de case domnești, 
la Afumaţi, în Ilfov, pe moșia cumpărată dela Mihai Cantacuzino, 
se taie, în sfârşit — lucru nemai întâlnit până atunci — un canal 
pentru derivarea apelor Dâmboviţei, atunci când ele veneau 
mari, în dreptul satului Lunguleţi (judeţul Dâmboviţa). Se reîn- 
noiese hrisoavele de milă şi merticuri ale mănăstirilor si biseri- 
cilor; cităm, de pildă, pe acelea privind mitropolia din Dârstor, 
biserica Sf. Dumitru din Babadag, biserica Sf. Nicolae din « satul 
Cernavoda, la Boazchioi », biserica Sf. Voevozi din Constanti- 
nopol, mănăstirea Şişman din munţii Târnovei, în Bulgaria, și 
mănăstirea din insula Proti sau Chalke, în Marea de Marmara. 

La sfârşitul anului 1781, în ziua de 28 Decemvrie, cei doi fii 
ai lui Ipsilante, Constantin, de vreo 19 ani, şi Dumitru, de vreo 17, 
fug, sub pretextul unei vânători pe valea Prahovei, peste hotar, 
în Ardeal. Pricina acestei isprăvi, neaşteptate din partea unor 
tineri cari primiseră o educaţie şi o instrucţie foarte îngrijită, a 
fost, se pare, o neînțelegere de ordin familiar, determinată însă 
nu de tatăl lor, om înțelegător, ci de bunica lor care voia pentru 
Constantin, o căsătorie politică. Se va fi adăogat, desigur, şi 
curiozitatea, naturală la vârsta lor, dorinţa de a vedea locuri 
străine. Duşmanii lui Ipsilante prezentară însă la Poartă chestiunea 


296 DELA KUCIUK-KAINARGI LA PACEA DELA ŞISTOV 


în sensul unei înțelegeri cu Austriacii; pentru a preveni urmările 
grave ale unei asemenea acuzaţii, domnul îşi ceru el singur ma- 
zilia şi o obţinu (15 Ianuarie 1782). Ajuns la Constantinopol la 15 
Martie — fiii se reîntore pe la începutul lui Mai—el e totuşi 
surghiunit — în urma stăruințelor succesorului său pe tron, Ni- 
colae Caragea — la Rhodos, la 2 Octomvrie, de unde se reîntoarce 
în Fevruarie anul următor, plătind, bineînțeles, preţul necesar. 
Alexandru Ipsilante a fost căsătorit cu doamna Ecaterina, fiica lui 
Constantin Moruzi, domnul Moldovei. 

Nicolae Caragea, mare dragoman al Porții, e numit domn în 
ziua de 15 Ianuarie 1782; plecarea spre Bucureşti are loc la 18 
Martie. Incă înainte de a pleca, dă ordin să se pună o dare de 
zece lei pe fiecare casă, redusă apoi la şase lei; se strâng, în felul 
acesta, şase sute de mii care sunt trimişi noului domn, la Con- 
stantinopol. Nevoia de bani — pentru plata datoriilor şi pentru 
a strânge avere: avea şi familie numeroasă — e de altfel, trăsătura 
caracteristică a lui Neculae Caragea care pune dări grele asupra 
țării; pârit la Poartă, el îşi va pierde tronul, din pricina aceasta, 
după un an și jumătate. Firmanul de mazilie soseşte în București 
în seara zilei de 17 Iulie 1782. Din cauza datoriilor mari contrac- 
tate la instalare, se pare totuşi că n'a plecat cu bani din ţară; 
un raport austriac ne înfăţişează pe mazâl declarând «cu lacrimi 
în ochi» că n'are nici măcar suma necesară pentru drum. 

Una din numeroasele fiice ale lui Nicolae Caragea — a cincea — 
sa căsătorit, spre sfârșitul domniei tatălui ei, cu lenăchiţă 
Văcărescu. 

Mihail Sutzu. La îndepărtarea lui Caragea contribuise și 
succesorul său în funcţia de mare dragoman, Mihail Sutzu; 
acesta, originar dintr'o veche familie grecească, îi ia locul acum 
şi pe tronul Țării Românești. Intrarea solemnă în București 
are loc în ziua de 7 Septemvrie 1783, după o oarecare zăbavă 
la Cotroceni. Stăpânirea lui Sutzu a fost omenoasă; domnul era 
o fire blândă și dreaptă; dările nau apăsat ţara. Ar fi putut 
domni mai mult; un înalt demnitar ture, marele amiral sau ca- 
pudan-pașa — care se bucura, din cauza izbânzilor repurtate, de 
multă trecere — voi să dea însă unui protejat al său — Neculai 
Mavrogheni — un semn deosebit de preţuire; ceru deci pentru 
acesta locul lui Sutzu. Cererea provocă la început o reacțiune vie 

între Grecii din Fanar cari obiectau că Mavrogheni nu e de neam; 


în special se opu- 
nea bogatul Pe- 
traki Celebi «ta- 
rapanagiul», a- 
dică inspectorul 
monetăriei impe- 
riale. Patronul 
lui Mavrogheni 
fu însă mai tare: 
şi în ziua când 
acesta din urmă 
a primit investi- 
tura, se tăie, la 
poarta seraiului, 
chiar în prezenţa 
sa, capul lui Pe- 
traki. Firmanul 
de mazilie al lui 
Mihai Sutzu sosi 
în Bucureşti în 
ziua de 14 Apri- 
lie 1786. 

Nicolae Mavro- 
gheni era de fel 
din insula Paros 
(arhipelagul e- 
geic). Slujise sub 
marele amiral 
ture, ajungând 
dragomanul ace- 
stuia ; nu era lip- 
sit de însuşiri, 
mai ales sub ra- 
portul militar. 
Numit domn în 
ziua de 6 Aprilie 
1786, el îşi face 

Fig. 101. — Nicolae Mavrogheni, domnul Țării Românești. Frescă 
in biserica Almăj, jud. Dolj. 

intrarea în Bucureşti la 28 Mai. Un cronicar contemporan, Dionisie 
Eclesiarhul, ni-l înfățișează ca un «om înalt, uscăţiv la obraz şi 
strajnic ». (vezi fig. 101. N'a făcut casă bună cu boierii, pe 
care i-a impus sub diferite pretexte, la sume mari de bani. A 
impus şi pe negustorii bogaţi; poporul însă n'a avut de suferit, 
dimpotrivă, a fost ocrotit. Pentru a-și da seama de starea reală 
de lucruri, Mavrogheni făcea adesea, travestit, inspecții: cerceta 
prăvăliile, bisericile, uneori și curțile dregătorilor; cei prinşi că 
nu-și făceau datoria sau că înşelau, erau pedepsiţi pe loc. Pe hoţi 
îi spânzura în uliţă, lăsându-i câte o zi să-i vază lumea. Avea şi 
ciudăţenii; așa, de pildă, se plimba prin târg într'o trăsură trasă 
de doi cerbi; altădată, spre a-și arăta disprețul față de boieri, 
şi-a numit calul clucer. Din cauza acestor ciudăţenii, adăogân- 
du-se şi vrăjmăşia boierilor umiliți şi uşuraţi de parale, Mavro- 
gheni a fost înfăţişat în genere într'o lumină cu totul defavorabilă: 
judecata nu e dreaptă. Căci sub raportul militar, el a dovedit 
însușiri pe care nu le întâlnim la niciun alt domn fanariot; sub 
raportul bisericesc și lilantropic a fost de asemenea activ: e cti- 
torul bisericii din Bucureşti ce-i poartă numele, biserică inchi- 
nată mănăstirii «ce să numește Ecatontepileani — adică având 
o sută de porţi  Enarovrazvitavi)) — dela ostrovul Paru.» (1787) 
şi a spitalului din vecinătate azi Filantropia ; dările nu se con- 
stată a fi fost sporite; iar banii pe care i-a luat dela dregători, 
dela negustori şi dela cei pe care i-a boierit fiindcă aveau avere, 
au slujit, în mare parte, la alcătuirea și întreţinerea unei armate 
de peste zece mii de oameni, necesară în împrejurările prin care 
trecea atunci ţara. 

Războiul ruso-tureo-austriac. Întradevăr, în timpul domniei 
lui Mavrogheni, izbucnește un nou război între Turci şi Ruși, 
război în care intră, după puţin timp, de partea acestora din urmă, 
şi Austriacii. Contrar prevederilor tratatului dela Kuciuk-Kai- 
nargi, Rusia ocupă, în Aprilie 1783, Crimeea. Această ocupare 
la care Poarta trebuise să convie de nevoie, printr'un act în- 
cheiat în 1784, creiase o stare de iritaţie în Turcia; ea era sporită 
de amestecul necontenit al consulilor ruși în treburile interne ale 
împărăției. Se adăogase apoi faptul că domnul Moldovei, Ale- 
xandru Mavrocordat, ademenit, fugise peste Nistru, la Ruși; în 
sfârșit, împrejurarea că aceștia din urmă cereau acum sultanului 

să le cedeze şi Georgia, în Caucaz. Toate acestea la un loc determi- 
nară pe Turci să declare la 24 August 1787, războiu Rusiei; am- 
hasadorul țarinei la Constantinopol fu condus ca «musafir» la 
Edicule, iar vasele de comerţ, sechestrate. 

Impăratul Austriei, Iosif al II-lea, era însă aliat cu Ecaterina 
a Il-a, pe care o şi vizitase de curând ; ei se înţeleseseră să împartă 
Turcia europeană. De aceea, Austria intervine și ea în conflict şi, 
la rândul ei, declară, la 9 Fevruarie 1788, războiu Porții. 

Țările noastre urmau să devie acum teatru de luptă, ca de 
obiceiu. Pentru a face faţă situaţiei, Mavrogheni îşi organiză o 
oaste de ţară de peste zece mii de oameni, cuprinzând 90 de stea- 
guri de seimeni, 8 steaguri de scutelnici, 4 steaguri de arnăuţi 
şi un număr — neprecizat — de steaguri «spătărești » și «căpi- 
tănești »; toţi ostașii primeau soldă lunară; se dă atenţie apro- 
vizionării şi organizării de depozite. Pe de altă parte, el exilează, 
cu firman împărătesc, pe acei dintre marii boieri cari ar fi putut, 
la un moment dat, să treacă de partea Austriacilor sau Hușilor; 
între ei se află şi Enăchiţă Văcărescu. 

In cursul anului 1788, se produc mici ciocniri pe linia mun- 
Glo. Austriacii care-și răspândiseră trupele pe un front enorm, 
dela Hotin până la Adriatica, n'aveau în niciun punct trupe nu- 
meroase pentru ca să dea o lovitură decisivă. Ei ocupă pentru 
câtva timp mănăstirile Sinaia, Cozia şi Tismana, care suferă 
pagube mari, apoi localitatea Baia de Aramă ai Cerneţii. Au loc 
ciocniri repetate la trecători, în special la trecătoarea Buzăului, 
la Predeal-Timiș, la Bran-Rucăr, la Jiblea, la Porceni, pe valea 
Jiului şi la Vâlcan. Oastea munteană şi detașamentele turcești 
ce i se adăogaseră — Mavrogheni avea comanda şi asupra ace- 
stora — rezistă bine, silesc pe Austriaci să se retragă din mănă- 
stirile ocupate și le cauzează pierderi, în special în lupta dela 12 
August, la trecătoarea Buzăului. 

O parte din oastea comandată de Mavrogheni înaintează şi 
în Moldova, ajungând în stânga Siretului până aproape de Vaslui, 
unde are un uşor succes, în Mai, iar în dreapta lui, până în Valea 
Trotușului pe care Austriacii sunt siliţi, în Iulie, sio părăsească, 
pierzând, la Comăneşti, patru tunuri şi «multe calabalâcuri » 
(vezi fig. 102). În Banat, Austriacii suferă câteva înfrângeri 
serioase; Mehadia, Caransebeşul sunt ocupate, partea dinspre 


300 DELA KUCIUK-KAINARGI LA PACEA DELA ŞIŞTOV 


miazăzi, în jurul Palancăi, Bisericii Albe şi Panciovei, e prădată. 
În schimb, în Moldova de Nord, se înregistrează, spre toamnă, 
unele succese: Hotinul capitulează la 19 Septemvrie (vezi fig. 103), 
Jaen sunt ocupați la 3 ale aceleiași luni de aliaţi; în sfârşit, pe 
țărmul Mării Negre, Oceakovul cade la 17 Decemvrie în mâinile 
Ruşilor (vezi fig. 104). 

În 1789, până în toamnă, Austriacii nu depăşesc zona mun- 
toasă a Țării Românești. Au loc ciocniri la Câmpulung, Rucăr 


Fig. 102. — Lupta de pe valea Trotușului. Litografie în culori, contemporană. (Muzeul Militar 
București). 


şi Bran (8 Martie), la Gura Lotrului şi mănăstirea Cornet (27 
Martie), la Sărăcineşti, lângă Câineni (| Maiu), la Predeal (15 
Iulie), la Şuici şi Cepari, în Argeș (17 Iulie şi 23 August). După 
ce însă armata marelui vizir, la care se adăogase şi Mavrogheni 
cu o parte din ostașii lui, este greu bătută la Martinești, în Râm- 
nicul Sărat (02 Septemvrie), pierzând peste douăzeci de mii de 
oameni, o sută de steaguri și şaizeci şi opt de tunuri (vezi fig. 105). 
Austriacii iau ofensiva şi seoboară spre câmpie. La 8 Noemvrie, 
colonelul Kray ocupă Craiova ; la 10, principele de Coburg își face 
intrarea în București. : Mavrogheni părăsise capitala încă dela 
18 Octomvrie şi se retrăsese spre miazăzi. La 15 Noemvrie, după 

ce-și ia rămas bun dela boieri şi dela norod, el trece pe la Zimnicea, 
peste Dunăre, la Şiștov. Între timp, pe celelalte fronturi de luptă, 
avusese loc capitularea Belgradului (8 Octomvrie) şi a Cetăţii Albe 
(11 Octomvrie). Anul se isprăvea rău pentru Turci. 

În 1790, au loc câteva lupte pe linia Dunării. Cetatea Orşova 
nouă capitulează (17 Aprilie), în schimb Austriacii sunt surprinşi 
şi bătuţi la Giurgiu (8 lunie). Mavrogheni trece, în două rânduri, 
pe malul stâng la Calafat, nu se poate menţine însă şi e silit să 


Fig. 107. — Capitularea Hotinului. Litografie în culori. contemporană. (Muzeul Militar, București) 


se retragă (12 Aprilie şi 26 lunie). Alte ciocniri au loc la Turnu 
Măgurele (13 Mai şi 2 Iulie), la Izlaz (19 Iunie), în regiunea Sili- 
stra-Hârşova (26 Iulie), la ostrovul Florentinul din Dunăre şi la 
Cetate (28 Iulie). Aceste două din urmă sunt şi ultimele ostilităţi 
dintre Turci şi Austriaci; urmează un armistițiu la 19 Septem- 
vrie; pacea nu se va încheia însă decât abia peste un an, la 4 Au- 
gust 1791, în localitatea Șiștov. Deşi în ultimul timp repurtaseră 
biruinţe şi dest războiul îi costase o sumă enormă pentru vremu- 
rile acelea: 137 de milioane de fiorini, Austriacii se mulţumesc 
numai cu două rectificări neînsemnate de frontieră: la Orşova şi 
la râul Unna, în Croaţia; pricina este că trebuiau să sfârșească 

ostilitățile aci, având probleme mai importante de rezolvat în 
Apus, în urma izbucnirii Revoluţiei Franceze. 

Mavrogheni nu mai văzu închejerea păcii. La 31 Martie 1790 
murea protectorul său, marele amiral; când și vizirul fu schimbat, 
numindu-se în locul lui, Hasan Rusciucliul, un vechi duşman al 
domnului muntean, acesta își dădu seama că e pierdut. Ar îi 
putut să fugă peste Dunăre, la Austriaci; nu voi so facă însă, 
Pe temeiul pârilor primite dela boieri — lenăchiţă Văcărescu 


Fig. 104, — Cucerirea Oceakovului. La luptă ia parte și populaţia civilă. In primul plan o 
femeie având într'o mână o secure în cealaltă un iatagan. Litografie în culori contemporană. 
(Muzeul Militar București). 


avu un rol activ în privința aceasta — noul vizir, invocând un 
firman împărătesc care se dovedi însă în urmă a nu fi fost au- 
tentie — dădu ordinul de executare. Trimișii găsiră pe Mavro- 
gheni în localitatea Beala, pe Jantra, între Rusciuc și Șiştov; 
aci avu loc uciderea sa (sfârşitul lui Septemvrie 1790); capul ace- 
stui credincios servitor al sultanului fu trimis la Stambul și țin- 
tuit de poarta seraiului. Dar în curând. dovedindu-se că vizirul 
a umblat cu vicleșug, avu și el aceeași soartă, fu executat prin 
împușcare la Șumla (Fevruarie 1791). Văduva — doamna Maria, 
născută Scanavi —- şi cei nouă copiii, trei băieţi şi şase fete, ai 

nenorocitului domn muntean putură astfel păstra averea care 
altfel ar fi trebuit să fie luată pe seama vistieriei împărătești. 
Rămășițele pământeşti ale lui Mavrogheni au fost reînmormân- 

Fig. 105. — Lupta dela Martiuesti, Teupele aliate ruso-austriace atacă în formațiuni strânse, 
Litografie în culori contemporană. (Muzeul Militar, București). 


tate mai târziu, după 1821, la Brusa (Asia Mică), în biserica 
Sfinţilor Apostoli; alături de ele odihnește doamna Maria, dece- 
dată în 1829. 


BIBLIOGRAFIE 


I. Alexandru Ipsilanti: 1. OG I. IONESCU-GION, Din istoria Fanarioţitor, 
studii şi cercetări, București, 1891, 260 p. 8°; 2. V. A. URECHIAĂ, Memoriu 
asupra perioadei din istoria Românilor dela 1774—1786, însoțit de documente 
cu totul inedite, în An. Acad. Rom. Mem. Sect. Ist.. s. 2, t. XII (1889—1890) 
București 1893, p. 117—1234 (şi extras), 3. N. IORGA, Stiri despre veacul 
al XVIII-lea în Țerile noastre după corespondențe diplomatice străine, Il, 
în An, Acad. Rom. Mem. Sect. Ist., s. 2, t. XXXII (1909—1910), p. 569— 


304 DELA KUCIUK-KAINARGI LA PACEA DELA ŞIŞTOV 


640; 4. N. IORGA, O hartă a Țerii Românești din c. 1780 şi un geograf dobro- 
gean, în An. Acad. Rom. Mem. Sect. Ist., s. 2, t. XXXVI 1913—1914), p. 
923—930; 5. AL. BUSUIOCEANU, Un palat domnesc din vremea Fanarioţiloy : 
Curtea nouă din București, Vălenii de Munte, 1930, 16 p. in 4°; 6. PANAIOT 
I. ZEPOS, Zowrapuduov vopixov 'Alefăvâgov `Iwdvyov " Fang Auen Boefdsa 
*Hyenudvoc done "'OwyyeoBiaxiac 1780, Atena, 1936, î + 267 p. in 4°: 
7. CONST. C. GIURESCU, «Canalul lui Alexandru Vodă Ipsilanti», în Rev. 
Ist. Rom. XI (1941), p. 1—7. 

II. Mibai Sutzu. 8. < EUGENE RIZO-RANGABE >, Livre d'or de la noblesse 
phanariote, Athenes, 1892, X + 160 p. în 8. 

ILI. Nicolae Mavrogheni. Războiul ruso-tureo-austriac: 9. THEODORE 
BLANCARD, Les Mavroyeni. Histoire d'Orient, t. I-II, Paris, 1909, XV A 757 
şi 817 p. în 8° (lucrare fundamentală); 10. N. DOCAN, O povestire în 
versuri încă necunoscută despre domnia lui Mavrogheni, în An. Acad. Rom. 
Mem. Sect. Lit. s. 2, , t. XXXIII (1941), p. 417—516 (și extras); 11. N. 
IORGA, Geschichte des osmanischen Reiches nach den Quellen dargestellt, t. V, 
Gotha, 1913, XX + 633 p. in 8°; 12. C. I. KARADJA, Mormântul lui Mavro- 
gheni-Vodă la Brusa, în Rev. Ist., IX (1923), p. 94—92; 13. ALEXANDRU 
BLIAN, Conspiratori greci în Principate şi un favorit mavroghenesc: Turnavitu, 
în Rev. Ist., XXI (1935), p. 331—-372 (și extras); 14. ŞTEFAN CHICOȘ, Cum se 
făcea aprovizionarea armatelor lui Mihai Viteazul, Matei Basarab și Nicolae 
Maorogheni, București, 1939, 80 p. in 8. 

Vezi şi p. 223, nr. 9. 


DELA KUCIUK-KAINARGI PÂNĂ LA PACEA DELA 
IAȘI (1774—1792) 


«In afacerile moldovenești navem de- 
loc dreptate...  Mărturisesc că nu ştiu 
cum o să ieşim din ele; va fi greu să o 
facem, cu cinste şi mă doare de wo pot 
spune în cuvinte...» 

(Declaraţia împărătesei Maria-Te- 
reza în timpul tratativelor pentru 
cedarea de către Turci a Bucovinei) 


Grigore al III-lea Ghica. Pierderea Bucovinei. Numit domn cu 
sprijinul Hușilor la 26 Septemvrie 1774, în aceeaşi zi cu Alexandru 
Ipsilanti al Munteniei, Grigore al II-lea Ghica primi investitura 
la Iaşi, la 9 Octomvrie, când armatele {arinei nu evacuaseră încă 
deplin pământul Moldovei; caftanul fusese dat fiului său, aflător 
la Stambul. In aceeași vreme, şi anume la 1 Octomvrie, avea loc 
intrarea trupelor austriace în partea de miazănoapte a ţării. 

Lacomă și perfidă, Austria cerea Porții, drept plată pentru 
ajutorul diplomatic acordat in războiul încheiat prin pacea dela 
Kuciuk-Kainargi, pe lângă suma de bani pe care o primise, şi o 
rectificare de frontieră în partea de miazănoapte a Moldovei. 
Justificarea era stabilirea unei comunicaţii lesnicioase între Ga- 
liţia de curând anexată și Ardeal. O asemenea cerere n'avea — 
evident — niciun temeiu juridic, etic, istorie sau etnic; dându-și 
seama de aceasta, Austria se grăbeşte să creeze o stare de fapt: 
ocupă deci cu armata regiunea revendicată și mult încă pe dea- 
supra; sub pretextul unui «cordon» sanitar împotriva bolilor 
molipsitoare, trupele ajung până la Roman și Botoșani. Impă- 
răteasa Maria Tereza a Austriei își dădea foarte bine seamă că 
se comite o ticăloşie; la A Fe: ruarie 1775, ea declara: « In afacerile 
moldovenești navem de loc dreptate... Mărturisesc că nu ştiu 

cum o să ieşim din ele; va fi greu să o facem cu cinste și mă doare 
de n'o pot spune în cuvinte ». Miniştrii ei însă, în frunte cu Kau- 
nitz, şi în primul rând, fiul ei, Iosif al II-lea, împingeau din răs- 
puteri la această nouă rotunjire a hotarelor împărăției. Tratativele 
Austriei cu Poarta durează câteva luni, cea dintâi răspândind cu 
profuziune sume de bani și cumpărând prin daruri pe demnitarii 
turci şi pe mareșalul rus Rumianzow. Grigore Ghica împreună 
cu boierii moldoveni protestează, e adevărat, vehement, printr'un 
memoriu trimis la Stambul împotriva răpirii ce se plănuia; el 
spune că teritoriul ocupat de Austriaci întrece în productivitate 
şi valoare tot restul țării; face însă greşeala să adaoge că dacă 
Poarta nu le va apăra electiv interesele, atunci Moldovenii, în 
disperare de cauză, vor fi siliți să se adreseze la o altă putere 
străină, subînţeles: Rusiei. Această ameninţare subliniată şi spe- 
culată de Austriaci, irită pe vizir şi-i îndepărtează atenţia dela 
esenţial, adică dela cesiunea teritorială. Astfel se ajunge la con- 
venţia din 7 Mai 1775, în 4 articole, prin care Austria primeşte 
un teritoriu mărginit spre Moldova de o linie care trece la răsărit 
de Cândreni, Stulpicani, Capu Codrului, Suceava, Siret, Cernăuţi 
şi Cernauca. Pe de altă parte, prin articolul 3 al acestei convenţii, 
se ratifică şi încălcarea însemnată pe care, în cursul anilor trecuţi, 
o făcuseră cătanele împărăteşti la granița de apus a Moldovei, 
în munţi, împingând necontenit înainte pajurile ce serveau drept 
semne de hotar. Aşa dar, o dublă răpire. Şi, ca şi cum atâta n'ar 
îi fost deajuns, la delimitarea pe teren a teritoriului din miază- 
noapte — numit de Austriaci Bucovina, după numele unei imense 
păduri de fag, vestită încă din veacul al XV-lea — se mai luară, 
prin mită și intimidare, încă un număr de câteva zeci de sate. 
Aşa încât, fu nevoie de încă două noi convenţii, la 12 Mai şi la 2 
lulie 1776, pentru a se stabili definitiv hotarul. Ținutul pierdut 
spre miazănoapte era în suprafață de 10.441 kilometri pătraţi, 
cuprinzând vechile reședințe dela Suceava şi Baia, mormântul lui 
Ştefan cel Mare şi ctitoriile cele mai de seamă ale voevozilor; 
cel dela hotarul de vest, dealungul judeţelor Neamţ, Bacău și 
Putna, n'a fost măsurat; și el avea însă o suprafaţă considerabilă. 

La început, Bucovinei i se dădu o administraţie militară; în 
timpul acesteia, în 1783, se secularizară averile mănăstirești, 
alcătuindu-se aşa zisul « Fond religionar». In 1786, administraţia 


GRIGORE AL III-LEA GHICA, UCIDEREA SA 307 


militară încetă ; patru ani mai târziu, în 1790, Bucovina fu alipită 
Galiției, deschizându-se astfel, largi, porţile invaziei evreieşti şi 
rutene. Cât a fost de puternică această invazie, se poate deduce 
din faptul că, potrivit raportului generalului Enzenberg, nu existau 
în Pevrvarie 1786, în întreaga Bucovină, decât 175 (una sută 
şaptezeci și cinci) de familii evreieşti. Iar puţinii Ruteni, din 
regiunea dela Nord de Prut, erau pe cale de românizare. 

Situaţia, internă. Uciderea lui Grigore Ghica. Sub raportul 
intern, domnia aceasta a lui Grigore Ghica e însemnată prin 
reglementarea precisă pe care o introduce în veniturile şi lefurile 
dregătorilor, mari și mici, civili şi militari, dela curte și din ţinu- 
turi. Fiecare dregător primeşte o leafă lunară, plătibilă între 15 
şi 30 ale lunei,; fondul necesar, administrat separat, la mitropolie, 
e asigurat de răsura «ciferturilor şi agiutorinţii » precum şi de 
răsura «dăjdilor mazililor, neguţitorilor și a ruptaşilor »; din 
leafă, se oprește o jumătate de leu la sută pentru cei lipsiţi sau, 
cum spune cu discreţie hrisovul din 1/12 Septemvrie 1776 ce 
însoţeşte noua condică de lefuri și venituri, pentru a se da «la 
locuri scăpătate ». In «veniturile » dregătorilor erau cuprinse şi 
a pocloanele »; acestea sunt de asemenea precis reglementate. 

Continuând politica sa culturală (vezi şi mai sus, p. 272), Grigore 
Ghica trimite pe boierul Saul «în Germania, Franţa și Italia, cu 
ordin de a cumpăra în aceste ţări tot ce va crede de cuviință a 
contribui la propăşirea ştiinţelor, literelor şi artelor în Moldova »; 
Saul aduce într'adevăr cărţi în valoare de peste 1000 de florini. 

Sfârşitul sângeros al lui Grigore Ghica, uciderea sa în plin 
laşi de către un trimis al sultanului, e rezultatul unei serii întregi 
de împrejurări şi dușmănii. Turcii, în primul rând, îl suspectau, ca 
fiind omul Rușilor; aceştia doară îl « prinseseră » în 1769 în Bu- 
curești, aceştia stăruiseră să fie numit domn al Moldovei; la aceştia 
se referea Ghica în nedibaciul său protest impotriva cedării Bu- 
covinei. Austriacii, la rândul lor, îl detestau, ca unul ce încercase 
să se opuie la planurile lor hrăpăreţe. Intre boieri se formase o 
partidă ostilă, din cauza anturajului grec al domnului; o parte 
dintre ei pribegesc chiar la Hotin. In sfârșit, marele dragoman, 
Constantin Moruzi, vroia să-i ia, cu orice preţ, locul. Aen se face 
că în toamna anului 1777, înlăturarea lui Ghica fu hotărită. Un 
trimis al Sultanului anume Kara Hissarli Ahmed sosi în Iași şi, 

pretextând că e bolnav, rugă pe domn să vie să-l viziteze. Deși 
familia și anturajul — bănuind ceva suspect — îl sfătuiră să nu 
răspundă invitaţiei, Ghica totuşi se duse. In casele Beilicului, 
unde trăgeau dregătorii turci cari veneau în ţară, avu loc drama. 
Poftit singur într'o odaie retrasă, unde stătea «bolnavul», la 
un semn al acestuia, în cursul conversaţiei, Ghica fu sugrumat 
cu laţul de mai mulţi eniceri şi apoi decapi- 
tat (12 Octomvrie 1777 ; în aceeaşi zi— stranie 
coincidență — Bucovinenii erau chemaţi să 
presteze jurământul de credință stăpânirii 
austriace). Capul celui ucis fu trimis la Stam- 
bul, spre a fi țintuit de poarta seraiului, iar 
trupul său, îngropat în pridvorul bisericii 
Sf. Spiridon din lași. - 
Sfârşitul tragic al lui Grigore Ghica impre- 
AAE Ce sionă adânc pe contemporani. Unul dintre ei 
— nu ştim cine anume, poate vreun dascăl 
dela școlile de care voevodul avusese atâta grije —alcătui o pove- 
stive în versuri asupra acestui sfârşit; ea ni s'a păstrat în mai 
multe versiuni. Avem și o povestire în proză pentru acelaşi fapt; 
Grigore al III-lea Ghica a fost căsătorit cu Catrina, fiica lui Iaco- 
vachi Rizo, un grec de seamă. Au avut mai mulţi copii, doi băieţi, 
cari nau mai ajuns la tron, și trei fete, Elenco, Ruxanda şi Marioara. 
Constantin Moruzi, numit în ajunul morţii lui Ghica (11 Octom- 
vrie), intră în lași la 5 Decemvrie 1777 (ve i fig. 106). Şi în timpul 
lui se formează o opoziţie boierească şi chiar puternică. Dar Moruzi 
nu se intimidează, ci, obținând un firman dela Poartă, păşește 
hotărît la reprimarea ei. Doi fruntași, Manolache Bogdan vel 
vornic şi Ion Cuza biv vel spătar, sunt decapitaţi (29 August 
1778), un al treilea, paharnicul Dărmănescu, franemason, e lovit 
eu topuzul, bătut la falangă şi apoi surghiunit la mănăstire, alţi 
doi boieri, spătarul Iordache Cantacuzino ei biv vel logofătul 
Roset Bălănescu sunt ţinuţi câtva timp la închisoare. In urma 
acestei represiuni, boierimea se linişteşte şi domnia lui Constantin 
Moruzi se scurge fără complicaţiuni, dar şi fără fapte deosebite. 
Sfârşitul acestei domnii se datorește plângerilor consulului 
rusesc dela Bucureşti, Serghie Laşcarev; mazilia se produce — 
după două ştiri contemporane — în ziua de 8 lunie 1782 (un alt 

izvor dă data de 7 Iunie). Mai târziu, la 22 Iunie 1787, Moruzi e 
surghiunit în insula Tenedos; reîntors din surghiun, el moare 
după patruzeci de zile, la 12 Mai 1788. 

A fost căsătorit cu Doamna Smaragda, rudă de aproape cu Gri- 
gore al III-lea Ghica. Au avut trei fii, pe Alezandru, viitorul domn, 
pe Dimitraşcu şi pe Iorgache și două fiice, Sultana, măritată cu aga 
Scarlatache Sturdza, şi o alta al cărei nume 
nu-l cunoaştem. 

Alexandru Mavrocordat I (Deli-Bey). In 
locul lui Constantin Moruzi fu numit Alexan- 
dru Mavrocordat, fiul lui Constantin; (vezi 
fig. 107). Era un tânăr nu lipsit de calităţi; 
avea însă şi o doză de extravaganţă, din care 
cauză Turcii îi spuneau Deli-Bey adică prin- 


Fig. 107. — Pecete mică 
tul nebun. El arată zel faţă de Poartă, trimi- dela Alexandra Mavro- 


cordat (Academia Ro- 
mână). 


ţând, în toamna primului an, cu o treime mai 
multe provizii de cât i se ceruse. In timpul lui, 
comerţul supuşilor austriaci, în special Evrei, ia o mare desvoltare, 
producând îngrijorarea localnicilor, care încep să reacționeze. Atunci 
consulul austriac trimite un raport la Viena, la26 Iunie 1784, cerând 
ca protecţia împărătească să se facă simțită în țară; întrun atare 
caz — spune el — «negustorii noștri vor pune mâna pe aproape 
tot comerțul acestor regiuni ». Se ştie că,din nefericire, aşa s'a şi 
întâmplat. | 

De altfel, în această vreme, consulii străini încep să aibă tot 
mai mare importanţă. Pe lângă cel rus, care ajunge să determine 
chiar și maziliri de domni (vezi mai sus, cazul lui Constantin 
Moruzi), și pe lângă cel austriac, se mai înfiinţează şi unul pru- 
sian; un raport din 8 Ianuarie 1785 arată ca prim titular pe pro- 
fesorul König. Indată după aceea, la 12 Ianuarie, are loc mazilirea 
lui Alexandru Mavrocodat; raportul prusian din Constantinopol 
care o anunţă, adaogă: «Ruşii şi Austriacii se laudă că această 
disgrație le-o datoreşte lor »; prin urmare — precizăm noi — consu- 
lilor respectivi. Fără să mai poată ajunge vreodată la domnie, « Deli- 
Bey » a murit în 1812, Aprilie 8, în casa sa de ţară, de pe Bosfor. 

Alexandru Mavrocordat II (Firaris). Urmaşul lui Alexandru 
Mavrocordat purta exact aceleași nume; era fiul lui loan Mavro- 
cordat, fostul domn (vezi fig. 108 și 109); din cauză că, după 

mazilie, a fugit la Ruși, i sa mai zis și Piraris adică Fugarul. 
Avea experiența treburilor, stătuse vreme îndelungată la Peters- 


| | 


Fig. 108. — Alexandru Mavrocordat II (Firaris), după o gravură în aramă, contemporană. 

burg şi bine înţeles, după regula stabilită de decenii, înainte 
de a ajunge domn, fusese mare dragoman. Stăpânirea lui nu pre- 
zintă nimic deosebit sub raportul intern; sub cel extern, se pare 
că începuse tratative în ascuns cu Rusia spre a le inchina ţara. 
Așa s'ar explica dece, după ce în Octomvrie 1786, dăduse opt 
sute de pungi și obținuse confirmarea domniei, e mazilit totuşi, 
în Decemvwrie, la 14 ale lunii; se pare că 
Poarta simţise ceva de aceste tratative, 
fără să aibă însă o dovadă precisă. La 
5 Fevruarie 1787 sosește în laşi un ca- 
pugiu, cerând 250 de pungi pentru plata 
garnizoanei din Bender; domnul, căruia i 
se îngăduise să mai rămână, după mazilie, 
încă un interval de timp în ţară spre a 
strânge impozitele care tocmai atunci tre- Fig. 109. — Pecete mică dela 
buiau încasate, temându-se ca să nu aibă Alexandru Mavrocordat II Piraris 
i E (Academia Română). 

soarta lui Ghica, fuge, în noaptea de 5 

spre 6 Fevruarie, din laşi, cu o mică suită, de 24 de persoane; 
trecerea Nistrului se face aproape de Rașcov, sub protecţia unui 
detașament de husari care-i ieșise înainte; apoi fugarul se duce 
la Moscova, părăsindu-și în ţară soţia, rudele și curtea sa de mai 
bine de o sută de persoane. A murit la 8/20 Februarie 1819; 
mormântul i se află în mănăstirea Sf. Daniil din Moscova. 

Războiul ruso-tureo-austriac. Alexandru Ipsilanti, fostul domn 
al Țării Româneşti, ia locul lui Alexandru Mavrocordat; în drum 
spre laşi, el trece Dunărea pe la Silistra la 1 Martie 1789; noaptea 
de 2 spre 3 o petrece la Focşani; peste câteva zile e în scaun 
(vezi fig. 110). 

In cursul acestui an, izbucnește, la 24 August, războiul dintre 
Turci şi Ruși; la 9 Fevruarie următor (1788), Austria, aliată cu 
Rusia, declară, la rândul ei, război Porții (vezi şi mai sus, p. 299). 
Alexandru Ipsilanti înclina spre Austriaci; consulul din lași al 
acestora raportează încă la 24 August 1787, Vienei, că domnul 
«i-a dat a înțelege limpede cât de mult dorește el, atât pentru 
liniștea sa proprie cât și pentru binele ţării, ca Inalta Curte să 
ocupe de îndată acest principat cu trupele sale ». Pe de altă parte, 
mitropolitul Moldovei, Leon, într'o petiție, datată Iași, 1/12 
Fevruarie 1788, cere protecţia şi ajutorul austriac împotriva 

Turcilor. Intrarea trupelor austriace în ţară se face prin mai 
multe puncte: la 9 Martie, ele pătrund în raiaua Hotinului, la 
12 înaintează, pe mai multe coloane, spre Herţa, Dorohoi, Litenii 


W 


e Mtia 


Fig. 110. — Alexandru Ipsilanti, domnul Moldovei. Gravură în aramă, contemporană. 


RĂZBOIUL 'RUSO-TURCO-AUSTRIAC 313 


Mari, Baia; la 22 sunt ocupați Botoșanii, iar la 19 Aprilie Iașii. 
Aci, Austriacii «prind » pe Ipsilanti cu întreaga sa curte, așa după 
cum în 1769, Rușii «prinseseră » la Bucureşti pe Grigore Ghica; 
părăsind Moldova, domnul « prizonier » se stabilește în Austria, la 
Briinn, unde bustul său, având, dedesupt, inscripţia « Ipsilandi, 
Fürst v. Moldau » și data 1788, se vede și astăzi deasupra porţii 
clădirii cu nr. 4 din Grillewitz Gasse. 
Continuându-și înaintarea, Austria- 
cii coboară spre miazăzi; la (2 Iunie 
1788, consulul din laşi raporta Prin- 
tului de Coburg, comandantul su- 
prem, că armatele au ocupat în- 
treaga Moldovă dintre munţi şi Prut, 
cu excepţia judeţelor Covurlui, Te- 
cuci şi Tutova (vezi şi fig. 111). 
Dar în curând, situaţia se schim- 
bă. Turcii, aducând forţe mai mari, 
silesc pe Austriaci să se retragă din Fig. 111. — Pecetea administraţiei im- 
Iasi (noaptea de i spre 2 Iulie), care periale austriace în Moldova. Pe un act 
? A scris la 'Roman, la 16 Fevruarie 1791 
e prădat de Tătari. In urma arma- (Academia Română). 
telor turceşti vine şi noul domn al 
Moldovei Emanuel Giani Ruset, numit de Poartă, la 11 Mai, îndată 
ce s'a aflat de «prinderea » lui Ipsilanti; el își face intrarea în 
capitală la 19 Iulie; în August dă un manifest, invitând pe mitro- 
polit şi pe boieri să se întoarcă; apelul său nu e ascultat însă. 
Intre timp, la sfârşitul lui Iunie, în zilele de 27 şi 28 ale lunii, 
Ruşii trec Nistrul prin trei locuri, spre a ajuta pe Austriaci. In 
fața forţelor combinate ale aliaților, Turcii, cu tot sprijinul dat 
de Mavrogheni, domnul Ţării Românești, care repurtase chiar 
unele mici succese, pe valea Trotuşului (Iulie) şi aproape de Vaslui, 
sunt siliți după înfrângerea dela Belceşti, lângă Târgul Frumos, 
să evacueze laşii (3 Septemvrie) care e ocupat din nou de Aus- 
triaci, dar, simultan, şi de Ruşi. Aceştia din urmă rămân chiar 
singurii ocupanţi ai capitalei, Austriacii retrăgându-se după vreo 
trei săptămâni (22 Septemvrie). Anul se sfârșește favorabil alia- 
ților: Hotinul capitulează la 19 Septemvrie, garnizoana având 
însă dreptul de a se retrage cu arme şi bagaje (vezi fig. 112); la 
Adjud, Turcii sunt bătuţi, la 14 Octomvrie, pierzând trei steaguri. 

Și în 1789, soarta războiului le e defavorabilă Turcilor în Mol- 
dova; în Mai, Rușii ard Galaţii în aşa hal încât numai zidurile 


Fig. 112, — Capitularea Hotinului. In timp ce trupele turceşti ies pe o poartă a cetăţii, trupele 
austriace intră pe alta. Litogralie în culori contemporană, 


Fig. 113. — Lupta dela Focșani. Trupele aliate atacă în formaţiuni strânse. Litografie în culori 
contemporană. (Muzeul Militar, Bucureşti). 


înconjurătoare ale mănăstirilor mai arătau locul orașului; la 41 
August are loc înfrângerea dela Focşani (vezi fig. 113), iar la 

22 Septemvrie, aceea, hotărâtoare, dela Martinești, în Râmnicul- 
Sărat (vezi şi mai sus, p. 300). Benderul capitulează la 14 Noem- 
vrie, îngăduindu-se însă şi aci garnizoanei să se retragă cu arme 
şi bagaje. Incă din Martie, Emanuel Giani Ruset, părăsit de 
Poartă şi fără mijloace, trecuse și el peste Nistru, ca, mai 
înainte, Alexandru Mavrocordat; el va muri, pribeag, în Rusia, 


Fig. 114. — Asediul Ismailului pe uscat şi pe apă. Gravură contemporană. 


mormântul aflându-i-se la Cherson. In 1790, în timp ce Austriacii, 
prin mijlocirea Angliei, Olandei şi Prusiei, încheie armistițiul cu 
Turcii, Ruşii continuă ostilitățile. Ei repurtează o mare victorie prin 
cucerirea Ismailului de către armata comandată de generalul Suva- 
rof. Cetatea era asediată și pe uscat şi pe Dunăre (vezi fig. 114); 
la 21 Decemvrie, în urma unui asalt puternic ordonat de genera- 
lissimul prinț Potemkin care, după biruinţa dela Martinești, se vedea 
stăpân al unui regat dacic, este cucerită poarta prin care trecea 
drumul spre Bender; începe o luptă cumplită de stradă, măcelul 
şi jaful durează trei zile. A pierit aci nu numai întreaga garnizoană 
turcă, dar şi populaţia civilă a oraşului: în afară de trupurile 
aruncate în Dunăre, au fost îngropaţi 22.700 de morţi. In urma 
acestei victorii şi a succeselor locale repurtate în primăvara şi vara 

anului următor în nordul Dobrogei, la Babadag şi Măcin, inter- 
venind iarăși cele trei puteri occidentale, la care se adăogară şi 
Spania şi Neapolul, se ajunse, la 11 August, la semnarea, în Galaţi, 
a unui armistițiu pe opt luni şi a preliminariilor de pace. Tratatul 
însuși se iscăli la lași, în ziua de 9 Ianuarie 1792. Prin acest tratat, 
Turcii cedau Oceakovul și întregul teritoriu dintre Bug și Nistru. 
Ruşii ajung astfel vecini nemijlociţi cu noi, la hotarul de răsărit al 
Moldovei : e un fapt de cea mai mare însemnătate pentru istoria 
contemporană românească; urmările lui se vor face imediat sim- 
tite şi vor atârna greu în întreaga noastră desvoltare ulterioară, 

SFÂRȘITUL EPOCEI FANARIOTE IN MUNTENIA 
(1791—1821) 


« Iar slujbașii închidea oameni şi mu- 
ieri prin coșeri şi-i înneca cu fumuri de 
gunoi și cu ardei-i afuma şi-i ţinea ìn- 
chiși zioa şi noaptea flămânzi să dea bani; 
pe alți-i lega cu mâinile îndărăt și cu spa- 
tele de garduri şi-i bătea cu bicele; pre 
alții legaţi-i băga cu picioarele în zăpadă 
geroasă, așa chinuia pe creştini » pentru 
plata dărilor. 

(Gronogratul lui Dionisie Eclesiarhul). 


Mihai Sutzu a doua oară. În urma păcii dela Şiştov, fu numit 
domn în Ţara Românească Mihai Sutzu care mai stăpânise odată, 
în 1783—1786. Un raport prusian din 25 Martie 1791, prezintă 
numirea ca iminentă sau foarte apropiată, adăogând că locuitorii 
vor D încântați, deoarece păstrează o bună amintire din prima 
domnie. Așteptările nu sunt, într'adevăr, înşelate: Sutzu dom- 
neşte şi de data aceasta cu blândeţe şi fără lăcomie. De aceea, 
Dionisie Eclesiarhul, cronicarul oltean contemporan, scrie că 
în timpul stăpânirii lui «a mai răsuflat ţeara de greutăţile 
şi necazurile cele nenumărate ale răsmiriţilor » Sultanul îi tri- 
mite chiar, la 6 Fevruarie 1792, un firman prin care îl laudă 
pentru serviciile aduse, îi spune că e un model printre domnii 
Țării Româneşti şi-i dă dreptul să pedepsească pe boierii care 
ar face acte de neascultare. Un singur aspect întunecat în 
această domnie, dar a el datorindu-se unei împrejurări de forţă 
majoră: molima ciumei care bântuie în anul 1792, secerând 
multe vieţi. 

În 1793, dragomanul Porţei Gheorghe Moruzi, obţinu strămu- 
tarea fratelui său Alezandru din Moldova în Muntenia, ceea ce 

constituia un avantaj; Mihai Sutzu fu trecut domn la Iaşi. Or- 
dinul de transferare, dat — potrivit unui raport prusian din 
Constantinopol — în ziua de 10 Ianuarie sau puţin înainte, so- 
seşte la București la 15 Ianuarie. 

Alexandru Moruzi, fiul lui Constantin Moruzi, fostul domn 
al Moldovei (1777—1782), nu era lipsit de calităţi; avea simţul 
gospodăriei şi era întreprinzător. Face astfel o fabrică de hârtie 
la Afumaţi, în Ilfov; opreşte exportul lânei în Austria, până ce, 
mai întâi, se vor aproviziona cele două fabrici de postav locale; 
construeşte instalații pentru încărcarea produselor la Dunăre, o 
flotilă comercială, de «șăici măistrite și bolozane » precum şi o 
flotilă de șalupe canoniere ` colonizează câteva mii de ţărani care 
trecuseră din Bulgaria la noi, împinşi de foamete și de răul tra- 
tament al Turcilor; interzice importul de trăsuri străine care 
ajunsese o adevărată manie, ruinătoare, pentru boierimea mică 
şi mijlocie. Din nefericire, are şi un cusur, fundamental: lăcomia 
de bani. Ea îl face să speculeze până și o împrejurare nenorocită ca 
foametea din 1795, când obligă pe morarii din Bucureşti să cumpere 
grâul numai dela magazia domnească sau «gospod », cu 40 de lei 
chila, grâu pe care el îl achiziţionase cu 7 lei. Cumpără apoi porumb, 
cu bani împrumutaţi dela mănăstiri — Împrumutați, vorba vine, 
căci de fapt n'au mai fost restituiţi niciodată — și-l revinde celor 
lipsiți cu preț «îndoit şi întreit » Odată cu foametea bântuie în 
ţară şi ciuma: în capitală — unde comnul înființează, la margine, 
un spital pentru ciumați având şi biserică proprie —au murit, 
după catastifele cioclilor, zece mii de oameni; în Craiova «ca 
la două-trei mii». Și pentru ca nenorocirea să fie completă, 
în același timp, apar și lăcustele, făcând «mare stricăciune 
în bucate ». 

Tot sub Alexandru Moruzi, încep și turburările lui Pasvan- 
Oglu, dela Vidin, care vor ţine mai bine de doisprezece ani, 
constituind pentru Oltenia o adevărată teroare şi pentru ţara 
întreagă un permanent prilej şi pretext de cheltueli şi rechi- 
ziţii apăsătoare. Acest Osman Pasvan-Oglu se distinsese în tim- 
pul ultimului războiu turco-austriac, la apărarea Vidinului. 
Îndrăzneţ, şi întreprinzător, ştiind bulgăreşte şi româneşte, el 
profită de starea de slăbiciune în care se afla imperiul după 
atâţia ani de campanie, şi urmând pilda şi a altor coman- 

dan locali cari erau, de fapt, ca şi independenți, își creează 
un corp desvoltat de ieniceri şi «cârjalii», cu cari pradă și 
impune la dări ţinuturile înconjurătoare. În Septemvrie 1794, 
el sprijină pe rebelii turci din Orşova și rechiziționează zahe- 
reaua strânsă de domn la Islaz; optzeci de căruţe de grâne 
sunt luate de asemenea, pe un preţ arbitrar, dela mănăstirea 
Sadova. 

Mazilirea lui Alexandru Moruzi e consecința îndepărtării din 
postul de mare dragoman a fratelui său Gheorghe. Duşmanii 
acestuia din urmă obţin şi înlocuirea domnului muntean care, 
dacă ar mai fi rămas în scaun, putea să influențeze, cu mijloace 
convingătoare, cercurile constantinopolitane. Firmanul de ma- 
zilie soseşte în Bucureşti în noaptea de 31 August spre 1 Sep- 
temvrie 1796; fostul domn pornește spre Stambul, încărcat de 
multă avuţie, ca unul ce fusese —cum spune cronica — € foarte 
măestru a strânge bani». 

Alexandru Ipsilanti, a doua oară. În locul lui, e numit la 28 
August, Alexandru Ipsilante care lăsase o excelentă amintire, 
sub toate raporturile, din prima lui domnie (1774—4782); in- 
trarea solemnă în Bucureşti cu alaiul obișnuit, are loc la 10 Noem- 
vrie 1796. Această de a doua stăpânire, foarte scurtă de altfel, 
un an şi o lună, nu seamănă însă cu cealaltă. Domnul era 
bătrân, «alb ca oaia » cum spune, în stilul său atât de colo- 
rat ai personal, Dionisie ` Eclesiarhul. Puterile îi slăbiseră; sănă- 
tatea îi era șubredă. De aceea nu e exclus, după cum afirmă 
unii contemporani, ca el însuși să-şi fi cerut mazilirea. După 
alții, ea s'ar fi produs în urma insistențelor lui capudan pașa, 
marele amiral ture, care voia să așeze pe tronul Munteniei 
pe un devotat al său, dragomanul marinei Constantin Han- 
gerli. Ori care ar fi motivul, cert este că în noaptea de 8 
spre 9 Decemvrie 1797, la orele 2 dimineața, sosește în Bucu- 
reşti, ştirea înlocuirii. 

Constantin Hangerli, numit la 3 Decemvrie 1797, și-a legat 
numele de o fiscalitate excesivă, una din cele mai neomenoase 
din câte au existat la noi vreodată. Printr'o hotărire dată «cu 
sfatu de obşte», la 4 Iulie 1798, se îndoeşte oieritul, dijmăritul 
ŞI tutunăritul. Cam în acelaşi timp, la 23 Iunie, se decide ca toți 
breslaşii, adică toţi subalternii marilor dregători — spătărei, vor- 

nicei, comişei, postelnicei, etc. — constituind mica boierime a 
satelor, să se treacă la dajdie, în rând cu ţara. O singură excepţie: 
boernașşii mazili. Se desfiinţează, în felul acesta, o foarte veche 
instituţie care alcătuise pe vremuri o puternică armătură admi- 
nistrativă și militară a Statului. Mănăstirile sunt obligate să plă- 
tească şi ele vinăriciul. În sfârşit, pentru a pune vârf, se reîn- 
fiinţează în Decemvrie 1798, sub numele de goștinărit, vechiul 
văcărit, cerându-se câte doi zloți de vită în Oltenia şi câte doi 
lei — ceva mai mult deci — dincoace de Olt. Agenţii fiscali 
încasează dările în chip sălbatec. «lar slujbașii — povesteşte 
Dionisie Eclesiarhul — închidea oameni şi muieri prin coșeri 
şi-i îneca cu fumuri de gunoi și cu ardei îi afuma şi-i ţinea 
închişi zioa și noaptea flămânzi, să dea bani; pe alți-i lega 
cu mâinile îndărăt, şi cu spatele de garduri şi-i bătea cu bicele; 
pre alţii legaţi-i băga cu picioarele în zăpadă geroasă, aşa chinuia 
pe creştini; o amar de bein creștini că plângea și se văeta.., 
dar nu era milostivire la varvarii de slujbași » Unii ţărani sunt 
ucişi chiar de mumbașirii turci cari însoțeau pe agent) fiscali 
domnești. 

În afară de dări, se mai făceau apoi numeroase rechiziţii de 
grâne, vite, oi, etc., pentru nevoile armatei turceşti care în frunte 
cu capudan paşa, protectorul lui Hangerli, fusese trimisă să 
combată pe Pasvan-Oglu. Cu tot ajutorul, în bani și zaherea, dat 
de domn, campania nu reuşeşte însă, deoarece unii din coman- 
danţii subalterni, ca Alo paşa de Kiitajeh, erau înţeleşi cu rebelul. 
Oastea lui capudan pașa e sfărâmată lângă Vidin, pierzând toată 
tabăra, armamentul şi proviziile. Creditul protectorului lui Han- 
gerli scade considerabil prin aceasta. Între timp, se produc nu- 
meroase plângeri împotriva domnului care, prin dările lui grele, 
sărăcise şi a mâncase » ţara. Ele sunt susţinute puternic de Grecii 
de seamă din Fanar; Hangerli era considerat doar drept un in- 
trus. Rezultatul e un firman, secret, de mazilire (11 Fevruarie 
1799) şi unul de executare. Peste câteva zile, la 1 Martie, 
apare la curtea domnească din Bucureşti un capigiu turc, însoţit 
de un arap «groaznic la chip... mare» şi «buzat»; ei sunt 
primiţi de domn în etacul său; după o scurtă convorbire, acesta 
e împușcat de capigiu și apoi decapitat de arap; slujitorii şi 
boierii cari alergaseră la strigătele celui atacat, nu îndrăznesc să 


MIHAI SUTZU. A TREIA OARĂ 321 


intervină, când aud cuvântul magic «firman ». Capul lui Hangerli 
e dus la Stambul, iar trupul îngropat prin îngrijirea văduvei, 
doamna Ruxandra, fiica lui Alexandru Ghica, fostul domn al 
Țării Românești. 

Alexandru Moruzi, a doua oară. Numit în ziua de 14 Februarie 
1799, acesta își face intrarea în Bucureşti la 25 Martie. În pri- 
mul an de domnie, el are raporturi paşnice cu Pasvan-Oglu 
căruia-i dă bani: se pare 75 de pungi lunar. În acelaşi timp, el 
își organizează însă ai o oaste de vreo 9000 de oameni, «mai 
mult strânsură dintre streini », cuprinzând și lefegii turci. Totuși, 
Moruzi — care bizuindu-se pe oastea sa, întrerupsese acum sub- 
sidiile — nu poate împiedeca un raid de pradă al trupelor din 
Vidin, comandate de Cara Mustata; ele jeluesc şi ard aproape 
în întregime Craiova: din 7000 de case scapă abia vreo 300 
(Decemvrie 1800). 

În cursul anului următor (1801) are loc în București, în preajma 
Paştilor, o mişcare populară împotriva Evreilor: o sută douăzeci 
şi opt dintre aceștia sunt bătuți; se produc devastări, se pare chiar 
şi o ucidere. Cauza: bănuiala băștinașilor că Evreii ar fi comis 
un omor ritual asupra unui copil, ca să-i ia sângele. Principalul 
aţâţător la mișcare, unul « Gheorghe Conduragiul holteiu din 
mahalaca Răzvan » e trimis la ocnă «fără soroc». 

Temându-se ca intrigile şi eventuale reclamaţiuni să nu-i pre- 
gătească o soartă asemenea aceleia lui Hangerli, Alexandru Mo- 
ruzi îşi cere singur mazilia şi, plătind o sumă apreciabilă, o obţine 
(19 Octomvrie 1801). Retras la Constantinopol, cu «avuţia multă » 
pe care izbutise so strângă, el reuşeşte, după un an numai, să fie 
numit în Moldova. 

Mihai Sutzu a treia oară. Și în timpul acestuia, Oltenia are 
de suferit o prădăciune, din partea 4 pasvangiilor» şi «cârja- 
hilor » Bandele se împart, acum, în două: una, condusă de Cu- 
sanizal, jefuieşte dela Calafat la Caracal, arzând și prădând din nou 
Craiova; cealaltă, sub Manaf Ibraim, primul ofiţer al lui Pasvan 
Oglu, loveşte întâi Târgul Cleanovului, în Mehedinţi, unde prinde 
pe serdarul Dincă Bibescu și pe soția acestuia, apoi Târgul- Jiului 
şi mănăstirea Polovragi, după aceea Târgul Ocnei, coborind şi ea, 
în cele din urmă, tot la Caracal. Domnul, care venise cu așa zisa 
oaste a sa la Slatina, ca şi trupele turceşti care «păzeau » chi- 

purile linia Dunării, în Oltenia, în faţa Vidinului, fură incapabile 
să oprească pe jefuitori; aceștia se întoarseră îndărăt, încărcaţi de 
prăzi (iarna 1801—1802). In Mai 1802, la 31 ale lunii, Mihai Sutzu, 
pretextând că se teme de un nou atac al cârjaliilor — de astă 
dată împotriva Bucureştilor — părăsește capitala și, luându-și 
familia și bogăţiile, trece în Ardeal, la Braşov și apoi la Sighi- 
şoara. 

Această de a treia domnie nu se aseamănă cu celelalte două, 
sub raportul fiscalităţii: pricina este fiul — și tot deodată sfet- 
nicul principal —al domnului, beizadeaua Grigore, care, fire 
lacomă, «nu grijia alt, fără numai să-şi umple punga». Intors 
după câteva luni la Constantinopol (August 1802), — Poarta 
între timp, la stăruința nepotului său Alexandru Suţu, domnul 
Moldovei, îl iertase — Mihai Sutzu e silit să-şi vândă averea 
spre a-şi plăti datoriile şi ajunge sărac; scurtă vreme după 
aceea, moare. 

In afară de Grigore, Mihai Sutzu a mai avut încă doi fii, pe 
Joan şi pe Alexandru. 

Alexandru Sutzu, Caimacam. Până la numirea unui nou domn, 
Poarta însărcină pe Alexandru Sutzu al Moldovei, să gireze și 
scaunul muntean. Un document al său e datat: Iaşi 20 Iunie; 
2 lulie 1802, «întru cea dintâi domnie a noastră la Moldaviea i 
Țara Românească»; la 11 Iulie are loc intrarea în Bucureşti. 
Căimăcămia lui durează însă numai până în ziua de 30 August, 
acelaşi an, când sultanul, în urma cererii boierilor refugiați la 
Braşov, a stăruinţelor rusești și a recomandării trimisului prusian 
dela Constantinopol, dă domnia lui Constantin Ipsilanti, fiul lui 
Alexandru. 

Constantin Ipsilanti intră în ţară la 26 Octomvrie 1802 şi, în 
aceeași zi, în timpul popasului făcut la moşia Radovanul din Ilfov, 
lângă Budeşti, se produce un puternic cutremur de pământ, care 
dărimă o sumă de clădiri atât în Bucureşti cât și în celelalte oraşe. 
Nu e singura calamitate în timpul acestei stăpâniri; în 1804, la 
9 Septemvrie, izbucnește un foc năpraznic în capitală care durează 
12 ore şi preface în cenușe vechea curte domnească, piaţa şi o 
bună parte din mahalale: pagubele reprezintă 30.000 de pungi, 
adică 15 milioane lei, o sumă enormă! In anul următor, 1805, 
Dâmboviţa se revarsă în două rânduri «nimicind — cum spun 

însemnările contemporane ale lui Naum Râmniceanu — toată 
lunca... şi casele din ea». 

Dările sunt grele; vinăriciul, dijmăritul şi oieritul se dublează, 
eparhiile, mănăstirile şi boierii trebuind să le plătească și ei, dar 
numai odată; se strâng «zaherele nesiârșite », în special vite şi 
oi, din care o parte sunt desfăcute de domn «în ţara nemţească » 
prin postelnicul Grigore Caliarh. Din partea lui Pasvan-Oglu nu 
se produce, în timpul lui Constatin Ipsilanti, nicio incursiune; 
domnul îi dă daruri, în bani şi provizii. 

Sfârșitul acestei domnii se datorește! diplomaţiei franceze 
care, dată fiind lupta grea dusă de Napoleon împotriva Ruşi- 
lor, voia ca în imperiul turcesc şi în ţările noastre să nu fie 
la cârmă persoane favorabile acestora. Dar Constatin Ipsilanti 
era tocmai o asemenea persoană, nefăcând un secret din sim- 
patiile lui; el căpătase de altfel tronul, mulțumită şi stăruin- 
telor rusești. 

In 1806, trece prin Bucureşti generalul Sebastiani, numit 
ambasador al Franţei pe lângă Inalta Poartă. El îşi dă seama de 
înclinările lui Constantin Ipsilanti și, ajungând la Stambul, 
stăruie să fie mazilit. TI se reproşau domnului muntean simpatiile 
sale pentru Huși și legăturile cu răsculații sârbi cari, sub Cara- 
gheorghe, se ridicaseră împotriva stăpânitorilor turci locali, abu- 
zivi. Firmanul de mazilie iese într'adevăr, în ziua de 24 August 
1806; un capigiu e trimis spre ţară pentru aducerea lui la îndepli- 
nire; se pare că i se dăduse și un firman secret de executare a 
« hainului ». Ipsilanti însă, prevenit de către ambasadorul rus la 
Constantinopol, printrun curier tătar al domnului moldovean, 
care, mergând în goană, sosește la București în «trei zile şi trei 
nopţi», o ia inainte. El se aştepta mai de mult la un asemenea 
desnodământ şi iși făcuse preparativele de plecare; când primește 
cuvântul ambasadorului, reunește pe boierii din divan, le reco- 
mandă să cârmuiască ţara în lipsa sa — căci, adaogă el, se va 
întoarce îndărăt — și, înconjurat de garda sa personală, vreo 
câteva sute de ostași, pornește spre Braşov (28 August). La 30, 
frontiera e trecută; din Ardeal, fugarul se îndreaptă spre Chiev, 
unde își lasă familia, apoi spre Petersburg. 

La aflarea celor întâmplate, tatăl lui Constantin, bătr ânul 
Alexandru Ipsilanti, care locuia la Stambul şi care avusese de 

suferit şi mai înainte, de pe urma isprăvilor fiilor săi (vezi mai 
sus, p. 295) este închis (22 Decemvrie 1806). Torturat treizeci şi 
patru de zile pentru a-şi declara toată averea, el e, în cele din 
urmă, decapitat (25 Ianuarie 1807). Așa sfârșește una din figurile 
de seamă ale veacului al XVIII-lea, unul din puţinii comni fana- 
rioți sub care ţara sa simţit bine. 

Alexandru Sutzu e numit, la 24 August 1806, în locul lui Con- 
stantin Ipsilanti; el nu vine însă imediat în ţară, așteptând să 
vadă cum se vor desvolta evenimentele. intre timp, Pasvangiii, 
profitând de faptul că nu este domn în Bucureşti, fac o nouă 
incursiune de pradă în Oltenia, jefuind Craiova (25 Septemvrie). 
Ei iau, cu acest prilej, două mii de pungi de galbeni, dintre care 
cinci sute numai dela logofătul Bibescu, iar o sută zece dela un 
negustor bogat, Tănăsuică. 

Când Alexandru Sutzu soseşte în sfârşit şi se pregăteşte 
să-și facă intrarea în Capitală, îi vine, chiar în clipa când 
alaiul era gata să pornească, ştirea că e mazilit, tronul dân- 
du-se din nou fugarului Constantin Ipsilanti (23 Octomvrie 1806). 
Ce se întâmplase? Rusia, aflând de înlocuirea protejatului ei 
care, la Petersburg, ştiuse să-şi pledeze bine cauza, amenințase 
Poarta cu război dacă nu se revine asupra măsurii luate; se 
adăogaseră și amenințările ambasadorului englez dela Constan- 
tinopol; se răspândise, în sfârșit, şi zvonul unei noi coaliţii 
contra Franţei; toate acestea, adăogate la venalitatea unor mini- 
ştri turci, cumpăraţi de agenții celor interesaţi, făcuseră pe sultan 
să revie asupra mazilirii lui Constantin Ipsilanti din Muntenia 
şi a lui Alexandru Moruzi în Moldova, şi să le redea tronu- 
rile pe un timp de şapte ani (15 Octomvrie 1806). Era o mare 
umilinţă pentru Inalta Poartă; ea nu putu totuși impiedeca 
războiul dintre Huşi şi Turci care izbucni încă înainte de sfârși- 
tul anului. 

Războiul ruso-ture (1806—1812). Deşi sultanul consimțise la 
restabilirea pe tron a foştilor comni, Rușii pătrund totuşi cu 
trupele lor prin patru locuri în Moldova (22 Noemvrie); peste o 
săptămână, la 29 Noemvrie, avangarda generalului Michelson 
intra în Iaşi. Pretextele, neîntemeiate, bine înţeles, erau că ştirea 
despre revenirea sultanului — răspunsul acestuia fusese așteptat 
până la 27 Octomvrie —a sosit prea târziu, că de altfel această 

revenire a fost dată în mod nesincer, că în sfârşit, Rusia trebue să 
se asigure faţă de uneltirile Franţei care vrea go atace trecându-și 
o armată prin imperiul turcesc; în realitate, tarul Alexandru I 
relua vechiul plan al Ecaterinei: drumul spre Stambul. Hotinul 
e ocupat la 26 Noemvrie, de asemenea Benderul, Cetatea Albă 
şi Chilia (6 Decemvrie), nu însă şi Ismailul care rezistă. Faţă de 
aceste grave încălcări, Poarta declară războiu Rusiei. (24 Decem- 
vrie 1806) și numeşte din nou ca domn al Ţării Româneşti pe 
Alexandru Sutzu (28 Decemvrie 1806); acesta nu va putea însă 
ocupa efectiv tronul; la 10 Iunie 1809, el era tot la Dunăre, aştep- 
tând prilejul să treacă dincoace. 

Continuându-și înaintarea, trupele lui Michelson intră în Mun- 
Lenia ` două ciocniri cu Turcii, la Pierbinţi şi la Olteanu, pe Ialo- 
miţa (23 Decemvrie), sunt defavorabile acestora din urmă, silindu-i 
să evacueze Bucureştii şi să se retragă spre Dunăre. Ruşii, în 
frunte cu generalul Miloradovici, intră în capitală la 25 Decemvrie ; 
după două zile, la 27, pe la orele nouă seara, îşi face apariţia şi 
Constantin Ipsilante în tovărăşia lui Michelson. Urmează apoi 
ocuparea Olteniei; generalul Isaiev intră în Craiova şi stabileşte 
legătura cu răsculații sârbi ai lui Caragheorghe. Tocmai în această 
vreme moare, tânăr, Pasvan-Oglu (5 Fevruarie 1807) care ar fi 
putut aduce, ca şi în celălalt război, servicii contra A necredin- 
cioşilor ». 

Constantin Ipsilanti sub Ruși. Îndată ce-şi reia tronul, Ipsi- 
lanti ordonă să se depună de către boieri, bresle şi poporul de 
rând un jurământ de credinţă față de ţar (22 Ianuarie 1807); în 
acelaşi timp, procedează la alcătuirea unui corp de oaste pă- 
mânteană, cu uniforme căzăceşti; printre noii ostași e, în Oltenia, 
Tudor Vladimirescu ; acesta va ajunge în 1810 comandantul «pri- 
mulu: batalion de panduri », iar în 1811 va conduce spre Calafat 
un corp de «peste șase mii de panduri». Era și un corp de dra- 
goni moldoveni, purtând pe coifuri stema Moldovei, precum şi 
un «pole» de Sârbi, numit al lui Caragheorghe, cu steagul lui 
deosebit. 

Stăpânirea lui Ipsilanti — care se visa rege al « Daciei», ba 
chiar şi al Sârbilor — întâmpină totuşi dificultăţi din pricina 
stării de război, care impunea cheltueli şi rechiziţii însemnate, 
precum şi din cauza fricţiunilor cu generalii ruşi cari, având ar- 

Fig. 115. — Doamna Safta Ipsilanti, născută Văcărescu, soţia lui Constantin Ipsilanti. De 
remarcat numeroasele bijuterii. Portret iu ulei dela finele secolului XVIII. 

mata, se considerau stăpâni de fapt ai țării, cum şi erau, de altfel. 
Când trupele turceşti iau ofensiva în Mai 1807, Ipsilanti e silit să 
se retragă; la 31 ale lunii, el părăsește Bucureştii, pornind spre 
Focşani; la Buzău era să fie prins de un detașament din Brăila 
care arde târgul, ucide 230 de locuitori ai lui și robeşte două sate, 
Săgeata şi Gălbinei, întorcându-se cu prada nesupărat. În August, 
Ipsilanti care stătuse până atunci la Bârlad, se reîntoarce; la 8 
ale lunii e iarăși în București; după douăzeci de zile, la 28, e silit 
însă din nou să-l evacueze, în faţa pericolului turcesc; de data 
aceasta se duce la laşi, de unde, luându-și soția (vezi fig. 115) 
și copiii, pornește spre Chiev. Cariera lui domnească e acum în- 
cheiată şi, pe drept cuvânt, deoarece nu fusese în stare să se 
menţie; la 7 Aprilie 1808 se citeşte la mitropolie nota generalului 
Prozorovshi, urmașul lui Michelson, anunțând că prin ordin im- 
perial, Constantin Ipsilanti e scos din scaun, președinte al amân- 
duror Principatelor în cele politice fiind de aci înainte un rus, 
Cuşnicov. Fostul domn se retrage în Rusia; mormântul său se 
află la Chiev. 

Armistițiul dela Slobozia. Continuarea războiului. Încercarea 
ofensivă a Turcilor din Mai-lunie 1807 nu izbutește să ducă la 
cucerirea Bucureştilor,  Miloradovici respingând avangarda vi- 
zirului la Obileşti. Pe de altă parte, Francezii încheie pace cu 
Ruşii la Tilsit (8 Iulie 1807), deci nu mai au interes să împingă 
Turcia la continuarea războiului. În aceste împrejurări, se ajunge 
la semnarea armistițiului dela Slobozia (24 August 1807), prin 
care se prevedea evacuarea Principatelor de către Ruşi în 35 de 
zile. Ea nu se execută însă: ţarul voia să păstreze țările noastre 
şi Napoleon sfătueşte pe sultan să consimtă la această cedare. 
Mai mult încă, relaţiile dintre împăratul francez și cel rus deve- 
nind din ce în ce mai strânse, acesta din urmă propune chiar o îm- 
părțive a Turciei; dacă nu se ajunge până acolo, totuşi prin tra- 
tatul dela Erfurt (12 Octomvrie 1808), Napoleon își dă asenti- 
mentul la încorporarea Principatelor şi a Finlandei la imperiul 
rusesc. Faţă de noua situaţie, ostilitățile se reiau în primăvara 
anului 1809. În Aprilie, Giurgiul e atacat, dar cetatea din insulă 
nu poate fi luată; în schimb, Prozorovski ocupă în Dobrogea 
Isaccea, Tulcea și Babadagul (August); sub generalul Bagration, 
succesorul lui Prozorovski, se iau Măcinul, Hârșova, Constanţa 

şi Kuciuk-Kainargi. La 25 August capitulează Ismailul: prada 
cuprinde şi 224 de tunuri; la 2 Noemvrie, Brăila e silită 
şi ea să se predea, din lipsă de provizii. La Silistra însă, Ba- 
gration suferă o serioasă înfrângere, la 22 Octomvrie. Tână- 
rul său succesor, generalul Kamenski, continuă operaţiunile la 
Dunăre în cursul anului 1810. Silistra, asediată, capitulează 
la 41 Iunie; după biruinţa dela Batin, nu departe de Beala, 
Ruşii ocupă ȘŞiştovul, Rusciucul şi Giurgiul (27 Septemvrie), 
apoi Turnul şi, ceva mai târziu, Nicopoli. În primăvara lui 
1811, Turcii reiau însă Şiştovul, Nicopoli și Silistra; la 3—4 
luhe e reluat e Rusciucul, iar la începutul lui Septemvrie, 
armata vizirului se află la Giurgiu. Dar o nouă biruinţă rusea- 
scă (14 Octomvrie), având drept consecinţă ocuparea lagărului 
turcesc dela Rusciuc, înconjurarea garnizoanei din Giurgiu care 
trebue să se predea şi căderea Turtucaei şi Silistrei, schimbă 
iarăşi situaţia. 

Pacea dela Bucureşti. Pierderea Basarabiei. Tratativele de 
pace, începute încă din Iunie la București, continuă acum la Giur- 
giu; marele vizir e dispus să cedeze Moldova până la Prut; Ruşii 
cereau ambele Principate şi independenţa Serbiei. În timpul 
iernii, tratativele se întrerup ; Turcii voiau să vadă şi ce atitudine 
va lua Napoleon ale cărui relaţii cu Ruşii se înrăutăţiseră în ul- 
timul timp şi care proiecta o mare expediţie contra lor. Tocmai 
în legătură cu această expediţie, împăratul francez trimite un 
ambasador special, pe Andrâossy, la sultan spre a-l determina să 
reia războiul contra Rusiei, în vederea recâştigării Principatelor 
şi Crimeii. Andrâossy întârzie însă în chip nepermis pe drum; pe 
de altă parte, sultanul nu mai avea încredere în Napoleon ale 
cărui planuri se schimbau repede şi total, dovadă cele petrecute 
în ultimii ani (Tilsit, Erfurt D: în sfârşit, interpretul delegaţiei 
turceşti de pace, Dumitraki Moruzi, era omul Hușilor. Toate 
acestea explică de ce s'a ajuns totuşi la Pacea dela București 
(28 Mai 1812), iscălită, din partea ţarului, de către bătrânul și 
lacomul general Kutusov, succesorul lui Kamenski, pace prin 
care, fără ruşine și în disprețul oricărui drept, ni se ia jumătate 
din Moldova. Astfel, cu răpirea Basarabiei, începe marea dramă 
a istoriei noastre contemporane, şi problema cea mai grea a po- 
liticei noastre externe: relaţiile cu Rusia. 


IOAN VODĂ CARAGEA 329 


Dumitraki Moruzi plăti scump atitudinea sa, interesată de 
altfel: chemat la Şumla, la lagărul vizirului, fu îmbrăcat cu un 
caftan îmblănit pentru «slujba » făcută şi apoi, imediat, deca- 
pitat (8 Noemvrie 1812). Între hârtiile sale se găsi și un ucaz al 
țarului prin care i se dăruia în Basarabia o moșie de 100.000 lei, 
iar între lucrurile sale, un inel cu briliante în valoare de 15.000 
de piaștri. Aceeași soartă avu şi fratele său, Panaiotaki, marele 
dragoman al Porții (20 Noemvrie); un al treilea frate, Alexan- 
dru, fostul domn al Moldovei și Ţării Românești, fu trimis la 
galere. 

Ioan Vodă Caragea e numit domn la 8 Septemvrie 1812; data 
ne-o arată în mod precis un raport prusian din Constantinopol. 
Noul stăpânitor era fiul lui Gheorghe Caragea, fostul dragoman 
al Porții şi ocupase el însuşi această înaltă demnitate, timp de 
o lună, înainte de a ajunge la domnie (vezi fig. 116). Intrarea 
solemnă în București are loc la 24 Decemvrie; Ruşii plecaseră de 
mai bine de două luni și această plecare dăduse naştere în ca- 
pitală la mari manifestații de bucurie, timp de trei zile (15—48 
Octomvwvrie): se făcuseră luminaţii; mai multe păpuşi îmbrăcate 
ruseşte fuseseră mânjite cu noroi şi apoi arse. 

loan Vodă Caragea era inteligent şi cult, preţuind literatura 
şi artele; el însuşi a tradus din italienește în grecește opt comedii 
ale lui Goldoni; avea însă cusurul mai tuturor Fanarioţilor: lă- 
comia. Nu-i vorbă, numirea în scaun îl costase o sumă impresio- 
nantă: 8000 de pungi adică patru milioane, pe care trebuia să 
şi le scoată. Pe lângă aceste patru, el a mai adunat însă multe 
altele, aşa încât la plecarea din ţară, un raport francez din Bucu- 
reşti putea să afirme, pe bună dreptate, că fostul domn a dus cu 
el «bogății imense» («des richesses immenses »). Afară de ce 
depusese, din timp, la băncile importante din Europa, în special 
la Viena. 

Se explică deci fiscalitatea accentuată din timpul lui; dările 
existente se strâng cu mare strășnicie; se înființează şi altele 
noi, dintre care cităm, pentru caracterul lor special, birul tem- 
niței şi birul « femeilor rele» sau de moravuri uşoare; acesta din 
urmă trebuia să producă la 100.000 de piaștri anual. Pe lângă 
greutatea dărilor, mai erau ei abuzurile agenţilor fiscali şi a dre- 
gătorilor de tot felul; pe timpul lui lon Ghica, se spunea încă: 

«se fură ca în vremea lui Caragea ». Acest domn și-a mai legat 
numele şi de o epidemie cumplită de ciumă care izbucnește în 

Fig. 116, — Ioan Vodă Caragea, 


1812, adusă dela Constantinopol unde, în toamna anului prece- 
dent, făcea peste trei mii de morți zilnic. Bucureştenii fug; din 
locuitorii săraci ai mahalalelor, cari rămăseseră pe loc, mor 


IOAN VODĂ CARAGEA 331 


câte o sută pe zi. «Ciuma lui Caragea» a durat mai un an de 
zile în capitală; în restul țării, şi mai mult; se crede că au pierit, 
peste şaptezeci de mii de suilete. 

Raporturile cu boierii au variat; în genere însă, ele n'au fost, 
dintre cele mai bune. In 1813, Iulie, surghiuneşte pe câţiva dintre 
dânșii și le confiscă averile; în 1817, aflând de reclamaţia pe care 
o făcuseră împotriva sa la Poartă, prin intermediul consulului 
rus, trimite iarăşi în surghiun, la moșiile respective, pe mai 


Fig. 117. — Iusula Adakaleh, pe Dunăre. Aci era o fortăreață Durch, ale cărei ruine se mai văd 
și astăzi. 


mulţi fruntași şi anume pe marele vistier Constantin Filipescu, 
pe marele vornic Constantin Bălăceanu şi pe marele logofăt Gri- 
gore Ghica. 

Faţă de Poartă, raporturile sale înregistrează de asemenea osci- 
laţii: în primăvara lui 1843, capichehaiaua sa, Rosetti Bibica, e exi- 
lată la Ankara, ceea ce putea avea consecinţe neplăcute și pentru 
sine însuşi. In schimb, în 1815, mijlocind supunerea revoltaţilor turci 
dela Adakaleh, (vezi fig. 117), el primeşte dela sultan un firman de 
mulţumire, datat 26 Decemvrie (stil vechiu), o blană de samur şi un 

cal; în firman, se precizează: «şi blana, după ce vei săruta-o cu că- 
zuta supunere, o vei îmbrăca și asemenea, sărutând și scările calului, 
îl vei încăleca ». In 1816, încep să iasă zvonuri de mazilie, care 
nu se confirmă însă. Caragea totuși nu se simţea sigur; de aceea, 
fără ca să aştepte împlinirea termenului de 7 ani pe care fusese 
numit, el ia hotărîrea să părăsească din timp domnia, punându-se 
la adăpost pe sine, familia și marile bogății acumulate. La 14 
Octomvrie 1818, el strânge deci la curte pe boieri, își ia rămas 
bun, şi înconjurat de o gardă de cinci sute de arnăuţi, pleacă 
spre Braşov, unde ajunge fără incidente. După ce zăbovește câtva 
timp aci, se duce în Elveţia; stă la Geneva șase luni, apoi se 
stabileşte în Italia, la Pisa, unde rămâne până în 1830; sfâr- 
şitul vieţii și l-a petrecut la Atena. A murit la adânci bătrânețe, 
în 1845. 

Lui Ion Vodă Caragea i se datoreşte legiuirea ce-i poartă 
numele. La 14 Octomvrie 1816, el însărcinează pe Atanasie Hri- 
stopol «logofătul pricinilor străine » şi pe clucerul Nestor «boieri 
cu ştiinţă şi cu praxis la ale pravililor» care întocmiseră fiecare 
câte un anteproect, să se întrunească și cu alți doi boieri şi să 
alcătuiască, pe baza acestor anteproiecte, un text de legi defi- 
nitiv. Lucrarea durează mai mult timp, trece prin mai multe 
forme, fiind cercetată şi de civan, până când la 9/21 Iunie 1818, 
ea e înaintată domnului care încuviinţează tipărirea. Legiuirea 
s'a tipărit în greceşte la Viena şi în româneşte la București, s'a 
promulgat la 21 August 1818 și s'a aplicat, începând dela 1 Sep- 
temvrie acelaşi an. 

Tot în timpul lui Caragea, îşi începe și Gheorghe Lazăr cur- 
surile la şcoala dela Sfântul Sava. Incă la 10/22 Dechemvrie 1817 
mitropolitul şi boierii efori înaintaseră domnului o «anafora » 
sau petiție, propunând o nouă organizare a învăţământului, atât 
în capitală cât și în restul ţării și cerând, între altele, înființarea 
în București a unei școli «românești », cu trei dascăli, la mănăs- 
tirea Sfântul Gheorghe. Unul dintre acești dascăli și anume al 
treilea, cel mai înalt, va trebui să predea « aritmetica şi geometria 
înainte de amiază şi un mic curs de geografie după amiază ». Tot 
el va îi însărcinat și cu «exercitarea ucenicilor — adică a elevilor 
— la măsurarea pământului », făcând practica pe locurile virane 
din oraș. Era deci un curs similar celui deschis cu vreo patru ani 

mai înainte la laşi, de Gh. Asaki. Caragea aprobă, la 15/27 
Decemvwvrie, propunerile boierilor care, câteva luni după aceea, 
la 6/18 Martie 1818 recomandă domnului, pentru postul de 
dascăl al treilea «pe un Lazăr inginer ce a venit acum de 
curând din părţile Transilvaniei » Era Gheorghe Lazăr. Născut 
în satul Avrig în 1781 (alții admit data 5 Iunie 1779), acesta 
se pregătise la început pentru preoţie și făcuse studii bune 
la școlile din Sibiu, Cluj și Viena. Neputând însă îmbrăţişa, 
din cauza greutăților și a intrigilor, această carieră, el ajunse 
profesor la Sibiu. Dar nici aici nu putu rămâne mult timp 
— i se făceau mizerii pentru simpatia pe care o arăta faţă 
de Francezi şi de ideile revoluţiei lor — şi fu nevoit să treacă 
peste munţi, în Ţara Românească. Dând, la început, lecţii în 
familia boierească Bărcănescu, măsurând apoi moșii, el făcu 
acum cunoştinţa lui Constantin Bălăceanu, unul dintre eforii 
şcoalelor; acesta, câștigat de ideile lui Lazăr, dintre care unele 
apar şi în anaforaua din 22 Decemvrie 1817, stărui să fie 
numit ca dascăl al treilea la nou înfiinţata şcoală. Caragea îşi 
dădu la 5 Aprilie (24 Martie stil vechiu) 1818 aprobarea; ca 
local se hotărî însă nu mănăstirea Sf. Gheorghe, așa cum se 
propusese la început, ci câteva chilii la Sfântul Sava — în 
fata Universităţii de azi, unde e statuia lui Mihai Viteazul. 
Lazăr făcu, pe lângă matematici şi «gheomesie practică» sau 
agrimensură, şi cursuri de «geografie istoricească pe harte» 
(hărţi !), apoi cursuri de gramatică și filosofie; astfel putu el să 
expună ideile învăţaţilor şcoalei ardelene și să inspire elevilor 
săi — printre cari erau şi oameni mai în vârstă — dragoste 
pentru trecutul neamului şi încredere în viitorul lui (vezi și partea 
a doua a acestui volum). 

loan Caragea a fost căsătorit cu Doamna Elena; au avut doi 
fii, pe Constantin şi pe Gheorghe ai trei fiice, Smaranda, Ruxandra 
și Ralù; aceasta din urmă, inteligentă și cultă, ca şi tată-său, a 
fost protectoarea literelor grecești şi întemeietoarea unui «teatru 
de societate, în sala dela Cişmeaua Roşie ». 

Alexandru Sutzu, a doua oară. După fuga lui loan Caragea, 
Poarta zăboveşte cu numirea unui nou domn mai bine de o lună, 
voind să cunoască bine împrejurările fugii şi mai ales amestecul 
Rusiei şi Austriei în această chestie. În cele din urmă, la 17 Noem- 

vrie, ea dă tronul lui Alexandru Suizu care mai domnise odată în 
Tara Românească (vezi fig. 118). 


Fig. 118. — Alexandru Suizu, Domnui Țării Românești. Portret contemporan, 


in ulei, allător la Atena. 


Această a doua stăpânire a lui nu se deosebeşte prin nimic 
excepţional. Ea durează până la finele lui Ianuarie 1821, când, 

în noaptea de 30 spre 31, domnul moare de urmările unui « eri- 
sipel phlegmonos ». Unii afirmă însă că această moarte mar fi 
fost naturală şi că Sutzu a pierit otrăvit de doctorul său, deoa- 
rece se opunea planurilor Eteriei care tocmai se pregătea să-şi 
înceapă acțiunea. Care-i adevărul, e greu de spus. 

Alexandru Sutzu încheie şirul domnilor fanarioți. Urma- 
sul său, Scarlat Callimachi, deşi numit, nu ocupă efectiv tro- 
nul, deoarece, în țară, izbucnește mişcarea lui Tudor Vladimi- 
rescu. Se încheie astfel o epocă de scădere în viața poporului 
nostru şi începe, prin lupta şi jertfa marelui oltean, o alta 
nouă, care se va desvolta apoi, necontenit, timp de un veac 
întreg. 

SFÂRȘITUL EPOCEI FANARIOTE ÎN MOLDOVA 
(1792—1821) 


Când se apropie ziua pentru strămu- 
tarea populatiei care voia să părăsească 
Basarabia, răpită de Ruși, «ceasurile 
acelea au fost de plângeri, un timp de 
neuitat; pentrucă poporul cu cârdul, ca 
turmele de oi, încinsese toată marginea 
Prutului delu un capăt la altul, mergând 
și venind de prin sale și de prin lârguri 
săptămâni încheiate, cu luare de ziua 
bună dela părinți, dela frați și dela ru- 
denii, cu care crescuse și viețuise dim- 
preună până în vremea aceea, când se 
despărțeau unii de alții pentru tot- 
deauna ». 


(Cronica lui Manolache Drăghici) 


Alexandru Moruzi. În urma păcii dela Iași, e numit domn 
al Moldovei Alexandru Moruzi, fiul lui Constantin, fostul voevod 
(Martie 1792). Vine în ţară înainte de retragerea Rușşilor din laşi, 
de aceea trebue să aştepte câtva timp la Roman; Austriacii ple- 
caseră mai de mult. Scurta sa stăpânire — nici un an —e ocupată 
cu regularea socotelilor vistieriei, pentru cheltuelile făcute cu 
oştirile străine. Totdeodată, el încearcă să stăvilească curentul 
de emigrare al ţărănimii moldovenești care, atrasă de făgăduelile 
ruseşti, trece peste Nistru şi se așează în ţinutul cuprins. între 
acest fluviu şi Bug; aci urma să ia naştere un principat cu numele 
de Moldova Nouă, având în frunte pe Alexandru Mavrocordat 
Firaris. Rapoarte din Constantinopol arată — evident în mod 
exagerat —că Rusia ar fi «smomit» două treimi a populaţiei 
vechii Moldove pentru ca să colonizeze ţinutul dela răsărit de 
Nistru, câştigat prin pacea dela Iaşi. 

La 10 Ianuarie 1793 se anunţă, tot din Constantinopol, că 
Alexandru Moruzi a fost trecut în Muntenia, în locul său fiind 
numit Mihai Sutzu. 

Mihai Sutzu. Acesta stăpânește ceva mai mult: doi ani şi 
vreo patru luni; la început, primeşte dispoziţii de a întări 
cetăţile dela Dunăre (Ismail, (Chilia și Tulcea), de a face depo- 
zite de provizii de-a-lungul Nistrului şi al Prutului şi de a în- 
griji de construirea unui pod la Isaccea: se credea că va izbucni 
un nou război cu Rușii, ceea ce însă, din fericire, nu s'a ade- 
verit. Impozitele sunt grele, domnul însă acordă însemnate avan- 
Log sloboziilor, adică satelor întemeiate cu colonişti veniți — cei 
mai mulţi — din afara hotarelor, ceea ce are drept urmare o 
puternică imigrare a ţărănimii din Transilvania și Galiţia. E o 
compensație — nu însă întotdeauna și sub raportul etnic — 
pentru Moldovenii cari, în timpul domniei precedente, trecuseră 
peste Nistru. 

Mihai Sutzu e mazilit în ziua de 6 Mai 1795, într'o formă 
curtenitoare ` firmanul vorbeşte de chemarea lui la Stambul spre 
a se odihni — dată fiind vârsta înaintată — de oboselile slujbei 
credincioase făcute sultanului. Ceea ce nu impiedecă Poarta ca, 
mai târziu, în Fevruarie 1799, să-l surghiunească în insula Te- 
nedos: bătrânul încercase o intrigă împotriva viitorului domn 
al Moldovei, Constantin Ipsilanti. 

Mihai Sutzu a avut mai mulţi copii: unul dintre ei, Grigore, 
e tatăl ultimului domn fanariot al Moldovei, numit, ca şi bu- 
nicul său, tot Mihai. 

Alexandru Callimachi, numit la 6 Mai 1795, intră în laşi în 
ziua de 2 Iulie (vezi fig. 119). Era un om în vârstă —avea 57 
de ani — blajin și se pricepea în ale gospodăriei. În timpul 
stăpânirii lui, de aproape patru ani, ţara a progresat econo- 
miceşte: agricultura şi comerţul au sporit. Produsele agricole — 
grâne, piei, lână, vite— încep să fie exportate în cantități mai 
mari în Europa centrală; un număr însemnat de cai se cum- 
pără de remontele din Prusia şi Austria: atât era de mare 
faima herghelilor noastre. 

În ultimul an al domniei, starea de mulţumire și prosperitate 
a ţării e întunecată însă prin epidemia de ciumă care izbucnește 
atunci şi care seceră «mult norod». 

Obosit şi din motive de sănătate, Alexandru Callimachi își 
cere în două rânduri mazilia; a doua oară, sultanul i-o acordă 
(18 Martie 1799). Peste o lună, la 20 Aprilie, bătrânul domn 
pleacă din laşi şi se stabilește la Stambul; aci el va mai trăi 
încă multă vreme, până în 1821, când izbucnirea Eteriei aduce 
asupra lui a familiei lui o adevărată catastrofă. Acuzat de com- 
plicitate, la 83 de ani şi orb fiind, el e 
asvârlit în închisoare şi trebue să-şi cer- 
șească hrana de toate zilele. Unul din cei 
doi fii, Joan, surghiunit la Cesareea, în 
Siria, la începutul revoluției, este deca- 
pitat; celălalt fiu, Scarlat, aflând de cele 
întâmplate lui loan, are un atac de apo- 
plexie — unii susţin însă că a fost otră- 
vit — şi moare şi el. Zdrobit, bătrânul 
Alexandru Callimachi închide ochii la 24 ei dee Baza aa 
Decemvrie 1824. a lui Alexandru Callimachi, 

În afară de cei doi fii, el a mai avut Pe un document din 1795, 

| Mai 27, st. v. (Academia 
— din căsătoria cu domniţa Ruxandra, Română). 
fata lui Scarlat Vodă Ghica, încă două 
fiice: pe Ralu, măritată cu Constantin Ipsilanti şi moartă tânără, 
«înainte de 20 de ani», și pe Eufrosina, al cărei soţ, Alexandru 
Sutzu, va ajunge domn în ambele ţări. 

Ni s'a păstrat testamentul lui Alexandru Callimachi, făcut 
în Constantinopol, la 10/22 Ianuarie 1810, şi scris de fiul său 
loan. El cuprinde dispoziţii privitoare la împărţirea averii şi o 
serie de îndemnuri și poveţe către copiii săi, care alcătuesc o ade- 
vărată pagină de antologie. 

Constantin Ipsilanti, fiul lui Alexandru Ipsilanti, ia domnia 
la 18 Martie 1799 și o păstrează până la 10 Iulie 1801 când este 
mazilit. Stăpânirea lui n'a fost rea; domnul e înfățișat în ultima 
cronică moldovenească, aceea a lui Manolache Drăghici, ca având 
«un caracter vesel şi priincios pentru țară». Un fapt deosebit, 
ce merită a fi semnalat, e alcătuirea unui corp de oaste, în Fe- 
vruarie 1801, spre a fi trimis împotriva Pasvangiilor; ni sa pă- 
strat ordinul adresat, la 1/13 ale lunii, lui Ioniţă Başotă, biv vel 
căminar, ca să strângă, în ţinutul Dorohoiului «din oamenii 
streini, cu bună invoire, încât se va pute mai mulţi ascherlii — 

adică ostaşi — și călări și pedeștri ». Motivul: «să-i trimitim în 
Ţara Homâniască asupra zurbalilor ci s'au răsculat la Vidin și 
cu împotrivire şi nisupunire au trecut ai în hotarele Țării Romà- 
neşti asupra Craiovii ». 

Mazilirea lui Constantin Ipsilanti e rezultatul unei intrigi 
fanariote, în legătură şi cu patriarhul Constantinopolului, al 
cărui protector era. Neavând vreo altă vină, el şi reușește, după 
numai un an, să fie numit din nou domn, de astădată însă, în 
Muntenia. 

Alexandru Sutzu, nepot de frate lui Mihai Sutzu, are o domnie 
scurtă, de numai un an şi vreo trei luni (10 Iulie 1801—1 Octom- 
vrie 1802). Manolache Drăghici îl înfăţişează într'o lumină deo- 
sebit de favorabilă, atribuindu-i « mare înţălepciune şi blândeţe »; 
stăpânirea lui a durat însă prea puţin ca să se vadă roadele 
acestor însușiri. 

Domnul Țării Româneşti, Mihai Sutzu, fugind, la 34 Mai 
1802, în Ardeal, Alexandru Sutzu este însărcinat de Poartă, 
ca să gireze, în calitate de caimacam, şi această de a doua 
țară. El vine chiar la Bucureşti (11 Iulie) şi rămâne aci câteva 
săptămâni. În toamnă însă, dest primise numai cu puţin înainte 
acest semn de încredere, e mazilit şi înlocuit prin Alexandru 
Moruzi. 

Alexandru Moruzi, a doua oară. A doua domnie a lui Ale- 
xandru Moruzi durează aproape patru ani (1 Octomvrie 1802— 
24 August 1806) şi se caracterizează printr'o serie de măsuri gos- 
podăreşti. Sub raportul fiscal, el face ca toate «treptele privile- 
giete » adică «ruptașii, ruptele vistieriei, ruptele cămării şi ma- 
zălii » care depindeau până atunci de diferite foruri, să fie gru- 
pate toate la un loc, numai la visterie. Sub raportul agrar, pentru 
a curma neînțelegerile dintre proprietari şi sătenii cari şedeau 
pe moşiile acestora, dă el, la 3/14 Ianuarie 1805, un aşezământ 
prin care, pe de o parte precizează obligaţiile sătenilor în muncă, 
dijmă şi diferite servicii față de proprietari, pe de altă parte, 
fixează suprafaţa de teren pe care aceștia din urmă sumt datori 
so pună la dispoziţia sătenilor. Se hotărăşte astfel că, în ce privește 
fânaţul, se va da 8 fălci fruntaşului (cu 16 vite), 6 fălci mijlocaşului 
(cu 12 vite) şi 3 fălci codaşului (eu 6 vite); aceasta între Nistru 
și Prut, unde e pământ mai mult; suprafața se reduce la 6, res- 

pectiv 4 ai 2 fălci între Prut și Siret şi la 3, respectiv 2 și 1 falce 
între Siret şi munți, unde satele fiind dese, locul e mai strâmt. 
Pentru maş, se va da iarăși câte o jumătate de falce de vită, 
socotindu-se că între Nistru și Prut, fruntașul are 16 vite, 
mijlocaşul 12, iar codaşul 6; între Prut şi Siret, 12, respectiv 
8 si 4 vite, iar între Siret şi munţi, numai 6, respectiv 4 și 2 
vite. Este pentru prima dată când se precizează şi se limi- 
tează suprafaţa care trebue pusă la dispoziţia sătenilor; mai 
înainte, aceştia nu erau supuşi la vreo restricţie, afară de aceea 
care rezulta, în mod natural, din întinderea moșiei pe care stăteau. 
Semnificativ totuși, pentru nivelul de viaţă al ţărănimii, e faptul 
că era socotit codaș, ţăranul care între Nistru şi Prut, aveau 
numai D (şase) vite, iar între Prut şi Siret, 4 (patru!) Câţi dintre 
feuntaşii şi mijlocașii de azi ai satelor noastre au acelaşi număr 
de vite? 

O deosebită atenție a dat Alexandru Moruzi, în această dom- 
nie, laşilor. A adus cu meşteri suiulgii — adică fântânari — de 
Țarigrad, apă din două locuri, captând izvoare dela Ciric şi dela 
Copou. A pus să se podească ulițele, unele cu podele de stejar, 
altele cu moloz, înființând şi o drepătorie specială, naziriea de 
poduri, care să aibă grijă de întreţinerea şi facerea « podurilor ». 
A aliniat o sumă de uliţe, dărâmând baracele şi cerdacele care 
înaintau, a regulat luminatul public, așezând felinare la fiecare 
25 de case; de asemenea paznici sau «culuceii » la răspântii și trei 
străji care să patruleze în timpul nopţii prin oraş şi prin maha- 
lale. Cine avea vreo plângere, găsea ușă deschisă la domn care, 
deși aspru, «era drept la giudecăţi ». 

In sfârșit, Moruzi a vrut să înzestreze Moldova şi cu o nouă 
condică de legi. La 13/25 Iunie 1804, el scria mitropolitului a 
marilor boieri să cerceteze anteproectul paharnicului Toma Carra 
care tradusese în românește codicele bizantin. al lui Constantin 
Armenopol şi să-l completeze cu dispoziţiile din «obiceiul pămân- 
tului». lucrarea n'a ajuns însă până la sfârșit, nu ştim să fi 
lost promulgată, poate şi din motivul că în Moldova se între- 
buințaseră mai înainte « Vasilicalele », iar nu codicele lui Arme- 
nopol. Nici o a doua încercare de a se alcătui, în 180%, tot cu 
ajutorul lui Carra, un codice civil şi penal, nu are mai mult 
succes. 

Alexandru Moruzi a fost mazilit, la 24 August 1806, în urma 
stăruințelor ambasadorului francez care îl considera ca partizan al 
Ruşilor. Firmanul a sosit în lași la 8 Septemvrie, tocmai când se 
pregătea să inaugureze, cu mare pompă, frumoasele curţi dom- 
nești, care — arse şi părăsite din vremea lui Alexandru Mavrocordat 
Firaris — fuseseră restaurate și mărite prin lucrări importante, 
ce duraseră ani de zile. 

Scarlat Callimachi capătă tronul, mulțumită influenţei fran- 
ceze ; investit la 24 August 1806, el îşi face intrarea in lași la 26 
Octomvrie ; chiar a doua zi însă îi și soseşte vestea maziliei şi a 
restabilirii predecesorului său, Alexandru Moruzi. Am arătat mai 
sus (p. 324) împrejurările în care Poarta a trebuit să consimtă 
la acest gest umilitor. Scarlat Callimachi, adânc mâhnit și jignit, 
se reîntoarce la Stambul. 

Alexandru Moruzi, a treia oară. Dar nici Alexandru Moruzi, 
numit la 15 Octomvrie 1806, nu reuşeşte să-și mențină tronul. 
El pleacă din Constantinopol spre lași la 4 Noemvrie; de abia 
ajunge în ţară însă, și trupele ruseşti trec peste Nistru. Faţă de 
înaintarea lor, Moruzi se retrage la Focşani, unde rămâne scurt 
timp, apoi se reîntoarce la Stambul. Războiul cu Rusia e decla- 
rat la 24 Decemvrie 1806; la inceputul primăverii următoare şi 
anume la 19 Martie, sultanul revine asupra numirii făcute sub 
presiune, cu câteva luni mai înainte, mazileşte deci pe Alexan- 
dru Moruzi. Acesta nu mai ajunge de aci înainte la domnie; 
dimpotrivă, are de suferit, în 1812, din cauza trădării fratelui 
său Dimitrie, fiind trimis la galere (vezi mai sus, p. 329). Eli- 
berat — n'avusese doar nicio vină — moare în 1816, în noaptea 
de 4 spre 5 Iulie. 

Alexandru Hangerli, numit domn în locul lui Moruzi, nu 
stăpânește efectiv, ţara fiind ocupată de Bus, Dela 2 Mai, 
el se găsește la Rusciuc, îndemnând pe comandantul armatei 
turceşti de acolo să ia ofensiva. Revoluţia din Constantinopol, 
dela sfârşitul lunei (29 Mai), în urma căreia sultanul Selim 
al III-lea, reformatorul, e înlocuit prin Mustafa al IV-lea, are 
drept urmare și slăbirea poziţiei lui Hangerli: protectorii săi 
fuseseră uciși sau îndepărtați de către revoluționari. Aşa încât, 
la 5 August 1807, este şi el mazilit, fiind înlocuit cu Scarlat 
Callimachi. 

Alexandru Hangerli a avut de soţie pe Smaranda, fiica lui 
Grigore Callimachi. 

Scarlat Callimachi, a doua oară. Nici în acest rând, Scarlat 
Callimachi nu izbutește să domnească efectiv ; el vine la 
Dunăre şi stă la Rusciuc, unde rapoartele franceze îl menţio- 
nează dela 4 Noemvrie 1807 până la 29 August 1808; în 1810, 
el se află la Razgrad, pe lângă paşa comandant al garnizoanei 
turceşti; împreună cu acesta cade prizonier în mâinile Hușilor 
la 15 Iunie. 

Ocupaţia rusească. Răpirea Basarabiei. Moldova a resimţit mai 
puţin ocupaţia rusească decât Muntenia, ea fiind şi mai depăr- 
tată de teatrul de operaţiuni. Un raport francez adaogă că şi 
pătura conducătoare de aci era mai unită şi mai cu iubire de ţară 
decât, dincoace de Milcov. Prezenţa armatelor face să crească 
preţurile la produse: ţăranii câștigă pe ele bani buni. Circulaţia 
monetară e foarte vie; la sfârşitul războiului, în 1812, se afla o 
mare cantitate de monetă în Moldova. Cronica lui Manolache 
Drăghici afirmă: «nu era văduvă ce lucra cu mânile spre a se 
hrăni să nu aibă în legăturica sa rubiele și carboave păstrate 
pentru comând, nici ţăran să nu se joace cu galbini... iar boierii 
cumpăra la moşii, făcând stări colosale... ; atunci au luat toate 
moşiile clirosului din Bucovina unii din boieri, ce s'au vândut cu 
îngiosite preţuri... >». ` 

Dar alături de acest aspect al războiului din 1806—1812, este 
celălalt, cumplit, pe care-l determină pacea dela București: pter- 
derea Moldovei dintre Prut şi Nistru, numită de Ruşi impropriu 
Basarabia (acest nume, derivând dela Basarabii munteni, s'a dat 
în veacurile XIV—XVIII numai părții dela miazăzi peste care 
s'a întins, la început, stăpânirea voevozilor din Ţara Românească). 
Când s'a aflat de această clauză a păcii, a fost o adevărată stu- 
poare în întreaga Moldova: lumea nu voia să creadă, mai ales 
că Poarta nu avea dreptul să dispună de teritoriul ţărilor noastre. 
Boierii au trimis o serie de plângeri sau «jalobe » la Poartă, îm- 
potriva cedării Basarabiei; ele n'au avut urmare însă. Multe 
luni după încheierea tratatului, s'a tot aşteptat să se revină asupra 
cedării, să se reînceapă, eventual, războiul; de aceea, o sumă dintre 
proprietari nici n'au luat măsurile necesare pentru a-și lichida 
la timp averile. Când expiră termenul fixat pentru strămutarea 

za, 


populaţiei care voia să părăsească Basarabia, când sosi «ziua 


fatală » — cum spune cronicarul Manolache Drăghici — « cea- 
surile acelea au fost de plângeri, un timp de neuitat; pen- 
trucă — adaogă el — poporul cu cârdul, ca turmele de oi, 


încinsese toată marginea Prutului, dela un capăt la altul, mer- 
gând şi venind de prin sate şi de prin târguri săptămâni în- 
cheiate, cu luare de ziua bună dela părinţi, dela frați și dela 
rudenii, cu care crescuse și vieţuise dinpreună până în vremea 
aceea, când se despărţeau unii de alţii pentru totdeauna ». Trupul 
Moldovei, ciuntit greu prin răpirea Bucovinei, se rupea, de astă- 
dată, în două. l 

Scarlat Callimachi, a treia oară. In primele două rânduri, 
Scarlat Callimachi nu putuse să domnească efectiv; de data 
aceasta, el păstrează tronul aproape şapte ani de zile. Numirea 
are loc la 8 Septemvrie 1812: ne-o spune un raport prusian din 
Constantinopol, datat cu două zile mai târziu. 

« Scarlat Voevod Calimah au fost un om învățat, blând şi 
cu minte»: astfel îl caracterizează, și pe dreptate, cronicarul 
Manolache Drăghici. El a dat o deosebită atenţie culturii, în ge- 
neral, şi a luat o serie de măsuri bune în ce priveşte gospodăria. 
Din pricina răpirii Basarabiei, a trebuit să se procedeze la o nouă 
arondare a judeţelor: unele din ele, cum erau Fălcii şi Iașii, rămă- 
seseră cu prea puţin, cea mai mare parte a suprafeţei lor căzând 
în stânga Prutului. Din punct de vedere agricol, s'a introdus, 
din Ardeal, cultivarea cartofilor; «şi s'au întrebuințat — spune 
cronica — mare silință din partea guvernului, până au îndu- 
plecat pe săteni de a să da la această muncă». 

Sub raportul cultural, trebuesc amintite trei fapte de seamă: 
alcătuirea codului civil, înființarea primului teatru de societate, 
în lași şi, întrecând cu mult în importanţă pe aceste două, înte- 
meierea şi ţinerea, timp de cinci ani de zile, a cursului de inginerie 
practică, în româneşte, a lui Gheorghe Asaki. 

Codul civil s'a alcătuit în urma ordinului domnesc, de către 
o comisie din care făceau parte juriştii Cristian Flechtenmacher şi 
Ananias Kouzanos. Cel dintâi era sas de origine, din Braşov, și 
venise în Moldova în 1813; cel de al doilea era grec. După o muncă 
susținută, în care lui Flechtenmacher îi revine, în special, fondul 
şi anume în primul rând utilizarea izvorului principal, codul 

civil austriac, iar lui Kouzanos forma, redactarea în limba greacă, 
manuscrisul e dat la tipar în 1816; lucrarea apare la laşi, în cursul 
acestui an şi a celui următor, în 4 volume, în grecește; traducerea 
românească s'a tipărit abia în 1833. Circa opt zecimi din cuprinsul 
codului Calimah sunt luate din codul civil austriac, cu mici modi- 
ficări, ici şi colo; circa două zecimi provin din texte bizantine, 
schimbate în unele puncte; patruzeci şi opt de dispoziţii sunt 
arătate ca fiind luate din «obiceiul pământului» sau modifi- 
cate în spiritul lui; în sfârșit, articolele 947 şi 948, referitoare 
la copiii nelegitimi, sunt luate după codul civil francez al lui 
Napoleon. 

În 1813, soseşte în laşi, venind dela Roma, tânărul Gheorghe 
Asaki, fiul preotului Lazăr Asaki. Făcuse studii la Lwów, unde-și 
luase diploma de inginer, fusese și la Viena şi în Italia. La 15 
Noemvrie 1813, e numit de către Callimachi «profesor ştiinţelor 
trebuincioase unui inginer politicesc » la « Şcoala Domnească » din 
capitală. Cursul — de geometrie teoretică și practică,cu «instrumente 
aduse dela Paris și.dela Viena » — durează cinci ani; la 12 lunie 
1818 are loc «examenul obștesc», în urma căruia, absolvenţii 
sunt declaraţi ingineri. Bi făceau în primul rând hotărnicii de 
moşii; e vremea în care asemenea lucrări se cereau mult în tă- 
rile noastre; în Muntenia, Gheorghe Lazăr deschide un curs ase- 
mănător. Dar, pe lângă geometrie, Asaki mai preda şi arheo- 
logia; vorbea despre artă, despre trecutul noastru, toate acestea 
în româneşte, în timp ce restul cursurilor dela Școala Domnească 
erau în greceşte. El poate fi, pe drept cuvânt, socotit deci ca în- 
temeietorul școalei superioare în limba naţională. Asaki e însăr- 
cinat şi cu reorganizarea seminarului dela Socola, întemeiat. în 
1803 de mitropolitul Veniamin Costachi. În sfârșit, tot el este 
şi inițiatorul primului teatru de societate, în laşi. Reprezenta- 
Die aveau loc în casele hatmanului Constantin Ghica; se jucau 
piese în franțuzește şi în românește, traducerile datorindu-se lui 
Asaki; actori erau fii şi fiice de boieri, în special din familia Ghica 
şi Sturdza. Prima piesă jucată a fost Mirtil st Hloe, în româneşte, 
la 8 Ianuarie 1817 (27 Decemvrie 1816 stil vechiu). Sfârşitul 
epocei fanariote coincide aşa dar cu redeşteptarea spiritului na- 
tional, manifestat mai întâi în cultură, dar care va apare în curând, 
prin Tudor Vladimirescu, şi în latura politică. 

Aproape de împlinirea termenului de șapte ani, răstimp pe 
care fusese numit, Scarlat Callimachi e înlocuit prin Mihai Sutzu 
(24 Iunie 1819). Această înlocuire se face însă într'o formă foarte 
curtenitoare pentru fostul domn: i se trimite un hatișerif elogios, 
iar, după sosirea la Constantinopol, e îmbrăcat din ordinul sul- 


Fig. 120. — Pecetea cea mare a lui Mihai Sutzu (1819). In mijloc, 
stema ţării; de jur împrejur, stemele judeţelor moldoveneşti. 


tanului, cu o blană de zibelină, favoare ne mai pomenită pentru 
un domn mazil. 

În 1821, izbucnind revoluţia grecească, familia Callimachi, 
bănuită că sprijină pe răsculați, e sângeros lovită. Bătrânul 
Alexandru e aruncat în închisoare, fiul său loan e decapitat; 
Scarlat, care fusese numit domn al Munteniei, aflând de cele 
întâmplate, are un atac de apoplexie şi moare (26 Octom- 
vrie 1821); nu e însă exclus ca şi el să fi fost otrăvit sau chiar 
strangulat, apoplexia fiind numai versiunea oficială. 

Scarlat Callimachi a fost căsătorit cu Doamna Smaranda, 
fiica lui Nicolae Mavrogheni. Au avut mai mulţi copii: un fiu 

Alexandru care a ajuns principe de Samos, ei două fiice Ralu şi 
Eufrosina. 

Mihai Sutzu, nepot de fiu al domnului cu acelaşi nume (vezi 
mai sus p. 338) şi ginere lui Ioan Vodă Caragea, ia tronul mul- 
tumită pe de o parte sprijinului lui Halet Efendi, favoritul sul- 
tanului, pe de altă parte, cheltuind sume enorme (vezi şi fig. 120 
şi 121). Era iubitor de fast și lux: 
șalurile, ciubucile, blănurile și ar- 
gintăria sa —- luate de altfel pe cre- 
dit — preţuiau peste un milion; a- 
vea de asemenea cai de călărie 
vestiți. 

Spre deosebire de predecesorul 
său, Mihai Sutzu e interesat, caută 
să strângă avere; în timpul lui, dă- 
rile se sporesc și ceea ce e mai grav, 
se comit o serie de abuzuri; se 
înnoiesc a cărțile » adică titlurile tu- 
turor mazililor și privilegiaţilor, 
luându-se dela fiecare câte 10 lei și se creează o sumă de noi 
asemenea privilegiați, în schimbul unei sume de 50—100 lei, de 
persoană, după starea fiecăruia. 

Mihai Sutzu a fost franemason şi partizan al «Eteriei»; 
el favorizează planurile acestei societăţi; permite alcătuirea de 
comitete în toate reședințele de judeţe din Moldova și sprijină 
propaganda făcută de emisarii ei, în frunte cu « greco-bulgarul » 
Duca. Când izbucnește mişcarea, el primește in laşi pe conducă- 
torul ei Alexandru Ipsilanti și îndeamnă pe boieri să i se alăture; 
văzând că aceștia — faţă de desaprobarea oficială rusească — se 
sustrag invitaţiei și încep a părăsi lașii, fugind în Bucovina 
sau peste Prut, Sutzu, spre a nu se expune răzbunării turceşti, 
părăsește şi el scaunul, retrăgându-se la Chişinău. Totdeodată, 
el trimite, în Aprilie 1821, o scrisoare mitropolitului țării, ară- 
tându-i că a luat această hotărire deoarece, pe de o parte nu 
se putea împotrivi lui Alexandru Ipsilanti, pe de altă parte nu 
voia să dea impresia că s'a răsculat alături de acesta împotriva 
Înaltei Porţi. 

Cu Mihai Sutzu se încheie in Moldova epoca fanariotă. 


Fig, 121. — Pecetea mică a lui Mihai 
Sutzu (1819). 

ISTORIA POLITICĂ A PRINCIPATULUI TRANSILVANIEI 
DELA MOARTEA LUI MIHAI VITEAZUL PÂNĂ LA 
PACEA DELA KARLOVITZ (1601—1699) 


In veacul al XVI-lea legăturile po- 
litice dintre cele trei țări româneşti ating 
maximum; ele sunt determinate în parte 
de situația similară jață de imperiul tur- 
cesc, în parte de amintirea faptei lui 
Mihai Viteazul. 


Istoria politică a Principatului Transilvaniei în veacul al 
XVII-lea e determinată de câțiva factori fundamentali. Cel dintâi 
este lupta pentru moştenirea statului ungar, sfărâmat în urma 
dezastrului dela Mohács (1526) și a ocupării Budei (1541), moşte- 
nire care constitue cauza principală a războaielor turco-austriace 
din acest veac. Principii Transilvaniei vor să ocupe cât mai mult 
din teritoriile pe care le deține Casa de Austria; unii dintre ei, ca 
Gabriel Bethlen şi Gheorghe Râkoczy I vor să ajungă chiar regi 
ai Ungariei. 

Al doilea fapt este legătura, din ce în ce mai strânsă, cu 
tările româneşti de dincoace de Carpaţi, legătură sporită prin 
situaţia similară faţă de imperiul turcesc şi prin amintirea faptei 
lui Mihai. Reunirea celor trei tări româneşti sub aceeaşi con- 
ducere, realizată de marele voevod, a constituit pentru o serie 
întreagă de principi și domni, atât de o parte cât şi de alta 
a munţilor, un ideal politic. Gabriel Bâthory, Gabriel Bethlen, 
Gheorghe Râkoczy al II-lea în Transilvania, Vasile Lupu şi 
Gheorghe Duca în Moldova, Grigore Ghica și Constantin Brân- 
coveanu în Muntenia s'au străduit să-l atingă, fie direct, fie 
indirect, fie în întregime, fie parțial (numai două ţări). In- 

Duenta pe care a exercitat-o Mihai chiar în primul secol ce 
urmează faptei sale e mult mai mare decât se bănueşte. Tot 
aşa a influențat pe principii Transilvaniei din veacul al XVII 
şi un alt fapt asemănător, anume alegerea lui Ștefan Báthory ca 
rege al Poloniei, întâmplată în 1575. Gabriel Bethlen a urmărit 
şi el același scop, iar Gheorghe Râkoczy al Il-lea a fost chiar 
victima încercării de a impune, cu armele, ceea ce reuşise, prin 
prestigiu și însuşiri personale, predecesorului său din veacul 
al XVI-lea. 

Chestiunile religioase, luptele şi persecuțiile pentru credinţă, 
prozelitismul calvin şi ofensiva catolică împotriva confesiu- 
nilor protestante, influențează şi ele istoria Transilvaniei în 
acest răstimp, făcând ca ţara să fie amestecată în războiul 
de 30 de ani, determinând în bună parte, politica lui Mihai 
Apaffy, 

Bine înțeles, și în veacul al XVII-lea ca întotdeauna, și 
în Transilvania ca în toate celelalte tări, personalitatea — acest 
«noroc suprem $ cum o definește Goethe —şi-a păstrat însem- 
nătatea ei deosebită, supunând oameni şi împrejurări, creând şi 
rezolvând situaţii, imprimând, într'un cuvânt, pecetea ei vremii. 
E un factor de căpetenie în înţelegerea succeselor lui Gabriel 
Bethlen şi Gheorghe Rákoczy I, ca şi în înțelegerea prăbușirii 
lui Gabriel Báthory sau Gheorghe Râkoczy al II-lea. 

Frământările după moartea lui Mihai Viteazul. Ştefan Boeskay. 
După moartea lui Mihai Viteazul, Sigismund Báthory, care în 
urma înfrângerii dela Gorăslău, fugise în Moldova, se întoarse 
îndărăt în Ardeal şi fu ales din nou principe. Dar, schim- 
băcios cum era şi față de greutăţile pe care i le făceau 
oraşele, abdică iarăşi, cedând ţara împăratului Rudolf şi primind 
în schimb ducatele Oppeln şi Ratibor şi un apanagiu anual de 
50.000 de florini (Convenţia din Cluj, 29 Iunie 1602). Schim- 
barea provoacă însă noi turburări în Ardeal; stăpânirea au- 
striacă nu era deloc iubită, din cauza fiscalităţii ei exagerate 
şi mai ales a exceselor soldatescei, adesea neplătite. Nemeșşii 
se ridicară având în frunte pe Moise Secuiul (Szekely) şi cu 
ajutor turcesc, siliră pe Basta să se retragă în cetatea Gherlei, 
în nordul Ardealului. Dar intervenţia lui Radu Șerban, domnul 
muntean, chemat în ajutor de generalul împărătesc, schimbă 

situaţia: în lupta de lângă Brașov (17 Iulie 1603) răsculații fură 
zdrobiţi, iar Moise își pierdu viata (vezi mai sus, p. 5; vezi şi 
harta nr. 3). 

O a doua mișcare a nemeșilor, sub Ștefan Boeskay, unchiul 
după mamă al lui Sigismund Bâthory, avu mai mult succes. 
Învinşi în lupta dela Aimosd (4 Octomvrie 1604), şi față de 
generalizarea răscoalei, imperialii sunt siliți din nou să se retragă. 
Bocskay e proclamat principe al Transilvaniei de către răsculații 
pribegi la Turci, ceea ce marele vizir recunoaşte la 19 Noemvrie 
1604, dându-i cuvenita «athname» sau hotărire. Dieta din 8 
Mai 1605, dela Târgul Mureşului, îl proclamă şi ea principe; la 
10 Noemvrie următor are loc chiar pe câmpul Rákos încoronarea 
sa de către marele vizir ca rege al Ungariei. Bocskay se mulțumi 
insă numai cu titlul de principe; el izbuti în Iulie 1606 să incheie 
pace la Viena cu Împăratul Rudolf, acesta renunțând la Ardeal, 
recunoscând pe Bocskay, cedându-i comitatele Tokai, Bereg şi 
Ugocea şi făgăduind libertăţi constituţionale și religioase prote- 
stanţilor din Ungaria. Tot prin intermediul lui se încheie şi 
pacea dela Zsitvatorok (11 Noemvrie 1606) între Austriaci şi 
Turci, punându-se astfel capăt îndelungatului războiu care pu- 
stiise ţinuturile dunărene. Curând după aceasta, Ștefan Bocksay 
muri (29 Decemvrie 1606), se zice otrăvit de dușmani; avea 
59 de ani. A fost înmormântat în Alba Iulia, la 22 Fevruarie 
1607. | 

Gabriel Báthory. La tronul rămas vacant fură propuși mai 
mulţi candidaţi: bătrânul Sigismund Rákoczy, care avea averi 
mari în Ungaria superioară, în comitatul Zemplen şi care nu 
ţinea mult să fie ales, ginerele acestuia Valentin Homonnai, şi 
tânărul Gabriel Báthory, nepotul lui Ştefan Báthory, fostul rege 
al Poloniei. Alegerea se opri asupra celui dintâi (dieta din Cluj, 
11 Fevruarie 1607); dar după numai un an de stăpânire, Rá- 
koczy, bolnăvicios şi desgustat de intrigi — izbucnise şi o revoltă 
a haiducilor — își dădu demisia (5 Martie 1608) şi se retrase pe 
întinsele sale domenii. In locul său, fa proclamat principe Gabriel 
Báthory care n'avea decât 19 ani; își câștigase simpatii prin înfă- 
ţişarea şi forţa sa fizică ai prin firea sa foarte darnică. Avea însă și 
cusururi: era afemeiat şi peste măsură de ambițios: voia — după 
pilda lui Mihai — să stăpânească şi Țara Românească și să aibă 

sub autoritatea sa şi Moldova. Am arătat mai înainte (p. 7) telul 
în care atacă el pe Radu Şerban, silindu-l să se retragă peste 
Milcov, precum şi înfrângerea pe care o suferi apoi dela acesta 
lângă Braşov (7 Iulie 1611). Dacă domnul muntean ar fi con- 
tinuat campania cu hotărire şi repeziciune, ca odinioară Mihai, 
Gabriel Bâthory era lichidat încă de atunci; el făcu însă gre- 
şeala de a aștepta pe Austriaci; aceștia, neîncrezători şi miş- 
cându-se încet, dădură putinţă îngântatului principe să se men- 
țină încă doi ani, până în 1613. De data aceasta însă, se 
produse o adevărată concentrare de forţe împotriva lui. Turcii 
aveau la îndemână un candidat potrivit: pe Gabriel Bethlen, 
originar de fel din lia, localitate pe Mureş, în judeţul Hunie- 
doara; tată-său, Francisc, venise de dincolo de Tisa, mamă-sa 
Drusiana Lazăr, era din Secuime. Bethlen luase parte, ca ado- 
lescent — s'a născut pe la 1580— la campania din Muntenia 
împotriva lui Sinan Paşa; se ridicase apoi împreună cu Bo- 
eskay, în 1604, împotriva Habsburgilor. Era oacheș la față 
— de aceea i se mai zicea şi «Țiganul»; avea însușiri remar- 
cabile şi a dat dovadă de mult simţ politic. In 1613, o armată 
turcească, sub comanda lui Skender Pașa, și armatele noastre, 
cea din Muntenia având în frunte pe Radu Mihnea, cea din 
Moldova pe Ştefan Tomşa, intră în Ardeal şi asigură alegerea 
lui Gabriel Bethlen ca principe (23 Octomvrie). Situaţia e foarte 
bine caracterizată de către cetățenii din Târgul Mureş care 
scriu că membrii dietei din Cluj «de frică l-au ales liber pe 
Bethlen ». Peste două zile, la 25 Octomvrie, i se remit de către 
Skender Paşa insemnele domniei, un steag, un buzdugan, o sabie 
şi un caftan (vezi şi fig. 122), iar peste alte două zile, la 27, 
Gabriel Bâthory este ucis de către soldaţii săi la Oradia Mare, 
unde se retrăsese. 

Gabriel Bethlen a avut planuri mari: a voit să De rege al Un- 
gariei şi să reia părţile din această ţară pe care le ocupau Impe- 
rialii. Spre a-și atinge scopul, a purtat nu mai puţin de trei răz- 
hoaie cu aceștia, încadrate toate în marele războiu european de 
30 de ani, în care se poate spune deci că Transilvania a jucat un 
rol bine precizat. A avut şi dibăcia de a prezenta lupta sa ca o 
acţiune pentru apărarea libertăţilor religioase şi constituţionale, 
încălcate de Habsburgii catolici şi autocraţi. Deşi n'a izbutit 

— din cauza condițiilor puse de Turci — să se încoroneze rege al 
Ungariei, a realizat totuşi importante câştiguri teritoriale, Impe- 
riali recunoscându-i, prin tratatul dela Mikulov, ratificat la 6 


Fig. 122. — Gabriel Bethlen, principele Transilvaniei, după o gravuräifn aramă, făcută în 1620. 

Ianuarie 1622, stăpânirea asupra celor șapte judeţe limitrofe 
Transilvaniei şi acordându-i, pentru apărarea cetăților dela grą- 
niţă, o subvenție anuală de 50.000 de florini. 

Bethlen a sperat, în 4618—1620, să devie rege al Cehilor; 
speranţa sa a fost spulberată însă prin victoria decisivă a Hab- 
sburgilor dela Muntele Alb (1620), în urma căreia Cehii și-au 
pierdut libertatea pentru trei secole, până în 1918. Spre sfârşi- 
tul domniei, el s'a gândit la coroana polonă; opoziţia din Polonia 
i-o şi oferi; nu se ajunse însă la acţiune, deoarece firul vieţii i 
se curmă. 

Mai important pentru noi este planul pe care l-a avut Bethlen 
de a ajunge rege al Daciei («rex Daciae »), reunind câte şi trele 
țările românești sub stăpânirea sa. O corespondență din Decem- 
vrie 1627 ne arată că el făcea în acest sens demersuri la Poartă. 
Turcii, cari n'aveau însă niciun interes să creieze un asemenea 
organism puternic în coasta lor și care nu uitaseră cele păţite sub 
Mihai, nu aprobară cererea. Bethlen nu încercă s'0 realizeze cu 
armele ` relaţiile lui cu Muntenia și Moldova au fost paşnice. De 
altfel, la alegerea sa ca principe, în 1613, el făcuse o înţelegere cu 
Radu Mihnea și cu Tomşa. «A dat mâna cu cei doi voevozi — 
povesteşte un izvor contemporan — și sau jurat că-și vor fi fraţi 
unul altuia şi până la moarte nu se vor lăsa unul de altul >. Ceea 
ce s'a și îndeplinit. É 

Cu Gavril Movilă, care stăpânește în Muntenia, între cele două 
domnii ale lui Radu Mihnea, relaţiile sale au fost de asemenea 
bune; dovadă, tratatul de alianţă, în condiţii de perfectă reci- 
procitate, care se încheie la 5 Mai 1619. 

Faţă de Românii din Ardeal, a căror limbă o ştia din copilărie, 
Bethlen n'a avut o atitudine ostilă, dimpotrivă, a făcut chiar 
câteva gesturi de înţelegere. Astfel, cu prilejul confirmării episco- 
pului Teofil dela Prislop, la 21 Fevruarie 1615, el hotărăşte ca toţi 
aceia cari au înstrăinat sau vor înstrăina bunuri sau venituri 
ale preoţilor sau bisericilor românești, să fie obligaţi a le înapoia 
numai decât; pedeapsa, pentru neascultători, va fi de 200 de 
florini, dacă sunt nobili, şi de 12 florini, dacă sunt plebei. Mai 
târziu, în 1624, la stăruința mitropolitului Dosofteiu, ce-i fusese 
recomandat spre confirmare de către Ştefan Tomșa, el scutește pe 
preoţii români de dijma din vite şi din grâne. 

Gabriel Bethlen a murit relativ tănâr, la 49 de ani, în ziua de 
45 Noemvrie 1629, în oraşul Aiud. 

Gheorghe Râkoczy I. Incă înainte de moartea lui Bethlen, 
dieta alesese pe soţia acestuia, Ecaterina de Brandemburg, ca 
principesă a Transilvaniei; prim dre- 
gător era guvernatorul Ștefan Bethlen, 
vărul lui Gabriel. Situaţia nu dură 
însă nici un an de zile: Ecaterina, 
care trecuse, în taină, la catolicism şi 
care ducea o viaţă liberă, trebui să 
abdice, spre a nu f detronată. In 
locul ei fu ales Gheorghe Râkoczy 
(Decemvrie 1630; vezi şi fig. 123). 

In primii ani de stăpânire, el își 
consolidă tronul; trebui să lupte în 
1636 împotriva fostului guvernator 
Ştefan Bethlen, care, având și spri- 
jinul pașei de Buda, revendica Tran- 
silvania pentru sine. După ce se asi- 
gură din partea aceasta, Râkoczy păşi 
mai departe, împotriva Austriacilor; 
el urmărea, ca și predecesorul său, 
să ocupe Ungaria stăpânită de Hab- 
sburgi şi să se proclame rege. În acest 
scop, făcu o alianță cu grupul de 
puteri protestante, încheind, în Aprilie 
1643, un tratat cu Suedezii; deter- ` Ze EC e 
mină apoi și pe Turci să declare răz- ` koesn I, bătută în anul 1646. 
boi Austriacilor (Decemvrie 1643). Dar, 
cu toate sforțările sale și cu toate că încheie, în primăvara lui 
1645, un tratat și cu Francezii, duşmanii împăratului dela Viena, 
el nu reuşi să-și atingă scopul şi trebui, în cele din urmă, să facă 
pace (August 1645). 

Faţă de Muntenia, Gheorghe Râkoczy a avut o politică uni- 
tară, consequentă. A sprijinit partida de boieri, în frunte cu aga 
Matei, care se ridicase împotriva Grecilor, şi odată conducătorul 
partidei ajuns domn, i-a rămas aliat până la sfârșitul vieţii, re- 
comandând chiar și urmașului său să păstreze aceeași atitudine 

(vezi şi mai sus, p. 50). Această strânsă legătură, consacrată de 
tratate mereu reinnoite, a determinat şi politica sa faţă de adver- 
sarul lui Matei, Vasile Lupu; fără să ajungă la o ruptură, relaţiile 
cu domnul Moldovei au fost însă, în general, reci. Și de o parte 
şi de alta era neincredere; Vasile Lupu făcea pe Râkoczy «vulpe 
mincinoasă » şi-l acuza că «înșeală pe Turci cu știri falşe », «vin- 
zind fum și vânt». 

Un merit deosebit își câștigă Gheorghe Râkoczy, sub raportul 
cultural, prin reorganizarea tipografiei curţii, ce fusese întemeiată 
«pe la 1565», sub loan Sigismund Szapolyay. Gabriel Bethlen 
voise și el so facă; se gândea să-i adaoge şi o secţie cu carac- 
tere chirilice spre a tipări cărţi românești; nu izbutise însă 
să-şi realizeze intenţia. În Martie 1639, sub Răkoczy, « mitro- 
politul » Ardealului, Ghenadie, se duse la Brașov, și, aducând 
litere chirilice din Muntenia — sunt la fel cu acelea ale Pravilei 
delă Govora — şi un meşter tipograf «dascălul popa Dobre», 
se începu, în tipografia curţei, din Alba-Iulia, tipărirea de 
cărţi româneşti. Prima fu un zbornic româno-slav, ieşit de sub 
teascuri «probabil în jumătatea a doua a anului 1639». Pentru 
cuprinsul lui şi a celorlalte cărţi, vezi mai departe, partea a 
doua a acestui volum, la capitolul « Tiparul ardelean în veacul 
al XVII-lea ». 

Gheorghe Râkoczy a murit la 15 Octomvrie 1648, lăsând 
ca urmaș la tron pe fiul său Gheorghe Râkoczy al Il-lea. (vezi 
fig. 124). 

Gheorghe Râkoezy al II-lea. Acesta continuă politica tatălui 
său față de domnii de dincoace de Carpaţi. Cu Matei Basarab 
reînnoi legăturile de alianţă şi prietenie, încheind două acte, la 
18 Fevruarie 1650 și la 10 Mai 1651. Cu Vasile Lupu, dimpotrivă, 
relaţiile continuară să fie reci; la prima ocazie, Râcokzy ajută 
chiar logotătului Gheorghe Ştefan să-şi răstoarne domnul și să 
ocupe el scaunul (vezi mai sus, p. 59). 

Faţă de urmașul lui Matei Basarab, Constantin Șerban, aceeași 
politică de înţelegere şi ajutor. Când seimenii se răscoală, el nu 
pregetă să treacă munţii, în fruntea armatei şi să dea singur lupta 
dela Șoplea, repurtând o biruinţă desăvârşită. În felul acesta, 
ambii domni ai ţărilor noastre îi sunt obligaţi, ceea explică 
ajutorul armat pe care i-l trimit ei în războiul din Polonia și 

Fig. 124. — Gheorghe Rákoczy II, principele Transilvaniei. Gravură în aramă, contemporană. 


358 ISTORIA TRANSILVANIEI PÂNĂ LA PACEA DELA KARLOVITZ 


soarta comună pe care o au, după sfârşitul nenorocit al acestui 
războiu. 

Am arătat că Gheorghe Râkoczy I urmărise, la un moment 
dat, coroana Poloniei. Fiul său îi calcă pe urme, numai că nu are 
destul discernământ și simţ politic ca să-şi dea seama exact de 
posibilitățile de înfăptuire. El crede că mijlocul cel mai pement 
de a obţine coroana pe care o dorea este de a se amesteca în răz- 
boiul care izbucnise în 1655 între Poloni st Suedezi, luând partea 
acestora din urmă. Se formează două tabere: de o parte Sue- 
dezii, Gheorghe Râkoczy al II-lea, Cazacii şi Electorul de Bran- 
demburg, uniți prin tratatul încheiat la 10 Decemvrie 1656, de 
partea cealaltă, Polonii şi Austriacii, cărora li se vor adăoga, 
puţin mai târziu, Turcii și Tătarii. Râkoczy dă, la 30 Decemvrie 
1656, un manifest către «adevărații patrioţi poloni» și intră 
apoi cu armata în Galiţia. În acelaşi timp, pătrund pe la Snyatin, 
alături de Cazaci, şi un detașament muntean, de 2000 de oameni, 
sub comanda căpitanului Odivoianul, și unul moldovean, tot de 
2000 de oameni, sub comanda serdarului Grigore Hăbășescu şi 
a lui Frătiţa, căpitanul de Fălciu: erau ajutoarele trimise de 
domnii noştri. 

La început, campania se desfăşoară favorabil lui Râkoczy, 
cu toată lipsa de disciplină și de coheziune a trupelor sale, 
determinată de rivalitatea între Unguri şi Cazaci. Lwowul e 
ocupat; la 28 Martie 1657 cade Cracovia; la 7 Aprilie, se sta- 
bilește legătura cu armata suedeză a regelui Carol Gustav. 
Urmează apoi ocuparea Varşoviei (23 Iunie), ajungându-se chiar 
până la Brest-Litovsk. După aceea urmează însă retragerea. 
Turcii luaseră încă din iarnă atitudine contra lui Rákoczy; 
Polonii se regrupaseră în urma rezistenţei victorioase dela mă- 
năstirea Czenstochowa ; Tătarii înaintau cu o armată nume- 
roasă. De teamă a nu fi prins, Râkoczy ajunge, la 22 Iulie, 
la o înţelegere cu Polonii — de fapt o capitulare — obligân- 
du-se să le dea 1.200.000 florini despăgubire şi lăsându-le 
drept zălog pe Ştefan Apaiiy, fratele viitorului principe al 
Transilvaniei și pe nobilul G. Gyeröffy. Apoi, împreună cu o 
mică escortă, de numai 14 persoane, se grăbeşte spre casă. În 
urma lui, armata, condusă de generalul loan Kemeny, e ata- 
cată de Tătari, la 31 Iulie, şi distrusă. Cea mai mare parte a ei, 

inclusiv comandantul, cade în robie; un detașament care plecase 
mai înainte de lupta cu Tătarii şi voia să treacă în Ardeal pe la 
Câmpulung, e urmărit de Moldoveni în munţi şi suferă de ase- 
meni pierderi foarte grele. 

Rezultatul acestei nenorocite expediţii este că  Râkoczy, 
în loc să obţină coroana Poloniei, pierde şi principatul său. 
Turcii pun la închisoare pe reprezentantul ardelean la Poartă 
și cer să fie ales alt principe. Într'adevăr, dieta, întrunită 
în Alba-Iulia, la 25  Octomvrie, proclamă, după câteva zile 
de discuţii, pe Francise Rhédey (2 Noemvrie). Turcii însă 
nu-l recunosc; ei sprijineau pe Acațiu Barcsai, român de 
origine, din Bârcea Mare (Huniedoara). În fața acestei situa- 
ţii, Râkoczy, în fruntea unei armate, obligă dieta din Mediaș 
să-l realeagă principe, în noaptea de 27 Ianuarie 1658. Re- 
zultatul e un atac al Turcilor şi al Tătarilor asupra Tran- 
silvaniei, în vară; ţara e arsă şi prădată; însăşi Alba-lulia cade 
pradă flăcărilor (6—10 Septemvrie). În asemenea condiţii, este 
ales Principe, în urma indicaţiilor marelui vizir, Acațiu Baresai 
(7 Octomvrie 1658). 

În timpul stăpânirii lui Gheorghe Râkoczy al II-lea, e de 
semnalat, în ce privește pe Românii din Ardeal, confirmarea lui 
Sava “Brancovici ca mitropolit al Bălgradului; decretul poartă 
data 28 Decemvrie 1656, puţin deci înainte de pornirea expe- 
diţiei în Polonia și vorbeşte de «modestia, integritatea vieţii şi 
destoinicia în mărturisirea credinței» celui confirmat. La înce- 
putul domniei, la 12 Aprilie 1650, Râkoczy confirmă de asemenea 
ca episcop peste Maramureş şi părţile sătmărene pe popa Savu. 
Între timp, cărţile românești continuă să apară în tipografia 
curţii. 

Acațiu Baresai. Condiţiile impuse lui Baresai de marele vizir 
erau grele: cetăţile Inău, Lugoj și Caransebeş rămâneau în stă- 
pânirea Turcilor, haraciul era sporit la 40.000 de galbeni şi se 
adăoga și o despăgubire de război de o mie de pungi. Toate ace- 
stea nu erau, evident, de natură să facă simpatic pe Barcsai 
(vezi şi fig. 125). De această atmosferă profită din nou Gheorghe 
Râkoczy; el îşi regrupează prietenii şi, prin mijlocirea lui Ioan 
Kémeny, face ca dieta din Târgul Mureş să-l recunoască iarăși 
principe (29 Septemvrie 1659). În primăvara următoare, lupta 

reincepe. Pașa de Buda ia ofensiva; armatele se ciocnesc la Gilău, 
lângă Feneș (22 Mai 1660); Râkoczy, învins și rănit greu, e silit 
să se retragă la Oradia Mare, unde, după câteva zile, moare (6 
lunie 1660). 

Restabilit pe tron, Barcsai își continuă stăpânirea câteva 
luni, până în primele zile ale anului 1661, când dieta, ne 
mai putând suporta contribuţiile excesive, se ridică împotriva 
lui și proclamă principe pe loan Kémeny. Până să se pro- 
ducă reacţiunea turcească, în vară, Acațiu Barcsai împre- 
ună cu fratele său Andrei sunt ucişi prin vicleșug — fuseseră 


Fig. 125. — Monetă de aur, de zece ducați, dela Acațiu Barcsai, bătută 
în 1659. Cântăreşte 34,8 grame. 


poftiți la o vânătoare şi acolo făcuţi prizonieri — de către 
oamenii lui Kemeny; primul piere în satul Cozma şi e în- 
mormântat în biserica de acolo, cel de al doilea e spânzurat 
la Făgăraş, dar nici Kemeny nu se putu bucura de fără de 
legea sa, deoarece Turcii, intrând cu oaste în Ardeal, îl siliră 
să se retragă și impuseră ca principe pe Mihai Apaffy. O nouă 
încercare a lui de a relua tronul, la inceputul anului 1662, îl 
costă viaţa: el cade în lupta dela Seleuşul Mare, lângă Sighi- 
şoara (22 Ianuarie). 

Neuitând glasul sângelui, Acațiu Barcsai, întocmai ca și odi- 
nioară Mihai Viteazul, se îngriji de preoţii români din Ardeal; 
el le dădu un privilegiu, scutindu-i de orice dări. 

Mihai Apatiy era înrudit cu familia Bethlen; stătuse prizo- 
nier la Tătari aproape patru ani, în urma expediției nenorocite 

din Polonia, în 1657; reîntors de puţin din captivitate, se afla 
pe domeniul său dela Ibașfalău, când îi sosi vestea că s'a ho- 
tărit alegerea sa ca principe. Proclamarea avu loc pe câmpia 
de lângă Târgul Mureş, în ziua de 16 Ianuarie 1661, comandan- 
tul armatei turceşti, Ali pașa, îmbră- 
cându-l cu caftan (vezi şi fig. 126). 

Apaffy era o fire liniştită, pașnică; 
calvin convins, a alcătuit el însuşi câ- 
teva texte bisericeşti pe care le-a ti- 
părit; iubea lectura, muzica și vână- 
toarea; nu dispreţuia însă nici petre- 
cerile şi banchetele. 

În primii ani de domnie, s'a silit 
să refacă ţara, adânc turburată de 
luptele și schimbările din ultima vre- 
me; ajutat și de soţia sa, Ana Borne- 
misa, o femeie energică, el izbuti să 
puie ordine în finanţe și să îmbună- 
tăţească starea generală. În 1664, Sep- 
temvrie, se termină, prin pacea dela 
Vasvar şi războiul dintre Turci şi Au- 
striaci, hotărându-se evacuarea Tran- 
silvaniei de către trupele sultanului 
şi ale împăratului Leopold ` acesta din 
urmă păstră însă pentru sine Sătma- 
rul, în timp ce primul rămase stăpân 
asupra Orăzii Mari, ocupate încă din Fig. 126. — Monetă de aur, de o sută 
1660. Apaffy fu recunoscut principe de ducați, dela Mihai Apafly, bătută 

al x în 1677. Are BI mm. în diametru și 
de către ambii monarhi. cântărește 347 de grame. 

Dar tocmai când lucrurile păreau 
a se fi liniștit şi o epocă mai bună, de pace şi de pro- 
gres, se deschidea, surveni o nouă complicaţie, provocată de 
intoleranța religioasă, de apăsarea fiscală şi de arbitrarul au- 
striac. O seamă dintre nemeșşii din teritoriul ungar supus îm- 
păratului, având în frunte pe «judele curiei» Francisc Ná- 
dasdy, pe banul Petre Zrinyi şi pe Francisc Frangepan, se 
revoltară ; această revoltă fu înăbușită însă, cei trei condu- 
cători fiind prinşi şi executaţi. Rezultatul fu o adevărată emi- 

grare a protestanților unguri în Ardeal unde găsiră sprijinul 
Principelui Apafiy — doritor de a ajunge rege — şi a sfet- 
nicilor acestuia, printre care cei mai de seamă erau cancelarul 
Nicolae Bethlen şi Mihai Teleki. Se hotărî să se înceapă lupta 
împotriva împăratului Leopold, pentru recâștigarea libertăţilor 
religioase şi constituționale; ea e cunoscută sub numele de lupta 
dintre Curuţi (Kurucz) şi Lobonţi (Labancz) — epitete batjoco- 
ritoare date, cel dintâi Ungurilor, cel de al doilea Austriacilor. 
Această luptă a durat mulți ani de zile și s'a caracterizat prin 
atrocități nemaipomenite: a fost o adevărată sălbătăcire, ca 
în războiul de treizeci de ani din Apus. La început, Curuţii 
avură de conducător pe Mihai Teleki, ajuns cancelar; apoi, 
în urma sugestiilor lui Ludovic al XIV-lea care, dușman al 
Austriacilor, avea tot interesul să-i sprijine, fu pus în frunte 
tânărul Emeric Tököly (1678). Se ajunse chiar la un tratat 
formal, încheiat la 27 Mai 16077, prin care regele Franţei le 
da — lui Apaffy şi Curuţilor — suma de 100.000 de souz sau 
taleri anual, — necesară întreţinerii unei armate de 15.000 
de oameni. La început se înregistrează unele succese, ocu- 
pându-se între altele, Baia Mare; Tököly, stăpân în Ungaria 
de Sus, bate monezi cu deviza «pro libertate et justitia». 
După ce însă Ludovic al XIV-lea făcu pace cu Leopold, fără 
ca să cuprindă în tratat și pe aliaţii săi din Ardeal, aceștia 
sunt bătuţi de trupele austriace şi siliți să se retragă spre 
Tisa. Atunci Tököly încheie în 1682 un tratat cu sultanul, 
obligându-se a plăti un tribut anual de 40.000 de ducați; e recu- 
noscut, în schimb, de acesta ca principe al Ungariei de sus; în 
urma mai multor succese militare, i se dă la 17 Septemvrie, chiar 
titlul de rege al Ungariei. 

În 1683 avu loc marea expediţie turcească împotriva Vienei, 
isprăvită dezastruos, mulțumită intervenţiei hotăritoare a regelui 
polon loan Sobieski. Tököly, care participase şi el la campanie, 
alături de vizirul Cara Mustafa, îşi pierdu după înfrângere, foarte 
mulţi dintre partizani; doi ani mai târziu, el fu chiar arestat, 
din ordinul sultanului şi dus la Belgrad (4 Octomvrie 1685). 
Apaffy trimisese vorbă împăratului Leopold, încă din timpul 
asediului, că a luat parte la războiu, numai fiind silit. Apoi 
el începu tratative care duseră, în cele din urmă, la tratatul 

dela Viena (28 Iunie 1686) şi la intrarea trupelor austriace în 
Ardeal. Un nou tratat, încheiat la Blaj, la 27 Octomvrie 1687, 
stipula cedarea către Imperiali a 12 cetăţi importante, furni- 
zarea de provizii şi achitarea, până la 1 Iunie 1686, a unei 
sume de 700.000 de florini. Apatiy e recunoscut ca principe al 
Transilvaniei, cu drept de moștenire pentru fiii săi; se acordă, 
în sfârşit, libertatea cultului pentru cele patru confesiuni din 
Ardeal. Dar la 9 Mai 1688 urmă un nou act prin care ţara fu 
supusă împăratului Leopold; la cele 12 cetăţi cedate, se adăo- 

Fig. 127. — Monetă de zece ducați, de aur, a orașului Braşov, bătută în 1612. 
Pe avers, stema orașului: o coroană pusă deasupra unui trunchiu eu rădăcini. 
Cântărește 34,8 grame. 


gară Sighetul Marmaţiei, Chioara, Gurghiul și Brașovul (vezi 
şi fig. 127). 

Când, la 415 Aprilie 1690, Apatiy muri, în Făgăraș, — soţia 
sa îl precedase, la 8 August 1688 — urma să ocupe tronul, 
potrivit tratatului dela Blaj, fiul său, numit tot Mihai; îm- 
păratul Leopold nu-l admise însă și dădu conducerea unui 
guvern, în frunte cu Mihai Teleki. Turcii, împreună cu Brân- 
coveanu și cu Emeric Tököly, intrară atunci în Ardeal, și după 
lupta dela Zărneşti, în care Mihai Teleki căzu, impuseră ale- 
gerea ca principe a lui Tököly (vezi mai sus p. 174). Acesta 
însă nu se putu menţine în faţa întoarcerii ofensive a Austria- 
cilor şi trebui să părăsească ţara. Transilvania ajunse astfel din 
nou în stăpânirea împăratului sub care rămase definitiv. La 
10 Ianuarie 1691, «statele » ai «ordinile » — constituind dieta — 

se întruniră spre a lua cunoştinţă de noul statut al ţării, cu- 
prins în așa numita «Diplomă Leopoldină ». Aceasta era o 
adevărată constituţie; ea a format temeiul organizării țării 
până în veacul al XIX-lea. Cele 19 puncte ale Diplomei pre- 
văd: libertatea religioasă, întărirea vechilor privilegii, alegerea 
liberă a guvernatorului şi înalților demnitari, dietă anuală, ale 
cărei hotăriri sunt sancţionate de rege, un impozit anual de 
50.000 de taleri în timp de pace şi 400.000 de guldeni în timp 
de război; Secuii sunt scutiţi de acesta din urmă, servind în 
campanie pe cheltuiala lor. 

După acceptarea acestui statut, dieta alese pe marii demni- 
tari: Gheorghe Banffy, guvernator; Grigore Bethlen, căpitan su- 
prem (comandant al oștirii!); Nicolae Bethlen, cancelar şi Ioan 
Haller, vistiernic. 

În ce priveşte pe Emeric Tököly, după unele încercări în 
Banat în primăvara şi vara anului 1691, când ocupă Caranse- 
beşul şi Lugojul, și după ce nutri la un moment dat speranța să 
ia Ţara Românească, el trebui, în cele din urmă, după pacea dela 
Karlovitz, să renunţe la acţiunea și la planurile sale. A murit 
în Asia Mică, la Nicomedia, în 1705. 

Mihai Apaity și Românii. Mihai Apaffy a avut relații bune 
cu domnii Munteniei şi Moldovei; aceștia au participat adeseaori 
cu oștile lor, alături de oştile ardelene, la campaniile Turcilor 
împotriva Imperialilor (vezi mai sus, p. 115). Ni s'a păstrat o 
bogată corespondenţă schimbată între stăpânitorii celor trei ţări 
românești precum şi între dregătorii cei mai de seamă a lor. «In 
casele familiei Cantacuzino, numele Măriei Tale e lăudat zilnic» 
scrie vel spătarul Buhuş lui Apaffy, în iarna anului 1676. Şi 
întradevăr, constatăm legături strânse între principele Tran- 
silvaniei și membrii puternicei şi numeroasei familii din Țara 
Românească. 

Faţă de Românii din Ardeal, Apaffy a arătat, în unele momente, 
o oarecare înțelegere. În primăvara anului 1662, deci chiar la în- 
ceputul domniei, a confirmat pe vlădica Sava Brancovici, care 
fusese reales de cărte protopopii din opt scaune, întruniţi în Băl- 
grad (Alba-Iulia). Apoi, la 1 Septemvrie 1663, el a reînoit privi- 
legiul acordat preoţilor români de către Acațiu Baresai, de a nu 
plăti dări, adăogând şi scutirea pentru vii, care nu fusese prevă- 

zută în amintitul privilegiu. Şi fiindcă unele autorităţi căutau 
totuşi să-i impună, principele revine, la 12 August 1666, dând 
ordin sever să înceteze abuzul. 

Tipografia românească, înființată de Gheorghe Râkoczy I, 
încetase a mai funcţiona, în urma turburărilor produse de neno- 
rocita expediţie în Polonia ; se pare că fusese distrusă sau ascunsă. 
La 24 Mai 1667, Apatfy poruncește mănăstirii din Alba Iulia 
să înființeze şcoală e tipografie românească şi să arate cine e 
vinovat că acestea nu au luat naștere mai curând. Ordinul nare 
urmare deocamdată; o revenire, peste şapte ani, nu are nici ea 
mai mult succes. Abia în 1683 constatăm că tipografia funcționa: 
în acest an apare prima tipăritură a ei, «pârga întâia », dar nu la 
Alba Iulia, ci la Sas Sebeș. 

Aceste gesturi ale lui Apaffy față de biserica românească 
din Ardeal nu erau însă desinteresate; ele urmăreau vechea poli- 
tică de captare pentru calvinism. În fond, principele era îngri- 
jorat de marele număr al Românilor și o și spune explicit în- 
tro scrisoare din 22 Mai 1676, adresată Bistriţenilor (vezi şi 
mai jos, p. 394). Pe de altă parte, față de Sava Brancovici a 
avut, spre sfârşit, o atitudine dușmănoasă, total deosebită de 
cea inițială. 

VIAŢA RELIGIOASĂ A ROMÂNILOR DIN ARDEAL 
IN VEACURILE XVII ȘI XVII 


Acceptarea Unirei cu Roma se es- 
plică prin dorința preoțimei româneşti 
din Ardeal de a ieşi odată din situaţia de 
inferioritate socială, economică şi poli- 
tică în care se afla de secole. 


Situaţia Românilor din Ardeal, în veacurile XVII şi XVIII, 
este din cele mai grele. Potrivit actului din 1437 şi a diferitelor 
e constituţiuni » elaborate după aceea, ei nu formează o o naţiune » 
în înţeles juridic, cu drepturi politice, așa cum sunt nobilii, Secuii 
şi Sașii; ei nu au deci nici reprezentanţi în dietă şi în guvern, 
nici organ politic propriu. Cu atât mai mare este însemnătatea 
Bisericii în viaţa fraților noștri de peste munţi. Vlădica din Dal. 
grad este nu numai conducătorul spiritual al lor dar și cel politic, 
el ţine, deci, într'o anumită măsură, şi locul comnului din Țara 
Românească şi Moldova ; episcopii, protopopii şi popii ţin şi locul 
dregătorilor, mari sau mici. Clerul din Ardeal, din cauza împre- 
jurărilor specifice de acolo. a avut întotdeauna și un rol laic accen- 
tuat, mult mai accentuat ca dincoace de munţi. « Domnul Părin- 
tele » e, în această privinţă, o expresie caracteristică: ea arată 
limpede îmbinarea de atribuţii. Fenomenul se poate urmări în toată 
perioada modernă şi contemporană, până la Statutul lui Şaguna 
inclusiv. 

« Mitropolia » din Bălgrad în veacul al XVII-lea. După biruinţa 
dela Șelimbăr, Mihai Viteazul numise pe Joan dela Prislop păstor 
al tuturor Românilor din Ardeal și-i hotărise drept reşedinţă 
mănăstirea pe care o clădise cu mai puţin de trei ani în urmă 
la Alba Iulia, în afara zidului cetăţii (vezi şi vol. II, p. 325). 
Intro scrisoare autogrată, loan se intitulează: «macrite ee (cu 
mila lui Dumnezeu) Ioan Vlădica ot Belgrad» (Alba-lulia); în 

actele urmaşilor săi, găsim, pentru institutie, titulatura de « Ar- 
hiepiscopia şi Mitropolia Bălgradului, Vadului, Silvașului, Făgă- 
rașului, Maramureșului și Ter Ungurești, iproci » Titlul de « mi- 
tropolie » şi « mitropolit » este însă contestat de unii cercetători 
ai vremii noastre. La Alba Iulia — susţin ei — n'a fost decât un 
scaun episcopal, nu metropolitan; cei ce l-au ocupat au fost epi- 
scopi, nu mitropoliți. Argumentele invocate în sprijinul acestei 
teze sunt pe deoparte împrejurarea că o mitropolia » nu are epis- 
copi sufragani adică deprinzând de dânsa, pe de altă parte însuşi 
titlul pe care și-l dau o seamă dintre titularii ei, de pildă Sava 
Brancovici care se iscăleşte numai a Piscup Sava», iar nu arhie- 
piseop sau mitropolit. Se poate adăoga în acelaşi sens și formularul 
de alegere al lui Atanasie Anghel, alcătuit la Bucureşti, în care 
se spune: «De vreme ce arhiereul care era mai denainte vreame 
la episcopia Ardealului anume Teofil, i s'au săvârşit viaţa şi 
episcopia au rămas văduvă, făr'de stăpân şi al ei arhiereu... ». 
E drept că alte formulare vorbesc de « mitropolia », şi « mitro- 
politul Ardealului » după cum iarăşi e drept că o sumă dintre 
ierarhii care ocupă scaunul dela Bălgrad îşi zic şi se iscălese a mi- 
tropoliți » şi « arhiepiscopi ». Concluzia ni se pare a fi următoarea: 
juridiceşte, după canoane, nu există, în veacul al XVII-lea, o 
mitropolie de Alba Iulia, ci numai o episcopie; de fapt însă, prin 
mărimea teritoriului asupra căruia își întinde jurisdicţia și prin 
însemnătatea ei, ea poate fi socotită — şi a şi fost — ca mitropolie. 

Urmașii lui loan de Prislop până la Sava Brancovici. Nu se 
cunoaşte chipul în care s'a sfârşit păstoria lui loan de Prislop, 
nici anul acestui sfârşit, constatăm numai că în 1605, la 23 Sep- 
temvrie era ca «suprem superintendent și episcop » un Spiridon 
căruia, principele Ştefan Bocskay îi supune «toate bisericile 
românești aflătoare în orice comitate şi locuri ale acestei ţări a 
Transilvaniei şi ale părţilor regatului Ungariei supuse Transil- 
vaniei » fără a atinge însă drepturile altuia. Ceea ce înseamnă 
că, după toate propabilităţile, mai era încă un episcop. Intr'adevăr, 
întâlnim la 13 Martie 1606, la Brașov, pe un Teoctist, despre 
care aflăm că a făcut o cârjă de argint pentru o mitropolia » sa 
din Bălgrad. Nu ştim cât a păstorit acesta din urmă ; știm însă că 
Spiridon e întărit ai de Gabriel Báthory care-i dă şi Maramureșul; 
ultima menţiune e din 1609. 

Intâlnim după aceea, în scaunul episcopal din Bălgrad, în 
1614, pe Teofil venit dela mănăstirea Prislopului; la 21 Fevruarie 
1515, Gabriel Bethlen îl numește episcop al Vadului; era «om 
învăţat, cu viaţă cucernică şi moravuri curate ». Urmagul lui Teofil 
e Dosofteiu, venit din Moldova și sprijinit de Ştefan Tomșa, 
domnul acelei ţări. Intr'o însemnare pe o evanghelie slavă el își 
zice «Eu vlădica Dosofteiu ce am fost în Roman şi Huşi şi mai 
mare peste toate mănăstirile ţării Moldovei, aşijderea vlădică în 
Ardeal și în Maramureş; şi am fost în ţinutul Sacmarului, până la 
Dobriţin ». Bun gospodar, Dosofteiu cumpără pentru a mitropolia » 
din Bălgrad moşia Beca, nu departe de Teiuş. Păstoria lui ţine până 
în vara anului 1627; la 4 Iunie, el prezidează soborul convocat la 
Bălgrad care se ocupă de felul «cum trebuiaște a ţinea legea lui 
Dumnezeu pentru ispăşenia sufletului »; la 17 Octomvrie, găsim, 
în locu-i, pe Ghenadie, nobil român din Brad, numit, în mirenie, 
Gheorghe (vezi şi fig. 128). Sub acesta (1627—3 Septemvrie 
1640), şi sub urmaşii săi Jorest (1640—1643), originar, ca și Do- 
solteiu, din Moldova, şi Simion Ștefan (1643—1656, după 22 Mai) 
acțiunea de câştigare a Românilor ardeleni pentru calvinism, se 
intensifică. Ea are, evident, tot sprijinul principilor Transilvaniei, 
aderenţi ai acestei confesiuni. Vlădica nostru e supus «superin- 
tendentului » calvin; se fixează şi o serie de puncte sau «con- 
dn pe care el trebue să le țină; dela cinci la început, numărul 
lor se ridică la nouăsprezece. Prima condiţie este ca slujba să fie 
în româneşte, potrivit normei protestante şi calvine care cere limbă 
naţională în biserică. Această «condiție» ne-a fost folositoare, 
de fapt; ea a determinat tipărirea de cărți bisericești în Ardeal, 
în veacul al XVII-lea, așa după cum se întâmplase pentru aceeaşi 
pricină, şi în veacul anterior. 

Sava Brancovici. Urmașul lui Simion Ştefan este, fără îndoială, 
ligura cea mai de seamă a bisericii ardelene, între 1600 şi 1700. 
Născut la Jnău «pe la 1620 » dintr'o familie de clerici (cf. mai jos, 
p. 372) şi primind, la botez, numele de Simion, Sava Brancovici 
a început ca preot şi protopop în orașul natal. Era un om umblat 
— fusese prin Ungaria și în Ţara Românească —un cărturar și 
un temperament politic: în tinereţe se luptase cu Turcii, mai 
târziu, se va amesteca în țesătura de intrigi și interese ale vremii, 
care-i va aduce, la urmă, şi căderea. Fratele său, Gheorghe Bran- 

covici, de asemenea o personalitate remarcabilă, a știut să câştige 
încrederea principelui Mihai Apatiy, care-l numește reprezentant 
al ţării la Stambul. Intre cei doi frați au fost legături strânse; 
ei s'au ajutat reciproc, în diferite împrejurări. 

Ales de către sinodul întrunit în vara anului 1656, ca succesor 
al lui Simion Ștefan, Sava trece în Ţara Românească unde se 
călugărește și e sfinţit episcop de către mitropolitul Ştefan, la 25 
Septemvrie ; peste trei luni, la 28 Decemvrie, el e întărit de către 
Gheorghe Râkoczy al II-lea. Avea sub ascultarea sa pe toți Ro- 
mânii din Transilvania, Banat, Maramureş și părțile ungurești, 
afară de aceia din ţinutul Făgărașului: e cea mai întinsă jurisdicție 
pe care a avut-o până atunci vreun episcop de Bălgrad. lnlocuit, 
pentru scurt timp sub Baresai, pe care îl părăsise, trecând iarăşi 
de partea lui Râkoczy, Sava e confirmat şi de loan Kemeny; 
sub Mihai Apafiy, un sobor îl realege din nou, cu unanimitate, 
vlădică; confirmarea principelui urmează la 23 Aprilie 1662. 

Păstoria lui Sava durează până în 1680. In Ianuarie 1668, 
ei pleacă, împreună cu fratele său Gheorghe şi cu încă zece înso- 
titori în Rusia, la curtea ţarului; e primit bine de acesta, la Mos- 
cova, dăruit cu bani şi vesminte bisericești; capătă — favoare 
rară — și un privilegiu care-i da dreptul de a veni la fiecare șapte 
ani după ajutor. Intors în Ardeal, el are să lupte cu tendinţele 
de cotropire ale calvinilor și izbutește, la 30 Decemvrie 1675, să 
obțină anularea ordinului prin care intreaga biserică românească 
fusese pusă, la 14 lanuarie 1674, sub ascultarea și conducerea 
superintendentului lor. Această luptă, dar mai cu seamă amestecul 
său în chestiunile politice externe, îi aduce însă căderea. Se face 
o anchetă, se strâng de pretutindeni acte și mărturii, formând 
un dosar voluminos și la 2 Iulie 1680, cazul său e înfăţişat sino- 
dului la Bălgrad. E acuzat de imoralitate și de rea gospodărie a 
bunurilor episcopale — în realitate altele erau pricinile urmăririi, 
dar acelea nu se puteau formula. Sinodul, docil, îl condamnă să 
De scos «din diregătoria episcopească » şi dat «pe mâna magis- 
tratului din afară » spre a justifica averea irosită. Sava este depus, 
apoi închis și — supremă umilință — bătut. Eliberat prin inter- 
venţia energică a lui Șerban Cantacuzino, el nu mai trăește mult; 
bătrân și bolnav, închide ochii în 1683, înainte de 1 Mai; la această 
dată, fratele său Ghoerghe dăruieşte bisericii din Veștem, lângă 

Sibiu, o evanghelie, preoţii lăcașului urmând, în schimb, să pome- 
nească la liturghie pe «răposatul Sava, mitropolitul Ardealului ». 

Urmașii lui Sava. Episcopii din Inău, Făgăraș și Maramureş, 
Urmașii lui Sava, un Josif Budai (1680—1682), un Ioasaf, grec de 
origine, recomandat de domnul Țării Românești (1682), un Sava 
din Veştem (1682—1685), un Varlaam (1685—1692), sunt ierarhi 
fără mare însemnătate, supuși calvinilor, şi, în partea ultimă a 
acestei perioade, după ocuparea Transilvaniei de Austriaci, cato- 
licilor. De semnalat e doar, sub Varlaam, introducerea în biserica 
noastră, a «juraților » și a «gocimanilor » (Gottesmann) — insti- 
tuţie calvină — pe lângă scaunele protopopești; aceștia sunt ase- 
menea epitropilor de dincoace de munţi: ei «poartă grija bisericii » 
adică o administrează sub raportul material. 

Alături de episcopii de Bălgrad, întâlnim, în cursul veacului 
al XVII-lea, episcopi români şi în alte părţi ale ținutului de peste 
Carpaţi. Astfel în «părțile ungurești », găsim pe un Sava, din 
familia Brancovici, între 1606—1627 ; reşedinţa și-o avea la /nău 
şi la Lipova, în Banat; după el urmează un nepot, Lazăr, cu numele 
de călugărie Longhin; acesta şi-a sfârşit zilele în Muntenia, la 
mănăstirea Comana. 

Ținutul Făgărașului are, sub raportul conducerii bisericești, 
o situaţie specială, așa cum avusese și sub cea politică: uneori el 
depinde de episcopul de Bălgrad, alteori însă nu. Sub Gabriel 
Bethlen şi sub Râkoczești, el ascultă, în genere, de superintendentul 
calvin. Câteodată, i se dau şi conducători bisericești locali: astfel 
e protopopul Ștefan din Berivoiul Mare, în 1647, şi ceva mai 
târziu, episcopul Daniil (1661—1672), adus din Moldova. 

Şi în Maramureș, revendicat, sub raportul jurisdicției, în veacul 
al XVII-lea, atât de vlădicii din Bălgrad cât și de episcopii ruteni 
din Munkács, constatăm uneori episcopi locali; cel mai de seamă 
dintre ei este, fără îndoială, Iosif Stoica, nobil român băștinaș, 
hirotonisit în Moldova. Bun teolog, cărturar de seamă, el a scris 
o epistolă contra Unirii cu Roma ; păstoria lui începe în anul 1690. 

Cauzele unirei cu Roma. Îndată ce Ardealul ajunse în stăpânirea 
Austriacilor, acţiunea şi propaganda calvină trebui să cedeze în 
fața celei catolice, sprijinite de Habsburgi. Atenţia noilor pro- 
pagandişti se îndreptă și de data acesta în special asupra Români- 
lor: ei formau doar majoritatea populaţiei din provincia recent 

câștigată şi apoi prin ei se putea contrabalansa influenţa Ungurilor 
calvini, intoleranţi şi exclusivi. Acţiunea de câştigare a Românilor 
pentru catolicism n'a fost inspirată deci numai de motive reli- 
gioase, de pasiunea prozelitismului, dar și —am spune chiar: mai 
ales — de un calcul politic: acela de a dispune în orice moment de 
o masă capabilă să impresioneze, prin număr și vigoare, pe cei- 
lalţi locuitori ai țării, făcându-i astfel docili la ordinele Vienei. 

Dacă, pe de altă parte, propaganda misionarilor iezuiţi a 
găsit ecou în rândurile preoţimii românești din Ardeal, faptul se 
explică iarăși nu prin vreo nemulțumire a acestei preoţimi faţă 
de vechea credinţă, care sar fi dovedit cumva insuficientă, ci 
prin dorinţa ei de a eși odată din situația de inferioritate socială, 
economică şi politică în care se afla de atâta vreme. Întadevăr, 
în Ardeal, între confesiunile legal recunoscute sau —cum se 
spunea atunci — «recepte » cea ortodoxă nu era cuprinsă; de 
drepturi se bucurau numai confesiunea catolică și cele trei con- 
fesiuni reformate: luterană, calvină şi unitară sau antitrinitară. 
Pe de altă parte, Românii nu erau recunoscuţi nici ca «naţiune » 
în sens politico-juridic, aşa cum erau nobilii, Saşii și Secuii; n’a- 
veau deci reprezentanţi în dietă şi în guvern. Situaţia lor şi a con- 
ducătorilor lor spirituali, era din cele mai grele, aceea a unor 
«toleraţi >. Acesta e chiar termenul care se întrebuinţează atunci 
în mod curent și care se întâlnește în aşa zisele « Constituţii apro- 
bate» ale ţării din veacul al XVII-lea. Iată ce citim într'una 
din aceste Constituţii: a Locuitorii ce se ţin de secta Românilor 
sau Grecilor se suferă provizoriu în ţară (pro tempore), până le 
va plăcea principilor și pământenilor ţării » (usque ad benepla- 
citum Principum et Regnicolarum: Approb. Const. I, 1, 13). 
Până acolo se mersese în urma celor întâmplate la 1437 e 1514, 
(vezi vol. II, p. 308—312) cu ura şi intoleranţa: noi, băștinașii, 
anteriori tuturora pe pământul Ardealului, noi cei mai numeroşi, 
noi care tineam, cu munca şi banii noştri, Statul, noi eram socotiți 
ca «toleraţi» în propria noastră ţară! Țăranii ajunseseră să mun- 
cească aproape numai pentru «domnii de pământ», preoţii erau 
puși la dări şi la munci umilitoare. Şi situaţia mergea înrăută- 
ţindu-se, sarcinile deveneau din ce în ce mai mari. 

Se înţelege așa dar de ce, atunci când propagandiștii catolici 
au propus conducătorilor spirituali ai românimii din Ardeal 

unirea cu Roma, în schimbul acordării unei situatii identice cu 
aceea pe care o.aveau slujitorii celorlalte culte, legal recunos- 
cute, ei au găsit un teren favorabil. Mai ales că au avut și 
dibăcia să nu ceară schimbări în formele exterioare ale credinței 
şi cultului, că au lăsat mai totul la fel ca înainte. Modificările 
introduse nu izbeau pe credincioşi, nu schimbau nici felul de 
viaţă al preoţilor, mărginindu-se numai la unele chestiuni dog- 
matice. 

Unirea cu Roma. Teofil și actul din 21 Martie 1697. Propaganda 
catolică se intensifică sub urmașul lui Varlaam, anume Teofil. 
Acesta, fiul preotului Simion Szeremi din Teiuș, român de ori- 
gine nobil, fusese hirotonisit la Bucureşti, la 18/28 Septemvrie 
1692. Confirmat de guvernatorul Banffy, la 18 Decemvrie, când 
trebue să accepte şi cele nouăsprezece « condiţii » (vezi mai sus, 
p. 369), el ajunge, cu timpul, la concluzia că între tutela calvină, 
care nu aducea clerului şi poporului român niciun folos şi cea 
catolică, legată de o serie de avantagii, e de preferit aceasta din 
urmă. De aceea, el convoacă un sinod la Alba Iulia, în Fevruarie 
1697, în care se hotărăşte Unirea cu biserica romano-catolică. În 
acest sens se redactează, la 21 Martie 1697, un act care e trimis 
împăratului Leopold şi arhiepiscopului Ungariei şi în care se 
arată condiţiile unirii. Papa e recunoscut ca șef văzut al întregei 
biserici creştine ; se admite, în afară de rai şi de iad, şi existenţa 
purgatoriului «în care se ţin sufletele cele necurăţite încă şi se 
curăţă »; pentru împărtăşanie e suficientă azima (sau pâinea 
nedospită) ; în sfârşit, la «Crez » se adaogă « filioque » adică Duhul 
Stânt purcede şi dela: Fiul, nu numai dela Tatăl. În schimb, Teofil 
şi clerul român cer: «Ca preoţii şi dregătorii bisericești de ritul 
grec să se bucure de toate acele privilegii și drepturi de care se 
bucură » preoţii confesiunilor «recepte »; «ca în fiecare sat unde 
se află preot, să aibă biserica casă parohială »; «ca preoţii să 
depinză... de Episcop, iară nu de laici ca până acum». Asupra 
autenticităţii acestui act s'au formulat bănuieli, fără să se aducă 
însă vreo dovadă hotăritoare. Oricum ar sta lucrurile — impresia 
noastră este că actul e autentic, — Unirea nu s'a perfectat însă 
atunci, deoarece Teofil, după ce dă incă un act, similar în Iunie, 
moare în a doua jumătate a anului 1697; testamentul său poartă 
data 12/22 Iulie. 

Atanasie. Desăvârşirea Unirii. În scaunul vacant, e ales Ata- 
nasie — Anghel din botez — fiu de preot nobil, ca şi predecesorul 
său. Hirotonisirea are loc, după obiceiu, în Ţara Românească, 
la 1 Fevruarie 1698; cu acest prilej, Atanasie făgădueşte «câte 
tocmeale ce are scaunu acesta a Ungrovlahiei să le păzesc ne- 
schimbat întru toată eparhia mea ». El iscăleşte şi instrucţiunile 
şi normele ce i se dau de către patriarhul Ierusalimului, prezent 
şi el la hirotonisire; își ia de asemenea angajamentul ca, în caz 
de nedumerire, să se adreseze întotdeauna mitropolitului din 
București. Cu toate aceste măsuri de precauţie, Atanasie nu 
poate fi împiedecat să meargă pe drumul croit de Teofil. La 14 
Aprilie 1698, apăruse un rescript imperial adresat guvernului 
din Ardeal în care se spunea că preoţii români cari se vor pro- 
nunţa pentru Unire, «se vor bucura de privilegiile preoţilor ca- 
tolici »; ceilalți vor rămâne în starea în care se află. Era o invi- 
tație în toată forma, având garanţia cuvântului împărătesc. Începu 
deci să circule în Ardeal o listă de adeziune, pe care o iscăliră 38 
de protopopi; pe temeiul ei, se redactă apoi, cu colaborarea lezui- 
Ho, manifestul pentru unire, din 7 Octomvrie 1698, în mănă- 
stirea Sfintei Treimi din Alba lulia; el poartă iscăliturile celor 38 
şi pecetea «mitropoliei », nu însă și iscălitura lui Atanasie. Urma- 
rea fu diploma din 16 Fevruarie 1699 a împăratului Leopold prin 
care, primindu-se şi întărindu-se Unirea cu Biserica romano-cato- 
lică, se acordă Bisericii unite, clerului şi averii acesteia toate 
drepturile, privilegiile şi imunităţile Bisericii catolice ` preoţii uniţi 
sunt scutiți de iobăgie, de clacă sau robotă şi de toate pre- 
staţiile umilitoare: e așa zisa primă diplomă leopoldină. 

Atanasie nu iscălise manifestul şi continua să aibă legături 
cu Brâncoveanu dela care primi chiar, la 45/26 Iunie 1700 mo- 
şia dela Merișani (Argeș). Curtea împărătească îl chemă atunci la 
Viena; aci el fu chestionat și «purificat», iscălind apoi un act 
prin care afirmă «stăruința, sinceritatea şi tăria» lui faţă de 
Unirea cu Roma (20 Martie 1701). În urma acestei declaraţii 
solemne, el e hirotonisit episcop al Românilor din Ardeal (25 
Martie); mai înainte cu câteva zile, primise titlul de consilier şi 
un lanţ de aur cu chipul lui Leopold. Totdeodată, împăratul 
dădu, la 19 Martie 1701, încă o diplomă, prin care, reînnoindu-se 
drepturile acordate mai înainte, se specifică de asemenea, la 


376 VIEAȚA RELIGIOASĂ A ROMÂNILOR DIN ARDEAL 


punctul trei, că ţăranii şi locuitorii români în genere cari se vor 
uni cu biserica romano-catolică, nu vor mai fi, pe viitor, socotiți 
drept toleraţi, ca până atunci, «ci vor fi primiți între staturile 
țării, ca ceilalți fii catolici at patriei». Această a doua diplomă 
leopoldină va îi invocată în tot cursul luptei duse de Românii 
ardeleni in veacul al XVIII-lea; guvernul şi staturile ardelene 
nu vor voi s'0 ţie în seamă însă, sub cuvânt că ea n'a căpătat 
niciodată valoare de drept, cele trei «naţiuni » protestând împo- 
trivă-i, cu prilejul publicării ei, în dieta din Alba Iulia, la 
15 lunie 1703. 

Instalarea lui Atanasie avu loc, cu fast oficial, la 25 Iunie 
1704, în lăcaşul zidit mai bine de o sută de ani înainte de Mihai 
Viteazul, la Bălgrad. Se produse, ce-i dreptul, la ușa bisericii, o 
manifestaţie ostilă, din partea unui preot și a doi mireni ortodocşi ; 
urmară, mai târziu, afurisania lui Calinic, patriarhul Constanti- 
nopolului, care numi pe episcopul unit o Satanasie », aceea a lui 
Dositei, patriarhul Ierusalimului și cealaltă a lui Teodosie, mi- 
tropolitul Țării Românești. Faptul însă — unirea cu Roma — 
rămase şi odată cu ea şi despărțirea obștei româneşti din Ardeal în 
două, deci slăbirea ei. E adevărat că, mai târziu, se produseră 
şi unele urmări favorabile, sub raportul cultural; până atunci 
însă, avură loc o serie de turburări și frământări confesionale, 
element necunoscut mai înainte în viaţa poporului nostru. 

Atanasie păstori până în ziua de 19 August 1713, când închise 
ochii, fără să aibă vreun Român la căpătâiul lui ; se rostiră în schimb 
două cuvântări, de către lezuiţi: una în latinește, alta în ungureşte. 

Reacţia contra Unirii. Chiar dela început, de pe când Ata- 
nasie era dus la Viena, în 1701, se ridicară voci contra Unirii. 
Aceasta era considerată — și pe bună dreptate — ca fiind numai 
un mijloc de a se îmbunătăţi situaţia clerului; poporul ţinea la 
vechea «lege». In privinţa aceasta, sunt caracteristice cuvintele 
lui Pater Jonas, negustor român din Sibiu, trimise, la 13/24 Martie 
1701, lui Atanasie: «Iară leagea — spune el—au rea avem, au 
bună, nemica nu vom mişca, nici avem a primi mai mult, până nu 
va fi cu voia şi a tuturor mireanilor, nu numai a popilor. lar de 
primeaști Sfinţiia Ta şi popii, numai voi să fiţi, iar noi nu vom fi ». 

Un nobil român, Gabriel Nagszegi, ce se intitula reprezentant 
al ortodocșilor faţă de guvern şi stat, protestează cu energie, la 

25 Septemvrie 1701, împotriva luării celor două biserici din Alba 
Julia de către uniţi. Acest protest stârneşte mare vâlvă; autorul 
lui e închis și rămâne astfel până la 20 Septemvrie 1706, făcân- 
du-i-se şi proces; pentru liniştirea spiritelor, împăratul însuşi 
e nevoit, să dea, la 12 Decemvrie 1701, un edict care e «un ade- 
vărat decret de toleranță » religioasă; tipărit în latineşte şi în 
românește, această de a doua versiune însă tot cu litere latine, el 
accentuează că se lasă libertate deplină locuitorilor în ce priveşte 
unirea cu vreuna din cele patru confesiuni «recepte » sau rămâ- 
nerea în vechea confesiune ortodoxă. 

Preoţii cari nu primiseră unirea şi cari reprezentau în 1716 
a şasea parte din numărul total: 456 față de 2747, îşi găsiră un 
exponent în Joan Țirca; acesta, partizan af lui Francisc Râkoczy 
II, care se ridicase contra Austriacilor (vezi mai jos, p. 394), fu 
aşezat de către protectorul și şeful său episcop la Bălgrad, în 
1707, în locul lui Atanasie. Când Râkoczy trebui să se retragă 
spre nord, Tea — acum ca episcop purtând numele de lov — îl 
urmă și fu instalat episcop în Maramureș, în locul lui Iosif Stoica. 

Ţara Bârsei și Brașovul se dovediră în special refractare Unirii. 
La 5 Mai 1723, ortodocșii din Braşov declară «cu glas mare» că 
sunt, fiii bisericii Răsăritului «de care sfântă credinţă nici sabia, 
nici focul, nici închisoarea, nici sărăcia, nici nevoia, nici foamea, 
nici goana, nici moartea să nu ne poată despărţi ». (vezi şi fig. 129). 

O altă regiune unde Unirea se izbi de o rezistenţă îndărătnică fu 
aceea a «Mărginenilor », de lângă Sibiu. De aci, se ridicară figuri re- 
marcabile ca ţăranul Nicolae Oprea din Sălişte care merse şi la Viena, 
în 1748, stând acolo mai mult timp şi făcând o serie de petiţii 
către Maria Tereza pentru ca, în cele din urmă, să fie închis în tem- 
niţă, la Kufstein, şi să moară acolo, după decenii de suferinţă. Tot 
din această regiune s'au ridicat, pe la jumătatea veacului al XVIII, 
preotul Joanes din Galeş care moare de asemenea în închisoare, 
preotul Ioan din Aciliu şi protopopul Ioan din Sălişte care e un 
adevărat «spiritus rector» al ortodocșilor pe la 1759—4760. 

În sfârşit, cea de a treia regiune ostilă Unirii era în Munţii 
Apuseni, în Zarand, vechiu centru de apărare românească. 

Rezistenţa populaţiei din Ardeal împotriva Unirii a fost însu- 
ileţită de apariţia, în 1744, a unui călugăr Visarion Sarai; acesta, 
sârb de origine, trecu prin Banat şi intră, în Martie, pe la Dobra, 


378 VIEAȚA RELIGIOASĂ A ROMÂNILOR DIN ARDEAL 


în Huniedoara. De aci, el se îndreptă spre Deva, după aceea, prin 


‘Tig. 129, — Cruce din lemn de chiparos, ferecată 
în argint, dela biserica Sf. Nicolae din Braşov, 


Sălişte, la Sibiu, vorbind ţăra- 
nilor, prin sate și pe drum şi 
întărindu-i în vechea credinţă. 
Prins de autorităţi, fu dus sub 
escortă la Viena, de unde i se 
pierdu urma. Deşi prezenţa lui 
a fost de foarte scurtă durată, 
totuşi influenţa exercitată asu- 
pra mulțimii s'a dovedit însem- 
nată ; din cauza aceasta, se și 
institui în 1746 un regim de 
teroare şi de prigonire contra 
ortodocșilor. Și mai însemnată 
a fost acţiunea desfășurată, 
peste un deceniu și jumătate, 
de călugărul Sofronie, originar 
din satul Cioara (judeţul Alba), 
Acesta își durase un mic schit 
în pădure, având pe lângă el 
şi câțiva copii la învăţătură, 
Autorităţile din Vinţ îi distru- 
seră însă lăcașul în 1757 şi-l 
siliră să fugă. El petrecu câtva 
timp prin judeţul Huniedoara, 
până când fu prins şi închis în 
satul Bobâlna. De aci îl scăpă 
o ceată de vreo 5—600 de ţă- 
rani români, înarmaţi cu mă- 
ciuci şi conduși de protopopul 
loan din Sălişte (13 Fevrua- 
rie 1760). 

Sofronie se refugie atunci în 
Zarand, unde se putea apăra. 
Bisericile uniţilor începură să 
fie ocupate ; mişcarea se întinse 
şi în sudul Ardealului și în câm- 
pie şi pe cursul superior al Mu- 

reşului, unde se remarcă protopopul Jon din Sadu, zis și Popa Tunsu. 
Prins din nou, în Abrud, Sofronie e liberat pentru a doua oară de 
țăranii strânşi în mare număr. In cele din urmă, cetele lui atacară 
Blajul, în August 1760, silind pe Episcopul unit Petru Pavel 
Aron să fugă la Sibiu. Culminarea mișcării fu sinodul convocat 
de Sofronie la 14/25 Fevruarie 1761, în Alba Iulia; aci se aprobă 
o incheiere, în 19 puncte, prin care se cerea, în primul rând, liber- 
tate religioasă, consultarea ţării în vederea numirii unui episcop 
ortodox şi eliberarea celor închişi. In urma acestui fapt, Curtea 
dela Viena care urmărea, prin Consiliul ei de Stat, cu multă 
atenţie, problema confesională românească, se hotări să inter- 
vină. Ea trimise în Ardeal pe generalul Buccow, cu forțe inde- 
stulătoare, numindu-l totodată şi preşedinte al comisiei instituite 
pentru cercetarea şi înlăturarea certurilor religioase. Se decise să 
se facă o conscripţie generală a aderenţilor celor două confesiuni; 
ea avu loc (Mai 1761 — primele luni din 1762) şi e cunoscută sub 
numele — barbar — de «dismembraţia legii». Deşi nu se păstră 
pretutindeni deplină obiectivitate, rezultatul fu că din 152.886 de 
familii românești, 127.712 se declarară ortodoxe şi numai 25.174 
unite; dacă s'ar fi procedat imparţial, numărul acestora din 
urmă ar fi fost — după ultimele cercetări — numai de 11.907 
adică 7,7%, din populaţia totală. Aceste cifre arată de ce se 
putea vorbi la Viena, in Consiliul de Stat, de «eşuarea» (« Schei- 
tern») Unirii. Lui Sofronie i se intentă proces; sentința: 5 ani 
închisoare, nu putu fi însă executată, deoarece el trecuse din 
timp în Muntenia, unde ajunse egumen la mănăstirea din Curtea 
de Argeș. 

Episcopii ortodocşi din veacul al XVIII-lea. Odată cu Buccow, 
sosi în Ardeal și episcopul ortodox de Buda, Dionisie Novacoviri, 
sârb de origine și diplomat al Academiei Teologice din Chiev, pe 
care Împărăteasa Maria Tereza hotărise să-l numească şi episcop 
pentru Românii nennt, Intr'adevăr, aceștia, după ce Atanasie 
primi Unirea cu Roma, nu mai avură, timp de șase decenii, un 
episcop al lor, recunoscut de curtea dela Viena; singurul ierarh 
legal, în tot acest răstimp, fu episcopul unit; catolicismul n'avea 
niciun interes să întărească poziţia ortodocșilor. Rămași fără 
păstor, aceştia se îndreptară spre mitropolitul sârbesc dela Kar- 
lovitz. Inceputul îl făcură Brașovenii cari şi trimiseră delegaţii 

lor la congresul naţional sârbesc din 1743 precum şi la congresele 
electorale din 1748 şi 1749. Urmară apoi Făgărăşenii cari cerură, 
la 28 Noemvwrie 1747, mitropolitului să De luaţi e ei sub juris- 
dicţia sa. Evident, legăturile cu Muntenia şi cu Moldova conti- 
nuară ; nu mai putea fi însă vorba de legături oficiale, recunoscute 
de Stat, aşa cum era înainte de Unire. Pe timpul prigoanei reli- 
gioase, se făcură intervenţii și în Rusia, la curtea ţarului, spre a 
interveni în favoarea celor urmăriţi. Protopopul Nicolae Pop luă 
drumul într'acolo, pornind la 17 Noemvrie 1749; îi urmă un că- 
lugăr Nicodim care merse de două ori în Rusia, odată în 1751, 
a doua oară în 1757. Țarina Elisabeta interveni într'adevăr, prin 
ambasadorul ei dela Viena; ea îndemnă, apoi, ceva mai târziu, 
în 1758, pe credincioşii din Ardeal să ceară un arhiereu al lor, 
făgăduindu-le că le va trimite unul dela Moscova. Pentru a pune 
capăt agitaţiei religioase, care sub Sofronie din Cioara atinsese 
maximum, Maria Tereza hotărî să numească un ierarh și pentru 
ortodocşi. Fu trimis deci Dionisie Novacovici; decretul prin care 
acesta e numit episcop exempt (adică nedepinzând de vreun mi- 
tropolit!) al Românilor din Transilvania poartă data de 13 Iulie 
1761. Instalarea avu loc la Braşov, la A Septemvrie; ca reşedinţă 
i se fixaseră Zeche Braşovului; Novacovici nu voi să rămâie aci 
însă — Braşovenii îl primiseră rece — ci își luă o locuinţă la poarta 
Cisnădiei, aproape de Sibiu. 

Novacovici păstori până în 1767, Decemvrie 8, când îl ajunse 
moartea. Invăţase, după numire, românește; a scris și o carte de 
liturgică, în limba română și sârbă, precum şi unele studii contra 
propagandei unite. 

Scaunul vacant e girat apoi câtva timp de vicarul loan Gheor- 
ghievici, după care e numit episcop Sofronie Chirilovici, tot sârb 
şi el, avându-și reședința la Sibiu. Păstoria acestuia durează 
dela 1 Decemvrie 1770 până în 1783. In Ardeal a stat însă, de fapt, 
numai până în 1773, mutându-se apoi la Buda şi, mai târziu, la 
Timişoara; a avut ca vicar, în această ultimă perioadă de zece 
ani pe loan Popovici din Hondol. 

După Sofronie Chirilovici, Împăratul Iosif al II-lea, numeşte 
dintre cei trei candidaţi propuşi de mitropolitul de Karlovitz 
Moise Putnic, pe Ghedeon Nichitici, tot un Sârb (6 Noemvrie 
1783). Instalat la 12 Iulie 1784, el ocupă scaunul episcopal până 

la 6 Decemvrie 1788, data morţii. In această vreme erau în Ardeal 
940 de parohii ortodoxe, împărţite în 31 de protopopiate. 

Urmașul său e Gherasim Adamovici, una din figurile remar- 
cabile ale bisericii noastre din Ardeal. Deşi Sârb și el— toţi 
ierarhii ortodocşi dela Novacovici până la Moga exclusiv au fost 
de această origine etnică —el s'a identificat însă cu aspiraţiile 
poporului ce păstorea, aspirații concretizate în Supplex Libellus 
Valachorum, şi a dus o luptă susţinută pentru realizarea lor. A 
fost în privinţa aceasta superior chiar Românului loan Bob, 
episcopul unit, alături de care, de altfel, a dus lupta (vezi şi mai 
jos, p. 390—394). Păstoria lui ţine dela 13 Septemvrie 1789, 
data instalării în Sibiu de către guvernatorul Bánffy, până la 
13 Aprilie1796, când moare. 

După Gherasim Adamovici, scaunul episcopal rămâne vacant 
până în 1811, deci timp de peste cincisprezece ani. Clerul ardelean 
trimisese îndată după proclamarea vacanței, la 6 Iunie 1796, o 
petiție la Viena, în două versiuni, latineşte și românește, cerând 
ocuparea scaunului de un episcop «de neamul și sângele nostru 
român, patriot de ţara noastră ». Curtea împărătească a amânat 
însă satisfacerea acestei atât de legitime dorinţe sub motivul ca 
mai întâi să se strângă toate restanțele «taxelor sidoxiale », taxe 
ce se percepeau dela preoţi şi serveau la plata lefii episcopului. 
Era de fapt un pretext, determinat, se pare, de intervenţiile 
Ungurilor cari nu vedeau cu ochi buni numirea încă a unui episcop 
român în Transilvania. Intre timp, se ivesc nu mai puţin de 12 
candidaţi la scaunul vacant, dintre cari șase Români, cinci Sârbi 
şi unul de origine etnică îndoelnică. Printre ei sunt şi figuri remar- 
cabile ca arhimandritul Nestor Zoanovici, din mănăstirea Bez- 
dinului, român din Făgăraș, și arhimandritul Sârb Pavel Ken- 
gelatz, cu studii superioare teologice, juridice şi filosofice, autor, 
mai târziu, al unei Istorii Universale, traduse şi în românește. 
Biruie însă preotul Vasile Moga, român din Sebeşul Săsesc, fiu 
de protopop. Deși la sinodul electoral din Turda, la 19 Septemvrie 
1810, el are mai puţine voturi decât vicarul Nicolae Huţovici, 
totuși, fiind sprijinit atât de episcopul unit loan Bob cât și de 
guvernatorul Gh. Bánffy, pe care-l asigurase că va conduce « clerul 
şi poporul român totdeauna în direcţia voită de Excelenţa Sa», 
el obține numirea din partea curţii. Instalat în ziua de 29 Iunie 

1811, Moga păstorește nu mai puţin de 34 de ani, fără a desvolta 
însă vreo activitate deosebită. 

In timpul îndelungatei vacanțe de după moartea lui Gherasim 
Adamovici, scaunul fiind girat de vicarul loan Popovici din 
Hondol, a avut loc o încercare de reunire a celor două biserici, 
în 1798. S'au întrunit mai întâi protopopii la Sibiu, la 7 Noemvrie. 
1797, au luat în discuţie un anteproiect, apoi au însărcinat pe 
vicar şi pe notarul Aron Budai să continue acţiunea de reunire. 
Aceştia au trimis împăratului, la 1 Fevruarie 1798, o petiție, 
cerând: 1. Pensionarea imediată a episcopului loan Bob. 2. Asi- 
milarea clerului ortodox, ca drepturi, cu acela al confesiunilor 
recepte. 3. Înlăturarea numirilor de «uniţi și neun », adop- 
tându-se aceea de «creștini ai bisericii răsăritene de ritul grecesc 
ortodox adică catolic » (care însă e ambiguă!). 4. Alegerea unui 
episcop de către clerul de ambele confesiuni şi suprimarea taxelor 
sidoxiale, viitorul ales mulțumindu-se numai cu veniturile dome- 
niului dela Blaj. 5. Interzicerea de a se mai aduce cărţi bisericești 
din Principate sau din alte ţări, nici să mai fie primite feţe bise- 
riceşti din aceste ţări sau din Banat. Petiţia nu avu însă nicio 
urmare, probabil e din cauza dificultăților politice dar şi din 
aceea .că punctele cuprinse în ea loveau o serie de interese per- 
sonale. Refacerea unităţii confesionale românești rămâne încă o 
problemă a viitorului; dee Domnul ca ea să se poată rezolva cât. 
mai curând, în spirit de perfectă echitate! 

Mănăstirile din Ardeal. Ardealul n'a avut parte de o înflorire 
a vieţii monahale, comparabilă cu aceea din Moldova și Ţara 
Românească. Nici climatul religios, cu oficialitate catolică, pro- 
testantă sau calvină, nici cel politic, cu sistemul exclusivist al 
celor trei «naţiuni » n'a fost de natură să favorizeze o atare înflo- 
rire. Constatăm totuși un număr oarecare de mănăstiri încă din 
veacurile XIV şi XV (vezi vol. II, p. 348—321). Fără să aibă 
averile celor din Principate şi trăind, cele mai multe, în condiţii 
grele, ele au continuat să existe și în veacurile următoare. Mănă- 
stirea din Peri a avut să sufere în veacul al XVII-lea de pe urma 
calvinilor care o şi dărâmă la un moment dat—alte mărturii 
atribue distrugerea luptelor interne şi războaielor; ea se reface, 
însă, adăogându-şi și o tipografie în care se tipăresc la 1696 o 
Evanghelie românească şi un Molitvenic. Mănăstirea Sfânta Treime 

din Alba Iulia, ctitoria lui Mihai Viteazul, durează până în 1714 
când e şi ea dărâmată, contra despăgubire însă, spre a se face loc 
întăriturilor noii cetăți; în locul ei, uniţii vor zidi alta, cu acelaşi 
hram, la Blaj. Vechea mănăstire dela Feleac, din veacul al XV-lea, 
unde își avuseseră reşedinţa episcopii Marcu, Daniil şi Petru 
(vezi vol. H, p. 322), dura încă la începutul veacului al XVIII-lea; 


Fig. 130. — Biserica fostei mănăstiri a Silvașului, dela Prislop (jud. Iuniedoara), 


aci se copiază în 1716 un Apostol și o Evanghelie. Boieri pribegi 
munteni ridică, între 1558—1562, mănăstirea dela Lancrăm (ju- 
deţul Sibiu), iar doi Aromâni din Cluj, Pavel și ginerele său Gheorghe 
Christofor Literatul, la finele veacului al XVII-lea, pe aceea 
din Cluj-Mănăștur. Trebue, în sfârşit, pomenită frumoasa mănă- 
stire a lui Constantin Brâncoveanu de pe moşia sa dela Sâmbăta 
de Sus, zidită înainte de 1701. 

Pe lângă aceste lăcaşuri mai însemnate (vezi și fig. 130), existau 
însă și o sumă altele, modeste, multe din ele schituri de lemn, având 
câțiva călugări, câteodată unul sau doi numai; adesea, ele serveau și 
ca biserici de sat. Cercetări recente constată în totul, din veacul al 
XIV-lea până în al XIX-lea, «peste 180» de mănăstiri în ţinu- 

turile de peste munţi, din Maramureș până în Banat. Mai cu seamă 
erau ele numeroase în ţinutul Făgărașului (douăzeci şi şapte de 
toate!), în Solnoc Dobâca (douăzeci și una!), în Cojocna (cinci- 
sprezece!) şi în Maramureș (patrusprezece!). 

Distrugerea mănăstirilor ordonată de generalul Buccow. In 
rezistența arătată de pătura țărănească la Unirea cu Roma, un 
rol însemnat au jucat mănăstirile şi schiturile din Ardeal. Călu- 
gării fac propagandă impotriva acestei înnoiri a legii; unul dintre 
ei, Sofronie din Cioara, devine, după cum am arătat, exponentul 
şi conducătorul mișcării, la 1760. Urmarea este că generalul Buc- 
cow dă ordin să se distrugă aceste lăcașuri, centre ale rezistenţei 
religioase. Transmiţând ordinul, căpitanul oraşului Sibiu, comu- 
nică, la 13 Iunie 1761, următoarele: « Mănăstirile de lemn să fie 
arse pretutindenea, cele de piatră să se distrugă şi să se facă raport 
Excelenței Sale Generalului atât despre restituirea bisericilor 
(către Uniţi!) cât şi despre demolarea mănăstirilor». Cine se 
opune, va fi spânzurat sau decapitat. Ordinul s'a executat în 
foarte multe locuri; au căzut astfel jertfă acestui act de vanda- 
lism care rămâne o veșnică pată asupra regimului austriac şi 
asupra memoriei generalului Buccow, o sumă de vechi lăcașuri 
românești: s'a distrus mănăstirea Prislopului, întemeiată, potrivit 
tradiției, de Nicodim, ctitorul Vodiţei şi Tismenei, mănăstirea 
dela Geoagiul de Sus, odinioară reședință episcopală (vezi și fig. 131). 
mănăstirea dela Häer, precum şi o sumă altele, mai ales în 
Țara Oltului. Din fericire, s'au găsit, în unele părţi, şi oameni 
mai înțelegători, așa încât o seamă de mănăstiri și schituri au 
scăpat neatinse din această prigoană. 

Episcopii uniţi din veacul al XVIII-lea. Ioan Patachi. După 
moartea lui Atanasie (19 August 1713), sinodul protopopilor voi 
să aleagă pe Wenceslaw Frantz, secretarul celui răposat. Can- 
didat — sprijinit de oficialitate — era însă şi Joan Patachi, preotul 
catolic din Făgăraș, român ca origine etnică. Cum la acest sinod 
nu obținuse niciun vot, se hotărăşte ţinerea unui al doilea şi apoi 
unui al treilea: rezultatul e însă acelaşi. Abia la al patrulea sinod, 
care a fost însă, de fapt, o parodie, ţinându-se cu un singur membru, 
Patachi obţine votul acestui singur protopop și e întărit de curte 
la 23 Decemvrie 1715. Când e vorba să fie însă confirmat de Papă, 
se observă că nu există încă decât un episcop, nu şi o episcopie 

unită, înzestrată cu un domeniu propriu și luându-și titlul sau 
numele dela reşedinţa ei. Atunci curtea dela Viena acordă un 
domeniu producând 3000 florini anual — acela al Gherlei — iar în ce 
privește reşedinţa, fiindcă mănăstirea din Alba Iulia se dărâmase 
tocmai pentru a se face loc noilor întărituri ale cetăţii, hotărăşte să. 
fie Făgărașul (veri ti fie. 132). Rezolvarea tuturor acestor probleme, 


Fig, 132. — Castelul din orașul Făgăraș. 


cu sistemul complicat al birocraţiei de atunci, cere timp, astfel că 
abia la 15 Iunie 1721, Papa Inochentie al XIII-lea expediază cele 
două bule privind, cea dintâi: înființarea episcopiei unite a Fă- 
gărașului pentru Grecii, Rutenii, Românii și Sârbii din tot Ardealul 
şi ridicarea bisericii de acolo la rangul de catedrală ; cea de a doua: 
confirmarea lui Patachi ca episcop unit de Făgăraș. Astfel cti- 
toria lui Constantin Brâncoveanu, figură reprezentativă a orto- 
doxiei, ajunge reședința uniţilor. Instalarea lui Patachi la Făgăraș 
are loc la 16 Septemvrie 1723; păstoria lui durează puțin, până 
la 29 Octomvrie 1727 când moare, în vârstă de numai 46 de ani. 
Unii cred că ar fi fost otrăvit; faptul însă nu e sigur. 

Ioan Inochentie Clain, urmașul lui Patachi, este cea mai de 
seamă figură a clerului românesc din Ardeal, în veacul al XVIII-lea. 

Fiu de ţăran liber din comuna Sadu, în ţinutul Sibiului, loan 
Micu şi-a văzut în școală numele germanizat în Klein (scris ro- 
mânește: Clain!). Isprăvise tocmai cu distincţie studiile teolo- 
gice, când se produce vacanţa scaunului episcopal; sinodul elec- 
toral, întrunit la 4 Iunie 1728, îl alege, iar împăratul îl numeşte 
la 25 Fevruarie 1729; peste câteva luni, la 5 Septemvrie, e făcut 
baron: Clain avea atunci 36 de ani. Consacrarea de către Papă 
are loc la 5 Noemvrie 1730, iar instalarea abia după doi ani, la 
28 Septemvrie 1732: noul ierarh era socotit încă foarte tânăr 
(vezi fig. 133). Imediat după aceasta, la 11 Septemvrie, impăratul 
îi acordă şi loc în dieta transilvană, cu drept de vot: prima dată 
când un reprezentant al « Valahilor » oropsiţi putea să-şi spună 
cuvântul în adunare, în faţa reprezentanţilor celor trei «națiuni ». 
El nu întârzie de altfel so facă. 

lubindu-şi credincioşii, socotindu-se, în anumite momente, ca 
apărător nu numai al lor, dar al întregei obşti românești din Ardeal, 
cerând cu tenacitate drepturile acordate prin diplomele împărăteşti, 
Clain a dus o luptă de mai bine de doisprezece ani (1732—1744), sin- 
gur contra tuturora, până când a fost, în cele din urmă, răpus. Nu 
mai puţin de douăzeci şi patru de petiţii a înaintat el curţii dela Viena, 
cerând dreptate. (Vezi mai jos, capitolul: Lupta pentru dezrobirea 
politică şi socială a Românilor din Ardeal în veacul al XVIII-lea). 

În timpul păstoriei sale, reşedinţa episcopiei se mută dela 
Făgăraș la Blaj. Clain cedează, la 28 Martie 1736, erariului îm- 
părătesc domeniul dela Gherla e cel dela Sâmbăta de jos, primind 
în schimb domeniul Blajului, cu «coşteiul» adică castelul de 
acolo, fost al familiei Apafiy, cu satele întregi Blajul, Mânăradea, 
Spătacul, Cergăul Mare, Veza, Ciufudu, Tiurul şi cu părţi din 
satele Sâncel, Petrifalău, Pânade, Gong şi Spini. Intrând în po- 
sesiunea acestui domeniu în Mai 1737, Clain hotărăşte să ridice, 
la Blaj, o mănăstire cu seminar de băieţi, o biserică catedrală și 
o reședință episcopală: totul urma să coste 61.000 de florini, 
după planurile și devizul arhitectului curții imperiale, Ioan Mar- 
tinelli. Construcţiile începură în 1741; Clain însă nu mai apucă 
să le vadă isprăvite, deoarece, în urma luptei duse cu dieta și 
guvernul Transilvaniei, e nevoit să părăsească scaunul și să se 
retragă Intro mănăstire la Roma, unde a şi murit, după aproape 
două decenii şi jumătate, la 23 Septemvrie 1768. 

Urmașii lui Ioan Inochentie Clain. Din mănăstirea în care se 
retrăsese Clain își înaintează, la 10 Mai 1754, demisia din calitatea 
de episcop. Sinodul electoral, convocat la Făgăraș, la 15 Noemvrie, 
își împarte voturile între Petru Pavel Aron, Grigore Maior şi Silvestru 


Fig. 133. — Episcopul Ioan Inochentie Clain. Pictură în ulei. In colţul din stânga sus următoarea. 
inscripţie în latinește: «Ioannes Inocentius B. Klein de Szad episcopus fagarasiensis anno 17290. 

Caliani, dintre cari curtea confirmă pe cel dintâi (28 Fevruarie 
1752). Instalat ia Blaj în toamna anului 1754, Aron dă o deose- 
þită atenție lăcașurilor începute de Clain și are satisfacția să 
inaugureze, la 11 Octomvrie, trei școli: Şcoala de obşte, adică 
elementară, cu învăţământul gratuit; din ea s'a desvoltat mai 
târziu Şcoala Normală ; Școala latinească, pentru învăţătura lim- 
bilor şi a științelor, predecesoarea actualului liceu; Şcoala de 
preoție destinată formării preoților; elevii locuiau în Seminarul 
Sfânta Treime. Tot lui i se datorește şi cel de al doilea seminar, 
acela al Bune Vestiri (1760) pe care-l înzestrează cu domeniul 
dela Cut, cumpărat pe 30.000 de florini dela Gabriel Bethlen. Petru 
Pavel Aron a păstorit până la 25 Fevruarie 1764, data morţii. 

La urmat în scaun Atunasie Rednic, un adevărat ascet, ducând 
o viață foarte sobră şi voind so impună şi celor de prin prejurul 
său (vezi fig. 134). El s'a ingrijit în deosebi de mănăstiri; a sprijinit 
și pe şcolarii meritoşi; din vremea lui datează «ţipăul »: o pâine 
mare și gustoasă care se dădea școlarilor la cinci zile odată, ca 
ajutor din partea episcopului; foarte mulţi dintre cărturarii 
Ardealului, de atunci at până la Unirea din 1918, au beneficiat 
de acest dar. Atanasie Rednic a murit în ziua de 2 Mai 1772. 

În locul lui a fost ales Grigore Maior, candidatul din 1751 
şi care, neîmpăcându-se cu Rednic, trebuise să stea ani înde- 
lungaţi în surghiun, în. mănăstirea dela Munkács. Consacrarea 
lui ca episcop are loc la Viena, la 23 Aprilie 1773, în prezenţa îm- 
părătesei Maria Tereza și a lui Iosif al II-lea. S'a ocupat în deo- 
sebi de învățământ, înființând multe şcoli prin sate; ca un căr- 
turar ales ce era — își luase doctoratul în filosofie şi în teologie — 
a făcut şi o frumoasă bibliotecă la Blaj. În vremea lui, Școala de 
obște se transformă în Școală Normală, iar cele două seminarii 
se contopesc într'unul singur. 

Din cauza firii sale combative şi a opoziţiei ce făcea calvinilor 
și luteranilor, Maior ajunge în conflict cu guvernul transilvan și 
e nevoit, în cele din urmă, să demisioneze (13 Martie 1782); cu- 
vântarea lui de rămas bun e emoţionantă. Retras în mănăstirea 
din Alba Iulia, Maior moare în Fevruarie 1785, lăsând aproape 
toată averea sa instituţiilor școlare din Blaj. 

Urmașul său în scaun, Joan Bob, era român numai după tată, 
nobil catolic din părţile Chioarei; maică-sa, Candida Timandi, 

era unguroaică. Ales episcop la 21 Octomvrie 1782, el e consacrat 
la 6 Iunie 1784 şi are o foarte lungă păstorire, până în 1830. -N'a 


Fig. 134. — Episcopul Atanasie Rednic. Pictură în ulei. In colţul din dreapta sus o inscripţie 
în latinește dând numele lui și anul morții 1772. 

fost un temperament de luptător; cu prilejul revendicărilor cu- 
prinse în « Supplex Libellus Valachorum » s'a arătat moale, ne- 
apărând așa cum trebuia cauza în Dietă (vezi mai jos, p. 410). 

Episcopia unită de Oradia Mare. În vederea câștigării de noi 
adepţi pentru Unirea cu Roma și a păstrării celor existenii, se 
numi, la 16 Septemvrie 1748, în persoana lui Meletie Covaci, 
de origine Aromân, un nou episcop unit în Ardeal, și anume pentru 
părţile Orăzii Mari, prea depărtate de Blaj; el era sutraganul 
Episcopului Catolic de Oradea, adică depindea de acesta. Nu 
se creie deocamdată o nouă eparhie; Meletie fusese numit episcop 
«in partibus» și anume «de Tegeia », în Arcadia; se intitula 
totuşi într'un act din 26 Martie 1754: « Noi Meletie, din mila lui 
Dumnezeu şi Scaunului Apostolicesc arhiereu Sfintei Biserici 
Răsăritului Orezi Mari şi lu Biharù varmedi, Grecilor, Rumâ- 
nilor şi Ruşilor, iproci » Moare în anul 1770. Succesorul său de- 
semnat abia în 1775, la 5 Noemvrie, și pentru moment tot cu 
titlul de sufragan al episcopului catolic de Oradea, e Moise Dragoș, 
nobil din Turda, fost paroh în Diosig și în Oradea. În 9 Noem- 
vrie 1777, Dragoș e sfințit episcop unit al Orăzii, iar împără- 
teasa Maria Tereza dă acestei noi episcopii — create în ziua de 
17 Iunie — domeniul, bogat şi întins, al Beiușului. Păstoria lui 
Dragoș ţine până în 1787, Aprilie 16. Urmașul său în scaun e 
Ignatie Darabant de fel. din Mănău, Sălaj (8 Aprilie 1788—31 
Octomvrie 1805); lui i se datorește înfiinţarea, în 1792, a unui 
institut pentru pregătirea preoţilor şi învăţătorilor, seminar deci 
şi şcoală normală în același timp ; după acesta vine Samuil Vulcan 
(25 Octomvrie 1806—25  Decemvrie 1839), o figură de seamă 
între ierarhii ardeleni și ocrotitorul lui Gheorghe Şincai. El înte- 
meiază, în 1828, gimnaziul românesc din Beiuș, transformat în 
1836 în liceu. 

LUPTA PENTRU DESROBIREA POLITICĂ ŞI SOCIALĂ 
A ROMÂNILOR DIN ARDEAL IN VEACUL AL XVIII-lea 


« Para usia e a noastră, a voastră e 
țara ungurească şi în scurlă vreme vă și 
scoalenu noi de aci». 

(Țăranul Florea Cosma din (är: 
bău către nobilul Szent-Pul, in 
toamna lui 1734). 


Românii din Ardeal, la începutul veacului al XVII-lea, se 
găsesc într'o stare de întreită oprimare: politică, religioasă și 
socială. Politică, deoarece, potrivit uniunii din 1437, dintre nobili, 
Saşi şi Secui, ei nu sunt consideraţi ca formând o «naţiune » în 
sens juridic, nu au deci reprezentanţi în dietă și cu atât mai puţin 
în guvern. Religioasă, deoarece confesiunea ortodoxă nu este 
trecută printre confesiunile «recepte» adică primite sau recu- 
noscute, deci şi ajutate, de Stat. In sfârşit, socială, deoarece, 
marea majoritate a ţărănimii românești găsindu-se în situaţia de 
iobagi, e supusă la o serie întreagă de dijme, servicii şi presta- 
Dun) faţă de proprietar şi de biserica oficială, precum şi la unele 
restricțiuni civile umilitoare. lar aceia cari au o situaţie socială 
superioară, cnezii sau nobilii, sunt supuşi primejdiei desnaţionali- 
zării şi pierduţi astfel pentru connaţionalii lor. 

In veacul al XVII-lea, această situaţie de oprimare şi de infe- 
rioritate se accentuiază ; ea capătă și o nouă consacrare oficială 
care este, totdeodată, şi o nouă umilință. Intr'adevăr, în acest 
veac, în timpul lui Gheorghe Râkoczy I, se formulează, în « Consti- 
tuțiunile Aprobate » din 1635, 1636 şi 1646, principiul că Românii 
din Ardeal sunt simpli «toleraţi », că ei «se suferă provizoriu în 
țară (pro tempore) până le va plăcea principilor și pământenilor 
țării (usque ad beneplacitum Principum et Regnicolarum). Este 

punctul maxim al uzurpării şi intoleranţei maghiare și, în acelaşi 
timp, punctul cel mai de jos la care ajunge, printr'o apăsare secu- 
lară, nenorocitul nostru popor din Ardeal. Pentru a ieşi din această 
situaţie, primesc conducătorii spirituali ai lui, la sfârșitul veacului 
al XVII-lea, Unirea cu Roma; tot pentru înlăturarea ei, au loc, 
în veacul al XVIII-lea o serie întreagă de acte şi manifestări, 
pe diferite căi și cu diferite mijloace. Se poate spune că întreg 
veacul al XVIII-lea în Ardeal e dominat de lupta pentru desro- 
birea politică a socială a Românilor. Rezistenţa conducătorilor, 
a «fericiţilor posesori» (beati possidentes), e aprigă și perfect 
solidară: când e vorba de a se apăra privilegiile și de a se menţine 
Valahii într'o situație de permanentă șerbie, nu există nicio 
divergență între cele trei «naţiuni » dominante. Mai ales că acestea 
văd cu adevărată spaimă cum, în ciuda condiţiilor foarte vitrege 
de traiu, numărul celor oprimaţi creşte necontenit. Intr'o scri- 
soare din 22 Mai 1676 adresată Bistriţenilor, Mihai Apaffy con- 
stată cu îngrijorare: «Experienţa de toate zilele confirmă că 
Românimea e o nație de tot spornică, iar Ungurimea și Săsimea 
din zi în zi se împuţinează ». 

La începutul veacului al XVIII-lea, Românii din Ardeal par- 
ticipă în mare număr la răscoala lui Francisc Rdkoczy. Acesta, 
ajutat de regele Franţei, Ludovic al XIV-lea, care era în război 
cu Austriacii, și de Poloni, se ridică în 1703 împotriva împăratului 
Leopold, cerând restabilirea vechilor drepturi ale Ungariei; în 
anul următor, 1704, este ales chiar principe al Transilvaniei. 
Răscoala, pornită mai întâi prin mişcări ţărăneşti, în comitatele 
Maramureş, Sătmar şi Ugocea, durează mai mulţi ani, până în 
1711 (Pacea dela Sătmar, 1 Mai). Românii, sperând o îmbună- 
tăţire a soartei lor, se alăturară lui Râkoczy. Cunoaştem numele 
câtorva dintre căpetenii: Vasile Negru, Dragul Balică, Bucur 
Câmpeanu şi «colonelul » Gavrilă Nagszegi, acesta din urmă una 
şi aceeași persoană cu cel ce protestase împotriva cedării celor 
două biserici din Alba Iulia către Uniţi. După înăbuşirea răscoalei, 
dieta din 1714 hotărăşte ca fiecare iobag să facă patru zile de 
clacă sau robotă pe săptămână, iar fiecare jeler, trei zile. O înrău- 
tăţire deci a situaţiei. 

Lupta lui Ioan Inochentie Clain. Prima diplomă leopoldină, 
din 1699, acorda bisericii unite și clerului acesteia aceleaşi drepturi, 

privilegii şi imunităţi ca și bisericii catolice. Cea de a doua diplomă 
Jeopoldină, din 1701, confirmând cuprinsul celei anterioare, adăoga 
şi dispoziţia, esenţială, că ţăranii și locuitorii români în genere cari 
se vor uni cu biserica romano-catolică, nu vor mai fi, pe viitor, 
socotiți, drept «toleraţi », «ci vor fi primiţi între staturile ţării », 
ca şi ceilalți catolici. 

Această de a doua diplomă nu căpătă nicio urmare, membrii 
dietei protestând împotriva ei, la publicare (1703). Dar nici cea 
dintâi nu fu respectată în întregime. După sistemul specific lor, 
de a eluda legile şi angajamentele — chiar solemne, chiar iscălite 
de ei înşişi — care nu le convin, stăpânitorii maghiari ai Ardea- 
lului nu aplicară nici în întregime, nici peste tot dispoziţiile, cate- 
gorice totuşi, ale diplomei împărătești. Așa se face că o sumă dintre 
preoţii uniţi continuară să plătească dijmă — și nu numai domnilor 
de pământ, dar at fiscului și uneori chiar clericilor străini — apoi 
vamă şi vad; ei continuară de asemenea să nu primească în dar 
cantitatea de sare pe care o primeau slujitorii celorlalte con- 
fesiuni. 

Impotriva acestei stări de lucruri se ridică episcopul Clain. 
El înaintează o primă petiție împăratului, la 9 Aprilie 1732, 
arătând cele de mai sus şi cerând respectarea întocmai a dreptu- 
rilor conferite prin prima diplomă leopoldină. Petiţia e îndrumată 
dietei ardelene, în care i se face loc şi episcopului; aceasta numește 
o comisie care să cerceteze pe teren starea de lucruri arătată de 
Clain şi să facă un raport. Cercetarea durează foarte mult; abia 
la 17 Martie 1735 se depune raportul constatând că o sumă dintre 
plângeri erau îndreptăţite. Dar în aceeaşi zi, guvernul ardelean 
dă un act în care face o critică nedreaptă şi plină de ură la adresa 
Uniţilor şi a Românilor în genere. Ei sunt arătaţi în culorile cele 
mai negre; cât despre episcop, el nu e «nici politic, nici om de 
Stat, nici jurist », nu vorbeşte bine ungurește, nu i se poate deci 
acorda — așa cum ceruse —un loc în guvern. Clain prezintă 
atunci un nou memoriu Vienei arătând că vorbeşte în numele 
a 85.857 de familii românești, arată credinţa lor faţă de Stat, cere 
din nou respectarea drepturilor conferite prin diplome şi un loc 
în guvern. Rezultatul e decretul împărătesc din 24 Octomvrie 
1735 prin care se ordonă încetarea oricărui abuz şi a oricărei 
violențe sau ilegalităţi împotriva episcopului unit şi a clerului 

său. Era o satisfacție platonică, deoarece, la faţa locului, în Ardea], 
nemeşii făceau tot ce ştiau ei. 

Faţă de această situaţie, Clain se hotărăşte să înainteze dietei 
o nouă cerere, cuprinzând toate revendicările, atât de ordin bise- 
ricesc cât şi politic și social şi privind întreaga obşte românească 
de peste munţi ; faptul are loc în Mai 1736. El cere, de data aceasta: 
Scutirea tuturor preoţilor de dăjdi, taxe şi contribuţiuni; acor- 
darea de «porţii canonice »; înlăturarea oricărui amestec mirean 
la numirea ai la judecata preoţilor cari vor depinde toţi numai de 
episcopul unit; despăgubirea preoţilor cari fuseseră supuși la 
taxe şi prestaţiuni nelegale. In ce priveşte pe mireni: aplicarea 
celei de a doua diplome leopoldine, deci acordarea de drepturi 
politice uniţilor, aşa cum au romano-catolicii. Țăranii să se poată 
folosi, pe teritoriul Saşilor, de păduri, ape și munţi, întocmai ca 
şi ceilalți ; să aibă dreptul de a fi meseriași; să nu plătească dijmă 
decât preoţilor lor; să-şi poată trimite copiii la școală ` să fie lăsaţi 
să-şi prăznuiască sărbătorile în pace și să nu fie împiedecaţi a cere 
judecata vlădicăi. 

Această nouă petiție produce în dietă o mare indignare. Se 
cere mai întâi un răgaz, apoi se dă următorul răspuns, caracteristic: 
« Episcopul şi clerul unit cer lucruri pe care nimeni nu le-a mai 
cerut vreodată dela străbunii noștri şi nu le va putea cere nici 
dela urmaşii noştri; cer lucruri cu totul contrarii legilor naţiei; 
cer lucruri ce ating în gradul cel mai înalt privilegiile și scutirile 
cele vechi dobândite dela regi și principi; cer lucruri ce nu se 
potrivesc cu sancţiunile pragmatice ale ţării, întărite de împă- 
ratul de acum; cer lucruri ce răstoarnă din temelie drepturile și 
libertăţile gustate până acum în pace de naţiunile patriei; cer 
lucruri care fac cea mai mare silă nobilimei și prerogativei nobi- 
liare, a căror sfântă pază o avem; cer lucruri care, de fapt, zgu- 
duie întreg sistemul acestei ţări, păstrat până acuma în bună 
rânduială, atât în cele religioase, cât şi în cele politice ai fiscale; 
în sfârșit, cer ceea ce clerului şi plebei valahe, după firea ei bine 
cunoscută, nu i se cuvine niciodată. La aceste cereri ne mai auzite 
şi foarte însemnate ale episcopului, nouă, staturilor, care am venit 
la această dietă, nu ne este iertat a răspunde, nefiind autorizaţi 
şi pregătiţi a ne declara într'o chestiune atât de importantă și 
neașteptată » Nu se poate ajunge deci la un rezultat. 

Lupta reincepe în dieta din 1737; în ziua de 28 Septemvrie, 
Clain ia cuvântul «în numele său şi al întregii națiuni ce se zice 
românească în Transilvania » Nu «naţiune » — strigă atunci fu- 
vos membrii adunării — ci «Valahi» sau «plebe valahică». 
Altfel, nu-l vor lăsa să citească noua plângere ; aşa se şi întâmplă, 
episcopul refuzând să schimbe termenul care-și avea temeiul în 
cea de a doua diplomă leopoldină. 

După războiul terminat prin pacea dela Belgrad, are loc un 
nou demers, în 1741. De data aceasta, Clain oferă impăratului 
5000 de soldaţi «plătiți de clerul românesc şi comandaţi de ofi- 
teri români »; prezintă totdeodată, vechile cereri. Sub raportul 
politie, el cere ca « Românii potrivit diplomei leopoldine amin- 
tite —să se adaoge (adnumerentur) celorlalte naţiuni recepte, 
adică: în comitate, naţiunii ungurești, în scaunele săcuiești, na- 
țiunii secuiești, pe teritoriul regal naţiunii săsești și să fie capa- 
bili de toate beneficiile şi dregătoriile ». Motivarea e foarte simplă: 
cei ce poartă sarcinile publice «la o laltă cu celelalte naţiuni, ba 
încă mai mult decât toate acele naţiuni impreună», e drept să 
aibă și foloasele respective. Dar nici această cerere, după ce stră- 
bate filiera cunoscută: comisii la Viena, dieta transilvană, con- 
ferinţe ministeriale din nou la Viena, nu duce la un rezultat apre- 
ciabil: se acordă, prin rescriptul imperial din 9 Septemvrie 1743, 
trimis prin poştă lui Clain, numai câteva avantagii materiale 
clerului unit și se dă voie a se ridica biserici şi a se trimite copiii 
la școli; despre celelalte revendicări, politice şi sociale, nimic. 
Această atitudine vitregă scoate lui Clain un strigăt de indignare: 
«Suntem trataţi mai rău decât Evreii», izbucnește el. Trebue 
apoi să audă, în dieta din 1744, injuriile de tot felul care se adre- 
sează păstoriţilor săi. « Românii sunt niște pribegi » — spun de- 
putaţii celor trei naţiuni, iar Cam răspunde: « Nu pot fi altcum, 
deoarece sunt împilaţi până la sânge». «Sunt numai ţărani şi 
iobagi » continuă aceia, iar episcopul replică: « Nu este adevărat, 
căci avem nobili în districtul Făgărașului şi oameni liberi pe pă- 
mântul crăiesc » «Sunt tâlhari și hoți și leneși» continuă Un- 
gurii >, iar Clain răspunde: «Nu trebue să vă miraţi, căci bie- 
ților oameni, în afară de piele, nu le lăsaţi nimic, cu ce să se hră- 
nească. Oare nu Românii vă lucrează ocenele, băile de fier şi aur, 
iar de pe unii nu luaţi şi pielea? ». «Clerul şi poporul român nu 

sunt uniţi din inimă » spun ei în sfârşit, la care episcopul replică: 
« Cele ce sunt ascunse în inima omului, numai Dumnezeu le poate 
judeca ». 

Anul acesta, 1744, e anul încordării maxime în lupta lui Clain. 
De atâta vreme se străduia el necontenit pentru ai săi, singur 
contra tuturora; ceea ce obținuse era puţin, față de ce se făgă- 
duise în momentul unirii; diplomele împărătești rămăseseră fără 
valoare, în faţa urei și egoismului reprezentanţilor celor trei «na- 
Hunt transilvănene. Astfel fiind, episcopul convocă un sinod, 
care se şi întruni la 25 Iunie 1744; punându-se problema atitu- 
dinii viitoare, se hotări continuarea luptei; iar dacă nu se va face 
dreptate, atunci să se renunțe la Unire. Era o hotărire gravă, 
çare putea nimici dintr'odată sforţările de aproape o jumătate 
de veac ale oficialităţii. De această încheiere a sinodului se folo- 
siră numeroșii adversari ai lui Clain, cari de mult îi purtau sâm- 
betele, ca să-l reclame la Viena, arătându-l ca pe un element pe- 
riculos Statului. Clain Tu întradevăr chemat în capitală şi aci 
trebui să se prezinte, la 16 Noemvrie, în faţa unei comisiuni de 
anchetă. Când simţi însă că va fi judecat şi condamnat, el plecă, 
la 9 Decemvwrie 1744, spre Roma, sperând ca să găsească acolo 
mai multă înţelegere. Oficialitatea austriacă se dovedi totuşi 
mai puternică ` Can nu putu face nimic ei după mai bine de şase 
ani de rezistenţă, el trebui, la 10 Mai 1751, să-și dea demisia din 
episcopat. Retras în mănăstirea călugărilor baziliţi poloni din 
Roma, el petrecu aci încă mulţi ani, cu durerea în suflet că nu 
izbutise să scoată dreptatea poporului său. A închis ochii la 23 
Septemvrie 1768, departe de ţară, fără să mai fi putut revedea 
Ardealul. 

Infiinţarea regimentelor de grăniceri români. O oarecare uşu- 
rare se produse în viaţa ţăranilor români din regiunile de mar- 
gine prin înființarea regimentelor grănicerești. Generalul Buccow, 
comandantul militar al Transilvaniei şi, dela 7 Mai 1762, şi pre- 
şedintele ei de guvern, propuse Vienei înființarea mai multor 
atari regimente, după chipul celor existente între Adriatica și 
Porţile de Fier. Curtea aprobă propunerea, astfel că în răstimp 
de patru ani, dela 1762 la 1766, luară fiinţă «trei regimente de 
grăniceri români»; de asemenea, două de secui. Primul regiment 
de grăniceri români se formează la graniţa de miazăzi a Transil- 

vaniei, dela Braşov la Huniedoara; colonelul își are reşedinţa 
în Orlat (Sibiu), locotenent-colonelul în Haţeg (Huniedoara). Cel 
de al doilea regiment se formează în districtul Năsăudului; colo- 
nelul stă la Năsăud, locotenent-colonelul la Feldru. Steagul ace- 
stui regiment are semnificativa deviză: « Virtus romana redi- 
viva». În sfârşit, cel de al treilea regiment, de dragoni, se recru- 
teată tot din părţile de miazăzi ale Transilvaniei şi cele imediat 
vecine lor; în 1772, el e redus însă numai la patru escadroane, 
alipite la regimentul secuiesc de husari; escadroanele își au se- 
diile la Dejani (Făgăraș), Dobra (Huniedoara), Teiuș (Alba) şi 
Agârbiciu (Târnava Mare). 

Locuitorii satelor de unde se recrutau soldaţii acestor regi- 
mente beneficiau de anumite libertăţi și avantagii; mai întâi, ei 
nu mai erau iobagi, apoi ascultau numai de autorităţile militare, 
în sfârşit, o seamă dintre proprietăţile nemeşilor fuseseră ex- 
propriate și constituiau avere comună grănicerească. Comunele 
din imediata vecinătate a graniţei cu Muntenia e Moldova bene- 
ficiar. şi de munţii ce fură răpiți prin împingerea pajurilor 
împărăteşti în 1769 şi 1773; astfel de pildă, comuna Jina, la sud 
vest de Sibiu, primi nu mai puţin de opt munţi şi anume 
Goaza de sus, Goaza de jos, Groapa de sus, Groapa de jos, 
Haneşul de sus, Haneșul de jos, Steaza de sus, Steaza de jos. 
Curtea dela Viena găsi însă cu cale, după sugestia lui Buccow, 
să facă şi din aceste avantagii un mijloc de propagandă religioasă 
în favoarea Unirii: recrutarea pentru regimentele grănicerești avea 
loc de preferinţă dintre uniţi, în timp ce ortodocşii furnizau soldaţi 
în special pentru regimentele obişnuite, de linie. Se câştigară astfel 
o serie de noi credincioși; mulţi însă dintre locuitorii satelor de 
margine, atât în regiunea Sibiului cât şi a Năsăudului, care ţineau 
cu tărie la vechea lor «lege », preferară să se lipsească nu numai 
de foloasele noii situaţii, dar chiar de ce bruma pământ mai 
aveau și trecură dincoace peste munţi, în Principate. 

Indatoririle iobagilor. Situaţia celorlalţi ţărani, iobagi, care 
nu intrau în regimentele de grăniceri, rămase foarte grea. Ei 
erau legaţi de moşie sau, după expresia consacrată, «lipiţi pă- 
mântului » (glebae adscripti) — de aci calificativul: sărac lipit 
pământului » — şi datorau proprietarului sau «domnului de pă- 
mânt » muncă, dijme şi diferite daruri şi servicii. În ce priveşte 

munca sau robota, dieta din 1714, de după înăbuşirea răscoalei. 
lui Francisc Rákoczy, fixase, pentru iobagi, aşa cum am arătat, 
patru zile pe săptămână. Era excesiv ` de aceea, curtea dela Viena, 
o reduce în 1769, pe timpul Mariei Tereza, la două. zile pe săp- 
tămână sau 104 zile pe an; nemeşii însă nu vor să respecte ordo- 
nanța împărătească. Trebue să se observe, de asemenea, că re- 
partiția zilelor de muncă nu era uniformă, în tot cursul anului; 
în timpul verii, erau perioade când trebuiau să lucreze chiar șase 
zile pe săptămână, în timp ce iarna, evident, munca era mult 
mai puţină. Sub raportul dijmelor, iobagii dădeau a noua sau a 
zecea parte din recoltă proprietarului şi o cantitate egală preo- 
tului catolic sau reformat; prin recoltă se înţelegea, așa cum ne 
arată un document din 15 Martie 1659, grâul, secara, orzul, ovăzul, 
meiul, lintea, mazărea, bobul, fasolea, cânepa şi inul. Dădeau de 
asemenea dijmă din oi, porci, capre și stupi; dijma din oi, dela 
« quinquagesima » evului mediu (o oaie cu miel şi o mioară din 
cincizeci!) tindea să atingă, la unii proprietari lacomi, quantumul 
de una din zece. Se adăogau apoi «darurile »— obligatorii însă — 
pe care le făceau «domnilor de pământ» de trei ori pe an. Bine. 
înţeles, ei suportau și totalitatea sarcinelor publice. ordinare, im- 
pozitele şi taxele către Stat numite oficial « acrescenţii », precum 
şi pe cele extraordinare. Nu e de mirare deci că gloata țăranilor 
din Transilvania şi Ungaria ajunsese să fie numită « misera plebs 
contribuens », în timp ce nobilii erau scutiţi de impozite şi servicii. 

La greutăţile economice şi fiscale, se adăogau și unele îngrădiri 
civile. Iobagii, până în 1783, nu se puteau căsători fără voia stăpâni- 
lor lor; nu puteau purta arme, iar îmbrăcămintea era determinată. 
Aşa dar, sub toate raporturile o situaţie din cele mai grele și umilitoare. 

Călătoriile lui Iosif al II-lea în Ardeal. Reformele lui. Fiul 
Mariei Tereza, Iosif al II-lea, fusese crescut în atmosfera înţele- 
gătoare din a doua jumătate a veacului al XVIII-lea, de uma- 
nitarism, de compătimire pentru suferințele mulțimii, în atmo- 
sfera în care se pregătea formularea principiilor de libertate, ega- 
litate şi fraternitate ale Revoluţiei Franceze. Asociat la domnie 
de mama sa, el căută să-și dea seama personal de situaţia reală din 
împărăție, întreprinse deci o serie de călătorii în diferitele provincii 
ale ţării. În Ardeal, el veni în trei rânduri, în 1773, 1783 şi 1786, cer- 
cetându-l amănunţit, stând de vorbă cu locuitorii, interesându-se în 

special de țărănimea română și primind jălbi sau petiţii; în prima 
călătorie, numărul acestor petiţii a fost de nouăsprezece mii! 
În Mai 1773, Iosif al II-lea intră pentru întâia dată în Transil- 
vania; la 21 ale lunii pătrunse în ţara Hațegului, vizită orașele 
Haţeg, Huniedoara, Deva, Orăștie, Alba Iulia trecând în revistă 
pe grănicerii români; cercetă călare munţii Abrudului, până la 
Zlatna ; veni apoi la Sibiu unde descinse la hotelul care de atunci 
“a numit «La Împăratul Roman». De aci, trecu la Sighişoara, 
la Făgăraș, la Brașov, străbătu Săcuimea și prin Bistriţa, Rodna 
Gherla, Cluj, Turda, Aiud, se întoarse iarăși la Sibiu. Luând 
apoi, încăodată, de-a-curmezișul Ardealul, el trecu, prin Năsăud, 
în Maramureş și de aci în Galiţia, noua achiziţie a diplomaţiei 
austriace. In timpul acestei lungi vizite, Iosif ascultă plângerile a nu- 
meroși iobagi români; ba le adresă chiar, după cum spune notarul 
Slediaşului, şi câteva cuvinte în româneşte; formula obişnuită, 
când primea petite, era «oi căuta». 

După ce ajunge impărat (Maria Tereza moare la 29 Noem- 
vrie 1780), Iosif întreprinde a doua călătorie în Ardeal. La 28 
Mai 1783 e la Lugoj; vizitează apoi Deva, Alba-Iulia, Sebeșul, 
Miercurea, ajungând, la 31 Mai, la Sibiu. Cu acest prilej, locui- 
torii din Mărtinești (Huniedoara) i se plâng că sunt obligați să 
lucreze ca iobagi, câte trei săptămâni pe lună («per quoslibet 
menses tres inpendimus septimanas pro dominalibus serviciis »). 
Impresionat de situația mizerabilă a ţărănimii, pe când era încă 
la Sibiu, Iosif declară desființată servitutea personală a iobagilor 
din Transilvania, aplică așa dar şi în această provincie măsura 
pe care o luase încă din 1781 în Moravia, în Boemia și în Silezia. 
Dar hotărîrea suveranului nu avu urmări practice, nobilii opu- 
nându-se. La 6 Iunie, Iosif pleacă spre Brașov, apoi, după ce 
vede iarăşi alte centre ardelene, se reîntoarce la Viena. De aci, 
el ordonă, la 16 August 1783, guvernului din Transilvania, să 
apere pe iobagi «în contra tuturor apăsărilor şi vexaţiunilor 
domnilor de pământ »; ei se vor putea căsători liber, vor putea 
învăţa meşteşuguri; proprietarii nu vor mai avea dreptul să-i 
scoată de pe moşie, nici să-i strămute dintr'un comitat într'altul. 
O nouă intervenţie, în favoarea lor, are loc la 2 Martie 1784. 

Dar prin călătoriile sale, Iosif al II-lea observase şi o sumă de 
alte nedreptăţi și stări nepotrivite în Transilvania. De aceea, el 

luă o serie de măsuri destinate să le pună capăt. Dădu mai întâi, 
la 22 Martie 1781, decretul de concivilitate, adică de egală îndrep- 
tăţire a tuturor locuitorilor Ardealului, ceea ce însemna desfiin- 
tarea sistemului celor trei «naţiuni» privilegiate; decretă apoi 
la 3 Iulie 1784, în ajunul mișcării lui Horia, o nouă împărțire admi- 
nistrativă, în 11 comitate, în locul vechilor teritorii naţionale. In 
locul limbei latine, introduse, prin ordonanța din 26 Aprilie 1784, 
limba germană; importantă e constatarea care se face, cu acest 
prilej, că populaţia germană, română şi sârbă nu vrea să aibă ca 
limbă comună, limba ungară. In sfârşit, el luă măsuri şi în ce 
priveşte propăşirea învăţământului românesc, dând ordin să se 
plătească, din fondul școlar, deocamdată 12 învăţători români, 
numind apoi un «director al școalelor naţionalicești aeunite » și 
încredinţând românului loan Molnar, oculist cu faimă în Sibiu, 
elaborarea unui proiect «pentru înfiinţarea şi conducerea şcoaleior 
triviale » (elementare); proiectul lui Molnar, care prevedea în- 
fiinţarea a cel puţin 70 de asemenea școale, fu însă zădărnicit de 
către guvernul transilvănean care nu vedea cu ochi buni ridi- 
carea prin cultură a « Valahilor ». Iosif al II-lea a arătat multă 
simpatie Românilor din Ardeal pe care-i consideră — cităm chiar 
cuvintele sale — «incontestabil cei mai vechi și cei mai numeroşi 
locuitori ai Transilvaniei » La rândul lor, aceștia au pentru im- 
părat un adevărat cult; el singur poate să-i scape din starea neno- 
rocită în care sunt; la moartea împărătesei Maria Tereza, într'o 
odă făcută de un Român, e considerat ca «al doilea Traian». 

Răscoala din 1784. Horia, Cloşca și Crișan. Răscoala din 1784 
este reacţia iobagilor români din Ardeal, exasperaţi de situaţia 
lor economică și socială, din ce în ce mai grea, și de nesfârşitele 
şicane şi nedreptăţi ale autorităţii locale. Ea se produce în Munţii 
Apuseni, regiune tip că românească, şi are toate caracteristicele unei 
mișcări ţărăneşti: lipsă de sistem și de coordonare, credulitate, 
izbucniri violente, încredere și nădejde în autoritatea centrală, 
împăratul, care ar fi opusă celei locale. Ea nu e lipsită însă nici 
de o puternică notă naţională. 

Câteva fapte recente creaseră atmosfera necesară izbucnirii 
răscoalei. Avusese loc mai întâi un «tumult » sau o răsmiriţă a 
Moților la Câmpeni, în ziua de 24 Mai 1782; maltrataţi de slugile 
concesionarilor de băuturi spirtoase, aceștia spărseseră butoaiele 

şi puseseră pe fugă zisele slugi. Rezultatul e condamnarea a 23 
de primari şi juraţi din Munţii Abrudului la 25 până la 100 de 
lovituri de baston şi la 3 luni până la 2 ani închisoare ; cinci dintre 
ţărani sunt condamnaţi chiar la moarte; pe lângă aceasta, comu- 
nele sunt obligate să plătească solidar o despăgubire de 8708,49 
florini, deşi băutura vărsată nu făcea mai mult de 343,41 florini. 
Printre cei urmăriţi e şi Horia, viitorul conducător al răscoalei, care 
însă nu poate fi prins. In anul următor 1783, are loc vizita lui Iosif 
al II-lea în Transilvania ` acesta, prin atitudinea sa şi prin bună 
voinţa arătată, produce o mare impresie asupra ţărănimei care 
vede în el un protector. In sfârşit, în Ianuarie 1784, soseşte ordinul 
împărătesc să fie înscrise în prealabil pentru recrutarea grăni- 
cerilor at alte comune din Ardeal, în afară de cele de până atunci. 
Deşi guvernul transilvănean nu publică ordinul, poporul află de 
el ai se produce un curent foarte puternic pentru înscriere: dela 
jumătatea lui Iulie până la jumătatea lui August se înscriu la 
Alba Iulia nu mai puţin de 81 de comune din comitatele Alba, 
Turda, Zarand şi Cetatea de Baltă. Văzând afluenţa, autoritatea 
locală suspendă operaţiunea, cu atât mai mult cu cât ţăranii 
înscrişi declarau că nu mai prestează servicii iobăgeşti, cereau 
moșiile nobililor, ba anunțau chiar, că îndată ce vor primi arme, îi 
vor tăia pe aceştia «ca napii ». Suspendarea irită pe țărani; și mai 
mult îi irită publicaţiunea guvernului prin care iobagii erau înștiin- 
Lou că trebue să continue a presta servicii stăpânilor lor. Se creează 
așa dar o stare de agitaţie, de efervescenţă, extrem de favorabilă 
izbucnirii unei răscoale. De această stare se şi folosesc cei trei 
conducători, Horia, Cloșca şi Crişan, pentru a ridica mulţimea. 

Horia se numea de fapt Vasile Nicola; i se mai zicea și Ursu 
Nicola, iar lumea îl poreclise Horia, după darul pe care-l avea 
de a «hori », adică de a cânta frumos. Era de fel din Albac, iobag 
al Statului; în vârstă de 54 de ani; purta obişnuit suman negru 
tivit cu vânăt, căciulă neagră și cisme; iarna, cojoc. Ştia, după 
toate probabilitățile, să scrie și să citească; mintea îi era ageră, 
înfăţişarea impunea (vezi fig. 135). 

Fusese în patru rânduri pe jos, la Viena, cu plângeri de ale 
Moților: prima dată în 1779, a doua oară în 1780, a treia oară în 
1782, ultima dată în postul Crăciunului din 1783, întorcându-se 
acasă prin Mai 1784. Împăratul îl primise în audienţă la 1 Aprilie 

şi dăduse apoi, la 13, ordin guvernului transilvănean să apere 
comunele care reclamaseră, de orice persecuție și urmăriri și să 
elibereze pe cei închiși; nu e însă de crezut că, la cuvântul lui 
Horia, cum că iobagii se vor răscula împotriva «domnilor de 

Fig, 155. -— Medalion contemporan infăpisàind chipul lui Horia. E cel mai bun portrel care ni 
s'a păstrat dela conducătorul mişcării din 1754. 


pământ » unguri, Iosif ar fi spus, cum a mers apoi vorba: «Thui 
Ihr das» (adică «faceţi aceasta!). 

Numele adevărat al lui Cloşca era Jon Oargă; iobag al Statului 
din comuna Cărpeniș, în munţii Abrudului, avea 37 de ani și poseda 
oarecare avere. De statură mică, îndesată, se purta îmbrăcat ca 
şi Horia. Insoţise pe acesta în primele trei călătorii la Viena. 

Crişan se numea în realitate Giurgiu Marcu; era din comuna 
Vaca, în comitatul Zarandului; iobag al Statului și el, servise, în 
tinereţe, în armată ; avea 52 de ani și o fire aprigă, hotărită (vezi 
fig. 136); el a fost elementul de acțiune în răscoală, Horia rămânând 
conducătorul şi inspiratorul ei. 

Se pare că răscoala fusese plănuită mai întâi să înceapă în 
Mai 1785; dacă a început totuşi toamna târziu în 1784, deci Intro 


Fig. 136. — Horia, Cloşca și Crişan, portrete contemporane. Inscripţiile, în latinește, dau numele 

şi porecla fiecăruia, precum și calitatea avută in răscoală, Moria e arătat ca «autor» al « tumal- 

tului », lui Cloşca îi se dă titlul de «prim căpitan» al lui Horia, Crișan e considerat ca «al 
treilea corileu ». 


vreme neprielnică, aceasta se datorește temerii de a nu se face 
indiscreţii sau trădări. Duminică 31 Octomvrie, se strâng în biserica 
din Mesteacăn, vreo 5—600 de ţărani din Zarand, Huniedoara şi 
Munţii Abrudului, convocați în ascuns de Crișan. Acesta le spune 
că Horia a sosit dela împăratul care i-a dat o cruce de aur și o 
scrisoare, în care stă scris ca ţăranii să meargă la Alba Iulia, să 
fie trecuţi la grăniceri şi să li se dea arme. De asemenea, ca iobagii 
să slujească numai o zi pe săptămănă, şi aceea cu plată. Preotul din 
Mesteacăn confirmă spusele lui Crişan şi ia jurământul oamenilor. 
A doua zi seara, aceștia se strâng în satul Curechiu; doi subpre- 
fecti care încearcă să aresteze pe Crișan sunt ucişi, iar garda lor, 
alcătuită din 3—4 soldaţi, desarmată. După acest fapt, Crişan, 
în ziua de 2 Noemvrie, spune ţăranilor să «stingă » pe nobili şi 

pe Unguri, cari nu vor ca ei să capete arme, şi să le prade averile. 
Să n'aibă nicio teamă, deoarece acestea se fac «cu voia şi cu po- 
runca împăratului >. Indemnul găseşte imediat ecou, cum era de 
altfel de aşteptat, dată fiind starea de spirit. Sunt atacate mai 
întâi curţile nemeșilor din Criscior ; doisprezece membrii ai familiei 
Kristsori şi alte cinci persoane străine cad jertfă. Țăranii lovese 
apoi Bradul, unde pier iarăşi câţiva Unguri, Ribiţa, unde sunt 
executate patruzeci şi două de persoane, Michălenu, Baia de 
Criş, Trestia. Până în ziua de 5 Noemvrie, tot Zarandul ajunge în 
mâinile răsculaților; o sumă de așezări nobiliare sunt arse, altele 
devastate; unii dintre proprietari pier; alţii, împreună cu soțiile 
şi copiii lor, botezați din nou întru ortodoxie; câteva fiice de nobili 
sunt căsătorite cu iobagi români. Mișcarea se întinde repde spre 
miazăzi: la Ilia, în Huniedoara, e executată întreaga familie a lui 
Ladislau Crainic; ard curțile din Dobra, Gura-Sada, Roșcani, Zam, 
Bobâlna, Geoagiul de jos, Șoimuș, Homorod şi multe altele. Atacul 
impotriva Devei, încercat în zilele de 6 şi 7 Noemvrie nu. reușește 
însă; ţăranii sunt respinşi de garnizoana locală, alcătuită în mare 
parte tot din Români, lăsănd în mâna acesteia câteva zeci de 
prizonieri, care împreună cu alţii, luaţi la Binţinţi, sunt executaţi 
a doua şi a treia zi, prin decapitare (cincizeci și şase cu toţi; groapa 
— comună — şi-au săpat-o singuri). 

In acelaşi timp, o altă ceată de ţărani, în frunte cu Horia și 
Cloşca, la care se adăogă apoi și Crișan, venit repede din Zarand, 
ocupă, la 5 Noemvrie, Câmpenii. A doua zi, e luat Abrudul, apoi 
Roşia: în aceste două localităţi fură siliţi să se boteze ortodocşi 
1122 de Unguri. Intr'unul din satele regiunii, la Bucium, Horia 
este cât pe aci să fie dat pe mâna autorităţilor, de către primarul 
din sat care îl şi arestează ` intervenţia ţăranilor din împrejurimi, 
conduși de tânărul Ionuț Dandea, îl scapă însă la timp. O a treia 
ceată atacă, la 6 Noemvwrie, Vurpărul şi, la 7, Vinţul de Jos; curțile 
boierești din multe sate sunt arse. 

Răscoala s'a întins și în Ţara Hațegului, unde o sumă de așe- 
zări nobile sunt prefăcute în cenușă, în zilele de 6—9 Noemvrie, 
în comitatul Sibiului (trei comune), în comitatul Aradului şi 
chiar în acela al Clujului (optsprezece comune). Ea ar fi cuprins, 
de bună seamă, întreg Ardealul dacă răsculații n'ar îi făcut gre- 
şala de a încheia la 12 Noemvrie, un armistițiu de opt zile cu 

armata austriacă, timp în care aceasta a putut să se grupeze și 
să ocupe poziţii favorabile. Guvernul transilvănean publicase, 
între timp, la 11 Noemvrie, o patentă prin care se dădea o des- 
minţire categorică afirmației că mișcarea ar îi cu voia împăra- 
tului ; el trimite apoi emisari, ca oculistul român Molnar din Sibiu, de 
pildă, să convingă pe răsculați, face apel la episcopi să sfătuiască 
pe preoţi, recurge chiar la măsura extremă de a proclama «iu- 
surecţiunea » nobilimii din Transilvania, adică ridicarea ei în 
arme pentru a apăra Statul în primejdie. Cu puţin înainte de în- 
cheierea armistiţiului, Horia trimisese, prin trei emisari, condi- 
tiile sale oficialității. Ele erau: Desființarea calităţii de nobil, 
expropierea moșiilor nobiliare, acestea urmând a D împărțite 
între ţărani, impozite plătite şi de nobili, prestarea jurământului 
de credinţă de către aceştia și de demnitarii comitatului. Dacă 
ele nu sunt primite, până în seara de 14 Noemvrie, atunci va ataca 
şi distruge Deva. Între timp, se încheie armistițiul însă. La ex- 
pirarea lui, au loc o serie de mici ciocniri cu armata la Râmeți, 
Brad, Lupșa, toate favorabile răsculaților; la Michăleni însă, 
aceştia sunt învinşi (7 Dechemvrie) şi Zarandul ajunge în mâna 
armatei. După o a doua înfrângere la Câmpeni, (12 Dechemvrie), 
Horia se hotărăște să dea drumul oamenilor acasă (14 Dechem- 
vrie). Iarna sosise, fiecare trebuia să-și grijească de gospodărie; 
apoi la 30 Noemvrie se publicase de către guvernul transilvă- 
nean amnistia generală acordată de impărat, pe care însă Horia 
nu voise so primească. Întovărășit de mulţime până la Albac, 
el se retrage apoi, împreună cu Cloșca, intr'un adăpost în uriașul 
codru al Scorăgetului, nu departe de râul Someş. Aci urma să 
petreacă iarna, neştiut de nimeni, rămânând ca apoi să plece, 
cu bani strânşi dela comune, la Viena. Lucrurile se desfășurară 
însă altfel. Pe capul lui Horia și al celor doi tovarăşi se fixase un 
premiu de câte 300 de galbeni. Se găsiră deci șapte nenorociţi — 
țărani din comuna Râul Mare—, care uitând că răscoala fusese a 
țărănimii și pentru țărănime, se lăcomiră la bani şi, trădând 
neamul și pătându-şi pentru veşnicie obrazul, prinseră, în ziua 
de 27 Decemvrie 1784, pe Horia și pe Cloşca, în adăpostul lor 
din codru, dându-i apoi pe mâna cătanelor. Legaţi în lanţuri, 
fură aduși cei doi şi închiși, sub pază tare, în fortăreața din Alba 
lulia, într'o odăiţă strâmtă (2 Ianuarie 1785). Crișan fu prins şi 

el pe drumul spre Ponor, tot de ţărani — nouă trădători din sa- 
tele Cărpeniş şi Şaza-Lupşa, în frunte cu popa Moise din Cărpeniş 
(30 Ianuarie 1785). Dar știind ce va urma, Crişan nu aşteptă ju- 
decata, ci în închisoare, iși luă singur viaţa, sucindu-şi în jurul 
gâtuiui, cu o voinţă extraordinară, nojiţele dela opinci (13 Fevrua- 
rie). Peste două săptămâni se dădea sentinţa tribunalului militar 
în procesul lui Horia şi Cloşca: amândoi erau condamnaţi, cităm 
textual: «să li se frângă cu roata toate membrele corpului, în- 
cepând de jos în sus» adică dela picioare, apoi «corpurile lor să 
se despice şi taie în 4 bucăţi », expunându-se pe roate în diferite 
sate. Înainte de a îi duși la locul osândei, amândoi arătară preo- 
tului Nicolae Rat din Maer Bălgraduiui care le puse în- seris, 
ultimele dorinți. Dând numele celor ce l-au prins, Horia adaogă 
că «îi iartă cu toată inima ». Supliciul avu loc în ziua de 28 Fe- 
vruarie 1785, «pe colina care se înnalţă deasupra viilor, în partea 
de miazăzi a fortăreţii » şi în prezenţa a peste 6000 de spectatori, 
dintre care 2515 ţărani români aduşi din 419 comune sub un pre- 
text mincinos. Intâi fu executat Cloşca: el primi «cel puţin 20 
de lovituri », până-şi dete, în cumplite chinuri, sufletul; Horia 
primi numai două: una care-i frânse fluerul piciorului drept, a 
doua, de graţie, peste piept. Azi, chipurile lor, săpate în piatră, 
străjuesc asupra cetăţii care le-a văzut martiriul, după cum vă- 
zuse, cu aproape două sute de ani mai înainte, alaiul măreț al 
lui Mihai Viteazul. 

În afară de Horia, Cloșca și Crișan şi în afară de ţăranii exe- 
cutaţi la Deva, au mai fost mulţi alţii cari au căzut jertfă. Numai 
la Alba lulia au fost executaţi, în zilele de 25—27 Noemvrie 1784, 
14 ţărani; alții pieriră prin închisori. O sumă de ţărani din cei 
compromiși, locuitori în 61 de comune din comitatele Zarand, 
Huniedoara şi Alba, fură strămutați în Banat, în regiunea Pan- 
ciova (Fevruarie 1786). 

Răscoala lui Horia, Cloșca şi Crișan nu rămase totuşi fără 
urmări. Cea mai însemnată fu desființarea iobăgiei, prin actul solemn 
din 22 August 1785; de data aceasta, nobilii nu mai îndrăzniră 
să protesteze, așa cum făcuseră în 1783, când împăratul luase 
această hotărire, în timpul călătoriei sale prin Transilvania (vezi 
mai' sus, p. 401). Se suprimară de asemenea abuzurile admini- 
strative şi se acordară Moților o sumă de ușurări, între altele 

păşunat liber pe tot domeniul de sus al Zlatnei, dreptul de a face 
curături în locurile de unde nu se pot aduce lemne şi de a le cul- 
tiva, scutire de dări pentru mineri, etc. O nouă eră ar fi putut 
începe în Transilvania, mai ales în urma decretului de concivili- 
tate care suprimase vechea împărţire pe «naţiuni» a ţării; din 
nefericire însă, tot nemeşii şi privilegiaţii fură mai tari, aşa încât 
ei siliră pe împărat, profitând de starea de slăbiciune şi depri- 
mare în care se găsea acesta, cu puţin înainte de a muri, să revie 
asupra măsurilor luate și să readucă viaţa constituţională at ad- 
ministrativă a Ardealului la ceea ce fusese în 1780 («revocatio 
ordinationum »: 28 lanuarie 1790); rămaseră în vigoare numai 
câteva decrete, între care şi acela privind desființarea iobăgiei. 

Supplex Libellus Valaehorum. Memoriile următoare. Vestea 
că s'a revenit asupra măsurilor drepte şi binefăcătoare luate de 
împărat, în special asupra decretului de concivilitate, provocă 
între Românii din Ardeal o vie agitaţie. Aceştia, fără deosebire 
de confesiune, cerură episcopilor lor să arate curţii toate do- 
leanţele sau, cum se spunea pe atunci, «gravaminele » națiunii 
şi să stăruie pentru satisfacerea lor. Se alcătui astfel, cu colabo- 
rarea cărturarilor de seamă ardeleni — Petru Maior, Samuil 
Clain, — în deosebi acesta — Gheorghe Șincai, Ioan Molnar şi 
Iosif Mehesi, ultimul, fiul protopopului de Cluj, —o petiție care 
e cunoscută sub numele de «Supplex Libellus Valachorum »; ea 
fu trimisă prin poștă, în Martie 1791, împăratului Leopold al 
lI-lea. Petiţia începea prin proclamarea vechimei Românilor în 
Ardeal, ei fiind urmașii coloniştilor aduși de Traian, arăta apoi 
că au avut la început aceleaşi drepturi ca şi Ungurii şi enumera 
personalitățile politice şi militare ieşite din rândurile lor. După 
această introducere, de caracter istoric, urma expunerea do- 
eanțelor: 1. « Numirile odioase de toleraţi, admiși, neprimiţi 
între staturi (venetici) să nu mai fie întrebuințate la adresa Ro- 
mânilor », ele fiind «nedemne şi injurioase ». 2. Naţiunei române 
să i se dea locul pe care l-a avut între celelalte naţiuni regnicolare 
inainte de 1437 (unio trium nationum). 3. «Clerul, nobilimea şi 
poporul român » să De tratat la fel și să aibă aceleaşi drepturi ca și 
clerul, nobilimea și poporul celorlalte trei naţiuni. 4. Deputaţi a 
funcționari români proporţional cu numărul contribuabililor. 
5. Numiri topice mixte ungaro-române și germano-române, in- 

comitate, districte și scaune. Toţi locuitorii să se bucure «de 
libertăţi și beneficii egale şi să poarte, în măsura puterilor, sar- 
cini egale». În sfârşit, să se îngădue ţinerea unui congres na- 
tional românesc, după modelul celui sârbesc, care să aleagă de- 
putaţii ce urmează să reprezinte pe viitor națiunea. Petiţia, re- 
dactată în latinește, e subscrisă astfel: «Cei mai umiliți şi întot- 
deauna supuși credincioşi: clerul, nobilimea, statul militar şi 
civil al întregii naţiuni române din Transillvania ». 

Împăratul, după ce luă şi avizul contelui Teleki, «preşedin- 
tele cancelariei aulice transilvane » care fu silit să recunoască 
faptul că « Românii sunt locuitorii cei mai vechi ai Transilvaniei », 
trimise petiția, la 18 Mai 1791, dietei din Ardeal, cu recoman- 
darea să se asigure petiționarilor beneficiile concivilității şi li- 
bertatea religioasă şi să se indice «mijloacele potrivite pentru 
susținerea clerului ambelor confesiuni » și pentru răspândirea 
culturii în masele populare. Efectul în dietă fu extraordinar: 
protocolul şedinţei, întocmit de deputaţii sași din Sibiu, înseamnă 
că, după citirea petiţiei și adresei împărătești, se produse «o tă- 
cere generală şi o consternare mare». Totuși, rezultatul, după 
cum se putea bănui, fu negativ: Dieta trimise la Viena, la 9 Au- 
gust 1791, o adresă combătând cererile Românilor și formulând 
asupra acestora o serie de aprecieri rău voitoare. Episcopul unit 
Ioan Bob, membru al dietei, nu avu tăria necesară să susție aşa 
cum trebue, cererile prezentate; celălalt episcop, Gherasim Ada- 
movici, nu făcea parte din adunare. De altfel, Uniţii făcură eroarea 
de a mai trimite şi o altă petiție separată, datată Blaj, 1 Martie 
1791 şi iscălită de Mihai Timar, vicarul Hațegului; cereau doar 
acelaşi lucru, împărtășirea Românilor ca naţiune, de toate «le- 
gile și beneficiile patriei ». 

Faţă de răspunsul negativ al dietei, cei doi episcopi înain- 
tară curţii, la rândul lor, un nou memoriu în 17 puncte, datat 
Viena, 30 Martie 1792, și însoţit de o serie întreagă de anexe do- 
cumentare. El are o deosebită însemnătate, fiind o viguroasă 
apărare a lui « Supplex Libellus » şi totdeodată o respingere do- 
cumentată şi demnă a afirmațiilor neîntemeiate şi injurioase cu- 
prinse în răspunsul dietei, din 9 August 1791. La acest nou me- 
moriu, împăratul răspunde prin rescriptul din 26 Mai 1792, care 
cuprinde recunoașterea confesiunei ortodoxe, ce fusese până aci 

numai tolerată, şi admiterea credincioşilor ei în funcțiuni publice, 
afară de acelea care sunt rezervate prin legi speciale celor patru 
confesiuni recepte. Doleantele celelalte, esențiale, precum recu- 
noaşterea Românilor ca a patra națiune, dreptul la deputaţi în 
dietă, proporțional cu numărul contribuabililor, numiri topice 
mixte, nu sunt însă recunoscute. Mai mult chiar, cei doi episcopi 
primesc o mustrare la 6 Iunie pentru faptul că, fără aprobare, stau 
la Viena, tratând în numele națiunii româneşti întregi şi că jig- 
nesc, prin expresiile lor, staturile şi ordinile Transilvaniei, ba încă 
și legile, hotăririle şi diplomele regale. Episcopii nu lasă nici acest 
act fără replică şi la 1 Iulie 1792 înaintează un al treilea memoriu, 
respingând învinuirile aduse și insistând din nou pentru satis- 
facerea doleanţelor românești. Dar şi de data aceasta, ei nu pri- 
nesc decât o satisfacţie formală, un decret cu făgădueli și gene- 
ralităţi, iar nu o rezolvire a cererilor care erau totuși atât de drepte. 

Dacă rezultatul practic al acestei noi lupte a Românilor din 
Ardeal n'a corespuns aşteptărilor, s'a înregistrat totuşi un câștig 
însemnat, de ordin moral: s'a refăcut solidaritatea naţională, pe 
teren politic, ambele confesiuni luptând alături şi s'a stimulat 
spiritul de luptă; el se manifestă acum în forme categorice, pre- 
vestind mișcarea amplă şi organizată dela 1848. 

ROMÂNII DIN PENINSULA BALCANICĂ IN VEACURILE 
XVII ȘI XVIII 


Prin spiritul lor întreprinzător, prin 
cultura lor, prin economia şi sobrietatea 
lor caracteristică, prin viața lor morală 
de familie, Aromânii au reprezentat o 
adevărată elită a Peninsulei Balcanice. 


Istoria Românilor din Peninsula Balcanică in veacurile XVII 
şi XVIII este în primul rând istoria desvoltării lor economice şi 
culturale. Sub raportul economic, ei sunt intrun continu progres, 
atingând maximum după 1750; sub raportul cultural, momentul 
cel mai însemnat este de asemenea după 1750, coincizând cu cel 
economic; de amândouă rămâne strâns legat numele Moscopolei, 
marele oraş aromânesc din Albania. Nu avem în schimb o istorie 
politică şi diplomatică a acestei ramuri a poporului nostru, așa 
cum e cazul la Nord de Dunăre sau cum se întâmplase și la Sud, 
în timpul Asaneștilor. Răspândiţi pe o suprafaţă întinsă, în mij- 
locul unor formaţiuni etnice superioare numericeşte, Românii din 
Peninsula Balcanică nu au putinţa să întemeieze un Stat; din 
aceată cauză, grupuri întregi dintre ei sunt asimilate, încetul cu 
încetul, de populaţiile înconjurătoare (vezi şi vol. II, p. 336). 
Pe de altă parte, stăpânirea Turcilor şi luptele continue ale acestora 
cu Împerialii fac ca o parte a populaţiei românești din Vestul 
Peninsulei să-şi părăsească așezările, strămutându-se în locuri mai 
sigure; grupuri importante se stabilesc astfel în Slavonia, între 
Drava și Sava, în districtele Krizevici, Koprivnica și Ivanić. Faptul 
se produce în timpul împăraţilor Rudolf al II-lea (1576—1608) 
şi Matiaș al II-lea (1608—1619); ne-o spune lămurit diploma din 
14 Aprilie 1667 a Impăratului Leopold I, care precizează situaţia 
de drept a acestor Români, fiind o adevărată constituție a lor. 

Alături de deplasarea Românilor din Vestul Peninsulei, se 
produce, după 1769, şi una, puternică, a celor din Albania, din 
Moscopole şi regiunile învecinate; după distrugerea frumosului 
lor oraş, aceștia emigrează în număr însemnat, așezându-se în 
centrele comerciale din Balcani şi mai cu seamă în oraşele din 
împărăția austriacă, începând din Ardeal şi până la Viena. Unii 
se duc şi mai departe, în Germania, în Franța, până în Spania 
şi, spre răsărit, în Rusia. 

Desvoltarea economică. Toţi cei cari au cunoscut pe Aromâni, 
în decursul vremurilor, sunt unanimi în a recunoaște marea lor 
capacitate economică, spiritul lor întreprinzător, talentul lor în 
afaceri. Duşan Popovici, un învăţat sârb care le-a consacrat un 
studiu amănunțit, intitulat a Despre 'Țânţari » îi socotește ca «oa- 
meni de o capacitate rară, aproape genială » şi îi compară, sub 
acest raport, cu Evreii și Armenii. Aptitudinea lor deosebită în 
direcţia economică nu e o întâmplare. Trăind în condiţii grele 
pe un pământ sărac, care nu-i putea hrăni, — de aceea agricultura 
n'a fost niciodată o îndeletnicire lundamentală aromânească — 
ei au trebuit să-şi câştige existența pe altă cale şi anume prin 
comerţ, şi industrie, răspândindu-se pretutindeni unde era o posi- 
bilitate de afaceri. Au început prin a pune în valoare produsele 
turmelor lor, adică lâna, părul de capră, apoi cergile miţoase, un 
articol deosebit de căutat și constituind o specialitate aromânească, 
abalele, pieile lucrate şi nelucrate; brânza «valahă» avea o stră- 
veche reputaţie în întreaga Peninsulă. Venețienii, în secolul al 
XVII-lea, sunt clienți importanţi pentru aceste produse; chiar 
şi Francezii îşi stabilesc antrepozite comerciale în centrele aro- 
mânești în vederea procurării lor; constatăm un asemenea antre- 
pozit, la sfârșitul secolului, sub Ludovic al XIV-lea, la Metzova 
sau Aminciu : aci se strânge în special, lână şi păr de capră. 

La aceste articole, în legătură cu păstoritul, se adaogă apoi 
o sumă altele. Negustorii aromâni sunt mari importatori de 
bumbac, pe care îl revând pe piața Europei centrale; așa a făcut 
avere Simeon Sina, vestitul bancher și filantrop, în timpul blocus- 
ului continental; el a adus, în anul 1806 şi următorii, bumbac din 
Turcia, pe la Vidin, în înţelegere cu Pasvantoglu, și l-a desfăcut 
în Austria, realizând câștiguri însemnate. Grânele, vitele mari, 
vinul, colonialele, ceara, — aceasta din urmă adusă mai ales din 

Muntenia, încă din veacul al XVII-lea, fac de asemenea obiectul 
tranzacţiilor numeroşilor negustori aromâni din Peninsulă şi din 
întreaga Europă Centrală. 

Odată cu amplificarea operaţiilor comerciale, la sfârșitul vea- 
cului al XVIII-lea e începutul celui de al XIX-lea, când mărfu- 
rile circulă în cantităţi tot mai mari și la distanțe considerabile, 
Aromânii devin proprietari de case de expediție şi comision şi 
bancheri. Pentru prima categorie cităm, de pildă, firma lui Kiriac 
Barboglu din Zemlin, cu filiale la Triest şi la Braşov şi aceea a lui 
Zenovie Popa, stabilită mai întâi la Zemlin, apoi la Viena. Pentru 
cea de a doua categorie, au rămas celebre casele de bancă ale 
fraților Darvari, în special aceea a lui Marcu, din Viena, precum 
şi banca lui Simeon Sina, tot din Viena. Fiul acestuia din urmă, 
Gheorghe, a ajuns baron ei a fost un potentat al finanţei europene. 

Hotelurile şi hanurile în centrele comerciale ale Peninsulei 
şi dealungul şoselelor de mare trafic erau mai toate în mâna Aro- 
mânilor. Dela Semendria pe Dunăre (la est de Belgrad!) şi până 
la Țarigrad, dealungul marei artere care taie deacurmezișul Bal- 
canii, îi întâlneai pretutindeni. lar hanurile lor se bucurau de 
reputaţia de a fi cele mai curate, de aceea erau căutate de călători. 

In ce priveşte meşteşugurile, aveau o deosebită pricepere pen- 
tru lucrul metalelor în genere și mai ales a metalelor preţioase. 
Lucrau arama — găsim o breaslă a arămarilor la Moscopole unde 
ea ridică în 1752 biserica Sfinţii Apostoli — făceau săbii, iata- 
gane, junghere, cu prăsele frumos împodobite; erau însă neîn- 
trecuţi în lucrul aurului şi argintului. Obiectele bisericești de 
metal preţios ieşite din mâna lor, apoi acele laice — filigene, paf- 
tale, cutii, podoabe de tot felul — delicat cizelate sau lucrate în 
filigran, făceau admiraţia cunoscătorilor și erau foarte căutate în 
întreg Orientul (vez: fig. 137). 

Aşezări aromâneşti mai însemnate. Mulțumită însuşirilor lor, 
întreprinzători, sobri și strângători — în limba sârbă «ţinţar» e 
tot una cu deconom» iar verbul «ţințariti» înseamnă «a se 
tocmi ) — Aromânii izbutesc să strângă averi însemnate. Așeză- 
rile lor înfloresc; «pecealbarul » adică cel căruia negoţul între 
străini i-a adus un câștig sau —cum se spunea, pe atunci, un 
«chesat » important, nu uită niciodată locul său de baștină, aşe- 
zarea din munții Pindului, din Albania sau din Macedonia unde 

Tig. 137. — Evangheliarul lui Condo Viahul (1537). primul argintar aromân cunoscul; destinat 


mănăstirii Viteoniţa din Kuceajnska Gora, acest cvangheliar se găseste astăzi la mănăstirea 
Beşenovo în Srem (Serbia). 

a văzut lumina zilei; își zideşte acolo casă trainică, de piatră, 
deobiceiu cu două rânduri şi caută să ajute la înfrumusețarea 
comunei, înălțând biserică, școală sau alt aşezământ de folos 
obştesc. Așa se ridică, în veacul al XVII-lea și în cursul celui de 
al XVIII-lea, o sumă de aşezări aromânești. Metzova sau Aminciu, 
la Nord-Est de Ianina, în Munţii Pindului (vezi harta Nr. 7), 
cunoaşte o înflorire deosebită. De aci se trag o sumă dintre marii 
negustori aromâni, făcând comerţ internaţional. Așezarea se bucură 
de un regim special, de privilegii largi, consfinţite printr'un act 
acordat de Poartă în veacul al XVIII-lea. Se prevedea în acest 
act păstrarea locurilor de păşunat în Epir, Tesalia şi Macedonia, 
paza drumurilor, interzicerea pentru Musulmani de a se stabili 
în regiune; comuna plătește anual tezaurului 113.000 aspri; auto- 
ritatea superioară turcească e cadiul din Livadia și, în ultimă 
instanţă, pașa de Negropont. In a doua jumătate a veacului 
al XVIII se înființează, la Metzova, chiar o a Academie», după 
pilda celei din Moscopole. In apropiere de Metzova, e Avdela, 
locul de baştină al familiei Papacostea, și Turia, al cărei nume 
se regăsește atât în Moldova cât și în Muntenia și în Ardeal. 
Tot în apropiere de Metzova, spre sud-est, trebuiesc amintite 
două centre însemnate, Călăreți sau Călaru și Siracu; ele se 
remarcă, sub raportul economic, încă din veacul al XVII-lea. 
Locuitorii lor excelau în lucrul metalelor preţioase. Siracu este 
patria lui Joan Coletti, cel mai de seamă bărbat de stat al Greciei 
moderne. Amândouă aceste centre au atins înflorirea maximă în 
timpul lui Ali Paşa din Ianina 1784—1820). Curând după aceea 
însă, în 1821, izbucnind revoluţia Eteriei, ele sunt distruse. 

T Din munţii Pindului se desfac, ramificându-se spre Nord-Est, 
munţii Gromostea. Pe un platou a acestor munţi, la 1600 de metri 
înălțime, înflorea, acum două sute de ani, localitatea Gramostea, 
vestită prin marea sa bogăţie în turme şi cirezi de vite. Şi astăzi 
e vie încă, în partea locului, amintirea celnicului Paciurea care 
construise o conductă pentru a aduce laptele turmelor, de sus, de 
pe păşunile de pe «Chiatra mare» jos în vale, «la Chiu» unde 
se fabricau brânzeturile. In epoca sa de strălucire, Gramostea a 
avut, după tradiţie, 40.000 de locuitori; de aci a fost vestitul 
medic aromân Jon Nicolide, stabilit la Viena și înnobilat în 1791 
de împăratul Leopold al II-lea. Pe la 1769, localitatea e atacată 

de Albanezi şi pustiită; de abia refăcută, ea e din nou distrusă 
de sălhaticul Ali-Paşa din Ianina. Astăzi, numai vreo douăzeci 
de case mai arată locul unde od nioară se înălța una din aşezările 
cele mai înfloritoare aromânești. Tot în munţii Gramostea, pe 
versantul nord-estic al lor, trebuiesc menționate localităţile Lin- 
topea şi Niculiţa, prima vestită, în veacul al XVIII-lea, prin lucrul 
metalelor preţioase, cea de a doua, amintind, prin numele ei, pe 
conducătorul răscoalei din 1066 (vezi vol. I, ed. 3, p. 315). 

In regiunea marilor lacuri Macedonene (Ohrida, Prespa, Cas- 
toria) şi în genere în partea de Vest a Macedoniei au fost o sumă 
de aşezări însemnate aromâneşti. Un centru important era Vla- 
hoclisura, locul de baştină a 'ritropolitului Dosofteiu, a fraţilor 
Darvari, a lui Marcu Beza; pe la începutul veacului al XIX-lea 
locuiau aci — după mărturia lu: Pougueville, consulul francez din 
lanina şi cel mai bun cunoscător al împrejurărilor macedonene 
din epoca modernă (1770—1838) — vreo cinci sute de familii de 
«Vlahi». Spre Nord-Vest de Vlahoclisura, la 136) de metri înălţime, 
era Nevesca, aşezare întemeiată, având case cu două şi trei rânduri; 
o parte a populaţiei a pribegit, în jurul anului 1760, trecând în 
Ardeal, în judeţul Alba. Spre Sud Feat de Vlahoclisura, merită a 
fi menţionate Cojani, pe drumul ce duce dela Grebena la Salonic 
şi Seatiștea, vechiu centru aromânesc, cu prăvălii frumoase și 
curate, cu o şcoală mai înaltă de teologie, ştiinţă şi istorie și, 
numărând, la începutul veacului al XIX-lea, după mărturia ace- 
luiaș Pouqueville, șapte sute de case și câteva sute de colibe; 
astăzi ambele localităţi sunt grecizate. 

Spre Vest de Bitolia, la vreo 23 de kilometri şi la 1087 de metri 
înălțime, se află Moloviștea. Locuitorii ei făceau, pe la 1740—50, 
negoț cu Veneţia ; specialitatea lor era şofranul, în boabe (o broştul al 
şi măcinat («târţa st, «piperul » adică boiaua de ardei şi lipitorile 
pe care le trimiteau până în Franţa unde «les sangsues macedo- 
niennes » ajunseseră la preţ. Notăm, de altfel, că şi paccinatul tm- 
potriva variolei a fost practicat, din timpuri străvechi, de păstorii 
aromâni ca și de cei din Carpaţi, şi că dela aceștia, prin intermediul 
cercurilor constantinopolitane și germane, metoda a fost cunoscută 
Apusului care a generalizat-o prin învățatul englez Jenner (1796). 

Spre miazănoapte de Molovişte e Gopeșul, înfloritor pe la 
1750, ai cărui locuitori au emigrat apoi în Ungaria, în Serbia și 

— mai târziu — în Bulgaria, la Samakovo. Şi mai la miazănoapte, 
la o înălțime de 1176 metri — foarte multe aşezări aromânești 
sunt situate sus, pe munţi — întâlnim, într'o poziţie minunată, 
localitatea  Crușova. In vremea ei de dezvoltare maximă, a 
avut patrusprezece mahalale sau enorii cu vreo trei mii cinci 
sute de case. 

Dintre centrele situate în Albania — în afară de Moscopole, 
despre care va fi vorba pe larg mai jos — trebuiesc însemnate 
Frașari, patria Fârșeroţilor, cei mai conservatori şi mai dârzi 
dintre Aromâni, vestiți și prin portul lor, elegant și sobru, apoi 
Coritza, în jurul căreia s'au dat lupte în războiul dintre Italieni şi 
Greci. In zona de influență a Coritzei sunt localităţile Bitcuchi, 
de o mare vechime, și Boboştiţa, de unde se trag, dintr'o familie 
de emigraţi moscopoleni, înaintașii familiei Antonescu din Piteşti. 

Cu firea lor întreprinzătoare, Aromânii s'au stabilit în toate 
centrele mai însemnate ale Macedoniei şi în multe dintre acelea 
ale Peninsulei Balcanice. Grebena și Veria, în basinul Bistriţei, 
Bitolia, Ohrida, Castoria, în regiunea marilor lacuri, Scopia și 
Veles pe valea Vardarului, Giumaia, Melnic şi Seres, pe aceea a 
Strumei, Drama şi Cavala între Struma și Mesta, și, bine înţeles, 
Salonicul — vechiul Sărună —au avut şi au încă o însemnată 
populaţie aromânească. Colonii s'au așezat apoi în Stambul, în 
Sofia, în Kiistendil, în Belgrad, în Novisad, în Atena, în Volo, ca 
să nu pomenim decât pe cele mai importante. Incontestabil însă 
că centrul orășenesc cel mai de seamă pe care l-au avut Aromânii, 
metropola lor, atât din punct de vedere economic cât și cultural, 
a fost Moscopole. 

Moscopole. Așezată în partea de răsărit a Albaniei, pe cinci 
coline, la o înălțime medie de 1150 de metri și străbătută de a râulu 
al Dzegă », Moscopolea, datează, după unii, din veacul al XI-lea, 
după alţii, din al XVI-lea, iar după cronica ei manuscrisă, numai 
de pe la 1630 (vezi fig. 128). Dar dacă asupra întemeierii există 
controversă, toţi cercetăteri sunt, în schimb, de acord în a fixa 
epoca ei de înflorire maximă între 1720—1769. Prin energia, 
priceperea şi remarcabilul spirit de afaceri al locuitorilor, veniţi 
unii, pare-se, din Gramostea, ea ajunge atunci centrul comercial 
şi industrial cel mai de seamă din partea apuseană a imperiului 
turcesc. Are, pe la jumătatea veacului la XVIII-lea, peste cinci- 

zeci de mii de locuitori în douăsprezece mii de case, o serie de 
construcții monumentale — înainte de primul războiu mondial se 
mai vedeau încă ruinele a douăzeci și patru de biserici — școli, 
o bibliotecă, o tipografie, un orfelinat, o casă a săracilor şi — 
«podoaba cea mai 
înaltă a orașului» 
— o «Academie ». 
Meseriașii sunt 
grupaţi în corpo- 

GE e e rau sau bresle 
GE Kä d d | — patrusprezece 
Arh la număr după un 
studiu apărut la 
Viena în anul 1791, 
cincizeci, inclusiv 
cele mărunte, du- 
pă un cercetător 
grec — în frunte 
stând breslele in- 


dustriei metalelor: 
- aurarii, argintarii, 

d nos nii R A S e 
pi EEN dé g | arămarii și armu 


rierii (vezi fig. 139 
şi 140). Arămarii 
ridică biserica S-ții 
Apostoli, epitrop 
fiind chir Mihail 
Papatete; pisania 
poartă data 1752, 


Fig. 138. — O pagină din cronica manuscrisă a Moscopolei, în Octomvrie 20. Cea 

grecește, dand ca an al întemeierii H pe la 1039 » (rândul intai mai veche biserică 
de sus: ... Beete A Mooyorórn rpds rode yiàlovg . 

tEonoolovG tTptáxovta .. ) pare a fi fost a- 

ceea a Sfintei Pa- 

raschiva ; urma apoi a Adormirea Maicii Domnului», zidită în 1745, 

« Sfântul Atanasie » în 1724, « Sfinții Voevozi » în 1724, « Sfântul 

Nicolae » în 1750. La aceasta din urmă era ctitor, în 1758, făcând 

tronul şi amvonul, chir Arghirie Atanasie Gojdu, înaintaşul ma- 


relui filantrop Emanuil Gojdu. 

Fiecare breaslă era condusă de un sfat de meşteri, prezidat de 
un protomeșter; protomeșterii celor 14 corporaţii alcătuiau un 
consiliu numit şi Tribunalul de pace, care avea și atribuţii jude- 


Fig. 139. — Ripida lui Gheorghe Arghir din Moscopole (1724). Astăzi la mănăstirea Kruședol, 
Srem (Serbia). 


cătoreşti. Solidaritatea între membrii breslelor era mare ; respectul 
față de cei bătrâni, de asemenea. 

Prin stăruința acestor bresle şi cu sprijinul lor material, au 
luat naștere instituţiile filantropice şi culturale ale Moscopolei. 
Ele au înfiinţat tipografia, ele subvenţionau a Casa săracilor » și 

Pig. 140. — Evangheliarul lui Gheorghe Hrisicu din Moscopole (1742). lucrat pentra măr 
Şișatovaţ în Srem (Serbia). 

« Orfelinatul » acesta din urmă având patruzeci de odăi mari 
Incă de pe la 1700 exista o școală de învățături mai înalte; în 
1744 are loc o reorganizare a ei, fiind numită « Noua Academie >. 
La apelul Patriarhului Ioasaf al Ohridei — şi el tot Aromân din 
Moscopole — de a se ridica un lăcaş demn pentru acest așeză- 
mânt de cultură, breslele răspund cu mare elan, subscriind nu mai 
puţin de 312.000 de aspri. Fiecare breaslă întreținea apoi câte un 
tânăr la studii, ca să înveţe «limba greacă, filosofia şi ştiinţele 
teologice ». 

In 1750 e numit rector al « Noii Academii » Theodor Cavaliotti, 
elev al învățatului filosof e teolog grec Evghenie Vulgaris. 
Sub conducerea lui, înalta instituţie capătă o strălucire deosebită, 
devenind centrul cultural al Peninsulei — excepţie făcând, bine 
înțeles, Constantinopolul. In 1760, Cavaliotti tipăreşte o Grama- 
tică (Elooyoyi L'pauuarinăs...) în tipografia din Moscopole. Mai 
înainte încă, în 1736, 1742 și 1744, apăruseră în aceeași tipografie 
trei cărți bisericești — "Axoihouflte sfântului Haralamb, aceia a lui 
Climent, arhiepiscopul Ohridei, şi aceea a lui Visarion, arhiepis- 
copul Larissei. Opera cea mai însemnată a lui Cavaliotti este însă 
Il pwororerpta, un dicţionar greco-aromâno-albanez, apărut la Veneţia 
în 1770; tot el a mai alcătuit şi o serie de studii filosofice — între 
altele o Logică în 1743 (vezi fig. 141) —care nu s'au tipărit. 

Limba de predare în « Noua Academie » era cea greacă, limba 
clasică a învățăturilor înalte, limba care, în vremea aceea, domina 
şi în şcolile superioare din Principate precum şi în saloane. Dar 
în același timp crește interesul literar și ştiinţific pentru limba 
aromânească, pentru graiul părinţilor, întrebuințat în familie și 
in viața de toate zilele. Dovadă sunt operele lexicogratice sau 
dicționarele care se alcătuiesc în această vreme şi din care unele 
se și tipăresc. In afară de Protopeiria lui Cavaliotti, trebue relevat 
vocabularul mai bogat și în patru limbi (greacă, aromână, bul- 
gară, albaneză) intitulat Eicayoyixn S5aoxadta, al lui Daniil din 
Moscopole (vezi și fig. 149). Prima ediţie a apărut la Veneţia, 
în 1794; cea de a doua la Constantinopol, în 1802. Un alt dic- 
ționar este acela al lui Nicolae /anovici, originar ai el tot din 
Moscopole, dar stabilit în Austria. Cuprinde cinci limbi: greaca 
veche sau elena, greaca nouă, aromâna, germana și maghiara; 
trecut la cenzură la 30 Martie 1821, el rămâne în manuscris. 

Moscopolea a mai dat și alți oameni de cultură. Astfel a fost 
Dimitrie Procopie, zis şi Pamperi, cu studii la Padova, medicul lui 

Fig. 141. — Inceputul e Logicei » manuscrise a lui Cavailiotti, 
alcătuite în 1743. 


Nicolae Mavrocordat, apoi protopopul și hartofilaxul Constantin 
Ucuta, stabilit tocmai la Posen, în Prusia, de unde trimite în 
1797, lucrarea sa Néx IotSaywyia, cuprinzând un «alfabet prac- 

tic», o gramatică și rugăciunile obișnuite, în limba aromână. 
Lucrarea s'a tipărit în acelaşi an, în tipografia din Viena a lui 
Marchides Pulliu, aromân și el din Seatiştea. In prefață, Ucuta 
cere ca învățământul să se facă în limba maternă, acesta fiind 


cel maipotrivit. Tot 
din Moscopole sunt 
originare și familiile 
Mocioni şi Gojdu, 
stabilite amândouă 
în Austria ; din im- 
prejurimile Mosco- 
polei, din Grabova, 
e tatăl vestitului 
mitropolit Andrei 
Șaguna. 

Războiul dintre 
Ruşi şi Turci, iz- 
bucnit în toamna 
anului 1768 (30 Oc- 
tomvrie), înseamnă 
pentru înfloritorul 
oraş aromânese în- 
ceputul decadenței. 
Locuitorii lui sunt 
acuzaţi că ar fi fa- 
vorabili Ruşilor, că 
ar sprijini acţiunea 
acestora care urmă- 
rea, paralel cu ope- 
raţiunile militare, şi 
o răscoală a creşti- 
nilor din imperiul 
turcesc, în special a 

Fig. 142. — Act din 1799, Mai 1, 


din Moscopole (în stânga, jos: 6 


Grecilor. Poate că unii dintre Moscopoliteni să fi dorit într'adevăr 
o biruință a ţarului; că ar fi trecut însă la acte făţişe de răs- 
coală, nu e dovedit. Se mai adăogă și invidia provocată de 
multele bogății acumulate în acest centru industrial și comercial, 
contrastând izbitor cu sărăcia regiunilor învecinate. Fapt este 

că, în 1769, oraşul începu să fie atacat de bande de Albanezi. 
Locuitorii rezistară o bucată de vreme ` apoi, dându-și seama că 
situaţia nu va mai putea dura și că, în orice caz, comerţul și in- 
dustria lor vor fi ruinate, se hotăriră să emigreze. Mulţi porniră 
cu familiile şi avuţiile lor spre miazănoapte, înspre ţinuturile sâr- 
besti și spre Austria; alţii se adăpostiră în așezările aromânești 
vecine mai ferite. In urma lor, Moscopolea fu prădată și arsă. 


H 


Fig. 143. — Mănăstirea Sf. Prodrom din marginea Moscopolei, In fund, dincolo de pădure, 

se zăreşte satul actual Moscopole, pe locul unde odinioară se înalţa strălucita metropolă. 

In această mănăstire — incendiată parţial în 1937 (se văd pe lotogratie ruinele) refăcută în 

1938 — se păstrau condicele cu acte moscopolitane, Nu ştiu care e situaţia de azi, în urma 
războiului italo-grec, purtat tocmai prin partea locului. 


Refăcută parţial, după încheierea păcii, ea fu din nou atacată în 
1788, în legătură cu noul război care izbucni între Ruşi și Turci la 
24 August 1787. De data aceasta, oraşul primi lovitura de 
graţie; după sfârşitul ostilităţilor, nu mai rămase decât o vastă 
întindere de ruine. In veacul al XIX-lea, un sat modest vegetă pe 
locul unde odinioară se înălțase întloritoarea metropolă aromânea- 
scă (vezi fig. 143). Odată cu Moscopolea, fură prădate și distruse 
şi localităţile Gramostea, Niculiţa, Lintopea, Bitcuchi și Birina. 

Armatolii. Așezările aromânești dispuneau totuși de o orga- 
nizaţie militară, recunoscută de Inalta Poartă, aceea a armatolilor, 


RĂSPÂNDIREA AROMÂNILOR 


Vë 

care le apăra în vreme de primejdie. Ele nu putură împiedeca însă 
dezastrul din 1769 (vezi şi vol. II, p. 338). Existau, în vremea 
mai nouă, douăsprezece unităţi de armatoli, formând o uniune, 
cu statute şi cu străvechi tradiţii. Mulţi dintre armatoli au rămas 
vestiți prin vitejia și disprețul lor de moarte. Astfel, în anii 1685— 
1689, în timpul războiului dintre Turci a Veneţieni, se disting 
Anghel Șumilă Vlahu din Ianina, Panu Meitani din Cătuna (Acar- 
nania) şi Hristu şi Moscu Balauritu (Valaori) din Moscopole. 
Familiile Bucuvală, Buia-Griva, Andruţu- Here, Cara-Taşiu au 
dat de asemenea armatoli de frunte. Dar tip reprezentativ a rămas, 
în privinţa aceasta, căpitanul Caciandoni, fârşerot și fiu de celnic. 
In adunarea dela Santa-Maura, în 1805, el e proclamat «cel mai 
viteaz » dintre toţi armatolii şi i se dă sabia vestitului înaintaș, 
Iani Contoiani, pe care sta scris: «Celui care nu se teme de tirani, 
care trăeşte liber în lume și a cărui viaţă se scurge în cinste și 
slavă...». El atacă deseori pe Turcii şi pe Albanezii cari prigo- 
neau satele aromâneşti şi ajunge spaima sângerosului Ali Pașa 
din Ianina. In cele din urmă, acesta îl prinde însă și-l ucide în 
mod crâncen, zdrobindu-i oasele cu maiul. Cântecele populare 
amintesc şi astăzi pe viteazul Caciandoni. 

Răspândirea Aromânilor. Evenimentele din 1769 şi 1788 de- 
terminară o largă emigrare a Aromânilor. Şi mai înainte, aceştia 
străbăteau Peninsula Balcanică și Austria, ajungând până în 
Apusul Europei şi până în Rusia și așezându-se ori unde era un 
prilej de afaceri, de industrie și comerț. Curentul se intensifică 
mult însă după distrugerea Moscopolei şi a centrelor din jurul 
ei. O seamă se stabiliră în Belgrad; cercetătorul sârb Duşan Po- 
povici afirmă chiar că viaţa economică a acestui oraș li se dato- 
rește lor: «liaţa Belgradului — spune el— au întemeiat-o fa- 
mille aromânești » Alţii se așezară în celelalte orașe sârbești, 
desvoltând o vie activitate comercială și industrială. Redăm, în 
privinţa aceasta, o a doua afirmare a lui Dușan Popovici: «Este 
cunoscut faptul, deși nu îndestul de studiat, că bazele negoţului 
nostru au fost puse de străini: de Aromâni în Serbia, de Ger- 
mani în Croaţia ». 

Un teren vast de lucru oferiră emigranților orașele împără- 
Hei habsburgice. Colonii de Aromâni se întâlnesc aci încă dela 
începutul veacului al XVII: astfel importanta colonie din Mis- 

kollez, menţionată pentru prima dată la 1606 e care număra, în 
1728, vreo 300, iar în 1788, peste 350 de familii. Începând din a 
doua jumătate a veacului al XVIII-lea, curentul de emigrare 
crește continuu; de altfel, guvernul austriac căuta să atragă cât 
mai mulți « Greci» de aceştia — aşa li se spunea obişnuit Aro- 
mânilor de către străini din cauza limbii grecești întrebuințate 
în tranzacţii și în relaţiile cu oficialitatea — deoarece erau ele- 
mente capabile şi întreprinzătoare. In 1782, un anume Danilo 
Jefarovici, consilier financiar, e făcut nobil, deoarece izbutise să 
colonizeze în Austria, începând din 1755, deci într'un răstimp de 
peste un sfert de veac «500 de familii de Turci şi Greci, cu stare » 
şi «cu chipul acesta, să sprijine industria şi comerțul». 

Întâlnim pe Aromâni la Zemlin, unde, încă din 1704, ei deţin 
o bună parte din viaţa economică, la Novisad, unde, la 1780, era 
o colonie de vreo 120 de familii, la Buda, numărul lor de aci ridi- 
cându-se, pe la 1800, la cel puţin o mie o sută de suflete, la Pesta 
şi la Tokay. Ii întâlnim de asemenea la Pojon, la Eger, la Szegedin, 
la Kecskemet şi, bine înţeles, la Viena; aci, ei ridică în 1766 bise- 
rica Sf. Gheorghe din Steyer Hof. In general, se poate spune că 
nu era centru mai însemnat în împărăţia austriacă, în care să nu 
se fi așezat, alcătuind, împreună cu negustorii de origine etnică 
greacă, așa zisele «companii grecești » prevăzute de împărat cu 
diplome și privilegii speciale. 

In Ardeal îi găsim încă din veacul al XVII-lea, la Sibiu, la 
Brașov, la Oradea, la Beiuș, având organizarea lor proprie şi 
privilegii cum e acela din 1636, dat de Gheorghe Râkoczy I. 
Dintre Aromânii aşezaţi la Braşov — în 1768 companiștii « greci » 
aveau aci 80 de firme mari — merită o menţiune specială fami- 
liile Nicolau şi Nica; dintre cei dela Sibiu, familiile Hagi Luca şi 
Hagi Popp. Aceste ultime două case obţin în Fevruarie 1763 
firman dela sultan pentru exercitarea negoţului în imperiul 
turcesc; Constantin Hagi Popp, prin legăturile sale în întreaga 
Europă şi prin volumul afacerilor sale, poate fi comparat cu cei 
mai mari negustori străini. La Cluj, doi Aromâni, Pavel ei ginerele 
său Gheorghe Christofor Literatul, ridică, la finele veacului al 
XVII-lea, mănăstirea dela «Cluj-Mănăștur »; la Alba-Iulia, Aro- 
mânii dau un puternic sprijin bisericii ortodoxe de acolo. În Timi- 
şoara, recensământul din 1739, găseşte 39 de nume de negustori 

«greci», dintre care 22 din Moscopole; potrivit şi opiniei lui 
Dușan Popovici, avem de a face, în realitate, cu Aromâni. In 
Oradea Mare, ei ridică biserică în 1784; școală aveau încă din 
1754. La Sebeşul-Săsesc, printre ctitorii bisericei unite găsim pe 
Marincovici din Târnova (lângă Bitolia!) şi pe soția sa. 

In Principate, erau de asemenea cunoscuţi; Miron Costin îi 
amintește astiel în lucrarea sa « De neamul Moldovenilor», tra- 
tând despre originea romană a poporului nostru: «Și la Rumele 
în ţările grecești un neam ce le zicem Coţovlah, colonia Râmului 
este ». ar Constantin Cantacuzino stolnicul stătuse cu ei de vorbă, 
și ştia cum se înfăţişează locurile lor natale: «Şi locurile lor cu 
greu de hrană fiind, pentru multă piatră şi munți ce sunt unde 
lăcuesc, se împrăștie şi se duc mai mulți prin acele oraşe mari 
turcești » Posibilităţile de afaceri îi atrag și în târgurile noastre 
unde, ca și în alte ţări, ei sunt adesea confundați cu Grecii. Dintre 
Aromânii veniți mai de mult, cităm figura mitropolitului Dosof- 
Le al Moldovei; în versurile lui «se găsesc particularităţi din 
graiul macedo-român ». Gheorghe Darvari, medic, originar din 
Vlahoclisura, se stabileşte în Muntenia, pe la 1780—1790; tot 
din Vlahoclisura își trage obârşia ei familia Garoflid. Ştefan Gheor- 
ghe Coemgiopol, starostele de argintari sau cum se spunea pe 
atunci cuiumgi başa — care sta la hanul Zlătari și era un vestit 
meseriaş, venise din Bitolia, în a doua jumătate a veacului al 
XVIII-lea. Familia Pherekyde — numită la început Dimeea — 
este de fel din comuna Fieri-Fearica (Albania). Tot de origine 
aromână sunt şi familiile Djuvara, Meitani, Valaori, Mihail, aceasta 
din urmă numită la început Tupâlu. Un Tudurachi din Cru- 
şova e pomenit la Iaşi în 1816; firme aromânești apar la Craiova 
începând din 1792; Moscopoliteni se întâlnesc prin ţară pe la 
1812—1813. 

Insemnătatea economică și culturală a Aromânilor. Aromânii 
au reprezentat, sub raportul economic, un element de primă im- 
portanță. Excelenţi negustori, industriași şi mijlocitori, ei au 
făcut legătura între Orient şi Occident şi au contribuit, oriunde 
s'au aşezat — în Balcani, în Austria, în Principate — la ridicarea 
vieţii economice. Se poate spune că pretutindeni ei au fost și 
sunt creatori de burghezie. Din acest punct de vedere, ei pot avea 
încă o mare însemnătate în momentul de față, in ce privește 

romanizarea oraşelor noastre. Opera de colonizare începută după 
primul războiu mondial trebue deci continuată, dar îndreptată 
mai ales asupra mediului urban, unde Aromânii pot fi, prin exem- 
plul lor, o adevărată şcoală practică de industrie şi comerț. 

O altă trăsătură caracteristică a lor e dorința de a se instrui, 
dorinţa de cultură: Aromân neştiutor de carte nu există. De aceea, 
grija pe care au avut-o întotdeauna, oriunde s'au așezat, de a-şi 
face şcoli, de aceea sprijinul pe care l-au dat instituţiilor culturale. 
Se poate spune, fără exagerare, că proporţional cu numărul, din 
rândurile lor a eșit cel mai mare număr de donatori și filantropi. 
In ce priveşte Serbia, Duşan Popovici spune lămurit: « Nouă ni 
se pare că ar fi greu de găsit vreo instituţie culturală sau umani- 
tară, ceva mai importantă, la care oamenii aceştia sau descen- 
dent lor să nu fi contribuit ca fondatori sau ca mari donatori. 
Ceva mai mult, noi credem că din vremea dispariţiei Aromânilor 
în societatea sârbească din Ungaria, numărul filantropilor noștri 
naţionali a scăzut ». Pentru Grecia, acelaşi învăţat afirmă: « Marii 
sprijinitori ai culturii grecești: Toşiţa, Sturnari, Pangas, Averof, 
Sina, toţi sunt Aromâni de origine ». La noi, trebue pomenit în 
special numele lui D nu Mihail din Craiova care şi-a lăsat întreaga 
sa avere în scopuri de binefacere. Cât despre Ungaria — în afară 
de bine cunoscutul Emanoil Gojdu — iată rândurile din encielo- 
pedia Revai, închinate marelui bancher Simeon Gheorghe Sina: 
« Simeon Gheorghe Sina a contribuit cu dărnicie la înfăptuirea 
Creditului Agrar Ungar, la întemeierea Societăţii de Asigurare 
maghiară, la promovarea problemei căilor ferate și a navigaţiunei 
cu vapor, la canalizarea fluviilor, la ridicarea și îndreptarea agri- 
culturii, s'a îngrijit de şcoale şi de educația poporului, a creiat 
Muzeul Naţional, Spitalul de copii şi alte spitale, leagăne, orfe- 
linate, Institutul orbilor, Academia Comercială, Teatrul Naţional, 
Conservatorul, Corpul Pompierilor, Casa Artelor Frumoase şi mai 
presus de toate Palatul Academiei de Științe Ungare: toate îi 
vestesc numele ca al unui întemeietor ». 

Dintre personalităţile culturale ieșite din rândurile Aromânilor, 
în afară de cele arătate mai sus, trebuiesc amintiţi Gheorghe Roja 
şi Mihail Boiadgi. Cel dintâi, «dottor în spitalul Universităţii 
ungurești din Peşta » a publicat la Buda în 1808 «Cercetări despre 
Românii numiţi Vlahi cari locuese dincolo de Dunăre», în limba 

greacă şi germană; o traducere în românește de Sergiu Hagiade 
a apărut la Craiova în 1867. Un alt studiu al său, apărut tot la 
Buda, în 1809, în românește, are titlul « Măestria ghiovăsirii — 
adică a scrierii — românești cu litere latinești care sânt literele 
Românilor cele vechi»: Roja e deci un precursor al lui Eliade 
Rădulescu, în ce priveşte întrebuinţarea alfabetului latin în locul 
celui chirilic. Mihail Boiadgi, profesor la şcoala «greacă» din 
Viena, publică în acest oraş, în 1813, prima gramatică aromână, 
redactată în grecește și nemțește și însoţită de o serie de fabule 
şi dialoguri în aromână, cu litere latine. Din cauza acestei cărţi, 
Boiadgi a fost afurisit de patriarhul din Fanar, care se temea că 
autorul urmăreşte «de a combate limba greacă din auzul credin- 
cioasei noastre turme». Ca monument literar aromânesc trebue 
pomenit Codicele Dimonie, un manuscris, găsit de învățatul ger- 
man Weigand la Ohrida, în casa familiei Dimonie, cuprinzând o 
serie de texte bisericeşti; o parte însemnată a acestui manuscris e 
tradusă după o lucrare greacă a lui D. N. Darvari, apărută în 
1809, la Viena. Amintim, în sfârşit, pe fratii Tunusli, pe chel- 
tiiala cărora s'a tipărit la Viena, în 1806, Istoria Ţării Româ- 
veşti a lui Mihai Cantacuzino, tradusă în grecește. 

Dar în afară de manifestările culturale privind limba materr., 
Aromânii mai au și meritul de a fi ajutat mult desvoltarea cu! i 
rală greacă. Faptul e ușor de înţeles, dacă ţinem seamă că limba 
oficială, pe care o întrebuinţau în corespondenţă și în tranzacţii, 
era limba greacă. Cursurile la Moscopole se făceau în greceşte 
și se poate spune, fără exagerare, că în epoca de înflorire, acest 
oraș a fost și o adevărată metropolă culturală grecească. LI. - 
ot greci Sp. Lambros și Curilas precum si învățate] sârb J. 
Cvijić recunosc marele aport adus de Aromâni culturii grecești. 
Din rândurile Aromânilor a ieșit vestitul revoluționar şi poet grec 
Rhigas Velesitinliul sau din Velestin, care sfârşeşte sugrumat de 
Turci şi aruncat în Dunăre, la Belgrad, în noaptea de 24 Iunie 
1798. Tot Aromâni au fost și Jordache Olimpiotul, vestitul căpitan 
al Eteriei, mort eroic la mănăstirea Secul din Moldova, în 1821, 
Marco Botzaris, Theodor Colocotroni, precum şi o sumă de alți 
viteji luptători ai acestei mişcări de eliberare. 

Prin spiritul lor întreprinzător, prin cultura lor, prin economia 
şi sobrietatea lor caracteristică, prin viața lor morală de familie, 


432 ROMÂNII DIN PENINSULA BALCANICĂ 


Aromânii au reprezentat o adevărată elită a Peninsulei Balcanice. 
Nenorocirea a fost că n'au avut şi un cadru politic propriu în care 
să se desvolte în sens naţional. De aceea, ei au pus foarte adesea 
aceste remarcabile însușiri în slujba altora, au îmbogăţit pe alții 
— Sârbi, Austriaci, Unguri, Greci — și mulţi din ei s'au pierdut 
în masa etnică a altora. Măcar acum, în ceasul al doisprezecelea 
şi când problemele de rasă au atâta însemnătate, să încercăm să 
salvăm ceea ce se mai poate salva şi să facem să se folosească 
poporul nostru de virtuțile acestor fraţi îndepărtați. 

